
Se poate spune că, în diferitele 
perioade ale vieţii sale, Goethe 
a fost nevoit să-şi creeze un stil 
pentru fiecare din operele sale. 
Din această necesitate rezultă, 
incontestabil, plenitudinea crea- 
ţiei goetheene. Putea fi atit de 
proteic în originalitatea sa, încît 
sintem înclinați să credem că 
nimic din ceea ce este omenesc 
nu i-a fost străin și că nu există 
nici o situaţie, nici un conflict, 
nici o speranţă, nici un farmec, 
nici o întunecare pe care cuvin- 
tele lui Goethe să n-o explice, să 
n-o purifice, să n-o transfigureze. 


EMIL STAIGER 


Nu-l poți considera pe Goethe 
un scriitor mare în unele creații 
și slab în altele. El se aseamănă 
mai curind cu natura care pro- 
duce totul și de toate. 

CREAŢIA DRAMATICĂ 
A TÎNĂRULUI GOETHE 


străbate în tinereţe spaţii vaste, pe care le fructifică fără a 

le adînci, apoi le abandonează sau le reia, îmbogăţiie, la altă 

altitudine, în următoare etape de creaţie. Goethe nu face 
excepţie. Începuturile sale dramatice vădesc în prima decadă (1767— 
1777)! o tebrilă căutare, un neastimpăr demiurgic, tendinţe eterogene 
și polimorfe. Teme, motive și modalităţi artistice de-o policromă 
varietate sînt abordate cu frenezia şi nerăbdarea căutătorului de poteci 
aurite. Tot ceea ce dă culoare epocii sau frămintă spiritele îl tulbură 
şi-l atrage. O impetuoasă necesitate interioară îl determină pe tînărul 
poet să abordeze formele specifice ale direcţici anacreontice, ale stilului 
rococo, pe atunci la modă la Leipzig. Azoi tumultuoasele trăiri ale răs- 
timpului petrecut la Strasbcurg se materializează dramatic în spiritul 
mișcării Sturm und Drang (Furtună și avînt), pentru ca ceva mai tirziu 
primele experiențe weimariene să se întruchipeze în modalităţi de 
tranziţie. 

Goethe însuși mărturisește cu sinceritate că s-ar fi prăbuşit, că 
ar fi pierit, dacă n-ar fi scris lucrări dramatice. Tînărul pocet simte un 
impuls genuin de purificare, de transpoziţie potențată a dramei sale 
dusă pînă la catarsis, într-un conflict dintre perscnaje obiectivate. 
Realele aptitudini de mim, — relevate de contemporani, apoi de 
exegeţi — pornirea irepresibilă de a concretiza cu forță intuitivă, 
în jocul unor personaje, ceea ce plăsmuia în imaginaţie se adaugă 


imboldului creator. 
Dacă aceste două argumente pot explica, pină la un punct, geneza 


primelor două piese? desfăşurate în spațiul tradiţional, ele nu epuizează 
motivele care au impulsionat luxurianta creaţie dramatică din epoca 
tinereţii, nu explică uimitorul ei cromatism. 

Nu trebuie uitat că poetul trăieşte într-o Germanie fărîmiţată 
în 294 de state și stătuleţe, într-un conglcmerat lipsit de un centru 
cultural-artistic, de un teatru naţional și de un numeros public avizat, 


Ţara m îşi are prefigurările lui. Adesea, omul de geniu 


1 Cuprinde perioada studenţiei la Leipzig (1765—68), la Strasbourg 
(1770—71), apoi epoca petrecută la Frankfurt (1771—75) ca şi primii 
ani la Weimar (1775—1777). 

2 Dragoste cu toane (Die Laune des Verliebten, 1768) şi Toată 
lumea de vină (Die Mitschuldigen, 1769). 

de un repertoriu naţional care să reprezinte stadiul de evoluţie cultu- 
rală a întregii naţiuni. 

Este însă tot atit de adevărat că producţia literară dovedeşte, 
începînd din 1770, într-o măsură din ce în ce mai mare, fenomenele 
unei noi comunicări cu masele largi ale burgheziei în ascensiune. Comer- 
ţul cu cartea şi publicul dornic de a citi crese atit în nordul cît și în 
sudul Germaniei. Fluxul tipăriturilor urcă sensibil, creaţia literară se 
îmbogățește și se diversifică. Aport al burgheziei ce se afirmă, ea se 
substituie celei aristocrate și celei canonice?. Practic, acest fapt capta un 
șuvoi puternic alideilor şi realităţilor noi în literatură. Creaţia dramatică 
profită în primul rînd de această eflorescență. Expansiunea ei este 
atit de intensă, încît se vorbeşte de o adevărată patimă pentru teatru 
(„„Theatromanie“), apărută în a doua jumătate a secolului al 18-lea. 
Era firesc ca cererea să stimuleze oferta creatorilor. Iar aceasta ilus- 
trează trei direcţii. Una dintre ele este reprezentată de Lessing, alta 
de Goethe, a treia de Lenz. 


Așadar, propensiunea pentru teatru nu-l caracteriza doar pe 
Goethe; ea constituia o înclinaţie specifică a tinerei generaţii care tinde 
să se afirme în jurul anului 1770. Genul dobindise prioritate deoarece 
în limitele lui se puteau exprima nemijlocit trămiîntările scriitorului, 
iar receptarea de către cei cărora le era destinat se realiza în același 
mod. Ca și adepţii mişcării Sturm und Drang, Goethe era însufleţit 
de convingerea că opera dramatică implică o recreare în adincul şi 
intimitatea fiinţei poetului, a vieţii lui, concepute drept izvor ascuns 
al unei sinteze artistice. Nici pentru el opera nu se constituie ca mime- 
sis, raporturile dintre creație și poet nu pot fi comparate cu relaţia 
dintre un edificiu arhitectonic și constructorul său, oricît de talentat 
ar fi acesta. Firele nevăzute de ochiul profan ce se întreţes între creaţie 
şi creator sînt considerate identice cu legăturile dintre mamă şi copilul 
ei viu. Opera se cristalizează ca emanaţie a întregii existenţe a poe- 
tului. În acest sens îi scria Goethe în 1774 lui Fritz Jacobi: „Vezi, 
dragul meu, ceea ce este alfa și omega creaţiei, reproducerea lumii 
ce mă înconjoară prin lumea interioară care pune stăpiînire pe tot; 
stabileşte relaţii, frămîntă și creează din nou într-o formă şi într-o 
modalitate proprii, asta rămîne un etern mister... slavă Domnului, 
mister pe care nu-l voi dezvălui...“ 

În lumina acestor convingeri forma dramatică se impunea de la 
sine; Herder demonstrase, pornind de la opera lui Shakespeare, că ea 


3 Apud Hansers Sozialgeschichte der deutschen Literatur. Vol. 3. 
Deutsche Aufklärung bis zur Französischen Revolution, 1680—1789. 
Herausgegeben von Rolf Grimminger, München, 1980, p. 57. 

4 Apud H.A. Korff, Der Geist der Gothezeit, Leipzig, 1964, p. 128. 

s-ar preta cel mai bine la redarea vieţii. Din sinteza tendinţelor indi- 
viduale și adoptarea principiilor herderiene rezultă liniile directoare 
ale creaţiei dramatice goetheene de tinereţe și duc la relevarea a trei 
grupe de piese. 

Făcînd abstracţie de cele două piese scrise în alexandrini — 
Dragoste cu toane şi Toată lumea de vină — se constituie în perspectiva 
atinităţilor o primă grupă de farse și piese de carnaval, scrise sub 
înrîurirea acelorași genuri ilustrate de Hans Sachs (1494—1576). 
Poetul epocii războaielor țărănești și al Reformei îi furniza modali- 
tatea€ de a se distanța de el însuşi şi a ironiza tot ce i se părea demn 
de satirizat. Nimeni nu va susţine că avem de a face cu nestemate 
ale dramaturgiei. Dar eludarea acestor scrieri din opera sa ar duce 
la o interpretare eronată a evoluţiei lui Goethe. Căci în nici o altă 
formă literară a epocii de tinereţe viziunea poetului despre societate 
nu apare într-o perspectivă mai democrată, iar concepţia sa despre 
viaţă mai anti-idealistă ca în farsă. Nici o altă formă literară nu exprimă 
atit de direct sălbatica revoltă împotriva a tot ce stăvilește evoluţia 
firească a lucrurilor. Deviza comediei, castigat ridendo mores, arborată 
de J. de Santeul (1630—1697) poate fi pictată și pe cortina ce se lasă 
asupra farselor goetheene. Necesitatea de a se exprima mereu în 
forme noi explică abordarea tuturor genurilor. Goethe recurge la forme 
precis delimitate, ca de pildă dialogul cu morţii sau Singspiel?-ul, care-l 
scuteau de rezolvarea problemelor formale, oferindu-i totodată posi- 
bilitatea de a se concentra asupra conţinutului. Probleme noi în formă 
veche. După Franz Mehring, un evident dar parţial progres. Totuși 
un pas înainte, căci Singspiel-ul rezultase din năzuință spre o operă 
complexă, spre acel Gesamthkunstwerk în care verbul să se contopească 
cu muzica, iar culoarea cu gestica. Rezultatul se constituie într-o formă 
premergătoare operei și atinge apoi, în secolul următor, un punct 
culminant prin aportul lui Richard Wagner. Experienţa dobindită în 
cristalizarea novatoare a acestui gen este definitorie. Ea ne amintește 
de activitatea de libretist a lui Hugo von Hofmannsthal pusă în slujba 
lui Richard Strauss. Poetul austriac n-a desconsiderat nicidecum acest 


5 Farsa, creaţie axată prin excelenţă și exclusiv pe dialog e noţiu- 
nea mai largă; prin satiră înţelegem poziţia poetului. În momentul 
de față istoria literară defineşte farsa în primul rînd drept mică creaţie 
dramatică, al cărui scop este de a stirni risul, de a provoca ilaritate; 
în al doilea rînd ea înţelege prin conceptul de farsă creaţii satirice cu 
ton critic-agresiv, de un comic și de o virulență care marchează indirect 
sau direct poziţia autorului. 
dă 6 Ne referim la tonul popular al lui Hans Sachs și la versul „Knit- 

eli; 

? Amănunte în legătură cu revoluția acestui gen pe plan european 
în prefața la Proserpina din prezentul velum. 

gen abordat ocazional: „De aruncăm o privire de caldă înțelegere asu- 
pra acestor opere de rang secund, ne dăm seama că, împotriva carac- 
terului lor voit artificios, sînt totuși creaţii genuine, ce ne dezvăluie 
privirea plină și liberă a geniului (...), iar spiritul poeziei adie nemij- 
locit din ele“. 

O altă grupă este reprezentată de creații dramatice cu caracter 
intim, ca Frate și soră (Die Geschwister), Steliu şi Clavigo, construite 
în jurul unui personaj central. 

O ultimă grupă cuprinde drama Götz von Berlichingen, fragmentul 
Prometeu, Mahomed, Proserpina, toate axate în jurul unor persona- 
lități, concepute în sensul în care mișzarea Sturm und Drang, inclusiv 
tînărul Goethe, îl conferea acestui concept. Este desigur o clasificare 
posibilă, dar arbitrară. 

Privită în perspectiva evoluţiei, imaginea e ceva mai diferențiată. 
După primele încercări, după angajarea pe făgazul tradiţional al piesei 
pastorale şi al comediei bufe, Goethe face un salt colosal: piesa Götz 
von Berlichingen conţine scăpărarea geniului, reprezentind un prim 
punct culminant al operei sale dramatice. Prin ea programul teoretic 
de înnoire spirituală a mişcării Sturm und Drang se constituie ca mo- 
ment istoric, se convertește în realitate poetică. Mai mult; Götz von 
Berlichingen vestește începutul unei creaţii moderne, reprezintă noul, 
pune bazele pe care vor clădi nu numai scriitorii contemporani, grupaţi 
în jurul lui Herder și al tînărului Goethe, la Strasbourg, ci insuși Schils 
ler, apoi Büchner și toţi acei dramaturgi care pînă la Brecht și după 
Brecht au preferat forma atectonică, nonaristotelică. 

În Clavigo Goethe părăsește însă această modalitate și reiterează 
un drum parcurs de Lessing, răminînd în umbra strălucitoarei reali- 
zări anterioare. Piesa marchează o reîntoarcere la principiile drama- 
turgice ale premergătorului său, o revenire la ceea ce reușise să depă- 
șească. Căci Götz von Berlichingen însemnase o incontestabilă ruptură 
cu normele clasice în vigoare. Şi dacă Götz marca un pas înainte, 
Clavigo indiscutabil unul înapoi. Tovărășia lui Lessing nu-i desigur de 
disprețuit. Clavigo se apropie de Emilia Galotti, Stella se situează 
însă în zonele tragediei burgheze întemeiate de Lessing prin Miss 
Sara Sampson (1755). Ea închsie astfel șirul pieselor „lırmoyante“ 
ce evoluaseră pe linia Lessing— Weisse, a creaţiilor melodramatice 
cum am spune astăzi. 

Diligent şi prolific, impulsionat şi de multiple trăiri livreşti — 
lecturile sale sint impresionante —, Goethe lărgește necontenit aria 


8 Hugo von Hofmannsthal, FE'nleitung zu einem Band von Goethes 
Werken 'enthaltend Singspiele und Opern. În Gesammelte Werke, heraus- 
gegeben von Herbert Steiner, Prosa IV, Frankfurt/M. 1966, p. 174. 

de inspiraţie a pieselor sale, parcurge cu eleganţă sau natural țe toate 
formele artei dramatice. Un larg evantai de motive, de specii, de 
direcții își pune amprenta pe piesele tinărului maestru. Ele nu sînt 
rezultatul cristalizării unui plan prestabilit, al trasării sigure și meti- 
culoase a unei acţiuni dramatice. Istoria genezei dramei Götz și a frag- 
mentelor Prometeu, Mahomed, Proserpina, redactate în clipe de efer- 
vescentă inspiraţie în epoca Sturm und Drang, variantele şi rezolvările 
incerte ale conflictului constituie o trăsătură specifică a pieselor goethe- 
ene realizate pînă la 1776, deci pînă la distanţarea sa de acest curent. 

Abia după 1775 poetul folosește noţiunea „invenţie“ pentru de- 
semnarea etapelor acţiunii, cristalizarea tensiunii şi conturarea carac- 
teristicilor generale ale personajelor. 

În privinţa genezei se face remarcată o lungă perioadă de gesta- 
ţie, în care predomină nesiguranța în privinţa alegerii formei — vers 
sau proză —, a tonului, a articulaţiilor... Apoi, odată ce aceste pro- 
bleme se clarifică, urmează redactarea rapidă a operei. 

Dar Goethe nu s-a exersat doar în cele mai diferite stiluri, nu s-a 
familiarizat cu toate genurile, ci şi-a însuşit și cele mai diferite lumi. 

Dacă pe lingă creaţii mari s-au strecurat și unele mai slabe, expli- 
caţia rezidă nu numai în concepţia atotcuprinzătoare a lui Goethe 
despre scriitor, ci şi în acceptarea unor scrieri care să corespundă nive- 
lelor diferite ale publicului acelei epoci, nivele condiţionate de factori 
istorico-politici. 

Oricum, faptul că Goethe nu este un dramaturg al cărui merit să 
consiste în crearea unor situaţii dramatice extraordinare, a unor pro- 
bleme cu o largă arie de implicaţii istorice, filozofice, psihologice, a 
unei construcţii dramatice severe, profund gîndite şi judicios realizate, 
se relevă încă din prima sa epocă de creaţie. Dar, pentru a cita o jude- 
cată a doamnei de Staël din De P'Allemagne, pe Goethe nu-l poţi consi- 
dera drept un scriitor mare în unele genuri şi slab în altele, el nu poate 
fi comparat decît cu natura care produce totul şi de toate. 

Ceea ce constituie specificul artistic și conferă o valoare incontes- 
tabilă şi un farmec deosebit numeroaselor și diferitelor scrieri drama- 
tice ale tînărului Goethe, de la piesa pastorală şi de carnaval, de la 
farsă, satiră dramatizată, Singspiel pînă la dramele și tragediile crista- 
lizate între 1772—1777 este înţelegerea profundă a tot ceea ce este 
omenesc, dezvăluirea simţirilor ascunse, fructificarea valorilor con- 
știente şi subconștiente ale psihicului uman, precum şi crearea unei 
atmosfere de admirabilă pregnanţă poetică. 


SEVILLA RĂDUCANU 


NOTĂ ASUPRA EDIŢIE! 


Selecţia efectuată și-a propus să ilustreze evantaiul larg de mo- 
tive, teme și probleme abordate de tinărul Goethe. Pentru a id enti- 
fica formele primelor versiuni cît şi pentru control s-a luat ca bază 
ediţia completă a operelor lui Goethe cunoscută ca Weimarer Ausgabe 
(Ediţia de la Weimar). 

Goethes Werke, herausgegeben im Auftrage der Grossherzogin 
Sophie von Sachsen [Patru serii: I, vol. 1—55, Opere; II, vol. 4— 13 
Scrieri de științele naturii; III, vol. 4—16, Jurnale intime; IV, vol. 
4—50, Scrisori], Weimar 1887—1919 (citată în continuare WA cu 
indicarea seriei, volumului și paginii). 

Pe lingă WA, au mai fost consultate, pentru unele precizări pri- 
vind textul, notele şi comentariile, următoarele ediții critice selective 
ale operelor lui Goethe (în paranteză se indică siglele sub care ele 
sînt citate în continuare); 

Goethes Werke, Festausgabe, herausgegeben von Robert Petsch, 
18 volume, Leipzig 1926 (FA); 

Goethes Werke, Herausgegeben von Erich Trunz; 44 volume, 
Hamburg 1949 şi urm. (HA); 

Der junge Goethe, Neue Ausgabe... besorgt von M. Morris, 6 volume, 
Leipzig 1909—1912 (DjG). 

GOETHES DRAMEN. NEUE Interpretationen, herausgegeben 
von Walter Hinderer, Stuttgart 1980 (GD.NI). 

În traducerile mai vechi, dar valoroase, cum este cazul piesei 
pastorale Dragoste cu toane, ortografia a fost adaptată tacit normelor 
în vigoare. Formele morfologice și sintactice învechite au fost înlocuite 
cu cele uzuale fără a se indica modificarea în note. Modernizarea orto- 
grafiei sau a formelor morfologice nu s-a pus însă în practică atunci 
cînd ar fi afectat ritmul sau rima. Inadvertențele constatate în urma 
confruntării traducerii cu originalul au fost de asemeni operate direct 
pe text. 

Introducerile nu urmea.ă o schemă unitară, ci tind să faciliteze 
receptarea piesei și să prezinte problemele specifice fiecărei creaţii 
“dramatice în parte. Ele conţin atît punctele de vedere valabile ale 
exegezei anterioare zilelor noastre, cit și rezultatele cercetării la zi. 
Bibliografia selectivă subsumată fiecărei introduceri sintetizează pe 
de o parte izvoarele, constituind în acelaşi timp o oglindă a perma- 
nentei prezenţe a scriitorului în conștiința contemporaneităţii. 


DRAGOSTE CU TOANE 


Pastorală într-un act 


În românește de ST. O. IOSIF 


IESA Dragoste cu toane (Die Laune des Verliebten )* se înscrie 

pe orbita unui lung şir de creaţii pastorale a căror. eflores- 

cenţă e una din caracteristicile secolului al XVIII-lea. Idilele 

lui Gessner!, traduse și gustate în trecut și la noi, poeziile ana- 
creontice ale lui Ch. F. Gellert?, J.W.L. Gleim? sau K. Ch. Gärtner’ 
reflectă reluarea acestei orientări în veacul următor. 

Judecată în perspectiva istoriei literare, piesa tinărului Goethe 
reprezenta culmea și totodată ultima creaţie în evoluţia acestui gen. 

La o primă vedere, piesa îmbină impetuoasa pasiune a poetului 
pentru Kätchen Schönkopf cu elemente formale pastorale, de factura 
stilului rococo, specific modei literare a acelei epoci. Scriitorul matur 
mărturiseşte în Poezie și adevăr că din acea vreme s-a conturat tendința 
— de la care nu s-a abătut în tot cursul vieţii — de-a converti tot 
ceea ce îl încînta, chinuia sau preocupa într-o imagine sau o poezie, 
de-a încheia astfel socotelile cu el însuși, atit pentru a corecta pro- 
priile concepţii despre lucrurile exterioare, cit și pentru a se elibera 
din finul păienjeniș psihologic al conștiinței pusă adesea la încercare. 
Goethe nu se poate substitui exegetului literar și detașării obiective a 


* Bibliografie: K. Deutsch: Über das Verhältnis der „Laune des 
Verliebten“ zu dem deutschen Schăferspiel des 18. Jahrhunderts, Stern- 
berg 1902/03; F. von Kozlowski: Die Schăferpoesie und der junge 
Goethe. În „Zeitschrift für deutschen Unterricht“, 22, 1908, pp. 50—60; 
H. Kehl: Stilarten des deutschen Lustspielalezandriners, untersucht 
an [...] Goethes „Die Laune des Verliebten“ [...]. În Bausteine zur Geschichte 
der deutschen Literatur, Halle 1931; H. Emmel: Goethes „Laune des 
Verlicbten“ und der Mythos von Arkadien. În Gedenkschrift für F.J. Schnei- 
der, herausgegeben von K. Bischoff, Weimar 1956, pp. 173—200; 
I. Nagamatsu: Die Laune des Verliebten und Die Mitschuldigen. În 
„Goethe-Jahrbuch“ 8, 1966, pp. 41—23; Wolfgang Preisendanz: Das 
Schäferspiel „Die Laune des Verliebten“ (...). În GD.NI. (ed. Walter 
Hinderer), pp. 11—22. 

1 Salomon Gessner (1730—1788), poet și talentat peisagist elvețian, 

? Christian Fürchtegott Gellert (1745—1769), poet şi romancier 
german iluminist, foarte cunoscut datorită fabulelor sale 

3 Johann Wilhelm Ludwig Gleim (1749—1803), poet german, înte- 
meietorul grupului anacreontic de la Halle. i 

* Karl Christian Gärtner (1712—1791), poet şi traducător german 
autorul piesei pastorale Credinţa încercată (Die geprüfte Treue, 1744) 

criticului din afară. Preluînd fără rezerve precizările autorului matur, 
reducem atit procesul genezei cit şi mesajul piesei la potenţarea artis- 
tică a unei trăiri erotice. 

Structura piesei Dragoste cu toane, concepută în timpul studenţiei, 
la Leipzig (1765—1768), corespunde schemei pastorale prestabilite, 
spaţiul în care se desfășoară acţiunea fiind „Arcadia felix“. Dar orice 
raport istoric, orice contrast dintre străvechea „epocă de aur“ și lumea 
civilizaţiei, orice tensiune dintre mirificul utopic şi realitatea socială 
sînt anulate. Spaţiul arcadic este redus la o abstracţie poetică, pe cînd 
la Gessner el este elementul material al unei opoziții revelatoare. Cele 
patru personaje — două perechi de păstori şi păstoriţe, tineri, frumoşi, 
sensibili, evident idealizaţi — evoluează în acest peisaj anistoric, 
Motivul piesei este redus la instaurarea armoniei erotice a perechii 
Amina-Eridon, prin șiretenia Ezleei. Acest ţel este singurul pivot al 
acţiunii, a cărei unidimensionalitate corespunde caracterului aristo- 
telic al spaţiului și timpului afectat piesei. Cele nouă scene înmănun- 
cheate într-un act sînt integrate unei petreceri cîmpenești. Egleea și 
Amina împletesc cununi de flori, din depărtare se aud frînturi de 
melodii, și întreaga atmosferă festivă trezeşte criza de gelozie a lui 
Eridon. Dar nu chinurile provocate de acest sentiment reprezintă 
tema centrală a piesei. Paralelismului și antagonismului celor două 
perechi le corespund două concepţii asupra dragostei. Prima, ilustrată 
de Egleea și Lamon, pledează pentru o stare de echilibru, de calm și 
tandreţe, cristalizată dintr-o concepţie raţională asupra dragostei şi 
credinţei, concepţie pe care ambele părţi o acceptă și o pun în practică 
în urma unei înţelegeri comune. Cealaltă, pe care Eridon o exprimă 
cu izbucniri nestăpinite în dauna Aminsi, este străbătută de o gelozie 
nejustificată şi reprezintă un punct de vedere pe cit de auster, pe 
atit de egoist și tiranic. Purtind în sine germenii nefericirii ambilor 
parteneri, ea este, în ciuda autenticităţii, cauza eșecului și, la limită, a 
ireparabilului. În parte, piesa oferă prilej tinărului poet să arate unde 
pot duce aberaţiile geloziei. Căci în concepţia Egleei și a lui Lamon, 
dragostea adevărată este compatibilă cu plăcerile vieţii în cadrul socie- 
tăţii. Încă la Horaţiu, „jocus“ o însoţeşte pretutindeni pe Venus, zeiţa 
amorului. Perechea cu adevărat fericită nu condamnă gluma, coche- 
tăria, flirtul nevinovat, atunci cînd ele se desfășoară în perimetrul 
manifestărilor festive, la lumina zilei, ci le consideră o dovadă a fru- 
museţii, a graţiei atrăgătoare, a tuturor însuşirilor iubitei, care, fiind 
preţuite și de alţii, confirmă încă o dată justețea alegerii făcute. Egleea 
nu se simte frustrată de sărutul pe care Lamon i-l furase frumoasei 
Chloris, ci-i cere chiar să i-l dea înapoi. Astfel, conștiința frumuseţii, a 
firii plăcute a iubitei se adinceşte prin "confirmarea celor din jur, iar 

recunoașterea farmecului inexplicabil, rezultat din amalgamul de 
însuşiri ale fiinţei adorate, se converteşte într-o tandreţe plină de înţe- 
legere. Jocul, gluma, conversaţia, dansul sînt deci investite cu atri- 
butele formelor estetice sublimate ale sensibilităţii erotice. 

Această concepţie este concentrată în scena a opta, în care Egleea 
îi explică lui Eridon că „fără libertate, nu este bucurie“. Aserţiunea 
semnifică, în contextul piesei, că doar gustarea alternativelor erotice 
nevinovate eliberează dragostea monogamă dintr-o tiranie greu de 
suportat și, în ultimă instanţă, sterilă. Participarea fictivă la farmecul 
unei ființe, savurarea plăcerilor permise în cadrul societăţii, oferă 
legăturii singular-restrictive posibilităţile de comunicare cu ceilalţi. 

Așadar, depășind datorită talentului său de excepţie intenţia 
inițială, mărturisită — aceea de a se elibera de chinurile geloziei care-i 
umbreau sentimentele — Goethe a conturat cu pregnanță o concepţie 
despre dragoste, „Căci balanţa dintre legătura privativă şi credinţă, 
pe de o parte, și erotismul ce stăpinește viaţa mondenă proclamat de 
poezia pastorală, pe de alta, marchează încercarea imaginară de a 
crea un compromis între morala burgheză de nuanţă protestantă și 
îngăduinţa aristocrată erotică, [...] de a exprima cerința îmbinării 
constanţei erotice cu pluralismul pasiunilor [...]*5 

Însuși traseul sinusoid pe care-l parcurge definitivarea acestei 
pastorale dezvăluie felul în care tinărul Goethe amplifică problematica, 
de la motivul iniţial al chinurilor geloziei, la cel al unei concepţii despre 
dragoste transpusă scenic. Primul impuls se cristalizează într-o piesă 
denumită după personajul principal Amine. Curînd, poetul părăseşte 
această încercare, preluind doar numele Aminei în noua sa piesă. 

Trei dintre cele patru personaje sînt net diferențiate. Puritatea 
şi naivitatea Aminei, delicateţea și fineţea ei sufletească contrastează 
cu înţelepciunea, maturitatea și imaginaţia Egleei, care, dotată cu 
simţ al umorului și cu talent de-a mima, o domină. Crizele de gelozie 
ale lui Eridon deschid perspective spre o concepţie de viață serioasă, 
dar și spre reverberaţiile unui suflet sensibil la frumos. În orice caz, 
rolul lui Eridon e mai nuanţat realizat decit cel al lui Lamon, umbră 
a Egleei. 

Bine conturată, linia acţiunii reiese cu claritate. Între fazele dina- 
mice (scenele 1, 2, 3, 5, 7, 8) sînt plasate momentele statice (scenele 4 
şi 6). Limbajul aproape nediferenţiat și măsura versului alexandrin 


__ 5 Wolfgang“ Preisendanz, Das Schăferspiel „Die Laune des Ver- 
liebten“... în GD.NI. (ed. Walter Hinderer), p. 15. 

ţin în friu dinamismul sentimentelor și conferă unitate și rang prime 
piese scrise de Goethe la virsta de 19 ani. 

Jucată în 1779 pe scena teatrului princiar de amatori din Weimar, 
cu Goethe în rolul lui Eridon, piesa Dragoste cu toane a fost publicată 
abia în 1806, după o copie a originalului pierdut’. Apoi între 1810— 
1858 a fost reprezentată la Berlin de 54 ori. 

În tălmăcirea lui St. O. Iosif (1907), ea a fost pusă în scenă de 
către Teatrul Naţional din București în 1939. 


$ Textul originar în WAI, vol. 9, pp. 4—38 (ed. B. Leitzmann). 
Alte ediţii critice consultate: FA (ed. R. Petsch), HA (ed. W. Kayser). 


DRAGOSTE CU TOANE 


PERSONAJELE 


EGLEEA 
AMINA 
ERIDON 
LAMON 


SCENA ÎNTÎI 


Amina și Egieea șed într-o parte a scenei și împletesc cununi. Lamon 
vine și aduce un coșulet cu flori. 


LAMON punind coșulețul jos: 
Aici sînt flori. 


EGLEEA: Prea bine. 
LAMON: Sint mîndre, nu-i aşa? 
A ta-i garoafa. 
EGLEEA: Ruja! 
LAMON: Ba nu, drăguţa mea! 


Minunea verii astăzi Aminei i se cade; 
În păru-i negru ruja nespus de bine-i şade. 


EGLEEA : Şi crezi că e cu cale şi e frumos ce faci? 
LAMON: Ți-s drag de-atita vreme şi nu te mai împaci 
Cu firea mea? Că singur ţi-s drag, o știu eu 
bine. 


Și inima că-mi bate o ştii doar pentru tine 
Dar poate vrei ca pururi să-ţi fiu un rob plecat 
Iar dacă-mi par frumoase şi altele-i păcat? 
Eu nu mă tem a-ţi spune: Drăguţă e cutare, 
Sau: Ce frumoasă-i alta! Să mint nu sînt în 

stare. 
Nici să mă supăr... 

EGLEEA: Bine, nici eu; ne-am înţeles. 
Greşim doar deopotrivă. De vorbă stau ades 
Zimbind cu unul, altul, iar cîtor păstoriţe 
Cind eu nu sint de faţă, le spui tu că-s zeițe! 
Dar inima e una şi şaga este șagă. 
Uşurătatea noastră chiar şi mai strîns ne leagă. 
Nu cred că gelozia m-ar prinde de minune. 


către Amina: 


Zimbeșşti la vorba noastră, ce crezi de noi, tu, 
spune! 


AMINA: 


BGLEEA : 


AMINA: 


E GLEEA : 


AMINA: 


EGLEEA : 


AMINA: 


EGLEEA: 


AMINA: 


Nu mult... 

Destul, iubito, spre a simți ce bine 
O ducem noi şi traiul ce-amar e pentru tine. 
Cum asta? 
Cum? În vreme ce noi, glumind mereu, 
Gonim somnoroşia lui Amor, micul zeu, 
Tu, biata, tremuri toată cind dragul tău te 

vede: 

Un om mai îndărătnic nici c-am văzut, mă crede. 
Socoţi că te iubește? Ei aş! Nici n-are-a face: 


“Te vede aşa supusă, tiranul, şi îi place 


Să-şi chinuiască prada. 

Ah, şi el mi-e supus. 
Spre a-ţi vorbi pe urmă mai dirz și mai de sus. 
Cum? Orişice privire din ochii lui s-o furi? 
Puterea ce natura ne-o dă-n căutături 
Spre-a fermeca bărbaţii şi-a-i face blinzi ca 

mieii, 

Cea mai nepreţuită din armele femeii 
I-ai dat-o-n dar, ș-acuma te simţi prea fericită 
Cind e în toane bune! Cu fruntea încreţită, 
Sprincenele-ncruntate, privirea-ntunecată, 
De parcă tot îi plouă şi-i ninge, ţi s-aratăl 
Şi-abia cu rugi, săruturi şi nu arar cu plînsul 
De-l îmbunezi. Acesta, aidoma, e dinsul! 
Tu nu-l cunoşti, Egleea, că nu ţi-e drag ca mie. 
Nu încăpăţinarea îl face aşa să fie. 
Sint toane de-ntristare ce-l prind adeseori 
Și ne-nnorează cele mai mîndre sărbători; 
Ci tot sînt mulțămită cînd de-l dezmierd oleacă, 
Îi trece supărarea pe loc şi iar se-mpacă. 
De-atita mulţumire mai bine-ai fi cruțată! 
Ci spune: ce plăcere îţi iartă el vreodată? 
Cum ţi se zbate pieptul, oricînd auzi de joc, 
Dar domnul face mutre şi tu nu joci deloc. 
În prada veseliei nici vorbă-i să te lași... 
Cind e gelos de iarba pe care-o pleci sub pași, 
Gelos de-o păsărică, fiindcă ţii la ea. 
Cum ar răbda cînd altul s-apropie, te ia 
Şi în vîrtej cu braţul mijlocul ţi-l supune, 
Ținîndu-te la pieptu-i şi vorbe dulci îţi spune? 
Nu fii nici tu nedreaptă, căci uite, m-a lăsat 
Cu voi să fac serbarea, fiindcă l-am rugat. 


EGLEEA: Vezi, asta nu-i a bună. 


AMINA: Cum? 
EGLEEA: El de ce nu vine? 
AMINA: Nu preţuieşte dansul. 
EGLEEA: Zii că-i hain, mai bine. 
Cum vii spre el voioasă, l-auzi numai ce-ţi 
spune: 
Aţi petrecut, îmi pare, grozav... Da... De 
minune! 
Şi ce-aţi jucat?... Gajuri... Hm! Damât nu 
lipsea ? 
ȘI... aţi dansat?... Fireşte... Frumos, pe legea 
mea! 


Juca drăguţ, desigur? Răsplata şi-a luat-o? 
AMINA zîmbind: Ah! 


EGLEEA: Rizi? 

AMINA: Da, rîd, căci bine îl mai imiți, suratol... 
Flori | 

LAMON: lată, pe sprinceană! 

AMINA: Dar tot sînt măgulită 


Că orișice privire a mea e pizmuită. 

Eu văd din pizma-aceasta ce mult mă are dragă 
Tipa îmi uit îndată de obida mea întreagă. 
n ochii mei, copilă, eşti vrednică de jale. 

Tu îţi iubeşti robia: suni lanţurile tale 

Şi vrei să crezi că-i cîntec... 

AMINA: Ca să-mi înnod cununa 

Aş vrea 0 cordeluță... 
EGLEEA către Lamon: 


EGLEEA: 


Tu îmi furaseşi una 
De la Maial, ţii minte, de mine ciştigată. 
LAMON: Merg s-o aduc. 
EGLEEA: Prea bine; dar să te-întorei îndată. 


SCENA A DOUA 


Eg'cea, Amina 

AMINA: La darurile tale, cum văd, el nu prea ține. 

EGLEEA: Aceasta mă cam pune pe gînduri şi pe mine. 
Ia prea puţin în seamă nimicurile-acele 

AMINA: 


EGLEEA : 


AMINA: 


EGLEEA: 


AMINA: 


EGLEEA : 


AMINA: 


BA GLEEA: 


AMINA: 


EGLEEA: 


AMINA: 


EGLEEA: 


Ce inima ne-o-ncîntă, oricît de mici sînt ele. 
Dar, scumpa mea, mă crede, e mai puţin 
amară 
Iubirea nu prea multă, ca cea din cale-afară, 
Credinţa-mi place, însă atunci cînd se îmbină 
Deplina siguranţă cu liniştea deplină. 
Ah, dragă! Ce tezaur e-o inimă duioasă! 
Ades el mă-ntristează, dar vezi şi lui îi pasă 
Cind sufăr, şi dojana-i, cînd văd că-ntrece 
gluma, 
E de ajuns o vorbă să-i spun, o vorbă numa, 
Îndată el e altul, mînia i se stinge, 
Ba, cînd plingînd mă vede şi el pornește-a 
plinge, 
Îmi cade la picioare şi ca să-l iert, mă roagă. 
ŞI-l ierţi? 
Întotdeauna. 
Şi-i trai acesta, dragă? 
Cind te răneşte-n suflet, să-l ierţi așa, îndată? 
Să faci atitea jertfe, și-n veci nici o răsplată? 
Nu poţi să-l schimbi, și pace. 
Să-l schimbi? Să-l indreptezi 
Nu-i nici o greutate. 
Crezi oare? 
Stai, să vezi. 
Necazul tău cel mare ca și obida sa 
Îşi iau izvor... 
De unde? 
Din gingășia tul 
Credeam că prin aceasta am să-i cîştig iubirea... 
Te-înșeli ; fii rea şi aspră, să-l vezi că-și schimbă 
firea 
Încearcă doar o dată să-i dai puţine friguri: 
Bărbaţii vor să lupte, nu vor să fie siguri. 
Cind Eridon dorește să stea un ceascu tine, 
Îndată reuşeşte, o ştie el prea bine. 
Nici de rivali nu-i pasă, căci de asemeni ştie: 
Oricît i-ai fi de dragă, mai mult ţi-e drag el ție. 
Nemăsurat de mare-i norocul său, şi iacă 
Necazuri dacă n-are, vrea cu-orice preț să-și 
facă. 
El vede cît de tare l-ai îndrăgit, Amină, 


Şi vina ta e numai că nu ai nici o vină. 
Întîmpină-l, să creadă că n-ai de el nevoie, 
Întîi o să turbeze, dar o să-ţi intre-n voie 
Curînd ... şi o privire, atunci, îl va-ncînta 
Cu mult mai mult ca astăzi o sărutare-a ta- 
Fă-l ca să-ți ducă frica și ai să-l fericeşti. 


AMINA: Da, toate-s bune, însă uşor e să vorbeşti; 
Curajul îmi lipseşte. 

EGLEEA: Vrei, poate, ca plocon 
Să-ţi pice atuncea totul... Priveşte!... 

AMINA: Eridon!.- 

EGLEEA: Da, el e. Biată fată! El vine, tu-l aştepţi 


Săltind de bucurie. De vrei chiar să-l îndrepț? 
Priveşte-l şi-l ascultă mai rece, şi va fi... 
AMINA: O, lasă-mă! Amina nu ştie-așa iubi! 


SCENA A TREIA 


Eridon vine încet, cu braţele încrucișate. Amina se scoală și aleargă întru 
întimpinarea lui. Egleea rămine jos, continuînd să împletească. 


AMINA apucîndu-l de mină: 
Scump Eridon! 
ERIDON îi sărută mina: 


Copilă! 
EGLEEA aparte: 
Ah! 

AMINA: Ce drăguţ buchet? 
Din mîna cui, iubite? 

ERIDON: Nu e nici un secret: 
Din mina dragei mele. 

AMINA: Cum?... Ah, sînt tot acele? 
De ieri, aşa păstrate? 

ERIDON: E semn că țin la ele. 
Dar ale mele unde-s? 

AMINA: Am împletit cununi 
Spre-a merge la serbare. 

ERIDON: O, ai să faci minuni? 


Trezind necaz în fete și dor aprins în sînul 
Atitor fanți! 

EGLEEA: Fii vesel, că tu rămii stăpînul, 
Acelei după care așa de mulți oftează... 

ERIDON: N-am nici o bucurie; prea mulţi mă-nvidiază. 
EGLEEA: Şi totuşi cine este mai norocos ca tine? 
ERIDON către Amina: 

Mai spune-mi de serbare; desigur, Damöt vine? 
EGLEEA tăindu-i vorba: 

Nu poate să lipsească chiar astăzi, se-nţelege. 
ERIDON Amine: 

La dans pe cine oare, iubito, vei alege? 


Amina tace, el se întoarce călre Egleea. 


O, dă-i-l tu pe-acela ce-n taină şi-l doreşte! 
AMINA: Iubite, n-o să poată, căci Eridon lipsește! 
EGLEEA: Nu, Eridon, ascultă, fii om de omenie! 
Ce chinuieșşti pe Amina cu oarba ta minie? 
De crezi că ea te-nșală, de ce n-o părăsești? 
Iar dacă nu, ei bine, n-ai drept s-o chinuieștil 
ERIDON: N-o chinuiesc. 
EGLEEA: Cum? Oare ce simte biata fată 
Cind orice bucurie, cît de nevinovată 
Tu din senin i-o tulburi şi-o bănuieşti mereul 


ERIDON: Poţi tu să mă asiguri că mă iubeşte? 
AMINA: Nu te iubesc? Eu? Doamne! 
ERIDON: Nu-i sigur, o repet: 


Cui i-a furat şi Lamon deunăzi un buchet? 
Şi cui imberbul Thyrsis îi dete-o panglicuță? 


AMINA: Vai, Eridon! 

ERIDON: Aşa e, că n-ai fost tu, drăguță? 
I-ai răsplătit încaltea? O, da, știi să săruţi! 

AMINA: Iubite, ştii povestea şi totuşi nu mă cruţi? 

EGLEEA: O, taci! Nu vrea să știe! I-ai spus odat’ ce-a fost 


Şi s-a-mpăcat şi totuşi s-a plins iar făr” de rost. 
La ce bun? Îi vei spune din nou și o să-și ceară 
Iertare azi, ca mine să-i năzărească iară. 


ERIDON: Și poate cu dreptate! 

AMINA: Vai, spui acestea tu? 
Amina să te-nșşele, crezi tu aeve? 

ERIDON: Nu! 
Nu pot să cred, și totuși... 

AMINA: Ţi-am dat măcar odat 
Prilej de bănuială? 

ERIDON: Firește că mi-ai dat! 

AMINA: 


ERIDON: 


EGLEEA: 
ERIDON: 
EGLEEA: 


ERIDON: 


EGLEEA : 
ERIDON: 
EGLEEA: 


AMINA: 


ERIDON: 
EGLEEA: 


Cînd ţi-am călcat credința? Cind ţi-a greşit 
Amina ? 
Cînd? Unde? 
Niciodată! Chiar asta-i, vezi, pricina 
Amărăciunii mele de ieri ca şi de-acuma, 
Că n-ai greșit cu voia, din ușurință numa, 
Că ceea ce m-atrage, pe tine nu te-ncintă, 
Și prea puţin ţii seamă de tot ce mă frămintă! 
Bun! De-i așa, Amina, ce rău îţi face ţie? 
Mi-a pus şi ea-ntrebarea. Îmi face rău, ea știe. 
Ştii că ea nu permite prea mult. 
Puțin, o, da! 
Spre-a da de bănuială, prea mult pentru-a nu da. 
Nu vezi cum te iubește cu dragoste naivă?... 
Şi jocul, veselia și gluma deopotrivă. 
Dar cui nu plac acestea, iubească pe bunica! 
Eglee, taci. O, lasă, iubite, nu-i nimica! 
ntreabă pe prieteni ce des te-am pomenit 
În lipsa ta, cînd alţii glumeau necontenit. 
De cite ori pe ginduri cădeam fără de veste 
Şi întrebam cu jale: Eridon unde este? 
De nu mă crezi, vin astăzi şi vei vedea tu, lasă, 
De-ţi este-ori ba Amina iubită credincioasă, 
N-am să te las o clipă, cu tine joc și hora 
Şi tu vei fi alesul "'naintea tuturora. 
Iar dacă-a mea purtare ţi-a da vre-o bănuială... 
Iubirea nu-i iubire, cînd e de porunceală. 
Spre cinstea ta curg lacrimi... le vezi?... 
nevinovate 
Nu te credeam în stare de-atita răutate! 
Nemulţumirea-ţi oarbă, ce margini nu cunoaşte, 
Şi-oricît de înăbuşită, mai lacomă renaşte, 
Mindria ce te face să nu poţi suferi 
Ca draga ta să aibă și alte bucurii, 
Stăpine sînt cu schimbul şi-ntrec orice măsură 
În inima-ţi haină şi vrednică de ură. 
Iubirea ei te lasă, ca şi durerea-i, rece. 
Eu ţin la ea, De-acuma nimic nu ţi se trece. 
Din calea ta să fugă oricît de greu îi vine, 
Mai greu e să iubească pe-un om cumplit ca 
tine. 


AMINA sieși: Ah, inimă sărmană, de ce ţi-e drag prea tare? 

ERIDON rămine o clipă liniştit, apoi se apropie sfios de Amina 


și-i apucă mîna: 
Amină |! dulce înger! mai pot spera iertare? 


AMINA: Ah, n-ai avut adesea dovezi destule oare? 
ERIDON: O, suflet bun și nobil, mă lasă la picioarel... 
AMINA: Ridică-te, iubite! 
EGLEEA: Puține vorbe-ajung! 
Simţirea prea pornită nu ţine îndelung. 
ERIDON: Iubirea, adorarea ce-o simt, acea pornire... 
EGLEEA: Să fie mai domoală ar fi o fericire. 
Aţi duce lume albă şi voi de aci-nainte. 
ERIDON: Mai iartă-mi astă-dată. De-acum voi fi cuminte. 
AMINA: Mergi, Eridon, culege-mi vreo două flori mai 
bine, 
M-or face mai frumoasă știind că-s de la tine, 
ERIDON: Dar ruja... 
AMINA: De la Lamon al ei am căpătat-o; 
Îmi stă frumos. 
ERIDON: Desigur... 
AMINA: Ți-o dau, iubite, iat-o! 
Să nu te superi numai. 
ERIDON o ia şi-i sărută mîna: Ți-aduc eu flori îndată! 


SCENA A PATRA 


Amina, Egleea, apoi Lamon. 


EGLEEA: 


AMINA: 
EGLEEA: 

N-o scoţi aşa la capăt, sărmană, bună fată! 
Pe zi ce trece crește flămîndul său arțag. 
la seama, pîn’ la urmă îţi ia tot ce ţi-e drag. 
Pe el de nu l-aş pierde, n-am alt gînd mai temut! 
Frumos! Cum se cunoaşte c-abia ești la-nceput. 
Aşa-i întîi iubirea; stăm zile-ntregi de-a rindul, 
Şi-un gind de-avem, la dînsul ne zboară veşnic 
gindul. 
lar de ne cade-n mină şi vrun roman, şi-n el 
Citim de-un oarecare cum a rămas fidel, 
Ce mare în primejdii s-a arătat cutare, 
Cum l-a-ndirjit în luptă iubirea lui cea mare, 
Apoi ne pierdem capul de tot și ne încinge 
Un dor de-a fi asemeni, de-a suferi şi-a-nvinge... 
O carte-ncîntă lesne o inimă de fată, 


Și mai ales cînd fata e şi amorezată. 
Şi-astfel iubim o vreme, pîn’ ce tirziu "'nţelegem 
Că din atitea visuri cu prea puţin ne-alegem. 


AMINA: Nu-i cazul meu... 
EGLEEA: Da, dragă, povestea e celebră... 
Ades bolnavul spune: „Dar, doctore, n-am 


febră“ 
Și cine-l crede?... Nimeni. Oricit ar zice nu, 
Ja totuşi doctoria. Aşa păţeşti și tu. 


AMINA: De-aş fi copil, ar merge ca să vorbeşti aşa. 
Sint eu copil? 

EGLEEA: Dar, bine, iubeşti! 

AMINA: Tu nu? 

EGLEEA: O, da, 


lubește-așa ca mine. Alină vijelia 
Ce bîntuie asupra-ţi. Cu toată gingăşia 
Poţi să iubeşti și totuşi să ai în suflet pace. 


Nu? 

LAMON: lată cordeluța ! 

AMINA: Ce mîndră-i! 

EGLEEA: Cum se face 
C-ai zăbovit atîta? 

LAMON: Să vezi ce s-a-ntîmplat: 


Treceam pe la colină, cînd Chloris m-a strigat 
Şi-mi dete pălăria să i-o gătesc îndată 
Cu flori... 
EGLEEA: Şi-n schimb? 
LAMON: Nimica, doar s-a lăsat pupată. 
De dragul unei fete, oricît în vint te dai, 
Mai mult ca o guriţă nu poţi în schimb să ai. 
AMINA arată Egleei cununa cu cordeaua: 
E bine-aşa? 
EGLEEA: Da, dă-mi-o 
Anină Aminei cununa astfel încît cordeluța îi cade pe 
umărul drept. În același timp vorbește cu Lamon. 


Să fim voioşi, nu şagă! 


LAMON: Acu-i de trai! Să ştiţi voi, nu-i bucuria-ntreagă 
Cînd iei prea multe-n seamă şi tot te-ntrebi cù 
frică 
De fapta ta iubitul sau lumea ce-o să zică? 
EGLEEA: Că bine zici! 
LAMON: Nici vorbă! În ciuda tuturora! 

EGLEEA : 


Amină, stai! Amina se așază, Egleea îi prinde 
flori în păr, continuînd să vorbească. 
Dă-mi, Lamon, guriţa dela Chlora! 


LAMON o sărută: 


AMINA: 
EGLEEA: 
AMINA: 
LAMON: 
EGLEEA: 


AMINA: 
LAMON: 


Îndată, cu plăcere! 
Că nostimi mai sînteţi! 
Pe Eridon tot astfel nu poţi tu să-l înveți? 
Nici vorbă, n-are voie să pupe alte fete. 
Dar ruja unde-mi este? 
Lui Eridon i-o dete 
Spre-a-l îmblinzi... 
De teamă că iar o să mă certe. 
Da, iartă-i tot, şi dinsul la rindul lui să-ţi ierte. 
Vă faceți zile-amare, cum văd, pe întrecute. 


EGLEEA făcînd un semn precum că a isprăvit cu găteala 


LAMON: 
AMINA: 


EGLEEA: 


părului: 
Aşa! 
E de minune! 

Ah, de-ar veni mai iute 

Şi Eridon... 
Amină, am să te las o clipă. 
Tu stai şi ţi-l aşteaptă. Mă voi găti în pripă. 
Tu, Lamon, hai cu mine. Ne-ntoarcem noi 
îndată. 


SCENA A CINCEA 


Amina, apoi Eridon 


AMINA: 


O, cîtă gingășie!l Ce viaţă desfătată! 

Dac” aş trăi tot astfel cu Eridon al meu, 

Ar fi şi el mai vesel, mai fericită eu. 

De nu-i dădeam asupra-mi putere-așa de mare, 

Un vis ne-ar fi tot traiul, o dulce desfătare. 

Să mă arăt mai rece! Dar n-am nici 
o-ndrăzneală ! 

Minia lui s-aprinde văzînd a mea răceală. 

Gindind şi mă cutremur! ÎI ştiu eu pe de rost! 

Cu greu e rolu-acesta, cum o să-l joc de prost! 

Dar dacă vei ajunge, răceala arătîndu-i 

Precum te biruiește, să-l biruiești la rindu-i? 


Azi am prilej şi trebui să fiu cu-ndemînare 
De la-nceput... El vine! O, inimă, fii tare! 
ERIDON i-aduce flori: 
Nu sînt aşa frumoase, iubita mea, vezi bine, 
Că le-am cules în pripă. 
AMINA Destul, ... sînt de la tine. 
ERIDON: Nu sînt așa învoalte ca rujele acele 
Ce ţi le-aduse Lamon. 
AMINA le prinde la piept: 
Mi-s dragi, oricum sînt ele. 
Le-am pus pe locul unde stăpiîn eşti numai tu. 


ERIDON: Sint oare-n bună pază? 
AMINA: Crezi poate altfel? 
ERIDON: Nu. 


Nu cred nimic, şi totuşi... eu vă cunosc pe voi, 
Cind muzica răsună și jocul e în toi, 

În larma ameţitoare prea lesne uită unii 
Porunca datoriei și glasu-nțelepciunii... 

Vei fi gindind la mine, ades, fără-ndoială, 
Dar tot nu ai tăria să-nfrîngi acea-ndrăzneală 
Pe care tineretul și-o va lua îndată 

Chiar dacă numa-n şagă i-ar da prilej o fată. 
Mîndria lor deșartă prea lesne ia de bună 

O vorbă spusă-n treacăt. 

AMINA: Destul că e minciună! 
În juru-mi dacă roiul de-adoratori se-ndeasă, 
Tu singur eşti alesul, o știi, şi ce-ţi mai pasă? 
Măcar să mă privească îngăduie- le oleacă: 
Sărmanii-și fac iluzii... 


BRIDON: Nu trebuie să-și facăl 
Vezi, asta mă omoară. A mea ești, ... da, ...dar 
poate 


Că norocos ca mine și altul se socoate, 

Şi întîlnind privirea-ţi, te şi sărută-n gind, 
Ba chiar şi triumfează, nemernicul, crezind 
Că mi te-a smuls... 


AMINA: De-aceea, iubite, hai la bal. 
Să vadă toți încalea, că tu nu ai rival, 
Că tu... 

ERIDON: Eşti prea gentilă, şi-ţi foarte mulțumesc. 


Ar fi prea mare jertfa şi nu pot s-o primesc. 
Un dansator ca mine e o calamitate. 
Eu ştiu trufia voastră cui dă întiietate 

AMINA: 


La bal: — acelui care dansează elegant, 
Spre-a vă făli cu dinsul — nu bietului amant. 
În adevăr... 


ERIDON cu ironie reținută: 


AMINA: 


ERIDON: 


AMINA: 


ERIDON: 


AMINA: 


ERIDON: 


AMINA: 


ERIDON: 


AMINA: 


ERIDON: 


AMINA: 


ERIDON: 


AMINA: 


ERIDON: 


AMINA: 


ERIDON: 


AMINA: 

O, Doamne, de ce nu-mi este dat 
Ca Damaren cel sprinten să fiu de lăudat! 
Ce răpitor s-avîntă! 
O, da! 
Şi voi, cu toate... 
Îl preţuim... 
Ba încă vi-e drag nespus... 
Se poate!... 
Aşa 9... Nelegiuire! 
Vai, dragă, ce-i cu tine? 
Mă chinuiești întruna și mai întrebi? 
Dar, bine ` 
A cui e vina oare? O, cit ești tu de răul 
Sint, da; și n-am ce face, că mor de dragul tău. 
De nu mi-ai fi tu dragă, copilă adorată, te 
Te-aş chinui eu oare, m-aș plinge eu vreodată? 
Tot sufletul îmi arde şi inima îmi creşte 
Cind mîna ta m-atinge, cînd ochiu-ţi îmi 
e a 0 F zîmbeşte, 
Şi-mi fericesc norocul atunci, ... dar înțeleg 
Să nu-l împart cu nimeni, să fie-al meu întreg! 
Dar cînd e-al tău cu totul, mă mir că te mai 
plingi! 
Şi totuşi tu eşti bună cu toţi acei nătingi... 
Nu, ură li se cade!... 
De ce, mă rog? 
i Aşa! 
Fiindcă prea li-ești dragă. 
Frumos de tot! 


O da, 
Tu nu voieşti să-i superi şi-i cruţi cît poţi de 
mult, 


Altminterea plăcerea... 

Nu pot să mai ascult. 
Ne-ndeamnă oare-amorul ca să fugim de lume? 
Un suflet ce iubește pe cineva anume 
Nu poate să urască pe nici-un muritor! 


E RIDON: 


AMINA sieși: 


ERIDON cade-n genunchi: 


AMINA: 


ERIDON: 
AMINA: 
ERIDON: 

Eu cred chiar dimpotrivă că gingaşul amor 
Nu rabdă-un strop de ură; la mine una... nu... 
Femeia ușurică frumos ce-o aperi tul 
Cind douăzeci de tineri osana-n cor îi cîntă, 
Pe douăzeci să-nșele — aceasta o încîntă! 
Azi e o zi-nsemnată; mîndria ta s-aţiţă, 
Căci azi vei fi slăvită de mulţi ca o zeiţă. 
Robite-atitea inimi să prinzi în mreajă poți 
i n-o să-ţi mai ajungă privirea pentru toţi. 
Gindește-te, cînd hora nebunilor te-o-ncinge, 
Că eu sînt cel mai mare nebun! 
Vai, el învinge! 
Cum n-am eu parte-n lume de nici o bucurie! 
Ce viață zălezită! Cit, vai, o să mai ţie? 
Către Eridon: 
Tu-mi schimbi în jug iubirea, şi nu mai dovedesc 
De-atita tiranie, ... iar eu?... Eu te iubesc! 
La furiile tale ce gingaș ţi-am răspuns, 
Şi-n toate-ţi fac pe voie, şi tot nu ţi-e de-ajuns! 
Ce n-am jertfit eu, numai să pot a-ţi fi pe plac? 
Vrei să-ţi jertfesc şi balul? i-l dau, ca să 
te-mpac. 
Își ia cununile din păr și de pe umăr, le aruncă-ncolo, 
și continuă cu o liniște prefăcută: 


Hai, Eridon! Aşa e că mă priveşti drept dragul 
Cind nu-s de bal gătită? Ei, ţi-a trecut arțagul? 
Stai mut, întorci privirea! Eşti supărat? 


Amină! 
Iertare! Mi-e ruşine! E dragostea de vină! 
Te du la bal. 
Nu, frate, rămîn aici. Sicși. Mi-ajunge! Lui 
Eridon: 
O gingașă romanţă uritul să ne-alunge. 
Copil drăguţ, ascultă! 
Nu, du-te după flaut. 

Tu zici. Tu vrei. Prea bine! Mă duc atunci 
să-l caut. 

Iese. 


SCENA A ŞASEA 


AMINA: 


S-arată trist şi-n taină se bucură amarnic. 
Vai, toată gingășia mi-o risipesc zadarnic! 
Îl mișcă jertfa asta? Aş, nici prin gind să-ţi 
treacă | 
Mă crede doar datoare! Vai, inimă săracă, 
Te mînii? Ce-i cu tine? Ce greu mi-apeși tu 
pieptul! 
Vai, merit eu?... Desigur! Nici să mă pling 
n-am dreptul! 
Cînd el nu încetează a te-amări, cum vezi, 
Tu a-l iubi, nebuno, de ce nu încetezi? 
Ia! Muzica începe. O, Doamne! Mor de frică. 
Cum inima-mi tresaltă şi-n tălpi cum mă 
furnică! 
Simt că mă fură pasul; ah! simt cum mă 
cuprind 
Nepotolite flacări. Hai, fuga, să mă prind 
În horă! Dar zadarnic! El nu mă lasă, vai! 
Ce acru cîteodată e al iubirii rai! 


Se aruncă pe o brazdă și plinge; cînd intră ceilalți, își 
șterge ochii şi se ridică. 


Vin! Iată-i... şi-or să rîdă de mine! 


SCENA A ŞAPTEA 


Amina, Egleea, Lamon. 


EGLEEA: 


Curînd! 
Curînd! Alaiul trece! Amino, cum? Plingînd? 


LAMON ridică cununile: 


EGLEEA : 


AMINA: 


EGLEEA : 


AMINA: 


EGLEEA : 

Cununile? 
Ce-i asta? Cum? Cine îndrăzni? 
Eu! 


Tu? Nu vii? ... 
O, Doamne, cum crezi că n-aş veni, 
Dar dacă nu se poate! 
Cum? Ce-nsemnează „dacă“? 
Hai, nu vorbi-n enigme şi dă mai iute-oleacă! 
Sau Eridon? 


o __ 'fTaateai rr] T —— f'inatha 


AMINA: 


E GLEEA : 


LAMON: 


a!... Dinsul! 
Ştiam mai dinainte 
Cite-ai păţit, nebuno, și tot nu capeţi minte! 
Ţi-ai dat cuvintul, poate, c-o să rămiîi acasă 
Să-ţi treacă-ntr-o oftare această zi frumoasă? 
Nu mă-ndoiese că astfel e încîntat de tine- 


După o scurtă tăcere, făcînd un semn lui Lamon: 
Dar cu ghirlănzi gătită îţi şade mult mai bine! 
Hai, pune-o asta iarăşi! Și asta o aşază! ... 
Acuma ești frumoasă. 
Amina stă cu ochii plecaţi și se lasă-n voia Egleei. 
Egleea face semn lui Lamon. 

Dar, vai, se depărtează 
Alaiul... vremea zboară... 

Hai, scumpa mea stăpînăt 


AMINA obidită: 


EGLEEA: 


Plecaţi? 
Nu vii, Amino? Vrei să te iau de mînă? 


AMINA Se uită trist şi tace. 


LAMON: 


EGLEEA: 


AMINA: 


EGLEEA: 


AMINA: 


EGLEEA: 


LAMON: 
AMINA: 


EGLEEA: 


AMINA: 

Ci las-o! Zău, de ciudă nu mă mai rabdă locul. 
A trebuit să-mi strice tot cheful azi. Căci jocul 
La dreapta și la stinga ea singură îl joacă 
Aşa cum se cuvine; contam pe ea, cînd, iacă, 
Îi dă-n gînd să nu meargă. Să nu fii minios? 
Hai, repede... 

Pierzi jocul. Un joc așa frumos! 
Te pling. Rămii cu bine! 


Egleea vrea s-o sărute. Amina-i cade-n braţe şi plinge 


Ah, nu mai pot răbdal! 
Pliîngi? 
Inima mă doare şi plinge-n mine. Da. 
Merg... Eridon, îmi pare că te urăsc! 
Fireşte, 
I s-ar cădea. Dar cine iubitul și-l urăşte? 
lubeşte-l ca iubită, nu ca o biată roabă! 
Ţi-am spus-o nu o dată. Haide cu noi! 
La dans, degrabă! 
Şi Eridon? 
Mergi numai! Rămîn eu, fără tine, 
Și ţi-l aduc eu, lasă. Zi, n-o să-ţi pară bine? 
Nespus! 


LAMON: Atunci, degrabă, la bal, la dans, Amino! 
N-auzi cimpoiu-n vale? Ce mindru cîntă! Vino! 


Apucă pe Amina de mină, cîntă şi dansează. 


EGLEEA cîntă: 
Şi dacă iubitul îți cată ponos 
Şi orice ai face găsește pe dos, 
Şi-ntruna te mustră de orişice gind... 
Acoperă-i glasul jucînd și cîntind. 


Lamon o fură pe Amina cu jocul și o duce. 


AMINA în treacăt: 
O, adă-mi-l degrabă! | 
EGLEEA: L-aduc eu, n-ai habar! 


SCENA A OPTA 
Egleea apoi Eridon cu un flaut şi cu note. 


EGLEEA: O să vedem acuma... Demult doream eu doar 
Prilej să-l dau pe brazdă pe păstoraşul meu, 
Mi se-mplinește dorul acuma. Ți-arăt eul 
Îţi pun oglinda-n faţă, să vezi chiar tu acum 
Ce fel de om ești... lată-l! 


ERIDON: Amina unde-i? 
EGLEEA: Cum? 
Nu știi? S-a dus cu Lamon al meu la joc, îmi 
pare, 


De vale, unde cîntă cimpoiul. 
ERIDON aruncă flautul la pămînt şi rupe notele: 
O, trădare. 
Trădare-afurisită | 
EGLEEA: Turbezi?|... 
ERIDON: Cum n-aş turbal 
Am stăruit eu oare să stea acasă?... bal 
De ce atunci, vicleana, și-a smuls, zimbind, 
cununa 
Spunindu-mi că nu joacă?.... 
EGLEEA pe un ton așezat: 
Să te întreb eu una: 

De unde-ţi iei tu dreptul de-a n-o lăsa să joace, 
Cind ştii aşa de bine ce bucurie-i face? 

Crezi oare că o fată ce-ţi dă a ei iubire, 

Nu poate-avea pe lume și altă mulțumire? 
Și setea de petreceri crezi că s-a stins îndată 
Ce dragostea cuprinde o inimă de fată? 

Atitea ceasuri bune, destul că ţi le-nchină, 
Stă bucuros cu tine şi-n lipsa ta suspină! 
De-aceea-i nebunie ce faci, ia seama bine; 
Ea poate să iubească și dansul, — şi pe tine. 


ERIDON lasă să-i cadă braţele şi ridică ochii spre cer: 


EGLEFA: 


ERIDON: 
EGLEEA: 


ERIDON: 
EGLEEA: 


ERIDON: 
EGLEEA: 


ERIDON: 
EGLEEA: 

Ah! 
Dragoste se cheamă grozava ta manie 
De-a bănui tot pasul? Nu, asta-i tiraniel 
Tu vii... şi-n bal cu tine ea trebuie să șază; 
Tu pleci... cu tine-odată și ea se depărtează. 
Ea șovăie... pe dată ai și-ncruntat sprinceana. 
Acuma te urmează... dar inima-i, sărmana, 
Prea des şi-o lasă-n urmă... 
Întotdeauna! 
Frate, 
I-auzi ce-amărăciune! Dar fără libertate 
Nu este bucurie, nimica nu te-ncîntă. 
Vrea un copil să cînte; îi spune lumea: cîntă! 
Atunci pe loc îşi pierde tot cumpătul şi... tace. 
Dă-i libertate-Aminei, căci altfel, de-i vei face 
Mereu amară viaţă, se poate întîmpla 
Să te urască fata... 
Să mă urască, ea? 
Precum ţi se cuvine. De-aceea te alină 
Şi caută-ţi norocul în dragoste senină. 
Las-inimii în voie fireasca ei bătaie 
De vrei să nu înăbuși a dragostei văpaie. 
Poţi şti de-o păsărică închisă-n colivie 
De-ţi este credincioasă? 
Nu. 
Dar cînd ea, zglobie, 
Din cracă-n cracă zboară, pe dealuri și prin 
lunci, 
Și iar îți vine-acasă? 
Nici vorbă, știu atunci! 
Nu simţi tu bucurie cînd vezi ce drag te are 
Gingania cea mică, şi că mai bine-i pare 


Să stea la tine-n casă, decit în libertate? ... 

Și cînd drăguţa-ţi vine şi sînul i se zbate 

De dans... vrînd să te vadă; şi ochii-i stau să-ți 
spună 

Că nu-i tihneşte jocul şi nu-i cu voie bună 

Cînd tu, nepreţuitul, tu, singurul, lipseşti, 

Cînd vezi că ţi se jură că drag nespus îi ești, 

Că dulcea-ţi sărutare e mai de prețuit 

Ca mii de baluri, spune: nu ești de pizmuit? 


ERIDON mişcat: 


EGLEEA : 
ERIDON: 
EGLEEA: 
ERIDON: 


EGLEEA: 


ERIDON: 


EGLEEA 


ERIDON: 
EGLEEA : 

O, Egleel 
Te gîndeşte că zeii se răzbună 
Pe cel ce nu-și cunoaşte ursita lui cea bună. 
Fii vesel, drag prieten! Să nu te-ajungă focul 
Atitor lacrimi plinse. 
De nu m-ar arde locul 
Cind văd că unu-o prinde de mînă, altu-i cată 
În ochi, și ea se lasă de-al treilea furată... 
Doar cît gîndesc, şi-mi vine să mor de supărare! 
Ei, las-o mai cu-ncetul! Doar nu-i vreun lucru 
mare! 
Nici chiar o sărutare un mare lucru nu-i! 
Nici chiar o sărutare. Am înțeles ce spui? 
Doar numai cînd şi-n suflet o simți adînc și tare 
Dă de gîndit... Dar spune-mi, vrei tu să-i dai 
iertare? 
Că dacă-i porți mînie, o-ndurerezi amar. 
Prietenă! 


linguşitoare : 


Ascultă și iart-o așadar! 
Tu ești și bun. Adio! ... Z-apucă mina. 
Ai fierbințeală mare! 

Îmi fierbe-n vine... 

Încă? Destul! I-ai dat iertare. 
Alerg la ea acuma. Mă-ntreabă speriată; 
Eu-i spun: E bun iar dinsa se-nseninează-ndată, 
Ba chiar acum te are mai drag ca mai-nainte. 


Se uită cu dragoste în ochii lui. 


Abia se sparge hora, te cată, ţine minte, 
Şi chiar prin căutare sporeşte-a ei iubire. 


Egleea se preface că-i tot mai drăgăstoasă, se reazemă 
pe umărul lui. El îi apucă mîna și i-o sărută. 


ERIDON: 


EGLEEA: 
ERIDON: 
EGLEEA : 


ERIDON: 
EGLEEA: 


ERIDON: 
EGLEEA : 
ERIDON: 


EGLEEA : 

Și, în sfirşit, te vede. O, sită fericire! 
Cuprinde-o strîns în braţe și simte-ţi tot 
norocul! 
Pe-o fată-ntotdeauna o-nviorează jocul; 
Obrajii-i ard; guriţa-i, zimbind, mai viu 
respiră, 
Şuviţele desprinse în goană, se resfiră 
Pe sînii ce se mişcă; și-o vrajă înmiită 
Îi împresoară trupul cînd zboară-n dans răpită, 
Tot sîngele-i zvicneşte şi-n leagănul plutirii 
Mai viu cresc parcă toate puterile simţirii. 
Ea afectează o gingașă uimire şi cade la pieptul lui, 
el o înlănțuie cu brațul. 
Plăcerea asta oare nu e neasemănată? ... 
Tu nu te duci la baluri şi n-o simţi niciodată! 
La pieptul tău, Eglee, o simt, acum, întreagă! 
Ia pe Egleea pe după git, o sărută. Ea se lasă, apoi 
face cițiva pași îndărăt și întreabă cu un ton ştrengăresc. 
Ţi-e dragă ţie-Amina? 
Ca sufletul de dragă! 
Şi mă săruţi pe mine? O, dar aşteaptă numa, 
O să plătești tu asta, că s-a trecut cu gluma! 
Tu, om fără credinţă! 
Cum? Crezi că eu... 
Vezi bine! 
M-ai sărutat, ce-i dreptul, aşa cum se cuvine. 
Și eu sînt mulţumită. Dar ţie, ... să nu minţi... 
Guriţa mea îți place? Cred; buzele-ţi fierbinţi 
Cereau mai multe... Doamne! De-ar fi văzut 
Amina. 
Şi-apoi! 
Faci pe grozavul! Dar greu te-apasă vina! 
Da, zău, ar face gură. De-aceea nu mă spune. 
Te-am sărutat oleacă. Ei şi? Nu-i vreo minune. 
Oricît de dulce știe Amina săruta 
Nu pot găsi dulceaţă și-n sărutarea ta? 
Întreab-o chiar pe dinsa. 


ULTIMA SCENĂ 
Amina, Egleea, Eridon 


ERIDON: Ah! 
AMINA: Unde-i, unde este? 
Scump Eridon! Egleea m-a-mpins fără de veste 
Să-mi calc cuvîntul. Iartă ! Îmi pare-aşa de rău! 
ERIDON sieşi: 
Eu, care am înșelat-o! 
AMINA: De ce-ntorci capul tău? 
Tot îmi mai porţi mînie? 
ERIDON sieși: 
Ah, Doamne, ce să zic? 


AMINA: Vai, merită pedeapsă păcatul cel mai mic? 
Cu tine e dreptatea — dar las... 
EGLEEA: Un prefăcut! 


Hai, dă-l încolo, dragă. De-ai şti tu ce-a făcut! 
Îl vezi? nu-ţi vine-a crede. M-a sărutat. Ş-acum 
Îi lasă gura apă... 


AMINA: Te-a sărutat? 
EGLEEA: Şi cum?! 
AMINA: Oh, inimă zdrobită! Grozavă lovitură! 


Așa curînd iubirea să se prefacă-n ură! ... 
Iubitul meu mă lasă! Pe alta o sărută! 

Cînd ţi-am greşit eu ţie așa? Ah, sînt pierdută! 
Cu mine nici un tînăr n-ar fi avut curaj; 

Abia o sărutare de-am dat-o, la un gaj... 

Mă roade gelozia, mă roade ca pe tine; 

Dar eu te iert; tu numai să te întorci la mine. 
O, inimă, zadarnic te aperi ne-ncetat! 

El nu te mai iubeşte de cînd l-ai vătămat, 

Și toată elocvenţa se risipește-n vint... 


ERIDON: O, ce drăgălăşie! Vai, ticălos ce sînt! 

AMINA: Cum ţi-a venit, Eglee, să-l scoţi aşa din minte? 

EGLEEA : Prietenă, n-ai grijă; e-al tău ca şi-naintel 
În fond el e statornic şi bun cu-adevărat. 

AMINA: Şi tot... 

EGLEEA: Da, ai dreptate, ... şi tot m-a sărutat! 


Eu ştiu ce-a fost, de-aceea îl poți ierta uşor. 
Vezi cum se pocăieşte! 
ERIDON cade în genunchi: 
Amino, scump odor! 

EGLEEA : 


AMINA: 
ERIDON: 


E-atita de şireată! Ea singură-i de vină. 
Eram aşa de-aproape de gura ei, Aminăl 
Dar înţeleg prea bine: un gust așa de mic 

Nu va putea să-mi scadă din dragoste nimic. 
Amină, hai, sărută-l: îl vezi cuminte ce-i! 


Către Eridon: 


Un gust nu-ţi scade-amorul, — nu-l scade nici 
pe-al ei. 

Aşa, iubit prieten. Ţi-ai dat chiar tu sentinţa. 

Nici dansul ei nu-nseamnă că și-a călcat 
credința. 


Imitîndu-l: 


Şi cînd un tînăr mîna i-o stringe, altu-i cată 
În ochi, iar ea se lasă de-al treilea furată, 
Nici asta, vezi prea bine, nu-nseamnă lucru 
mare. 
Sper că de-aci-nainte să-ţi schimbi a ta purtare 
Şi mergi cu nui la horă. 
Da, vino! 

N-am ce facel 

O mică sărutare m-a cuminţit, și pace! 


EGLEEA către Amina: 


Tu iartă-ne, copilă, azi, sărutarea asta! 

Dar, de-o să mai încerce a-ţi arunca năpasta, 
Tu pomenește-i numai de sărutare, dragă, 
Să-l vezi cum se-mblinzește! 


Către public: 


Geloşi din lumea-ntreagă 
Ce chinuiţi vreo fată, giîndiţi-vă la poi 
Întii, şi-aveţi curajul să osîndiţi apoi! 


TOATĂ LUMEA DE VINĂ 


Comedie în trei acte 


În românește de GRETE TARTLER 


cările sale literare de tinereţe, Goethe n-a păstrat, în afara 
pastoralei Dragoste cu toane, decit o altă piesă în alexandrini, 
intitulată Toată lumea de vină (Die Miischuldigen)*. 

Concepută în prima lună a anului 1769, într-un singur act, ea 
continuă tradiţia unui gen de comedie abordat în secolele XVII şi 
XVIII, mai cu seamă în literaturile romanice. EMS 

Cu toate că poetul cunoștea creațiile lui Goldoni și sesizase mo- 
mentul depășirii comediei dell’arte, el valorifică în Toată lumea de vină 
însușiri care aparţin acestei specii dramatice. 

Atunci ca și astăzi, spectatorul percepe și consimte la convențiile 
unei lumi ficționale, condusă de propriile ei legi; el recunoaște uşor 
că are de-a face cu o farsă, ale cărei personaje — Alcest, Sophie, Söller, 
hangiul — sînt „tipuri“ și nu fiinţe individualizate. Rolul lor este ab 
initio prestabilit, mediul în care evoluează abundă de surprize, con- 
fuzii, neînțelegeri, încurcături. Piesa dezvăluie şi conturează net 
imbroglio-ul, şirul nesfirşit de stări contrastante, comicul de situaţie 
ce-și au sorgintea în factori și constelații externe, caracterul meca- 
nic-artificios al mișcării şi stilului. Atit ceea ce se întîmplă cît și modul 
de comportare al personajelor conferă acestei lumi un aspect burlesc, 
care frizează adesea grotescul. 

Dintre toate personajele, Söller exhibă cel mai pregnant atributele 
comic-groteşti al clovnului. În el ipostazele comicului ating un punct 
culminant, constituindu-se totodată ca subiect și obiect comic. Petre- 
căreţ, leneș, cartofor şi hoţ, Söller descinde nemijlocit atit din arle- 
chinul comediei dell'arte cit şi din Hanswurst-ul farsei de carnaval. El 
are menirea să gireze atmosfera comică, să joace fără pasiune, uşor, 
ca un șăgalnic zeu al risului, ca o năstrușnică personificare a umorului. 


D» AUTODAFEUL care a mistuit o mare parte din încer- 


* Bibliografie: Wolfgang Kayser, Anmerkungen des Herausgebers 
zu Die Mitschuldigen. În HA, 4, 1962, p. 476; Walter Hinck: Das 
deutsche Lustspiel des 17. und 18. Jahrhunderts und die italienische 
Komödie, Stuttgart 1965, pp. 358—379; Helmut, Arntzen: Die ernste 

omödie. Das deutsche Lustspiel von Lessing bis Kleist, München 1968, 
pp. 55—59; Fritz Martini: Lustspiele und das Lustspiel, Stuttgart 
1974, pp. 105—149. 

Între acest rol de bufon, de Hanswurst, şi nucleul dramei senti- 
mentale inclusă în farsă există însă o incontestabilă incompatibilitate. 
Poetul situase în centrul piesei o pereche de îndrăgostiţi. Ei aparţin 
unor clase sociale diferite: Alcest, tinăr de familie, dispune de poziţie 
și avere, Sophie e doar frumoasa fiică a unui hangiu. Un anumit 
fapt — Goethe nu precizează motivul — îi desparte. Lui Sophie, ființă 
înzestrată cu virtuţi ce o plasează pe un plan etic superior lui Alcest, 
nu-i rămîne altceva de făcut decît să se mărite cu Söller, un adevărat 
pierde-vară. Dar Alcest se reîntoarce şi dragostea lor reînvie. În pofida 
acestui sentiment și a vieţii ei nefericite alături de Săller, Sophie rămîne 
credincioasă soţului ei. 

Această mică dramă sentimentală, în dezacord cu specificul 
farsei, este atenuată, parțial diminuată, de prezenţa lui Söller, ascuns 
după perdelele patului, în camera lui Alcest, unde Sophie se confe- 
sează celui ce-o iubea încă. Încetul cu încetul acţiunea secundară — 
avindu-i ca protagoniști pe hangiu și pe Söller —, acţiune plasată 
într-un mediu comun, chiar vulgar, ostil romanului de dragoste dăltuit 
dintr-o esență mai fină, se emancipează, trecînd în prim-plan. Autorul 
simte că inima publicului poate fi ușor ciștigată de nefericirea Sophiei. 
În schimb, curiozitatea maladivă a hangiului are nevoie de spaţiu de 
desfășurare pentru a contamina pe spectator; cinismul arogant al lui 
Söller, autoironia sa, trebuie să beneficieze cu atit mai mult de o di- 
mensiune temporală şi de un crescendo pentru ca risul eliberator al 
spectatorului să-l împingă în zonele derizoriului. 

Goethe recurge și la motive de mare efect ale comediei germane, 
gustată pe atunci în cercuri largi pe teritoriul Saxoniei. El preia situaţii 


tipice! din creaţia comică a lui Christian Felix Weisse?. Meritul auto- 
rului constă în intensificarea substanţei comice a valorilor calchiate. 


Urmiînd uzanţei franceze — și ne referim la Molière în primul rînd — 
poetul tinde să aducă pe scenă doar cîte două personaje. Prin succe- 
siunea repetată a acestor perechi, el realizează un ansamblu scenic 
plin de haz. Modalitatea repetiţiilor variate şi amplificate, generatoare 
de efecte comice, mai cu seamă în farsă, este folosită cu succes atit în 
scena în care tatăl și fiica se suspectează reciproc de furt, fără ca vreunul 
dintre ei să se fi făcut vinovat de acest delict, cît și în cea următoare, 
în care Alcest încearcă să afle de la hangiu cine e hoţul, punîndu-i 
curiozitatea la grea încercare. Repetarea unor expresii și a unor ver- 
suri, cu mici variaţii de nuanţe, creează un efect comic deosebit, deoa- 


1 Scena în care soţul asistă la întilnirea soţiei sale cu Alcest din 
amera acestuia este inspirată de o situaţie identică existentă în piesa 
Amalia de Ch. F. Weisse. 
2 Christian Felix Weisse (1726—1804), autor de tragedii şi comedii 
armoyante, care s-au bucurat de mare succes în timpul său. 

redeschematizarea și mecanizarea a tot ceea ce este viu provoacă rîsul. 
Až, autorul face aluzii la evenimente din acea epocă, se adresează 
spâkitatorilor, implicind prin ei lumea din afara acţiunii. 
silisGoethe percepe însă discrepanţa dintre vigoarea lipsită de fineţe 
atis&hului abordat și povestea de dragoste plăsmuită dintr-o altă sub- 
stdfiță. Ca atare realizează în același an o nouă versiune?. Piesa ini- 
ţiâaă) concepută drept unitate, este împărţită acum în două acte — ne 
r&fătim la actele II şi III — precedate de un prim act, în care se valo- 
rititiăopreambulul. Asimilarea experienţei investite de Lessing în cunos- 
ctitiiroomedie Minna von Barnhelm are ca efect intensificarea atmosfe- 
rei și sublinierea efectului comic. Goethe încearcă să motiveze aba- 
teveblilui Söller de la normele morale, explicind-o drept un act comis 
sH imperiul fricii: somat de un cartotor expert să înapoieze chiar în 
aseară banii pierduţi la cărţi și amenințat cu bătaia, el nu găseşte 
attăbăbluţie decit să se înfrupte din arginţii lui Alcest. Prins în laţul 
prbjiilor slăbiciuni, el se consideră îndreptăţit să-și însușească banii, 
citivibs că tînărul client al socrului său are intenţia să-i fure ibara“ 
Iti Adică pe Sophie. În orice caz Söller devine în această variantă o 
săgislaea simpatică, e adevărat în mare măsură datorită atitudinii 
sfe dă o degajată şi dezarmantă impertinenţă faţă de hangiu. 


Si a To pofida acestor modificări, piesa nu transcende limitele farsei. 
Acer area de a se distanţa de forma originară prin adăugarea unui act 
réliefează şi mai puternic incompatibilitatea a două concepții diferite 
ado prea bine! de închegare ale genului comict. Însuşi autorul ei 
tint- o prea bine! Discrepanța inițială n-a putut fi înlăturată nici în 
reia Versiune, pe care poetul o definitivează între 1780-83, fiind vorba 
d8 dă, da] 'de o carență de structură. Totuși Goethe, care avea o slăbi- 
e ra pentru această farsă, o publică în volumul al doilea 
al Sçrjepilor (Schriften) sale, editate în 1787 de Göschen la Leipzig 
Și; „pentru a-i asigura un loc în ierarhia creațiilor sale dramatice, o 
“spbșumează genului comediei. 
ni jn această a treia variantă, Goethe edulcorează stilul, eludează 
vulgarităţile, păstrează doar ceea ce nu lezează decența. Dar, în afara 
acestor ramănunte ce privesc forma, poetul realizează şi alte citeva 
modificări. Astfel el reduce la esență monologul lui Alcest (actul II, 


-809 Qidopie a acestei noi versiuni este trimisă de Goethe lui Frie- 
derike Brion, la Sesenheim. În prezent ea se află în Biblioteca Univer- 
sităţ dip, „Leipzig. Premiera a avut loc la 30 noiembrie 1776 în cadrul 
Aaa e amatori al curții din Weimar, cu Goethe însuşi în rolul 
Há Adăst si Corona Schröter în cel al Sophiei, apoi spectacolul a fost 
reluat în decembrie 1777. 

“E Ne teferim la farsă pe de o parte, pe de alta la comedia pro- 
priu-zisă, cu implicaţii mai adinci. 

scena V) şi renunţă complet la monologul lui Sâller, care iniţial îl 
precedase. 

În această formă piesa a fost jucată între 1805 și 1816 de 27 de 
ori pe scena teatrului din Weimar. Discrepanţei iniţiale i se adăuga 
acum disproporţia relaţiei dintre poetul Jfigeniei şi al lui Tasso şi această 
ultimă ipostază a farsei Toată lumea de vină. 

Într-o scrisoare adresată lui Zelter, la 3 decembrie 1824, Goethe 
consideră reacţia diferitelor categorii de spectatori drept justificată: 
„Un așa-zis public cultivat, scrie el, vrea să se vadă pe scenă şi cere 
cam tot atît de la teatru cît și de la societate [...]; poporul este însă 
mulțumit dacă butonul își debitează glumele [...]* 

Cauzele reale ale distanțării publicului cultivat de această farsă 
sînt mai complexe. Pe de o parte, piesa Toată lumea de vină pare can- 
tonată în zone străine specificului goethean. Ea nu valorifică trăiri 
personale, nici unul dintre personaje nu poartă amprenta spirituală a 
poetului. Nefiind confruntat cu o figură centrală, la a cărei viață 
sufletească să poată lua parte, sau ale cărei reacţii să le poată urmări, 
neputind să desprindă o acţiune ale cărei conflicte să-l tulbure, citi- 
torul sau spectatorul avizat nu gustă farmecul frust al acestei creaţii 
dramatice. De altminteri publicul german nu a dat nicicînd dovadă 
de vreo preferință pentru comedia sau farsa de factură grotescă. Pe 
de altă parte, forma aleasă de poet accentuează caracterul teatral, 
chiar artificios al farsei. Căci alexandrinul, versul clasic al tragediei 
franceze şi al sonetelor barocului, duce la sublimarea comunicării, 
filtrează caracterul drastic-burlesc al situaţiilor şi creează, prin reto- 
rismul său artificial, o incongruență comică între limbă și situaţiile 
date. Aceeași inconzruenţă apare şi între vorbirea în versuri și mimica 
și gestica specifice farselor, chiar dacă aceste amănunte nu sînt pre- 
cizate consecvent în indicaţiile de regie. În orice caz, alexandrinul 
întăreşte contrastul dintre conștiință şi joc, dintre rol și actor, ceea ce 
pînă la urmă nu este în defavoarea efectului scenic al farsei. 

Chiar dacă Goethe relevă în Poezie și adevăr că această a doua 
încercare dramatică a sa include dovada experienţei de viaţă pe care 
el, ca tînăr student, o acumulase la Leipzig şi că ar fi intenţionat să 
deschidă prin ea ochii contemporanilor săi asupra viciilor care minau 
societatea, nici una dintre variante nu poate fi judecată în funcţie de 
această pretenţie. Ca și punctul de vedere moral — că toţi avem 
slăbiciuni, că toţi ne facem într-un fel vinovaţi și nimeni nu are dreptul 
să arunce primul cu piatra — prezentat de Goethe tot în Poezie și 


5 Textul originar în WA I, vol. 9, DP: 39—116. 

Alte ediţii critice consultate: FA şi DjG. 

Traducerea realizată după HA, vol. 4, pp. 28—72, adică după 
cea de-a doua versiune din 1769. 

adevărt drept mesaj al farsei, și care rămîne în afara ei. Creaţia hibridă, 
rezultată din îmbinarea elementelor de farsă şi comedie, creaţie care a 
apelat parcă mereu la conștiința poetului ca să-i asigure un statut 
legal, reflectă conflictul dintre forma iniţială și repetatele -stăruinţe 
ale lui Goethe dea o supune unei concepţii normate despre comedie. 
Dar hibrizii au adesea farmecul lor și mai ales longevitate. Solid con- 
struită şi incluzind un indubitabil efect scenic, farsa Toată lumea de 
vină își merită cu prisosință locul în cadrul creaţiei de tinereţe a poe- 
tului. 

Judecată în perspectiva evoluţiei titanului de la Weimar, abor- 
darea acestui gen este plină de semnificaţie. Căci piesa Toată lumea 
de vină deschide calea spre farsele ce vor urma, spre Jarmarocul din 
Pliindersweilen (Das  Jahrmarkisfest zu  Pliindersweilen ), Satyros, 
Pater Brey și altele. Conţinutul acestor creaţii nu se epuizează la rîsul 
pe care-l] provoacă. Ca orice riîs situat la limita grotescului, nu este un 
ris pur, eliberator. Din cascadele lui se revarsă şi o undă de mirare 
faţă de o lume în care, prin ciudatul mecanism ce pune în mişcare 
personajele și întimplările, trimite la însăşi lumea noastră. Căci în acest 
paradox constă valoarea farselor goetheene și inclusiv al piesei Toată 
lumea de vină: cu toate că prezintă o lume stilizată, ele pot fi și sînt 
raportate lumii reale. 


¢ J.W. Goethe, Din piața mea. Poezie și adevăr. Traducere şi studiu 
introductiv de Tudor Vianu, vol. 1, Bucureşti 1955, p. 323—324. 

TOATĂ LUMEA DE VINĂ 


PERSONAJELE 


HANGIUL 
SOPHIE, fiica sa. 
SOLLER, soţul ei. 
ALCEST 

UN CHELNER 


Acţiunea se petrece la han. 


ACTUL ÎNTÎI 


SCENA ÎNTÎI 


Sala hanului 


Siller, îmbrăcat în domino, stă la măsuta pe care se află o lampă, o sticlă 
de vin și un pahar. Sophie, de cealaltă parte a mesei, coase o pană și o 
panglică la pălărie. Intră ħangiul. În fundal, o masă cu lampă, cărţi, 


călimară; lingă 


ea un fotoliu. 


HANGIUL câtre Soller : 


Din nou plecaţi la bal! Dom” ginere, pe bune,- 
Sătul sînt s-o luaţi razna, credeam că punct 
-> veți pune. 

Într-adevăr, copila eu nu v-am dat încît, 

De la o zi la alta să-mi dați averea-n git. 
Sint un bătrin tînjind în tihnă să mai stea... 

Mi-am luat un ajutor, nu asta îmi lipsea? 
Bun ajutor! Să-mi spulbere dramul strîns din 
greu! 


SOLLER fredonează pentru sine. 


HANGIUL: 


SOLLER bea: 
HANGIUL: 
SOPHIE: 
SÖLLER : 
SOPHIE: 


Așa, cîntați, cîntați, c-o să vă cînt și eu! 
Ce prost, ce terchea-berchea! Nu-i de nimica 
bun 
Decit să se îmbete şi ca să bea tutun! 
Noaptea la chef şi ziua pînă la prinz în pat! 
Nici ducii din imperiu n-o duc mai minunat. 
Ia uite-l, măscăriciul, cu mîneci de giubea, 
Nebun de trei parale! 
Ei, hai noroc, papa! 
Halal noroc! Mai bine în febră-aș sta ca-n foc! 
Ah, tată, te implor! 
Sophiechen, hai noroc! 
Nimic nu vreau mai mult, cît să vă văd în 
pace! 


HANGIUL: 


SOPHIE: 


HANGIUL: 


SOPHIE: 
SOLLER: 


N-ai să ne vezi, cît domnul de treabă nu s-o 
face. 
M-am săturat şi eu de ceartă zi de zi... 
Dar cum se poartă, dracul în pace poate fi! 
Nerecunoscătorul — ce fire rece, rea! 
Nu vede ce e astăzi şi uită ce era! 
Uită din ce l-am smuls, din cîtă sărăcie, 
Din cîte datorii — nici nu mai vrea să ştie! 
Mizeria prin căință și timp n-o schimbi, se 
i pare — 
Cine-i un porc de ciine, un porc de cîine moare. 
Se schimbă el, desigur. 
Amiînă mult, de-o face? 


Așa e tinereţea. 
Da, Fiekchen!, vrea ce-i place! 


Bea. 


HANGIUL furios: 


SOLLER: 


HANGIUL: 


SOLLER: 

Ce-i intră pe-o ureche, pe alta dă să iasă! 
Îl vezi, nici nu m-aude. Păi ce sint eu în casă? 
De douăzeci de ani am cîștigat cinstit — 
Şi credeţi că vă dau acum ce-am dobindit 
Să spulberaţi cum vreţi? Ei bine, nu, amice: 
Din cap vă iasă! Nu stăm chiar așa prost, se 
zice; 
Renumele mi-e vechi şi-mi voi păstra bun 
nume: 
Hangiul de la „Ursul cel negru“-l ştie-o lume! 
Își ține blana ursul, că nu e prost defel: 
Acum zugrăvesc hanul, şi-apoi îi zic hotel. 
Ce-o să mai plouă galbeni și cavaleri, fireşte! 
Dar pentru asta, muncă! şi nu să bei prostește. 
Noaptea tirziu culcarea şi-apoi scularea-n zori. 
Așa e! 

Pină-atuncea e cam depărtişor. 
Rămin toate cum sînt, de n-o fi şi mai rău. 
Cine să stea la noi? şi-odăi sînt girlă, zău. 
Păi cine pleacă-acum la drum? Şi apoi, n-are 
Domnul Alcest odaia de lingă sala mare? 
Desigur, e ceva; client statornic — dar 


„ Şaizeci. de paşi cuprinde în oră-un minutar! 


Şi-apoi Alcest, el ştie de ce pe-aici veni... 


HANGIUL înțepat: 
Cum? | 
SOLLER: A propos, papa, trăiască Paolil2 
HANGIUL prietenos: 
Proficiat?, trăiască, domnule fiu, trăiască! 
Nu afli lesne-asemeni purtare vitejească; 
Nici la nefericire curajul nu-i lipsi. 
Hotelului i-aș spune „Hotel de Paoli“. 
SOLLER: Ah, da, asemeni firmă-i ultima modă; dar 
De nu iese nimica, m-aș necăji amar. 
Ce scrie în ziarul de azi, sau încă nu 
L-aţi citit? 
HANGIUL: Nu a sosit. Îl ia băiatu-acu! 
Dac-ar ajunge rege, le-ar place, pîn’ la unul! 
Inima-mi bate, parcă șşi-aud cum trage tunul! 


Iese. 


SCENA A DOUA 
Söller, Sophie.) 


SOLLER: Se drege treaha dacă e vorba de ziar. 
SOPHIE: Așa, las-o pe-a luil 
SÖLLER : La harță eu nu sar, 


Norocul lui — că altfel, să mă tot certe-n voie 
De  parc-aş fi... 

SOPHIE: O, dragă! 

SÖLLER : Ba, pe Sfintul Sisoelt 
Ce, parcă eu nu știu că încă-acum un an 
Eram un amărit, cu datorii toptan! 


SOPHIE: Să nu te miînii, dragă! 

SOLLER: Și chiar dacă n-aş fi 
De alta bun, măcar sînt bărbat cum vrea Sophie. 

SOPHIE: Îmi faci mereu reproşuri, mă întristezi mereu. 

SOLLER: Ba, nu că îţi scot ochii, dar zic aşa şi eu. 


Te farmecă-o femeie cu chip încîntător, 

Şi, chiar de n-o iubeşti, ești recunoscător. 

Frumoasă ești, Sophie — şi nici eu lemn, din 
fire | 


O sărută. 


Ştiu bine ce înseamnă norocul de-a-ţi fi mire, 
Mi-eşti dragă... 


SOPHIE: 
SOLLER: 


SOPHIE: 
SÖLLER: 


SOPHIE: 


SÖLLER : 


SOPHIE: 
SÖLLER : 


SOPHIE: 
SOLLER: 
SOPHIE: 


SOLLER: 

Fres 


Şi de-aceea îmi faci din viață, chin? 
Ei, şi ce lucru mare? Mai zic şi eu puțin; 
Că te-a iubit Alcest, că de-al său dor ardeai 
Și că de-o vreme poate mai lungă îl știai. 
Oh! 

Dar nu văd nimica într-asta necurat. 
Mult mai tirziu se-nalţă un pom abia plantat 
Și-abia cînd face roade, le gustă cine poate. 
Cine-i atunci de față. La anul, alte roade! 
Prea bine ştii acestea, Sophie, nu zic nici pis. 
Găsesc doar că-i de ris. 

Nu văd nimic de rîs — 
Că m-a iubit Alcest, că de-al său dor ardeam, 
Şi că de-o vreme poate mai lungă îl ştiam, 
Ei, ce-i cu asta? 
Sigur că nu-i nimic, nu zic; 
Fiindcă dal -n primele zile doar un pic 
Înmugureşte fata, iubind aşa, în glumă, 
Habar nu are încă în inimă ce-o scurmă. 
Preablind păşeşte Amor, viclean cu-ascunsă- 
aramă, 
Cine nu știe tigrul ce e, cum să se teamă? 
De ce o ceartă mama, nici nu pricepe, biata. 
Virtute-i, cînd iubeşte, în tot, nevinovata. 
Cind, după toate însă, amoru-l și învaţă, 
Ferice de bărbatul cu o isteaţă soaţăl 
Nu mă cunoşti destul. 
Dar la ce bun scandalul! 
Sărutu-i pentru fete cum la bărbat pocalul 
Bei unu, încă unu, iar unu, pînă cazi. 
De nu vrei să-ţi pierzi mintea, să bei nici n-are 
haz. 
Destul, de-acum a mea eștil... Dar nu-i nici 
sfert de an 
De cînd ţi-era prieten Alcest, aici, la han? 
Cît timp a fost plecat? Doi ani cred. 
Ba, mai mult. 
De două săptămîni e iar aici. 
Te-ascult, 
Dar la ce bun ce-mi depeni...? 
Ei, pun ţara la cale, 
Că soţii de-obicei nu prea stau la taclale. 
De ce s-o fi întors? 


SOPHIE: 
SOLLER: 


SOPHIE: 


SOLLER: 


De ce? Ca să petreacă! 

Ba, cred că i-ai rămas în inimă tu dragă. 
De te-ar iubi, he-he, i-ai asculta solia? 
Iubirea poate multe, dar mai mult, datoria. 
Ce crezi! 

Nu cred nimic — şi ştiu că un bărbat 
Face mai mult ca domnii ce trec c-un fluierat. 
Şi cel mai dulce sunet ce-l cîntă un păstor 
E totuşi numai sunet, la urmă pieritor. 


SOPHIE nerâbdătoare : 


SÖLLER : 


SOPHIE: 


SÖLLER : 


SOPHIE: 

Așa e, dar al tău prin ce îl depăși? 
Nemulțumirea creşte în tine zi de zi. 
Nu mai e clipă fără să fii pus pe cîrtit. 
Să-ncepi prin a iubi, de vrei să fii iubit. 
Ai fost tu oare omul să fericeşti o fată? 
Ţi-ai cîştigat tu dreptul de-a mă mustra 
vreodată 
Pentru ce nu-i nimica? Să cadă, casa-i gata: 
Tu nu cîştigi un galben, dar zvirli bani cu 
lopata; 
Trăiești din sfanţul zilei; cînd n-ai, ajungi 
dator; 
De-i trebuie şi soaţei, nu află nici un chior. 
Şi nici nu te întrebi cum face rost! Nu-i drept: 
De vrei cuminte soaţă, la fel să fii, aştept. 
Nimic ca sărăcia mai rău nu-ncearcă,-mpunge: 
Şi cel mai isteţ peşte de foame-n ac ajunge. 
Nimic nu-mi dă nici tata — și nu are dreptate? 
Ne trebuie destule și tot mai prost merg toate. 
Chiar azi a fost nevoie neapărat să-i cer. 
Ha, zice el, tu n-ai bani, şi Söller e boier? 
Nici nu mi-a dat, şi capul mi-a şi tocat mărunt! 
Să-mi spui acum, de unde să scot bani, din 
pămînt? 
Că tu nu eşti în stare să îngrijești de-o soațăl 
Ah, stai, copilă dragă, sper miine dimineaţă 
Să-mi dea un bun prieten... 
Doar de-i smintit, cumval 
De obicei prietenii-s buni numai ca să ia. 
Să văd şi eu pe unul care s-aducă vine! 
Nu, Săller, treaba asta-nainte nu mai ţine. 
Dar ai tot ce altora lipsește. 
Ceva-ceva, nu zic; 


SOLLER : 
SOPHIE: 


SOLLER: 


Dar cine n-a răbdat, vrea mai mult decît 
nimic. 
În tinereţe-i totul răsfăț, talent, noroc, 
Ai tot ce-ţi trebuieşte, şi crezi că n-ai deloc! 
Plăcerile pe care orice femeie, fată, 
Le gustă — nu-s flămîndă, dar nu-s nici 
săturată: 
Podoabe, rochii, baluri — femeie-s, doar, şi eu. 
Păi, n-ai decît să vii și tu, ţi-o spun mereu. 
Da, să ne fie casa cum carnavalul, oare — 
Virtej, vis, scurtă vreme — şi totu-apoi 
dispare! 
Mai bine stau aici cîți ani mi s-au mai dat. 
Chiverniseşte soaţa cînd nu stringe-un bărbat. 
Destul că-i supărat şi tata — dar cum fac, 
Tot eu pînă la urmă miînia-i mai împace. 
Nu, domnul meu, averea să-mi spulber nici 
un pic 
Nu vă ajut: păstraţi-o, şi nici eu n-am s-o stric! 
Copilă, măcar astăzi să mai petrec mă lasă — 
Cum trece carnavaluli, mă fac și eu de casă. 


SCENA A TREIA 


Cei dinainte. Un chelner. 


CHELNERUL: Domnule Söller! 


SOLLER: 


CHELNERUL: 


SOPHIE: 
SOLLER: 


Ce e? 
Domnul de Tirinette! 
Ah, cartoforul! 
Spune-i să-l ia dracu’, băiete. 


CHELNERUL: Vrea să vă vadă, zice. 


SOPHIE: 


Ce-are cu tine-acum? 


SOLLER zăpăcit, spre Sophie: 

Ah, pleacă... 
Spre chelner. Vin! 
Spre Sophie. 
Sosit-a în chip de 
rămas-bun. 


Iese. 


SCENA A PATRA 


SOPHIE: 

lar îi sucește capul cu datorii, să joace — 
Iar strică tot — şi eu, iar rabd, că n-am ce 
face! 
Acestea-mi sînt norocul, plăceri visate-atit | 
Nevasta unui astfel de om... Ce-am coborit! 
Unde e vremea-n care-mi cădeau toți la 
picioare, 
Tinerii domni în cete, aleşi, care de care? 
Cînd își vedeau toți soarta înscrisă-n ochii 
mei — 
Și eu, ca o zeiță: prea mulți s-aleg din ei! 
Toți împrejuru-mi robi, spre-a-mi împlini 
capricii — 
Destul să-mi umple pieptul mîndrie și delicii. 
Şi, vai! De-aici nu-i fată să nu i se fi tras: 
De eşti mai arătoasă, pe-oricare-l vezi atras; 
Ţi-e capul plin de zumzet, de laudele snop: 
Și care fată trece prin probele de foc? 
Păreţi bărbaţi cinstiţi, vă credem pe cuvint — 
Şi dintr-o dată, gata! Parcă vă fură-un vînt. 
Dacă-s plăcinte mergem cu toţii înainte — 
Dar nu rămîne-un suflet, o fată de-i cuminte! 
Aşa sînt domnii noştri în aste vremi zurlii: 
Din douăzeci, jumate din unul de-ar peţi! 
Adesea m-am văzut uitată, părăsită — 
La douăzeci și patru, greu fata se mărită. 
leşi în cale-mi Söller — şi eu, eu l-am luat; 
E ce-i mai rău în tagmă, dar totuși e bărbat. 
Aşa că stau acuma aproape-nmormîntată. 
Admiratori mi-e lesne să am ca altădată, 
Numai că, de femeia se-arată virtuoasă, 
În două ceasuri tînărul domn, sătul, o lasă. 
La fete e cu vorbe destul de mulțumit; 
Sentimental îndrugă, părînd neobosit; 
Dar, virtuoasă-o doamnă de-şi face datoria, 
l vezi, mirat, că-ndată apucă pălăria. 
Alcest e iar aici. Spre chinul meu veni. 
Ah, alte vremi erau cînd a mai fost pe-acil 
Ce-l mai iubeam! Şi încă! Nu știu ce vreau, 
ce-am vrut. 
De el fug unde pot. E ginditor, tăcut. 


Aproape că mă tem de el — şi nu-n zadar. 
De-ar şti că pentru el și azi mi-e pieptul jar! 
Dar iată-l, vine! Tremur, mi-e sufletul 
preaplin — 
Nu ştiu ce vreau, ce trebuie-a vrea — mult 
mai puţin. 


SCENA A CINCEA 
Sophie. Alcest. 


ALCEST : Vă aflu-nsingurată — dar pot a îndrăzni? 
SOPHIE: Domnul meu... 

ALCEST: Domnul meu? Altfel suna-ntr-o zil 
SOPHIE: Desigur, trece timpul, şi totu-n jur se schimbă. 
ALCEST : Cum, şi asupra ta puterea timpu-și plimbă, 


Tubito! Eu sînt cel ce azi cu Sophie vorbește, 
lar tu, Sophie? 


SOPHIE: Alcest! 
ALCEST : Eşti tu? 
SOPHIE: Da, chinuieşte 


Inima-mi| Ah, Alcest, reproșul tău mă doare! 
Mai bine plec acum. 
ALCEST: Sophie neiubitoare! 
Plecaţi, de-așa vi-e voia! Şi eu care mi-am 
spus: 
E singură — norocul mina în cap mi-a pus. 
În fine îmi va spune o vorbă, o mîngiiere! 
Dar nu, plecaţi, plecaţi! Cînd chiar astă-n- 
căpere 
Sophiei îi vădise văpaia cea mai rară. 
Aici ne-am strins la piept pentru întiia oară. 
În chiar locul acesta jurai — mai ştii? amor, 
Credinţă pe vecie! 
SOPHIE: Mă cruţă, te implor! 
ALCEST: Frumoasă seara-aceea — s-o uit cum să mai 
pot 
Ochii-ți vorbeau — iar eu eram vrăjit de tot! 
Cu tremur oferitu-mi-ai buzele fierbinți. 
Şi azi inima-mi simte ce scos eram din minţi. 
Nu-ţi treceai altfel timpul decît să mă visezi — 
Şi-acuma, nici o oră nu-mi dărui, cînd mă 
vezi? 

SOPHIE: 


ALCEST : 
SOPHIE: 
ALCEST : 


SOPHIE: 
ALCEST: 


SOPHIE: 
ALCEST : 


Mă vezi doar că te caut, nebun că mă frămînt — 
Fugi, inimă vicleană! Tu n-ai iubit nicicînd! 
Destul că-s chinuită, mai pui și chinu-acest! 
Că n-a iubit Sophie — cum poţi s-o spui, Alcest? 
Erai întreaga-mi vrere, toată averea mea, 
Și pentru tine-n pieptu-mi inima îmi bătea. 
lar inima aceasta, ce-ai stăpinit-o toată, 
A fi neiubitoare, uitind — cum să mai poată? 
Se-mpotriveşte-amorul la orice timp ce fură — 
Nu ştii ce e iubirea, de-i vezi capăt, măsură! 
Dar stai — cineva vine. 
Nu! 
Locu-i prea vădit. 
Nu spune nici o vorbă. O, mult e prea cumplit! 
Să treacă astfel zile! Mai spui că nu-s damnat? 
De două săptămîni, o vorbă n-am schimbat! 
Ţi-s încă drag, dar gindul, doar, o să mă 
omoare. 
Nicicînd nu sîntem singuri să spunem ce ne 
doare; 
O clipă nu e liniște-n preajmă, dar defel! 
Ba tatăl se arată, ba soţul, hop şi el. 
La ce bun să rămîn, cînd nu mai rabd așa. 
Nu poate însă oare orice, acel ce vrea? 
Nu-ţi era greu pe vremuri, scăpări găseai din 
laţ — 
Treceai şi de balauri, de zeci de ochi holbaţi. 
Ah, dac-ai vrea... 
Ce? 
Numai de-ai vrea să te gindești 
Că nu mai vrei pe-Alcest de nădejde să-l 
lipseşti | 
Iubito, află cale să ne putem vorbi 
Şi să ne spunem tot ce n-avem loc aci. 
Ştii că în noaptea asta la bal pleacă-al tău soț 
Și-asemenea de mine la fel vor crede toţi; 
O poartă î însă-n spate e chiar lingă-a mea scară: 
N-o -să observe nimeni — și înapoi sînt iară! 
La mine-i cheia — și dacă-ngădui un nebun... 
Alcest, mă minunez... 
Şi vrei eu să nu spun 
Că suflet rece-ascunde făţarnicu-ţi obraz? 
Respingi ultimul mijloc ce ne rămîne azi. 


Ce e — doar ne cunoaştem — în asta de 
ruşine? 
Dacă ne-am fi străini, n-aş îndrăzni, vezi bine. 
De-ajuns însă: la noapte, Sophie, te voi vedea. 
Sau, de socoţi mai sigur, vino-n odaia mea. 
SOPHIE: Asta e prea de tot! 
ALCEST : Da, prea de tot, cum zici! 
La naiba! Prea de tot! La ce-mi pierd timpu- 
aici? 
Şi, mii de draci! La ce bun pe-aicea să mai trec 
De nu pentru Sophie? Dar miine, gata, plec. 
SOPHIE: Iubite! Dragul meu! 
ALCEST : Vezi, chinul tu mi-l ştii 
Şi nu te-ndupleci. Veșnic de-acum te-oi ocoli! 


SCENA A ŞASEA 


Cei dinainte. Hangiul. 
Alcest se plimbă încolo și încoace prin odaie. Sophie e nehotărită. Hangiul 
vine cu 0 scrisoare. 


HANGIUL: Aveţi un plic; scrisoarea-i de sus, precum îmi 
pare: 
Hiîrtia-i foarte fină, pecetea foarte mare. 
ALCEST ia scrisoarea și o deschide 
HANGIUL: Ce repede, să afle,-nvelișul îl sfişie! 
ALCEST care abia aruncase o privire pe Scrisoare: 
Chiar mîine dimineață plec în călătorie. 
Să-mi faceţi socoteala. 
HANGIUL: Atât de iute! Cum, 
Pe vremea asta proastă vreţi să plecaţi la drum! 
Scrisoarea e de seamă? Pot să vă-ntreb, ce 
fel...? 
ALCEST : Nu! 
HANGIUL încet, către Sophie: 
Hai, întreabă-l, că-ţi spune ţie el! 
Se îndreaptă către măsuța din fundal, caută în registre 
și scrie socoteala. 
SOPHIE duioasă: 
Alcest, e hotărît? 
ALCEST cu obrazul întors într-o parte: 
Ce chip mîngiietor! 

SOPHIE: Alcest, nu-ţi părăsi iubita, te implor! 


ALCEST : La noapte! Hotărăşte de ne vedem, acum. 
SOPHIE: Ce pot să fac, ce trebuie? Nu pot să-l las la 
drum. 
Cind el mi-e alinarea! La capăt cum s-o scot? 
ALCEST : Deci, te-ai decis? 
SOPHIE: Dar soţul... 
ALCEST: Dracu” să-l ia de tot! 
Vrei? 
SOPHIE: Dacă vreau? 
ALCEST : Ei? 
SOPHIE: Fie, vin în odaia ta. 
ALCEST : Hangiule, nu plec! 
HANGIUL ieșind mai în faţă: 
Bun! 
Către Sophie: Spune, ai aflat ceva? 
SOPHIE: Nimie. 
HANGIUL: Nu? 
SCENA A ȘAPTEA 
Cei dinainte. Soller. 
SOLLER: Pălăria-am uitat-o. 
SOPHIE: Cum nu, iată! 
SOLLER: Adio, plec la bal. 
ALCEST: Plăcere sprincenată | 


O ia pe Sophie de mină: 
Şarmantă doamnă,-adio! 
SOLLER pentru sine : Ia uite ce-ndrăzneală! 
ALCEST către hangiu : 
O lampă! Ure. 


SOPHIE: Adio! 

HANGIUL îl însoţeşte: Sluga domniei tale. 

ALCEST: Nu! Staţi pe loc! 

HANGIUL: Dar, domnule... 

ALCEST: Nici un pas de-acil 
Iese. 

SOPHIE: Ei, Söller, pleci? Şi ce-ar fi dacă te-aş însoţi? 

SÖLLER : De ce n-ai spus din vreme... 

SOPHIE: Ei, am glumit, vezi bine. 

SOLLER: 


Nu, nu, îmi dau eu seama, pricep şi eu cum vine 
Să-l vezi pe unul care s-a pregătit să iasă 
La bal şi tu te culci — e-un lucru care-apasă. 
Dar altă dată, sigur! 


SOPHIE: O, ştiu s-aștept, firește. 
Fii înţelept, de jocul de cărți te mai fereşte. 
Somn bun, papă, de-acuma voi merge la culcare. 
E cam tirziu. 
HANGIUL: Somn bun! 
SOLLER uitindu-se după ea: Chiar că-i încîntătoare. 
Face cîțiva pași după ea și o sărută. 
Somn dulce, mielușicol 
Sophie iese. 
Către hangiu : Te culci şi dumneata? 
HANGIUL: A dracului scrisoare! De-aș şti ce scrie-n ea! 
Către Söller. 
Ei, clovnule, somn bun! 
SÖLLER : Noapte odihnitoarel 
HANGIUL: Herr Söller, cînd plecaţi, închideţi poarta tare! 
SÖLLER: Nici vorbă, nici o grijă! 


SCENA A OPTA 


SOLLER singur: Acum, ce-i de-ncercat? 

Joc blestemat! Mai bine ar fi fost spinzurat 

Regele Caro — hm. Dar să nu fiu netot. 

Nu mă-mprumută nimeni ; cămaşa cum s-o scot? 

Ce-ar fi dacă... Alcest are parale; eu 

Am chei la orice broască. Doar şi el bunul meu 

Rivnește: nu-i displace frumoasa-mi soţioară. 

Ei, ce-o să fie dacă i-s oaspete-ntr-o seară! 

Să nu mă afle însă, că iese dandana. 

Ca omu-s la ananghie; și nu știu altceva. 

Vrea banii cartoforul, altfel mă bate măr. 

Deci, Săller, treci la fapte! Dorm toţi, 
într-adevăr. 

Chiar de te-ar prinde, vezi tu la capăt cum o 

scoţi. 
S-a mai văzut să scape-o frumoasă cîte-un hoț. 


ACTUL AL DOILEA 


SCENA ÎNTÎI 


Scena e împărțită, partea principală înfătișind camera lui Alcest, 
partea mai mică — un alcov. 

Soller, în domino, cu pălărie, mască pe fată, fără ghete, intră încet 
pe ușa laterală, luminează atent în jur cu un felinar; cum e liniște peste 
tot, se apropie cu pași ușori de marginea scenei, își dă jos masca și pălăria 


și "își șterge faţa. 


SOLLER: 

Ca să trăieşti, nu-i musai să fii viteaz, anume; 
Te-ajută deseori şi şmecheria-n lume. 
Îl vezi pe cîte unul cu arme încărcate 
Voind să-nhaţe sacul cu bani — sau plin cu 
moarte — 
Strigînd: „Banii, sau viaţa! Domnilor, nu 
crîcniți |“ 
De parcă le-ar ura, blazat, un „Să trăiţi!“ 
Un altul umblă-n lume cu mîinile vrăjite, 
E-n stare ca un fulger ceasornice-a înghite. 
Dacă îl prinzi, îţi spune în faţă al său crez: 
Atenţie, că fur! Dar fură şi nu-l vezi. 
Cu mine-astfel natura s-a dovedit precară: 
Mi-s palmele prea grele, inima prea uşoară. 
Dar și să nu fii astăzi escroc e foarte greu: 
Nevoia crește-ntruna, iar banii scad mereu. 
Pe jumătate, însă, nu-i izbutit procletul; 
Că și un hoţ se naște cu har, precum poetul; 
Şi cum încearcă unul ca amator să ia, 
Cum simte pe spinare- -a justiției nuia! 
Acuma însă, gata, în oală eşti; halal! 
Vezi cum o dregi. În casă mă cred cu toţi la 
"bal. 
Domnul Alcest petrece; nevasta-n pat stingher; 
Cum mi-ar putea fi aștrii mai potriviţi pe cer? 

Ia caseta de bani de pe masă. 


Ajută-mă, preasfinte! Tu, zeu din cutiuță! 
Un rege fără tine-ar fi zero, găgăuţă. 


Scoate mănunchiul de șperacle din buzunar şi spune, 
în timp ce sparge închizătoarea: 


Vă mulţumesc, şperacle ce alinaţi nevoi! 
Banul, Mare Şperaclu, l-am dobîndit prin voi! 
Am fost şi eu cîndva slujbaş la un primar, 
Şi nu-i de nasu-oricui s-ajungă secretar! 
Aşa da, meserie, şi-ţi cere artă-n plus! 
Ei, şi umblam pe-atuncea şi eu cu nasul sus, 
Ca prinții. "N vremea-aceea prinseseră-un 
bandit 
Și cheile-i aflară — iar el fu-n ștreang proptit. 
Se știe că justiția-și are partea ei; 
Eram doar subaltern, dar mie mi-au dat chei 
Ce le-am păstrat, că nu știi la ce e bun ceva; 
Vine și clipa-n care folosu-l poţi vedea. 
Şi-acum... 


Broasca se deschide. 


Ce galbeni buni, curată mîngiiere! 
Se umflă buzunarul şi pieptul de plăcere 
— De nu din teamă. 


Ciulește urechile. 


— Auzi! Dracu” vă ia, zălude 
Picioare; tremuraţi? 


Tresare. 
Nimic! 
Închide caseta. 
De-ajuns! 
Vrea să plece, se sperie și stă pe loc. 
Se-aude 

Din nou pe coridor! Altfel, nimic pe-aci. 
Îşi face dracul jocul. Dar ce prost joc ar fil 
Poate-o pisică? Nu e! Nu-i pas de catifea. 
Umblă la broască. Iute! 
Sare în alcov și trage perdelele. 

E socrul meu, păzea! 


SCENA A DOUA 


Pe ușa laterală intră temător hangiul, în pijama, cu bonetă de noapte, 
papuci și luminare. Soller trage cu urechea din alcov. 


HANGIUL: Să ai sensibil singe, ce lucru blestemat e! 
Urcă la cap, chiar dacă faci rău doar pe juma'te. 
De n-aş spera scrisoarea s-ascundă veste mare, 
N-aş fi aici. Sosind din Poloniaf, îmi pare. 
Ziarul a fost astăzi, de-a dreptu-aş spune, rece. 
Nu afli-o noutate pînă ce luna trece! 

Şi bieţii jurnalişti sînt de compătimit: 

Nu știu — sau să vorbească nu li-e îngăduit. 

Ei, să fiu eu magnat — ministru chiar, mai 
bine! — 

Toţi curierii-ar trece întîi şi pe la mine. 


Caută peste tot. 

Doar după pălărie și sabie-a urcat; 
Nădăjduiesc și plicul pe-aici să-l fi lăsat. 
Caută. 


SOLLER în alcov: 
Nebun bătrin! Se pare că zeul care-i ştie 
Pe hoţi şi jurnalişti, nu-ţi ajută, ca mie. 
HANGIUL: Nu-l aflu! 
Tresare. 
Vai de mine! Aud? Oare cumva 
Alături, în odaie? 


Ascultă atent. 


SÖLLER înspğimîntat: 


Mă simte? 
HANGIUL: Scirțtia 
Ca un pantof de damă. 
SÖLLER liniştindu-se : Pantof! Nu, nu eu sînt. 


HANGIUL stinge luminarea. 
Hait! Fug! Stea cine-o vrea! 


Din grabă, nu poate deschide ușa și scapă luminarea; 
pînă la urmă reușește și fuge. 

SCENA A TREIA 


Sophie iniră cu o lumînare pe ușa principală. Săller în alcov. 


SOLLER uimit: Femeie-i! Mă-nspăimînt 
Că parc-ar fi a mea! Sper că nu-i ea! 
SOPHIE pune lampa pe masă şi iese la vedere. 
Mă tem 
Şi tremur de-ndrăzneala-mi. 
SOLLER caricatural: 
Ba e chiar ea! Blestem! 
Să-ţi iei cîmpii, nu alta! Și totuși, n-am decît 
Să mă arăt! Dar dacă... atunci, ştreangul de 
git! 
SOPHIE: Sophie, cum îndrăznești odaia a-i străbate? 
Dar altfel cum? Că el în odaia mea nu poate 
Veni, e prea aproape de tata. Dar aşa, 
Aici pustie-i toată. 


SÖLLER : Pustie: soțu-n ea! 

SOPHIE: Urmează-ți, da, iubirea! Cea ademenitoare 
La început și tandră în gesturi — 

SÖLLER : De turbare 
Mă simt cuprins şi nu pot — 

SOPHIE: Dar cînd te rătăcești, 
Mai rea e călăuza ca ielele drăcești! 

SOLLER: Nu-n casă, da, ci-n mlaștină-acum e locul tău! 

SOPHIE: De-a fost rău pînă-acuma, e-acuma și mai rău. 


Razna de tot bărbatul mi-o ia: petrecăreţ, 
C-ar fi nu e nimica; da-i vrednic de dispreţ. 


SOLLER:: O, vrăjitoare! 

SOPHIE: Miîna-mi i-am dat, dar pentru-Alcest 
E ca-nainte, inima. 

SOLLER: Să faci vrăji, să otrăvești 
N-ar fi atit de rău! 

SOPHIE: Inima, 'ntiia dată 
Prin el simţi scînteia iubirii — 

SOLLER: Blestemată — 

SOPHIE: Pînă la el o inimă rece, de gianit — 

SOLLER: Ah, voi, bărbaţi, vedea-v-aș pe toţi la spovedit | 

SOPHIE: Ce fericită-am fost! 

SOLLER: Ai fost! S-a dus ce știi! 

SOPHIE: Cum mă iubea Alcest! 

SOLLER: Prostii, copilării! 


51 


SOPHIE: Cum ne desparte soarta! şi, ispăşind păcate 
Mi-e dat să fiu nevasta unei vite încălţate! 

SOLLER: Eu, vită? Sigur, vită! ba chiar cornută tare! 

SOPHIE: Dar ce văd? 

SOLLER: Ce, madam? 

SOPHIE: A tatii lumînare! 
Cum a ajuns aici? Poate... cu neputinţă... 
Să fug — poate ne-ascultă — 

SOLLER: Așa, zi-i, zi-i, conștiință! 

SOPHIE: Dar totuși nu-nţeleg cum de-o pierdu, săracul. 

SOLLER: De tată teamă n-are, arată-i-l pe dracul! 

SOPHIE: A, nu, de mult ai casei s-au dus toţi la culcare. 

SÖLLER:: Plăcerea decît teama pedepsei e mai mare! 

SOPHIE: Doar tata n-avea cum — sau, cine ştie, poate — 
Fie ce-o fi! 

SÖLLER: Vai mie! 

SOPHIE: Şi-Alcest, să nu se-arate! 

SÖLLER : Dac-aș putea acum să... 

SOPHIE: Stau totuși și nu ştiu: 
Mă tem, sau îl aştept? 

SOLLER: Eu ca de dracul viu 
Mă tem; ba chiar mai tare; că duhului Satanii, 
De-ar fi aici, i-aş spune: „la-mi soaţal-Ţi 

dau toți banii!“ 

SOPHIE: Duioasă mai eşti, inimă! Care-i vina ta? 
Făgăduit-ai oare credință? Dar putea 
Jurată fi credinţă celui din fire rău, 
Neînţelegător, mirlan, fals? 

SOLLER: Ăsta-s eul 

SOPHIE: De nu-ţi provoacă silă o bestie ca el, 
Mai bună-i ţara-n care-i slăvit Mefistofel. 
În totu-i diavol! 

SOLLER înfuriat: Diavol? Eu? Bestie? Aşa? 


Nu mai suport! 


Vrea să iasă din alcov, dar zărindu-l pe Alcest se retrage. 


SCENA A PATRA 


Sophie, Söller în alcov, Alcest. 


ALCEST : 


Cum, tu să aștepți, 'naintea mea? 


SOPHIE surizind : 

Te-ntimpin. 


ALCEST : 
SOPHIE: 


SOLLER: 
SOPHIE: 


Te-nfiori? 
A MAE Primejdiile-s varii: 
Colo şi-aici... 
Arată spre Alcest și spre ușă. 


Tu! ie! Au și preliminarii! 
Tu știi cîte-am răbdat în suflet de-al tău dor 
Şi mă cunoşti — deci pasul mi-l vei ierta uşor. 


ALCEST apăsat: 


SOPHIE: 
SOLLER: 
SOPHIE: 
SOLLER: 
SOPHIE: 
SOLLER: 
SOPHIE: 


ALCEST : 
SOPHIE: 
SOLLER: 


SOPHIE: 
ALCEST : 


SOLLER : 
SOPHIE: 


SÖLLER: 


SOPHIE: 


SÖLLER : 
SOPHIE: 
SÖLLER:: 
ALCEST: 
SOPHIE: 

Sophie! 
Dacă-mi ierți pasul, nu am conştiinţa grea. 
Mai bine să te-ntrebi de eu ţi-l pot ierta! 
De ce-am venit aici? Ce stranie-ntimplare. 
Las’ că ştiu eu preabine! 
Şi totul vis îmi pare. 
Aș vrea eu vis să fie! 
O inimă rănită 
Vezi, îţi aduc. 
Durerea se-alină, povestită. 
O compătimitoare, asemeni, nu știu fire! 
Căscatul împreună-l numiţi compătimire! 
Grozav! 
Trebuie oare desăvirșit să fii, 
Cind cu contrariul tău mi-e data mă uni? 
În inima mea însă virtutea n-a-ncetat. 
O ştiu eu! 
Ba o ştiu eu! 
Cit eşti de minunat, 
Alcest — şi totuşi graniţa scrisă n-aş atinge 
De, să întrec măsura, Söller nu m-ar împinge. 
Minciună! Eu, om de paie? Doar mă vedeţi 
preabine: 
Să aibă el picioare mai zdravene ca mine? 
Credeam, cind de nevoie te-am părăsit, să-l pot 
Răbda... 
Mereu mai bine! 
Dar îl urăsc de tot. 
Și mai frumos! 
Nu meriţi atita nenoroc. 


Un prost fără de suflet, mirlan — și cap, deloc. 
Prea laş să fie şmecher, prea rău pentru-a 
gîndi. 


w a Mantan "erai T a taatiia 


SÖLLER : 
SOPHIE: 
SÖLLER : 
SOPHIE: 


ALCEST: 
SOPHIE: 


SÖLLER: 
SOPHIE: 


ALCEST: 
SOLLER: 


SOPHIE 


SOLLER 


SOPHIE 


SOLLER 


SOPHIE: 


ALCEST : 

Bun doar de grosolane, de jos escrocherii — 
Birfeşte, minte, 'nșală. 
Văd c-a-nceput s-adune 
Datele personale: discurs de-ngropăciune! 
Cu el — ce viață dusă orbește, mişeleşte, 
De n-aş spera — 
Dă-i drumul! 
C-Alcest mă mai iubește. 


Asemeni suferind, te iubește. 


O, măcar e 
Compătimirea ta unica-mi alinare. Îl ia de mină. 
Alcest, jurînd pe mina ta scumpă, te implor, 
Păstrează-mă în suflet! 
Îi zice binișor. 
I-auzi! 
Inima asta, ce-a ars doar pentru tine, 
Numai în palma ta e-n stare să se-aline. 
Nu-i ştiu în lume inimii leac. 
zh Cu-atit mai jale? 
Că, dacă nu e inima, 'ncearcă altă cale 
Femeia. 


sprijinindu-se de braţul lui Alcest: 


Dragul meu! 


speriat: De-acu’ e prea de tot! 


Către spectatori. 


Norocul meu că sînteţi aici, şi ei vă văd! 
Așa mai au ruşine. 


Alcest o îmbrălișează pe Sophie. 


Ei, nu, ce îndrăzneală! 
L-aş jumuli de n-ar fi-n teacă spada-i goală? 


temătoare : 


Necruţătorule! Dă-mi drumul! 


ieşindu-şi din fire: La naiba! Fandosita! 


„Dă-mi drumul!“ Asta-nseamnă că lupta 

isprăvit-a ! 
Cum nu vă e ruşine de vechea bilbiială 
Cînd v-aţi şi prăbuşit! Cine dă trei parale 
Pe cinstea ei? 

Prietene, ultimul sărut, 

Şi-apoi, adio! . 
Pleci? 


SOPHIE: ` 
ALCEST : 
SOPHIE: 


SOLLER: 
SOPHIE: 
ALCEST : 


Rămine cum am vrut. 
Cum, mă iubeşti şi pleci? ... 
i Plec din iubire, da; 
Aş pierde un prieten, o clipă de-aş mai sta. 
Desigur, .plinsu-n noapte se-aude mult mai clar 
De-i locul fără temeri şi fără de pîndar. 


: ` Plingîndu-se, prietenii-s fără de fereală — 


Pentru-o femeie însă-i prea multă îndrăzneală. 
Orice iubire-ncepe cu-apropieri, fireşte — 
lar inima-nmuiată de jale nu-ndrăznește 
Sărutul. să-l refuze într-o prietenie. 
Prietenul și el e doar om. 
Pare s-o ştie. 

Adio! 

Nu uita: voi îi al tău, mereu! 


SOLLER răsuflind ușurat: 


Furtuna a trecut pe lingă capul meu! 


SCENA A CINCEA 


Soller în alov. 

La naiba! O conduce! Vai mie, sînt pierdut! 
Afară din birlog! 


Îndrăznește să iasă pe jumătate din alcov și trage cu 
urechea. 


Ori sînt cu totul surd, 
Ori... Însă nu se poate de-acum să fi ieșit. 
Şi totuşi nu se-aude o vorbă, un șoptit. 
Ce-ar fi de mai aproape-aș putea să mă strecor? 


Îndrăznește, prudent, să se apropie de ușă. 
Încă vorbesc! Încet! La naiba! 
I se pare că vine cineva și intră ca fulgerul în aleov. 


Stai! Uşor, 
Că nu se-arată nimeni. 


Încearcă iar să iasă. 
Încearcă! 


Nu îndrăznește. 


Ce mă fac? 
Mimind cu o grimasă pe neajutoratul. 
Sint un încornorat! 
Se lovește cu capul de perete. 
Deja s-a arătat 
Pe frunte-mi semnul rangului. dobindit ast’ 


| seară. 
Ce-i de făcut! 


Se bate cu palma peste buzunar. 


Hai, vino, preţioasa mea povară, 
Salvează-te cu mine şi-n cîrciumă condu-mă- 
Cit chef mai ai să bei, ferice poţi fi-n lume. 
Încornorarea nu e, în fond, cel mai rău rang- 
Te consolezi mai iute de ea decit de ștreang! 


Iese repede pe ușa laterală. 


SCENA A ȘASEA 


ALCEST: 


Ce spuneţi, înţelepţilor?, că nu mai e virtute, 

Că dragostea-i doar simţuri, că-s numai 
prefăcute 

Prietenii, că inima trainic nu-i zidită, 

Că pică şi cei tari la cea dintii ispită, 

Că, dacă scapă-asemeni prilejuri de păcate, 

Băieţii-s nişte proşti, iar fetele — speriate. 

Naivii tineri tremur’, glumiţi voi, la îndemn. 

Dar tremurul acesta nu-i și-al virtuţii semn? 

Compătimirea asta, senzaţia ciudată 

Din care n-ai scăpare, doar joc e, simţ ce-mbată? 

Ah, cîte dulci elipite visat-am în junie 

În braţele Sophiei. N-aflasem bucurie 

Pin” ce-apăsarea miîinii, privirea ei, sărutul 

Nu mi-au vădit, novice, plăcerii începutul. 

Ne-au adunat alături nu sfaturi înțelepte: 

Din primele priviri, pojar al nostru piept e. 

Eşti vrednic — întrebarea o clipă nu s-a pus; 

Nici nu simţisem bine, şi totul a fost spus. 

Mult timp trăit-am astfel elipitelor preaplinul, 

La urmă-a bătut vintul. Am blestemat destinul 
Jurînd că nu-s prieteni, credinţă gi iubire 
Decit o mascaradă-a păcatelor din fire. 
Şi-am început să caut în patimi și luxură 
Moartea prejudecăţii c-ar fi iubire pură. 
M-au împietrit plăceri, petreceri și mindrie; 
Credeam că-s apărat de orice gingășie. 
Cînd m-am. întors — Sophie părea ruptă din 
cer! 
al ezitat. „Desigur, i-e soțul cavaler 
Din mare ordin, are amici destui, răsfăț. 
Încearcă! N-o să-ți facă ea, sigur, greutăți. 
De s-o împotrivi, doar strimb din nas, să vadă. 
Pe scurt: ştiutul joc de faun cu-o naiadă“. 
Aşa gindeam, văzind-o adesea-nsingurată. 
Dar spuneţi-mi, ce-nseamnă simţirea mea 
ciudată? 
Că tot pe ea o laud, mă mustru tot pe mine, 
Că orice îndrăzneală mi-o face de ruşine. 
Prieten mă numeşte și inima-și descarcă — 
Nu asta aș fi vrut eu — dar jalea ei mă-ncearcă. 
Îmi spune că în lume fiinţă mai dragă n-are — 
Așa începe-amorul, îmi spun, să se strecoare. 
I-5 drag și totuşi cinstea- -şi păstrează pe deplin; 
În cinste n-am crezut, dar cinstei azi mă-nchin. 
Cite-am sperat chiar astăzi, fără-a-ndrăzni 
nimic! 
Stirnit — şi laş. Ruşine mi-ar fi, măcar un pic. 
Mă port ca o muiere, viclean, dar fără vlagă! 
Sau — încă nu chiar toate păcatele mă leagă. 
Ce-i oare, ce te-ndeamnă s-o vezi trăind 
prosper? 
E dragoste — sau poate doar egoism — cînd 
sper 
Să fie-a mea — și-o cumpăr? Ştiu că nu are 
arginţi 
Dar nu mi-a spus — şi asta mai rău m-a scos 
din minţi. 
Tot timpul mă gîndesc să-i fac un dar, de cînd! 
Noroc că am cu ce. Bine că-mi dă prin gind 
Să număr banii. 


Deschide caseta. 


iasi Drace! E:goală! Ce să vezi, 
$ aDiar douăzeci şi cinci din sută de monezi! 


' -De azi.de la amiază! Cine putea să-i ia? 


„Sau slujitorul meu? Dar: nu putea să fie. 


i Doar cheia n-am lăsat-o deloc din mîna mea. 
- Cine-a călcat: prin preo joia Sophic? Ce 
nebunie! 


© Și totuşi chiar acum am să-l deştept, cu larmă — 
Dacă e el făptașul, se va trăda prin spaimă. 


ACTUL AL TREILEA 


SCENA ÎNTÎI 


Sala hanului. 


Hangiul, în cămașă de noapie, pe fotoliul de lingă masa pe. care se află o 
luminare aproape arsă, un ibric și căni de cafea, lulele și ziare. După 
primele . versuri se ridică în picioare și, în timpul cit durează această 
scenă, cît şi la începutul următoarei, continuă să se îmbrace: . 


HANGIUL: 

Politica-i din nou la leşi cu josu-n sus. 
Şi trebuie să fiu cu ochii şi pe rus. 
Dacă-i isteţ, nu are ce pierde... doar s-apuce; 


“Şi are oști destule pe turc să-l poată duce. 


De-i vine la- -ndemină, face scandal ca ursul. 
Ştiu eu ce-aş face, dacă m-ar ţine-n locu-i 

rusul. 
M-aş duce la serai și, fără să-ntreb bine, 


“Sultanul l-aş goni la vinat de zibeline. 


De nu pun astăzi mîna pe plic, n-o să am stare. 


` Desigur, nu e lucru curat acea scrisoare! 
Cimilitura nu ştiu cum s-o dezleg; pesemne 


De:rău- -Tăptuitorul şi el de rău se tenie. 
Mă tem, că nu-i în firea-mi iscoditor să fiu; 
fă totuşi nu'se cade să tremure-un hangiu 
n propria sa casă, eă scîrţiie-mprejur; 
Fantomele, în fond, sînt neamuri pentru furi. 
Nu poate fi vreun suflet — Sâller, Alcest, nu 
__ fuse; 
Nici chelner și nici slujnice; dorm, cu toate, 
duse. 


ae stai! Parcă tirziu, spre cîntători să fie, 


Am auzit un zgomot uşor, uşa Sophiei. 
Poate-a fost ea fantoma ce m-a luat la goană. 
Un pas ca al Sophiei, sfios, pas de cucoană. 


Ce-o fi umblat pe-acolo? Femeile-s curioase, 

Le place prin străinele lucruri a descoase, 

Să vadă-mbrăcămintea. Să-mi fi trecut prin 
gind 

Întii aș fi speriat-o, apoi, cu ea rizind, 

Cătiînd tot împreună, scrisoarea-am fi găsit! 

Și-acum, atita vreme de preţ s-a irosit! 

La naiba! Pregătit nicicind n-a fost să fiu- 

Şi omului îi vine gindul cel bun tirziu. 


SCENA A DOUA 
Hangiul. Sophie. 


SOPHIE: 


HANGIUL:: - 


SOPHIE: 


HANGIUL: 


SOPHIE: 


SOPHIE: ' 
HANGIUL: 
SOPHIE: 

HANGIUL: 


SOPHIE: 


HANGIUL: 


SOPHIE: 


HANGIUL: 


SOPHIE: 


HANGIUL: 


Închipuie ți, o, tată! 
Nici „bună dimineaţa“? 


Mă iartă; altă grijă-mi întunecă azi faţa. 


Ce grijă? 
— Acei taleri ce-Alcest ieri i-a luat, 


"S-au dus! 
HANGIUL:  ' 
` Cărţile! Faraonul /8 


S-au dus! Am spus eu că jocu-i blestemat. 


Nici vorbă: prin hoţie! 


“Cum? 


Da, de-aici din casă! 
Cine-ar putea să fie 
Banditul, lua-l-ar dracii? 
De-am şti! 
Aici în casă? 


„Desigur, din caseta care-o ţinea pe masă! 


Dar cînd? 
Azi noapte. 
Fir-ar de curiozitate: 
Te pomenești c-aflind luminarea, hoţ m-or 
scoate! 


SOPHIE în sine: 


E tulburat şi mormăie, a fost şi în odaie... 
. Nu cumva el e? Totuși, chiar luminarea lui e. 


HANGIUL în sine: 


„Nu cumva chiar ` Sophie? Ar fi cu mult mai 
prost. 


Îi trebuiau ieri galbeni — și-azi-noapte-acolo-a 


fost. 
Tare: Timpită farsă — faima ne-o cam loveşte,-ţi 
spun: 
Că. doar avem deviză „Sigur, ieftin și bun!“ 
SOPHIE: De-i paguba a lui, şi-a noastră că-i, se cheamă; 


Hangiului la urmă i se va-pune-n seamă. 
HANGIUL:  Dar-chiar de n-are-amestec, pe cine de hoţie 
pos Să-nvinui? Cine-n casă? Cine-ar putea să fie? 
Ti: Cumplită lovitură! 
SOPHIE: ; Ce m-a zdrobit de tot. 
HANGIUL în sine: 
Aha, se teme. - 
Tare, cam aspru: Poate-i primește îndărăt. 
M-aş bucura. 
SOPHIE. în sine: .. Preabine, căința tot apare. 
Tare: De-i regăseşte, poate făptaşul fi oricare: 
Nimic n-o să se afle și victimei nu-i pasă. 
HANGIUL în sine: 
De n-o fi ea, sînt popă, ba chiar şi preoteasă! 
Tare: Tu eşti o fată bună, şi-ncrederea mea-n 
tine — Așteaptă — 


Merge să se uite pină la ușă. 


SOPHIE în sine: la să vezi, să recunoască vine! 

HANGIUL: Sophie, eu te cunosc; tu nu spuneai minciuni. 

SOPHIE: Decit să m-ascund vouă, mai bine-ntregii lumi! 
Sper și de astă dată să merit.. 

HANGIUL: "Bine apti 
Tu ești copila mea; ce-a fost, a fost; s-a dus! 

SOPHIE: Nici eu mai negru dracul nu-l văd ca dumneata. 


HANGIUL: E omenește; nu ai de ce te rușina. 

C-ai fost la el, doar eu ştiu; nu-i dă nicicui prin 
gind. 
SOPHIE înspăimântată : 

Cum, ştiţi? 
HANGIUL surizînd : Eram acolo, te-am auzit intrind. 

Și fără să văd cine-i, fugit-am ca de boală. 
SOPHIE în sine: 

Da, da, la el sînt banii, nu-i urmă de-ndoială! 
HANGIUL: Că tu erai, abia în zori mi-am putut zice! 
SOPHIE: Grozav e că nu-i nimeni să vă găsească price; 

Aflat-am luminarea eu. 

HANGIUL: 


SOPHIE: 


HANGIUL: 


SOPHIE: 


HANGIUL: 


SOPHIE: 


HANGIUL: 


SOPHIE: 


HANGIUL: 


SOPHIE: 


HANGIUL: 


SOPHIE: 


HANGIUL: - 


SOPHIE: 


HANGIUL: 


SOPHIE: 


HANGIUL: 


SOPHIE:. 


HANGIUL: 


SOPHIE: 
HANGIUL 


SOPHIE: 


HANGIUL: 


SOPHIE: 


HANGIUL: 


SOPHIE: 


HANGIUL;: 

„face gestul furtului: 
Eh! 


Tupi ii 

Eu. 

Minunat! 

Acum să vedem banii cum sînt de-napoiat! 

Îi spuneți: „Domnul tiet; cruțați-mi casei 
faima  — 


„Am banii şi chiar eu i-am smuls hoțului taina; 
"Ştiţi bine cît de lesne se cade în ispită; 
: Dar de abia-i fură şi conștiința-i fu mîhnităș 


Recunoscu greşeala 'ntorcînd 'galbenii. Iată! 


: Iertați-1“. Și greşeala de-Alcest va fi iertată.' 


La născociri de-a dreptul talent ai, pe cuvint! 
Așa-ndărăt să-i duceți! 
Îi due, dată unde sînt? 

Cum, nu-i aveţi? : 
Să-i am? De aaar fi la mine?” 


De unde? 
Da, de unde! Păi, mi i-ai dat? 
Dar cine 
Îi are? 
Cine-i are! w: 1E 
Domnia. ta, nu? 
_ Drace! 


Unde i-ați pus? “~ ja stă 
Ascultă! Ai i eăpiai m pipet 
Nu i-ai luat ta? i 
Eu? 
Da! ; 
Cum să-i fi luat? 


Nu vă înțeleg! ; 
Copil neruşinat! 
Dai înapoi cînd sînt de plătit oalele sparte! 
Doar ai recunoscut. gt ; 
Către spectatori: Domnilor;; sinteți martori 
Nu, asta-i prea de tot! Mă-nvinuiţi —şi doară 
Recunoscut-aţi singur ce-aţi făptuit aseară! 
Nepricopsito! Astfel iubirea ţi-o arăţi, 
Respectul filial! Mă faci pe: mine hoţ 
Cînd tu ești hoaţa! 

Tată! 

“Nu erai dicmineățiă 


SOPHIE: . 
HANGIUL: 


: Dacă. nu taci şi pleci! 


ft sundha camera lui? :i:: 
SOPHIE: 
HANGIUL: 


Da! 

Și-acum mă minţi în față 

Că nu i-ai luat? ; 
jar d Asta-i dovadă? ’ntr ddevărt: 

Păi n-ai fost și domnia ta? -! 

„Vezi, te-apuc de păr 


Fata iese plingind. 


Inana acră preă: taral 
A ME Aşa, s-a dus.. La timp pletarel:; 


: Cum. crede c-o să scape negînd! S-a terminat! 


Banii au dispărut şi, de-ajuns! Ea i-a luat! 


SCENA A TREIA ` 


sabie 


Acest 'igindurat. Hangiul. 


HANGIUL încurcat şi rugător : 


ALCEST : 


HANGIUL: 


ALCEST : ` 


HANGIUL:: 


ALCEST : 


HANGIUL: 


Parcă-s întors pe dos de știrea ce-am aflati: 
Și văd, nobile domn, că mai sînteţi supărat. 
Vă rog însă o vreme să nu piriţi mai sus — 


:.Se va găsi o cale de-ntors pentru ce-i dus. ` 


Dacă se află-n tirg, invidioşii toţi 
S-or bucura; vor zice de mine că sînt hoţ. 
Nu poate fi străin, din casă e banditul. 
Deci nu fiți minios, va fi întors venitul. . 
Cam cît a fost? 
>} Optzeci de taleri. 

"Ei, drăciel: 
„Însă optzeci de taleri... 

Nu-s o copilărie! 
Şi totuși m-aș lipsi de ei şi i-aș uita 
De-aş ști de mîna cui au dispărut aşa. 


„ Paralele de-ntoarse:s, nici mi mai äre rost ` 
Să ştii! de ce şi cum, şi cine hoțu-a fost. 


ALCEST în sine: 

Nu-i servitorul d, el n-a furat nicicînd. 


. La mine a fost doar — nu, ce-mi trecu prin 


gînd? 


HANGIUL: VĂ spargeţi 3 ie “Totu-i zadarnic, doar vă 


spun 
„Aflu eu banii. 
ALCEST : Ai mei? 
HANGIUL: : Da, pot pariu să pun! 
Dacă n-aduc cei optzeci de taleri, terehea-. - 
berchea 
Să-mi spuneţi, om de paie şi de doi bani 
perechea. 
ALCEST : Deci ştiţi cine-i? 
HANGIUL: - Destul că-i pun iar în desagă. 
ALCEST : Totuși, vă rog să-mi spuneţi... 
HANGIUL: Nici. pentru lumea-ntreagă ! 
ALCEST : Cine-i făptașul, rogu-vă? 
HANGIUL: Vă spun că nu vă spun. 
ALCEST : E cineva din casă? 
HANGIUL: Nu întrebaţi, fiţi bun. 
ALCEST : Poate-a fost slujnicuţa? 
HANGIUL: Preabuna Hanna? Ba! 
ALCEST : Sau chelnerul! 
HANGIUL: Cum, chelner! Nu face-aşa ceva! 
ALCEST : Bucătăreasa-i proastă... 
HANGIUL: - N-aș pune mîna-n foc. 
ALCEST : Sau ajutoru-i, Hans. 
HANGIUL: „Aici; poate-ar fi loc... 
ALCEST : Sau poate prădinarul? 
HANGIUL: : Mui mai apropiat e. 
ALCEST: Sau fiul său? i 
HANGIUL:: Nu! : 
ALCEST : Poate.... 
HANGIUL cu jumătate de glas: Ciinele casei? Poate! 


ALCEST în sine: 
Aşteaptă, firoscosule, aflu eu ce ştii! 
Tare: Puțin îmi pasă cine-i. Să fie cine-o fi 
Numai s-aducă banii! 
HANGIUL: Desigur! 
ALCEST ca şi cum tocmai şi-ar aminti ceva: 
Don’ hangiu! 
“Mi-e călimara goală şi trebuie să scriu. 


__ “Scoate scrisoarea din buzunar.. .- 
HANGIUL: Cum! Abia ieri sosită scrisoarea, azi răspuns! 
O fi ceva de seamă. 

ALCEST : 
HANGIUL: 
ALCEST : 


HANGIUL: 


ALCEST : 
HANGIUL: 
ALCEST : 
HANGIUL: 
ALCEST : 
HANGIUL: 
ALCEST : 
HANGIUL: 
ALCEST : 
HANGIUL: 
ALCEST : 
HÂNGIUL: 
ALCEST : 
HANGIUL: 
ALCEST : 
HANGIUL: 
ALCEST : 
HANGIUL: 


ALC EST: 
HANGIUL: 
ALCEST : 


HANGIUL confuz şi lacom : 


Că-i grabnic, n-am ascuns. 
Corespondenţa, totuşi, i-adevărat noroc. 
Nu totdeauna! Timpul pierdut nu-l pui în loc 
Prea lesne. 
Asta-i ca la un joc de cărţi: socoţi 
Că vine-o carte care-i salvare pentru toţi. 
Dar, domnul meu, iertare! Scrisoarea de ieri 
cum e? 
E importantă? Pot să... 
Nici pentru-ntreaga lume! 
Poate-i din Nord, cumva? 
Vă zic că nu vă spun! 
Sau poate din Lehia? 
Nu întrebaţi, fiţi bun. 
Veşti, poate, de la rege? 
Sărmanul rege? Nu-s! 
Sau despre marșul turcilor? 
Turcilor? Nu-i exclus! 
Doar n-o fi despre Paoli?! 
Să jur n-aş fi în stare. 
Sau despre „Patru'ş'cinci“11? 
Mult mai aproape pare! 
Nimic despre Cometă?12 
Aproape-aţi nimerit. 
Ori stăfia saxonăl%? 
A, despre iezuit? 
În servul dumneavoastră nu credeţi, văd eu 
bine! 
Cum altfel, cînd nici el nu se încrede-n mine? 
Şi ce-aţi dori, în schimb de încredere, să știți? 
Cine e hoţul — şi scrisoarea mi-o citiţi. 
E foarte ieftin tîrgul pe care vi-l propun. 
Să vă aduc deci plicul acum? 


Sînteţi prea bun! 


În sine: De nu mi-ar cere însă acest secret cumplit! 


ALCEST : 


HANGIUL: 

Vedeţi că un serviciu prin altul e plătit. 

Și n-am să spun la nimeni, v-o jur pe cinstea 
mea | 

De n-ar fi fost scrisoarea care m-ademenea | 

Dar cum? Dacă Sophie... Să vadă ea ce-o face! 

Ispita e prea mare, și cine-ar avea pace? 

Îmi lasă gura apă ca sosul pe şoldan. 


ALCEST în sine: i 
' Ogar după momeală nu fuge mai avan. 
HANGIUL rușinat, dînd înapoi şi ezitind: 

"Cum vreţi — că bünätateá de care dați 

dovadă... 

ALCEST în sine: 

-Mușcă din-nadă! 
HANGIUL;: Face pe-oricine să se-ncreadă. 


Ezitind şi pe jumătate rugător. 


Scrisoarea îmi promiteţi c-o voi primi pe dat’? 
ALCEST îi întinde scrisoarea: 


Pe dată. 
HANGIUL care s-a apropiat încet FA Alcest, cu ochii țintă la 
scrisoare : 
Hoţul... 
ALCEST: Hoţul? 
HANGIUL: Acela ce-a luat 
ALCEST : Spune! 
HANGIUL: Fii... 
ALCEST: Cum? 


HANGIUL cu ton forțal-voios, se repede şi-i smulge lui Alcest 
scrisoarea din mînă. 
Fiica-mi! 
ALCEST uimit: Cine aţi spus că este? 
HANGIUL se grăbeşte să ajungă în dreptul sfeşnicului, rupede 
grabă plicul şi începe să citească scrisoarea : 
„Nobile domn!“ 
ALCEST îl apucă de umăr: 
Cum, ea? Nu, nu vreau o poveste, 
Ci adevărul! 
HANGIUL nerăbdător : Ea el Uf, din răbdări mă scoate! 
ALCEST ca înainte: 
Nu, domnule hangiu! Sophie! Nu! Nu se poate! 
HANGIUL se smulge din încleştare şi continuă fără să-i 
răspundă: 
„Şi preacinstite...“ 
ALCEST : Mut mă lasă acest zvon! 
HANGIUL ca mai sus: 
O, de-ar fi mut! „Și domnule... 
ALCEST eg mai sus: Ascultaţi ! 


HANGIUL ca mai sus: -> „Patron...“ 

ALCEST: Sinteţi un prost! 


HANGIUL: Preabine. 

ALCEST: ` ~ Bicisnic, de prisos, 
Bun de nimic! ; 

HANGIUL: . Da, domnule! 

ALCEST în sine, ieşind: Ce știu, mi-e de folos. 


SCENA A PATRA 


HANGIUL citește și vorbeşte între timp: 

„Şi binefăcător...“ S-a dus? „Cu bunătate, 

Cum mi-aţi iertat destule, pînă acum, păcate, 

lertaţi-mă și-acum.“ — Ce-o fi păcatul greu? 

„Știu, domnule, că fi-veţi voios cum sînt şi eu“. 

Asta-i mai bine! „Cerul mi-a hărăzit azi datul 

Ce bucură ţăranul, dar deseori bogatul 

l supără: nevasta, pe-al șaselea fecior...“ 

— Lua-m-ar moartea! „...astăzi mi l-a născut 
în zori“. 

— Nemernicu'! "'Necaţi-l! Făceţi-l praf, felii! 

„Dar bunătatea voastră mă-ndeamnă-a 


îndrăzni“ 
— Ah, mă sufoc de-a-dreptul! „Rog pe domnia 
ta...“ 
— În ştreang cu javra, dracul să-i fie naş aş 
e a ; vrea! 
Cum naiba-l cheamă pe-ăsta cu plozi, că 

miniatu-s? 

Franz. Stai că-i latineşte de-acum! Can — 
Candidatu s14? 


Da, candidaţii ăștia la sînge sint iabrași. 
A Theologiae! ; şi — ce mai zice? — „Arendaşș“. 
Stai numai, că nu scapi tu fără să tragi 
ponoase, 
Alcest! Te prind eu, lasă! Te dau afar’ din 
“casă! 
Pe mine, om bătrin, să-l duci de nas! Ruşine! 
Ce i-aș mai suci gitul! Prin judecăţi l-aș ţine! 
Dar fiică-mea |! Se-ncurcă treaba, fir-ar să fie! 
Chiar eu s-o. dau. de-gol.— pe-o scrisoare de 
năşie! 


67 


Se ia cu miinile de perucă. 


Of! Cap-de-bou-la-ochi-porc-ureche-de-măgar! 
Scrisoarea ! Banii! Farsa! Un om pierdut sînt, 

> clar! 
Timpit! Dar plin de pofta bătăii: răzbunare! 
Înșfacă un băț şi aleargă în jurul scenei. 


Nu-i pentru-nverşunarea-mi pe-aici nici 0 
spinare? 

De-aș fi furtună, ăripi cu sutele avînd, 

Aș bate soare, lună şi stele la pămînt! 

Mor, dacă nu — De-ar sparge vreunu-o 
farfurie, 

Să am de ce —de-ar face băiatul vreo prostie! 


Dă peste propriul fotoliu și începe să-l altoiască. 


Ce plin mai ești de praf! Stai, că bătaia-ngroașă! 
O, dac-ar fi în loc, Alcest,a ta cocoaşă! 


SCENA A CINCEA 


Hangiul lovește înainte. Sâller se ivește cu totul din culise și se sperie; e 
în domino, cu masca legată de braț, pe jumătate afumat. 


SOLLER: Ce-o fi? A-nnebunit? Atenţie, că-i foc! 

Bine ţi-ar sta să-i fii fotoliului în loc! 

Să-i fure dracul mintea bătrinului, s-a pus? 
Către public: Cine-ndrăznește, vină să-ntrebe-aicea, sus! 
HANGIUL fără să-l vadă pe Söller : 

Of! Nu mai pot! Mă doare din umăr pină-n 


creştet | 
Se aruncă în fotoliul bătut. 
Am nădușit. 
SOLLER în sine: Da, da, mișcarea încălzeşte. 
Se arată hangiului. 
Domnule tată! 
HANGIUL: Ah! Musiul! ie ce-ţi pasă! 
Noaptea la chef, și eu — de ceasul morţii-n 
casă! 

SOLLER: 
HANGIUL: 
SOLLER.: 
HANGIUL: 
SOLLER: 
HANGIUL: 


Domnu-și aruncă banii la joc de cărţi și bai 
Și ride că în casă dă dracul carnaval! 
Aşa, pornit? 
Necazul aș vrea să mi-l răpun. 
Ce-a fost? 
Alcest, Sophie! Ce, vrei să îţi mai spun? 

Nu, nu! 

De-ai fi în iad, aș fi şi eu tihnit! 
Și Candidatul naibii, alături, la pirlit! 


Iese. 


SCENA A ȘASEA 


SOLLER caricatural fricos: 


Ce-o fi? Să se întîmple-ntr-o clipă răul, poate? 
Cu fruntea-nfruntă-i! Apără însă al tău spate! 
S-o fi aflat? Vai mie! Ce-i în inima mea! 
Am fierbinţeli de groază. Doctorul Faust!€ nu 
simţea 
Nici pe un sfert ce simt! Nici Richard”, bietul 
rigă! 
Iad! Ştreang! Și-ncornoratu-ntre ei, să-l vezi 
cum strigă! 
Aleargă înnebunit de colo-colo, 
în fine își vine în fire. 
Ei, sigur că nu-i nimeni voios cînd i se fură. 
Hai, blegule, de ce să te sperii? Stirpitură! 
Vezi tu, nu cred că-i dracu'-aşa negru-ntr-a- 
devăr! 
ÎI vede pe Alcest și o ia la fugă. 


Vai mie! El el El e! Acuși mă ia de păr! 


SCENA A ȘAPTEA 


ALCEST: 

Atit de sfișiată n-a fost inima-mi, biata, 
Nicicînd. Aleasa ființă'n care "ntruchipat-a 
Alcest însăşi icoana virtuţii, adorînd-o, 
Ce-l învăţă iubirea cea mai înaltă, blindă, 


` Ce-i fu dumnezeire, prieten şi iubită, 
Atit de jos să cadă? Mi-e inima zdrobită. 
Aș renunţa regină s-o fac peste idei, 
Mi-ar fi de-ajuns să fie femeie-ntre femei; 
Însă atît de jos s-ajungă-i nebunie! 
Se-mpotrivește suiletu-mi, parte vrea să-i ţie. 
Cît de meschin ești totuşi! Nu poţi să treci de 
asta 
Mai bine foloseşte-un noroc ce-ţi dă năpastal 
Femeia fără seamăn ce o iubeşti smintit 
Vrea bani. Oricum, Alcest, un pfenig cheltuit 
Ţi-ar fi rodit cu taleri. Deci singură-i luase; 
Preabine! Să mai vină cu mutre virtuoase! 
Ca dezmăţatul du-te, cu sînge rece-i spune: 
Madam, v-aţi luat arginţii singură; toate bune, 
Nimic n-am împotrivă, luaţi-vă mereu .. 
Fără sfială; al vostru e tot puţinul meu. 
Apoi, a şoaptei taină — ca între soţ şi soață — 
Și n-o fi nici virtutea chiar numai sloi de gheaţă 
De-o iei uşor. Se-nmoaie, la urmă miezul său. 
Dar vine! Te cuprinde emoția. Semn rău. 
Alcest, tu nu eşti bun de miînie, de-nșelare; 
Ţi-e inima pornită, dar nu-i de-ajuns de tare. 


SCENA A OPTA 
Alcesţ. Sophie. 


SOPHIE: Păreţi a vă feri de mine... Alcest; să fie 
Singurătatea-n stare atit de mult să-mbie? 
ALCEST voios: 
De data asta nu știu vreun gind să mă atragă. 
Adesea monologul şi fără rost se-ncheagă. 


SOPHIE: Desigur suferiți de pierderea nu mică. 

ALCEST : Ei, aş, ce mare lucru! Nici cheful nu mi-l strică | 
Ce sînt, la urma urmei, cițiva arginţi în 

plusi 

Ducă-se, dacă știu că pe bune miini s-au dus. 

SOPHIE: Risipă poate-ajunge prea marea bunătate. - 

ALCEST: -` Risipitoru-adesea cîştig din bani-și scoate. 

SOPHIE: Cum să-nţeleg ce spuneţi? - 

ACEST” ; Ce spun? 

SOPHIE::: rt Aici, cum vine? 
ALCEST: Sophie, doar. mă cunoaşteţi, încredeţi-vă-n 
; nominet 
„ C-au dispărut cra lol. bie onde- -or fi! 
De-aș fi ştiut, o vorbă n-aş fi rostit aci! 
Cind lucrurile stau cum stau.. 
SOPHIE uimită: Deci ştiţi A 
ALCEST cu duioșie, îi ia mîna şi i-o sărută: 
Mi-a spus chiar- tatăl vostru — deci știu,. 
iubita mea. 
SOPHIE mirată şi ruşinată: 
Ştiţi şi iertaţi? 


ALCEST : Iertare? Păi ce rău s-a comis? 
SOPHIE: Dar cred că... 
ALCEST: Să-mi îngădui să ne vorbim deschis. 


De doru-ţi încă arde şi azi, Alcest, smintit. 
Norocul mi te-a smuls, dar nu ne-a despărţit. 
E-a mea inima ta, a mea îţi aparţine; 

La fel şi-averea-mi ţie întreegă se cuvine. 
Ca mine, ai asupra ei drept de stăpinire. 

Ia ce dorești, Sophie, dar dăruie-mi iubire! 


O îmbrățișează. Ea tace. 


Poruncă dă-mi! Sint gata să-ndeplinesc ce 
vrei! 
SOPHIE mindră, smulgindu-se de lingă el: 
Eu banii vi-i respect, dar nevoie n-am de ei! 
Ce ton e-acesta? Oare n-am priceput ce-aţi 
spus? 
Nu mă cunoaşteţi! 
ALCEST înțepat: 
O, al vostru serv supus 
Preabine vă cunoaște și știe ce să ceară, 
Şi nu vă înţelege minia, foc şi pară. 
Cine-ntr-atit greşește — 
SOPHIE uimită : Cum? 
ALCEST : Madam! 
SOPHIE scoasă din fire: 
Ce-nseamnă asta, domnule? 
ALCEST: Iertaţi-mă că am 
Sfială, dar iubindu-vă, nu pot spune tare. 


SOPHIE minioasă: 
Alcest! 


71 


ALCEST: Să-l întrebaţi pe-al vostru tată, care 

Mi-a spus. 
SOPHIE cu o vehementă izbucnire : 

Ce-anume-a spus? Pe loc să ştiu aș vrea. 

La naiba! Ce? Pe dată! 
ALCEST : Păi, că domnia ta... 
SOPHIE ca mai sus: 

Că eu, ce? 
ALCEST : Păi, a spus... Că banii-aţi fi luat. 
SOPHIE cu lacrimi de mânie, întorcînd obrazul: 

A mers așa departe! Și nu s-a rușinat? 
ALCEST rugător : 

Sophie! 
SOPHIE cu chipul întors: 

i Nu meritați:.. 


ALCEST: Sophie! 

SOPHIE: Pieriți din cale! 
ALCEST : Iertaţi-mă! 

SOPHIE: Plecaţi! Nu mai cunosc iertare! 


Şi tatăl meu — să-mi calce virtutea în picioare... 
Dar cum despre Sophie puteţi să credeţi oare? 
Ei bine, n-aş fi spus-o, orice s-ar fi-ntimplat: 
Dar fie-acum! Chiar tata-acei galbeni a luat. 


Iese repede. 


SCENA A NOUA 


Alcest, după aceea Söller. 


ALCEST se aruncă în fotoliu : 
Ei, domnule Alcest, pricepe-acuma, ţin'-te! 
Și tatăl şi Sophie — iar unul din ei minte. 
Altminteri nu-s capabili de înșelătorie. 
Ha, Săller! Poate... Însă el n-ar putea să fie, 
Doar toată noaptea fost-a plecat la bal; altfel 
L-aş bănui, desigur, intii pe-acest mișel. 
Viclean și trădător, rău, mincinos şi laş... 
Dar cum s-ar putea oare să fie el făptaş? 
SOLLER în haine obişnuite, cu chef: 
Uite-l. Nu pot să-l sufăr: pe frunte parcă-i 
scrie 

Că pregăteşte stocuri: de coarne-n drogherie! 


ALCEST în sine: 


SÖLLER : 


ALCEST: 
SÖLLER :: 
ALCEST : 
SÖLLER : 
ALCEST: : 
SOLLER : 


ALCEST : 


SOLLER: 
ALCEST: 
SÖLLER : 


ALCEST: 
SOLLER.: 


ALCEST : 
SOLLER.: 


ALCEST : 
SOLLER: 
ALCEST : 


SOLLER.: 


Tare: 
ALCEST : 

Ca ia comandă vine. Cum stăm, Herr Söller? 
Crunt e! 
Atitea muzici, încă îmi biziie sub frunte! 


Își freacă fruntea. 


Mă doare rău. 
Dar spuneţi, erau la bal cucoane 
De-ajuns? 
Ca-ntotdeauna. Doar, şoarecii-n capcane 
Vin la slănină. 
— A mers? 
Grozav! 
De cite ori 
Dansat-aţi? 
Am privit doar. 
Către spectatori. Dansul de azi, din zori. 
Herr Soller n-a dansat? Ce lucru de mirare! 
Eu nici nu m-aș fi dus! 
Voiam o-nviorare. 
Și v-aţi înviorat? 
Mă apăsa cumplit 
Ceva sub frunte; n-am avut chef de ţopăit. 
Ei! 
Ce era mai rău, că n-aveam apărare: 
Vedeam şi auzeam — orbind, surzind mai tare. 
Atit de rău? Păcat! Rău-i neașteptat. 


O nu, e vechi — îl simt de cînd v-aţi înturnat 
La noi, ba şi mai vechi — 

Ciudat! 

„Şi nu-l pot scoate. 
Frecaţi-vă pe frunte cu calde cîrpe, poate, 
Poate că se retrage. 

Mă ia peste picior? 

Nu-i chiar așa de simplu. 

Orice e trecător. 
Și pîn’ la urmă, poate, vi se cuvine-aşa. 
Că n-aţi luat sărmana soţie, şi pe ea 
La bal; şi nu se face, plecînd pentru-a petrece, 
Să laşi soţia jună singură-n patul rece! 


SOLLER:  * “Cu drag mă lasă singur, să fac ce-n cap îmi 
“vine, 
<i Că și eă ştie arta-ncălzirii lit Tine; 
ALCEST : Ciudat ar fi! wD 
SOLLER: O, ein! să deguste învăţat e 
Și fără semne-observă o nouă bunătate! 
ALCEST înțepat: 
Ce-mi înfloriţi prin asta? 
SOLLER: i E foarte clar cespun: 
. Egempli gratia: al socrului vin bun 
“Îl beau cu drag; dar el se zgirceşte, cînd să dea, 
Cruţindu-l; prin urmare nu beau în casa . mea? 
ALCEST bănuitor : 
Domnul meu, luaţi seama! 
SOLLER ironic: Domnule-apărător 
Al doamnelor, ea-mi este Soţie — și ce zor 
Aveţi, de-o vede astfel chiar propriul ei bărbat? 
ALCEST cu abia reținută minie: 
Halal bărbat! Cu-o lume-aș fi-n stare să mă 
bat; 
Şi dacă îndrăzniţi să mai spuneţi un cuvînt... 
SOLLER înspăimântat, în sine: 
Frumos! Pînă la urmă să-ntreb o mai fi vrind 
Şi cît de virtuoasă-i! 
Tare: De-i plita mea, i-a mea! 
Chiar dacă-i bucătarul străin! 
ALCEST: Nedemn de-așa 
Cinstită şi frumoasă, suflet aprins ce-mbată, 
Sinteţi! Nu e virtute să nu-i fi fost ei dată! 
SOLLER: Am observat şi eu că are sînge-aprins. 
Și nici podoaba capului nu e de respins. 
Unei femei ca ea am fost predestinat; 
Din burta mamei, încă-s de coarne-ncoronat. 
ALCEST izbucnind: Domnule Săller! 


SÖLLER: Rogu-vă? 

ALCEST: V-am mai spus: tăcere! 
SOLLER: Să văd eu strajă gurii cine-ndrăznește-a-mi cere! 
ALCEST: De-am fi în altă parte, ce v-aş mai arăta! 


SOLLER sec: Ce-apărător al cinstei pentru soţia mea! 
ALCEST: Desigur! 

SOLLER: Fiindcă știe cît cinstea poate ţine. 
ALCEST: ' La naiba! 

SOLLER:...-: Domnul meu, cum stăm, o știm prea bine. 
Da, să tăcem o clipă spre-a face-asemuire: 
Domnii ca dumneavoastră nu lasă nici trei fire 
Din cîmp de grîu, recolta o seceră întreagă . 
Şi-abia de-i lasă soțului paie să culeagă! 

ALCEST : Mă miră, domnul meu; ce-aprecieri ciudate! 

:SOLLER : Oho, mi-au fost adesea privirile holbate? 

Și parcă zi de zi aş mirosi tot ceapă! 
ALCEST mâînios și hotărît: Ajunge! E prea mult! Vorbiţi, 
scandal să- -nceapăl 

Ce credeţi c-ar umbri cinstea în piei oare? 

SOLLER cu ton vioi: 
Ei, domnule, ce vezi e peste „crezi“ şi „pare“. 


ALCEST : Cum „vezi“ :9 Cum înţelegeţi văzutul? 

SOLLER : Cu privire; 
Văz şi auz normal. 

ALCEST : Ha! : 

SOLLER: „Nu vă ieşiţi din fire! 


ALCEST cu mânie hotărită: 
Anume ce-aţi văzut? Ce-aţi auzit astfel? 
SOLLER speriat, vrea să scape: 


: Permiteți? 
ALCEST îl reține: Încotro? 
SOLLER: „Să mă retrag niţel! 
ALCEST: De-aicea nu-mi plecaţi! 
SOLLER în sine: Parcă-i de draci muncit! 
ALCEST : Ce-aţi auzit? 
SOLLER:: Eu? Nu! Doar mi s- a povestit! 


ALCEST agresiv, minios: 
` Dar cel ce v-a spus, cine-i? . 
SOLLER : Cel...? Da, cum... 
ALCEST și mai vehement, îndreptindu-se spre el: 
Repejor! 
SOLLER speriat: 
Unul care-a văzut cu: „propriii ochi. 
Mai cu inimă: Chem ajutor! 
ALCEST îl ia.de guler: : 
. Anume cine? 
SÖLLER vrea să se smulgă: 
Drace! 
ALGEST îl ține zdravăn : Mă încercaţi din greu! 
stu "Scoate sabia. 
Cine e mincinosul, eră, josnic? 

SOLLER cade în genunchi de frică: Eu! 
ALCEST ameninţător : 
Și ce-aţi văzut anume? 
SÖLLER temător : Ce vezi de obicei: e 
Lingă-un bărbat Sophie ca oricare femeie. 
ALCEST ca mai sus: 
Şi mai departe? 
SÖLLER : Ei, ca-n lume, n-ai ce-i face 
Dac-o-ndrăgește unul şi nici ei nu-i displace. 
ALCEST : Adică? 


SOLLER:: Păi, credeam că ştiţi fără a-mi cere... 
ALCEST : Adică? 

SOLLER: Să renunţe, cine-ar avea putere? 
ALCEST: Şi ce-a fost? 

SOLLER: Daţi-mi pace, ce să mai spun acu’? 


ALCEST mereu ca mai sus: 
Toți dracii! 
Ei, la naiba, se cheamă „randevu“ ! 
Înspăimântat : 
Minciună |! 
SOLLER: Acum ţin-te. 
ALCEST: Am fost trădaţi. Vai nouă! 


Bagă sabia în teacă. 


SOLLER în sine: 
S-a speriat. Curaj! Doar nu te taie-n două. 
ALCEST venindu-și în fire: 
Ce-nseamnă asta? 
SOLLER, ţifnos: Ei, ne înţelegem noi. 
Comédia de-azi-noapte. Am urmărit-o-n toi. 
ALCEST mirat: 


De unde? 
SOLLER: "n cabinet. 
ALCEST: Așa aţi fost la bal? 
SOLLER: Doar n-o să-ncep eu cheful? Acum, fără scandal 


Vă spun doar două vorbe: Orice aţi unelti 
Voi, domnilor, de gol tot vă daţi în plină zi! 
ALCEST: Ba iese la iveală că sinteţi hoţ. Aș vrea 
Mai bine coţofene şi corbi în casa mea! 
Stricat și stirpitură | 
SOLLER: Poate un om stricat e; 
Dar voi, domni mari, voi oare aveţi mereu 
dreptate? 

-Pe bunurile noastre putere-aveţi deplină; 
Nu ţineţi nici o lege — și alţii să le ţină? 
La fel poftiţi și aur şi carne, cu nesaţ! 
Fiţi voi nedemni de ștreang — și-apoi ne 
spinzuraţi | 
ALCEST : Mai îndrăzniţi a spune — 
SOLLER : Să îndrăznesc mi-e dat: 
Nu-i o plăcere, sigur, să umbli-ncornorat, 
In summa însă sîntem, la urma urmei, chit: 
Eu domnului bănuţii, el soaţa mi-a răpit. 
ALCEST amenințător : 
Ce v-am răpit? 


SÖLLER : Nimic! E-un bun ce v-aparține 
Cu mult ’naintea mea. 

ALCEST: Să... 

SÖLLER : Dar să tac mai bine. 

ALCEST : În ştreang cu hoţul ăsta! 

SOLLER: Nu v-amintiți să fie 
Şi-o lege pentru altfel de grea vinovăţie? 

ALCEST : Domnule Söller! 


SOLLER face gestul decapitării: 
Naş găseau şi „degustătorii“. 
ALCEST: Sinteţi om practic, astea sînt mode iluzorii; 
Dar pentru furt e ştreangul, sau bici măcar, 
socot — 
SOLLER îşi arată fruntea: 
Marcat cu fierul roșu-am şi fost. 


ULTIMA SCENĂ 


SOPHIE în fundal: 
Tata e tot 
De neclintit. 
HANGIUL în fundal: 
Nu vrea să recunoască fata. 
lată-l pe-Alcest. 
HANGIUL îl pede pe Alcest: Aha! 
SOPHIE: De-acum să afle, gata! 
HANGIUL către Alcest: 
Domnul meu, ea e hoţul! aya 
SOPHIE de partea cealaltă: Ba el e hoțu-acel! 

ALCEST îi priveşte pe amindoi rizînd, apoi spune în acelaşi 
ton ca ea, arătindu-l pe Săller: 
Ba hoţul e:acesta! 


SOLLER în sine: Țin-te, spinare! 

SOPHIE: El? 

HANGIUL: ; Ebt 

ALCEST: “Nu voi aveți arginții, ci-n mîna lui! 

HANGIUL:.: Să-l bată 
: În cuie! Tras pe roată! 

SOPHIE: Tu? 

SOLLER în sine: Mii de draci odată! 

HANGIUL:  'Te-aş... 

ALCEST: . - Domnul meu, răbdare! Plutea peste Sophie 


O bănuială, însă ea vină n-are-aci. 

A fost pe-aici. Ce-i drept, o faptă îndrăzneață, 
Însă virtutea-i poate să... 

Către Săller: Doar aţi fost de faţă! 


Sophie uimită. 


Sub ocrotirea nopţii noi nu ştiam nimic, 
Însă virtutea voastră... ce, 
SOLLER: .. Da, m-a-ncălzit un pic! 
ALCEST câtre hangiu : 
: Dar dumneavoastră? 
Şi eu, din curiozitate 
Urcasem; blestematul de plic speram că poate 
Fi veste de la prinți, sau vreun polon magnat! 
Dar prinţu-a fost, la urmă,-arendaș şi candidat. 


ALCEST: Iertaţi-mi gluma asta. Dar m-o ierta vreodată 
La rîndul ei, Sophie? 

SOPHIE: Alcest! 

ALCEST: Jur viața toată 


Să nu pun la-ndoială virtutea. Cer iertare! 
Cinstea și altruismul... 


SÖLLER : Mai că le-aş da crezare! 
ALCEST : Și îl iertaţi desigur pe Söller? 
SOPHIE: Pe, Da! Iertat e! 


Îi întinde mîna. 


ALCEST spre hangiu : 
Allons ! 
HANGIUL dă mîna cu Săller: 
-i . Să nu mai furi! 

Vremea le șterge toate! 


SOLLER: 
ALCEST: Dar ce fac banii mei? 
SOLLER: Domnule, am furat 
L-ananghie; aproape că m-a asasinat 
Hainul cartofor; i-am dat o datorie. 
Iată şi restul — nu știu câţi guldeni să mai fie. 
ALCEST : Ce-i dus, vă dărui. 
SOLLER câtre spectatori: . Astăzi văd c-am scăpat uşor! 
ALCEST : Dar de acum să fiţi. potolit, „prevenitor 
Și credincios — iar dacă mai îndrăzniţi 
vreodat”, 
Atunci... 
: Îi face semnul spînzurătorii. 
SOLLER: . -A, prea de tot! Şi-n ştreang, și-ncornorat! 


NOTE 


1 Fieckehen : diminutiv german de la Sophie. 

2 Paoli, Pasquale: A luptat din 1755 pînă în 1769, în fruntea 
armatelor corsicane, apărînd libertatea insulei. Moare la Londra, în 
exil; bustul său este aşezat în apropiere de Westminster-Abhbey. 
„Corsica“ — scrie Goethe în Poezie și adevăr (op. cit. p. 273) rămăsese 
multă vreme punctul asupra căruia se îndreptau toate privirile. Cînd 
lui Paoli nu-i mai fu cu putință să-şi continue planurile lui patriotice, 
el străbătu Germania pentru a se duce în Anglia, atrăgind de partea 
lui toate inimile. Era un băiat frumos, zvelt, blond, plin de graţie și 
amabilitate. L-am văzut în familia Bethmann, unde a stat cîtva timp 
şi unde i-a primit cu bunăvoință și voioșie pe curioșii care se îmbul- 
zeau în jurul lui“. 

3 Procifiat (lat.): să prospere; noroc. 

4 În original: St. Velten, adică sfintul Valentin. 

5 În original: die Messe, adică Tirgul de la Leipzig. 

6 Aluzie la prima împărţire a Poloniei, în 1772 

7 Referire la Christoph Martin Wieland (1733—1813) și la mora- 
liștii francezi, ca de pildă La Rochefoucauld. 

8 Joc de cărți. 

9 Este vorba de regele Poloniei, Stanislas Poniatowski. 

10 Vezi nota nr. 1. 

11 Referire la publicistul englez John Wilkes, care a atacat în 
numărul 45 al revistei sale „North Briton“ pe regele Angliei, drept 
care a fost condamnat la închisoare. 

12 Cometa amintită a fost văzută între 8 august şi 4 decembrie 1769. 

13 Se referă la vilva stirnită de apariţia unei așa-zise stafii alui 
J.G. Schrepfer, proprietarul unei cafenele, un saxon despre care se 
spunea că întreţine legături cu iezuiţii. 

1% Candidatus (lat.): absolvent care mai are de dat examenul de 
licenţă. 

t Theologiae (lat.): de fapt candidatus theologie, absolvent al 
Facultății de teologie. 

16 Este prima aluzie pe care tînărul Goethe o face la legenda 
doctorului Faust. 

17 Nu este vorba de piesa lui Shakespeare, ci mai curînd o referire 
la piesa cu acelaşi nume a scriitorului Christian Felix Weisse, ale cărui 
Tragedii (Trauerspiele, 1776-80) s-au bucurat de mare succes în epocă. 

GOTZ VON BERLICHINGEN 


Dramă în cinci acte 


În românește de LAURA M. DRAGOMIRESCU 
și AL. PHILIPPIDE 


A 

NTRE Lessing ca scriitor dramatic și tînărul Goethe se in- 
Il terpune imaginea pe care Herder și-o făcuse despre Shakespeare, 

sacralizat ca prototip al geniului creator. Se interpune convin- 

gerea preluată de poet de la mentorul său! doar cu cinci ani 
mai virstnic, dar cu o personalitate mult mai puternică în acea 
epocă, convingere potrivit căreia „istoria explicitează drama, și 
creația dramatică la rîndul ei istoria“?. Conform concepției herderiene 
toate piesele „marelui Will“ sînt histories, deoarece istoria (history) 
n-ar fi altceva decît „poveste“ interpretată dramatic, „plot“ (intrigă) 
şi „story“ (tramă) în acelaşi timp. Concepția ca atare depăşeşte sfera 
istoriei literare, orientindu-se spre însăşi noțiunea de istoricitate 
(Historizităt)?. Preocupat de aceste probleme și fascinat de persona- 
jele shakespeariene, rezultate din „impactul dintre specificul eului, 
prelinsa libertate de voință și legitatea istorică“t, Goethe realizează, 
în acest sens, în toamna anului 1771, o primă versiune a piesei Istoria 
lui Gottfried von Berlichingen cu mina de fier (Geschichte Gottfriedens von 
Berlichingen mit der eisernen Hand)*. O frescă istorică, în centrul căreia 


1 Neobişnuit de matura conștiință critică a lui Herder a exercitat 
o influență covirşitoare asupra tinărului Goethe. Ea l-a îndreptat spre 
Shakespeare, spre arta gotică, spre cintecul popular german. 

> Benno von Wiese, Die deutsche Tragödie von Lessing bis Hebbel, 
Hamburg, 2, 1952, p. 64. 

3 Rainer Năgele, Götz von Berlichingen. În GD.NI (ed. Walter 
Hinderer) p. 74. 

1 Johann Wolfgang Goethe, Zum Shahkespear Tag, în (HA, 12, p. 226.) 

“Bibliografie: F. Sengle: Das deutsche Geschichtsdrama. Geschichte 
eines literarischen Mythos, Stuttgart 1952; E. Gerstenberg: Recht 
und Staat in Goethes Götz von Berlichingen, Würzburg 1952; E. Stahl: 
Fortschritt und Reaktion. Goethes Götz von Berlichingen“ im 18. und 
19. Jahrhundert. În „Theater der Zeit“, Blätter für Bühne, Film und 
Musik, Berlin, 10, 1955; Ilse A. Graham: Vom Urgötz zum Götz. Neufas- 
sung oder Neuschöpfung? Ein Versuch morphologischer Kritik. În 
„Jahrbuch der deutschen Schillergesellschaft“, 9. Jh. Stuttgart 1965, 
pp. 245—282; Fritz Martini: Goethes Götz von Berlichingen. Charakter- 
drama und Gesellschaftsdrama. În „Dichter und Leser“, Groningen 
1972; Rolf Christian Zimmermann: Geschichte Gottfriedens von Berli- 
chingen. În Das Weltbild des jungen Goethe. Studien zur hermetischen 
Tradition des deutschen 18. Jahrhunderts, Band 2, Interpretation und 
Dokumentation, München 1979, pp. 39—76; Rainer Năgele: Götz 
von Berlichingen. În GD.NI (ed. Walter Hinderer, pp. 66—77). 

si tuează „tema alternanţei dintre caracter şi rol, dintre autenticitate şi 
mască“?. După șase săptămîni de muncă intensă, manuscrisul este trimis 
lui Herder. Observațiile acestuia, păstrate parţial în scrisoarea de răspuns 
a lui Goethe€, îl determină la o prelucrare, încheiată în 1773, care 
apare în iunie al aceluiaşi an sub titlul Götz von Berlichingen cu mina 
de fier (Götz von Berlichingen mit der eisernen Hand).? 

Theo Buck8 relevă într-o pertinentă și rafinată analiză calităţile 
primei versiuni a Istoriei lui Gottfried von Berlichingen cu mina de fier. 
Atmosfera e densă, analiza psihologică pătrunde în straturi adinci ale 
sufletului omenesc, evocarea istorică cîștigă în stringență. Încă din 
această primă variantă Goethe găsește soluţii dramatice și tematice 
novatoare?. Recurgind la cadrul instanţei isterice a altui timp, Goethe 
reuşeşte chiar în această primă versiune, numită și Urgătz, să redea 
evoluţia internă, spiritul unei epoci. El avansează principiile formale ale 
dramei sociale moderne. Götz conţine o critică agresivă, drapată în 
costum de epocă la adresa societăţii în care poetul trăia. Apud Buck 
această primă ipostază 'a piesei „conturează imaginea unei lumi ab- 
surde (...) Cine vrea să perceapă implicaţiile și forţa acestui nou tip 
de dramă este obligat să citească prima versiune, cu viziunea ei pesi- 
mistă despre lume [...)!. 

Oricum, autorul, cu geniala sa intuiţie, a realizat încă prin Ọrgötz 
o nouă formă a dramei germane, cea nonaristotelică, atectonică. Dis- 
tanţindu-se de obiectivarca trăirilor și faptelor, el introduce subiecti- 
vitatea şi imperfecţiunea. În versiunea a dcua aceste tendinţe sînt 
temperate. Ceea ce era reilecţie (das nur Gedachte) se convertește în 
acţiunea, cum e cazul în actul III, în scena ce poartă indicaţia de 

` decor „Pădure lingă o mlaștină“!!. Dar Goethe n-a efectuat modificări 
esenţiale. Numărul scenelor din primele trei acte rămîne același, doar 
în actele patru și cinci autorul efectuează o simplă reducere!?. Rescrie 


5 Theo Buck, Goethes Erneuerung des Dramas. Goethes Götz con 
Berlichingen in heutiger Sicht. În Text und Kritik, Sonderband, Heraus- 
gegeben von Heinz Ludwig Arnold, München 1982, p. 35. 

ë Herder se referea la faptul că modelul shakespearean avusese o 
influență nefastă asupra lui Goethe, că limba era prea violentă. 

? O nouă ediţie apare în 1774, altele urmează; ediţia din Himburg 
stă la baza textului publicat în Scrieri (Schriften) (1787). 

8 Théo Buck, op. cit., p. 40. ; i 

? Atenţia sa se îndreaptă asupra figurilor marcante ale sec. al 
XVI-lea şi nu, după cum se obişnuia, asupra celor din antichitate. 

10 Theo Buck, op. cit., p. 41. 

11 În prima versiune, călărețul spunea scntenţios: „N-aude, s-a 
înecat. Așa pîndeşte moartea pe cel laş și:l bagă într-un mormînt lipsit 
de glorie.“ În a doua: „N-aude, s-a înecat, te-a luat naiba, fricosule!“ 

12 De la 5 scene în actul IV al versiunii inițiale la 4 în cea finală; 
iar în actul V de la 16 la 14 scene. 

prima scenă a primului act şi cea a seducătoarei Adelheid din actul III. 
În actul II prelucrează dialogul dintre Maria și Elisabeth, renunţă 
la scena Reichstag-ului şi la un dialog între Adelheid și Franz în actul IV. 

Dar actul V este complet rescris. Scenele care ilustrau războiul 
țărănesc sînt comprimate, nu Adelheid ci Götz ajunge la corturile 
ţigăneşti. Scenele melodramatice, care gravitează în jurul ambiţioasei 
temei, sînt scurtate sau excluse. Goethe tinde să-și îndrepte obiectivul 
asupra protagonistului, deoarece dimensiunea spaţială se extinsese 
prea mult, punînd în umbră prezenţa figurii centrale. Și Götz suferă o 
metamorfoză, care-i modifică pînă la transfigurare conturul persona- 
lităţii. Unele scene rămîn totuşi fără funcţionalitate!?. Goethe creează 
relaţii mai strînse între unele fapte şi Götz, dar articularea unei acţiuni 
dramatice unitare şi rotunjite rămîne un deziderat nerealizat. În 
acelaşi timp însă, odată cu modificările operate, atmosfera înstăpinită 
şi în multe alte domenii adiacente, fragranţa epocii apuse pier, se risi- 
pesc. „Căci ceea ce a rămas din superstiţiile ţăranilor, practicile și 
«resurile țiganilor serveşte mai curind caracterizării mediului încon- 
jurător, dar nu contribuie la atmosfera generală a piesei“!?. Autorul 
însuși a avut sentimentul că a jertfit ceva din poezia creaţiei sale 
iniţiale. 

Şi totuși, recurgind la costumul istoric, Goethe a reuşit să arti- 
culeze o piesă care avea să devină în această a doua versiune un ade- 
vărat eveniment teatral. Publicată în 1773 şi jucată la Berlin, la 14 
aprilie 1774, apoi în același an la Hamburg, Breslau, Leipzig, Frank- 
furt am Main, Mannheim, piesa a stirnit entuziasmul tinerei generaţii.!? 
Bürger, Schubart, Gerstenberg, dar şi Klopstock — toţi poeţi cunos- 
cuţi — se întreceau să scoată în evidență meritele și frumuseţile poe- 
tice ale piesei. Dintre recenzii, cea consacrată de Wieland, în „Mercurul 
german“, „trumosului monstru“ dovedește multă înţelegere din partea 
cunoscutului scriitor. Dar recunoașterea deschisă a moritelor piesei 
se datorește lui Herder. În eseul Despre limba și literatura germană 
(Uber deutsche Sprache und Literatur), Möser respinge critica adusă 
piesei de regele Prusiei, dovedind că monarhul, prieten cu Voltaire, 

8 De pildă Dormitorul lui Adelhaid sau Bolă.îngustă și întune- 
coasă (actul V). 

1 Wolfgang Kayser, Anmerkungen des Herausgebers zu „Götz von 
Berlichingen“. În HA, vol. 4, p. 493. 

15 Goethe însuși a reprezentat-o la Weimar în 1804. Deoarece ver- 
siunea publicată în Scrieri (1787) după 6 ore, poetul a realizat, în același 
an, una scurtată, care a fost des jucată. Aceasta a treia variantă ilus- 
trează propensiunea bătrinului Goethe pentru alegorie. Toate repre- 
zentările realizate în secolul nostru „pornesc de la versiunea din 1773, 
şi doar ocazional de la prima (1771). 

1 Friedrich al II-lea considera această creaţie a lui Goethe drept 
„0 imitație detestabilă a pieselor proaste englezeşti“. 

judecase de pe poziţii greșite o piesă populară, o dramă naţională. 
Era dificil să se prevadă în acel moment rolul pe care Gătz avea să-l 
joace în istoria creaţiei dramatice germane. Un lucru e însă cert: peste 
noapte Goethe devine celebru datorită ecoului provocat de piesa sa. 
Revoluţia realizată pe planul limbii şi al structurii a influenţat nemij- 
locit pe scriitorii grupului Sturm und Drang. O adevărată maree de 
piese istorice au invadat peisajul literar, fără a putea atinge forța și 
originalitatea acestei creaţii. Căci nu încape îndoială: prin Gâiz von 
Berlichingen Goethe a introdus drama germană într-un macrocosm 
inedit şi a deschis calea pe care nu va merge doar Lenz, Heinrich Leo- 
pold Wagner, ci însuși Schiller, Heinrich von Kleist și Georg Büchner. 
Pentru a nu mai cita începuturile naturalismului. 

Au existat, desigur, şi o serie de obiecţii. S-a spus că veridicitatea 
tabloului istoric evocat este parţială; că forţele progresiste ale bur- 
gheziei orășenești nu sînt prezente; că mișcarea umanistă nu-şi găsește 
oglindirea în Götz şi elementele pozitive ale reformei lui Luther sînt 
eludate!?. Dacă cineva ar avea naivitatea să considere piesa lui Goethe 
drept o reconstituire istorică, ar ajunge, evident, la concluzia că ea 
este „cea mai monstruoasă falsificare a secolului al XVI-lea!8. Mai 
adecvat este să relevăm, odată cu Sengle!?, adevărul istoric interior 
al operei, confirmînd autenticitatea atmosferei de epocă. Goethe se 
informase cu acribie, și atît trăirea livrescă a memoriilor lui Goez 
von Perlichingen?% (1480—1562) cît şi informarea istorică?! a tinărului 
scriitor, care avea de-acum doctoratul în drept, îşi găsesc expresia 
în piesă. Istorică este doar trama şi modalitatea aleasă pentru struc- 
turarea unei epoci, astfel încit ceea ce interesează este problema 
funcţionalităţii acestui procedeu. Căci din viziunea negativă asupra 
timpurilor ce vor veni — timpuri în care nemernicii vor stăpini dato- 
rită șireteniei, iar cei cu sufletul curat vor cădea în capcanele lor — 
reiese limpede poziţia critică a lui Goethe față de stările de lucruri 
contemporane lui. Interpretării în acest sens îi corespunde receptarea 
favorabilă a piesei curind după apariţie (1773). Contemporanii lui 
Goethe au perceput-o drept o piesă națională, ceea ce coincidea cu 


12 H, Meyer-Benfey, Goethes Götz von Berlichingen, Berlin 1929, 

95. 

18 [bidem, 

1 Fr. Sengle, Das deutsche Geschichisdrama, op cit. 

2o Lebensbeschreibung Herrn Goezens von Perlichingen, zugenannt 
mit der eisernen Hand, apărută în 1731. 

21 Ne referim la: J. St. Piitter, Grundriss der Staatsveränderungen 
des teutschen Reichs, 4764; Justus Moser; Von dem Faustrechte, 4770; 
Lesner, Chronica der Reichsstadt Frankfurt, 173%; I. Ph. Datt; Volu- 
men rerum germanicarum novum sipe de pace imperii publica libri V, 
Ulm 1698. 

Pi a T'agtri vol T —— Cnaoatha 


intenţia autorului ei din mai multe puncte de vedere. Pe plan politic, 
ea corespundea orizontului de aşteptare al publicului, care decepţionat 
de fărimiţarea politică reală a Germaniei, căuta în mitologie ficțiuni 
capabile să deschidă drumul spre formarea unei unităţi politice, națio= 
nale și culturale. În timp ce poemele barzilor??, apreciate de publicul 
de atunci, și mitologizările germanice? nu transgresau depărtările 
nebuloase şi persistau într-o melancolie saturată de atmosferă, Götz 
oferea „iluzia unui colorit istoric, care se adresa mai concret inimii 
decît patosul patriotic zăngănitor“?4. Goethe însuşi ironizase, încă în 
1768, într-o scrisoare adresată fiicei profesorului său de desen și gra- 
vură Oeser, acest gen de poezie, de un patetism superficial. Năgele 
nu disociază aspectul patriotic-politic de cel social: burghezia germană 
în ascendență tindea spre crearea unei culturi corespunzătoare convin- 
gerilor ei despre lume şi viaţă, respingînd formele franceze, încă deter- 
minate de interesele, gustul și năzuinţele aristocrației. Şi tocmai în 
această ambianță apariţia piesei lui Goethe devine paradigma unei 
drame care poate înlocui cu succes literatura ce pătrundea de dincolo 
de Rin. Mai mult chiar, Götz von Berlichingen reprezenta o nouă pers- 
pectivă istorico-filozofică, în limitele căreia istoria nu oferă doar exem- 
ple generalizatoare, ci relevă elementul particular, aparte, transfor- 


x 


mînd însuși conceptul de individualitate într-o categorie istorică”. 

De la Shakespeare încoace, în Germania, nici un autor dramatic 
nu mai crease personaje atît de autentice. Ceea ce satisfăcea cerintele 
majorității era fresca vie, colorată a unei realități concrete, care cuprin- 
dea, de ia vlădică pînă la opincă și țiganii nomazi, toate clasele; și păturile 
sociale. O realitate socială, în complexitatea ei multiformă, privită 
critic, demascată cu îndrăzneală. Modalitatea prin care istoria deye- 
nită prezent palpabil era percepută ca atare o constituia limbajul 
inedit, viu, strălucitor, ce invada cu o devastatoare forţă în domeniul 
convenţional al tragediei clasice. O proză nestilizată, un ton firesc, 
adecvat fiecărei personalităţi şi fiecărei stări sociale. Articulată în 
mai mult de cincizeci de scene, drama anulează, în afara normelor 


22 Referire la poemele lui Fr. G. Klopstock (1724—1803) numite 
Bardiete. 

% Klopstock scrisese trilogia: Bătălia lui Arminiu (Hermanns 
Schlacht) (1769), Arminiu și principii (Hermann und die Fürsten) 
(1784) Şi Moartea lui Arminiu (Hermanns Tod) (1787). 

Rainer Năgele, op. cit., p. 70. 

25 Herder și Möser deschiseseră drumul spre această perspectivă. 
În domeniul dramei ea are ca urmare un realism istorice necunoscut 
pînă atunci. 

2 În Henric al IV-lea, Shakespeare structurează acţiunea în 26 
de scene. Este numărul limită la care a ajuns în întreaga sa creaţie 
dramatică. 


86 


eliminate deja de Lessing (timp şi spaţiu), şi unitatea acţiunii. Ea se 
conturează prin opoziția dintre cavalerii liberi, care acceptau doar 
dreptul natural, şi formele noi de viaţă socială, orientate după nor- 
mele dreptului roman. Götz, care se află în conflict deschis cu episcopul 
de Bamberg, atacă un convoi al acestuia, spre a-şi răzbuna unul dintre 
oamenii săi, prins de mercenarii din Bamberg. Este excomunicat, 
proscris, o armată se îndreaptă împotriva cetăţii sale Jaxthausen și-o 
asediază. Trădat, Götz cade în mina dușmanului, dar von Sickingen, 
prieten credincios, îl eliberează. Jură să păstreze pacea teritorială şi 
să renunţe la răzbunare. Dar ţăranii răsculați îl aleg conducător și 
Götz acceptă pentru a frina excesele războiului țărănesc. În lupta pe 
care trupele împăratului o dau împotriva răzvrătiţilor, Götz este prins 
şi condamnat la închisoare, unde își încheie zilele. Evoluţia impetuoasă, 
dar în ultimă instanță epică a întimplărilor dobindește dramatism 
datorită unei situaţii contrastante: adversarul cel mai înverșunat al 
lui Gâtz la Curtea episcopală din Bamberg este prietenul său din copi- 
lărie, Adelbert von Weislingen. Astfel acţiunea propriu-zisă începe 
odată ce, după împăcarea cu Götz și logodna cu Maria, sora acestuia, 
Weislingen se reîntoarce la Bamberg, unde fascinat de frumuseţea 
tulburătoarei Adelheid von Walldorf îl trădează a doua oară. Planuri 
diferite se suprapun și se întretaie în dramă: conflictul dintre Götz 
Şi timpurile noi, ciocnirea dintre clasa cavalerilor — liberi în viziunea 
lui Goethe, în fond însă prădalnici — și cei cu intluenţă la curţile prin- 
ciare și episcopale, discrepanța dintre puritatea credinţei Mariei şi 
fățărnicia clerului. Caractere opuse se înfruntă (Gâtz— Weislingen), 
personalităţi puternice se răzvrătesc împorriva unei epoci şterse, în 
plin declin, sterile. Individualitatea, vigoarea figurnor secundare, ce 
sint grupate fie în jurul protagonistului (Götz) — Elisabeth, Lerse, 
Selbitz, Sickingen, Georg — fie în jurul antagonistului (Weislingen) — 
episcopul, Olearius, abatele şi Liebetraut — este atit de puternică, 
încît voalează ușor traiectoria conflictului. Goethe însuși avea să măr- 
turisească mai tirziu (1826) lui Eckermann că Götz n-ar prea merge 
ca piesă de teatru. Într-adevăr, diversitatea scenelor ce se succed într-un 
ritm sincopat, purtind în desăvirşită limitare o faţetă a realităţii, 
creează mai curind impresia unei impresionante epopei. Chiar dacă 
conflictul nu este distinct conturat, chiar dacă vina, greşeala esen- 
țială a lui Götz, constă, pe de o parte, în pactul încheiat cu rebelii, 
pe de alta, în lipsa de înţelegere a noului, situaţia personajului central 
este tragică în adevăratul sens al cuvîntului. Căci, în pofida tuturor 
calităţilor sale, eroul se plasează pe o baricadă care nu poate rezista. 
Ca ultim reprezentant al unei epoci ce apune, el este condamnat să 
piară împreună cu ea. Sfirșitul lui Götz este transfigurat, ultimele lui 

cuvinte sună: „Libertate! Libertate.“ Dar Elisabeth ripostează la 
această noţiune de libertate interiorizată: „Lumea e o închisoare.“ 

Motivul libertăţii, unul din marile deziderate ale mișcării Sturm 
und Drang, este de fapt un laitmotiv al dramei. Şi nimeni nu va con- 
testa că în chemarea la libertate erau concentrate toate tendinţele 
de emancipare politică şi socială din tinereţea lui Goethe. Năgele?? 
urmărește în eseul său evoluţia acestui motiv din sfera exterioară a 
vieţii în cea interioară. Pe cînd la începutul dramei libertatea e reală 
şi alternează cu noţiunea închisorii, din actul al patrulea noţiunea 
devine o dimensiune interioară, și ultima consecinţă a acestei evoluţii 
e de fapt identificarea libertăţii cu moartea. 

S-au succedat în timp numeroase interpretări ale personajului 
central. Walthev Mehring a văzut în Götz o imagine a trecutului, care 
reamintește forţa poporului german. Emil Staiger vorbeşte despre 
impresia puternică pe care o face caracterul mare, simplu, asemănător 
naturii, Benno von Wiese se referă la forța de neînfrînt a marei per- 
sonalităţi. Karl Viëtor scoate în evidenţă lipsa unei vini tragice reale 
a lui Götz (die schuldlose Schuld), Ilse Graham incapacitatea persona- 
jului central de-a mai trăi într-o lume pe care n-o mai înţelege. Wolf- 
gang Kayser face elogiul eroului; măreţia acestuia ar consta în ente- 
lehia ce o reprezintă: forţă, curaj și un permanent impuls de a acţiona. 
Tot ce s-a spus despre Götz rămîne valabil, cu condiţia de-a nu abso- 
lutiza. Spre deosebire de interpretările care nu evită această condiţie 
şi convertesc drama de factură istorică într-o dramă individuală a 
personalităţii neînţelese, Fritz Martini?* scoate în evidenţă paralelis- 
mul dintre drama individuală și cea de esenţă socială. Ambele dimen- 
siuni se află într-un strîns raport de interdependenţă, astfel încît efec- 
tul final rezultă din convertirea plăsmuirii unui caracter într-o frescă 
a unei lumi, plasată într-un context istoric precis determinat. Per- 
spectiva se lărgește, substanța social-psihologică se situează la un nivel 
superior elementului personal. Infirmitatea?? cavalerului dobîndește o 
semnificaţie profundă doar în raport cu multiplele mutilări și infirmi- 
tăţi din lumea ce-l înconjoară. Constelaţia în care Goethe l-a situat 
pe Götz devine deci relevantă. Pledoaria personajului central pentru 
libertate este spulberată de minciună, ură și violenţă, de contradic- 
ţiile propriului mod de a acţiona, în ultimă instanţă de lipsa de sens%. 


27 Rainer Năgele, op. cit., p. 72. 

38 Fritz Martini, Göiz von Berlinchingen. În Geschichte im Drama 
— Drama in der Geschichte. Spătbarock, Sturm und Drang, Klassik 
Frihrealismus, Stuttgart 1979, p. 125. 

7° Götz a pierdut în luptă o mînă, ea este înlocuită cu o proteză 
de fier, de unde și epitetul ornant: Götz, cu mină de fier. 

30 Theo Buck, op. cit., p. 35. 

Prin adoptarea formei deschise, atectonice, Götz von Berlichingen 
marchează o etapă importantă în evoluţia lui Goethe, de la piesa 
pastorală şi farsă la dramă. Chiar din această creaţie se face simțită 
acea înclinare spre lărgirea orizontului poetic, acea convertire a reali- 
tăţii în poezie pe care o va pune de aici înainte în practică în Clavigo, 
în Stella şi în Egmont. 

Goethe a ştiut să împace contradicţia dintre rapida succesiune a 
întîmplărilor și structura fragmentată a timpului. El a intuit — așa 
cum numai cei dăruiți de Apolo sint în stare s-o facă — modalitatea 
de a trece de la ipostaza iniţială a unui Götz în plină vigoare, activ și 
încrezător în viaţă, la aceea a bătrinului vlăguit și resemnat de la 
sfîrşitul piesei. Este încă o dovadă a forţei poetice a dramaturgului 
în vîrstă de numai douăzeci şi unu de ani. Şi în afara virtuţilor pe 
planul dramei, marele lui aport se relevă pe planul limbii. 

Torentul de imagini şi anafore, paralelismele și repetițiile, pig- 
mentarea cu arhaisme, folosirea substantivelor fără articol, introdu- 
cerea multor expresii și locuţiuni dialectale potenţează la maxim expre- 
sivitatea, contribuind la atmosfera magic-învăluitoare a piesei. 

Prin vigoare, prin colorit viu, prin cuceritoarea naturaleţe, prin 
surprinzătorul caracter colocvial, această limbă impresionează încă 
şi astăzi, la o distanţă de două secole. O proză naturalistă avant la 
lettre care învinsese alexandrinul, după cum trecuse cu hotărită uşu- 
rinţă peste cele trei principii aristotelice — unitatea acţiunii, timpului 
și spaţiului. 

Datorită individualismului eroului, dorului său aprins de liber- 
tate, nezăgăzuitului său imbold de a realiza fapte mari și datorită 
acestui limbaj, piesa Götz von Berlichingen?! contrastează în mod izbi- 
tor cu fundalul absolutismului princiar al primei epoci în care Goethe 
își desfășura activitatea. 

Dacă în 1784 tipărirea celor trei cînturi ale Mesiadei lui Klopstock 
vesteau ivirea unui autentic poet liric, publicarea și reprezentarea 
piesei Götz von Berlichingen anunţa apariţia unui geniu. 


31 Textul originar în WA I, vol. 8, pp. 1—169. Alte ediţii critice 
consultate: FA (ed. R. Petsch) şi HA (ed. W. Kayser). 


Traduceri: Götz von Berlichingen. Dramă în 5 acte, Traducere 
e Laura M. Dragomirescu, București [f.a.], 83 p. Colecția „Convorbiri 
iterare“. 

GOTZ VON BERLICHINGEN 


PERSONAJELE 


ÎMPĂRATUL MAXIMILIAN 
GÖTZ VON BERLICHINGEN 
ELISABETH, soția mi Götz 
MARIA, sora lui Götz 

KARL, băietelul lui Götz 
GEORG, însoțitorul lui Götz 
EPISCOPUL DE BAMBERG 


WEISLINGEN 


ADELHEID VON s “ia 
WALLDORF pală 
LIEBETRAUT 


ABATELE DIN FULDA 

OLEARIUS, doctor în drept 

FRATELE MARTIN 

HANS VON SELBITZ 

FRANZ VON SICKINGEN 

LERSE 

FRANZ, însoţitorul lui Weis- 
lingen 

CAMERISTA LUI ADELHEID 

METZLER, SIEVERS, LINK, 
KOHL, WILD, capii țărani- 
lor răzvrătiți 

Doamne de la curte 


Curteni la curtea din Bamberg 

Consilieri imperiali 

Consilierii municipiului Heil- 
bronn 

Judecători ai Tribunalului se- 
cret 

Doi negustori din” Nürnberg 

MAX STUMPF, slujitor al con- 
telui palatin 

UN NECUNOSCUT 

SOCRUL : 

GINERE | poran 


uălăreţi ai lui Berlichingen, 

Weislingen şi Bamberg 

Căpitani, ofiţeri, siuptori din 
armata imperială 

UN CÎRCIUMAR 

UN APROD 

Cetăţeni din Heilbronn 

UN GARDIAN 

PAZNICUL TEMNIȚEI 

'Țărani 

Căpetenia ţiganilor 

Țigani, ţigănci 


ACTUL ÎNTÎI 


Schwarzenberg, în Franconia, 
Un han 


Metzler, Sievers, la o masă. Doi călăreţi la foc. Un birtaş 


SIEVERS: Hänsel, încă un rachiu, şi umple paharul pe 
cinste! 

BIRTAȘUL: Nesăţios mai eşti! 

METZLER încet, către Sievers: Ia mai spune o dată, cum a 
fost cu Berlichingen? Aşa, să plesnească ăștia din Bam- 
berg de necaz! 

SIEVERS: Din Bamberg? Dar ce caută ăștia aici? 

METZLER: Weislingen e sus la castel, la domnul conte, de 
două zile. Ei l-au însoţit. De unde vine, nu ştiu. Pe el 
îl aşteaptă; se-ntoarce iar la Bamberg. 

SIEVERS: Dar cine e Weislingen? 

METZLER: Mina dreaptă a episcopului, boier get-beget, 
pus să-l urmărească pe Götz. 

SIEVERS: Să-şi bage minţile-n cap. 

METZLER șoptit: Zil Tare: Dar de cînd s-au luat iar în colți 
Götz cu episcopul de Bamberg? Că doar se-mpăcaseră 
şi se-nțeleseseră. 

SIEVERS: Înţelege-te tu cu popii, dacă poți! Cind a văzut 
episcopul că n-o scoate nicicum la capăt şi tot rămîne 
de căruță, a lăsat-o mai domol şi s-a grăbit să-mpace 
lucrurile. Iar încrezătorul de Berlichingen i-a făcut pe 
voie nemaipomenit de lesne, cum face ori de cîte ori 
ştie că e-n folosul lui. 

METZLER: Ține-l-ar dumnezeu, că tare de ispravă boier e l 

SIEVERS: Auzi neobrăzare, să-i prindă omul netam-ne- 
sam, cînd nici nu visa! Da’ crezi că se lasă? Îi purică el 
cojoaca! 

METZLER : Mare păcat c-a dat greș lovitura de mai deunăzi! 
Straşnic de supărat trebuie să fi fost! 

SIEVERS: Aşa înfuriat nu l-am văzut de multă vreme. Gîn- 
dește-te că toate le cercetase pînă-n cele mai mici amă- 
nunte: cînd se-ntoarce episcopul de la băi, cu câţi călă- 
reţi, pe ce drum, și dacă nu-l trădau niște nemernici, 
i-ar fi arătat el băi, să-i meargă fulgii! 

ÎNTÎIUL CĂLĂREȚŢ: Ce-aveţi să-l vorbiţi de rău pe episcopul 
nostru? Ori căutaţi ceartă? 

SIEVERS: Vedeţi-vă de treabă! N-aveţi ce căuta la masa 
noastră | 

AL DOILEA CĂLĂREŢ: Cu ce drept vorbiţi necuviincios de 
episcopul nostru? 

SIEVERS: Ba o să-ţi dăm ţie socoteală! Uite caraghiosul! 


Întîiul călăreț ti trage o palmă. 
METZLER: Omoară-l, cîinele! 
Se năpustesc unii asupra altora. 


AL DOILEA CĂLĂREȚ: Vino, de, dacă-ţi dă mîna! 

BIRTAȘUL despărțindu-i: O să v-astimpăraţi? Ei, drăcia 
dracului! Încăieraţi-vă afară, dacă vă e de-ncăierat. 
Da” lăsaţi-mi mie prăvălia-n pace! Îi împinge pe călăreți 
pe ușă afară. Şi voi, măgarilor, ce v-a găsit? 

METZLER: Ţine-ţi gura, Hänsel, ori te mănîncă spinarea? 
la fă-te-ncoa, camarade, şi le-om arăta noi afară! 


Între timp vin doi călăreţi de-ai lui Berlichingen. 


ÎNTÎIUL CĂLĂREȚ: Ce-i cu voi? 

SIEVERS: Bună ziua, Peter! Veit, bună ziua! Dincotro? 

AL DOILEA CĂLĂREȚ: Vezi nu care cumva să spui ai cui 
sintem! 

SIEVERS în şoaptă: Așadar, stăpinul vostru Götz e pe- 
aproape? 

ÎNTÎIUL CĂLĂREȚ: Ţine-ţi gura! V-aţi luat la hartă? 

SIEVERS: Vezi că cei doi de-afară sînt din Bamberg. 

ÎNTÎIUL CĂLĂREŢ: Ce caută-aici? 

METZLER: Weislingen e sus la castel, la boierul; ei l-au 
însoţit. 

ÎNTÎIUL CĂLĂREŢ: Weislingen? 

AL DOILEA CĂLĂREȚ șşoptit: Peter! Asta ne vine ca o 
pleașcă! Tare: Da” de cînd e-acolo? 

METZLER: De două zile. Cică pleacă azi; aşa spunea unul 
dintre oameni. 

ÎNTIIUL CĂLĂREȚ încet: Nu-ţi spuneam eu că-i aici? Puteam 
noi să-l pîndim mult şi bine acolo! Veit! Ia haideml! 

SIEVERS: Staţi întîi să-i scărmănăm puţin pe ăştia din 
Bamberg! 

AL DOILEA CĂLĂREȚ: Tot doi sînteţi şi voil Noi pornim! 
Cu bine! Pleacă. 

SIEVERS: Ai dracu! călăreţii! Dacă nu le dai bani, nu ridic-un 
deget. 

METZLER: Mă prind c-au pus ceva la calel Cui slujesc? 

SIEVERS: Mi-au spus să nu spun: lui Götz. 

METZLER: l-auzi! Hai să ne răfuim cu ăi de-afarăl Cit 
timp am bîta asta, nu mă tem de frigările lor. 

SIEVERS: Așa ar fi să ne răfuim și cu prinții care ne iau şi 
pielea de pe noi! 


Han în pădure 


GOTZ în dreptul uşii, sub un tei: Unde-or fi oamenii mei? 
Umblu întruna, de colo pînă colo, altfel mă prinde som- 
nul. Cinci zile şi cinci nopţi, tot la pîndă! Grea trudă 
pentru o fărimiţă de viaţă şi de libertate! Dar și cînd 
te-oi prinde, Weislingen, mă răcoresc! Dă să toarne vin. 
Iar goll Georg! Cît am vin şi curaj, puţin îmi pasă de 
uneltirile și de ambițiile prinților. Georg! Trimiteţi-l 
numai pe drăguţul de Weislingen pe la toţi grangurii 
voştri! Puneţi-l să mă ponegrească! Daţi-i înainte! Eu 
stau de pază! Mi-ai scăpat tu din mînă, popă! Dar o să 
mi-o plătească iubitul de Weislingen. Georg! Băiatul 
ăsta nu mai aude? Georg! Georg! 

GEORG îmbrăcat într-o p latoşă prea mare peniru el: Porun- 
ciți, stăpîne! 

GÖTZ: Unde te-ascunzi? Ori dormi? La naiba! Ce drăcie 
de-mbrăcăminte e asta? Ia apropie-te!l Ştii că-ți stă 
bine? Nu te ruşina, băiete! Eşti de treabă. Bună ispravă 
dacă ai umple-o cu pieptul! E platoșa lui Hans? 

GEORG: Voia să doarmă un pic. Şi şi-a scos-o. 

GÖTZ: E mai comod Hans, decît stăpîn-sul 

GEORG: Nu vă supăraţi. I-am luat-o pe furiş şi mi-am pus-o 
pe mine, apoi mi-am luat şi sabia veche a tatii, din perete, 
şi m-am dus pe cîmp de-am scos-o din teacă. 

GÖTZ: Şi te-ai învirtit cu ea? Bine le-o fi mers ciulinilor şi 
mărăcinilor. Hans doarme? 

GEORG: A sărit în sus cînd m-aţi strigat și mi-a spus că mă 
chemaţi. Tocmai voiam să scot platoșa cînd v-am auzit. 
De vreo două sau trei ori. 

GÖTZ: Du-te şi du-i platoşa îndărăt și spune-i să fie gata 
şi să vadă de cai. 

GEORG: De cai am avut eu grijă, le-am dat ovăz şi le-am 
pus şaua. Puteţi încăleca îndată ce-ţi pofti. 

GÖTZ: Adu-mi o cană cu vin, dă-i și lui Hans un pahar și 
spune-i să fie voios; are de ce. Dintr-o clipă într-alta 
aștept să-mi vină iscoadele cu o veste. 

GEORG: Ah, slăvite stăpîn! 

GÖTZ: Ce-i cu tine? 

GEORG: Mă luaţi şi pe mine? 

GÖTZ: Altă dată, Georg. Cînd om prinde negustori şi le-om 
lua căruțele. 

GEORG: Altă dată! Tot aşa spuneţi! Acum! Acum! Măcar 
s-alerg în urma voastră, ori să stau la pîndă pe de lături. 
Măcar s-adun săgețile pe care le trageţi! 

GÖTZ: Rîndul viitor, Georg. Îţi trebuie mai întîi un pieptar, 
un coif şi-o suliță. 

GEORG: Luaţi-mă acum! Dacă mă luaţi data trecută, nu 
pierdeaţi arbaleta. 

GÖTZ: Ştiai? 

GEORG: l-aţi aruncat-o unui vrăjmaş în cap. Un om de-al 
lui a ridicat-o şi s-a dus. Vedeţi că știu? 

GÖTZ: Oamenii mei ţi-au spus? 

GEORG: Da. De-asta le fluier și eu cîte toate, cînd ţesălăm 
caii, şi-i învăţ fel și fel de cîntece hazlii. 

GÖTZ: Eşti băiat de treabă. 

GEORG: Luaţi-mă și pe mine, ca să arăt că sint. 

GOTZ: Data viitoare, pe cuvîntul meu. Neînarmat n-ai ce 
să cauţi în luptă. Timpurile ce-au să vină au și ele nevoie 
de bărbaţi. Ascultă aici, băiete, vin vremuri grele: 
părinţii au să-şi dea şi comorile pentru un bărbat pe care 
acum îl urăsc. Du-te, Georg; dă-i și lui Hans platoșa-ndă- 
răt şi adu-mi vin. Georg iese. Unde mi-or fi oamenii? 
Nu-nţeleg. Un călugăr! De unde-o fi venind? 


Fratele Martin se apropie 
GÖTZ: Cinstite părinte, bună seara! Dincotro aşa tîrziu? 
Om cuvios și paşnic, îi întreci pe mulţi cavaleri. 

MARTIN: Foarte mulțumesc, nobile cavaler! Sînt doar un 
biet frate, dacă e vorba de-un titlu. Augustin îmi zic la 
mănăstire, dar tot mai drag mi-e Martini, numele meu 
de botez. 

GÖTZ: Ai obosit, frate Martin, şi ţi-o fi sete. Apare Georg. 
La vreme sosește şi vinul. 

MARTIN: Eu beau numai apă. Nu mi-e îngăduit să beau vin. 

GÖTZ: Asta face parte din jurămînt? 

MARTIN: Nu, prea bunule cavaler. Jurămîntul n-ar fi împo- 
triva vinului, dar fiindcă vinul e împotriva jurămintu- 
lui, mai bine nu beau vin. 

GÖTZ: Cum adică? 

MARTIN: Mai bine că nu înţelegi. Vezi, să măninci și să 
bei, asta-i ţine pe oameni. 

GÖTZ: Fireşte! 

MARTIN: Dumneata, după ce-ai mîncat şi-ai băut, parcă 
eşti altul; te întremezi, prinzi inimă şi ai spor la lucru. 
Vinul te-nviorează, şi voioşia e mama tuturor virtuţilor. 
După ce-ai băut, eşti de două ori mai tare ca-nainte, 

` cugeți de două ori mai iute, de două ori mai uşor îţi 
croiești drumul și de două ori mai lesne ieși la capăt. 

GOTZ: Așa cum îl beau eu, ai dreptate. 

MARTIN: Asta şi vreau să spun. Pe cîtă vreme noi... 


Georg îi aduce apă 


GÖTZ în şoaptă lui Georg: la-o pe cărarea dinspre Dachs- 
bach?, pune urechea la pămînt, și de-i auzi tropot de 
copite, aleargă-ncoace şi dă-mi de veste! 

MARTIN: Pe cită vreme noi, după ce-am mîncat şi-am băut, 
sîntem tocmai pe dos de cum ar trebui să fim. Noi mis- 
tuim greu, se ia atuncea capul după stomac, şi-n lincezeala 
asta a unei vieţi prea tihnite, se ridică poftele lumești 
care se suie în capul mamei virtuţi. 

GÖTZ: Dar un păhărel, frate Martin, tot n-are să-ţi strice 
cînd dormi. Ai umblat o grămadă astăzi. Îi aduce un 
pahar. Pentru toţi luptătorii | 

MARTIN: Domnul fie lăudat! Ciocnesc. Eu pe trintori nu-i 
pot suferi; fireşte, nu spun că toţi călugării sînt trîntori. 
Fac şi ei ce pot. Tocmai mă-ntorceam acum de la Sfin- 
tul Veit; acolo am şi rămas peste noapte. Starețul m-a 
dus în grădină. E stupul lor grădina. Ce mai salatel 
Să vezi acolo verze! Conopide şi anghinare cum nu 
găseşti în “toată Europa. 


GOTZ: Dar nu e treabă pentru dumneata. Se ridică, se uită 
în calea flăcăiandrului şi se întoarce iar. 

MARTIN: Ba, de-ar fi vrut Dumnezeu, mai bine mă făcea 
grădinar ori spiţer. Ce fericit aş fi fost! Starețul ţine la 
mine. Minăstirea mea e la Erfurt, în Saxonia. Şi cum 
ştie că nu-mi place să stau degeaba, mă mai trimite-ncoa- 
ce şi-ncolo, pe unde are cîte-o nevoie. Acum mă duc la 
episcopul Constanţei. 

GOTZ: Încă un pahar! Noroc! 

MARTIN: Și dumitale! 

GÖTZ: Dar de ce te uiţi așa la mine, frate? 

MARTIN: Sint îndrăgostit de armura dumitale! 

GÖTZ: Poate-ai vrea şi dumneata una? E grea şi greu de 
dus! 

MARTIN: Dar ce nu-i greu de dus pe lume? Mie nimic nu-mi 
pare mai greu decit să n-ai dreptul să fii om. Sărăcie, 
castitate şi supunere... trei jurăminte ce, fiecare luat în 
parte, trebuie să-i pară naturii de nesuportat, într-atit 
de nesuferite sînt toate. O viață-ntreagă să stai să-nduri 
fără de-mpotrivire o asemenea povară, ori de nu, să 
cazi sub una cu mult mai apăsătoare... aceea a conștiin- 
tei. Ce mai pot să-nsemne greutăţile vieţii voastre pe 
lingă poverile unei asemenea vieţi, în care instinctele 
cele mai firești, care ne-aduc pe lume, în care creștem 
şi ne desăvirşim, sînt osîndite, dintr-o înţelegere greșită 
a dorinţei de-a fi şi mai aproape de dumnezeu? 

GÖTZ: Dacă jurămintul dumitale n-ar fi sfint, mai că te-aş 
îndemna să-mbraci o armură, ţi-aş da un cal şi-am porni 
împreună. 

MARTIN: Unde dă Dumnezeu ca umerii mei să mai aibă 
puterea să ducă armura și braţul tăria să străpungă 
pe dușman de pe cal? Biată mînă slăbănoagă, obişnuită 
acum doar să duci crucea, stindardele de pace, şi să 
vinturi cădelnițe, cum să mai mînuiești tu lance şi spadă? 
Glasul meu înmuiat de Ave Maria şi Aleluia ar fi pentru 
duşmani doar un crainic al slăbiciunii, în timp ce-al 
dumitale i-ar supune. Altfel, nici un jurămînt din lume 
nu m-ar opri să mă întorc iarăşi la viața firească, așa 
cum a lăsat-o Dumnezeu însuși. 

GÖTZ: Întoarcere fericită, frate! 

MARTIN: Numai pentru-ntoarcerea dumitale beau. Cît des- 
pre-ntoarcerea la mine-n colivie, oricum, nu-i o fericire. 
Cînd dumneata te vei întoarce, nobile cavaler, între 

zidurile dumitale, sigur pe vitejia şi puterea dumitale, 
pe care oboseala nu le poate supune, şi cînd, după vreme 
îndelungată, sigur că te-ai pus la adăpost de duşman, 
te-i culca fără arme pe pat şi te-i destinde pentru un 
somn bun, care o să-ţi tihnească mai mult decît mie 
băutura după ce am răbdat de sete o zi întreagă, atunci, 
da, domnule, poţi să vorbeşti de fericire! 

GÖTZ: În schimb, e-aşa de rară! 

MARTIN cu mai multă căldură: Oricît de rară, dar simţi 
atunci că ţi se deschide cerul! Cind te întorci încărcat 
de prada luată de la duşman şi-ţi aminteşti: „Pe ăsta 
l-am străpuns de pe cal nainte de-a apuca să-și descarce 
arma, şi pe ăsta l-am doborit grămadă“, apoi te îndrepţi 
spre castelul dumitale și... 

GÖTZ: Ce vrei să spui? 

MARTIN: ... şi cînd femeile... Ciocnește. În sănătatea soţiei 
dumitale! Se șterge la ochi. Sigur că ai o soţie. 

GÖTZ: Una nobilă şi minunată! 

MARTIN: Ferice de cine are o soţie cu a cărei virtute se poate 
mîndri! E ca și cînd ar trăi două vieţi. Eu nu cunosc 
femeile şi totuși, femeia a fost cununa creaţiunii. 

GÖTZ pentru sine: Mi-e milă de el! Vitregia soartei îi roade 
sufletul. 

GEORG venind în grabă: Stăpîne! Vin cai în goană. Doi! 
Ei trebuie să fie! 

GÖTZ: Adu-mi calul! Hans să-ncalece! Rămii cu bine, dragă 
frate! Domnul să te călăuzească! Fii tare și răbdător! 
Îţi poartă Dumnezeu de grijă. 

MARTIN: Te rog, numele dumitale. 

GÖTZ: Mă grăbesc! Rămii cu bine! Îi întinde mîna stingă. 

MARTIN: De ce-mi întinzi stinga? Ori nu sînt vrednic de 
dreapta unui cavaler? 

GÖTZ: Împărat de-ai fi, tot cu stinga ar trebui să te mulţu- 
meşti. Dreapta mea, măcar că-n lupte a arătat ce poate, 
nu mai simte stringerea prietenească: e una cu armura 
ce-o îmbracă! Vezi-o, e de fier. 

MARTIN: Atunci ești Götz von Berlichingen ! Mulţumescu-ţi, 
Doamne, că mi-ai îngăduit să-l văd pe omul pe care 
prinții îl urăsc, iar năpăstuiţii îl caută! i ia mîna dreaptă. 
Lasă-mă, te rog, lasă-mă să sărut mîna asta! 

GÖTZ: Nu trebuie... 


MARTIN: Lasă-mă! Tu, mînă mai de preţ ca orice relicvă 
prin care a curs cel mai sfinţit sînge, mînă fără viaţă, 

dar însufleţită de credința în Dumnezeu a celui mai 
nobil dintre oameni! Götz îşi aşază coiful şi ia lancea. 
Acum un an şi mai bine era la noi un călugăr care te 
văzuse atunci cînd ţi-au retezat-o, la Landshut. Tot 
ce ne-a povestit, tot ce-ai pătimit şi-ai suferit atunci 
cînd te-au lăsat beteag într-o meserie ca asta, apoi cum 
ţi-ai adus aminte c-ai auzit cîndva de unul care-a rămas 
tot numai cu o mînă și, totuşi, multă vreme a mai fost 
un viteaz de frunte — n-am să uit niciodată. Sosese 
cei doi călăreţi. Götz se duce spre ei. Toţi trei îşi vorbesc 
în şoaptă. Nu, n-am să uit niciodată cu ce nobilă şi sin- 
ceră încredere în Dumnezeu cică ai spus: „Și dac-aș 
avea douăsprezece miini, şi tu, Doamne, ţi-ai întoarce 
faţa de la mine, de ce folos mi-ar fi? Aşa, numai cu una...“ 

GÖTZ: În pădure la Haslachs, deci! Se întoarce către Martin. 
Rămii cu bine, scumpe frate Martin! Îl îmbrățișează. 

MARTIN: Nu mă uita, precum nici eu nu te uit! Götz pleacă. 
Ah, parcă ardea inima-n mine de cum l-am văzut. Nimic 
nu spusese încă, și totuşi, părea că-i văd pînă-n adîncul 
sufletului. Ce minunat e-un om marel 

GEORG: Sfinţia-ta dormi la noi? 

MARTIN: Aveţi un pat? 

GEORG: N-avem. De pat ştiu numai din auzite. În han la 
noi n-avem decît paie. 

MARTIN: Și alea sînt bune. Cum te cheamă? 

GEORG: Georg, sfințite! 

MARTIN: „Georg“. Viteaz sfint ţi-ai ales ca patron! 

GEORG: Se zice că era călăreț. Așa aș vrea să fiu şi eu. 

MARTIN: Stai! Caută într-o carte de rugăciuni şi-i întinde 

băiatului o iconiţă. Uite-l. Fii ca el, fii de treabă, fii cu frica 
lui Dumnezeu! Martin se depărtează. 

GEORG: Ah, ce mai roib! Oi avea eu vreodată unul așa? Și 
armura de aur. Spăimos balaur! Acum vinez doar vrăbii. 
Sfinte Gheorghe! Fă-mă mare şi tare, dă-mi o lance ca 
asta, dă-mi o armură şi un cal, şi-apoi trimite-mi balaurii |! 


Castelul lui Götz 
Elisabeth, Maria, Karl, băieţelul lui Götz 


KARL: Te rog, mătuşică dragă, mai spune-mi o dată poves- 
tea cu copilul cel milostiv. E-aşa de frumoasă! 
MARIA: Spune-o tu, hoțoman mic, să văd cum ai ascultat. 

KARL: Stai niţel, să-mi aduc aminte. A fost odată, da, a 
fost un copil, şi mămica lui era bolnavă, și-atunci fontul 
s-a dus... 

MARIA: Nu aşa. Şi i-a spus mămica: „Dragul meu băieţaş...“ 

KARL: „Eu sînt bolnavă... 

MARIA: „... Şi nu pot să mă scol... 

KARL: Şi i-a dat un ban şi i-a spus: „Du-te să-ţi cumperi 
ceva de mîncare“. Şi-a venit un om sărac.. 

MARIA: Copilul s-a dus, dar a venit la el un ` bătrîn care 
era... Spune, Karl! 

KARL: "Care era... bătrin... 

MARIA: Fireşte. Care abia putea să meargă, şi i-a spus: 
„Băiejaş dragă...‘ 


KARL: . Dă-mi şi mie ce te lasă inima; de două zile n-am 
mîncat nici o fărimă de pîine!“ Şi copilul i-a dat 
banul... 


MARIA: ... Pe care-l avea pentru mîncarea lui... 

KARL: Şi- -atunci i-a spus bătrînul... 

MARIA: ... Şi-atunci l-a luat bătrinul pe copil... 

KARL: ... de mină şi i-a spus... și se făcea că e un sfint frumos 
şi strălucitor; şi i-a spus: „Copile dragă...‘ 

MARIA: .. Maica Domnului îți răsplătește milostenia prin 
mine: pe orice bolnav îl vei atinge... 

KARL: „... Cu mîna...“ a dheaptă, mi se pare. 

MARIA: Da. 

KARL: „... Se va însănătoşi pe dată!“ 

MARIA: Copilul aleargă acasă și de bucurie nici nu mai putu 
să vorbească. 

KARL: A luat-o pe mămica lui de gît şi-a plins de bucurie... 

MARIA: Și-atunci a spus mama: „Ce bine mă simt!“ Și a 
fost... Spune, Karl! 

KARL: Și-a fost... Și-a fost... 

MARIA: Hai, unde te gîndești?... Şi-a fost vindecată. Și 
de-atunci copilul a vindecat regi şi împărați, şi-aşa de 
mult s-a îmbogăţit încît a ridicat o mînăstire mare. 

ELISABETH: Nu pot să pricep unde o fi întirziind soţul 
meu. Cinci zile şi cinci nopţi de cînd a plecat. Și spunea 
că dă repede lovitura. 

MARIA: Eu sînt tot cu grijă: De-aş avea un bărbat ca el, 
mereu în primejdie, cred c-aş muri din primul an. 
ELISABETH : Mulţumesc lui Dumnezeu că m-a făcut mai tare. 
KARL: Pe dacă-i atita primejdie, de ce trebuie să plece 

tata 

MARIA: Aşa gîndeşte el că e bine. 

ELISABETH: Aşa trebuie, Karl dragă. 

KARL: De ce? 

ELISABETH: Nu ştii cum a plecat şi rîndul trecut, cînd ţi-a 
adus franzeluţe? 

KARL: Îmi mai aduce? 

ELISABETH: Poate că da. Vezi tu, atunci era vorba de un 
croitor. din Stuttgart, care era un arcaş minunat şi care-a 
cîştigat la Colonia premiul cel mare de tragere la ţintă. 

KARL: Cît de mare? 

ELISABETH : O sută de taleri. Și la urmă n-au mai vrut să 
i-l dea. 

MARIA: Ce urit! Nu-i aşa, Karl? 

KARL: Vai, ce urit! 

ELISABETH: A venit croitorul la tăticul tău şi l-a rugat să-l 
ajute să-și ia banii. Și s-a dus el atunci la Colonia, a prins 
pe vreo doi negustori, şi-atit i-a încolţit, pînă au scos 
banii. Spune, tu n-ai fi făcut tot așa? 

KARL: Nu, că pînă acolo trebuie să treci printr-o pădure 
mare-mare, unde sînt ţigani și vrăjitoare. 

ELISABETH: Halal băiat, să se teamă de vrăjitoare! 

MARIA: Ai dreptate, Karl. Rămii cînd vei fi mare aici, în 
castelul tău, şi fii un cavaler bun și mărinimos. Găseşti 
şi pe moşia ta destule prilejuri să faci bine oamenilor. 
Chiar şi cei mai cinstiţi dintre cavaleri tot ajung să facă 
mai multă nedreptate decît dreptate cu isprăvile lor. 

ELISABETH: Surioară dragă, nu-ţi dai seama ce spui! Să 
dea Dumnezeu să ne fie copilul mai viteaz cu vremea! 
Să nu-i semene lui Weislingen, care se poartă aşa de 
urît cu bărbatul meul 

MARIA: Să nu ne pripim cu judecata, Elisabeth! Şi tu, şi 
fratele meu sînteți acum îndirjiți! Eu care stau şi privesc 
mai de departe, îmi dau mai bine seama. 

ELISABETH: N-are nici un fel de scuză. 


MARIA: Dar tot ce-am auzit despre el m-a minunat! Pină 
şi bărbatu-tău cîte lucruri bune şi frumoase spunea des- 
pre el! Şi ce tinereţe fericită au dus pe vremea cînd erau 
amindoi copii de casă la margrai“| 

ELISABETH : Se poate. Dar cum îl mai judeci pe-un om care-și 
spionează prietenul cel mai bun, îşi vinde serviciile 
vrăjmașilor soțului meu, iar bunului nostru împărat, 
care ne este atît de binevoitor, îi umple capul cu tot 
felul de minciuni! 

KARL: Tata! Vine tata! Auzi, paznicul din turn cîntă cinte- 
celul: „Iute! Deschideţi poarta!“ 
ELISABETH: Vine cu pradă! 


Intră un călăreț. 


CĂLĂREȚUL: Am fost la vinătoare. Venim cu vinat! Bine 
v-am găsit, nobile doamne! 

ELISABETH: L-aţi prins pe Weislingen? 

CĂLĂREȚUL: Pe el, cu trei călăreți. 

ELISABETH: Cum de-aţi întîrziat atit? 

CĂLĂREȚUL: Am stat la pîndă după el între Nürnberg şi 
Bamberg. Nu se-arăta deloc, şi noi îl ştiam pe drum. 
Cind colo, am aflat că o luase prin altă parte și stătea 
liniștit la contele de Schwarzenberg. 

ELISABETH: Şi pe-acela ar vrea să ni-l facă vrăjmaş. 

CĂLĂREȚUL: Şi-ndată i-am spus stăpinului: „Sus!“ Și-am 
pornit-o călări în pădure la Haslach. Cînd, ce să vezi? 
Cum mergeam noi aşa în miez de noapte, dăm în drum 
peste-o stină unde tocmai intraseră cinci lupi şi făceau 
prăpăd mare printre oil S-a înveselit atunci stăpînul 
şi-a spus: „Semn bun, băieți! Noroc tuturor, noroc și 
nouă |“ Şi ne-am bucurat şi noi. Tocmai atunci pică și 
Weislingen, cu patru oameni călări. 

MARIA: Cum îmi bate inima! 

CĂLĂREȚUL: La porunca stăpînului, eu cu înc-un tovarăș, 
încolţit, de n-a mai putut cîrmi nici încoace, nici încolo, 
iar cavalerul împreună cu Hans s-au năpustit asupra 
oamenilor şi i-au luat în primire. Unul dintre ei ne-a 
scăpat însă. 

ELISABETH: Sint curioasă să-i văd. Se-ntorc degrabă? 

CĂLĂREȚUL: Au şi-nceput urcușul din vale. Într-un sfert 
de ceas sînt aici. 

MARIA: Ce abătut trebuie să fiel 

CĂLĂREȚUL: Arată destul de mohorit! 

MARIA: O să mă doară inima cînd l-oi vedea! 
ELISABETH: lacă şi tul Mă duc repede să pregătesc de-ale 
mincării. Trebuie să vă fie tuturor o foame de lup! 

CĂLĂREȚUL: Grozavă! 

ELISABETH: Uite cheia de la pivniță; adu vin din cel mai 
bun. Merită. Tese. 

KARL: Vin şi eu, mătuşicol 

MARIA: Vino, băiete! Iese. 

CĂLĂREȚUL: Nu-i seamănă lui tat-su. Altfel, se ducea la 
grajd! 
Intră Götz, Weislingen, slujitorii. 


GÖTZ punînd pe masă coiful şi lancea: Scoateţi-mi armura 
şi daţi-mi pieptarul! Ce bine! Am să mă simt în voie! 
Frate Martin, aveai dreptate! Încordaţi ne-ai mai ţinut, 
Weislingen! Weislingen nu răspunde şi umblă de colo 
pînă colo. Hai, vino-ţi în fire! E timp să-ţi scoţi armura! 
Unde-ţi sînt hainele? Doar nu s-or fi pierdut! Către-un 
slujitor. Cereţi-i bagajele de la oamenii lui, desfaceţi-le 
şi vedeţi să nu facă picioare. Nu-i vorbă, aş putea să-ţi 
împrumut și de-ale mele! 

WEISLINGEN: Rămin cum sînt; mi-e totuna! 

GÖTZ: Să-ţi dau o haină curată, frumoasă, de-a mea; e 
bună, dar e simplă, numai de in. Mie tot mi-a rămas 
strimtă. Am îmbrăcat-o la nunta contelui palatin, toc- 
mai în vremea cînd episcopul tău tuna și fulgera împo- 
triva mea. Îi scufundasem cu două săptămîni înainte 
două corăbii pe Main. Parcă mă văd suind cu Franz 
von Sickingen scara birtului „La Cerbul din Heidelberg“. 
Pin-a nu aiunge în capul scării, se face un fel de podișcă 
cu pălimar. Acolo era episcopul, și cînd să treacă Franz 
în dreptul lui, i-a întins mîna, şi mi-a întins-o și mie, 
cum veneam în urma lui. Am ris pe sub mustață şi m-am 
dus la landgraful* von Hanau, care mi-era foarte drag: 
„ştii, zic, că episcopul mi-a întins mîna? Mă prind că 
nu m-a recunoscut!“ Cind a auzit episcopul, fiindcă 
vorbeam înadins tare, a venit înfuriat înspre noi, ca 
să-mi spună: „Da, să știi, pentru că nu te-am cunoscut 
ţi-am întins mîna!“ Şi i-am răspuns: „Prealuminate, 
am văzut că pentru că nu m-ai recunoscut mi-ai întins 
mîna. Dacă-i așa, poftim, ia-ţi mîna înapoi!“ I s-a roşit 
prichindelului şi gîtul de minie, de parcă era un rac 
fiert, și s-a dus înăuntru, la contele palatin Ludwig şi 
la prinţul de Nassau, să se plingă. De cîte ori am ma: 
ris de atunci încoace din pricina asta! 

WEISLINGEN: Aș dori să rămîn singur. 

GÖTZ: Dar de ce? Nu mai fi aşa mîhnit! Nu înseamnă că 
dacă eşti în puterea mea am să abuzez de ea. 

WEISLINGEN: Nici nu m-am temut. Îţi faci datoria de 
cavaler. 

GÖTZ: Şi ştii că mi-e sfintă. 

WEISLINGEN: Sînt prizonier: restul nu mă priveşte. 

GÖTZ: N-ai spune asta dac-ai avea de-a face cu prinți care 
te-ar fi ţinut legat în lanţuri în cine știe ce hrubă adîncă 
şi cu un paznic pus să-ţi alunge somnul. 


Vin slujitorii cu haine. Weislingen își scoate armura și-și schimbă 
haina. Intră Karl. 


KARL: Bună dimineaţa, tăticule! 

GÖTZ îmbrăţişindu-l: Bună dimineaţa, flăcăule! Cum aţi 
dus-o voi zilele astea? 

KARL: Foarte cuminte, tatăl Mătuşica aşa spunea. Că sînt 
foarte cuminte! 

GÖTZ: Bravo! 

KARL: Mi-ai adus ceva? 

GÖTZ: De astă dată, nu. 

KARL: Am învăţat multe. 

GÖTZ: Ce spui! 

KARL: Să-ţi spun povestea cu copilul cel milostiv? 

GÖTZ: După masă. 

KARL: Şi mai știu ceva. 

GÖTZ: Ce-o fi? 

KARL: Jaxthausen e un sat cu un castel pe malul rîului 
Jaxt şi care de două sute de ani aparţine cavalerilor de 
Berlichingen, din tată în fiu. 

GÖTZ: Ştii cine e cavalerul de Berlichingen? Karl rămîne 
cu ochii în gol. Götz, aparte. De-atita învăţătură, nu-l 
mai cunoaște nici pe tat-su. Al cui e Jaxthausen? 

KARL: Jaxthausen e un sat şi un castel pe malul rîului Jaxt. 

GÖTZ: Eu altceva te-am întrebat. Îi cunoşteam toate cără- 
ruile, toate drumeagurile şi vadurile pînă să știu cum îi 
zice rîului, satului şi cetăţii. Maică-ta e la bucătărie? 

KARL: Da, tăticule! Face mîncare de napi și friptură de 
miel. 

GÖTZ: Şi pe asta o ştii, meștere bucătar? 

KARL: Şi mie, ca desert, mi-a pus mătușica un măr la cuptor. 

GÖTZ: Crud nu poţi să-l mănînci? 

KARL: Copt e mai bun. 

GÖTZ: Apoi tu le vrei pe toate mai cu mot! Weislingen, 
mă-ntore numaidecit. Să-mi văd întîi nevasta. Vino cu 
mine, Karl. 

KARL: Dumnealui cine e? 

GÖTZ: Întinde-i mina şi spune-i să fie vesel! 

KARL: Domnule, poftim mîna şi fii vesell Masa e-aproape 
gata! 

WEISLINGEN ridicindu-l în sus şi îmbrățişindu-l: Copil 
fericit, care n-ai altă amărăciune decît că nu vine mai 
repede supa! Să dea Dumnezeu să te bucuri de băiat, 
Berlichingen! 

GÖTZ: Unde e lumina mai multă, e şi umbra mai mare. 
Numai de-ar fi aşa! Ia să mă-ngrijesc eu de cîte ceva. 
Tese. 

WEISLINGEN: O, de ce nu pot să mă trezesc şi să-mi spun 
că toate nu-s decît un vis? Sint, aşadar, în mîna lui Ber- 
lichingen, de care abia mă desprinsesem sufleteşte, de-a 
cărui amintire fugeam ca de foc, pe care speram să-l 
înving! În vreme ce el e tot cinstitul Götz de altădată. 
Doamne sfinte, la ce-o să ducă toate astea! Iată-te din 
nou, Adelbert, în sala asta, unde, copii zburdalnici, 
alergam ca să ne prindem, cînd îl iubeam și ţineam la 
el ca la sufletul meu. Dar cine ar putea să-i fie aproape 
şi să-l urască? Ah, mă simt un nimic aici! Cum v-aţi 
dus, vremi fericite, cînd bătrinul Berlichingen stătea 
lingă cămin și noi doi ne jucam în jurul lui și ne iubeam 
ca nişte îngeri! Ce-ngrijoraţi or fi episcopul şi prietenii 
mei! Știu eu bine că tot ținutul se frămîntă pentru întim- 
plarea asta nenorocită. Dar ce folos! Îmi pot ei da ce 
rivnesc eu? 

GÖTZ cu o sticlă de vin şi cu pahare: Pînă la masă, să bem 
un păhăruţ | Poftim, stai jos şi simte-te ca acasă. Spune-ţi 
că ai venit la Götz ca pe vremuri. E o bucată de vreme 
de cînd nu ne-am mai văzut şi n-am mai golit un pahar 
împreună. Închină. Noroc şi voioşiel 

WEISLINGEN: Acele vremi au trecut! 

GÖTZ: Ba să ferească Dumnezeul E drept că zile mai feri- 
cite ca acelea de odinioară, la curtea margrafului, cînd 
dormeam și alergam împreună, n-au să mai vină. Cu ce 
înduioşare mi-aduc aminte de tinereţe! Mai știi cînd 
m-am certat cu polonezul, pentru că i-am zbirlit ca din 
greşeală părul frizat şi pomădat? 

WEISLINGEN: Era la masă, și-a azvirlit cu cuțitul după tine. 

GÖTZ: Şi eu i-am tras o sfintă de bătaie! Tu ai rămas de-a- 
tunci certat cu toată șleahta lui, iar noi doi eram veşnic 
nedespărțiţi în toate, ca doi tovarăşi buni. După asta 

ne cunoşteau toţi. (Umple paharele şi închină.) „Castor 
şi Pollux“! Parcă-mi creştea inima ori de cîte ori îl au- 
zeam pe margraf spunîndu-ne aşa. 

WEISLINGEN: Episcopul de Wiirzburg ne scornise porecla 
asta. 

GÖTZ: Om luminat şi inimă deschisă! Cit oi trăi am să-mi 
aduc aminte de el cum ne răsfăţa, cum ne lăuda că sîntem 
una în tot ce facem şi cum îl mai fericea el pe omul care 
se poartă cu prietenul lui de parcă i-ar fi frate geamăn! 

WEISLINGEN: Nu-mi mai vorbi de asta! 

GÖTZ: De ce nu? Eu, după toată povestea asta, nu ştiu o 
fericire mai mare decît să-mi amintesc de trecut. Bine-n- 
peles, mă doare cînd mă gindesc cît eram de legaţi în 
cuget, la bine şi la rău, şi cum îmi închipuiam pe vremea 
aceea că aşa avem să rămînem toată viaţa. Nu era asta 
singura mea mîngiiere atunci, la Landshut, cînd un 
glonț îmi retezase mîna, iar tu m-ai mîngiiat şi m-ai 
îngrijit mai mult decît un frate? Iar eu nădăjduiam: 
„Adelbert are să fie mîna mea dreaptă“! Și-acum... 

WEISLINGEN: Ah! A 

GÖTZ: Dacă m-ai fi ascultat atuncea cînd am stăruit pe lingă 
tine să plecăm împreună în Brabant, rămîneam aceiași. 
Dar tu te-ai dedulcit la viaţa ticăloasă de la curte și 
te-ai obișnuit să te guduri pe lîngă femei. Nu-ţi spuneam 
eu întruna cînd tot vorbeai cu muierile alea şi le tot 
povesteai ba de căsătorii nefericite, ba de fete înșelate, 
ba de cutare ori cutare femeie că are pielea zgrunțuroasă, 
ori te mini ce și cîte alte fleacuri, ca să le faci să ridă, 
nu-ţi spuneam eu: „Adelbert, ai să ajungi un om de 
nimic !“? 

WEISLINGEN: La ce bun toate astea? 

GÖTZ: Oh, de-aş putea să uit, ori de-ar fi altfel! Nu eştt 
tu la fel de liber şi de nobil prin naştere ca orișicare altul 
în Germania, tot aşa de independent, supus numai împă- 
ratului? Pentru ce să te pleci în faţa unor vasali? Ce ai 
tu de la episcop? Atit că ţi-e vecin şi că ar putea să te 
păgubească? Dar tu n-ai braţe și n-ai prieteni ca să-l 
sîcîi și tu? Merită ca numai pentru atit să-ţi nesocoteşti 
dreptul tău de cavaler liber, care ascultă numai de Dum- 
nezeu, de împărat și de sine însuși? Face să te piteşt> 
după un încăpăţinat şi veninos de popă? 

WEISLINGEN: Lasă-mă să vorbesc! 

GÖTZ: Ce-ai mai avea de spus? 

WEISLINGEN : Tu îi vezi pe prinți cum îl vede lupul pe cio- 
ban. Îi ocărăşti pentru că vor binele oamenilor și al 
ţărilor lor! Dar au ei o clipă de răgaz din partea cavale- 
rilor nedrepţi care le atacă supușii pe la toate răspîntiile, 
pustiindu-le satele și castelele? Şi cînd, pe de altă parte, 
vezi că însuşi scumpul nostru împărat, pentru ţările 
lui atît de amenințate de vrăjmașul de veacuri, cere 
ajutor de la alte state, care abia pot să-şi apere pielea 
lor, nu crezi că prinții au fost fericit inspirați cînd s-au 
gindit la mijloace menite să aducă liniștea în Germania 
şi să împartă dreptatea, pentru ca fiecare, mic şi mare, 
să se bucure de foloasele păcii? Iar nouă, Berlichingen, 
ne iei în nume de rău că ne punem sub scutul celor al 
căror ajutor ne e aproape, în loc să recurgem la puterea 
imperială depărtată, care nici ea nu se poate apăra? 

GÖTZ: A, da! Înţeleg, Weislingen! De-ar fi prinții aşa cum 
ni-i înfățişezi tu, toţi am avea ceea ce dorim: liniște și 
pace! Cred şi eul Asta vrea orişice pasăre de pradă: 
Să-și poată sfişia prada în tihnă. „Binele fiecăruia în 
parte...“ Atita grijă să aibă ei! Şi pe-mpărat îl duc de 
nas într-un chip neobrăzat. El e de bună-credinţă și ar 
da mult să îndrepte situația! Nu e zi de la dumnezeu, 
însă, să nu tot vină alt potlogar cu alte soluţii. Şi cum 
împăratul înțelege uşor și n-are decît să spună un cuvînt 
pentru ca o mie de miini să se și apuce de lucru, i se 
pare că tot atit de repede şi de lesne au să le şi ducă pînă 
la capăt. Plouă atuncea legi peste legi, care însă, rind pe 
rind, sînt date toate uitării. Prinții apucă lacomi tot 
ce le poate folosi și se întrec să facă paradă de vorbe 
late despre „liniștea şi siguranța imperiului“, pînă apucă 
să-i pună pe cei slabi sub călcîi. Mă prind că mulţi dintre 
printi spun slavă Domnului că împăratul are de înfrun- 
tat turcii. 

WEISLINGEN: Așa vezi tu lucrurile. 

GÖTZ: Fiecare le vede în felul său. Întrebarea este: De partea 
cui e lumina şi dreptatea? Dar e sigur că ce faceţi voi 
e certat cu lumina zilei. 

WEISLINGEN: Firește, spui ce vrei! Eu sînt doar un prizo- 
nier. 

GÖTZ: Dacă ai conştiinţa curată, ești liber să vorbeşti. Dar 
cu pacea publică oare cum rămîne? Mi-aduc aminte 
că eram copil de şaisprezece ani cînd m-a luat margraful 

cu el în Reichstag. Cite vorbe late mai înşirau şi atunci 
principii, iar clericii, şi mai şil Episcopul tău îi împuiase 
împăratului urechile, de parcă cine ştie cit îi stătea pe 
inimă dreptatea! Şi-acum, uite-l, mi-l prinde pe omul 
meu de încredere, tocmai cînd ne-mpăcasem și nici nu 
visam să-i fac vreun rău. Nu ne-nţelesesem ? Ce-a avut 
să-mi ia omul? 

WEISLINGEN: N-a fost cu ştirea lui. 

GÖTZ: Atunci, de ce nu-i dă drumul? 

WEISLINGEN: Nu s-a purtat cuviincios. 

GÖTZ: Nu s-a purtat cuviincios? Crede-mă, sînt tot atit de 
convins că s-a purtat cuviincios pe cît de convins sînt că 
episcopul și cu tine aţi pus la cale să mi-l prindeţi. Pe ce 
lume credeţi voi că trăiesc ca să nu-mi dau seama ce 
urmăriţi ? 

WEISLINGEN: Eşti bănuitor şi nedrept cu noi. 

GÖTZ: Weislingen, vrei să-ţi spun pe șleau ce cred? Eu vă 
stau ca un pai în ochi, oricît de neînsemnat aș fi, și în 
ochi vă stau și Sickingen şi Selbitz, pentru că toţi trei 
sîntem hotăriţi să murim mai degrabă decît să ne dato- 
răm libertatea altuia decît lui Dumnezeu şi să jurăm 
credinţă şi supunere altuia decît împăratului. Fel şi fel 
de iscoade îmi dau tircoale ca să mă ponegrească pe 
urmă maiestăţii-sale, pe la prietenii şi vecinii lor, şi se 
dau de ceasul morţii cum să afle ceva împotriva mea. 
Și-au pus în gînd să mă răpună pe orice cale! De-asta 
mi-aţi răpit omul, fiindcă ştiaţi că l-am pus să vă isco- 
dească. Şi de asta nu s-a purtat cuviincios, fiindcă nu 
m-a trădat faţă de voi. lar tu, Weislingen, eşti unealta 
lor. 

WEISLINGEN: Berlichingen! 

GÖTZ: Să nu mai vorbim despre asta | Sînt duşmanul explica- 
țiilor: ori te înşeli singur, ori pe altul, ori, de cele mai: 
multe ori şi pe unul şi pe altul. 

KARL: La masă, tatăl 

GÖTZ: Bună veste! Poftim! Poate că doamnele au să te ma: 
înveselească! Erai strașnic curtezan pe vremuri. Domni- 
şoarele nu mai puteau după tine! Poftim! 


(es) 


108 


Palatul episcopal din Bamberg 

Sala de masă 

La masă. Tocmai se servește desertul și se aduc pocalele mari. Episcopul 
de Bamberg, Abatele din Fulda, Olearius, Liebetraut, curteni. 


EPISCOPUL: Și zi, sînt mulţi nobili printre studenţii germani 
la Bologna? 

OLEARIUS: Şi nobili, şi burghezi. Dar fără laudă, să mă 
credeți, sînt vrednici de toată cinstea. A ajuns proverbial 
la Academie: „Sirguitor ca un nobil german!“ Vedeţi, 
în vreme ce burghezii depun o mare silință pentru ca 
prin alte calităţi să răscumpere lipsa de rang, ceilalţi 
se întrec din răsputeri să-şi împodobească rangul de 
care se bucură cu cele mai strălucite merite. 

ABATELE: Ce spui? 

LIEBETRAUT: Auzi dumneata minune! “Siîrguitor ca un 
nobil german!“ Asta nu mi-a fost dat s-aud pînă acum! 

OLEARIUS: Credeţi-mă, sînt admiraţi de toată Academia! 
În foarte scurt timp, cîţiva dintre cei mai vechi și mai 
iscusiţi au să se-ntoarcă avind titlul de doctor. Împăratul 
are să fie fericit să-i pună în cele mai înalte funcţii. 

EPISCOPUL: Negreșit | 

ABATELE: Spune-mi, cunoşti cumva un tînăr din Hessa... 

OLEARIUS: Sint mulți din Hessa. 

ABATELE: Îl cheamă, stai, trebuie să-l ştie careva din voi... 
mamă-sa era... taică-său avea numai un ochi, şi era 
mareşal. 

LIEBETRAUT: Von Wildenholz? 

ABATELE: Da, da, von Wildenholz. 

OLEARIUS: Cum nu! Îl ştiu. Un tînăr plin de merite. E mai 
ales renumit în arta argumentării. 

ABATELE: Asta de la maică-sa a moștenit-o. 

LIEBETRAUT: Numai că bărbatu-său s-ar fi lipsit. 

EPISCOPUL: Și cum zici că-l cheamă pe-mpăratul care-a 
scris Corpus juris? acela? 

OLEARIUS: Justinianus. 

"EPISCOPUL: Straşnic bărbat! Să trăiască! 

OLEARIUS: În memoria lui! Golesc un pahar. 

ABATELE: Frumoasă carte trebuie să fie! 

OLEARIUS: Am putea-o mai degrabă numi Cartea Cărţilor: 
un mănunchi al tuturor legilor; fiecare caz îşi are alături 
şi sentinţa, iar pentru cazurile pendinte ori neclare, 
sînt comentariile, cu care oamenii cei mai învăţaţi au 
ținut să împodobească această operă fără de seamăn. 

ABATELE: ... Un mănunchi al tuturor legilor! Auzi! Sigur 
c-or fi acolo şi cele zece porunci! 

OLEARIUS: Implicite — da; explicite — nu! 

ABATELE: Tot asta am vrut şi eu să spun; lucrul în sine, 
atit, fără altă explicație”. 

EPISCOPUL: Şi ce-i mai bun decît toate, după cite spui, 
că ţara-n care cartea asta ar fi introdusă pe deplin şi 
aplicată cum trebuie ar putea să se trăiască în cea mai 
deplină pace şi liniște. 

OLEARIUS: Fără discuţie. 

EPISCOPUL: Trăiască doctorii în drept! 

OLEARIUS : Sînt foarte onorat. Beau. Unde nu dă Dumnezeu 
să spună tot aşa şi concetăţenii mei! 

ABATELE: Dar din ce parte sînteţi, prealuminate domn? 

OLEARIUS: Din Frankfurt pe Main, Eminenţă. 

EPISCOPUL: Şi domniile-voastre nu sînteţi bine văzuţi 
acolo? Cum se face? 

OLEARIUS: Destul de ciudat. M-am dus să-mi iau în pri- 
mire moştenirea rămasă de la taică-meu, și mulțimea 
să mă omoare cu pietre şi mai multe nu, cînd a auzit 
că sînt jurist. 

ABATELE: Ferească dumnezeu! 

OLEARIUS: Dar lucrul se explică aşa: corpul judecătoresc, 
care se bucură de multă consideraţie în toată împrejuri- 
mea, este alcătuit dintr-o seamă de oameni care habar 
n-au de dreptul roman. Ei cred că e destul ca prin vîrstă 
şi experienţă să ajungi să cunoşti cît mai amănunţit 
starea internă şi externă a oraşului. În felul acesta, mai 
prin tradiţie, mai prin cîteva legi, sînt judecaţi orășenii 
şi vecinătatea. 

ABATELE: Foarte bine. 

OLEARIUS: O fi, dar n-ajunge. Viaţa omului e scurtă; și 
într-o singură generaţie nu se pot ivi atîtea cazuri. Pe 
cîtă vreme codul nostru de legi este tocmai o culegere de 
tot felul de cazuri petrecute în decurs de secole. Şi-apoi, 
mintea şi părerile oamenilor se schimbă cu vremea. Ce 
socoteşte astăzi unul drept bun, mîine i se pare altuia 
că nu e bun, și, fireşte, atunci se fac tot felul de-ncurcă- 
turi şi nedreptăţi. Toate astea sînt însă statornicite prin 
lege. Legea — ea nu se schimbă. 

ABATELE: Ei da, așa e mai bine. 


OLEARIUS: Şi tocmai asta nu vrea să recunoască plebea, 
care, de altfel, e aşa de setoasă de noutăți. Urăște de 

moarte orice e nou, dacă vine s-o scoată din vechiul 
făgaş, chiar dacă o duce spre mai bine. Atit de rău îi 
iudecă pe oamenii de legi, încit socotesc niște eretici 
care duc statul la pieire, sau nişte pungași, și sint turbaţi 
cînd văd că vreunul din ei ar vrea să se aşeze la ei. 

LIEBETRAUT: Dumneata ești din Frankfurt? Cunosc multă 
lume acolo. La încoronarea împăratului Maximilian, noi, 
flăcăii, le-am cam luat-o înainte mirilor voştri... Zici 
că te cheamă Olearius? Nu ştiu acolo pe nimeni să-l 
cheme așa. 

OLEARIUS: Pe tata îl chema Ghlmann; dar cum numele 
acesta nu se potrivea deloc pe tezele mele latinești, ca 
să evit nepotrivirea, am urmat pilda și sfatul unor ono- 
raţi profesori de drept şi mi-am schimbat numele în 
Olearius. 

LIEBETRAUT : Foarte cuminte ai făcut că ţi-ai tradus numele. 
Un profet nu înseamnă nimic în ţara lui. S-ar fi putut 
ca rămiînind cu numele în limba maternă, s-o păţeșşti 
şi dumneata la fel. 

OLEARIUS: Dar nu pentru asta. 

LIEBETRAUT: Orice raționament are la bază o serie de 
motive. 

ABATELE: „Un profet nu-nseamnă nimic în țara lui...“ 

LIEBETRAUT: Şi ştii de ce, preacucernice părinte? 

ABATELE: Pentru că acolo s-a născut şi-a crescut. 

LIEBETRAUT: Bun; ăsta ar fi unul din motive. Dar 
celălalt este următorul: s-ar putea ca aceluiași domn, 
cînd îl vezi mai de aproape, să-i piară nimbul acela care, 
prin ceața depărtării, îl poleia cu un fel de sfinţenie și 
pietate... şi să-ți pară doar ca o biată feştilă de seu. 

OLEARIUS: Parc-ai fost tocmit să spui adevăruri. 

LIEBETRAUT: Avînd curaj, replica nu-mi lipseşte. 


OLEARIUS: Dar îţi lipseşte-ndemiînarea s-o spui la locul ei. 

LIEBETRAUT: Ventuza, oriunde prinde, e bine pusă. 

OLEARIUS: Pe felcer îl cunoşti după şorţul de dinainte. Îl 
iei drept ce este şi nu te mai superi. Oricum, puteai, 
ca prevedere, să-ți pui și tichie cu clopoței. 

LIEBETRAUT: La cine ţi-ai trecut doctoratul? Nu de alta, 
dar ca să ştiu, de-o fi vreodată nevoie, să nu greşesc 
adresa. 

OLEARIUS: Eşti cam îndrăzneţ! 

LIEBETRAUT: Şi dumneata cam scurt de minte! 

Episcopul și abatele rid. 


EPISCOPUL: Să schimbăm vorba. Prea vă aprindeţi, domni- 
lor! La masă vorbele se iau mai în glumă. Spune-ne 
altceva, Liebetraut. 

LIEBETRUAT: Peste Main, în dreptul oraşului Frankfurt, 
se află Sachsenhausen... 

OLEARIUS către episcop: Ce se mai aude de războiul cu 
turcii, Sfinţia Voastră? 

EPISCOPUL: Grija împăratului, înainte de toate, e să readucă 
liniştea în stat, să înlăture certurile între cavaleri şi 
să-ntărească prestigiul tribunalelor. În urmă, zice că are 
de gînd să pornească el însuși împotriva dușmanilor 
imperiului şi-ai creştinătăţii. Deocamdată mai are tre- 
buri personale. Cît despre imperiu, a rămas, în ciuda 
celor patruzeci de ameninţări în scris, tot ca o hrubă 
de ucigași. Franconia, Suabia, Rinul-de-Sus și ţările-nve- 
cinate sînt mereu pustiite de cavaleri neastimpăraţi şi 
semeţi. Sickingen, Selbitz, cel cu un picior, şi Berlichin- 
gen, cu mîna lui de fier, îşi bat joc prin ţinuturile astea 
de autoritatea împăratului. 

ABATELE: Dacă Maiestatea Sa nu s-o grăbi să intervină, 
nebunii ăştia bagă pe careva în cofă. 

LIEBETRAUT: Mare meșter care l-o putea băga în cofă pe 
polobocul din Fulda. 

EPISCOPUL: Berlichingen, mai ales, îmi e de mult vrăjmaș 
de moarte, şi mă sîcfie cît nu pot spune. Dar i se-nfundă 
acum: împăratul îşi ţine curtea la Augsburg. Ne-am 
luat toate măsurile ca să nu ne mai scape! Domnule 
doctor, îl cunoşti pe Adelbert von Weislingen? 

OLEARIUS: Nu, Eminenţă. 


EPISCOPUL: Îl așteptăm. Dacă stai pînă soseşte, te vei 
bucura să vezi, întruniți într-un singur om, pe cel mai 
nobil, cel mai înţelegător şi cel mai desăvirşit dintre 
cavaleri. 

OLEARIUS: Strașnic om trebuie să fie ca să-şi audă aseme- 
nea laude din asemenea gură. 

LIEBETRAUT: Și n-a urmat la nici o academie. 

EPISCOPUL: Știm, ştim. Slujitorii aleargă la ferestre. Dar 
ce e» 

UN SLUJITOR: Intră călare în curtea palatului Fărber, 
omul lui Weislingen. 

EPISCOPUL: Vedeţi, ce vrea! Sigur că-i anunţă sosirea. 
Liebetraut se duce să vadă. Ceilalţi se ridică şi mai beau 
un pahar. Liebetraut se-ntoarce. Ce veşti? 

LIEBETRAUT: Aș îi vrut să v-o spună altul: Weislingen a 
fost prins! 

EPISCOPUL: Vai! 

LIEBETRAUT: Berlichingen l-a prins la Haslach şi i-a luat 
trei oameni. Unul a scăpat şi-a venit să vă dea de veste. 

ABATELE: Înfiorătoare veste! 

OLEARIUS: Îmi pare foarte rău. 

EPISCOPUL: Să-l văd pe om. Adu-l încoace, să vorbesc cu 
el. Adu-l în cabinetul meu. Fese. 

ABATELE aşezindu-se iar: Înc-un păhărel! 


Un slujitor îi toarnă. 


OLEARIUS: N-ar fi de părere sfinţia-voastră să facem puţină 
mişcare prin grădină? Post coenam stabis seu passus 
mille meabis?. 

LIEBETRAUT: Într-adevăr, cred că nu e bine să stai jos. 
Te mai alegi cu vreo apoplexie. Abatele se ridică. Liebe- 
traut, aparte. Las’ să-l văd ieşit, şi-i arăt eu „mișcare“! 


Ies toţi. 


Jazthausen 
Maria, Weislingen 


MARIA: Spui că mă iubeşti. Cît sînt de bucuroasă! Sper să 
ne-nțelegem şi să te fac fericit. 

WEISLINGEN: Tot ce ştiu e că sînt cu totul al tău. O îmbră- 
țişează. 

MARIA: Te rog, lasă-mă! Sărutul de învoire ţi l-am dat. 
Dar nu înţeleg să pui acum stăpînire pe-un bun care 
nu-ți aparține decit cu anumite condițiuni. 

WEISLINGEN: Eşti prea aspră, Maria. Pe Dumnezeu îl 
bucură dragostea nevinovată, nu-l supără. 

MARIA: Se poate! Eu nu cred. De mică mi-au spus: „Dez- 
mierdările sînt ca lanţurile; te leagă prin dorinţe! O fată 
dacă iubește e mai slabă decît Samson după ce şi-a 
pierdut pletele“. 

WEISLINGEN: Cine te-a-nvăţat asta? 


MARIA: Stareţa mea de la minăstire. Pînă la şaisprezece 
ani am stat la ea și, drept să spun, num ai lingă dumneata 

sînt atit de fericită ca acolo. Ea iubise şi știa ce-nseamnă. 
Ce inimă de aur! Minunată femeie! 

WEISLINGEN: Atunci era ca tine! Îi ia mîna. Cum are să-mi 
fie cînd oi pleca? i i 

MARIA trăgindu-și mina: Cam greu, cred; ştiu cum are să-mi 
fie mie. Dar de plecat, trebuie să pleci. 

WEISLINGEN: Da, iubito, plec. Fac jertfa asta cu gîndul că 
răscumpăr prin ea fericirea noastră. Binecuvintat să-ţi 
fie fratele şi ziua în care-a pornit să mă prindă. 

MARIA: Plin de nădejdi era, şi pentru el, și pentru tine. 

„Rămiîneţi cu bine — ne-a spus la plecare — voi căuta să-l 
regăsesc |“ 

WEISLINGEN: M-a regăsit. Cit de rău îmi pare că din cauza 
vieţii nesuferite de la curte mi-am lăsat toate bunurile 
în părăsire şi nu mai știu de ele! Altfel, ai fi putut să fii 
îndată a mea! 

MARIA: Şi amînarea-şi are bucuriile ei! 


WEISLINGEN: Asta să n-o spui, Maria, altfel mă faci să 
cred că mă iubeşti mai puţin decit te iubesc eu pe tine. 
Ispăşirea o merit, dar cîte nădejdi au să-mi însoţească 
pașii! Să fiu cu totul al tău, să trăiesc numai pentru tine, 
în preajma celor buni, departe de lume, despărţit de ea, 
să gust tot farmecul de care ni se întrepătrund sufletele! 
Ce poate să mai însemne favoarea prinţului ori prețuirea 
lumii pe lingă fericirea asta simplă, unică? Multe-am 
sperat şi multe mi-am dorit, dar asta-i mai presus de 
orice dorință şi de orice nădejde. 


Intră Gotz, 


GÖTZ: Omul tău s-a-ntors. Abia mai putea să vorbească 
de oboseală şi de foame. Îi dă nevastă-mea să măniînce. 
Atit am putut să-nțeleg de la el: că episcopul nu-i dă 
drumul omului meu. Vrea să se numească o comisie impe- 
rială şi să se hotărască o zi ca să limpezim chestiunea. 
Facă ce-o crede, Adelbert, din partea mea ești liber. 
Nu-ţi cer decît cuvîntul că pe viitor, nici pe faţă şi nici 
în ascuns, nu mai dai ajutor vrăjmaşilor mei. 

WEISLINGEN: Dă-mi mîna; ai cuvîntul meu. Din clipa asta 
prietenia și încrederea să fie ca o lege-a naturii, legătura 
de veci şi nestrămutată dintre noi. Dă-mi voie, totodată, 
să-ţi cer şi mîna — Ia mîna Mariei — a celei mai nobile 
dintre domnișoare. 

GOTZ: Să spun „da“ pentru tine? 

MARIA: Spune odată cu mine. 

GÖTZ: Din fericire, de data asta interesele noastre merg 
miînă-n mină. Lasă, nu te-nroși! Privirea ta e o grăitoare 
dovadă. Fie, Weislingen ! Daţi-vă mîinile. Zic amin! 
Prietenul şi fratele meu! Îţi mulţumesc, surioară! Ştii 
să faci și altceva, nu numai să torci cinepa | Ai sucit un 
fir ca să prinzi în mreje această pasăre rară? Dar ești 
turburat, Adelbert! Ce-i cu tine? Uită-te, eu sînt fericit. 
Parcă nu-mi vine să cred că visul meu de-o viaţă e acuma 
aievea. Dar îmi dau seama că mi se împlinește-un vis: 
astă-noapte se făcea că-ţi întindeam mina dreaptă, cea 
de fier, și că tu mi-ai strins-o aşa de tare, încît a sărit 
din încheietura armurii, de parc-ar fi fost frintă. M-am 
speriat, şi atunci m-am trezit. De-aş fi putut să- mi con- 
tinui visul, sigur te-aș fi văzut cum îmi pui în locul ei o 
mină nouă și vie. Şi-acuma du-te degrabă, vezi-ţi de 
castel şi de moşii și pune-ţi rinduială în treburi cum 
ştii mai bine. Blestemata ceea de viaţă de la curte te-a 
făcut să-ți uiţi de toate. S-o chem și pe nevastă-mea. 
Elisabeth! 

MARIA: Frate-meu nu mai poate de bucurie! 

WEISLINGEN: Tot mai bucuros sint eu. 

GÖTZ: Ai să ai parte de meleaguri tare frumoase! 

MARIA: Franconia e o ţară binecuvîntată. 

WEISLINGEN : Aşa e. lar castelul meu e în cea mai frumoasă 
parte şi în cea mai binecuvîntată. 

GÖTZ: Pe drept cuvint: într-o parte curge Mainul, și-n 
faţă se ridică lin muntele acoperit cu vii și arături, 
şi-ncununat de castelul vostru; apoi riul face un cot. 
repede pe după stinca pe care e-nfipt castelul. Ferestrele: 
sălii celei mari privesc în jos peste pinza apei, cale de 
multe ceasuri depărtare. 


Vine Elisabeth. 

ELISABETH: Ce doriţi? Care-i porunca? 

GÖTZ: Dă-ţi şi tu învoirea şi spune: „Dumnezeu să vă bine- 
cuvintezel“ S-au logodit. 

ELISABETH: Așa degrabă? 


GÖTZ: Dar nu chiar așa de neașteptat. 


ELISABETH: Să-i fie-ntotdeauna dragă ca şi acum, cînd ai 
peţit-o. Să n-ai fericire mai mare decît dragostea pentru 
ea | 

WEISLINGEN: Amin! Nici nu-nţeleg fericirea decit așa. 

GOTZ: Mirele, draga mea, trebuie să plece pentru scurt 
timp. Schimbarea asta mare aduce după ea multe altele 
mici. Trebuie mai întîi să se îndepărteze de curtea epis- 
copală, apoi să se dezbare pe-ncetul de prietenia asta. 
Trebuie, în urmă, ca moşiile să și le scoată din mîna 
arendaşilor hrăpăreţi. Și-acum, haide, surioară, haide, 
Elisabeth! Să-l lăsăm singur. Fără îndoială că omul lui 
are să-i spună unele lucruri între patru orhi. 

WEISLINGEN: Nimic ce n-aţi putea auzi și voi! 

GÖTZ: Nu e nevoie! Franconia şi Suabial!0 Acum sînteţi 
mai înfrăţite ca niciodată. Ce-o să le mai punem noi 
prinților călușul în gură! Cei trei ies. 

WEISLINGEN: Doamne sfinte, am fost eu, păcătosul, vrednic 
de atita har? Mă copleşeşte fericirea! Cum depindeam 
de toţi ticăloșii aceia pe care credeam că-i stăpinesc, 
de privirile prinţului, de aplauzele respectuoase din ju- 
ru-mi! Götz, scumpul meu Götz, tu m-ai redat mie în- 
sumi. lar tu, Maria, tu vii să-mi întregești schimbarea ! 
Ce liber mă simt! Ca pasărea în zbor! Să nu mai aud 
de Bamberg! Rup toate legăturile nemernice care mă-n 
joseaul Crește inima în mine! S-a sfirșit cu strădania de-a 
alerga după măriri pe care nu le pot ajunge! Fericit și 
mare e numai cine nu simte nevoia nici să supună pe 
altul, nici să se plece, pentru ca să fie cineva. 


Intră Franz, 


FRANZ: Dumnezeu cu tine, stăpine! Vin cu-atitea vorbe 
bune, că nici nu ştiu cu care să încep. Bamberg şi toată 
înconjurimea vă trimit salutul şi vă spun de-o mie de 
ori: „Dumnezeu cu voi!“ 

WEISLINGEN: Bine-ai venit, Franz. Altceva ce-mi spui? 

FRANZ: Toţi, şi la curte, şi-n alte părţi, se gindesc nespus de 
mult la dumneavoastră. 

WEISLINGEN: N-o să ţină mult. 

FRANZ: Cât veţi trăi. Chiar şi după moarte, numele Dom- 
niei Voastre va străluci în amintirea tuturor, mai viu 
decît literele de alamă pe-o piatră funerară. Pînă în suflet 
i-a mîhnit pe toţi întimplarea asta nenorocită. 

WEISLINGEN: Ce-a spus episcopul? 

FRANZ: Atit de nerăbdător era să afle mai degrabă, şi-aşa mă 
îmboldea cu întrebările, că nici nu-mi dădea răgaz să-i 
răspund. De ştiut, ştia el, fiindcă Fărber, care-apucase 
să fugă din Haslach, i-a dat de veste. Dar voia să ştie 
cu de-amănuntul. Așa de îngrijorat mă-ntreba dacă nu 
sînteți cumva rănit! I-am spus: „E-ntreg, întreguleț, 
din cap pînă-n picioare!“ 

WEISLINGEN: Ce-a spus de propuneri? 

FRANZ: Era gata să dea înapoi şi om și bani pe deasupra, 
numai să vă scape, dar cînd a aflat că vă dă drumul 
şi numai pe cuvînt, a ţinut cu tot dinadinsul să-l amîne 
pe Berlichingen. Mi-a poruncit să vă spun o mulţime 
de lucruri, le-am și uitat de multe ce erau, o poliloghie 
întreagă, din care-atit am înţeles: „De Weislingen nu mă 
pot lipsi!“ 

WEISLINGEN: Va trebui să se înveţe! 

FRANZ: Nu-nţeleg. Spunea: „Vezi, zorește-l; toţi îl aştep- 
tăm!“ 

WEISLINGEN: S-aştepte. La curte nu merg. 

FRANZ: Nu mergeţi la curte? Stăpine! Ce vă trece prin 
minte? Dac-aţi şti ce știu eu! Nici prin gînd nu vă poate 
trece ce-am văzut eu. 

WEISLINGEN: Ce-i cu tine? 

FRANZ: Destul să-mi aduc aminte, și parcă-mi ies din fire! 
Bamberg nu mai e Bambergul de-odinioară; un înger 
cu chip de femeie te face să te crezi în rai. 

WEISLINGEN: Atita tot? 

FRANZ: Să mă fac popă dac-o vezi și nu-ți pierzi capul! 

WEISLINGEN: Cine e? 

FRANZ: Adelheid von Walldorf. 

WEISLINGEN: Ea! Pe mulţi i-am auzit spunînd că e o fru- 
museţe. 

FRANZ: Aţi auzit! E ca şi cînd aţi spune: „Am văzut mu- 
zica“. Oare cum ar putea graiul omenesc să exprime o 
atit de minunată întruchipare, cînd nici ochiul nu e-n 
stare s-o cuprindă! 

WEISLINGEN: Aiurezi|! 

FRANZ: Se prea poate. Ultima oară cînd am văzut-o, umblam 
parcă eram beat. Sau, mai bine zis, simţeam în clipa 
aceea ce trebuie să simtă sfinţii în faţa unei apariţii 


117 


A — Teaatri vnl T ._—fCnathea 


cerești: cu toate simţurile mai vii, mai înălțate, mai 
întărite, dar fără să se poată folosi de nici unul. 

WEISLINGEN: Foarte ciudat. 

FRANZ: Cînd mi-am luat rămas-bun de la episcop, şedea 
alături de el. Jucau şah. El, foarte binevoitor, mi-a 
întins mîna să i-o sărut şi mi-a spus o mulțime de lucruri 
pe care nu le-am auzit. Căci mă uitam la vecina lui, 
care sta cu ochii ţintă la joc, de parcă punea la cale o 
lovitură mare. Îi flutura un fel de zîmbet fin şi pînditor 
împrejurul gurii și pe obraz. Ce n-aş fi dat să fiu eu regele 
acela de fildeș! Ce frunte nobilă și deschisă! Ce albe, 
ce luminate arătau faţa și sînul înrămat de părul plin 
de întuneric! 

WEISLINGEN: Văd că devii şi poet pe tema asta. 

FRANZ: Încep să înţeleg ce-nseamnă să fii poet. E să fii 
pătruns în întregime și pînă-n adincul sufletului, una cu 
sentimentul tău! Cînd a isprăvit episcopul și mi-am 
făcut reverenţa, ea s-a uitat la mine și mi-a spus: „Du-i 
şi din partea mea o salutare, cu toate că nu-l cunosc! 
Spune-i să vină cît de curind; îl aşteaptă prieteni noi. 
Să nu-i nesocotească, chiar dacă are-atiția vechil“ Am 
vrut să-i răspund, dar de la inimă pînă la gură, graiul 
îmi pierise. M-am înclinat; aș fi dat tot ce am numai 
să-i pot săruta vîrful degetului mic! Şi cum stătea așa, 
episcopului i-a scăpat din mînă un pion. M-am aplecat 
să-l ridic şi, fără să vreau, i-am atins poala rochiei. Parcă 
m-a săgetat prin tot trupul, de nici nu ştiu cum am ieşit 
pe uşă afară. 

WEISLINGEN: E şi bărbatu-său la curte? 

FRANZ: E de patru luni văduvă. A venit la Bamberg să se 
distreze. O s-o vedeţi! Cînd ţi se uită-n ochi, crezi că-i o 
rază de primăvară. 

WEISLINGEN: Asupra mea ar avea efect mai slab. 

FRANZ: Aud că sînteţi ca şi căsătorit. 

WEISLINGEN: Aș vrea să şi fiu. Dulcea mea Maiia are să-mi 
fie fericirea vieţii. Toată blindeţea sufletului i se oglin- 
deşte în ochii albaştri. Albă ca un înger venit din cer, 
nevinovată și iubitoare, îmi îndrumează simţirea către 
liniște şi împăcare. Stringe-mi lucrurile! Plecăm la mine 
la castel! Nu merg la Bamberg de-aş şti că sfintul Veit 
în carne şi oase ar veni să mă roage. Iese. 

FRANZ: Ba să ferească Dumnezeu! Tot trag nădejde să fie 


altfel! Nu zic, Maria o fi iubitoare şi frumoasă. Unui 
prizonier ori unui bolnav nu pot să i-o iau în nume de 
rău dac-o-ndrăgeşte. Are în ochi o blindeţe, o duioșie 
caldă. În jurul tău, însă, Adelheid, este viaţă, foc, bărbă- 
ţie. Eu, unul aş —, sint nebun! Asta a făcut din mine 
numai cu o privire. Stăpinul trebuie să se ducă acolo, 
s-o vadăl Eu trebuie să mă duc, să mă înzdrăvenesc, 
ori să înnebunesc de-a binelea. 

ACTUL AL DOILEA 


Bamberg 

O sală 

Episcopul și Adelheid joacă șah. Liebetraut cîntă, acompaniindu-se la 
citeră. Doamne și curteni jur-imprejur, lîngă cămin 


LIEBETRAUT cîntă: 

Cu săgeata-ntinsă, 
Cupidon din zbor 
Luptă-ar vrea, încinsă, 
Luptă vitejească, 
Luptă bărbătească; 
Plin de-avint dă zor: 

Ura! 

Ura! 
Arme se-mpreună, 
Aripioare sună 
Straşnic luptător! 
Dar peste ce dete? 
Sinişori de fete 
Care-l îndrăgiră 
Si-n braţe-l primiră. 
Uită-atunci de muncă, 
Arcul şi-l aruncă, 
Ele-l dezmierdară 
Si îl legănară, 

Nani puişor ! 


ADELHEID: Nu vă stă gîndul la joc. Şah la rege! 

EPISCOPUL: Mai am o portiţă de scăpare. 

ADELHEID: Mult nu mai rezistaţi. Şah la rege! 

LIEBETRAUT: Eu, dac-aş fi un om mare, n-aş juca jocul 
ăsta! Cred chiar că l-aș desfiinţa și la curte, şi-n întreaga 
țară. 

ADELHEID: Ai dreptate. Cere inteligenţă. 

LIEBETRAUT: Nu pentru asta. Credeţi-mă; clopot de mort, 
glas de cucuvaie, miriit înfundat de conștiință, toate 
de m-ar deștepta cînd mi-e somnul mai dulce, le rabd 
mai degrabă decît să tot aud de „nebun“, de „cai“, de 
alte jivine și întruna de „şah la rege“. 

EPISCOPUL: Cui i-o mai fi trecînd și asta prin minte? 

LIEBETRAUT: Unuia, bunăoară, slab de înger dar cu con 
ştiinţă, cum se-ntimplă mai întotdeauna. I-a spus „joc 
regesc“, şi cică pentru un rege a şi fost născocit, şi, drept 
răsplată, regele l-a încărcat de daruri cu nemiluita. De-o 
fi așa, credeţi-mă, parcă-l văd pe rege: un minor ori la 
minte ori ca vîrstă, aflat sub tutela maică-si sau neveste-si, 
cu caş la gură și cu păr bălăior pe la timple, drăgăstos, 
plecîndu-se după vînt ca o salcie, care joacă „dame“ 
şi cu dame, nu din pasiune, ferit-a sfîntul, ia, numai 
aşa, ca să-i treacă vremea. lar maestrul lui de ceremonii, 
prea cu multe pe cap ca să fie un învăţat şi prea puţin 
mlădios ca să fie un om de lume, a născocit jocul ăsta 
ad usum Delphinil!, joc aidoma cu suveranul; şi-așa 
mai departe. 

ADELHEID: Şah mat! Liebetraut, ştii că ai putea să umpli 
lacunele din cărţile noastre de istorie?! 


Se ridică. 


LIEBETRAUT: Ori lacunele din genealogiile nobililor. Ar fi 
mai rentabil; de cînd meritele strămoşilor, ca și por- 
tretele lor, nu mai servesc la nimic altceva decît să ne-aco- 
pere golurile de pe pereţi şi lipsurile morale... Da, ne-am 
alege cu ceva. 

EPISCOPUL: ... Şi zi, nu vrea să se-ntoarcă? 

ADELHEID: Vă rog să renunţaţi la asta! 

EPISCOPUL: Ce-o fi la mijloc? 

LIEBETRAUT: Ce? Cauzele le-ai număra, una cite una, ca 
bobițele de la mătănii. E căzut acum într-un fel de pocă- 
inţă de care-aș ști eu cum să-l vindec. 

EPISCOPUL: Încearcă, du-te la el. 

LIEBETRAUT: Daţi-mi însărcinarea. 

EPISCOPUL: "i-o dau; e nelimitată! Pune orice în joc, numai 
adu-l înapoi. 

LIEBETRAUT: Pot să-i vorbesc şi despre dumneavoastră, 
doamnă? 

ADELHEID: Cu măsură. 

LIEBETRAUT: E omisiune complicată. 

ADELHEID: Mă cunoşti atît de puţin, ori eşti atit de naiv 
să nu ştii în ce fel să-i vorbeşti lui Weislingen despre 
mine? 

LIEBETRAUT: Cam în felul cum fluieri după prepeliţe, cred. 

ADELHEID: N-ai! să-nveţi să fii serios? 

LIEBETRAUT: Se-nvaţă asta, doamnă? 

EPISCOPUL: Hai, du-te, du-te! Ia cel mai bun cal din grajd, 

“1 ia-ți slujitori, şi adu-mi-l! 

LIEBETRAUT: De nu l-oi aduce, să-mi spuneţi că şi-o babă 
care vindecă negi și pistrui ştie să-l vrăjească mai bine 
ca mine. 

EPISCOPUL: Știu eu dacă o să ajute asta? După ce i-a intrat 
Berlichingen în suflet! Şi de-o veni, să vezi că iar 0 să 
vrea să plece. 

LIEBETRAUT: Că o să vrea e sigur, numai să poată. Strîn- 
gerea de mină a unui prinț şi surisul unei femei frumoase... 
Nu e Weislingen omul să se rupă de ele. Alerg! Cu plecă- 
ciune! Vă salut! 

EPISCOPUL: Cu bine! 

ADELHEID: Cu bine! 


Liebetraut iese. 


EPISCOPUL: De s-o mai întoarce, ţi-l las în seamă! 

ADELHEID: Vrei să-ţi servesc drept cursă? 

EPISCOPUL: Nici gind. 

ADELHEID: Ori drept momeală? 

EPISCOPUL: Momeala e Liebetraut. Te rog, nu-mi refuza 
un lucru pe care nimeni altul nu mi-l poate da. 

ADELHEID: Vom vedea. 


Jazihausen 
Hans von Selbitz, Götz 


SELBITZ: Toată lumea are să te-aprobe că te-ai declarat 
vrăjmaş celor din Nürnberg. 

GÖTZ: Mi-ar fi stat pe suflet dac-aş fi tărăgănat atita fără 
să mi-i fac. S-a dovedit că mi-au dat omul pe mîna celor 
din Bamberg. O să mă ţină ei minte! 

SELBITZ: De mult îţi poartă pică. 

GÖTZ: Şi eu lor. Mie-mi convine că ei au început! 

SELBITZ: Oraşele imperiale şi popii au mers întotdeauna 
alături. 

GÖTZ: Au şi de ce. 

SELBITZ: O să le arătăm noi, să ne ţină minte! 

GÖTZ: Mă bizui pe dumneata! Unde nu dă Dumnezeu să 
ne iasă-n cale primarul din Nürnberg, cu lanţul lui de 
aur în jurul gîtului! Ar avea de ce să se mire, cît ar fi 
el de viclean. 

SELBITZ: Aud că Weislingen a trecut iar de partea ta. Ni 
se alătură? 

GÖTZ: Nu încă; are motive să nu ne dea încă ajutor pe faţă. 
Deocamdată, destul că nu e împotriva noastră. Popa, 
fără el, e ca sutana fără popă. 

SELBITZ: Şi cînd pornim? 

GÖTZ: Miine, ori poimiine. Zilele astea încep să se-ntoarcă 
de la tîrgul din Frankfurt negustorii din Bamberg și 
Niirnberg. O să ne iasă pradă bună. 

SELBITZ: Să dea dumnezeu! Tese. 


Bamberg 
Caa. Adelheidei 
Adelheid, camerista 


ADELHEID: Spui că s-a-ntors? Nu-mi vine să cred. 

CAMERISTA: Dacă nu l-aş fi văzut cu ochii mei, aş zice că 
mă îndoiesc şi eul 

ADELHEID: Are episcopul de ce să-l pună-n ramă de aur 
pe Liebethiaut. Mare lucru a făcut! 

CAMERISTA: L-am văzut cînd da să intre pe poarta caste- 
lului, călare pe-un cal alb. Cînd să treacă peste punte, 
calul s-a speriat şi n-a mai vrut să se miște din loc. Se 
adunase lume din toate străzile să-l vadă şi făcea haz 
de cal că nu vrea să intre. Din toate părţile îl salutau 
şi el răspundea la toţi. Cu nepăsare sta pe cal, apoi, 
mai cu binişorul, mai cu pintenii, împreună cu Liebe- 
traut şi cîțiva slujitori, l-a făcut să intre pe poartă. 

ADELHEID: Cum ţi-a plăcut? 

CAMERISTA: Nu știu să-mi fi plăcut un altul atît. Semăna 
cu împăratul aici, arată portretul împăratului Maximilian, 
de-ai fi jurat că e fiu-său. Atit numai că nasul îl are mai 
mic. Altfel, aceeași ochi zîmbitori, căprui deschis, acelaşi 
păr frumos bălai, și tot aşa de-nalt şi bine făcut. O ușoară 
melancolie pe faţă, ştiu eu, tare mi-a plăcut! 

ADELHEID: Curioasă sînt să-l văd! 


CAMERISTA: Așa bărbat zic și eu pentru dumneavoastră. 

ADELHEID: Eşti nebună! 
CAMERISTA: Copiii şi nebunii... 


Liebetraut intră. 


LIEBETRAUT: Ei, stimată doamnă, ce merit? 

ADELHEID: Să-ţi pună coarne nevasta. Judecînd după 
isprava din urmă, pe destule neveste cinstite de prin 
vecini le-ai scos din calea îndatoririlor casnice. 

LIEBETRAUT: Să am iertare, doamnă! Le-am pus pe cale, 
vreţi să spuneţi, căci asta se-ntimpla în patul soţului. 

ADELHEID: la spune, cum ai făcut de l-ai adus? 

LIEBETRAUT: Las’ că știți dumneavoastră cum se prind 
sitarii. N-o să vă mai învăţ şi chiţibuşurile mele. Întii, 
m-am făcut că nu știu nimic şi nu-nţeleg de ce s-a purtat 
așa, şi l-am adus în situaţia să-mi povestească de-a fir-a- 
păr. Bineînţeles, am adoptat un punct de vedere cu totul 
opus; nu-nţelegeam, nu vedeam ce l-a făcut să... şi-așa 
mai departe. l-am vorbit apoi de Bamberg, la-ntim- 
plare, multe şi mărunte, trezindu-i anume amintiri şi, 
după ce i-am pus toată mintea în mișcare, am înnodat 
iarăşi o mulțime de fire pe care le găsisem rupte. Fără 
să ştie cum, vrind-nevrind, îl trăgea iarăși aţa spre 
Bamberg. Și cum era prea preocupat să se lămurească 
ce e cu el, și prea dus pe gînduri ca să se mai poată feri, 
i-am și arunzat pe după git juvăţul împletit din trei fire, 
cele mai trainice: favoarea femeilor, a prinților şi lingu- 
şirea, şi aşa l-am tîrît după mine. 

ADELHEID: De mine ce i-ai spus? 

LIEBETRAUT: Adevărul, aşa cum e. Că aveţi supărări din 
cauza păminturilor şi că aţi fi dorit, cum are el mare 
trecere la împărat, să vă dea o mînă de ajutor ca să vă 
descurcaţi mai lesne. 

ADELHEID: Bine adus. 

LIEBETRAUT: Are să vi-l prezinte episcopul. 

ADELHEID: Îl aştept... LIEBETRAUT iese. Cum rar 
se-ntimplă să aştept pe cineva. 


La Spessart 
Berlichingen, Selbitz, Georg, în costum de călăreț 


GÖTZ: N-ai dat de el, Georg? 


GEORG: Cu-o zi-nainte trecuse călare spre Bamberg, cu 
Liebetraut şi doi slujitori. 

GÖTZ: Nu văd ce-o să iasă de-aici... 

SELBITZ: Ba eu văd. Prea pripită v-a fost împăcarea ca 
să fie și trainică. Liebetraut e mare pişicher, sigur că i-a 
intrat pe sub piele. 

GÖTZ: Crezi c-ar fi în stare să trădeze alianța? 

SELBITZ: Primul pas l-a și făcut. 

GÖTZ: Nu cred. Cine ştie de ce-o fi trebuit să se ducă la 
curte. Acolo au încă îndatoriri faţă de el. De ce să ne 
gîndim la rău? 

SELBITZ: Să dea dumnezeu să iasă lucrurile bine. O merită. 

GÖTZ: Mă gîndesc la un şiretlic: să-l îmbrăcăm pe Georg 
în haina luată pradă de la călăreţul din Bamberg, să-i 
dăm biletul lui de liberă trecere și să se ducă acolo, să 
vadă cum stau lucrurile. 

GEORG: Decind aştept eu asta! 

GÖTZ: E-ntiia ta ieşire! Fii cu băgare de seamă, băiete. 
Mi-ar părea rău să pățeşti ceva! 

GEORG: Lăsaţi! Oriciţi ar mișuna în jurul meu, nu mă 
sperii. Am să mă uit la ei ca la nişte şoareci. 


Iese. 


Bamberg 
Episcopul, Weislingen 


EPISCOPUL: Prin urmare, nu vrei să mai rămii. 

WEISLINGEN: Nu-mi puteţi pretinde să-mi cale jurămîntul. 

EPISCOPUL: Ţi-aş fi putut pretinde să nu-l faci. Ce te-a 
îndemnat să juri? Nu te puteam eu libera și fără asta? 
N-am eu atita trecere la curtea împăratului? 

WEISLINGEN: Faptul e fapt. lertaţi-mă, dacă se poate! 

EPISCOPUL: Eu tot nu-nţeleg ce te-a făcut să recurgi la 
asemenea pas! Ca să te rupi de mine? Dar n-aveai de 
ales o mulţime de alte mijloace? Omul lui nu e-n mîna 
noastră? N-aș fi dat orice sumă ca să-l liniștesc? Acţiunea 
împotriva lui şi-a oamenilor lui ar fi mers mai departe. 
Dar uit că stau de vorbă cu prietenul lui, care s-a-ntors 
acuma Împotriva mea. Uit că acum îi vine ușor să rupă 
lanţurile pe care el însuşi i le-ntinsese. 

WEISLINGEN: Prea nobile domn... 

EPISCOPUL: Şi totuși, cînd mă uit în ochii tăi, cînd ţi-aud 
glasul... nu, nu, e peste putință! 

WEISLINGEN: Rămîneţi cu bine, Eminenţă. 

EPISCOPUL: Domnul să: te aibă-n pază. Altădată, cînd 

plecai, îți spuneam: „La revedere“. Acum mai bine-ar 
fi să nu ne mai vedem niciodată. 

WEISLINGEN: Multe se mai pot schimba. 

EPISCOPUL: Din păcate, prea multe s-au şi schimbat. Poate 
cînd ne-om mai revedea, vei veni ca dușman în fața 
zidurilor mele, să pustieşti ogoarele care îți datorează 
ţie rodnicia de pînă acum. 

WEISLINGEN: Nu, Eminenţă. 

EPISCOPUL: Nu poţi să zici nul Păturile, clasele laice, vecinii 
mei, îmi poartă toţi pică. Cînd te aveam pe tine... Dar 
poţi să pleci, Weislingen. Nu mai am nimic de spus. 
Multe planuri ai zădărnicit. Poţi pleca... 

WEISLINGEN: Ce-aş putea să vă mai spun? 


Episcopul iese. Intră Franz 


FRANZ: Adelheid vă aşteaptă. Nu-i e bine. Totuşi, n-ar 

vrea să plecaţi fără un bun-rămas. 

WEISLINGEN: Haidem. 

FRANZ: E sigur că plecăm? 

WEISLINGEN: Chiar în seara asta. 

FRANZ: Mi-e greu de parcă plec pe veci din lumea asta. 

WEISLINGEN: Şi mie; ba parcă nici nu ştiu încotro să mă 
îndrept. 


Camera Adelheidei 
Adelheid, camerista 


CAMERISTA: Sinteţi palidă, doamnă. 

ADELHEID: Nu-l iubesc. Aş vrea totuși să nu plece. Vezi, 
aş putea să trăiesc cu el, chiar dacă nu l-aș vrea de bărbat. 

CAMERISTA: Dar credeţi că pleacă? 

ADELHEID: E la episcop să-și ia rămas-bun. 

CAMERISTA: Şi abia pe urmă o să simtă greul. 

ADELHEID: Ce vrei să zici? 

CAMERISTA: Mai întrebaţi? L-aţi prins în capcană. Oricit 
s-ar zbate, nu mai scapă. 


Intră Weislingen. 


WEISLINGEN: Nu vă e bine, doamnă? 

ADELHEID: Îţi e totuna. Te desparți de noi. Pleci pentru 
totdeauna. Ce-ţi pasă dacă mai trăim ori nu? 

WEISLINGEN: Nu mă cunoaşteţi. 

ADELHEID: Te iau drept ce te dai. 

WEISLINGEN: Aparenţa înșală. 

ADELHEID: Eşti cameleon? 

WEISLINGEN: De-aţi şti ce e-n inima mea! 

ADELHEID: Frumoase lucruri mi-ar fi dat să văd! 

WEISLINGEN: Cu siguranță. Aţi găsi propriul dumneavoas- 
tră portret. 

ADELHEID: În cine ştie ce ungher cu portrete de familii 
răposate. Ascultă, Weislingen, nu uita că vorbeşti cu 
mine. Vorbele mari or fi ele bune cînd e să te ascunzi 
după ele; oricum însă, jalnic lucru e să fii recunoscut 
sub mască. Nu negi și susţii, totuşi contrariul. Ce părere 
mai pot să-mi fac despre dumneata? 

WEISLINGEN: Oricare, mi-e egal. Sint atît de amărit de cum 
sînt, încît puţin îmi pasă drept ce sînt luat. 

ADELHEID: Ai venit să-ţi iei rămas-bun. 

WEISLINGEN: Daţi-mi voie să vă sărut mîna. Vă zic ră- 
mas-bun. Mi-aţi amintit-o. lertaţi-mă! Văd că vă deran- 
jez, doamnă. 

ADELHEID: N-ai înţeles. Voiam să te ajut să pleci... Doar 
vrei să pleci. 

WEISLINGEN: Spuneţi mai degrabă: trebuie! Dacă nu m-ar 
lega datoria mea de cavaler, cuvintul dat, care mi-e 
sfint... 

ADELHEID: Du-te! Du-te! Spune-o asta fetelor care citesc 
romane cavalerești ca „Theuerdank“12 și visează un 
bărbat la fel. „Datoria de cavaler“! Mă faci să rîd! |) 


WEISLINGEN: Nici dumneavoastră nu credeţi ce spuneți! 


ADELHEID: Ascultă-mă pe mine: te prefaci! Ce-ai promis? 
Și cui? Unui om care nu-și respectă nici măcar legă- 
mîntul lui faţă de-mpărat și de ţară, și nu și-l respectă 
tocmai atunci cînd ştie că, prinzîndu-te, îşi atrage pros- 
crierea? Datoria! O datorie cu nimic mai valabilă decît 
un jurămînt fals, smuls cu de-a sila. Cum, legile noastre 
nu te pot dezlega de asemenea jurămînt? Poveşti pentru 
copiii care cred în stafii! Altceva ascunzi. Să te faci 
dușmanul Reichului, duşman al binelui și al liniștii 
obşteşti! Dușman al împăratului! Tovarășul unui tilhar, 
tu, Weislingen, o fire așa de simţitoare! 

WEISLINGEN: Dacă l-aţi cunoaște! 


ADELHEID: ... aş şti să-l judec după merit: o fire mîndră 
şi neînduplecată. Tocmai de asta mă tem pentru tine, 

Weislingen. Încearcă şi vezi-te tovarășul lui! Du-te, lasă-l 
să te domine! Tu, fire deschisă şi caldă... 

WEISLINGEN: Şi el e. 

ADELHEID: Dar tu!3 cedezi, şi el, nu! Cînd cu gîndul nu 
gindești, are să te calce în picioare de ai s-ajungi sclavul 
unui cavaler în loc să-i stăpineşti pe prinți. Dar eo cruzime 
să-ți tulbur speranţele de viitor... 

WEISLINGEN: De-ai ști cu ce dragoste nețărmurită m-a-n- 
timpinat | 

ADELHEID: Și asta i-o iei în nume de bine? Era datoria lui 
s-o facă. Ce-ai fi pierdut dacă s-ar fi purtat brutal? Pe 
mine m-ar fi stînjenit mai puţin. Un om semeţ ca el... 

WEISLINGEN: O spuneţi pentru că vă e dușman. 

ADELHEID: O spuneam pentru libertatea dumitale. Dar la 
urma urmei, ce mă privește? Du-te sănătos! 

WEISLINGEN: Îngăduiţi-mi încă o clipă. Îi ia mîna şi tace. 

ADELHEID: Mai e ceva? 

WEISLINGEN: Trebuie să plec. 

ADELHEID: Du-te! 

WEISLINGEN: Doamnă! Nu pot. 

ADELHEID: Dar trebuie. 

WEISLINGEN: Şi nu vă mai văd? 

ADELHEID: Du-te! Sînt bolnavă, păcat, la timp nepotrivit... 

WEISLINGEN: Nu vă uitaţi aşa la mine! 

ADELHEID: Ne ești vrăjmaş, şi-ai vrea să-ţi şi suridem? 
Du-te! 

WEISLINGEN: Adelheid! 

ADELHEID: Te urăsc! 

Intră Franz 

FRANZ: Stăpine, vă cheamă episcopul. 

ADELHEID: Du-te, du-te! 

FRANZ: Vă roagă să veniți degrabă. 

ADELHEID: Du-te, du-tel 

WEISLINGEN: Nu-mi iau rămas-bun, mă-ntorc ! 


Jese. 


ADELHEID: Te-ntorci? Vom vedea! Margareta, dacă mai 
vine, nu-l primesc. Spune-i că nu mi-e bine, că mă doare 
capul, că dorm... să nu-l văd! Dacă mai e vreo nădejde 
să-l întoarcem, singura cale asta e. Pleacă. 

Antecameră 
Weislingen, Franz 


WEISLINGEN: Nu vrea să mă vadă? 

FRANZ: Se-nnoptează. Să pun şaua pe cai? 

WEISLINGEN: Nu vrea să mă vadă! 

FRANZ: Pe cînd să fie gata caii? 

WEISLINGEN: E tirziu. Răminem pe loc. 

FRANZ: Mulţumescu-ţi Doamne! Jese. 

WEISLINGEN sieşi: Rămiîn! la seama! E o mare încercare! 
Calul mi s-a speriat cînd să intre pe poarta castelului. 
Îngerul meu bun parcă-i ieșise-n cale. Ştia el ce pri- 
mejdii mă pîndeau dacă intru. Dar nu se cade nici să-l 
las pe episcop cu toate treburile încurcate, cînd mie 
mi le dăduse în seamă, şi să nu le pun măcar în ordine, 
așa încît cine-o veni după mine să ştie de unde să ia 
firul. Asta pot s-o fac, nu dăunează cu nimic nici lui 
Berlichingen, nici legăturii dintre noi. Aici n-au să mă 
poată ţine. Fireşte, tot mai bine era de nu veneam. Dar 
de plecat, tot plec eu, miine ori poimiine. 


Iese. 


În Spessart 
Götz, Selbitz, Georg 


SELBITZ: Vedeţi? Cum v-am spus eu, așa s-a-ntimplat. 

GÖTZ: Nu. Nu. Nu. 

GEORG: Credeţi-mă. E adevăru-adevărat. Am făcut cum 
mi-ați poruncit. M-am îmbrăcat în haina prizonierului 
din Bamberg, mi-am luat insigna şi, agonisindu-mi 
piinea pe drum, i-am însoţit pe niște ţărani din părţile 
Reineck-ului, pînă sus la Bamberg. 

SELBITZ: Îmbrăcat aşa? Puteai s-o păţești. 

GEORG: Acuma văd și eu. Dar un călăreț cînd o chibzui 
prea mult nu mai ajunge să dea nici o lovitură mai de 
doamne-ajută! Nici n-am apucat să intru bine-n Bam- 
berg, și la han am şi auzit: „Weislingen s-a-mpăcat cu 
episcopul!“ Şi vorbeau despre o căsătorie cu văduva 
lui Walldorf! 

GÖTZ: Vorbe! 


GEORG: L-am văzut cind o ducea de braț la masă. Fru- 
moasă femeie, ce să vă spun, foarte frumoasă! Ne-am 
ploconit cu toţii, ea ne-a mulțumit tuturor, ela dat din 

cap, părea bine dispus, iar în urma lor mulțimea șoptea: 
„Frumoasă pereche!“ 

GÖTZ: Se poate. 

GEORG: Staţi să vedeţi. A doua zi, cînd s-a dus la biserică, 
am pîndit pînă mi-a venit bine. Era singur: el cu un paj. 
Eram jos la scară şi i-am şoptit: „Două cuvinte de la 
prietenul dumneavoastră Berlichingen“. A înlemnit. Îi 
citeai pe faţă că e vinovat. Îi era greu să dea ochii cu 
mine, un biet piîrlit de călăreț. 

SELBITZ: Semn că conştiinţa lui era mai prejos de rangul 
tău. 

GEORG: „Eşti din Bamberg“, mi-a spus. l-am răspuns: 
„Vă aduc un salut din partea cavalerului von Berlichin- 
gen, și-aș vrea să vă întreb...“ „Vino miine dimineață, 
mi-a spus, la mine în antecameră, și vorbim acolo!“ 

GÖTZ: Şi te-ai dus? 

GEORG: Mai încape vorbă? Mi-am pierdut o grămadă de 
vreme aşteptind. Mă tot măsurau, din cap pînă-n picioare, 
copiii de casă, îmbrăcaţi în mătase. Gindeam în sinea 
mea: „N-aveţi decît!“ La urmă a dat Dumnezeu și mi-au 
spus să intru. Arăta supărat, dar ce-aveam eu cu supă- 
rarea lui? M-am dus la el şi i-am spus ce-aveam de spus. 
Vorbea dirz, ca unul care n-are curaj, dar n-o dă pe faţă. 
Mi-a spus că se miră cum de-i cereţi socoteală printr-un 
călăreț. Mi-a fost ciudă. I-am spus: „Nu știu decît două 
feluri de oameni — cinstiţi ori nemernici; și eu îi slujesc 
lui Götz von Berlichingen!“ Atunci s-a aprins, a încurcat 
vrute și nevrute. Eu atit am înțeles: că l-aţi luat prea 
repede, că nu vă e dator cu nimic și că nu mai vrea să 
aibă de-a face cu dumneavoastră. 


GÖTZ: Cum? El cu gura lui ţi-a spus asta? 

GEORG: Şi asta, şi mai mult. M-a ameninţat că... 

GOTZ: Ajunge! L-am pierdut şi pe el! Încredere şi cinste, 
din nou m-a înşelat! Biata Marie! Cum să-i spun eu una 
ca asta? 

SELBITZ: Mai bine-aş fi olog decît așa porc de cîinel Tese. 


Bamberg 
Adelheid, Weislingen 


ADELHEID: Groaznic încep să mă plictisesc! Să stăm de 
vorbă, mi-e urit, iar ca să-mi mai fac un joc din dum- 


130 


neata, parcă mi-e rușine. Plictiseală, plictiseală, eşti mai 
rea decît boala! 

WEISLINGEN: Ţi s-a și urit de mine? 

ADELHEID: De dumneata poate că nu, dar de prezenţa 
dumitale. Mai bine te duceai unde-ți puseseşi de gînd... 
îmi pare rău că noi te-am ţinut. 

WEISLINGEN: Favoarea femeii! Întii te ia sub aripă şi-ţi 
încălzește cele mai dragi speranțe, apoi, deodată, ca o 
găină : nestatornică, fuge de pe cuibar, şi puişorii care-nce- 
puseră să crească îi lasă-n voia soartei, să piară... 

ADELHEID: Ocărăște femeile! Faci ca nesocotitul de jude- 
cător care azvirle şi calcă-n picioare cărţile ce nu sînt 
cu nimic vinovate că ela pierdut, la joc! Dar bărbaţii nu 
sînt tot așa? Tocmai voi vă găsiţi să vorbiţi de nestator- 
nicie? Voi, care doar cînd și cînd sînteţi ce-aţi vrea să 
fiţi, dar niciodată ce-ar trebui? Regi împopoţonaţi și 
invidiați de mulțime! Ce n-ar da o biată nevastă de 
croitor să aibă la git un şir din mărgăritarele care vă 
tivesc haina pe poale și pe care voi, nepăsători, le atin- 
geţi în mers cu piciorul? 

WEISLINGEN: Amare cuvinte! 

ADELHEID: Ca într-un antifon'4, răspunsul la cîntarea dumi- 
tale. Înainte de-a te cunoaște, Weislingen, eram ca 
nevasta aceea de croitor. Atita zarvă s-a făcut în jurul 
tău şi-atit te-a ridicat în slavă mulțimea, şi ţi-a făcut — 
dar la ce bun să comparăm? — o faimă ca de bilci, încît 
ajunsesem să nu mai am decît o singură dorinţă: ah, 
voi putea să am vreodată în față această chintesență a 
sexului bărbătesc, acest fenix cu numele de Weislingen? 
Şi, iată, dorinţa mi-e împlinită. 

WEISLINGEN: lar fenixul s-a-ntăţișat ca un biet cocoș 
domestic. 

ADELHEID: Nu, Weislingen, mi-ai plăcut. 

WEISLINGEN: Aşa s-ar fi zis. 

ADELHEID: Şi-aşa a fost. Într- adevăr, faima ţi-ai depășit-o. 
Mulțimea preţuiește numai reflexul meritelor. Aşa e 
felul meu: nu pot să reflectez asupra oamenilor la care 
ţin. Aşa se face că am trăit o vreme unul lingă altul: 
simţeam eu în tine o lipsă, dar nu ştiam care. Acum 
mi s-au deschis ochii. În locul omului activ, care înviora 
treburile unui principat, fără însă să-şi uite nici de sine, 
şi nici de faimă, a omului care, printr-o mulțime de 
fapte, care de care mai strălucite, s-a ridicat pînă-n 

slavă, văd acum un văicărit, ca un poet bolnav şi tînjind 
ca o fată sănătoasăl5 şi mai trindav ca un holtei bătrin. 
La început credeam că întimplarea ceea care te-a mîhnit 
peste măsură e de vină, şi-ţi treceam cu vederea cît 
puteam. De cînd văd însă că, pe zi ce trece, eşti tot 
mai mohorit, iartă-mă, dar îţi retrag orişice favoare. 
N-ai dreptul la ea. Altui Weislingen i-o dăruisem pe 
viaţă, dar acela n-a putut să ţi-o treacă dumitale. 

WEISLINGEN: Atunci eliberează-mă. 

ADELHEID: Nu, cîtă vreme mai rămîne o speranţă. În 
astfel de împrejurări, singurătatea e primejdioasă. Săr- 
mane! Eşti amărit de parcă te-a înşelat iubita dintii. 
Vezi, de-asta nu te socotesc pierdut. Dă-mi mina şi 
iartă-mă pentru tot ce ţi-am spus numai din dragoste. 

WEISLINGEN: Dacă m-ai iubi, ai găsi pentru dragostea mea 
arzătoare o mîngiiere cît de mică, Adelheid. Mă-nvinu- 
iești pe nedrept. De-ai şti numai a suta parte din tot ce 
mă frămîntă necontenit, nu ţi-ai mai face o plăcere 
să-mi vorbeşti cu atita nepăsare şi dispreţ, și nu m-ai 
hărţui cu atita cruzime. Surizi! În urma pasului aceluia 
pripit, pînă să redevin iarăşi eu însumi, mi-a trebuit 
timp. E greu să lupţi împotriva omului a cărui amin- 
tire se trezise din nou cu-o dragoste atît de vie în inima 
mea! 

ADELHEID: Ciudat mai eşti! Cum poți iubi pe omul pe 
care-l invidiezi! E ca şi cînd m-aş duce să-l aprovizionez 
cu hrană pe vrăjmaş. 

WEISLINGEN: Văd și eu că nu mai e timp de pierdut. 
L-au înștiințat că sînt iarăşi Weislingen de mai-nainte, 
şi o să caute să profite de avantajul lui. Dar, Adelheid, 
nu vreau să crezi că noi stăm cu miîinile-n sîn. Călăreţii 
noștri s-au întărit şi stau de veghe, tratativele continuă, 
iar dieta din Augsburg ne va duce planurile la bun sfîrşit. 

ADELHEID: Te duci şi tu? 

WEISLINGEN: De-ar fi să duc cu mine singura nădejde de 
viitor! Îi sărută mâna. 

ADELHEID: Neîncrezători ce sînteţi! Mereu vreţi semne și 
minuni! Du-te, Weislingen! Ce-ai început du pîn’ la capăt. 
Interesele episcopului, ale tale, ale mele sînt atît de 
legate unul de altul încît, dacă n-ar fi decît cauza politică 
la mijloc, şi tot... 


WEISLINGEN: Glumești. 

ADELHEID: Nu glumesc deloc. Pămînturile mele sînt în 
mîna îngimfatului de duce; pe-ale tale n-o să le lase Götz 
multă vreme în pace, şi dacă nu ne-om uni între noi, 
cum fac vrăjmaşii noştri, şi nu l-om atrage pe-mpărat 
de partea noastră, sintem pierduţi. 

WEISLINGEN: N-am nici o teamă. Cei mai mulţi dintre prinți 
gîndesc ca noi. Şi cum împăratul ne cere ajutor împotriva 
turcilor, drept ar fi ca şi el să ne vină-n ajutor. Nespus 
de fericit aș îi să pot scoate moșiile tale din mîna înfumu- 
raţilor de vrăjmaşi, iar capetele răzvrătite din Suabia 
să le trimit pe lumea cealaltă, şi să fac să fie iar linişte 
în tot episcopatul. Şi pe urmă... 

ADELHEID: O zi aduce alta, și soarta o decide viitorul... 

WEISLINGEN: Dar trebuie să vrem... 

ADELHEID: Şi vrem. 

WEISLINGEN: E sfint? 

ADELHEID: Sfînt! Dar du-te! 

WEISLINGEN: O, vrăjitoare ce ești! 


Han 
Nuntă la țară. Afară, Joc și lăutari 
Socrul, Götz, Selbitz, la o masă. Ginerele vine spre ei. 


GÖTZ: Foarte cuminte că ați pus capăt certei dintre voi 
şi-aţi încheiat-o cu bine, cu nuntă şi cu veselie. 

SOCRUL: Mai bine decît aș fi visat vreodată. Să trăiesc în 
linişte și pace cu vecinul şi să-mi văd şi fata căpătuită. 

GINERELE: Şi eu, stăpîn pe locul cu pricina și pe cea mai 
frumușşică fetişcană din sat. Ce bine era dacă-ţi venea 
gîndul mai demult! 

SELBITZ: Dar de cînd vă judecaţi? 

SOCRUL: De vreo opt ani. Mai bine m-ar scutura frigurile 
înc-o dată pe-atit decît să mai trec prin ce-am trecut. 
N-ai crede cîtă bătaie de cap pin’ să smulgi de la perucaţii 
ăştia o hotărire. Şi la urmă cu ce te-alegi? Lua-l-ar dracu 
pe asesorul Sapupi!%. Negricios de italian spurcat! 

GINERELE: Mare ticălos! În două rînduri am fost la el. 

SOCRUL: Şi eu în trei. Şi ce să vedeţi? La urmă, cînd să dea 
hotărîrea, avea şi vecinul dreptate, aveam și eu drep- 
tate. Am rămas amindoi cu gurile căscate, pîn’ ce s-a 
milostivit Dumnezeu de mi-a dat în gînd să-i dau şi 
fata odată cu pămîntul. 

GÖTZ bind: Pentru bună înțelegere şi-n viitor! 

SOCRUL: Să dea Dumnezeu! Dar fie ce-ar fi, că eu cit oi 
trăi nu mă mai duc la judecată. O groază de parale te 
costă. Și orice mișcare e tot pe bani. 

SELBITZ: Bine, dar în fiecare an se fac anchete de către 
trimișii-mpărăteşti. 

SOCRUL: Eu, unul, n-am văzut așa ceva. Bunătate de taleri 
mi s-au dus. M-am spetit plătind. 

GÖTZ: Cum asta? 

SOCRUL: Toţi întind mîna după cerşeală. Numai asesorul, 
bătu-l-ar sfintul, mi-a mîncat optsprezece guldeni de aur. 

MIRELE: Care? 

SOCRUL: Care altul decît Sapupi? 

GÖTZ: Neruşinatul! 

SOCRUL: Ba mie douăzeci mi-a cerut. Cind m-am dus de i-am 
numărat pe masă, în frumuseţea aia de casă cu grădină, 
în sala mare, mă seca la inimă de ciudă; că vezi dum- 
neata, casa şi gospodăria o am, la ce să zic, dar bani 
peşin de unde iau? Stam năuc, Dumnezeu mă ştie cum, 
făr-o para să am de-ntors. Pînă cînd mi-am luat ini- 
ma-n dinţi şi i-am spus-o pe șleau. A văzut el că sînt 
oţărit rău; numai ce-l văd că mi-aruncă doi guldeni 
îndărăt şi-mi închide ușa-n nas. 

GINERELE: Cum se poate? Sapupi? 

SOCRUL: Ba bine că nu! EI, care altul? 

GINERELE: Lua-l-ar dracu! Și mie mi-a mîncat cincispre- 
zece guldeni. 

SOCRUL: Ticălosul! 

SELBITZ: Götz, şi mai zic că noi sîntem tilhari! 

SOCRUL: De asta a şi dat el hotărîrea în doi peri. Ciinelel 

GÖTZ: Faceţi plingere! Nu merge-aşa. 

SOCRUL: Cum s-o facem? 

GÖTZ: N-aveţi decît să vă duceţi la Speyer!?; e tocmai vre- 
mea anchetelor. Arătaţi-le cum stau lucrurile. Trebuie 
să cerceteze şi să vă dea banii înapoi. 

GINERELE: Credeţi că ajungem la ceva? 

GÖTZ: Dacă mi-ar sta mie în mînă, v-aş promite. 

SELBITZ: Și-apoi, e-o sumă. Face să-ncercaţi. 

GÖTZ: Mai demult, pentru o sumă mult mai mică, şi tot 
m-am dus. 

SOCRUL: Tu ce crezi? 

GINERELE: Să-ncercăm! Ce-o fi o fi! 

Vine Georg. 


GEORG: Negustorii din Niirnberg se-apropie. 

GÖTZ: Dincotro? 

GEORG: Dacă pornim călare şi ne furişăm încet, îi prindem 
între Beerheim şi Mühlbach, în pădure. 

SELBITZ: Straşnic! 

GÖTZ: Haidem, copii! Rămîneţi sănătoși! Şi să ne-ajute 
dumnezeu după gînd. 

ȚĂRANII: Foarte mulțumim! Nu luaţi masa aici în seara 
asta? 

GÖTZ: Nu-i timp! Pornim! 


ACTUL AL TREILEA 


Augsburg. O grădină 

Doi negustori din Nürnberg 

ÎNTÎIUL NEGUSTOR: Aici să stăm; pe-aici trebuie să treacă 
împăratul. Îl vezi? S-a şi arătat în capătul aleii. 

AL DOILEA NEGUSTOR: Cu cine e? 

ÎNTÎIUL NEGUSTOR: Cu Adelbert von Weislingen. 

AL DOILEA NEGUSTOR: Care e cu Bambergul. Bun! 

ÎNTÎIIUL NEGUSTOR: Am să-i cad la picioare şi am să-i 
vorbesc. 


AL DOILEA NEGUSTOR: Bine, vin! 
Intră împăratul și Weislingen. 


ÎNTIIUL NEGUSTOR: Arată supărat. 


ÎMPĂRATUL: Sint mîhnit, Weislingen! Cind mă uit în urmă 
peste viața mea, aproape-mi pierd nădejdea. Atitea 
înfăptuiri ratate, parte rămase-n drum, parte zădărni- 
cite! Și asta pentru că nu e un singur prinţ, cît de mic, 
care să nu se intereseze mai mult de gărgăunii lui decît de 
planurile mele. 


Negustorii i se aruncă la picioare. 


ÎNTÎIUL NEGUSTOR: Preamărite, prealuminate! 
ÎMPĂRATUL: Cine sînteţi? Ce vreţi? 


ÎNTÎIUL NEGUSTOR: Ia, niște bieţi negustori din Nürnberg, 
supuşii Măriei-Voastre. Venim să cerem ajutor! Gotz 
von Berlichingen, împreună cu Hans von Selbitz, au 
tăbărit şi-au prădat treizeci de negustori de-ai noştri pe 
cînd se-ntorceau de la tîrgul din Frankfurt, escortaţi de 
călăreţi din Bamberg. Rugăm pe Măria-Voastră să ne daţi 
sprijin şi ocrotire, altfel ne prăpădim ; ajungem să cerşim 
pentru-o pîine. 

ÎMPĂRATUL: Doamne sfinte! Doamne sfinte! Ce-i asta?! 
Unul n-are decît un picior, altul n-are decît o mînă. Ce 
v-aţi fi făcut de-aveau cite două miini și două picioare? 

NEGUSTORII: Cu supunere rugăm pe Măria-Voastră să 
arunce o privire de îndurare peste nevoile şi strimto- 
rarea noastră. 

ÎMPĂRATUL: Cum vine asta? Un negustor cînd pierde un 
sac de piper vrea să ridice tot Reichul în picioare? În 
schimb, cînd se ivește vreo primejdie pentru împărat ori 
pentru Reich, fie c-ar fi vorba de-un regat, de-un principat 
ori de-un ducat, nimeni nu mai pune mîna pe voi. 

WEISLINGEN: Aţi nimerit rău! Duceţi-vă şi veniţi peste 
cîteva zile. 

NEGUSTORII: Ne plecăm cu-nchinăciune. Tes. 

ÎMPĂRATUL: Mereu încăierări! Te miri de unde mai răsar 
atitea. Ţişnesc din nou, ca la balaurul cu șapte capete. 

WEISLINGEN: Şi nu le poți stirpi decît prin foc și sabie şi 
printr-o acţiune drastică. 

ÎMPĂRATUL: Aşa crezi dumneata? 

WEISLINGEN: Cel mai cuminte ar fi ca Maiestatea Voastră 
să se împace cu principii în chestiunile neînsemnate. Să 
nu credeți că Germania întreagă se plinge de neliniște. 
Numai în Franconia și în Suabia mai mocnesc ceva 
urme din toată urgia războiului civil. Și încă şi-acolo 
mulţi dintre nobili şi dintre cetățenii liberi tînjese după 
pace. De-am reuşi să sfirşim o dată cu Sickingen, cu 
Slebitz şi cu... Berlichingen, toţi ceilalți ar cădea de la 
sine. Ei trei întețesc în capetele mulțumii dihonia și răz- 
vrătirea. 

ÎMPĂRATUL: Ba vezi, eu pe-ăştia trei i-aş cruța. Sint viteji 
şi mărinimoşi. De-ar fi să mai duc un război, cu ei aș 
porni în frunte. 

WEISLINGEN: Da, nu zic, de s-ar fi arătat întotdeauna cre- 
dincioşi şi la datorie. Aşa î însă, ar fi o mare primejdie ca 
după atitea încercări de răzvrătire, să fie răsplătiți cu 
cele mai înalte cinstiri. Căci tocmai de bunătatea şi îndu- 
rarea aceasta a Măriei Voastre au abuzat în mod criminal. 
Pe ea s-au bizuit și partizanii lor. Şi sigur n-au să poată 
fi ţinuţi în frîu, atâta timp cît n-or fi nimiciţi în opinia 
publică şi nu li s-o tăia orice speranţă că au să se mai 
ridice. 


ÎMPĂRATUL: Mă stătuieșşti, așadar, să fiu sever? 

WEISLINGEN: Nu văd alt mijloc pentru a pune capăt spiri- 
tului de răzvrătire care a cuprins toată ţara. Nu vin 
întruna, cînd de ici, cînd de colo, tot felul de plingeri din 
partea nobililor, că supușii, pînă și şerbii, se unesc împo- 
triva lor, cer drepturi și ameninţă să ştirbească autoritatea 
tradiţională, așa încît să te poţi aștepta la cele mai gro- 
zave urmări? 

ÎMPĂRATUL: Uite, ar fi o minunată ocazie să pornim acum 
contra lui Berlichingen și a lui Selbitz. Bineînţeles însă, 
n-aş vrea să li se facă nici un rău. Prizonieri, da, şi puşi să 
facă jurămînt că ţin pace şi că vor sta liniștiți la castele 
şi n-au să iasă din cuprinsul moșiei lor! În viitoarea adu- 
nare am s-o şi propun. 

WEISLINGEN: Toată lumea va aclama bucuros şi va scuti 
pe Maiestatea Voastră de cuvintele de încheiere. 


Ies. 


Jazihausen 

Sickingen, Berlichingen 

SICKINGEN: Da, vin să cer dragostea și mîna nobilei tale 
surori. 

GÖTZ: O, ce bine era dacă veneai mai demult! Trebuie să-ţi 
mărturisesc. În timp ce mi-era prizonier, Weislingen i-a 
cîştigat iubirea, mi-a cerut-o în căsătorie şi eu mi-am dat 
învoirea. Cum i-am dat drumul, fluturele a şi disprețuit 
mîna ei iubitoare, care-l mîngiiase în zile grele. Cine ştie 
în jurul cui o mai fi filfiind acum, ca să-şi găsească alt rost? 

SICKINGEN: Așa s-a purtat? 

GÖTZ: Așa! 

SICKINGEN: Două legături a rupt dintr-o dată. Bine că nu 
te-ai înrudit mai de aproape c-un astfel de nemernic. 

GÖTZ: Plinge, biata fată, şi-şi trece vremea în rugăciuni. 

SICKINGEN: O facem noi să rîdă iar. 

GÖTZ: Cum? Te-ai gîndi să iei în căsătorie o logodnică pără- 
sită? 

SICKINGEN: E o cinste pentru amindoi că v-a părăsit un 
astfel de om. N-are rost ca biata fată să ia drumul mînă- 
stirii doar fiindcă întiiul bărbat care i-a ieșit în cale a fost 
un nemernic. Nu, crede-mă. Stărui în cererea mea. Să fie 
ea regina castelelor mele. 

GÖTZ: Ți-o spun totuşi, ținea la el. 

SICKINGEN: Nu sînt, oare, în stare să alung umbra unui 
ticălos? Haidem la ea! 


Ies. 


Tabăra trupelor de execuţie 

Căpitanul, ofiţerii 

CĂPITANUL: Să-naintăm cu grijă şi să-i cruțăm pe oameni 
cît vom putea. E ordin strașnic să-l încolțim şi să-l predăm 
viu. Greu lucru! Cine s-o-ncumeta să-i ţină piept? 

ÎNTÎIUL OFIȚER: Ştiu eu? O să se apere ca un mistreț. 
Cind ai căuta, nu ne-a făcut nimic. Oricare o să pregete 
ca de dragul împăratului şi-al țării să-și lase-o mînă, ori 
un picior. 

AL DOILEA OFIȚER: Mare ocară de ne-o scăpa! Mie de 
mi-o trece pe la nas, îl prind. 4 i 

ÎNTIIUL OFIȚER: Numai nu cu dinții, că-ți rupe fălcile. 
Ehei, pe oameni ca el nu-i prinzi ca pe borfaşi. 

AL DOILEA OFIȚER: Om vedea. 

CĂPITANUL: Înştiințarea trebuie s-o fi primit. Nu e timp de 
pierdut; să trimitem ceva oameni să iscodească. 

AL DOILEA OFIȚER: Merg eu în frunte. 

CĂPITANUL: Nu cunoşti locurile. 

AL DOILEA OFIȚER: Am pe unul care aici s-a născut şi-a 
copilărit. 

CĂPITANUL: Atunci e bine. 
Ies. 


Jaxthausen 

Sickingen 

SICKINGEN: Merge treaba! A fost ca uimită de propunere şi 
m-a privit din cap pînă-n picioare. Mă prind că mă com- 
para cu celălalt. Slavă Domnului, însemn și eu ceva! 
Răspundea scurt și încurcată. Cu-atit mai bine! O să mai 
tînjească ea. Fetele cînd trec printr-o dezamăgire-n dra- 
goste se hotărăsc mai repede să se mărite. 


Intră Götz. 


SICKINGEN: Ce nouăţi, cumnate? 
GÖTZ: Sint proscris. 
SICKINGEN: Cum? 

GÖTZ: Poftim, citeşte scrisoarea îmbucurătoare! Ordin de la 
împărat să fiu prins, iar trupul să mi-l sfișie păsările ceru- 
lui și fiarele cîmpului. 

SICKINGEN: Mai întîi le vine lor rîndul! La timp am sosit. 

GOTzZ: Nu, Sickingen, ai să pleci! Toate planurile tale de 
viitor s-ar nărui dacă te declari în momentul nepotrivit 
duşman al Reichului. Mi-ai fi şi mie mult mai de folos 
dacă pari neutru. Împăratul ţine la tine. Pe mine, în cel 
mai rău caz, au să mă prindă. Atunci să intervii şi să mă 
scoţi din năpasta în care ne-am afunda amindoi dacă-mi 
sari de pe-acum în ajutor. Căci ce s-ar întimpla ? Cum sînt 
ei de porniţi împotriva mea, de-or prinde de veste că eşti 
aici, trimit şi mai mulţi oameni. Atunci, ce-am făcut? 
Totul e-n mina împăratului! De mult m-ar fi luat naiba 
dac-ar putea să insufle şi vitejia tot așa de repede cum 
şi-adună o mină de oameni! 

SICKINGEN: Ţi-aş trimite-n ascuns vreo douăzeci de călăreți. 

GÖTZ: Bine. Şi eu l-am trimis pe Georg după Selbitz, şi pe 
slujitori prin vecini. Dragă cumnate, cînd s-or aduna cu 
toţii, are să fie o grămăjoară cum nu prea văd prinții. 

SICKINGEN: Se poate, dar pe lingă trupele stăpiînirii, o să 
fiţi puţini. 

GÖTZ: Un singur lup și e prea mult pentr-o turmă de oi! 

SICKINGEN: Dar dac-o fi ciobanul bun? 

GOTZ: Atita rău! Numai slugi plătite. Şi-apoi, oricît de bun 
cavaler ar fi, dacă nu l-or lăsa să lupte cum știe el, ce mai 
face? Aşa au făcut și cu mine o dată, cînd mă aliasem cu 
contele palatin împotriva cavalerului Konrad Schotten. 
Mi-au dat în scris de la cancelarie cum să lupt, cum să mă 
mișc... Le-am aruncat şi eu hîrtia pe masă şi le-am spus: 
„Nu-nţeleg să mă iau după asta! Ce ştiu eu ce se iveşte 
între timp? Asta n-aţi trecut-o pe hirtie! Eu singur trebuie 
să deschid ochii şi să văd ce-am de făcut“. 

SICKINGEN: Noroc, frate! Plec îndată şi-ţi trimit ajutor 
cît oi putea să string în grabă. 

GOTZ: Să trecem şi pe la doamne. Le-am lăsat împreună. 
Aş fi vrut ca Maria să-ţi dea răspunsul înainte de plecare. 
Trimite-mi apoi călăreţii şi-ntoarce-te pe-ascuns, s-o iei 
şi pe ea, căci mă tem că în curînd castelul meu n-o să mai 
fie un adăpost prea sigur pentru femei. 

SICKINGEN: Să nu pierdem nădejdea. 

Bamberg 

Camera Adelheidei 

Adelheid, Franz 

ADELHEID: Așadar, amîndouă trupele sînt pe drum? 

FRANZ: Da, şi stăpinul e fericit să-i poată răpune pe vrăj- 
maşii dumneavoastră. Cum m-aș fi dus şi eu, cu toate 
că vin cu drag încoace! Şi-acum mă- -ntore numaidecit, 
să v-aduc cît mai degrabă vești bune. Mi-a dat voie 
stăpînul. 

ADELHEID: El ce face? 

FRANZ: E vesel. Mi-a spus să vă sărut mîna. 

ADELHEID îi întinde mina: Ai buze calde! 

FRANZ aparte, cu mina pe piept: Aici e şi mai cald. Tare. 
Doamnă, supușii dumneavoastră sînt cei mai fericiţi 
oameni de sub soare! 

ADELHEID: Pe cine-au trimis împotriva lui Berlichingen? 

FRANZ: Pe von Sirau. Vă las cu bine, scumpă doamnă! 
Trebuie să plec. Nu mă uitaţi! 

ADELHEID: Stai de mănîncă ceva, bea și te odihneşte. 

FRANZ: La ce? V-am văzut, tai-a trecut și osteneala, și 
foamea. 

ADELHEID: Ştiu că-mi ești devotat. 

FRANZ: Ah, doamnă! 


ADELHEID: Abia te ţii pe picioare; odihnește-te şi ia ceva! 
FRANZ: Cită grijă aveţi de mine! Jese. 


ADELHEID: Îi înoată ocbhii-n lacrimi. Mi-e tare drag! Atit 
de mult, atit de-adinc n-a ţinut nimeni la mine! Zese. 


Jazthausen 
Götz, Georg 


GEORG: Vrea să vă vorbească între patru ochi! Nu-l cunosc. 
E-un om voinic, cu ochii negri, plini de foc. 
(Intră Lerse!?). 


GOTz: Bun venit! Cu ce-mi vii? 

LERSE: Numai cu mine. Nu e mult, dar cît e, e-al dumnea- 
voastră. 

GÖTZ: Fii binevenit! Un om de treabă, cînd pierdusem nădej- 
dea de prieteni noi şi mai degrabă mă temeam că-i pierd 
şi pe cei vechil Cum te cheamă? 

LERSE: Franz Lerse. 

GÖTZ: Îţi mulţumesc, Franz, că-mi dai prilej să cunosc un 
om de inimă. 

LERSE: E un prilej pe care vi l-am mai dat o dată, dar 
atunci n-aţi avut de ce-mi mulțumi. 

GOTz: Nu-mi aduc aminte să te fi cunoscut. 

LERSE: Îmi pare rău. Țineţi minte cînd, vrind să-i veniţi 
în ajutor contelui palatin, în postul Paştelui aţi pornit 
împotriva lui Konrad Schotten la Hassfurt? 

GOTZ: Da, ştiu. 

LERSE: Și mai ştiţi cum în drum spre un sat v-au ieșit 
înainte douăzeci şi cinci de călăreţi? 

GÖTZ: Ştiu. Şi eu mă ţinusem la început că sînt doisprezece, 
şi mi-am împărţit ceata. Noi eram şaisprezece, şi m-am 
oprit în sat, îndărătul unei şuri, tot crezînd să-i las să 
treacă și-atunci să le săr în spate, cum mă vorbisem cu 
ceilalți. 

LERSE: Dar noi vă zărisem, și ne-am suit pe-o măgură 
deasupra satului. V-aţi apropiat şi v-aţi oprit la piciorul 
măgurii. Cînd am văzut că n-aveţi de gînd să suiţi, am 
coborit noi. 

GÖTZ: Şi-abia atunci mi-am dat seama că pierdusem. Două- 
zeci şi cinci contra opt! Nu era de glumă! Erhard Truchses 
mi-a străpuns un călăreț. Atunci l-am doboriît şi eu de pe 
cal. Dacă ar fi fost toţi ca el, și ca încă un călăreț, ar fi 
fost vai de mine şi de biata mea mînă de oameni. 

LERSE: Călărețul de care vorbiți... 

GOTz: E cel mai viteaz pe care l-am văzut vreodată. Ştiu că 
mi-a dat de furcă! Cînd să zic că l-am dat gata şi că mă 
apuc de alţii, el iar dădea buzna peste mine și lovea voini- 
ceşte. Mi-a străpuns mîneca de la za, de mi-a luat şi-o bu- 
căţică de carne. 

LERSE: Şi l-aţi iertat? 

GÖTZ: Era prea viteaz ca să nu-l iert. 

LERSE: Dacă-i aşa, trag nădejde să fiți mulţumit de mine. 
V-am arătat chiar pe pielea dumneavoastră ce pot. 

GOTZ: Tu erai? Bine mi-ai venit! Bine mi-ai venit! Te poţi 
tu mîndri, împărate, că ţi-ai recrutat măcar un singur 
slujbaş în felul ăsta? 

LERSE: Mă mir că nu m-aţi recunoscut. 

GOTZ: Cum era să-mi vină-n minte că o să-mi dea sprijinul 
lui tocmai omul care luptase cu-atita îndirjire ca să mă 
răpună? 

LERSE: Tocmai de-asta. Eu din tinereţe sînt călăreț şi am 
luptat cu mulţi cavaleri. Cînd am dat de dumneavoastră, 
m-am bucurat. De faima domniei-voastre auzisem, dar 
abia atunci v-am cunoscut. E drept că nu v-am putut 
ţine piept, dar aţi văzut că nu mi-a fost teamă şi m-am 
întors din nou la atac. Pe scurt, mi-am dat eu seama cu 
cine am de-a face, şi din clipa aceea am hotărît ca numai 
dumneavoastră să vă slujesc. 

GÕTZ: Pe cît timp ne învoim? 

LERSE: Pe-un an. Fără plată. 

GÖTZ: Cum! Te angajez ca şi pe ceilalţi; şi mai presus de 
ceilalţi, cum se cuvine unuia care mi-a ţinut piept la 
Remlin. 


Vine Georg. 


GEORG: Hans von Selbitz vă salută. Miine e aici cu cin'zeci 
de oameni. 

GÖTZ: Bine. 

GEORG: Din jos de Kocher urcă o ceată de oameni de-ai 
împăratului. Fără-ndoială, sînt trimiși să vă spioneze. 

GÖTZ: Cam ciîţi? 

GEORG: Vreo cinzeci| 

GOTz: Nu mai mulţi! Vino, Lerse, să-i zdrobim. Cînd o veni 
Selbitz, să fie treaba începută. 

LERSE: E rost de început seceriş bogat. 

GOTzZ: Pe cai! Ies. 


Pădure la marginea unei mlaștini 
Se întilnesc doi călăreţi 


ÎNTÎIUL CĂLĂREȚ: Ce cauţi tu pe-aici? 

AL DOILEA CĂLĂREȚ: Mi-am cerut învoire să-mi fac nevoile. 
De-aseară, de cînd cu alarma aia zadarnică, parcă mi s-a 
lăsat în pîntece, că, una-două, iar trebuie să descalec. 

ÎNTÎIUL CĂLĂREȚ: Trupa e pe-aproape? 

AL DOILEA CĂLĂREȚ: Cam la un ceas de drum, sus prin 
pădure. 

ÎNTÎIUL CĂLĂREȚ: Atunci ce cauţi pe-aici? 

AL DOILEA CĂLĂREȚ: Vezi, să nu mă trădezi. Gindeam 
să cobor în sat. Poate oi găsi un brîu cald ca să mă-ncing 
şi să-mi treacă durerea. Dar tu, dincotro? 

ÎNTIIUL CĂLĂREȚ: Din satul vecin. Îi aduc ofițerului vin 
şi pîine. 

AL DOILEA CĂLĂREŢ: Da, bună treabă! Se pune pe trai 
în văzul nostru. Şi noi răbdăm. Bună pildă! 

ÎNTÎIUL CĂLĂREȚ: Hai şi te-ntoance, ticălosule! 

AL DOILEA CĂLĂREȚ: Da’ ce! Sint nebun? Ce n-ar da ă 
de-acolo să rabde de foame numai să fie-n locul meu! 

ÎNTIIUL CĂLĂREȚ: Auzi, vin cai! 

AL DOILEA CĂLĂREȚ: Vai de mine! 

ÎNTÎIUL CĂLĂREȚ: Eu mă caţăr în pom! 

AL DOILEA CĂLĂREȚ: Eu mă vir în stuf. 


Vin Götz, Lerse, Georg, călăreți 


GŐTZ: Dacă dăm pe lingă mlaștină şi n-o luăm la stînga prin 
pădure, îi luăm pe la spate. Trec mai departe. 

ÎNTÎIUL CĂLĂREȚ dindu-se jos din copac: Rău de noi, 
Michel! Nu răspunzi! Michel, s-au dus. Merge spre mla- 
ştină: Michel! Păcatele mele, nu t-ei fi dus la fund! Michel? 
N-aude. S-a înecat. Te-a luat naiba, fricosule! Sintem 
bătuţi! Vrăjmaşi, unde dai, tot vrăjmaşi! 


Apar din nou Götz și Georg, călări. 


GOTZ: Stai, ticălosule, ori te omor! 

CĂLĂREȚUL: Nu mă omori! 

GOTzZ: Dă-mi spada! Georg, du-l la un loc cu prizonierii 
luaţi de Lerse, devale, în pădure. Eu alerg după căpetenia 
lor, care-a luat-o la goană. Tese. 

CĂLĂREȚUL: Ce s-a făcut cavalerul nostru care ne-a condus? 

GEORG: L-a dat stăpinu-meu de-a berbeleacul de pe cal, 
de i s-a înfundat pamponul în nămol. L-au ridicat călă- 
reţii lui, l-au suit pe cal şi-au tulit-o, de gîndeai că-s 
apucaţi. Jes. 


Tabără 

Căpitanul, întiiul cavaler 

ÎNTIIUL CAVALER: Îi văd gonind de departe spre tabără, 
încoace. i 

CĂPITANUL: Sigu că-i urmăreşte de-aproape. Trimiteţi vreo 
cincizeci de oameni înspre moară. De s-o rătăci cumva 
de ai lui, poate că-l prindeţi. Cavalerul pleacă. 


Intră al doilea cavaler, adus de alții. 
CĂPITANUL: Cum merge, domnișorule? Ori ţi-au mai pierit 
din ifose? 

CAVALERUL: Lua-l-ar dracu! Cît un taur de-aş fi fost, şi 
tot mă dădea gata. Spurcatul! Cind s-a năpustit pe 
mine, am gîndit că e un trăsnet și că mă face una cu 
pămîntul. 

CĂPITANUL: Dă slavă domnului c-ai scăpat! 

CAVALERUL: Ce să dau slavă, că mi-a stîlcit coastele. Unde-o 
fi felcerul? Tese. 


Jazihausen 

Götz, Selbitz 

GOTZ: Ei, Selbitz, ce zici de proscrierea mea? 

SELBITZ: Weislingen ţi-a făcut-o ! 

GOTZ: Crezi? 

SELBITZ: Nu cred: ştiu. 

GÖTZ: De unde? 

SELBITZ: Îţi spun că la Reichstag tot pe lîngă împărat s-a 
învîrtit. 

GOTz: Bine; i-om strica şi de data asta socotelile. 

SELBITZ: Sper! 

GÖTZ: Haidem! Să-nceapă goana după iepuri. 


Tabără 

Căpitanul, cavaleri 

CĂPITANUL: Aşa n-ajungem la nimic, domnilor! Ne toacă 
ceată după ceată, şi care mai scapă, fuge de mănîncă 
pămîntul! Mai degrabă nimerește în Turcia decit să se 
mai întoarcă-n tabără. Aşa ne macină zi de zi. Trebuie 
să ne luăm inima-n dinţi şi să-i ieşim înainte! Eu însumi 
țin să fiu în fruntea voastră, ca să vadă cu cineare de-aface. 

UN CAVALER: Foarte bucuroși; numai că ăsta cunoaşte 
toate cărăruile, ascunzişurile-n munte, încît nu e chip 
să-l prinzi, cum nu prinzi un şoarece-n grînar. 

CĂPITANUL: Eu zic că-l prindem. Haidem la Jaxthausen 
întîi. Vrînd-nevrînd, vine el să-și apere castelul. 

CAVALERUL: Pornim cu trupa toată? 

CĂPITANUL: Fireşte! Ori nu știți că ne-a şi prăpădit vreo 
sută? 

CAVALERUL: Haidem, pîn’ nu ne prăpădim cu toţii. Te-ncingi 
în preajma lui, de curgi ca untul la soare. 

Munte împădurit 
Götz, Selbitz, trupa 


GÖTZ: Vin buluc cu toţii! La timp ne-au sosit călăreții lui 
Sickingen. 

SELBITZ: Ne despărțim. Eu o iau la stînga, ocolind coama. 

GÖTZ: Bine. Tu, Franz, ia-o cu cincizeci de oameni la dreapta, 
prin pădure, la deal. Vin dinspre cîmpie. Rămîn să-i 
ţin pe loc. Georg, tu stai lingă mine! Şi de-ţi vedea că mă 
atacă, săriți pe ei din lături! Să-i potopim! Nici habar 
n-au c-o să le ţinem piept. Zes. 


Cimp 
De-o parte, un deal; de alta, pădure 
Căpitanul, ostaşi împărăteşti 


CĂPITANUL: Ne-aşteaptă-n cîmp deschis! Îşi bate joc de 
noi! O să ne-o plătească! Cum! Puțin îi pasă că-l năpădim 
cu şuvoiul nostru? 

UN CAVALER: Fereşte-te! Nu merge-n frunte! Se uită de 
parcă pe-ăl dintii care l-o-nfrunta îl dă de-a rostogolul 
şi-l face una cu pămîntul. Treci în urma călăreţilor! 

CĂPITANUL: Nu cu plăcere. 

CAVALERUL: Te rog! Dumneata ne legi pe toţi, ca pe un 
mănunchi de vergi de alun. De ne-om risipi, ne ia unu cite 
unu şi ne toacă pe toţi ca pe niște fire de papură. 

CĂPITANUL: Sună, trompet! Iar voi, măturaţi-i! Iese. 

Selbitz vine în goana calului de pe măgura din fund. 

SELBITZ: După mine! Şi-au să spună milinilor lor: „Înmul- 
tiți-vă!“ Iese. 

Apare Lerse din pădure. 
LERSE: La Götz, cu toţii! E-aproape încercuit! Selbitz, 


viteazule, ai şi curăţat locul de ei! Toată poiana o s-o 
semănăm cu capetele lor de ciulini... Trec. Învălmășeală. 


O înălțime cu un turn de pază 

Selbitz, rănit, călăreţi 

SELBITZ: Culcaţi-mă aici şi întoarceţi-vă la Götz! 
ÎNTÎIUL CĂLĂREȚ: Nu, stăpine, aveţi nevoie de noi. 


SELBITZ: Să se suie careva în turn, să vadă ce se-ntimplă! 
ÎNTÎIUL CĂLĂREȚ: Cum s-ajung? 

AL DOILEA CĂLĂREŢ: Suie-te pe umerii mei pîn-aiungi la 
ferestruica din zid. De-acolo te salți spre portiţă. 

ÎNTÎIUL CĂLĂREȚ suind: Ah, stăpine! 

SELBITZ: Ce vezi? 

ÎNTIIUL CĂLĂREȚ: Călăreţii dumneavoastră fug. Sprecoama 
dealului. 

SELBITZ: Blestemaţii! Mai bine să mor, dar ei să ţină piept 
dușmanului. Să-ncalece unul, să strige la ei şi să-i întoarcă b 
Călărețul iese. Pe Götz îl vezi? 

CĂLĂREȚUL: Văd trei pene negre în mijlocul viltorii. 

SELBITZ: Luptă, viteazul! Și eu... zac! 

CĂLĂREȚUL: Un panaș alb! Cine-o fi? 

SELBITZ: Căpitanul. 

CĂLĂREȚUL: Götz dă năvală peste el. Buf! A căzut! 

SELBITZ: Căpitanul? 

CĂLĂREȚUL: Da, stăpîne. 

SELBITZ: Bravo! Bravo! 

CĂLĂREȚUL: Vail Vai! Nu-l mai văd pe Götz. 

SELBITZ: Poţi muri, Selbitz! 

CĂLĂREȚUL: Ce-nvălmășeală unde stătuse! Nici panașul 
albastru al lui Georg nu-l mai văd! 

SELBITZ: Dă-te jos! Pe Lerse nu-l vezi? 

CĂLĂREȚUL: Nimic. Grozavă forfoteală | 

SELBITZ: Aiunge! Vino! Ce fac călăreţii lui Sickingen? 

CĂLĂREȚUL: Se ţin bine. Stai! Fuge unul spre pădure. Încă 
unul. Fug o grămadă! S-a dus Götz! 

SELBITZ: Dă-te ios. 

CĂLĂREȚUL: Nu pot! Ura! Ura! Îl văd pe Götz! Şi pe Georg. 

SELBITZ: Pe cal? 

CĂLĂREȚUL: Pe call Victorie! Victorie! Fug! 

SELBITZ: Cine? Oamenii împăratului? 

CĂLĂREȚUL: Steagul e-n mijloc, Götz... în urma lui. Se-mpră- 
ştie. Götz îl aiunge pe stegar. I-a luat steagul. Se opreşte. 
O mînă de oameni e-n jurul lui. Tovarăşul meu l-a junge. 
Vin încoace. 


Apar Götz, Georg, Lerse și o mină de oameni. 


SELBITZ: Ura, Götz! Izbindă! 

GÖTZ descălecînd : Scump, scump plătită | Eşti rănit, Selbitz! 

SELBITZ: Tu trăieşti şi lupți! Prea putin am făcut! Și păcă- 
toşii mei de călăreţi!... Cum te-ai descurcat? 

GÖTZ: Mare minune c-am scăpat.! Uite, lui Georg îi datorez 
viaţa, și uite, lui Lerse! L-am doborit pe căpitan de pe 

cal. Ei mi-au omorit calul şi-au tăbărit pe mine. Georg 
şi-a croit drum cu spada, m-a aiuns și-a sărit de pe cal. 
Ca fulgerul am sărit pe calul lui. Ca fulgerul a încălecat 
şi el. Stai, de unde aveai cal? 

GEORG: Unuia care pîndea să te lovească i-am înfipt pum- 
nalul în pintece, în vreme ce i se ridicase zaua. S-a pră- 
bușşit: ați scăpat de-un dușman, şi eu m-am ales cu un cal. 

GOTz: Ne încolţise. Abia cînd a pătruns Franz pîn’ la noi 
ne-am croit drum secerind în dreapta şi-n stinga. 

LERSE: Nemernicii pe care i-am adus eu trebuiau să secere 
de la margini, pînă ce coasele ni s-ar fi-ntilnit. Dar au 
rupt-o la fugă ca nişte slugi împărătești. 

GÖTZ: Toţi au fugit: prieten şi duşman! Numai tu, grămăjoa- 
ră mică, mi-ai apărat spatele. Destul mi-au dat de lucru 
vlăjganii din faţă. Căderea căpitanului mi-a folosit să-i zgil- 
ţii şi să-i pun pe fugă. Le-am luat steagul şi cîțiva oameni. 

SELBITZ: Căpitanul ţi-a scăpat? 

GOTZ: Apucaseră să-l scape. Haidem, copii! Selbitz! Faceti 
o targă din crengi! N-ai să poţi să-ncaleci. Vino la mine 
la castel. I-am împrăștiat. Dar am rămas puţini. Mai știi 
dacă n-or trimete trupe noi? Hai și v-oi ospăta, dragi 
prieteni! E bun un păhărel de vin după asemenea trintă! 


Tabără 

Căpitanul 

CĂPITANUL: Pe toţi v-aș stringe de git, cu mina mea! Auzi! 
Să fugiţi! O mină de oameni, cu atit rămăsese. Să fugiți 
voi din faţa unui singur om! N-o să creadă decît cine are 
chef să ridă de noi. Porniţi numaidecit: tu, tu, tu. Pe 
unde o să găsiţi oameni de-ai noștri, de-ai împăratului, 
ori aduceţi-i înapoi, ori omoriţi-i pe loc! Ocara asta trebuie 
spălată, chiar dac-ar fi să pierim cu toții! 


Jazihausen 
Götz, Lezse, Georg 


GÖTZ: Nu-i timp de pierdut! Bieţii băieţi, nu vă dau deloc 
răgaz. Daţi o goană prin împreiurimi; poate mai găsiţi 
ceva călăreţi! Spuneţi-le să se-adune la Weilern; e locul 
mai sigur. De-om zăbovi, vin peste noi la castel! Cei doi 
pleacă. S-alerge un om să iscodească. Se-ngioașă gluma! 
De-am da peste băieţi de treabă, tot ar mai merge! Dar 
te pui cu gloata? Tese. 

Intră Sickingen și Maria. 


MARIA: Te rog, dragă Sickingen, nu-l pănăsi pe fratele meu! 
Toţi călăreţii, și-ai lui Selbitz, și-ai tăi, toţi s-au Împrăş- 
tiat. A rămas singur. Pe Selbitz l-au dus rănit la castelul 
lui. Sint înspăimîntată! 

SICKINGEN: Fii pe pace! Nu-l părăsesc. 


Vine Götz. 


GOTZ: Haidem la biserică. Preotul aşteaptă. Într-un sfert 
de ceas trebuie să fiți cununați. 

SICKINGEN: Aici rămîn. 

GOTZ: Întiîi vii la biserică. 

SICKINGEN: Da, şi pe urmă? 

GOTZ: Pe urmă voi luaţi drumul vostru. 

SICKINGEN: Götz! 

GOTz: Nu vreţi să veniţi la biserică? 

SICKINGEN: Hai! Hai! 


Talără 

Căpitanul, cavalerii 

CĂPITANUL: Cîţi mai sîntem cu toții? 

CAVALERUL: O sută cincizeci. 

CĂPITANUL: Din patru sute! Rău de noi! Sus, băieți! De-a 
dreptul spre Jaxthausen, pînă nu prinde iar putere și 
nu ni se pune în cale. 


Jazihausen 
Götz, Elisabeth, Maria, Sickingen 


GOTz: Domnul să vă binecuvînteze şi să vă dea zile fericite 
vouă şi copiilor voştri. 

ELISABETH: Și copiii să fie ca voi: cinstiţi. Pe urmă, facă-și 
drum în lume cum or vrea. 


SICKINGEN: Vă mulţumesc la amîndoi. Și ţie, Maria. Cum 
te-am dus eu la altar, așa să mă duci tu către fericire. 
MARIA: Mină-n mînă ne-om îndrepta cu smerenie spre acel 

pămînt străin al făgăduinţei. 
GÖTZ: Mergeţi cu bine! 
MARIA: A, nu! Nu vă lăsăm! 
GÖTZ: Trebuie, surioară. 

MARIA: Eşti fără milă, frate. 
GÖTZ: Şi tu, prea iubitoare şi prea puţin chibzuită. 


Vine Georg. 


GEORG în şoaptă: Nu găsesc nici un călăreț. Unul singur 
parc-ar fi vrut să vină, pe urmă s-a răzgindit. 

GÖTZ: Bine, Georg. Începe să mă lase norocul. Îmi spunea 
mie inima. Te rog, Sickingen, plecaţi chiar în seara asta ! 
Fă-o şi pe Maria să-nţeleagă. Ţi-e nevastă. Arată-te ener- 
gic ! De ţi-i puneceva în gind și femeia ţi-o sta de-a curme- 
zişul, să ştii de la mine că se-ngraşă dușmanul şi-i vine 
apa la moară. 


Apare un călăreț. 


CĂLĂREȚUL în şoaptă: Stăpîne, un pile de pedeștri e-n 
marş. Vin repede-ncoace! 

GŐTZ: l-am dezmeticit eu. Cîţi or fi? 

CĂLĂREȚUL: Vreo două sute. În mai puţin de două ceasuri 
sînt aici. 

GÖTZ: Încă-s dincolo de rtu? 

CĂLĂREȚUL: Încă, stăpîne! 

GOTZ: Numai cincizeci de oameni să am, n-ar apuca să treacă 
rîul. Pe Lerse l-ai văzut? 

CĂLĂREȚUL: Nu, stăpîne. 

GÖTZ: Spune-le tuturor să fie gata. Dragii mei, trebuie să 
ne despărțim |! Plingi, draga mea Maria; au să vină şi zile 
cînd ai să te bucuri. Mai bine să plingi în ziua nunţii decît 
să ai bucurii la început şi-n urmă mîhniri. Cu bine, Maria, 
cu bine, frate! 

MARIA: Nu pot să vă las! Dragă frate, răminem cu voi! 
Așa puţin îl prețuiești pe soţul meu, încît îi refuzi aiutorul 
într-o nevoie ca asta? 

GÖTZ: Da, uite unde-am ajuns! Poate că mi-a sunat ceasul! 
Voi azi vă începeţi viaţa. Nu vă legaţi soarta de-a mea! 
Am şi dat poruncă să vă fie gata caii. Trebuie să plecaţi 
numaidecit ! 

MARIA: Frate, frate! 

ELISABETH lui Sickingen : Ascultaţi-l, plecaţi! 

SICKINGEN: Dragă Maria, să mergem. 

MARIA: Și tu? Mi se rupe inima! 

GOTZ: Rămii, atunci. Peste cîteva ceasuri castelul meu va 
fi înconjurat. 

MARIA: Vai, vai! 

GOTZ: Cît om putea, ne apărăm noi. 

MARIA: Sfiîntă Fecioară, fereşte-ne de rele! 

GOTZ: La urmă, ori murim, ori ne predăm. Și lacrimile tale 
vor fi de vină dacă soţul tău are să aibă aceeași soartă ca 
şi mine. 

MARIA: Mă chinuieşti! 

GÖTZ: Rămii! Rămili! Las” să ne prindă pe-amîndoi! Sickin- 
gen, cazi şi tu într-o groapă cu mine! Cind eu gindeam ca 
tu să mă scoţi! 

MARIA: Plecăm! Surioară! Surioară! 

GOTZ: Pune-o la adăpost pe ea, şi-apoi gîndeşte- -te la mine! 

SICKINGEN: Patul cununiei nu-l voi cunoaşte pîn'nu te scot 
din primejdie. 

GÖTZ: Soră! Soră dragă! O îmbrățișează 

SICKINGEN: Haidem! Haidem! 

GÖTZ: Încă o clipă! Vă mai văd! Fiţi pe pace! Ne vedem 
noi iar! 

Sickingen și Maria ies. 


GÖTZ: Am alungat-o, şi-acum, că pleacă, tare aş ține-o! 
Elisabeth, tu rămîi cu mine! 

ELISABETH: Pînă la moarte. Jese. 

GÕTZ: Pe cine l-o iubi Dumnezeu, să-i dea o soție ca tine. 


Vine Georg. 


GEORG: Sint aproape! l-am urmărit din turn. Răsărea soa- 
rele şi le-am văzut lăncile strălucind. Dar, nu m-am temut, 
cum nu se teme pisica în faţa unei armate de şoareci. 
Numai că de astă-dată noi sintem şobolanii. 

GÖTZ: Vedeţi de încuietorile porților! Baricadaţi-le pe dină- 
untru cu birne și cu pietre. Georg pleacă. O să le punem 
noi răbdarea la-ncercare pîn’ ce le-or ieşi ochii din cap! 
Cu vitejie să-şi muşte propriile miini! Un trompet, afară. 
Aha! Un ticălos în haină roşie vine să ne-ntrebe dacă 
primim să fim porci de cîini. Se duce la geam. Ce vrei? 
Se aude un sol vorbind din afară ! Götz, aparte. Vedea-te-aș 
spinzurat! Trompetul continuă să vorbească: „Insultător 
al maiestăţii...“! Asta un popă a scris-o! Zrompetul sfir- 
șeşte. Götz răspunde... Să mă predau?! Fără condiţii? Cu 
cine vorbiţi? Ce? Eu sînt tilhar? Spune-i căpitanului tău: 
Maiestăţii Sale, împăratul, îi păstrez, ca și pînă acum, 
tot respectul cuvenit. Cît despre căpitan, poate să mă.. 
Îi închide fereastra-n nas. 

Asediu 

Bucătărie 

Elisabeth, Götz, apropiindu-se de ea. 

GOTZ: Ştiu că ai de lucru, draga mea! 

ELISABETH: Numai de-aș avea mult timp! O să ne fie greu 
să facem faţă. 

GÖTZ: Nu ne-au dat pas să ne pregătim. 

ELISABETH: Şi-atita lume pe care-am tot hrănit-o! Ştii că 
şi vinu-i pe siirşite. 

GÖTZ: De-am putea să mai ţinem piept numai cît să ceară 
ei capitularea. Au pierderi mari. Toată ziua-mproaşcă, 
izbesc zidurile şi ne găuresc geamurile. Lerse, ce băiat de 
treabă, se furişează cu flinta lui jur împrejur. Cum vede 
că se apropie vreunul, pac! îl şi culcă la pămînt. 

UN CĂLĂREȚ: Ne-ar trebui jar, doamnă. 

GOTZ: De ce? 

CĂLĂREȚUL: S-au isprăvit gloanţele şi am vrea să turnăm 
altele. 

GŐTZ: Dar cu praful de puşcă cum stăm? 


CĂLĂREȚUL: Aşa şi-așa. Dar tragem tot în plin. 


Sală 

Lerse, cu o formă de turnat gloanțe; un călăreț îi aduce jar. 

LERSE: Pune-o aici și caută prin casă de unde-mi faci rost 
de plumb. Deocamdată de-aici. Scoate un vitraliu şi-l 
sparge. Din orice tragi un folos. Așa-i pe lume. Nu ştie 
omul cum se întorc toate. Lucrătorul care-a legat geamul 
ăsta nici n-o fi visat că plumbular putea să facă un strașnie 
cucui în capul vreunui strănepot. Așa şi taică-meu. Cînd 
am venit pe lume, nu s-a gîndit care pasăre a cerului oră 
care vierme al pămîntului are să tragă din mine. 


Georg vine cu o bucată de jgheab. 

GEORG: Uite plumb. De i-oi nimeri numai cu-o jumătate, 
nu mai rămîne unul care să-i spună împăratului: „Doamne, 
prost mi-am făcut datoria!“ 

LERSE tăind din ea: Bună bucată! 

GEORG: Găsească-şi ploaia şi alt vad! Nu mi-e mie teamă. 
Un călăreț viteaz şi-o ploaie bună își croiesc ei drumul. 


LERSE turnînd plumb: Ține lingura. Merge la geam. Se tot 
învîrtește o slugă a împăratului cu o flintă. Or fi ginding 

că nu mai avem gloanţe. Ia să-i trintesc un glonţ cald, 
turnat acuma. Încarcă. 

GEORG dînd lingura la o parte: la să văd! 

LERSE împuşcind: Gata cu vrabia! 

GEORG: Asta a tras în mine mai adineauri, cînd m-am suit 
pe acoperiş să iau jgheabul. A nimerit într-un porumbel 
aproape de mine şi mi-a căzut în jgheab. I-am mulţumit 
de friptură şi m-am întors cu pradă îndoită. 

LERSE: Acum să încărcăm puştile și să dim o raită prin tot 
castelul, să știm și noi că nu mîncăm pe degeaba pîinea. 


Vine Götz 


GOTzZ: Rămii, Lerse! Am de vorbit cu tine! Tu, Georg, ve- 
zi-ţi de vînătoare! Georg iese. Vor să-mi facă o propunere. 

LERSE: Mă duc eu; să vedem despre ce e vorba. 

GOTZ: Ştiu. Au să-mi ceară să mă predau, și-n schimb 
să-mi asigure închisoare cavalerească. 

LERSE: Dar e prea puţin. Înţeleg să cerem ieșire liberă, 
acum, că nu mai aştepţi nici un sprijin de la Sickingen. 
Am îngropa banii şi argintăria undeva unde să nu dea 
nimeni peste ele nici cu vergea vrăjită, le-am preda castelul 
şi-am ieşi cu faţa curată. 

GÕTZ: N-o să ne dea drumul. 

LERSE: Oricum, să-ncercăm. Să-mi garanteze escortă sigură, 
şi mă duc. ese. 


Sală 
Götz, Elisabeth, Georg, călăreţi, la masă 


GÖTZ: Primejdia ne-a adunat la aceeași masă. Poftă bună, 
dragi prieteni! Și beţi vîrtos! Sticla e goală! Mai dă-ne 
una, nevastă! Elisabeth dă din umeri. Ce, nu mai sînt? 

ELISABETH încet: Una mai e; o păstram pentru tine. 

GOTZ: Nu se poate, dragă. Dă-o-ncoace. Ei să fie tari; doar 
pentru mine luptă. 

ELISABETH: Vezi că-i afară în dulap! 

GOTZ: Cea din urmă! Nu ştiu, dar parcă nu mai văd la ce-am 
păstra-o. De multă vreme n-am fost aşa de mulțumit. 
Închină. Trăiască împăratul! 

TOŢI: Trăiască! 

GÖTZ: Ăsta să ne fie cuvintul penultim înainte de-a muri. 
Mi-e drag împăratul. Aceeaşi soartă o avem amindoi. Ba 
poate că mai fericit sînt eu. Căci el trebuie să prindă şoa- 

recii corpurilor legiuitoare, în timp ce şobolanii îi rod pose- 
siunile. Ştiu că uneori ar vrea mai degrabă să moară decit 
să mai fie el sufletul într-un trup atit de putregăit. Zoarnă. 
Pentru un rînd mai e! Şi cind sîngele din noi o fi pe sfir- 
şite, ca vinu-n sticla asta, şi s-o mai pre linge întîi subțire, 
şi-apoi în picuri... scurge cele din urmă picături în paharul 
ni... care să ne fie ultimul cuvint? 


GEORG: Trăiască libertatea! 

GÖTZ: Trăiască libertatea! 

TOȚI: Trăiască libertatea! 

GÖTZ: Dacă ea ne supravieţuieşte, putem muri împăcaţi. 


Căci în cuget ni-i vedem pe strănepoţi fericiţi și pe împă- 
rații strănepoţilor noştri fericiţi. Dacă supușii le-ar sluji 
prinților cu-atita cinste şi voie bună ca voi mie, şi dacă 
prinții i-ar sluji împăratului aşa cum i-aş sluji eu lui... 


GEORG: Atunci multe ar trebui să se schimbe! 
GÖTZ: Nu chiar atit de multe. Atiţia oameni de ispravă am 


cunoscut printre prinți! Neamul ăsta de oameni să fi 
pierit? Oameni de bine, care-și găseau mulțumirea ei înde 
ei și în supușii lor, care puteau să rabde alăturea de dinşii 


“un vecin nobil şi liber, fără să se teamă şi fără să-l pizmu- 


iască ; oameni cărora le creștea inima cînd vedeau la masa 
lor pe cît mai mulţi de-o seamă cu dinșii, și care n-au făcut 
din cavaleri mai întîi curteni josnici, ca să poată trăi cu ei. 


GEORG: Aţi cunoscut asemenea domni? 
GOTz: Desigur. Cît oi trăi am să-mi aduc aminte de land- 


graful von Hanau; cum a pus el la cale o vinătoare; cum 
prinții și cavalerii care erau de față prinzeau cu toţii sub 
cerul liber, şi cum toată țărănimea de prin împrejurimi 
alergase să-i "vadă. N-o făcuse asta de ochii lumii! O plă- 
cere să fi văzut băieţi bucălaţi și fetișcane rumene, oameni 

u stare alăturea de bătrîni falnici, atitea feţe voioase 
care se bucurau şi ele de măreţia stăpinului lor, desfătin- 
du-se laolaltă cu el pe pămîntul lui Dumnezeu! 


GEORG: Senior cu suflet, aşa >a dumneavoastră! 


GO 

TZ: De ce n-am crede că s-ar putea să domnească în ace- 
laşi timp mai mulţi prinți buni, cum au fost ei? Şi că 
respectul pentru împărat, pacea şi înțelegerea dintre ve- 
cini, ca şi dragostea dintre supuşi, ar putea să ne fie avuția 
cea mai de preţ pe care s-o lăsăm moștenire din tată-n 
fiu? Fiecare şi-ar vedea de avutul lui, sporindu-şi-l în 
cuprinsul lui, fără să creadă, ca acum, că dacă nu vatămă 
pe altul, nu poate spori! 


GEORG: Dar atunci am mai avea pricini de luptă? 

GOTZ: Unde dă Dumnezeu să nu mai fie descreieraţi în 
țară? Tot s-ar găsi destule de făcut. N-ar fi decît să stir- 
pim lupii din codru, ori vecinului ce-și vede tihnit de ară- 
tură să-i aducem vînat din pădure şi-n schimb să stăm 
la masa lui. De n-ajunge nici atît, ne-am duce şi noi cu 
fraţii şi-am sta, ca heruvimii cu sabia înflăcărată, de veghe 
la greniţi împotriva lupilor de turci ori a vulpoilor de 
franţuji, ori am apăra bietele pămînturi hărțuite ale 
iubitului nostru împărat și pacea împărăției. Ce viață 
ar fi, Georg! Dacă e să-ți pui în joc viaţa pentru fericirea 
obştească... Georg sare. Încotro? 

GEORG: Ah, uitasem că sîntem închiși, că împăratul a spus 
să ne închidă și că e nevoie să ne punem viaţa în joc ca să 
ne scăpăm viaţa! 

GOTZ: Nu te-ntrista | 


Vine Lerse. 


LERSE: Sintem liberi! Sintem liberi! Răi oameni, nătingi 
și îndărătnici ca nişte măgari. Vă lasă să plecaţi, cu cai 
şi arme, dar merindele rămîn aici. 

GÖTZ: N-au în ce-şi fringe dinţii. 

LERSE în șoaptă: Aţi îngropat argintul? 

GÖTZ: Nu! Nevastă, mergi cu Franz. Vrea să-ți spună ceva. 
Toţi. ies. 


Curtea castelului 


GEORG cîntă în grajd: A prins băiatu-o păsărea, 

Vezi! Vezi! 

Si-n colivie-o necăjea, 
Vezi! Vezi] 
Și zbori 
De poţi! 

Năuc de bucurie, 
Vezi ! Vezi! 

Si-n mînă vrând s-o ţie, 
Vezi! Vezi! 
Si zbori 
De poţi ! 

Zbură scatiul sus pe cas”, 
Vezi! Vezi! 

Şi-i rîse prostului în nas. 
Vezi! Vezi! 
Poftim 
Că zbor! 


GÕTZ: Cum stăm? 

GEORG aduce calul: L-am înșeuat. 
GOTz: Eşti priceput. 

GEORG: Ca pasărea cînd a zburat. 


Apar toți cei asediați. 
GOTZ: Aveţi flintele? Nu astea! Duceţi-vă sus şi luaţi-le 


pe cele mai bune din rastelul cu armament. Tot le pier- 
dem. S-o luăm înainte! 


GEORG: Hm!Hm! 
Vezi! Vezi! 
Hm! Hm! 
Ies. 
Sală 


Doi călăreţi în sala de arme 


ÎNTIIUL CĂLĂREȚ: Eu o iau pe asta. 

AL DOILEA CĂLĂREȚ: Eu peasta. Stai, ealta mai frumoasă. 

ÎNTÎIUL CĂLĂREȚ: Mai repede! Hai! 

AL DOILEA CĂLĂREȚ: Auzi? 

ÎNTIIUL CĂLĂREȚ sare la geam: Săriţi! Doamne sfinte! Îl 
omoară pe stăpin! L-au dat jos de pe cal! Georg se prăbu- 
şește! 

AL DOILEA CĂLĂREȚ: Pe unde fugim? Lîngă zid e un nuc. 
Coborim din cracă în cracă şi apoi în vale. Fuge. 

ÎNTÎIUL GĂLĂREȚ: Franz se ţine bine. Mă duc la el. De-or 
muri ei, eu la ce să trăiesc? 


Iese. 


ACTUL AL PATRULEA 


Hanul din Heilbronn 
Götz 


GÖTZ: Mă simt ca Necuratul cînd l-a virit călugărul cu far- 
mece în sac. Mă frămînt şi n-ajung la nimic. Sperjurii! 


Iniră Elisabeth. 


GÖTZ: Ce veşti, Elisabeth, de la dragii mei tovarăşi? 

ELISABETH: Nimic sigur. Parte înjungheați, parte aruncati 
în turn. Nimeni nu ştie, ori nu vrea să spună ce-i cu ei. 

GOTZ: Aşa răsplătește Dumnezeu credința şi supunerea de 
copil? „Ca să-ţi fie ţie bine și să trăieşti zile multe pe pă- 
mint!“ 

ELISABETH: Dragul meu, nu cîrti împotriva tatălui ceresc! 
Răsplata e-n ei, născută odată cu ei: este în sufletul lor 
nobil şi liber. Chiar prizonieri, tot liberi sînt! Uită-te la 
consilierii imperiali, cu lanţul lor de aur la git, care le 
stă... 

GÕTZ: ...ca o salbă la gitul unui porc! Cum or fi Georg şi 
Franz în lanţuri? 

ELISABETH: Şi-un înger ar plinge de i-ar vedea! 

GOTZ: Eu n-aş plinge. Aş scrîșni din dinţi şi mi-aş rumega 
minia. În lanţuri, luminile ochilor mei! Copiii mei dragi! 
Mai bine nu m-aţi fi iubit! Nu m-aş mai sătura privindu-i. 
Să juri în numele împăratului şi să nu-ţi ţii cuvîntult 

ELISABETH: Alungă gindurile astea! Gindeşte-te că trebuie 
să apari înaintea consilierilor. Nu ești stăpîn pe tine ca 
să-i înfrunţi şi mi-e teamă. 

GÖTZ: Ce pot să-mi facă? 

ELISABETH: Apredul! 

GOTz: Măgarul dreptăţii: le cară sacii la moară şi gunoiul pe 
cimp. Ce e? 

Intră aprodul. 


APRODUL: Domnii consilieri s-au întrunit în sala Primăriei 
şi m-au trimis după dumneavoastră. 

GŐTZ: Vin. 

APRODUL: Vă-nsoţesc. 

GOTzZ: Prea mare cinste! 

ELISABETH: Stăpinește-te! 

GÖTZ: Fii fără grijă! Iese 


Primăria 

Consilierii imperiali, un căpitan, consilierii din Heilbronn 

CONSILIERUL COMUNAL: Am adunat, la porunca domniilor- 
voastre, pe cei mai voinci şi viteji cetăţeni. Aşteaptă 
aici, alături, ca la un semn al dumneavoastră să pună 
mîna pe Berlichingen. 

ÎNTIIUL CONSILIER: Ne facem o plăcută datorie să dovedim 
Maiestăţii-Sale Împăratul tot zelul pe care-l depuneţi 
spre a-i asculta înalta poruncă. Sint meseriaşi? 

CONSILIERUL COMUNAL: Fierari, pivniceri, dulgheri, oameni 
cu pumnul greu şi pieptul dîrz. Se bate în piept. 

CONSILIERUL IMPERIAL: Bine. 


Intră  aprodul. 


APRODUL: Gőtz von Berlichingen e la uşă. 
CONSILIERUL IMPERIAL: Să intre. 


Intră GOtz,. 


GOTZ: Vă salut, domnilor, ce doriţi de la mine? 

CONSILIERUL IMPERIAL: Întîi să iei seama unde te afli. 
Apoi în faţa cui. 

GOTZ: Pe legea mea, nu s-ar putea să nu vă recunosc, dom- 
nilor! 

CONSILIERUL IMPERIAL: Asta ţi-e şi datoria. 

GOTz: Mi-o împlinesc din inimă. 

CONSILIERUL IMPERIAL: Stai jos. 

GŐTZ: Unde? Colo? Pot sta şi-n picioare. Prea miroase a 
scaun de condamnat la moarte, ca de altfel toată încăpe- 
rea. 

CONSILIERUL IMPERIAL: Fie, stai în picioare. 

GOTz: Să trecem la fapt, dacă doriţi. 

CONSILIERUL IMPERIAL: Vom proceda în ordine. 

GÖTZ: M-ar bucura. Ar fi fost de dorit să fi făcut aşa întot- 
deauna. 

CONSILIERUL IMPERIAL: Ştii, cred, că ne-ai fost dat pe 
mînă fără condiţii. 

GOTZ: Ce-mi daţi să uit? 

CONSILIERUL IMPERIAL: Dac-aș putea să-ți dau puţină 
modestie, ţi-aș îndrepta situaţia. 

GÖTZ: Mi-aţi îndrepta-o ! Ca şi cînd aţi putea! Mai uşor v-ar 
fi să mi-o stricaţi şi mai rău! 

NOTARUL: Să le trec toate în procesul-verbal? 

CONSILIERUL IMPERIAL : Treci numai ce ţine de fapt. 

GOTzZ: Din partea mea, puteţi și tipări. 

CONSILIERUL IMPERIAL: Ai fost sub puterea împăratului 
care, în bunătatea lui părintească, în loc să-ţi pună în 
faţă legea şi să te bage la-nchisoare, ţi-a hotărit ca domi- 
ciliu Heilbronn, unul dintre oraşele la care ţine mai 
mult. Te-ai legat prin jurămint să te prezinţi, aşa cum 
se cade unui cavaler, și să aştepţi cu supunere cele ce vor 
urma. 

GOTZ: Întocmai, sînt aici și aştept. 

CONSILIERUL IMPERIAL: Și noi sîntem aici ca să-ţi aducem 
la cunoştinţă că îngăduinţa și graţia Măriei Sale îţi iartă 
fărdelegile și te dezleagă de proscriere şi de orice pedepse 
bine meritate, pe care, recunoscîndu-le, preasmerit vei 
mulțumi, dacă, în schimb, declari sub jurămînt prin 
alăturatul act, pe care ţi-l vom citi, că încetezi orice 
războire şi răzbunare. 

GŐTZ: Sint preasupusul servitor al Maiestăţii Sale, ca şi-n 
trecut. Dar una ţin să vă-ntreb mei întîi de toate: oame- 
nii mei unde sînt? Cu ei cum rămîne? 

CONSILIERUL IMPERIAL: Nu te privește. 

GŐTZ: La fel să se lepede împăratul de voi cînd o să fiţi la 
ananghie! Mi-au fost tovarăşi și-mi sînt! Unde i-aţi dus? 

CONSILIERUL IMPERIAL: Nu sîntem ţinuţi să-ţi dăm soco- 
teală. 

GOTZ: Ah, uitasem că pe voi nu vă leagă nici măcar cuvintul 
pe care vi-l daţi, necum... 

CONSILIERUL IMPERIAL: Însărcinarea noastră e să-ţi punem 
în față actul de abjurare. Supune-te împăratului şi-ai să 
găseşti atunci mijlocul să-i implori viaţa și libertatea 
oamenilor dumitale. 

GOTZ: Daţi-i citire! 

CONSILIERUL IMPERIAL: Notar, citește! 

NOTARUL: „Eu, Götz von Berlichingen, recunosc în mod 
public prin acest act că, întrucît m-am răzvrătit uneltind 
împotriva împăratului şi a Reichului...“ 

GÖTZ: Asta nu-i adevărat. Nu sînt răzvrătit. Și nici n-am 
pus la cale vreo uneltire împotriva împăratului. Cît 
despre Reich, nu mă priveşte. 

CONSILIERUL IMPERIAL: Ai răbdare şi ascultă mai departe. 

GÖTZ: Nu vreau s-ascult. Să poftească și să depună cineva 
mărturie. Am făcut eu un singur pas împotriva împăra- 
tului sau împotriva Casei de Austria? N-am arătat eu 
totdeauna, prin toate faptele mele, că ştiu mai bine decît 
oricare ce datorează Germania celui care domneşte? Și, 
mai ales, ce datorăm noi, cei mici, cavalerii şi clasa 
liberă, împăratului? Ar însemna să fiu un ticălos dacă 
m-aș lăsa convins să iscălesc aşa ceva. 

CONSILIERUL IMPERIAL: Și totuşi, avem ordin precis: ori 
ești de înţeles şi iscălești, ori, de nu, te aruncăm în turn. 

GOTZ: În turn? Pe mine! 

CONSILIERUL IMPERIAL: Și acolo poţi să-ţi aștepți ca 
justiția să decidă asupra soartei tale, dacă nu vrei s-o 
primeşti din mîna îngăduinței. 

GÖTZ: În turn! Dar abuzaţi de puterea dată de împărat! În 
turn! Nu poate veni de la el asemenea poruncă! Și cum?! 
Mai înţii, trădătorii să-mi întindă o cursă, în care, ca 
momeală, îmi agaţă jurămîntul, cuvîntul lor de cavaleri, 
apoi să-mi promită închisoare cavalerească şi să-şi calce 
din nou cuvîntul? 

CONSILIERUL IMPERIAL: Faţă de un tilhar nu există cuvînt. 


GOTZ: Dacă n-ai purta insigna împăratului, pe care o respect 
pînă şi în imaginea cea mai mizgălită, ţi-aș arăta eu ţie 
„tilhar“ ! Ţi l-aş băga înapoi pe git. Războirea mea e răz- 
boire de om cinstit. Ai avea de ce mulțumi Domnului, 
şi-ai avea de ce te mîndri în faţa oamenilor dacă vreodată 
în viața ta ai fi făcut o faptă atit de nobilă ca aceea 
pentru care sînt eu închis. Consilierul imperial face semn 
consilierului comunal să sune clopoţelul. N-am pornit la 
luptă nici pentru profitul meu şi nici ca să prad avutul 
unor oameni nevoiaşi şi neînarmaţi. Ci ca să-mi scap 
omul şi să-mi apăr viaţa. Ce nelegiuire vedeţi voi într-asta ? 
Nevoile noastre n-ar fi turburat cu nimic somnul împăra- 
tului şi nici Reichul. Slavă Domnului, o mînă tot mai 
am, şi bine am făcut că am folosit-o. Intră cîțiva oameni 
cu ciomege în mînă şi cu arme la şold. Dar asta ce mai e? 

CONSILIERUL IMPERIAL: N-ai vrut cu binele. Puneţi mîna 
pe el! 

GÕTZ: Asta era ! Care n-o fi cît un taur unguresc, să nu se-apro- 
pie! Că-i ard una cu dreapta asta a mea de fier, de-i sar 
dinţii din gură, şi-l trec de-a dreptul pe lumea cealaltă! 
Oamenii năvălesc asupra lui; pe unul îl aruncă deoparte, 
altuia îi smulge arma de la şold, ceilalți se dau în lături. 
Poftiţi! Poftiţi! M-ar bucura să văd care-i mai viteaz 
dintre voi! 

CONSILIERUL IMPERIAL: Predă-te! 

GOTZ: Cu sabia-n mină? Ştiţi voi că dac-aș vrea, acum v-aş 
da pe toţi în lături, vinători de iepuri ce sînteţi, şi aş 
lua-o la sănătoasa? Dar vreau să vă învăţ eu pe voi cum 
se ţine cuvintul. Făgăduiţi-mi închisoare cavalerească, 
depun spada şi mă consider prizonierul vostru, ca şi 
înainte! 

CONSILIERUL IMPERIAL: Cu sabia-n mînă te cerți cu împă- 
ratul? 

GÖTZ: Ferească sfintul! Numai cu voi şi nobila voastră 
tagmă. Duceţi-vă acasă, oameni buni! Vă pierdeţi timpul 
şi nu vă alegeţi decît cu ceva cucuie. 

CONSILIERUL IMPERIAL: Puneţi mîna pe el! Numai atita 
curaj aveţi cînd e să vă arătaţi dragostea faţă de-mpărat? 

AGTz: Tot atit cît ar avea şi împăratul grijă să le oblojească 
rănile din prea mult curaj. 


Intră aprodul, 


APRODUL: Paznicul strigă din turn! Se-apropie de oraș o 
ceată de peste două sute de oameni. S-au năpustit pe 
neașteptate de după viile din deal şi ne-ameninţă zidurile. 

CONSILIERUL IMPERIAL: Vai! Ce ne facem? 


Vine paznicul, 


PAZNICUL: Franz von Sickingen e în fața porţilor oraşului 
și vă trimite vorbă: A auzit... zice... cît de josnic v-aţi 
călcat cuvîntul faţă de cumnatul său și în ce fel v-au 
sprijinit şi domnii din Heilbronn. Vă cere socoteală, ori 
de nu, pină-ntr-un ceas, din patru părți dă foc orașului 
şi-l lasă să fie prădat. 

GOTZ: Straşnic cumnat! 

CONSILIERUL IMPERIAL: Te poţi retrage, Götz! Götz iese. 
Ce-i de făcut? 


161 


CONSILIERUL COMUNAL: Fie-vă milă de noi şi de bieţii 
cetăţeni. Sickingen e neînfrînt în mânia lui! E-n stare 
s-o facă. 

CONSILIERUL IMPERIAL: Cum! Să renunțăm la dreptul 
nostru și al împăratului? 

CĂPITANUL: Dac-am avea oameni să-l apărăm ! Pe cînd 
așa, am putea pieri şi noi, şi asta e mai rău. Tot mai 
bine să cedăm. 

CONSILIERUL COMUNAL: Să-l rugăm pe Götz să pună-o 
vorbă bună pentru noi. Păcatele mele, parcă și văd 
oraşul în flăcări! 

CONSILIERUL IMPERIAL: Să intre Gotz. 

GÖTZ: Ce poftiţi? 

CONSILIERUL IMPERIAL: N-ai face rău să-l sfătuieşti pe 
cumnatul dumitale să renunțe la intenţiile lui rebele. 
În loc să te scape, mai rău te afundă dacă se face și el 
părtaş la fapta dumitale. 

GÖTZ: zărind-o pe Elisabeth în uşă, îi spune în şoaptă: Du-te 
şi spune-i să dea năvală încoace cît mai degrabă! Aici să 
vină, dar de oraş să nu se-atingă. Să dezlănţuie atacul 
dacă nemernicii ăştia s-or împotrivi. Nu-mi pasă de-oi 
pieri eu, dacă o înjunghia și șleahta asta toată! 


Sala mare a Primăriei 

Toată primăria e ocupată de călăreții lui Sichkingen 

Sickingen, Götz 

GOTZ: Ăsta a fost ajutor de sus! Cum de-ai picat aşa pe 
neașteptate, cînd mi-era mai greu? 

SICKINGEN: Fără nici o scamatorie. Trimisesem cîteva 
iscoade să vadă ce-i cu tine. Cînd am aflat de trădarea 
lor, am pornit la drum. Şi, uite, îi avem în mînă. 

GÖTZ: Tot ce cer e închisoare dar aşa cum se cuvine unui 
cavaler. 

SICKINGEN: Prea mergi departe cu cinstea. Cum! Nici 
măcar să-ţi afirmi superioritatea ta de om cinstit faţă 
de niște sperjuri? După ce s-au făcut vinovaţi, să-i mai 
ținem pe puf? Au abuzat fără ruşine de porunca împăra- 
tului. Așa cum îl cunosc eu pe-mpărat, sigur că ai dreptul 
la mai mult. Ce ceri e prea puţin. 

GŐTZ: Eu m-am mulțumit întotdeauna cu puţin. 

SICKINGEN: Şi ai rămas întotdeauna păgubit. Părerea mea 
e următoarea: să-ţi pună oamenii în libertate şi, sub 

jurămînt, să le dea voie să se întoarcă împreună cu tine 
la castelul tău. Tu poţi să promiţi că n-ai să-ți mai pără- 
seşti hotarele şi, în orice caz, acasă ai să te afli mai bine 
decît aici. 

GOTZ: Dar atunci au să spuie că pămînturile mele s-au întors 
la împărat. 

SICKINGEN: Şi noi o să le spunem că le iei în arendă şi că 
așa stai pe ele pînă ce împăratul ți le dă iarăși ca feudă. 
Las’ să se zbată ca peșştele-n plasă; de scăpat, nu ne 
scapă! Au să vorbească de Maiestatea Sa, de misiunea 
pe care le-a încredinţat-o... N-au decît! Și eu îl cunosc 
pe împărat! Am şi eu trecere la el! Ştiu că-ntotdeauna 
ar fi vrut să te aibă printre poştașii lui. Mult n-o să stai 
la castelul tău; are să trimită după tine. 

GÖTZ: De-ar da dumnezeu cît mai curînd, pîn’ ce nu uit să 
lupt. 

SICKINGEN: Curajul nu se uită cum se-nvaţă. N-avea grijă. 
Îndată ce au să se orînduiască într-un fel lucrurile cu 
tine, mă duc la curte. Ce-am pus la cale începe să dea 
roade. Am eu semnele mele bune care-mi spun: „Acum 
e timpul!“ Rămîne numai să văd cam ce crede şi-mpăra- 
tul. Cei din Trier şi din Pfalz mai repede bănuiesc că se 
prăbuşește cerul decît că s-ar putea să le cad în spate! 
Și ca un trăsnet am să le cad! De-om izbuti ce ne-am 
pus în gînd, trag nădejde ca-n scurt timp să fii cumnatul 
unui prinţ elector. Mă bizuisem şi pe mîna ta energică 
în acţiunea asta. 

GÖTZ: uitindu-se la mîna lui: Ah, asta însemna visul din 
ajunul zilei cind am logodit-o pe Maria cu Weislingen. 
El parcă-mi jura credinţă și mi-a strîns mîna dreaptă 
atit de tare, încît mi-a sărit din încheietura armurii, ca 
frîntă. În clipa asta mă simt şi mai dezarmat decit în 
ziua cînd mi-au smuls mîna. Weislingen! Weislingen! 

SICKINGEN: Uită-l, trădătorul! O să-i zădărnicim noi unel- 
tirile şi o să-i spulberăm faima. Să-l roadă pîn’ la moarte 
remușcarea şi ruşinea! Aievea, aievea parcă-i văd pe 
vrăjmaşii tăi, şi pe vrăjmaşii mei, zdrobiţi la pămînt. 
Gâtz, doar o jumătate de an să mai treacă! 

GOTZ: Sufletul tău năzuieşte la lucruri mari. Nu ştiu, mie 
de la un timp nu mi se mai arată nimica îmbucurător. 
Au trecut peste mine vremuri grele, şi prizonier am fost, 
dar pierit ca acuma nu m-am simţit niciodată. 

SICKINGEN: Norocul dă curaj! Haidem la perucații ăia. 
Destulă vreme au avut ei cuvintul, să le mai uşurăm 
truda. Ies. 


Castelul Adelheidzi 
Adelheid, Weislingen. 


ADELHEID: E groaznic | 

WEISLINGEN: Să-ţi muști mîinile, nu altceva! O lovitură 
ca asta, aşa de minunat ticluită şi condusă cu atita înde- 
mînare, ca la urmă să-l lase să plece la castel! Blestematul 
de Sickingen! 

ADELHEID: Dar nu trebuiau să-l lase! 

WEISLINGEN: N-au avut încotro ! Ce puteau să facă? Sickin- 
gen amenința să-i treacă prin foc şi sabie, arțăgosul 
şi-ngimfatul! N-am ochi să-l văd! Şi-i crește faima ca o 
apă mare, care dac-a apucat să-nghită două-trei piraie, 
celelalte-i vin singure. 

ADELHEID: Dar împăratul unde era? 

WEISLINGEN: Dragă nevastă! Dar ce-a mai rămas de el! 
Îmbătrineşte, e mîhnit. Cind a aflat de astea toate și m-a 
văzut că-i ţin piept împreună cu consilierii, mi-a spus: 
„Da” mai lăsaţi-l în pace! Un colţişor tihnit să-i mai 
îngăduim şi bătrinului Götz! De-o sta liniştit acolo, ce 
mai aveţi cu el?“ Cind i-am vorbit de binele ţării: „Oh, 
ne-a spus, de-aş fi avut eu parte întotdeauna de sfetnici 
care să-mi fi îndreptat neastîimpăratul spirit mai mult 
spre fericirea fiecărui om!“ 

ADELHEID: Ce-i vine? Asta-i vorbă de domnitor? 

WEISLINGEN: Cind am dat să-l vorbim de rău pe Sickingen: 
„Mi-e slugă credincioasă, ne-a spus. N-o fi lucrat după 
porunca mea, dar voia mi-a împlinit-o mai mult decît 
toţi împuterniciţii. Îl pot aproba înainte sau după!“ 

ADELHEID: Ce vorbe! 

WEISLINGEN: Eu tot nu-mi pierd nădejdea. Pe cuvint de 
cavaler l-au lăsat la castel, dar să stea liniştit, pe loc. 
Și asta nu-i stă-n fire. Curînd-curind îi găsim noi altă 
vină. 

ADELHEID : Cred şi eu. Mai cu seamă că împăratul n-o mai 
duce mult, şi vine Karl, strălucit ca urmaș şi cu eonvin- 
geri de monarh adevărat. 

WEISLINGEN: Karl? Dar nu e nici ales, deocamdată. Şi nici 
încoronat. 

ADELHEID: Cine nu l-ar dori şi nu şi-ar pune toată nădej- 
dea-n el? 

WEISLINGEN: Mari iluzii îţi faci despre calităţile lui! S-ar 
zice că le-ai vedea cu alți ochi decît noi. 

ADELHEID: Weislingen, mă jigneşti! Aşa mă ştii? 

WEISLINGEN: N-am spus nimic care să te jignească. Dar 
nici să tac nu pot. Atenţiile neobișnuite ale lui Karl 
pentru tine mă neliniștesc. 

ADELHEID: Şi purtarea mea? 

WEISLINGEN: Eşti femeie. Voi nu uriîţi pe nimeni dacă vă 
face curte. 

ADELHEID: Dar voi? 

WEISLINGEN: Teama asta groaznică îmi sfredeleşte inima, 
Adelheid! 

ADELHEID: Cum să te vindec de nebunia asta? 

WEISLINGEN: Dac-ai vrea! Ai putea să te retragi de la 
curte... 

ADELHEID: Hai, spune, cum? Locul tău nu e la curte? Să 
te las pe tine, să-mi las prietenii şi să stau la mine la 
castel, cu cucuvăile? Nu, Weislingen; asta nu! Linişteşte- 
te! Doar ești sigur de iubirea mea. 

WEISLINGEN: Mi-e ca o ancoră-n furtună, cît nu s-o rupe 
otgonul. Jese. 

ADELHEID: Începi așa? Asta mai lipsea! Prea mari sînt 
năzuințele mele ca să le stai tu în cale. Karl... bărbat 
ilustru şi măreț, viitor împărat! Să fie singurul între 
bărbaţii care să rămînă rece în faţa favoarei mele? Weis- 
lingen, să nu-ţi închipui că ai să mă împiedici! Altfel, 
te-nlătur! Drumul meu trece peste tine! 


Vine Franz cu o scrisoare. 


FRANZ: Poftim, doamnă. 

ADELHEID: Karl ţi-a dat-o? 

FRANZ: Da. 

ADELHEID: Ce ai? Pari atît de mihnit. 

FRANZ: Parcă-nadins mă chinuiţi. Cei mai frumoşi ani mi-i 
otrăviţi. 

ADELHEID aparte: Mi-e milă da el. Şi cu cît de puţin l-ai 
face fericit! Cu glas tare. Curaj, copil ce ești! Dragostea şi 
credința ta le ştiu. Și nu le voi lăsa nerăsplătite. 

FRANZ cu inima strinsă: De-ar fi aşa, cred c-aş muri de feri- 
cire. Doamne, Doamne! Nici un 'strop de sînge nu e-n 

mine care să nu-ți aparțină dumitale! Nici un alt simţă- 
mint decît să te iubesc şi să fac orice mi-ai porunci. 

ADELHEID: Copil drag! 

FRANZ: O spuneţi numai aşa! /zbucnind în lacrimi. Dar 
dacă devotamentul meu nu merită altceva decît să văd 
că toți îmi trec înainte, şi numai la Karl vă gîndiţi... 

ADELHEID: Nu ştii ce vrei, şi nici ce spui! 

FRANZ bătind de supărare şi mînie din picior: Ei bine, nu 
mai vreau! Nu mai vreau să fac pe mijlocitorul! 

ADELHEID: Franz, vino-ţi în fire! 

FRANZ: ...şi să mă jertfesc şi pe mine, şi pe dragul meu 
stăpin. 

ADELHEID: Piei din faţa mea! 

FRANZ: Doamnă! 

ADELHEID: Du-te! Spune-i „dragului“ tău stăpin secretul! 
Nebună ce-am fost să văd în tine altceva decît ești! 
FRANZ: Doamnă, scumpă doamnă! Doar ştiţi cît vă iubesc! 
ADELHEID: Eu, care te crezusem prieten! Aproape de inima 

mea! Du-te şi vinde-mă! 

FRANZ: Îmi smulg mai degrabă inima din mine! Iertaţi-mă, 
doamnă! Prea vă iubesc! Îmi ies din fire! 

ADELHEID: Copil scump și-nflăcărat! Îi ia miinile amîn- 
două şi-l atrage-nspre ea. Se sărută. Du-te! 

FRANZ: înecîndu-se în lacrimi, îmbrăţişind-o : Doamne! Dum- 
nezeule! 

ADELHEID: Hai, du-te! Pereţii au urechi! Lasă-mă! Se 
desprinde din îmbrăţişare. lubeşte-mă, ascultă-mă și fii 
fără preget. Te-oi răsplăti din plin. 


Adelheid pleacă. 


FRANZ: Din plin! Apuc eu ziua aceea? Şi pe tata l-aș omori 
de-ar fi să-mi stea în cale! 


Jazihausen 1 
Götz, la o masă, Elisabeth, alături de el cu lucrul; pe masă, o luminare, 
cerneală și hirtie. 


GÖTZ: Greu mă-mpac cu trindăvia! În țărmurirea asta, zi 
de zi mă simt tot mai strimtorat. Dac-aş putea măcar să 
dorm ori să-mi închipui că odihna e ceva plăcut! 

ELISABETH: Scrie-ţi mai departe amintirile! Dă-le priete- 
nilor o mărturie cu care să-i rușineze pe vrăjmașşi. Lasă 

unei generaţii de urmaşi vrednici bucuria de a te putea 
cunoaşte! 

GOTZ: Scrisul e trindăvie activă. Mi-e silă. În vreme ce scriu 
ce-am făcut, mă amărăsc că pierd un timp în care aş 
fi putut să fac ceva. 

ELISABETH luînd foile scrise: Nu fi ciudat! Ai ajuns unde 
te-au prins întiia oară, la Heilbronn. 

GŐTZ: De cînd îl știu, mi-a fost loc păgubos! 

ELISABETH citind: „... pînă şi cîţiva din alianţă mi-au spus 
atunci: «Rău ai făcut că te-ai înfățișat, cînd îi știai că-ţi 
sînt duşmani de moarte şi puteai lesne să-ţi închipui 
că n-avea să-ţi fie moale!» Dar eu le-am spus...“ Ei, ce 
le-ai spus? Scrie... 

GOTZ: Le-am spus: „De-atitea ori mi-am pus în joc viaţa 
pentru avutul altora. şi n-am să mi-o pun pentru cuvîntul 
dat?“ 

ELISABETH: Asta şi este faima ta. 

GÖTZ: Şi pe-asta n-are să mi-o ia nimeni! Mi-au luat totul: 
bunuri, libertate... 

ELISABETH: Asta era pe vremea cînd i-am găsit la han pe 
oamenii aceia din Miltenberg și din Singlingen. Nu mă 
cunoșteau. Atunci am avut o bucurie ca şi cînd aş mai 
fi născut un fiu. Te slăveau între ei şi spuneau: „Cavaler 
ca el nu-i altul: viteaz şi mărinimos în zile bune, mîndru 
şi statornic în restriște!“ 

GÖTZ: Să poftească să spună careva dacă mi-am călcat eu 
vreodată cuvîntul! Şi Dumnezeu mă ştie că mai mult 
m-am trudit să-i fac altuia un bine decît mie, şi că m-am 
străduit pentru a dobîndi renumele unui cavaler viteaz 
şi credincios, nu pentru avere mare şi rang. Și, slavă 
Domnului, în năzuinţele mele am izbîndit. 


Vin Lerse și Georg, cu vinat. 


GŐTZ. Noroc, viteji vînători! 

GEORG: Atit ne-a mai rămas din „călăreţi viteji“. Din cizme 
lesne faci papuci! 

LERSE: Vînătoarea e și ea ceva. Tot un fel de războire. 

GEORG: Măcar de nu ne-am lovi întruna nas în nas cu slugile 
astea împărăteşti! Stăpine, ţi-aduci aminte cînd spuneai: 
„Cînd s-o răsturna lumea, ne-om face vînători!“ Iată-ne, 
şi fără asta! 

GÖTZ: Totuna e; din făgașul nostru tot am ieșit. 

GEORG: Sint vremuri grele. De vreo săptămînă se tot arată 
pe cer o cometă înfricoşătoare. A intrat spaima în toată 
Germania. Să nu fie semn că moare împăratul. E greu 
bolnav. 

GOTZ: Greu bolnav! Se duce vremea noastră! 

LERSE: ar aici în apropierea noastră se fac schimbări cum- 
plite. S-au răsculat ţăranii. E prăpăd! 

GÖTZ: Unde? 

LERSE: În mijlocul Suabiei. Pirjolesc, ard, omoară! Mi-e 
teamă că vor pustii toată ţara. 

GEORG: Va fi un război cumplit! Mai bine de-o sută de sate 
s-au răsculat. Se-ntinde răscoala pe zi ce trece. Furtuna 
de zilele trecute a smuls păduri întregi din rădăcini. 
Scurt timp după aceea s-au arătat pe cer deasupra locu- 
rilor unde-a izbucnit răscoala două săbii de foc încrucișate. 

‘GÖTZ: Mulţi au să sufere nevinovaţi printre nobili și prieteni | 

GEORG: Ce păcat că stăm deoparte! 


ACTUL AL CINCILEA 


Răscoala țăranilor 
Zarvă și jaf într-un sat 
Femei, bătrîni, copii, cu legături în mînă, fug. 


UN BĂTRIÎN: Hai! Hai! Să nu ne-ajungă cfinii ucigași | 

O FEMEIE: Doamne sfinte! Ca sîngele-i de roșu cerul, şi ca 
sîngele de roșu e soarele-n apus! 

O MAMĂ: Asta înseamnă foc! 

O FEMEIE: Bărbatu-meu unde-o fi?! 

BÂTRÎNUL: Hai! Hai! În pădure! Trec. Intră Link. 

LINK: Care s-o împotrivi, înjunghiaţi-l! Al nostru e satul! 
Să nu se prăpădească nimic din bucate! Căraţi tot! Nimic 
să nu rămînă! Prădaţi tot! Iute! Noi dăm foc. 


De peste deal vine în goană devale Metzler. 


METZLER: Cum merge aicea, Link? 

LINK: l-am dat peste cap, cum vezi. Tu vii la spartul tîr- 
gului. Dincotro? 

METZLER: Din Weinsberg. Era ca la nuntă. 

LINK: Cum? 

METZLER: Am înjunghiat o grămadă. Mai mare plăcerea! 

LINK: Care erau? 

METZLER : Cu Dietrich von Weiler am început jocul. Ticălo- 
sul! Toţi ne strînsesem jur împrejur, turbaţi de minie. 
Şi el, de sus, din turnul bisericii, mai căuta să ne ia cu 
binișorul. Pac! i-a și trîntit unul un glonţ în cap. Noi, 
fugi, ţin-te după el, şi i-am și făcut vint jos de pe-o fe- 
reastră, zevzecul| 

LINK: Ce spui?! 

METZLER către țărani: Şi voi, trintorilor, daţi mai repede 
din mîini! Uite-i mocăiţi şi tîntie-briu ce sînt, măgariil| 


LINK: Daţi foc! Pirjoliţi-i de vii! Iute! Săriţi şi voi, măi, 
gură-cască| 

METZLER: : Pe urmă i-am luat la rînd. Pe Helfenstein, Elters- 
hofen, pe vreo treispce nobili, şi pe alţii, cu totul cam 
la optzeci. I-am scos la cîmp, în drum spre Heilbronn. 
Ce chiote, ce huiduieli pe-ai noștri, în vreme ce păcătoşii 
de bogătaşi veneau în rînd ca milogii şi se uitau buimaci 
unul la altul, cu ochii în gol! Pin” să se dezmeticească, 
mulțimea i-a şi încercuit și i-a străpuns cu suliţele. 

LINK: De ce n-am fost şi eu de faţă! 

METZLER: Aşa petrecere zic şi eu! 

LINK: Daţi-i zor! Căraţi! 

ȚĂRANII: Am golit locul. 

LINK: Daţi foc din toate părţile! 

METZLER: O să fie un focşor frumos! Mai mare dragul! Și 
să-i fi văzut cum cădeau unii peste alţii în grămadă şi 
orăcăiau ca broaștele! La inimă-mi mergea, ca un rachiu. 
Era unul, Rixinger! Ah, cînd pornea ăla la vînătoare cu 
moţul de pene pe cap şi cu nările-nfoiate! Pe noi ne 
mîna înainte, cu câinii şi ca pe nişte cîini. Nu mai dădusem 
ochi cu el de la o vreme, dar mutra nu i-am uitat-o. Fss! 
i-am virit sulița-ntre coaste! Și numai ce s-a-ntins în 
patru labe peste-ai lui. Unii peste alţii zvicneau în gră- 
madă ca iepurii, la hăituială. 

LINK: Știu că fumegă bine! 

METZLER: Arde colo-n fund! Să ne luăm prada frumuşel și 
să trecem la gloata mare. 

LINK: Unde e? 

METZLER: Mai încoace de Heilbronn. Umblă să-și găsească 
o căpetenie ca să ţină-n friu mulţimea. Noi, dacă sîntem 
dintre ei, o simt, şi greu ne ascultă. 

LINK: Pe cine l-ar vrea? 

METZLER: Pe Max Stumpf ori pe Götz von Berlichingen. 


LINK: N-ar fi rău. Și de, altfel arată mișcarea dacă în frunte 
ar lupta Götz! A avut întotdeauna faimă de cavaler 
cinstit. Sus! Sus! Spre Heilbronn! Dă de știre! 

METZLER: Ne-o lumina și focul o bucată bună de drum. 
Dar steaua aia mare cu coadă ai văzut-o? 

LINK: Da. Semn de urgie năpraznică. De-om merge toată 
noaptea, apucăm s-o vedem bine. Pe la unu răsare. 
METZLER: Și apune după un ceas şi ceva. Parcă c-un braţ 

îndoit care ţine o sabie; și ca sîngele e de roşie. 

LINK: Dar stelele ălea trei mai dincolo de vîrful sabiei le-ai 
văzut? 

METZLER: Şi dira lată şi fumurie, cu mii şi mii de dungu- 
şoare ca nişte sulițe, şi-ntre ele ca săbii mai mici? 

LINK: M-a luat groaza! Şi cum e! Toată roșie-gălbuie, la 
mijloc cu-o sumedenie de vilvătăi aprinse, şi-ntre ele 
parcă tot capete spăimoase, cu bărbi şi cu feţe-ncruntate! 

METZLER: Şi tu le-ai văzut? Şi cum se-nvirtejesc ca într-o 
mare de sînge şi forfotesc de-a valma, de-ţi vine să-ţi iei 
cîmpii! 

LINK: Haidem! Haidem! 
Ies. 


Cimp deschis 
Se văd arzind în depărtare două sate şi o minăstire 
Kohl, Wild, Max Stumpf; mulțime de oameni. 


STUMPF: Să nu-mi cereţi să fiu căpitan! Nici pentru voi, nici 
pentru mine n-ar fi de vreun folos. Sint în slujba contelui 
palatin. Cum să lucrez împotriva stăpînului meu? Mereu 
v-aţi îndoi de mine. 

KOHL: Ştiam c-o să găseşti un clenci să stai deoparte. 


Tocmai vin Götz, Lerse, Georg, 


GOTz: Ce vreţi cu mine? 

KOHL: Vrem să ne fii căpitan. 

GOTzZ: Să-mi calc cuvintul de cavaler dat împăratului şi 
să-mi ies din hotarul îngăduit? 

WILD: Nu înţeleg cum adică. 

GÖTZ: Chiar dacă aş fi liber. Cînd voi v-aţi purta tot ca la 
Weinsberg cu nobilii şi cu boierii, şi-aţi pustii ţinuturi 
întregi, aţi arde şi singera tot ce vă iese în cale, eu să 
mă fac tovarășul vostru de jafuri şi fărădelegi? Omori- 
ţi-mă ca pe-un cîine turbat, dar căpetenie peste voi nu 
mă fac. 

KOHL: S-a întîmplat, nu zic, dar poate n-o să se mai întimple 
niciodată în viitor. 

STUMPF : Tocmai ăsta a fost nenorocul; că n-au avut o căpe- 
tenie pe care s-o respecte şi care să-i ţină în frîu de la 
sălbăticii. Primeşte să le fii căpitan, Götz, te rog! Şi 
prinții, şi ţara au să-ţi fie recunoscători. E spre binele 
tuturor. Cruţi vieţi de oameni şi cruţi ţara. 

GOTz: De ce nu primeşti tu? 

STUMPF: M-am lepădat de ei. 

KOHL: Pierdem vremea cu vorbe lungi și de prisos! Îţi spun 
una și bună, Götz, alege: ori ne eşti căpitan, ori vai de 
tine şi de castelul tău! Ai două ceasuri de gindire. (Către 
oameni. ) Păziti-l! 

GOTzZ: Nu e nevoie! Acum ori mai tîrziu, răspunsul e acelaşi. 
La ce-aţi pornit răscoala? Ca să vă redobîndiţi drepturi 
şi libertate. Așa-i? Atunci ce-aveţi cu ţara de-o prădaţi? 
Dacă vă lăsaţi de toate fărădelegile și vă purtaţi ca oameni 
de înţeles, care ştiu ce vor, mă leg să vă sprijin cererile 
şi să vă fiu căpetenie pe timp de opt zile. 

WILD: Ce s-a făcut a fost în fierbinţeala dintii. Pe viitor 
şi-or da seama; n-o să mai fie nevoie să-i ţii tu de rău. 

KOHL: Măcar pe-un sfert de an leagă-te cu noi. 

STUMPF: Pe-o lună, hai, să fiți amîndoi mulţumiţi. 

GOTZ: Fie! 

KOHL: Bate palma! 

GOTZ: Dar cu condiţia ca învoiala dintre noi s-o trimitem 
în scris la toate gloatele și ca orice abatere să fie aspru 
pedepsită. 

WILD: Fie şi-aşal| 

GŐTZ: Ne învoim, aşadar, pe-o lună. 

STUMPF: Să fie-ntr-un ceas bun! În orice caz însă, pe 
contele palatin, stăpînul nostru, cruţă-l! 

KOHL în șoaptă, oamenilor : Păziţi-l! Nimeni să nu-i vorbească 
decît în faţa voastră. 

GÖTZ: Lerse! Întoarce-te la nevastă-mea! Ai grijă de éa? 
Spune-i că-i trimit vești cît de curînd! 


Götz, Stumpf, Georg, Lerse și cîțiva ţărani se îndepărtează. Sosese 
Metzler și Link, 

METZLER: Aud de-o învoială! Ce rost are învoiala? 

LINK: Ruşine să închei asemenea învoială. 

KOHL: Știm şi noi tot atît de bine ca și voi ce vrem și ce-avemn 
de făcut. 

WILD: Era vremea azi sau mîine să-ncetăm cu jaful, cu focul 
şi cu omorul. Barem ne-am ales cu un căpitan de omenie. 

METZLER: Ce să încetăm! Caiafă! Pentru ce sîntem aici? 
Nu ca să ne răzbunăm pe asupritori şi să ne sprijinim 
unii pe alţii? Slugoiul prințului, el v-a băgat asta în cap. 

KOHL: Haidem, Wild! Ăsta e fiară! Pleacă. 

METZLER: Duceţi-vă! Au să vă părăsească toate gloatele. 
Ticăloşii! Link, să-i răsculăm pe ceilalţi și să dăm foe 

Miltenbergului! De s-or împotrivi din cauza învoielii, le 
tăiem capul vînduţilor! 
LINK: Grosul gloatelor e tot de partea noastră. 


Munte și vale; jos, o moară 

O ceată de călăreţi. Weislingen vine dinspre moară cu Franz și cu o 

ștafetă, 

WEISLINGEN: Dă-mi calul! Le-aţi dat veste tuturor domni- 
lor? 

ŞTAFETA: Cel puţin şapte cete mici de călăreţi vă ies în 
întîmpinare în pădurea dindărătul Miltenbergului. Țăra- 
nii fac o mişcare de învăluire prin vale. Pretutindeni au 
fost trimise ştafete. Toţi cei din alianţă trebuie să sosească. 
Greş nu poate da. Aud că e dihonie-ntre ei. 

WEISLINGEN : Cu-atit mai bine! Franz! 

FRANZ: Stăpîne! 

WEISLINGEN: Vezi,spune-i întocmai! Jură pe ce ai mai 
scump. Dă-i scrisoarea! Să plece de la curte! Să vină la 
mine la castel. Îndată! Stai acolo pînă ce-o vezi plecată 
şi dă-mi de veste! 

FRANZ: Voi face-ntocmai. 

WEISLINGEN: Spune-i că trebuie să plecel Către ștafetă. 
Hai, ia drumul cel mai scurt. 

ŞTAFETA: Trebuie să ocolim. Cu ploile astea grozave, toate 
apele și-au ieșit din matcă. 


Jazihaus en 
Elisabeth, Lerse 


LERSE: Liniştiţi-vă, doamnă! 

ELISABETH: Ah, Lerse! Cu lacrimi în ochi şi-a luat rămas- 
-bun de la mine! Groaznic! Groaznic! 

LERSE: Lăsaţi, că se-ntoarce. 

ELISABETH: Nu mi-e de asta. Altădată cînd pleca la luptă 
cinstită, nu mă mîhneam. Mă bucuram gîndind la întoar- 
cere. Pe cînd acuma, tremur. 

LERSE: Un om nobil ca el! 

ELISABETH: Taci, nu mai spune aşa! Mă întristează şi mai 
mult. Tilharii! L-au ameninţat că-l omoară şi-i ard caste- 
lul. Parcă-l văd întorcîndu-se mohorit ca pămîntul. Cite 
minciuni n-au să născocească vrăjmaşii ca să-l poată pîril 
Și nici măcar n-o să poată spune: „Nu“! 

LERSE: O să poată, şi-o să spună! 

ELISABETH: Şi-a călcat cuvintul. Zi că nu! 

LERSE: Nu! N-a avut încotro! N-au nici un temei să-l osîn- 
dească. 

ELISABETH: Răutatea nu-ntreabă de temei: ţi-arată fap- 
tul! S-a întovărăşit cu răzvrătiţii, cu tilharii şi cu ucigașii. 
S-a pus în fruntea lor. Zi că nu! 

LERSE: Nu vă mai frămîntaţi! E un chin pentru amindoi! 
Nu și-au dat cuvîntul că nu mai fac nelegiuiri ca la Weins- 
berg? Nu i-am auzit eu cu urechile mele spunînd, iumă- 
tate pocăiţi: „S-a întîmplat, nu zic; dar poate n-o să mai 
fie tot așa şi-n viitor“? N-ar trebui să-i mulţumească şi 
prinți şi nobili dacă de bună voie s-a pus în fruntea unei 
mulțimi dezlănţuite ca să-i înfrineze furia și să cruţe o 
sumedenie de vieţi şi de gospodării? 

ELISABETH: Cu cîtă inimă îl aperi! Dacă s-ar întîmpla 
cumva să-l prindă și să-l închidă ca pe-un rebel, în pragul 
bătrineţii, Lerse, mi-aş ieşi din minţi! 

LERSE: Doamne milostive, dă-i măcar somn, dacă nu-i pui 
în suflet un strop de mingiiere. 

ELISABETH: Georg a promis că aduce veşti. Se vede că nu 
poate, şi de-o vrea. Sint mai rău decît închişi. Știu — îi 
păzesc ca pe nişte vrăjmaşi. Bietul Georg! Nu s-a-ndurat 
să se despartă de stăpîn-său. 

LERSE : Plingea inima-n mine cînd mi-a spus să plec. De n-aş 
fi ştiut că aveţi nevoie de sprijinul meu, mai degrabă 
muream de cea mai înjositoare moarte decît să mă despart 
de el. 

ELISABETH: De-aș ști măcar unde e Sickingen! I-aș trimite 
Mariei cîteva rînduri prin cineva! 

LERSE: Scrieţi-i; am eu grijă! Jese. 


Într-un sat 
Gâtz, Georg 


GOTZ: Iute, pe cal, Georg! Arde Miltenbergul! Așa se ţin 
de vorbă? Aleargă de-i întreabă: „Ce-nseamnă asta?“ 
Păcătoşii! Mă desfac de ei. Să-şi ia căpetenie-un ţigan, 
nu pe mine! Aleargă, Georg! Georg pleacă. La o mie de 
leghe depărtare să fiu, în cel mai adînc turn din fundul 
Turciei să m-azvîrle, numai să scap cu faţa curată de-aici! 
Îi bat la cap în fiecare zi, îi judec întruna, le arunc în faţă 
toate ocările, doar s-or sătura şi m-or lăsa să plec! 

Intră un necunoscut 


NECUNOSCUTUL: Dumnezeu să te aibă-n pază, domnule! 

GÖTZ: Foarte mulțumesc. Ce te-aduce? Cine eşti? 

NECUNOSCUTUL: Oricine-aş fi, vin să vă spun că vă e viaţa 
în primejdie. Capii ţăranilor s-au săturat să-i tot ocărîți 
şi-au hotărît să vă înlăture. Domoliţi-vă, ori căutaţi să 
fugiţi, şi Dumnezeu să vă aibă în pază! Pleacă. 

GOTz: Astfel mori, Götz? Ăsta să-ţi fie sfirşitul? Fie! De-or 
să mă omoare, o să vadă lumea că n-am avut nimic de-a 
face cu câinii ăştia! 

Vin cîțiva tărani. 

ÎNTIIUL 'ȚĂRAN: Stăpine! I-au bătut! I-au prins! 

GÖTZ: Pe cine? 

AL DOILEA ȚĂRAN: Pe-ăi care-au dat foc la Miltenberg. 
O trupă-mpărătească s-a furișat pe după deal şi le-a căzut 
în spate. 

GÖTZ: Îi aşteaptă răsplata cuvenită. Vai, bietul Georg! 
L-or fi prins printre tilhari! Georg! Georg al meu! 


Vin capii țăranilor. 


LINK: Hai! Căpitane! Hai! Nu-i timp de stat! Duşmanul 
e pe-aproape şi puternic. 

GOTzZ: Cine-a dat foc Miltenbergului? 

METZLER: Lasă mofturile şi ţine-ţi gura, de nu, ţi-o-achidem 
noi! 

KOHL: Mai bine ai grijă de pielea noastră şi de-a ta! Haidem! 

GOTZ către Metzler: Mă ameninţi? Nemernicule! Ori crezi că 
mi-e frică unde-ţi sînt hainele pătate de sîngele contelui 
de Helfenstein? 

METZLER: Berlichingen! 

GÖTZ: Poţi să-mi rosteşti numele. Copiii mei n-au să roşească 
din pricina lui. 

METZLER: la s-o sfirşesc cu tine, lașule! Slugoi de prinți! 


Gâtz loveşte şi-l doboară. Ceilalţi sar să-i despartă. 


KOHL: Sînteţi nebuni! Duşmanii năvălesc din toate părţile, 
şi voi vă bateți! 

LINK: Haidem! Haidem! Învălmășeală și luptă. Apar Weis- 
lingen și călăreţi. 

WEISLINGEN: După eil După ei! Fug! Hai! Ce dacă-i 
noapte şi furtună? Götz e-ntre ei, aud! Vedeţi de-l prin- 
deți! Zic ai noştri că e greu rănit. Călăreţii aleargă. Dar 

şi cînd te-om prinde! Înseamnă să-ţi arătăm îngăduință 
dacă te-om executa pe-ascuns şi-n temniţă! Te-i șterge 
atunci din amintirea oamenilor! lar tu, biată inimă 
neghioabă, răsufli uşurată! Jese. 


Noapte în codru 

Satră de țigani 

O ţigancă la foc 

ȚIGANCA: Ia mai cîrpeșşte, fetică, stuful de pe bordei. Gin- 
dești că toarnă cu găleata în noaptea asta! 

UN BĂIEȚAŞ: Uite-un hiîrciog, mamă. Ia, și doi şoareci de 
cîmp. 

ȚIGANCA: Am să-i jupoi şi-am să ţi-i frig. Din piei o să-ţi 
fac o căciuliţă. Îţi curge sînge? 

BĂIEȚAȘUL: M-a mușcat hirciogul. 

ȚIGANCA: Adu surcele să-nteţesco toană focul. Cind s-o-n- 
toarce taică-tu, o să fie ciuciulete. 


Se ivește o altă țiganoă cu un copil în cîrcă. 


ÎNTÎIA ȚIGANCĂ: Cum a mers cerșeala? 

A DOUA ȚIGANCĂ: Prost, zarvă mare unde te-nvirtești. 
Nu mai știe nimeni de scapă cu pielea întreagă. Două sate 
ard pălălaie. 

ÎNTÎIA ȚIGANCĂ: Foc e ce se vede colo departe? De cînd 
mă tot uit! De la un timp nu te mai miri de nimic! Atitea 
semne sînt pe cer, de te-ai obişnuit cu ele. 


Vine căpetenia țiganilor, cu trei tovarăşi. 


CĂPETENIA: Auzi pe sus cum trece Wotan!?, în vînătoare 
sălbatică? 

ÎNTÎIUL ȚIGAN: Chiar pe deasupra capetelor. 

CĂPETENIA: Auzi cum hăuie copoii? „Hau! Hau!“ 

AL DOILEA ȚIGAN: Şi cum pocnesc din bice? 

AL TREILEA ȚIGAN: Şi cum chiuie vinătorii? „Hei, heil“ 

ȚIGANCA: Aduceţi odată troacele, ce dracu’! 

CĂPETENIA: Am pescuit în apă turbure! Dar cînd ţăranii 
jefuiesc, noi de ce n-am fura? 

A DOUA ȚIGANCĂ: Ce-ai acolo, Wolf? 

WOLF: Ia un iepure şi un cocoş. Colea, o frigare; iacă şi-o 
legătură de pînză, trei linguri de bucătărie şi-un căpăstru. 

SCHRIKS: Şi eu, o pătură de lină, niște cizme, un amnar şi 
pucioasă. 

TIGANCA: Ude leoarcă toate! Daţi-le să le usuc. Tese. 
CĂPETENIA: Auziţi? Un cal! Ce-o fi? 


Apare Götz, călare. 


GÖTZ: Slavă Domnului! Un foc; or fi ţigani. Îmi sîngerează 
rănile, vrăjmaşii mă fugăresc. Doamne sfinte, amarnic 
sfîrşit dai zilelor mele! 

CĂPETENIA: Te-aduce vînt de pace? 

GÖTZ: Vă cer sprijin. Rănile m-au istovit. Ajutaţi-mă să 
descalec. 

CĂPETENIA: Ajută-l! Om de viţă, şi în port, şi-n vorbă. 

WOLF în şoaptă: E Götz von Berlichingen. 

CĂPETENIA: Fii binevenit! Tot ce avem, al tău e! 

GÖTZ: Mulţumesc. 

CĂPETENIA: Intră la mine-n cort. 


Cortul  căpeteniei 

Căpetenia, Götz 

CĂPETENIA: către băiat: Spune-i maică-ti să aducă nişte 
patlagină şi-o oblojeală. Götz îşi scoate armura. Poftim 
haina mea de zile mari. 

GOTz: Blagoslovit să fii! 


Țiganca îi leagă rănile. 


CĂPETENIA: Straşnic mă bucur să te am la noi! 

GOTz: Mă cunoşti? 

CĂPETENIA: Cine nu te cunoaşte? Götz, trup şi suflet sintem 
cu tinel 


Apare  Schriks. 


SCHRIKS: Vin călăreţi prin pădure. Sint de-ai împăratului. 

CĂPETENIA: i-au luat urma! Dar n-au să te-ajungă! Sus, 
Schriks! I-ai pe toţi! Știm noi cărările mai bine ca ei. 
Pin” să dea ochi cu noi, i-am şi-mpuşcat. Tese. 

GOTZ singur: Oh, împărate, împăratel Au ajuns hoţii să-ţi 
apere copiii! Se-aud împușcături numeroase şi repezi. 
Cioroipanii dirji şi cinstiți! 

Vine o ţigancă. 


ȚIGANCA: Fugiţi! Dau dușmanii peste noi! 
GOTZ: Unde mi-e calul? 
TIGANCA: Uite-l! 

GÖTZ se-ncinge şi încalecă fără zale: O ultimă oa.ă să-mi 
simtă braţul! Nu sînt încă atit de neputincios! Pleacă. 
ȚIGANCA: Goneşte către ai noştri! 


Vine un ţigan în goană. 


WOLF: Fugiţi, fugiţi, totul e pierdut! Pe căpitanul nostru 
l-au împuşcat. Götz e prins! 


Tipete de femei și alergătură. 


Camera  Adelheidei 
Adelheid, cu o scrisoare în mină 


ADELHEID: El, ori eu! Îngimfatul! Să mă amenințe? Să i-o 
luăm înainte! Se furişează cineva în sală? Se aude o bătaie 
în uşă. Cine e? 

FRANZ șoptind: Deschideţi-mi, doamnă! 

ADELHEID: Franz e! Merită să-i deschid. Îl lasă să intre. 

FRANZ aruncîndu-i-se de gît: Scumpă doamnă! 

ADELHEID: Obraznicule! Dacă te-auzea cineva? 

FRANZ: Nu e ţipenie de om! Toţi dorm, toți! 

ADELHEID: Ce-i cu tine? 

FRANZ: Nu mai am linişte. Ameninţările stăpinului, soarta 
dumneavoastră, dragostea mea... 

ADELHEID: Era miînios rău cînd v-aţi despărţit? 

FRANZ: Cum nu l-am văzut niciodată. „Să plece la moşie.. 
zicea... trebuie să vrea.“ 

ADELHEID: Şi noi să-i facem pe voie? 

FRANZ: Ştiu eu, doamnă? 

ADELHEID: Copil înşelat şi prost! Dar nu vezi ce vrea? 
Aici mă ştie în siguranţă. De cîtă vreme tot umblă el 
să-mi ia libertatea! Ar vrea să vin la el la moşie. Acolo 
mă are în puterea lui şi mă joacă cum îl mînă ura. 

FRANZ: Asta n-are s-o facă! 

ADELHEID: Parcă văd ce viaţă de chin mă așteaptă! Cu sila 
are să mă smulgă din castel şi-o să mă-nchidă într-o mînă- 
stire. 

FRANZ: Fac moarte de om! 

ADELHEID: Mă scapi tu? 

FRANZ: Cu prețul vieții! 

ADELHEID îi cade, plingînd, de gît: Ah, Franz, scapă-ne! 

FRANZ: Jos cu el! Îi pun eu genunchiul în piept! 

ADELHEID: Fără patimă! Du-i o scrisoare din parte-mi 
prin care, prea-supusă, îl ascult. Şi din sticluţa asta 
toarnă-i în ce-o bea. 

FRANZ: Dă-mi-ol! Vreau să fii liberă! 

ADELHEID: Liberă! Să nu mai tremuri, și tot în virful 
picioarelor să te strecori la mine! Să nu-ți mai spun 
îngrijorată: „Fugi, Franz, se face ziuă!“ 


Heilbronn 
În faja turnului 
Elisabeth, Lerse 


LERSE: Dumnezeu să vă aline jalea! Maria e aici. 

ELISABETH: Mulţumescu-ţi ţie Doamne! Lerse, în ce cum- 
plită deznădejde sîntem! Cum m-am temut, aşa s-a-ntîm- 
plat. Prins ca răzvrătitor şi aruncat ca un tilhar în cea 
mai adincă temniţă | 

LERSE: Ştiu tot. 

ELISABETH: Nimic; nimic nu ştii. Jalea e mult prea mare. 
Virsta, rănile, frigurile ascunse şi, mai presus de toate, 
mîhnirea lui din suflet că sfirşește-atit de jalnic! 

LERSE: Şi asta, şi că Weislingen e comisar... 

ELISABETH: Weislingen? 

LERSE: Aud că au fost nemaipomenit de sălbatici în exe- 
cuţii. Pe Metzler l-au ars de viu, pe sute şi sute i-au tras 
pe roată şi-n ţeapă, le-au tăiat capetele, i-au ciopîrțit. 
Țara toată eca o măcelărie unde iei carne de om pe nimica. 

ELISABETH: Weislingen e comisar! Doamne! E-o rază de 
speranţă. Dacă Maria s-ar duce la el, n-o s-o poată refuza. 
Îl ştiu; e-o fire simţitoare. Cînd o vedea-o pe ea, pe care 
a iubit-o aşa de mult şi ştie cît a făcut-o să sufere... Dar 
unde-i Maria? 

LERSE: E încă la han. 

ELISABETH: Du-mă la ea. O trimit numaidecit. Sint înspăi- 
mîntată! 


Castelul lui Weislingen 

Weislingen 

WEISLINGEN: Cît de bolnav, cît de slăbit mă simt! Toată 
vlaga mi s-a dus! Fierbinţelile astea grozave par că-mi 
seacă și măduva din oase! Zi și noapte mă zbat şi mă per- 
pelesc. Dacă aţipesc, tot vise de groază am. Noaptea tre- 

cută părea că mă-ntilnisem cu Götz într-o pădure. A scos 
sabia să mă provoace. Am dat s-o scot şi eu, dar nu pu- 
team mișca mîna. Şi-a băgat atunci sabia-n teacă, m-a 
privit cu dispreţ şi s-a făcut nevăzut. E prizonierul meu, 
și tremur de frica lui. Mizerabil ce sînt! Cuvintul meu l-a 
osîndit la moarte, şi-n faţa umbrei lui din vis tremur ca 
un netrebnic? Şi trebuie să moară? Götz! Götz! Noi, 
oamenii, nu sîntem stăpîni pe vrerea noastră. Duhurilor 
rele le este dată puterea asupră-ne ca să ne-mpingă spre 
pieire. Se așază. Sint istovit. Ce-nvineţite îmi sînt unghiile! 
O sudoare de gheaţă îmi ia toată vlaga şi-mi amorţește 
mădularele. Toate se învirtesc cu mine. De-aş putea să 
dorm! Ah! 


Intră Maria. 


WEISLINGEN: Doamne sfinte! Dă-mi pace! Dă-mi pacel 
Vedenia asta mai lipsea? Moare. Maria moare, și de-asta 
mi se-arată! Îndepărtează-te, spirit răposat, mi-ajunge- 
amarul! 

MARIA: Weislingen, nu-s o vedenie. Eu sînt, Maria. 

WEISLINGEN: E glasul ei! 

MARIA: Vin să implor de la tine viața fratelui meu. N-are 
nici o vină, oricît de vinovat ar părea. 

WEISLINGEN: Taci, Maria! Tu, înger din cer, tot chinul 
iadului mi-l aduci cu tine! Nu mai vorbi. 

MARIA: Şi fratele meu să moară? Weislingen, dar e groaznic 
că trebuie să-ţi spun eu ţie „nu e vinovat“, că trebuie să 
pling ca să te opresc de la cea mai odioasă crimă. Pînă-n 
adîncul sufletului ești, aşadar, stăpînit de duhuri vrăj- 
mașe? Tu eşti, Adelbert? 

WEISLINGEN: Aripa morţii m-a atins, îmi scad puterile; 
merg spre mormînt. Mor ca un cîine, şi tu vii să-mi sfişii 
inima? Dac-aş putea să-ți vorbesc, toată ura din suflet 
ți s-ar topi şi m-ai plinge cu milă şi amar. Oh, Maria, 
Maria | 

MARIA: Weislingen, fratele meu lincezeşte în închisoare, 
greu rănit, şi la vîrsta lui... Ai fi tu în stare, capul lui 
cărunt... Weislingen, ne-ai omori pe toţi! 

WEISLINGEN: Destul! 


Sună clopoţelul. Intră Franz, foarte tulburat. 


FRANZ: Stăpîne! 

WEISLINGEN: Dă-mi hiîrtiile de colo, Franz! Franz i le 
aduce. Weislingen scoate din teanc o hirtie şi-o întinde 
Mariei. lată sentinţa de moarte a fratelui tău, iscălită. 

MARIA: Dumnezeule marel 

WEISLINGEN: Uite, o rup! Trăiește! Dar mai pot să pun la 
loc tot ce-am distrus? Nu plinge, Franz! Copil bun, mult 
te mai doare năpasta ce-a căzut peste mine! 


Franz i se aruncă la picioare şi-i cuprinde genunchii. 


MARIA aparte: E rău bolnav. Mi se rupe inima cînd îl văd. 
Cît l-am iubit! Și-acum, că-l am aproape, tot trecutul 
învie! 

WEISLINGEN: Ridică-te, Franz! Nu mai plinge. S-ar putea 
să mă fac iar bine. Nădejdea e pentru oameni. 

FRANZ: Nu te mai faci bine. Mori. E sigur; 

WEISLINGEN: Sigur? 

FRANZ ca ieşit din minţi: E otravă! Otravă! De la nevasta 
dumitale. Eu, eu! Fuge. 

WEISLINGEN: Maria, aleargă după el! Aiurează. Maria iese. 
Otravă de la nevastă-mea! Vai mie! Asta e! Cumplit! 

MARIA dinduntru: Ajutor! Ajutor! 

WEISLINGEN dă să se ridice: Doamne, nu pot! 

MARIA intrînd: S-a sfirsit cu Franz. Înnebunit, s-a aruncat 
de la fereastra sălii în Main. 

WEISLINGEN: De el e mai bine! Fratele ţi-e în afară de pri- 
mejdie. Toți ceilalți comisari, mai ales Seckendori, îi 
sînt prieteni. Au să-i acorde îndată închisoare cavale- 
rească, pe cuvint. Rămii cu bine, Maria! Acuma du-te! 

MARIA: Rămiîn cu tine, biet oropsit! 

WEISLINGEN: Atît mai sînt: un biet oropsit! Groaznic 
răzbunător eşti, Doamne. Nevasta mea! 

MARIA: Alungă gindurile astea! Întoarce-ţi gîndul către 
Dumnezeu! 

WEISLINGEN: Du-te, suflet scump, lasă-mă cu nenorocul 
meu! Groaznic! Pînă şi prezenţa ta, Maria, cea din urmă 
mâîngiiere a mea, mi-e tot un chin. 

MARIA aparte: Întăreşte-mă, Doamne! Parcă și puterile mele 
slăbesc odată cu ale lui! 

WEISLINGEN: Vai! Vai! Otravă de la nevasta mea! Franz 
al meu, scos din minţi de ticăloasă! Cum o fi așteptind 
la pîndă, să-i vină mai repede vestea: „A murit!“ Iar tu, 
Maria, Maria, la ce-ai venit să redeştepţi în mine aminti- 
rea atitor fărădelegi uitate? Du-te, du-te, să pot muri. 

SE e h E E E E ON Pr se 


MARIA: Lasă-mă! Rămîn! Prea eşti singur! Zi că aş fi o-ngri- 
jitoare! Uită tot! Să-ţi ierte Dumnezeu cum te-am iertat 
eu! 

WEISLINGEN: Fiinţă iubitoare, roagă-te pentru mine! Roa- 
gă-te pentru mine! Inima mea e uscată. 

MARIA: Se-ndură Dumnezeu de tine. Eşti istovit. 

WEISLINGEN: Tot cred că mor, şi nu pot să mor. Lupta 
asta groaznică dintre viaţă şi moarte e chinul iadului. 

MARIA: Doamne milostive, îndură-te de el! Pogoară-i în 
inimă o rază din dragostea ta cît să-i ajungă alinarea, 
pentru ca-n suflet să ducă speranța, speranța unei vieţ 
dincolo de moarte! 


O boltă îngustă şi întunecoasă 
Judecătorii Tribunalului Secret™®, mascaţi cu toții 


MARELE JUDE: Judecători ai Tribunalului Secret, juraţi 
pe ştreang ș şi spadă ca fără de prihană să judecaţi în taină 
şi să pedepsiţi î în taină asemenea lui Dumnezeu! Cu sufle- 
tul curat, cu mîna ne'ntinată, ridicaţi braţul şi strigaţi 
asupra răutăcăterilor; „Vai vouă!“ 

TOȚI: Vai vouă! 

MARELE JUDE: Crainice, începe judecata! 

CRAINICUL: Eu, crainicul, ridic plîngere împotriva răufăcă- 
torului. Cel cu sufletul curat şi cu mîna ne’ntinată să jure 
pe ștreang și spadă! Pe ştreang și spadă să rostească: 
„Acuz!“ 

ÎNVINUITORUL venind în față: Mi-e sufletul curat de fără- 
delege, mi-e mîna nepătată de sînge nevinovat. Să-mi 
ierte Domnul orice gînduri rele şi să le-nchidă calea spre 
înfăptuire. Ridic mîna și rostesc: „Acuzi Acuz! Acuz!“ 

MARELE JUDE: Pe cine acuzi? 

ÎNVINUITORUL: Vrednică de ştreang şi sabie e Adelheid von 
Weislingen! S-a făcut vinovată de înşelăciune şi de otră- 
vire a soțului ei prin pajul lor. Pajul şi-a făcut seama. 
Soţul a murit. 

MARELE JUDE: Juri în faţa lui Dumnezeu cel adevărat că 
spui adevărul? 

ÎNVINUITORUL: Jur. 

MARELE JUDE: Dacă s-o dovedi că nu, eşti gata să plăteşti 
cu capul învinuirea de omor și-nșelăciune? 

ÎNVINUITORUL: Sint gata. 

MARELE JUDE: Daţi-vă votul! 

Fiecare își spune în șoaptă cuvintul. 


ÎNVINUITORUL: Judecători ai Tribunalului Secret, care e 
sentința voastră asupra Adelheidei von Weislingen, învi- 
nuită de omor şi adulter? 

MARELE JUDE: Să moară! Să moară de îndoit amarnică 
moarte. Prin ștreang și prin pumnal să ispăşească îndo- 
ita-i fărădelege. Sus mîinile şi rostiţi: „Vai ei! Vai ei!“ 
Te predăm în mîna răzbunătorului. 

TOȚI: Vai ei! Vai ei! 

MARELE JUDE: Răzbunător! Răzbunătoi, prezintă-te! Răz- 

` bunătorul pine în faţă. lată ştreangul şi spada. Îţi dau opt 
zile ca s-o stirpești de pe fața pămîntului! Oriunde-i 
întilni-o, doboar-o în ţărină!... Judecători care judecaţi 
în taină și pedepsiţi în taină, asemenea lui Dumnezeu, 
păziți-vă sufletul de fărădelege şi mîna de sînge nevinovat. 


În curtea unui han 
Maria, Lerse 


MARIA: Destul s-au odihnit caii. Să mergem, Lerse! 

LERSE: Odihniţi-vă pînă mîine. Prea mohorită e noaptea! 

MARIA: Lerse, n-am (inişte pînă nu-mi văd fratele. Să mer- 
gem | Se înseninează. Miine avem vreme bună. 

LERSE: Cum porunciţi. 


Heilbronn 
n turn 


Gotz, Elisabeth 


ELISABETH: Vorbeşte-mi, dragul meu, te rog! Tăcerea asta 
mă-nspăimîntă |! Mocnești în tine. Ia să vedem: cum mai 
merg rănile? Se vindecă văzînd cu ochii. Atît de-ntunecat 
şi de pierit ești de parcă n-ai mai fi tu. 

GOTZ: Pe Götz îl cauţi? A murit de mult. Rind pe rînd 
m-au ciopîrţit: întîi mîna, apni libertatea, pămîntul, 
numele meu nepătat. De cap ce să-mi mai pese? De Georg 
ce se-aude? S-a dus Lerse să-ntrebe de Georg? 

ELISABETH: Da, dragă. Ai nădejde! Multe se mai pot în- 
drepta. 

GOTz: Pecine-l doboară Dumnezeu nu se mai ridică singur.21 
Povara de pe umeri mi-o știu eu mai bine decit voi. Cu 
nenorocul m-am obişnuit. Acum însă nu e numai Weislin- 

gen, ori numai ţăranii, ori numai moartea împăratului 
ori rănile. Sint toategrămadă. Mi-aștept sfirşitul. Nădăj- 
duiam să-mi fie ca şi viaţa. Dar facă-se voia lui.22 

ELISABETH: N-ai vrea să guști ceva? 

GÖTZ: Nu, suflete! Ce soare frumos e-afară! 

ELISABETH: Zi însorită de primăvară. 

GÖTZ: Draga mea, ce-ar fi să-l rogi pe paznic să mă lase să 
stau la el în grădiniţă vreo jumătate de ceas, să-mi umplu 
pieptul de soare, de cer albastru şi de aer? 

ELISABETH: Mă duc; sigur c-o să vreal 


Grădiniţă lingă turn 
Maria, Lerse 


MARIA: Intră şi vezi ce-o fi făcînd. 


Lerse se duce. 

Apar Elisabeth şi paznicul, 

ELISABETH: Dumnezeu să-ți răsplătească tot ce faci pentru 
soţul meu. Paznicul iese. Maria! Ce veste-aduci? 

MARIA: Fratele mi-e scăpat. Ah, dar mi-e inima frintă! 
Weislingen a murit, otrăvit de nevasta lui. Soţul mi-e în 
primejdie. Principii sînt tot mai tari pe zi ce trece. Zice 
că l-ar fi încercuit şi că-l asediază. 

ELISABETH: Nu da crezare zvonurilor! Ah, și să nu simtă 
Götz. 

MARIA: Lui cum îi merge? 

ELISABETH: Credeam că nu mai apucă să te vadă întoarsă 
acasă. Grea încercare i-a dat dumnezeu! Și a murit şi 
Georg! 

MARIA: Georg! Ce suflet de aur! 

ELISABETH: Cînd au dat tilharii foc Miltenbergului, îl tri- 
misese stăpin-său să-i oprească, şi-a tăbărit pe el o ceată 
de-a împăratului. Georg! Dacă toţi s-ar fi purtat ca el, 
ar avea dece să fie împăcaţi în sufletul lor! Mulţi dintre ei 
au căzut înjunghiaţi. Georg a fost printre ei. A murit ca 
un adevărat ostaş. 

MARIA: Götz ştie? 

ELISABETH: Nici gînd. De zeci de ori pe zi întreabă. De zeci 
de ori mă trimite să aflu ce-i cu Georg. Ar fi lovitura din 
urmă pentru inima lui. 

MARIA: Ce puţin înseamnă, Doamne, nădejdile noastre! 

Apar Götz, Lerse, paznicul. 


GOTZ: Doamne atotputernic! Cît de fericit e omul sub cerul 
tău! Cit de liber! Dau mugurii copacilor şi crește nădejdea 
în suflete! Rămîneţi cu bine! Rădăcinile mele sînt rete- 
zate. Puterile mele trag spre groapă. 

ELISABETH: N-ai vrea să-l trimit pe Lerse să-l aducă pe 
copil de la mînăstire, să-l mai vezi o dată şi să-l bine- 
cuvîntezi? 

GOTZ: Lasă-l unde e! E mai sfint el decît mine. N-are nevoie 
de binecuvintarea mea. În ziua cununiei noastre, Elisa- 
beth, nu mi-ar fi trecut prin gînd c-o să sfirşesc aga. 
Tatăl meu, bătrinul, ne binecuvîntase. Din ruga lui speram 
să izvorască un șir întreg de urmași mîndri şi viteji. Dar 
Domnul a vrut altfel. Şi eu sînt ultimul. Lerse, mai mult 
mă bucur să te văd în clipa asta a morţii decît în lupta 
cea mai aprigă. Atuncea, spiritul meu vă îndruma pe voi, 
acuma tu mă susții pe mine. Ah, să-l mai pot vedea pe 
Georg, să mă-ncălzesc la privirea lui! Vă uitaţi în jos şi 
plingeţi. A murit! Georg a murit! Götz, poţi muri şi tul 
Ai trăit prea mult! Ai trăit să-ţi vezi vitejii morţi. Cum 
a murit? Ah, l-or fi prins printre tilharii care-au dat foc 
şi l-au executat? 

ELISABETH: Nu. A fost înjunghiat la Miltenberg. Ca un leu 
şi-a apărat libertatea. 

GÖTZ: Mulţumescu-ţi ţie, Doamne! Cel mai bun băiat din 
lume; şi ce viteaz! lartă-mi sufletul şi păcatele! Sărmană 
tovarăşă de viaţă, te las într-o lume păcătoasă. Lerse, n-o 
părăsi! Zăvoriţi-vă inimile cu mai multă grijă decit 
porțile! Vin vremuri de înșelăciune?f, slobozită asupra 
lumii. Cei nevrednici vor domni prin viclenie”, iar 
sufletul nobil va cădea în capcanele lor, Maria, să dea 
dumnezeu să ţi se-ntoarcă cu bine soţul! Fie ca niciodată 
să nu cadă atita, cît a ştiut să se ridice! Selbitz a murit, și 
bunul împărat, și Georg al meu! Apă! Adiere cerească! 
Libertate! Libertate! Moare. 

ELISABETH: E-acolo, sus! Numai acolol Lumea este o 
închisoare”. 

MARIA: Suflet mare! Suflet mare! Vai ție, veac care l-ai 
nedreptăţit! 

LERSE: Vai ţie, posteritate de nu vei şti să-l înţelegi! 


NOTE 


1 Martin, Augustin: ambele nume amintesc de Martin Luther 
(1483—1546), dar figura călugărului nu poate fi identificată cu refor- 
matorul german. 


2 Dachsbach: localitate situată lingă Neustadt, pe rîul Aisch. 

3 Haslach se află de asemenea în apropiere de Neustadt, 

4 Margraf: din expresia germană „Markgraf“, conte, guvernator 
al unei regiuni de graniţă. 

5 Landgraf: conte imperial. 


6 Denumirea Corpus juris civilis. dată culegerii de. egi civile a 
lui Iustinian (527—565), s-a încetățenit abia la sfîrşitul secolului at 
XVI-lea; dreptul roman a fost însă receptat în Germania încă din 
1495. „Glosele“ la Corpus juris civilis citate de Goethe în drama sa 
au fost elaborate la Bologna, a cărei universitate era renumită pentru 
juriştii ei. Cu toate că Goethe, care studiase dreptul, cunoștea toate 
aceste amănunte, autorul dramatic le prezintă adaptindu-le situaţiei 
și atmosferei pe care le creează în piesă. 


7 Goethe ironizează lipsa de cultură a abatelui, care ar trebui 
să înțeleagă expresiile latineşti folosite de Olearius, dar care confundă 
explicit (clar, desluşit) cu ezplicaţie. 

8 Locuitorii din Frankfurt îi considerau pe cei din Sachsenhausen 
prostănaci și grosolani. 

9 Post coenam stabis seu (de obicei „aut“) passus mille meabis 
(lat.): principiu al școlii medicale din Salerno. Goethe l-a tradus în 
germană în hexametrii pentru versiunea scenică: Nach der Tafel sollst 
du stehen oder tausend Schritte gehen (După-masă să te odihnești sau o 
mie de pași să faci). 

10 Goethe îl consideră pe Götz cavaler suab: în realitate, Götz 
era din Franconia. 

11 Ad usum Delphini (lat.): Numai pentru principele moșteni- 
tor — are în context un sens peiorativ. În fond este însă un anacro- 
nism, deoarece cărţile din care preceptorii principelui moştenitor înde- 
părtau pasajele „nepotrivite“ apar abia în timpul regelui Ludovic 
al XIV-lea (1638—1745) şi nu în epoca războaielor ţărăneşti (1524...), 
în care se desfăşoară acţiunea piesei lui Goethe. 

12 Theuerdank: roman cavaleresc, inspirat și scris parţial de 
împăratul Maximilian, apărut în 1517; amănuntul contribuie la carac- 
terizarea Adelheidei, care cunoaște literatura epocii, și conferă tot- 
odată scenei culoarea locală, plasînd-o în timp. 

13 În desfăşurarea dialogului, Goethe trece în mod intenţionat, 
de la formula de politeţe (dumneata sau dumneavoastră) la persoana 
a doua singular. Funcţia acestei alternanţe este de a sublinia nuanţa 
mai personală, mai impulsivă în replică. 

1% Antifon: strofă alternativă în cadrul corului tragediei antice 
apoi cîntec liturgic alternativ; unei părţi a corului sau unui solist îi 
răspundea o altă parte corului sau alt solist. În cazul de faţă: răspuns 
similar. 

15 Adelheid se referă probabil la poeţii medievali (Minnesânger ) ; 
semnificativ este faptul că prin ea Goethe ironizează acest gen de poet. 
Pentru autorul dramei Götz [...] poetul adevărat este cel ce creează 
în spiritul adus în literatură de mişcarea Sturm und Drang. 
` 46 Sapupi: anagramă din Papius, numele real al unui asesor 
corupt, demis de Iosif al II-lea. 

17 Speyer era în sec. al XVI-lea centrul juridic al imperiului 
german. 

18 Goethe denumește personajul Lerse după prietenul său Lersé. 

19 Vinătoarea lui Wotan: după o veche legendă Wotan, căpete- 
nia zeilor germanici, ar conduce „vinătoarea sălbatică“ („die wilde 
Jagd“), o armată de duhuri. 

20 În autobiografia cavalerului von Berlichingen nu există nici 
o referire la tribunalul secret. Cu toate că amănuntele cutumelor aces= 
tuia nu corespund adevăratelor tradiţii judiciare, nici unul dintre 
exegeţii lui Goethe n-a contestat valoarea poetică a acestei scene, 

21, 22, 23, 24, 25 Citate biblice, pe care Goethe le introduce cu 
precădere în ultimele două scene ale piesei. 

26 Ideea „lumea este o închisoare“ este preluată din Hamlet, 
actul II scena a 2-a. Goethe era un fervent admirator al lui Shakespeare. 


PROMETEU 


Fragment dramatic 


În românește de MIHAI ISBĂȘESCU 


o serie de amănunte asupra genezei fragmentului dramatic 

intitulat Prometeu  (Prometheus)*. El mărturiseşte cum, 

căutînd o temelie neatirnării sale, a aflat-o în propriul talent 
creator. „Căci oricît ne-am înălța sub ocrotirea părinților, oricît ne-am 
sprijini pe fraţi și prieteni [...] vine un moment cînd omul se vede 
redus la sine însuși [...] Lucrurile pe care le vedeam ziua în trezie se 
întrachipau în visuri ale nopţii, așa că îndată ce deschideam ochii, 
dimineaţa, îmi apărea sau un nou și ciudat întreg sau o parte dintr-un 
întreg care se schițase mai dinainte [...] Cugetînd asupra acestui dar al 
naturii, atlam că el îmi aparţine în adevăr și că nu poate fi nici favo- 
rizat nici împiedicat prin ceva străin de el însuși, așa că puteam să-mi 
întemeiez întreaga mea ființă numai pe gîndurile mele. Reprezentările 
acestea s-au transformat atunci într-o imagine; mi-a apărut în mirte 
vechea figură mitologică a lui Prometeu care, despărțit de zei, popu- 
lează lumea făurind oameni în atelierul său [...] Fabula [...] prinsese 
viaţă în mintea mea. Mi-am tăiat vechiul veșmint al titanului după 
statura mea și am început [...] să scriu o piesă în care este arătată 
ncînțelegerea la care ajunge Prometeu cu Zeus și cu noii zei, întructt 
face oameni pe seama lui, îi însufleţește cu ajutorul Minervei și înte- 
meiază o a treia dinastie.“ 


Ene în Poezie și adevăr citeva pagini în care Goethe oferă 


Așa vedea Goethe lucrurile la 60 de ani. Sau așa voia să prezinte 
mpulsul, starea de spirit ce-l frăminta în acea epocă. Unica mărturie 
certă este fragmentul propriu-zis. Structura, mai curînd ministructura 
primului act, dezvăluie intenţia autorului de a contura din trei puncte 


*Bibliogratie: O. Walzel: Das Prometheussymbol von Shaftesbury 
zu Goethe, Berlin 1932; E. Braemer: Goethes Prometheus und die Grund- 
positionen des Sturm und Drang. În Beiträge zur deutschen Klassik, 
herausgegeben von der Nationalen Forschungs- und Gedenkstätten 
der klassischen deutschen Literatur, vol. 8, Weimar 1959; Clemens 
Heselhavs: Prometheus und Pandora. Zu Goethes Metamorphose — 
Dichtungen. În „Festschrift für Jost Trier“, Meisenheim/Glan 1954; 
R. Trousson: Le thème de Promethee dans la litterature européenne. 
2 vol., Genève, 1964; P. Grappin: Le mythe de Prométhée. În „Etudes 
germaniques“, 20, 1965, pp. 243—258. 

1 Johann Wolfgang Goethe, Din viața mea. Poezie și adevăr, op. 
cit., pp. 200—201. 

de vedere personalitatea lui Prometeu. Fiu al lui Jupiter, nici zeu şi 
nici titan, el trăieşte într-o trufașă izolare, un creator însingurat, 
răzvrătit împotriva amîndurora. De la Shaftesbury, Prometeu este 
personificarea arhetipală a poetului creator, şi Goethe se mai referise 
în eseul său Despre arhitectura germană (Von deutscher Baukunst) 
(1773) la această concepţie. Triada de scene a primului act se con- 
cretizează în trei dialoguri purtate de personajul central cu Mercur, 
Epimeteu și Minerva. Funcţia acestora este de-a stirni doar printr-un 
cuvint-cheie sau prin citeva replici îndirjirea lui Prometeu. Ea izvo- 
răște din convingerea că abia conștiința proprie, eul conferă sens fap- 
telor și lucrurilor, că numai experiența proprie te formează, că perso- 
nalitatea nu poate fi modelată de nici o forță din afară. Sfera de acţi- 
une a personalităţii sale cuprinde și ființele create de el. Este prima 
ipostază a lui Prometeu. În scena următoare, atitudinea personajului 
central este, cel puţin la începutul dialogului cu Minerva, mai tempe- 
rată. În adincul fiinţei sale esenţa de natură divină e încă vie, ca și 
veneraţia pentru zeița înţelepciunii. Dar nici acum nu acceptă supe- 
rioritatea zeilor. Şi el, Prometeu, dispune de putere, de înțelepciune 
şi de dragoste ca şi zeii. Din năzuinţa de-a se elibera de zei, el refuză 
oferta lui Jupiter de-a dărui viaţă statuilor sale de lut. 

Minerva își conduce însă favoritul spre izvorul vieţii, deoarece 
apele lui stau sub semnul soartei și nu al zeilor. Aici Prometeu le va 
dărui el însuşi viaţă. Plămădiţi de titan, oamenii se vor simţi, ca și 
creatorul lor, egali zeilor şi nu le vor recunoaște supremaţia. Vestea 
despre „trădarea“ lui Prometeu nu-i tulbură liniștea lui Jupiter, el 
lasă oamenilor viaţa. 


Reiese limpede: primul act nu depășește conturarea personali- 
tăţii eroului principal. Poetul lărgește spre sfîrşit perspectiva prin actul 
însufleţirii oamenilor și creează posibilitatea unui nou conflict. Dar 
în actul al doilea noua situaţie nu este valorificată în această direcţie. 
Urmînd o preocupare a epocii sale, Goethe evocă imagini ficțional 
simbolice ale orînduirii primitive, evident o dovadă a ceea ce înțelegem 
prin rousseauism. Poetul alege, corespunzător triadei din primul „act“, 
trei momente semnificative. Începe cu înjghebarea primei colibe, unul 
dintre motivele frecvente şi generoase ale secolului al XVIII-lea, pe 
care Goethe îl mai abordase anterior?. Dacă la Rousseau ridicarea 
colibei reprezenta unul dintre momentele dramatice, o primă revoluţie 
deoarece marca apariţia societăţii private, în fragmentul lui Goethe 
secvența are alt caracter. Căci Prometeu este cel ce îndeamnă pe om 


2 Astfel în eseul: Despre arhitectura germană (Von deutscher Bau- 
kunst), 1773. 

să-şi clădească o colibă, și tot el ti explică: „Tu ţi-ai făcut-o, este a 
ta, poţi s-o împarţi cu cine vrei.“ Al doilea moment este răfuiala pentru 
capre, al treilea tămăduirea celui rănit. Toate trei aceste momente 
servesc, în continuare, pentru a particulariza trăsăturile specifice 
lui Prometeu, completind imaginea demiurgului. lar seminţia ome- 
nească este definită ca fiind nici mai rea nici mai bună decît urmaşii 
ei: „Sinteţi harnici şi leneşi și cruzi şi blinzi, darnici şi lacomi [...]“4. 
Contradicţiile domină peisajul psihic al comunităţii. Kayser5 relevă 
triada pe baza căreia este structurată ultima scenă. În dialogul cu 
Pandora, cea mai iubită dintre fiinţele create de Prometeu, Goethe 
încearcă să rezolve tensiunea rezultată din originea pe de e parte 
divină, pe de alta animalică a omului. 

Fiecare secvenţă este punctată de conceptul moarte, avind de 
fiecare dată altă accepţiune: În primul rînd ca stare sufletească a fetei 
care inconştient tinde spre dragoste; apoi ca esență a modului în care 
dorul de-a se dărui se împlineşte și, în sfirşit, ca expiere propriu-zisă. 
Ea nu-i concepută însă ca ţel al vieţii, moartea face parte dintr-un 
ciclu infinit, în care viaţa succede perpetuu extincţiei. Fiecărei bucurii, 
fiecărei plăceri îi urmează cufundarea în somn, conceput ca analogon 
al stingerii definitive. Şi după fiecare „pieire“, omul renaşte pentru a 
dori, a iubi şi a spera din nou. Kayser relevă frumuseţea conturării 
poetice a acestei trăiri dionisiace, am spune a extazului dragostei şi 
morţii, în concepţia tinărului Goethe. 

Cercetarea modernă respinge afirmaţia poetului, potrivit căreia 
al treilea act ar fi început cu oda cunoscută sub titlul Prometeu (Pro- 


metheus )*. 


3 Prometeu. Fragment dramatic, În româneşte de Mihai Isbășescu; 
„203. 
E 4 Id. ibidem p. 204 
5 Wolfgang Kayser: Anmerkungen zu Prometheus. În Ha, vol. 4, 
. 525. 
CA * Într-o scrisoare adresată compozitorului și dirijorului Carl Fried- 
rich Zelter (profesor al lui Mendelsohn Bartholdy, Otto Nicolai, 
G. Loewe şi G. Meyerbeer), cu care Goethe se consultă în probleme 
muzicale și care i-a pus pe note multe poezii, poetul spune că această 
odă — acest monolog — ar fi trebuit să deschidă actul III. E vorba, 
aşadar, de o intenţie, şi nu de o constituire „de facto“ în act dramatic. 
În scrisoare se vorbeşte și de urmările tragice pe care oda le-a avut 
asupra filozofului luminist Moses Mendelsohn: în 1781 Jacobi îi adusese 
acestuia poezia; citind-o, Mendelsohn suferă o comoţie cerebrală cu 
urmări funeste. În traducerea lui N. Argintescu- Amza oda a fost tipă- 
rită în Goethe, Opere I. Poezia, Studiu introductiv, note și comentarii 
de Jean Livescu. Bucureşti 1984, pp. 63—64; alte traduceri în limba 
română: Panait Cerna; Ion Sân-Georgiu, Maria Banuș. 

Încă H.A. Korff o considera o creaţie lirică independentă”. Ea 
reprezintă indubitabil structurarea lirică a chintesenţei spiritual-poe- 
tice a fragmentului dramatic pe care Goethe l-a părăsit. Doar forma 
foarte apropiată de monolog mai amintește vag de intenţia iniţială a 
autorului. Concepută probabil în 1774 — datarea nu e sigură — oda a 
fost publicată abia în 1789. Circulind în manuscris, ea a contribuit, 
după 1780, la izbucnirea disputei filozofice în jurul panteismului şi al 
lui Spinoza. Datorită acestui „prim mare document al panteismului 
german“? spiritele vremii s-au situat pe poziţii distincte: Lessing, 
Herder şi Goethe purtind stindardul noului, Jacobi și Mendelsohn, 
Lavater şi Jung Stilling păstrind convingerile luministe sau teosofice. 
Ar însemna să simplificăm dacă am pune un semn de egalitate între 
încrederea oarbă în forţele proprii, între superbia, revolta, într-un 
cuvint, între titanismul lui Prometeu şi starea de spirit a tinărului 
Goethe. Atit fragmentul dramatic cit și oda sînt cristalizări literare 
ale unui mit? transfigurat şi potenţat de concepţia de viață modernă. 
Ceea ce ne frapează este în ultimă instanță imaginea monumentală a 
unei atitudini prometeice. Şi această atitudine era comună generaţiei 
Sturm und Drang, titanismul ei declanșează revolta autentică a tînă- 
rului Goethe împotriva prejudecăţilor de orice natură și a valorilor 
morale și literare pontificate. În acest sens Goethe își modelează orgo- 
lios portretul în odă. Căci dacă propria-i trăire ar lipsi, ea nu ar mai 
produce acea vie impresie, așa cum a făcut-o secole de-a rindul. Dacă 
ne întrebăm însă care este sîmburele de adevăr individual în această 
formă supradimensiorată a mitului elin, dacă vrem să știm unde se 
întretaie sfera Lebensgefihl-ului goethean cu cea a lui Prometeu, răs- 
punsul pare surprinzător. Din adincurile încă neexplorate ale sufle. 
tului tinărului răzbate chemarea spre faptă, spre conturarea propriei 

„personalităţi. În pofida visurilor spulberate, în pofida înfriîngerilor, se 
degajă, din partea finală a odei, o viguroasă afirmare a vieţii. Este 
semnificaţia adincă a acestor versuri în ascensiunea liricii goetheene 
spre înaltele virfuri ale poeticului. 


7? H.A. Korff, Goethe im Wandel seiner Lyrik, vol. 1, Leipzig 1958, 
p. 145. 

2 Ibidem, p. 146. 

? Sursele folosite de Goethe au fost: Ch. M. Wieland; Beiträge 
zur geheimen Geschichte des menschlichen Herzens und  Verstandes, 
1770, în care era inclus un dialog al autorului cu Prometeu; apoi Mitho- 
logisches Lexikon a lui B. Hederich, care apăruse într-o nouă ediţie 
în 1770; Goethe cunoștea și drama Prometeu a lui Eschil. 

Fragmentul dramatici”, părăsit de Goethe cîteva decenii, a fost 
reluat în 1819. Este adevărat că în anul 1795 el s-a simţit din non 
tentat să reia tema „Prometeu“. Plănuia să scrie o ripostă la tragedia 
Prometeu înlănțuit a lui Eschil, pe care s-o intituleze Prometeu eliberat. 
Dar nici acest proiect, din care n-au rămas decit cîteva fragmente, n-a 
iost dus la capăt de poet. 


10 Fragmentul ni s-a transmis în patru manuscrise. Cel scris de 
mîna autorului, păstrat în prezent în Biblioteca universităţii din 
Strasbourg, este inclus în majoritatea edițiilor critice consultate: 
WA I, vol. 39, pp. 193—215; FA (ed. R. Petsch). HA (ed. Kayser). 
Din cele două copii făcute — una de domnișoara von Gâchhausen, 
alta de Lenz — ultima i-a parvenit lui Goethe abia în 1819; poetul a 
publicat-o în ediţia îngrijită de el însuşi (1830). 

PROMETEU 


ACTUL ÎNTÎI 


Prometeu, Mercur 


PROMETEU: Nu vreau, le-o spune-n faţă! 
Scurt şi cuprinzător, nu vreau! 
Voinţei mele stă-mpotrivă-a lor! 
Una o-nfruntă pe cealaltă, 
Cred că se anulează! 
MERCUR: Părintelui tău Zevs să-i spun eu asta, 
Mumei tale? 
PROMETEU: Ce tot părinte! Mumă? 
| Tu știi de unde vii? 
Stam în picioare cînd băgat-am seamă, 
Întiia oară, că se stă-n picioare. 
Şi mîna-ntins-am, cind 
Simţit-am că se-ntinde mina, 
Şi i-am aflat, veghindu-mi paşii, 
Pe cei ce mumă și părinte îi numeşti. 
MERCUR: Şi oferindu-ţi 
Copilăriei trebuinciosul ajutor. 
PROMETEU: Şi-n schimb avut-au ascultarea-mi de copil, 
Să-şi modeleze, biet, vlăstarul 
Pe ici, pe colo, după vîntul toanei. 
MERCUR: Şi-apoi te-au ocrotit. 
PROMETEU: De ce? De primejdii 
De ei doar temute. 
Ferit-au ei inima 
De şerpii ce-n taină-o rodeau? 
Oţelit-au pieptul acesta 
Să-nfrunte titanii? 
Nu mi-a călit bărbăţia 
Atotputernicul timp, 
Stăpînul meu şi al vostru? 

MERCUR: Nefericite! Zeilor tăi le spui asta, 
Celor eterni? 
PROMETEU: Zeilor? Eu nu sint zeu 
Şi atitea-mi trec prin minte de parc'aș fi. 
Eterni? — Atotputernici? — 
Ce puteţi oare? 
Nemărginitu'-ntins al cerului 
Și al pămîntului să-l faceţi ghem 
n pumnul meu puteţi? 
Sînteţi în stare să mă despărțiți 
Pe mine de mine însumi? 
Puteţi să mă întindeţi, 
Să mă măriţi s-ajung a fi o lume? 
MERCUR: Destinul! 
PROMETEU: Îi recunoşti puterea? 
Și eul — 
Hai du-te, — eu nu slujesc vasalii! 


Mercur iese. 


PROMETEU  Reîntorcîndu-se spre statuile sale împrăștiate 
prin toată dumbrava: 
Clipă de neînlocuit! 
Smuls de-un smintit, 
Din mijlocul vostru, 
Copiii mei! 
Orice ar fi, ceea ce pieptu-mi frămîntă — 
Apropiindu-se de o fată. 


Pieptul mă-ntimpine învolburat! 
Ochii vorbesc de pe-acum! 
Vorbiţi-mi, spuneţi, buze dragi. 
O, de v-aş putea face să simţiţi 
Ce sînteți! 
Vine Epimeteu! 
EPIMETEU: Mercur s-a plins amarnic. 
PROMETEU: Urechea de n-ai fi plecat la plinsu-i, 
S-ar fi-nturnat şi fără să se plingă. 
EPIMETEU: O frate-meu! Ce-i drept e drept, 
A zeilor ofertă-a fost 


De rîndul ăsta dreaptă. 
Vor în Olimp, în virf, să-ţi facă loc, 

Acolo să hălădui, 

Să stăpîneşti pămîntul! 
PROMETEU: Lor pircălab să fiu 

Şi să le apăr cerul? 

E mult mai drept ce eu propun: 

Ei vor cu mine să împartă, iar eu zic 

Că n-am cu ei nimic de împărțit. 

Aceea ce am, ei nu pot să-mi răpească, 

lar ce au ei, să-şi ocrotească singuri. 

Asta-i al meu, ăsta al tău, 

Şi-astfel ne-am despărțit. 
EPIMETEU: Şi cît de mult e-al tău? 
PROMETEU: E cercul ce-a mea forță-l umple! 

Nimic mai mult sau mai puţin! 

Asupra mea oare ce drept 

Au stelele de sus 

Astfel să mă privească? 
EPIMETEU: Eşti singur doar! 

Te îndîrjești plăcerea s-o ignori, 

Cind zeii, tu, 

Ai tăi și lumea, cerul, toți 

Din plin simţi-vă-veţi a fi un tot. 
PROMETEU: Las-că ştiu eul 

Frăţine drag, te rog, 

Fă tot ce vrei, şi-acum mă lasă! 


Epimeteu iese. 


PROMETEU: Aici e lumea, universul meul 
Simt că sînt eu; 
Aicea dorurile-mi toate 
Chip prinseră, și trup. 
lar duhu-mi împărțit în mii 
De părţi şi-ntreg în scumpii mei copii. 


Vine Minerva, 


PROMETEU: Cutezi a mea zeiţă? 

De al părintelui tău dușman să te-apropii? 
MINERVA:  Pe-al meu părinte-l venerez, 

Tu, Prometeu, mi-eşti drag. 
PROMETEU: lar spiritului meu, tu-i eşti 

Ce singur el îşi este; 

De la-nceput cuvintul tău 

Mi-a fost a cerului lumină! 

MINERVA: 
PROMETEU: 


MINERVA: 
PROMETEU: 

De parcă sufletu-mi cu sine-ar fi vorbit 
Şi sieşi s-ar fi dezvăluit, 

Şi armonii congeniale 

În el din sine-ar îi vibrat: 

lată ce-au fost vorbele tale. 

Aşa că eu nu eram eu. 

Şi cînd gindeam că eu vorbesc 
Vorbea o zeitate, 

Iar cînd ziceam că zei vorbesc 

Eu însumi doar vorbeam. 

Asta-i cu tine şi cu mine, 

Îți aparţine din străfund 

lubirea-mi pentru totdeauna. 

Iar eu pe veci îți sînt alături. 

Așa cum dulcele amurg 

Al soarelui ce-apune 

Se înfiripă înspre slăvi 

Din Caucazu-n neguri, 

Cu linişte învăluindu-mi sufletul, 
Păstrindu-mi-o vie şi-n clipe de restriște. 
Aşa sporitu-mi-au puterile, 

Sorbind din ceru-ți aer, cîte-o gură. 
Și ce drept îşi arogă, 

Trufaşi şi lacomi, 

Locuitorii din Olimp 

Asupra forţelor ce am. 

Sint ale mele, eu le folosesc. 

Pentru supremul dintre zei 

Nu mai fac nici-un pas! 

Sint oare pentru ei făcut? 

Așa visează cei puternici. 

Şi eu visez, zeiţă, 

Și sînt şi eu puternic, — 

Altfel...! — Nu m-ai văzut ades 
Robind de bunăvoie, 

Ducînd poveri pe care, 

Solemni şi gravi, mi le puneau pe umeri? 
N-am împlinit eu munca 

În orice zi, cum porunceau, 
Fiindcă-mi ziceam 

Că ei putere au să vadă în prezent 
Trecutul, viitorul 

Şi că porunca lor și felul cum conduc 


MINERVA: 
PROMETEU: 


MINERVA: 


PROMETEU: 

EE PS 


E-nțelepciune de-nceput de lume 
Şi plină de-altruism? 

Slujeai, să-ți meriți libertatea. 
Pentru nimic în lume 

Cu vulturul n-aş face schimb, 
Să prind, trufaş, în gheare robite 
Ale stăpînului meu fulgere. 

Ei ce-s? lar eu ce sint? 
Nedreaptă-ți este ura! 

Căci sorții dat-au zeilor 
Dăinuire şi putere 
Şi-nţelepciune şi iubire. 

De ele aibă parte. 

Dar nu doar singuri ei! 

Și eu dăinui cît dînşii. 

Cu toţii sîntem veşnici! — 
De-nceputurile mele nu-mi amintesc 
Și nu sînt chemat să sfirșesc 

Și nu văd sfîrşitul. 

Aşa că-s veşnic fiindcă sînt! — 
Și-nţelepciunea — 


O conduce pe Minerva prin fata statuilor sale. 


Priveşte astă frunte! 

Oare nu degetele mele 

Au modelat-o? 

lar forţa-acestui piept 
Se-avintă împotriva 
Primejdiei ce-ameninţă pe toţi. 


Se oprește în fața unei statui de femeie. 


Și tu, Pandora, 

Sacru potir al darurilor toate, 

Ce pot să-ncînte 

Sub larga boltă-a cerului, 

Pe al pămîntului întins, 

Tot ce cîndva m-a încîntat și-nsufleţit, 
Ce, în răcoarea umbrei, 

A revărsat asupră-mi desfătare, 

Ce-n soarele iubirii, vreodată, 

Mi-a dăruit a primăverii bucurie 

Şi-n unda caldă a mării 

La piept mi-adus-a alintarea gingăşiei, 


MINERVA: 


PROMETEU: 


MINERVA: 


PROMETEU: 


Și tot ce am gustat cîndva 

Ca luciu pur al cerului 

Și tihnă-a liniştii din suflet... 

Acestea toate, toate — o Pandora mea! 
Jupiter trimite veste 

Că le dă viaţă tuturor, 

Dacă îi vei primi 

Oferta. 

Ăsta-i unicul lucru ce m-a pus pe ginduri. 
Doar că — să fiu iar sclav 

Şi — ca toţi ceilalți — 

Să recunosc, sus, forța Tunătorului? 
Nul 

Rămină-aici legaţi 

De neînsufleţirea lor, 

În schimb sînt liberi, 

Şi libertatea lor o simt! 

Să prindă totuşi viață! 

Destinului i-e dat, nu zeilor, 

Să dăruiască viaţa şi s-o ia; 

Vino, să mergem la fintina vieţii, 

Pe care Jupiter de noi n-o zăvorăşte: 
Trăi-vor toți și asta datorită ție! 

Ba ţie, o zeiţa mea, 

Trăi-vor, liberi s-or simţi, 

Trăi-vorl — Şi bucuria lor să-ţi fie mulțumita I 


ACTUL AL DOILEA 


În Olimp. Jupiter. Mercur. 


MERCUR: 


JUPITER: 


MERCUR: 

Oroare, — Jupiter, părinte — grea trădare! 

Minerva, fiica ta, 

Pe răzvrătit l-ajută. 

Deschisu-i-a fintina vieţii, 

Şi curtea lui de humă, 

Lumea lui de lut, 

A-nsufleţit-o în juru-i. 

Ca noi se mișcă toţi acum 

Și țes şi chiuie pe lingă el, 

Ca noi în jurul tău. 

O, tunetele tale, Zevs! 

Sint! Şi vor fil 

Şi trebuie să fie! 

Peste toate cîte sînt 

Sub larga boltă-a cerului 

Pe al pămîntului întins, 

A mea e stăpînirea. 

Ast neam de viermi sporește 

Al robilor mei număr. 

Bine de ei, de-or asculta porunca-mi 
părintească; 

Şi vai de ei, de-or înfrunta 

Braţu-mi stăpîn. 

Părinte-a toatel Tu, prea bunule, 

Ce ierți mişeilor fărădelegea, 

Aibi parte de iubire şi de slavă 

În cer şi pe pămîntul tuturor! 

Trimite-mă ca să vestesc 

Sărmanului norod născut din humă 

Puterea ta, părinte, bunătatea-ţi! 


JUPITER: 


MERCUR: 


PROMETEU: 


BĂRBATUL: 
PROMETEU: 
BĂRBATUL: 


PROMETEU: 


BĂRBATUL: 

Nu, încă'n bucwmia lor abia născută 
Sufletul şi-l asemuie cu zeii. 

N-or să te-asculte pînă ce de tine 
Nevoie n-or avea. Lasă-i să-și ducă viaţa! 
Pe cît de bun, pe-atita de-nţelept! 


Vale la poalele Olimpului. 


Privește-n jos, o Zevs, 

La lumea mea: trăieşte! 

Am făurit-o după chipul meu, 

Un neam asemenea mie, 

Să sufere, să plingă, să se bucure și-nirupte, 
Să nu te ia în seamă, 

Ca mine! 


Se vede un neam de oameni răspîndit prin întreaga vale. 
S-au cătărat în pomi să rupă fructe, se scaldă în apă, 
aleargă  întrecindu-se pe cîmpie, fetele culeg flori și 
împletesc cununi. Un bărbat cu niște pomişori tăiați 
vine la Prometeu. 


Priveşte pomii, 

Sint cum i-ai vrut. 

Şi cum i-ai scos 

Din glia lor? 

Cu piatra asta ascuţită 

I-am rupt de lîngă rădăcină. 
Mai întîi jos crengile! — 

Înfige-l bine apoi pe-ăsta 
Pieziş, aicea, în ţărină 

Și pe-ăsta ici, în faţa lui; 

Sus leagă-i împreună! — 

Apoi alţi doi, aici, în fund, 

Și unul sus, de-a curmezișul. 
Acuma crengi, de sus în jos, 
Pin-la pămînt, 

Legate bine şi-mpletite, 

Şi iarbă, brazde, împrejur, 
Crengi pe deasupra, şi mai multe, 
Pin’ ce nici raza de soare, 

Nici ploaia, nici vintul n-o răzbate. 
lată, fiu drag, colibă şi-adăpost. 
Părinte drag, îţi mulţumesc! 
Spune-mi, toţi fraţii în colibă 
Cu mine pot să locuiască? 


PROMETEU: Nu! 
Tu ţi-ai clădit-o, ea ta. 
Poţi s-o împarţi 
Cu cine vrei. 
Iar cine vrea să locuiască, să-și facă singur una. 
Prometeu pleacă. 
Doi bărbaţi. 
PRIMUL: Nu-ţi dau să iei 
Nici una dintre caprele astea, 
Sînt pentru mine, ale mele! 
AL DOILEA: De unde? 
PRIMUL: M-am căţărat eri sus pe munte, 
Am colindat o zi şi-o noapte, 
Cu trudă grea, 
Să le prind vii, 
Azi noapte le-am păzit, 
Închise-aici 
Cu crengi şi pietre. 
AL DOILEA: Dă-mi una mie! 
Şi eu vînat-am una ieri, 
La foc am fript-o 
Si-am mincat cu fraţii mei. 
Îţi trebuie doar una azi! 
Vom prinde mîine iarăşi. 
PRIMUL: De capre nu te-apropia! 
AL DOILEA: Ba da! 


(Primul vrea să-l impiedice, al doilea îl îmbrincește, 
trîntindu-l jos, ia o capră și pleacă). 


PRIMUL: Cu japca! Vai! 
PROMETEU pine: 
Ce este? 


BĂRBATUL: Îmi fură capra! — 
Din cap îmi curge sînge — 
Izbitu-m-a 
Aici, de piatra asta. 
PROMETEU: Rupe din pom buretele-ăla, 
Pune-l pe rană?! 
BĂRBATUL: Aşa, — părinte drag! 
S-a și oprit. 
PROMETEU: Du-te de-ţi spală faţa. 
BĂRBATUL: Şi capra mea? 

PROMETEU: Lasă-ll 
De-i mîna lui împotriva oricui, 
A oricui mînă va fi împotrivă-i. 


Bărbatul iese. 


N-aţi ieşit rău, copiii mei, 

Sinteţi harnici şi leneși, 

Și cruzi şi blinzi, 

Darnici şi lacomi, 

Sinteţi asemeni cu toţi frații-ntru soartă, 
Asemeni fiarelor şi zeilor. 


Vine Pandoras. 


PROMETEU: Ce e cu tine, fiica mea, 
Eşti turburată? 
PANDORA: Părinte! 
Vai, ce-am văzut, o, tată, 
Ce-am simţit? 
PROMETEU: Ei? 
PANDORA: 0, biata Mira! 
PROMETEU: Ce-i cu ea? 


PANDORA:  Simţăminte fără nume! 
Am văzut-o în dumbrava 
Unde ades culegem flori. 
M-am luat după ea. 
Şi, vai, coboriînd dinspre culme, o văd 
Mai jos în poiană, 
Căzută pe-o brazdă de iarbă. 
Noroc că pe-acolo era şi Arbar. 
O ţine, stringind-o în braţe, 
Nu vrea să o lase să cadă, 
Şi, vai, împreună cu ea a căzut. 
Frumosul ei cap se lasă pe spate, 
De mii de ori el o sărută, 
Lipit de gura ei 
De parcă vrea să-i dea suflare. 
Mă prinde teama, 
Alerg spre ea şi strig. 
Strigătul meu o-aduce în simţiri. 
Arbar o lasă, ea sare în sus, 
Şi vai, cu ochii încă pierduţi, 
Îmi cade de git. 
Pieptu-i se zbuciumă, 

Mai-mai să se spargă, 
Obrajii-s jăratec, 
I-e gura-nsetată 
Şi lacrimi şiroaie îi curg. 
Simt că pieioarele-o lasă din nou 
O sprijin şi — tată iubit — 
Sărutur'le ei şi înfocarea 
Îmi toarnă prin vine degrabă 
Un nou simțămînt, neștiut, 
Încît tulburată, mişcată, plingind, 
Fug şi o las, las pădurea, poiana, 
Vin la tine, părinte! Ia spune-mi 
Ce-s toate astea ce-o turbură, 
Ca şi pe mine? 
PROMETEU: E moartea! 
PANDORA: Ce-i aia? 
PROMETEU: Fiica mea dragă, 
Aflat-ai multe bucurii. 
PANDORA: Cu miile! Și toate datorită ție! 
PROMETEU: Pandora, frămiîntul pieptului tău 
E pentru soarele ce vine, 
Şi pentru luna călătoare, 
lar în sărutul soaţelor 
Aflat-ai cea mai pură fericire. 
PANDORA: Cum nu se spune poate. 
PROMETEU: Ce ţi-a săltat de la pămînt 
Uşor, în dans, tot trupul? 
PANDORA: Bucuria | 
Cum se mişcau — cum mai săltau, 
De joc şi cînt, însufleţite mădulare, 
Iar eu în melodie mă topeam! 
PROMETEU: Şi totu apoi în somn se-alină, 
Și bucuria şi durerea. 
Simţit-ai arşița de soare, 
Și însetarea, 
Şi oboseala în genunchi, 
Ai plins oiţa ta pierdută, 
Şi ai gemut şi-ai tremurat, 
Cind în pădure-un spin ţi-a-mpuns călciiul, 
Pin’ ce te-am vindecat. 
PANDORA: Sînt multe, tată, ale vieţii desfătări 
Şi suferinţi! 

PROMETEU: 


PANDORA: 


PROMETEU: 


PANDORA: 
PROMETEU: 


PANDORA: 


PROMETEU: 
PANDORA: 
PROMETEU: 


Și simţi cum inima îţi spune 
ă-s încă multe bucurii 

Şi multe suferinţi 

Ce nu cunoşti! 

Da! Da! Şi inimii ades i-e dor să fie, 
Vai, nicăeri și totuşi pretutindeni! 
Atunci e o clipă, ce totu'mplineşte, 

Tot ce-am dorit, ce-am visat, ce-am sperat, 
Ce-am temut, Pandora, — 

Asta e moartea! 

Moartea? 

Cind din străfundul fiinţei tale, 

Simţi — zguduită — tot ceea ce 

Cindva ţi-a dăruit dureri şi bucurii, 
Cînd, de furtuni preaplină, inima 

În lacrimi vrea să-și afle alinare 

Şi doar pojarul dinlăuntru şi-l sporește, 
Cînd totul sună-n tine şi tremură, vibrează, 
lar simţurile toate ţi se sting 

Şi ţi se pare că te stingi și tu 

Și te scufunzi 

Şi totu-n jur în noapte se scufundă, 

lar tu, în simțămîntul tău lăuntric 
Cuprinzi o lume: 

Atuncea moare omul. 

Îl ia de git: 

O, tată, să murim! 

Nu încă. 

Şi după moarte? 

Cind totul — dorinţă, plăcere, durere — 
În desfătări furtunos se destramă 

Și apoi renaște-n deliciile somnului, 
Atunci reîncepi să trăieşti, iarăşi tinără, 
Să te temi, să speri, să dorești din nouf. 


NOTE 


4 Epimeteu, fiul lui Japet și al Climenei , este fratele lui Prometeu. 
Legenda spune că Prometeu i-ar fi interzis să primească vreun dar de 
ia zei. Totuşi Epimeteu nu îndrăzneşte să o refuze pe Pandora care-i 
fusese dată drept soție. Vezi şi nota 3. 

2 Potrivit legendei Prometeu este descope ritorul artei de a tămă- 
dui. 

3 Pandora înseamnă în mitologia greacă cea înzestrată de zei 
cu toate darurile (frumusețe, forță, grație, îndrăzneală, şiretenie). A 
fost creată de zei pentru a-i pedepsi pe muritori, ducîndu-i la pierzanie. 
Epimeteu o ia de soție. Din curiozitate și împotriva poruncii zeilor, 
Pandora deschide cutia pe care Jupiter i-o încredințase şi din ea ies 
toate relele, împrăștiindu-se pe întreg pămîntul. Singură speranța 
mai rămîne pe fundul cutiei. O variantă mai tîrzie a legendei spune că 
din cutie ar fi ieșit toate darurile divine, care s-ar fi întors la zei în 
Olimp. În fragmentul lui Goethe Pandora este creată de Prometeu 
şi nu de zei, corespunzător concepţiei demiurgice despre forţele acestuia. 

4 În ediţia îngrijită de Goethe urma la sfirşitul fragmentului indi- 
caţia: Apare Minerva, dorind să mijlocească între Zeus și Prometeu. 


Farsă de carnaval 

care se poate juca 

şi după Paşte despre PATER BREY, 
falsul profet 


Spre învăţătura, folosul şi petrecerea plăcută 
a timpului de către creştini, 

indeosebi femei şi fecioare, 

ca un adaos la „Oglinda de aur'* 


În românește de GRETE TARTLER 


* Vezi nota 1 de la sfîrşitul farsei. 

A 
N GENUL FARSEI de carnaval, specific secolului al XVI-lea, 
[em Goethe descoperă forma ideală pentru exprimarea voa- 
lată a unor probleme etice. El vede în simplitatea vulgară a 
farsei o armă în lupta împotriva lipsei de naturalețe, a pruderiei 
exagerate ce domina comportarea morală prin anii '70 ai veacului 
al XVIII-lea. În plus, tiparele fixe, oferite de acest gen, ti facilitau 
rezolvarea multor probleme formale, oferindu-i posibilitatea de-a se 
concentra asupra conținutului. Farsa permitea, de asemenea, impro- 
vizarea, schimbarea rapidă a temei, ceea ce corespundea neliniștii 
febrile ce stăpinea psihicul poetului, înlesnindu-i descărcarea energiei 
intelectuale acumulate. Așa se explică de ce în curs de un an Goethe 
a scris nu mai puţin de 10 farset. 
Farsa de carnaval* intitulată cu vădită ironie Pater Brey? consti- 
tuie o satiră îndreptată în primul rînd — fapt descifrabil tuturor celor 


1 Iarmarocul din Plundersweilern (Das Jahrmarkisfest zu Plunders- 
weilern, 1773, prelucrată în 1778); Concerto dramatico (1773); O farsă 
despre Pater Brey (Ein Fastnachisspiel vom Pater Brey, în primăvara 
anului 1773); Satyros sau diavolul pădurii zeificat (Satyros oder der 
vergălterte Waldieufel, în vara lui 1773); Zei, eroi și Wieland (Götter, 
Helden und Wieland, în toamna anului 1773); Drumul pămintean al 
artistului (Des Künstlers Erdenwallen, în toamna anului 1773); Prolog 
la ultimele revelații divine (Prolog zu den neuesten Offenbarungen Gottes, 
în primăvara anului 1774); Noua și politic moralizatoarea piesă de păpuşi. 
Prolog (Neuerăffnetes, moralisch- politisches Puppenspiel. Prolog, 1774); 
Divinizarea artistului (Des Künstlers Vergătterung, 1774); Nunta lui 
Hanswurst (Hanswursts Hochzeit, 1775). 

* Bibliografie Hermann Henkel: Goethes satirisch-humoristische 
Dichtungen dramatischer Form. În „Archiv für das Studium der neue- 
ren Sprachen und Literaturen“, 92, 1894, pp. 305—342; Eduard Castle: 
„Pater Brey“ und „Satyros“. În „Jahrbuch der Goethe-Geselischatt“, 
5, 1918, pp. 56—98; Friedrich Gundolf: Goethe, Berlin 1920, p. 159; 
Emil Staiger: Goethe I (1749—1786), Zürich 1952) Schwânke, pp. 187— 
203; Walter Hinck: Das deutsche Lustspiel des 17. und 18. Jahrhunderts 
und die italienische Komödie, Stuttgart, 1965, pp. 358—379; Martin 
Stern: Die Schwânke der Sturm-und-Drang- Periode. Satiren, Farcen 
und Selbstparodien in dramatischer Form. În GD.NJ. (ed. Walter Hin- 
derer), pp. 23—41. 

2 Scris în mod obişnuit Brei înseamnă păsat, terci. Predilecția per- 
sonajului vizat pentru asemenea feluri de mîncare era cunoscută. 
Dorind ca aluzia la firea molatecă, sentimentalicoasă a acestuia să 
fie mai voalată, autorul îi scrie numele cu y: Brey, şarjind totodată. 

din preajma lui Goethe — împotriva educatorului prinţului de Hessen, 
Franz Michael LeuchsenringS. Înzestrat o cu fire plăcută, cultivat şi 
voiajat, acesta întreținea relaţii cordiale cu personalităţi remarcabile 
ale epocii. Pătrunsese şi în micul cerc de la Darmstadt“ din care făceau 
parte Merck* şi soţia sa, Herder și Caroline Flachsland, logodnica aces- 
tuia, Goethe şi alţii, tulburind pentru scurt timp atmosfera echilibrată, 
rezultată din reale afinități spirituale. Admiraţia iniţială a lui Merck 
faţă de Leuchsenring dispare din clipa în care mentorul prinţului 
încearcă să intervină în neînțelegerile ivite între el și soţia sa. Apoi, în 
timp ce Herder își exercita funcţia de pastor la Biickeburg, Leuchsenring 
cîștigă încrederea Carolinei, pe care o vedea adesea în casa cumnatului 
ei, consilierul Hesse. Era singura familie în care mai era primit, şi 
logodnica lui Herder era una din puţinele persoane care mai credea 
în bunele intenţii ale educatorului; așa se explică de ce nu-şi dă seama 
că Leuchsenring tinde să i se substituie criticului vremelnic absent. 

Revoltat şi dezgustat, Goethe articulează farsa sa izvorită din 
această experienţă. El îl învestește pe Pater Brey cu toate atri- 
butele unui faun de factură pietistă€, așa cum acestea i se relevaseră 
prin Leuchsenring. Leonore preia rolul Carolinei Flachsland, viitoa- 
rea soţie a lui Herder, iar criticul însuşi apare sub travestiul căpita- 
nului Balandrino. Vecina Sibylle, mama Leonorei este inventată din 
necesitatea de a crea acţiunii un cadru mai larg. 

Recurgînd la un umor sănătos, Goethe redactează această primă 
farsă în formă dramatică către sfirșitul anului 1773; după unii cerce- 
tători? el intenţiona s-o consacre petrecerii tradiţionale care preceda 
sărbătorirea nunţii Carolinei cu Herder. 


* Urs Viktor Kamber prezintă viaţa și personalitatea acestei 
figuri prea puţin cunoscute pină-n prezent în 2 volume intitulate 
Corespondeia lui Leuchsenring (Briefe von und an Leuchsenring 1746— 
1827, Stuttgart 1976). 

1 Grupul se numea Comunitatea celor sfinţi (Gemeinschaft der 
Heiligen). 

ë Johann Heinrich Merck (1744—1791), scriitor german şi cunos- 
cut critic al literaturii epocii sale, care a exercitat o puternică influență 
asupra lui Herder şi Goethe, de care îl lega şi o strinsă prietenie. 

€ Doctrină ascetică a unei secte protestante care promovează 

- rigorismul şi bigoteria; mizînd pe dezvoltarea valorilor afective ale 
vieţii sufleteşti și promovind interiorizarea, direcţia a avut drept 
urmare o îmbogăţire, nuanţare și rafinare a creaţiei lirice în a doua 
jumătate a secolului al XVIII-lea. 

? Astfel Martin Stern, Die Schwânke der Sturm-und- Drang- Periode. 
Satiren, Farcen, Selbstparodien in dramatischer Form. În GD.NJ (ed. 
Walter Hinderer) p. 25; Emil Staiger, Goethe, I, op. cit., Schwănke, 
pp. 187—203. 

8 Nunta a avut loc la 2 mai 1773, data fiind revelatoare pentru 
precizarea din subtitlu: „care se poate juca și după Paște“. 

Cu toate că Leonora (Carolina) rămîne credincioasă căpitanului 
Balandrino (Herder), în pofida asaltului sentimental al făţarnicului 
Brey (Leuchsenring), soţii Herder nu i-au iertat lui Goethe gluma cam 
grosolană și mai cu seamă faptul că n-a renunțat să publice şi să repu- 
blice satira?. 

Dar toate aceste amănunte sînt departe de a epuiza valenţele 
farsei, determinată de concepția etică a tinărului poet. Semnificaţia 
reală rezidă în satirizarea unui anumit tip de efervescenţă sever mora. 
lizatoare, specifică misionarilor pietiști ai acelei epoci. Goethe detestă 
această stare de spirit și o condamnă fără drept de apel. Îi repugnă 
în special asocierea cu manifestările disimulate ale unui erotism subli- 
mat. El nu precizează în farsă dacă Leonora și Brey se apropie unul 
de celălalt din motive spiritual-religioase sau pur şi simplu pentru că 
simt o atracţie firească, dacă vor să intre amindoi în „împărăţia ceru- 
rilor“ sau în cea a „alcovului“. Sugerează doar ambiguitatea şi-şi în- 
dreaptă vehemenţa satirei împotriva mistificării dorinţei fireşti și a îm- 
plinirii ei. Iar în ultimă instanţă, farsa Pater Brey potenţează revolta 
generată de această mistificare, mai ales în, situaţia în care ea apare 
însoţită de pedanterie raţionalistă dar fariseică, de superbie clericală. 
În lumina convingerilor autorului, Pater Brey dobindește — păstrind 
proporţiile genului — contururile unui nou Tartuffe, al unui Tartuffe 
pietist, confirmînd longevitatea detestabilă a speciei. 

Ceea ce uimește încă şi astăzi este stăpînirea perfectă a tehnicii 
dramatice în farsa de carnaval. Scenele sînt motivate de intenţia mora- 
lizatoare a autorului și se schimbă odată ce numele personajului ascuns 
între culise este rostit în context și acesta apare aievea. Ca și în piesele 
ce i-au servit drept model — ne referim la Hans Sachs — Pater Brey 
nu reprezintă o reală figură centrală. El nu deţine un rol complicat 
şi nu impulsionează propriu-zis acţiunea. Personajele secundare sint 
mai vii, mai reliefate, ele mobilizează de fapt imaginaţia spectatorului. 

Acestei tehnici aplicate cu pricepere şi instinct teatral i se adaugă 
satira şi umorul realizate de Goethe prin limbaj. Diminutive hazlii, arii 
semantice comice, intenţionat create, relevă firea primitivă, animalică 
a falsului profet. 

Exemplul dat de Goethe prin abordarea farsei carnavalești a fost 


contaminant. 


? Farsa Pater Brey [...) este tipărită împreună cu alte încercări 
literare din această epocă în 1774, apoi în Scrierile goetheene apărute 
între 1787—90. Manuscrisul nu s-a păstrat. Textul originar în WA, I, 
vol. 16, pp. 57—73. Traducerea Gretei Tartler este efectuată după 
FA (R. Petsch), vol. IV, pp. 340—352. Alte ediţii critice consultate: 
IA (ed. A. Köster) vol. VII, 1905. 

Unii dintre reprezentanţii curentului Sturm und Drang au recurs 
şi ei la această modalitate, fără a putea însă atinge nivelul specific de 
umor grosolan și, îndeosebi, maxima conciziune specifică farselor goe- 
theene. Cel mai dotat poet din grupul de la Strasbourg, Lenzi, care a 
gravitat un lung răstimp în orbita tinărului genial, a conceput două 
farse care nu pot fi imaginate fără precedentul lui Goethe. Ne referim 
la Bachus în iad (Bacchus in der Hölle), o interesantă farsă rămasă 
fragment, și la excelenta satiră intitulată Pandemoniul germanic 
(Pandămonium Germanicum, 1819). Cu mai puţin succes încearcă și 
Wagner™, autorul satirei umoristice Voltaire în seara apoleozei sale 
(Voltaire am Abend seiner Apotheose), să polemizeze cu celebrul scriitor 
francez. 

Inspirat de Pater Brey, Karl Immermann” compune, la distanță 
de aproape cinci decenii, O foarte nouă și proaspătă tragedie despre Pater 
Brey, falsul profet” în a doua versiune (Ein ganz frisch schön Trauer- 
spiel von Pater Brey, dem falschen Propheten in der zweiten Potenz. 
1823), în care ridiculizează pretențiile literare ale lui Johann Friedrich 
Pustkuchen și opera sa, apărută anonimă sub titlul goethean Anii de 
drumeție ai lui Wilhelm Meister (1821), 


19 Jakob Michael Reinhold Lenz (1754—1792), ale cărui drame 
Institutorul (Der Hofmeister, 177%) şi Soldații (Die Soldaten, 4774) 
anticipează tehnica dramatică modernă, promovînd succesiunea im- 
presionistă a scenelor, forma deschisă și valoroase trăsături de critică 
socială. Biichner a scris celebra nuvelă intitulată Lenz, iar Brecht i-a 
prelucrat piesele. 

u Heinrich Leopold Wagner (1747—1779), autor dramatic, ca și 
Lenz unul dintre reprezentanţii tipici ai mișcării „Furtună şi avint“, 
ut imitînd adesea pe Goethe, teme preferate ale acestei orientări 
iterare. 

1 Karl Leberecht Immermann (1796—1840), scriitor german care 
s-a impus datorită romanelor Epigonii (De Epigonen, 1836), şi Miin- 
chausen, 1838—39; în primul este zugrăvită destrămarea vechei orinduiri 
sociale, în al doilea autorul redă o frescă satirică a timpului său. 

PATER BREY 


NEGUSTORUL DE MIRODENII în prăvălia sa: 


Băiete! Coboară de-acolo cutia. 
Mi-a-ntors popa naibii pe dos hardughia. 
Aveam prăvălia bine-ntocmită 

Și nu fără ordine chivernisită: 

Ştiam orice locuri, cu socoteală, 

De unde vreo marfă să scot la iveală — 
Tutunul, cafeaua, fără de care 

Nici precupeţele azi n-au stare. 

Cînd colo, pe-aici popa ăsta ne pică 

Și capul ne-ntoarce şi mintea ne strică — 
Că nu am mai şti ce-i buna-ntocmire, 
C-am fi ca studenţii, zănateci din fire 
Că n-am fi în stare să ţinem o casă 

Şi dracului toate-ar cădea drept în plasă 
De nu ne-ar fi el călăuză pe cale 

De n-am urma duhu-i, poruncile sale. 
Eram cetăţeni cumsecade, am dat 
Crezare deci bărbii lui ce ne-a-ndemnat, 
O barbă cam rară, ce-i drept, însă noi 
Eram năuciţi de-al vorbei şuvoi. 

De cum se-arătase în prăvălie 

Strigase: „La naiba! Ce porcărie! 

Stă totul cu susul în jos, ca bezmetic! 
Se cade să aranjaţi alfabetic.“ 

Şi iată că lada mi-a pus, de cafea, 

La litera C, sus, cum s-ajungi la ea? 

Și ceea ce-mi trebuie-ntruna, tabacul, 
La litera T, în spate, la dracull!? 
Aiurea le-ntoarce pe toate şi spune: 
„Acum da,-i ce trebuie, — aşa va rămîne 
Apoi a voit puţin să mai vadă 

Femeile casei, să schimbe-o ocheadă, 
Dar eu m-am lipsit de asemeni onoare 
Și numai aşa l-am trimis la plimbare. 
Dar pică destulă de-atuncea îmi poartă, 


De feste write nu mă mai iartă: ` 
Eram cu vecina de lîngă casă, 

De treabă femeie şi credincioasă, 

În bună-nţelegere; dar el ne-a certat. 
De mult n-am văzut-o pe-aici să fi dat. 
Dar iat-o, acum se găsește să vină. 


Intră vecina. 


NEGUSTORUL DE MIRODENII: 

Cu ce vă pot fi de folos azi, vecină? 
SIBYLLA, VECINA: 

Aș vrea de doi pfenigi chibrit şi pucioasă. 
NEGUSTORUL DE MIRODENII: 

De-a-dreptul minune-i să-mi fiți azi în casă. 

Asemenea cinste-am avut prea puţin! 
SIBYLLA: Oh! N-are nevoie de noi domn” vecin! 
NEGUSTORUL DE MIRODENII: 

Dar ce vorbe-s astea? O vreme am fost 

Vecini minunaţi — și nu fără rost, 

Că mături şi oale ne dam cu-mprumut 

Și ar fi şi azi totul precum la-nceput 

De n-ar fi fost popa cel făr' de măsură, 

Pizmaş, purtător de zavistii şi ură. 
SIBYLLA: De domnul părinte o vorbă să n-aud! 

În casă nu e ca un tată, îl laud, 

Asupra copilei puterea sa dreaptă 

I-ajută să crească, să fie-nţeleaptă. 

Cu minte destulă, e om învăţat. 

Prin ţări nu puţine-a cutreierat. 
NEGUSTORUL DE MIRODENII: 

În toate astea nu vă pare 

Că treaba nu-i curată, oare? 

Ce vrea un popă cu o fată? 

Cumva-n străine bliduri cată? 

Don’ Balandrino ce va zice 

De s-o întoarce iar pe-aice? 

Doar în Italia nu-n van 

Peste dragoni e căpitan 

Şi-al fiicei dumneavoastră mire 

Nu e un miel şi-un bleg din fire! 
SIBYLLA:  Vecine, gura mare strică; 

Părintelui ştiu că-i porți pică — 

Dar fiica-mi cărţi citi un sac, 

Cum i-e părintelui pe plac. 

Frumos vorbeşte, pe-nţeles 

Şi doar cum inima-it dă ghes. 
NEGUSTORUL DE MIRODENII: 

Vecină, toate ar fi bune, 

Dar fata are singe june, 

Şi dracul pe bărbaţi învaţă 

O fetişcană cum se-nhaţă; 

E plin oraşul de-ntimplări. 
SIBYLLA: Am auzit de-aşa purtări 

Dar credeţi — spuneţi pe cuvint!’ 

Că fata rele-o fi făcind? 
NEGUSTORUL DE MIRODENII: 

Nu-i vorba de așa ceva; 

Ci doar ce s-ar putea-ntimpla. 

Ca să vă spun cinstit: vedeam 

Chiar zilele-astea, cum m-aflam 

Pe după gard cu frunză deasă, 

Cum ea, cu popa înţeleasă, 

În sus și-n jos se preumbla: 

Aproape-n braţe o ţinea, 

Unul la alt” holbaţi, pereche, 

Şoptindu-şi nu ştiu ce-n ureche 

De parcă-ndată-ar fi urcat 

De-a-dreptu-n rai sau drept în pat! 
SIBYLLA: Nu le pricepeţi chiar pe toate: 

Ei au preocupări curate; 

Atinşi de pofta cărnii nu-s 

Precum nici îngerii de sus! 

Pe el dacă l-aţi şti mai bine 

I-aţi spune sfint, cum se cuvine. 


Doamna Sibylla, vecina, iese. 


BALANDRINO, căpitan de dragoni, apare în scenă monologind : 

lată mă-ntore după trei anis, 

Primejdii am trecut toptan, 

Popi prin Italia-am minat, 

Republici am cam scărmănat, 

Dar vin acum cu grijă-ncoace 

Să văd iubita ce-mi mai face, 

De e, cum veste-n tirg mi-au dat, 

La braţ c-un popă blestemat. 

Las’ că-l întreb eu pe vecin; 
Pe vremuri nu vorbea puţin. 


NEGUSTORUL DE MIRODENII: 


Cum, domnul căpitan? Ce bine! 
De mult mă întrebam cînd vine. 


CĂPITANUL: Ce-i drept, de mult nu ne-am văzut. 


Vremea pe-aici cum a trecut? 


NEGUSTORUL DE MIRODENII: 


Cu griji mărunte. Cam prosteşte. 


CĂPITANUL: Dar prin vecini ce se vorbeşte? 


I-adevărat? 


NEGUSTORUL DE MIRODENII: 


V-au şi turnat 
Venin? Ce birfe-au îndrugat? 


CĂPITANUL: De popă ce-a fost vorbăria? 
NEGUSTORUL DE MIRODENII: 


POPA: 


LEONORA: 


POPA: 


LEONORA: 

De-a-face n-am cu porcăria, 
Dar vă pot spune-o vorbă clară: 
Să nu vă faceți foc şi pară 

Pină cu ochii nu vedeţi 

Ce-i la vecini între pereţi. 

Însă poftiţi un pic în casă — 
Chiar îmi trecu prin cap o farsă. 
Nu merită o spadă trasă! 
Mireasa-i suflet bun, năuc, 

Iar popa e un nimuruc. 


Ies împreună. 
În scenă, grădina doamnei Sibylla. Apar: preoţelul și 
Leonora, ținindu-se de mină. 


Ce minunată zi cu soare! 
Anume parcă de plimbare. 
Frumoasă fi-va ziua-abia 
Cînd Balandrin’ s-o-napoia. 
Din inimă n-aş vrea ferice! 
Dar pînă una-alta, -aice 
Ne-mbată-alături vorba-n cale, 
Prietenesc chef de taclale. 
Desigur mirele-o să-mi fie 
Miîndru de-așa tovărășie: 
Ce-o să-l încînte stirpea, firea 
Voastră deschisă şi iubirea 


POPA: 


Şi binele ce tuturor 

Daţi cu măsură spre-ajutor! 
Fecioară, eu cu gîndul tot 

Al tău de-a-pururi mă socot, 

Iar tu-mi vorbeşti de mire! Fie 
Virtutea cea de preţ să-ţi ştie! 
Ceresc-ferice-acel bărbat 

Cărui să-ţi spună-„a sa“ i-e dat!? 
Trec mai departe amindoi. 


Apar: căpitanul Balandrino, deghizat în nobil cu burbă 
și perucă din păr de capră și negustorul de mirodenii. 


NEGUSTORUL DE MIRODENII: 


CĂPITANUL: 


V-am spus povestea popii, — aşa e: 
Că face doar ce capu-l taie 

Vrea dealul ca o vale, jos, 

Vrea ghips pe tot ce-i zgrunțuros 
Ca să picteze pe-albul mur 

Doar chipul sãuê sau al său...! 

Îl vindecăm noi pe nerod: 

Pîn' peste-urechi să stea în glod! 
Acum lăsaţi-mă puţin. 


NE GUSTORUL DE MIRODENII: 


CĂPIT ANUL: 


SIBYLLA: 


CĂPITANUL: 


SIBYLLA: 


Pe-aproape-s; de-i nevoie, vin. 
Iese. 
Hei! Hei! 

Ce-i zgomotu-ăsta? Stai! 
Nu e pe-aicea Pater Brey? 
Cred că-n grădină-i de găsit; 
De vreţi, pe dată vi-l trimit. 


Iese. 


POPA apare în scenă întrebînd.: 


CĂPITANUL: 


219 


Cu ce vă pot fi de folos? 

Am îndrăznit să vă fi scos 

Din treburi, domnule părinte, 
La faima voastră luînd aminte! 
Atitea-am auzit de bine 

De la oricine pe-aici vine 

Că tuturor le-aţi dobindit 
Cinstirea, faima, negreşit... 


POPA: 
CĂPITANUL: 


POPA: 
CĂPITANUL: 


POPA: 


CĂPITANUL: 
POPA: 


CĂPITANUL: 

Am vrut să vă cunosc, drept care, 
Cit n-aveţi ginduri de plecare. 
Dar cine sînteți, preacinstite? 
Un nobil cu averi vestite, 

Cu acareturi, bani, de toate, 
Şi cele mai frumoase sate; 

Dar îmi lipseşte-un priceput 

Să guverneze-acest avut. 
Stau toate claie, ca vedenii, 
Sămînţa naibii”, mirodenii!?, 
Vecinii-ntruna se tot ceartă, 
Între ei fraţii nu se iartă, 
Se-ncurcă slujnice cu-argaţi, 
Îşi fac de cap plozi blestemaţi; 
Mă tem că Ziua de Apoi vine! 
Atunci, da, va fi totul bine. 


Aş prefera de-acum să fie; 
De-aceea, spuneţi-mi şi mie, 
Cum aş putea să-ndrept ceva? 


„La ţintă nu se-ajunge-așa: 


Vă trebuie un plan perfect — 
Şi-apoi să-l împliniţi corect. 
Să fie totul calculat — 

Fiece suflet la locul dat: 
Șoareci, gîngănii, toate pot 
S-alcătuiască-un mare tot. 
Un tot şi-acum fac, ce scofală! 
Dar nu cu dreaptă socoteală, 
Ci fiecare-n legea sa; 

Aşa regat nu va dura! 

Ci totul să se-mbuce şi să 

Nu treacă de măsura scrisă; 
Aşa imperiu, da! va ţine 

Pin” ce sfirşitul lumii vine. 
Domnule, chiar pe-aproape am 
Ciţiva localnici de rău neam: 
Schimbaţi aş vrea de-a voastră artă 
Să-i văd şi bine că se poartă! 
Spurcată-i viaţa lor, prea rea: 
În grija voastră deci i-aş vrea, 
Că toţi vorbesc pe nas şi gros, 
Umflat surtuc au, slăninos, 


Se ceartă şi fac bot oricui 
Și cum te-apropii, fug hai-hui! 
POPA: Asta-i greşeala, asta chiar: 
Trăiesc ca-n cocină, barbar. 
Prieteneşte nu răspund; 
Dar lucrul se îndreaptă-oricînd. 
Adesea prin călătorii 
Cu predica-mi de duh sfinţii 
Mulţi nespălaţi golani precum 
Păginii — şi i-am strîns din drum 
În turmă poţi acum de vrei 
Să-i vezi: ca nişte mielușei! 
Fraţi de credinţă între ei. 
CĂPITANUL: Eu zic s-o şi porniţi călare: 
Vecinul vă arată care. 
POPA: Nu prea mă-nghite-acest vecin. 
CĂPITANUL: Ba cum să nu, şi nu puţin! 


Ies împreună. 


CĂPITANUL se întoarce, vorbind: 

De-acuma a sosit şi ora 

Să văd ce e cu Leonora. 

Credinţa cred că nu mi-o-nşală: 

Popa-i bun doar de trăncăneală. 

ar uite, tocmai a intrat. 

Copilă! Chipul vi-e-neruntat. 
LEONORA: Cum n-aş fi tristă în simţire 

Cind prea departe-i al meu mireli! 
CĂPITANUL: Atîta-l îndrăgiţi de tare? 
LEONORA: Fără el viaţa moartă-mi pare! 
CĂPITANUL: Nu vă curtează dom” părinte? 
LEONORA: Ce-i drept, mi-a spus el dulci cuvinte, 

insă pe lingă dragu-mi, biet e: 

O cîrpă, un sărman burete. 
CĂPITANUL: Cred c-or fi certuri cu toptanul 

Cind o s-audă căpitanul. 
LEONORA: O nu, să-i jur credință pot! 

Bărbat pe popă nu-l socot 

Şi-a căpitanului eu sînt 

Din inimă, cu-ntregul gind. 
CĂPITANUL aruncă barba, peruca, şi se descoperă: 

Ci vino deci la al meu piept, 

lubito — prea de mult te-aștept 12 

LEONORA: Să cred? E cu putinţă oare? 
Doar vis e raiul ce-mi năzare! 
CĂPITANUL: Ţi-e, Leonor” credinţa dreaptă: 
O, de-ai fi fost şi înţeleaptă! 
LEONORA:  Păcate n-am — şi n-am greşit. 
CĂPITANUL: O ştiu, copilul meu iubit; 
Orice bărbat e dracul gol, 
Îşi bagă nasu-n orice ol 
Adulmecînd cîte-o muiere 
Un timp se-arată numai miere, 
Se-ncuibă tot cu lingușeli — 
Ca de păduchi nu scapi de el! 
Dar unul bate-acum din buză: 
Pe cîmp vecinul, călăuză, 
L-a dus la turma lui porcească — 
Pe porci cît vrea să-i dăscălească [13 
VECINUL NEGUSTOR DE MIRODENII pine rizind, cu sufletul 
la gură: 
Prieteni juni, Domnul cu voi! 
Să vezi ce mare tărăboi: 
Popa m-aleargă furios! 
Afară-n cîmp la porci l-am scos — 
Şi-apoi să vezi ce ochi holbat-a 
De cum i-am spus c-ajuns-am, gata: 
Nu-i vede cum vorbesc pe nas? 
Că-ngimtă toţi butoiul gras, 
Că-s neciopliţi şi grosolani, 
Că-mping și-arată colți duşmani? 
Nici crez, nici Dumnezeu, cu toţii 
Trăind mai rău ca hotentoții! 
Să-i facă el pioşi, onești, 
Să-i ia şi-n pat, te pomenești!| 
CĂPITANUL: S-a-nfuriat cumplit, sau ba? 
NEGUSTORUL DE MIRODENII: Ca un balaur injura, 
Dar uite-l, gifiind din greu. 
POPA abia trăsindu-și sufletul: 
Unde-i golanul derbedeu? 


Văzindu-l pe căpitan, tresare speriat. 
CĂPITANUL: Părinte, vezi acum capcana? 
Ţi-aş „mulţumi“ cîntînd „osana“,14 

CĂPITANUL: 

Dar fie! Liber ești, preasfinte, 
După ce-ţi spun două cuvinte: 
Crezi că pămîntul va dispare 

De nu-l calci dumneata-n picioare? 
Făcînd minuni, aşa cum sper! 
Împărăţia cea din cer, 

Crezi c-ai să-ndrepţi lumi pămintești, 
Că fericirea le-o măreşti? 

La fel trăiește fiecare, 

Mai rău, mai bine, cum e-n stare. 
Crezi că duci lumea-ntreagă-n spate 
— Nici muștele nu le prinzi toate! 
Dar spui: nimica bun, şi pace, 
Decit ce don’ părinte face! 

Cu drag ar arde o cetate 

Cind nu de el zidu-nălțat e; 
Blestemă că bătrinul soare 

Nu-i cere voie cînd răsare. 

Dar, domnule, de chiar ai vrea 
S-arăţi că fără dumneata 

Se surpă lumea, munte, vale, 

Să vezi la moartea dumitale! 
Dacă din asta-n lumea toată 
Măcar o cocină-i surpată, 

Eu te declar profet şi-n cor 

Cu toţi ai mei o să te-ador! 


Popa iese. 


Iar tu, iubită drăgălașă, 

Ai fost ca un copil în fașă 
Ce plinge-ntruna, zi şi noapte 
Și cere mamei griș cu lapte! 
Iar ea, deși nu-i terciul gata 
Se-nduplecă şi ia bucata 

De zahăr din cruda fiertură 
Şi-o bagă pruncului în gură. 
El suge, mestecind cît poate, 
Dar nici o clipă săturat e; 
Cînd zahăru-i sfîrşit, amară 
Bucata-i pare, -o scuipă-afară. 


Să 1îdem deci de păcălit, 
Că iată, nunta-am şi pornit. 
Nu-i sărutaţi, fecioarelor, 
Pe popi, chiar de mai mult nu vor — 
Cine la masă te invită 
Doar la miros de friptă vită? 
Toţi vor cînd se împărtăşesc 
Duh la-nceput, dar miez apoi, sfirşit trupesc. 


NOTE 


1 Parodie la adresa romanului didactic Oglinda de aur (Der gol- 
dene Spiegel), pe care Wieland îl dedicase în 1772 principelui Karl 
August de Weimar. 

2 În original Teufelsdreck, denumirea populară a medicamentului 
asa foetida, aflată sub formă de granule albe sau castanii. 

3 Aluzie la călătoriile făcute de Leuchsenring. 

4 Referire la sentimentalismul epocii. 

5 În original „Meint er denn aber, Herr, beim Blut“ de subin- 
țeles [Christi] „Dar credeţi, pe sîngele lui“ [Christos]... 

6 Aluzie la pericolele inerente ale unei logodne prea lungi. 

7 Dialogul dintre Pater Brey și Leonora, pe de o parte, și cel urmă- 
tor, dintre negustorul de mirodenii și căpitanul Balandrino, pe de 
alta, preludează cunoscutul dialog dintre Gretchen şi Faust, respectiv 
Mefisto și doamna Marta, din partea întii a celebrei opere. Alternanța 
celor două cupluri atit de diferite nu este încă atît de rafinat valori- 
ficată ca în Faust. 

8 Întreaga replică a neguţătorului a fost considerată de Jacobi 
(aşa cum reiese din Fr. H. Jacobis auserlesener Briefwechsel, Leipzig 
1825 vol. I, p. 402), portretul perfect realizat a lui Leuchsenring. 

9 Vezi nota 2. 

10 În original Koriander (coriandru), o specie de mărar, ale cărei 
semințe sint folosite ca mirodenii. 

11-12 Vezi nota 6. 

13 Motivul pastorului care predică porcilor este luat din Decame- 
ronul lui Boccaccio. 

14 În original Gratias se subînţelege [agimus tibi] e preluat din 
textul liturghiei. 

15 Compararea Leonorei cu un copil dornic de-a minca, de-a 
suge, conţine o serie de aluzii voalate la Leuchsenring, care încercase 
să se substituie logodnicului absent. 


ZEI, EROI ŞI WIELAND 


O farsă 


În românește de SEVILLA RĂDUCANU 


A 
N Zei, eroi şi Wieland (Götter, Helden und Wieland )*, Goethe abor- 
] dează forma cunoscută a dialogurilor cu morţii, așa cum această 
modalitate fusese preluată încă în prima jumătate a sec. 
al XVIII-lea de la Lucian. Nu întimplător. Opoziția pe care 
dialogul o oferea raporturilor dintre prezentul decăzut şi altitudi- 
nea morală a celor trecuţi în lumea umbrelor punea în lumină un 
contrast din care autorul extrăgea profunde semnificaţii satirice. 


După Erich Schmidt? punctul de pornire l-a constituit o satiră 
literară a lui Schlegel? intitulată Democrit, un dialog cu morţii (Demo- 
crit, ein Totengesprăch), o parodie a „Democritului“ lui Régnier*. 
Tînărul poet îndreaptă săgețile ironiei desacralizante spre un scriitor 
încununat de toţi laurii celebrităţii. Potrivit modelelor avansate de 
înaintași, el însufleţește personaje ca Admet și Alcesta, Euripide, Mercur 
și Hercule, opunînd concepției lor de viaţă profund umane „suficiența, 
mărginirea și sentimentalismul“ lui Wieland faţă de creaţiile clasicis 
mului elin. Înfruntarea e pe de o parte panașul vîrstei tuturor temerită- 


* Bibliografie: Heide Hiichting: Die Literatursatire der Sturm- 
und-Drang- Bewegung, 1942; L.E. Geneinhardt: The Dramatic Struc- 
ture of Goethe’s „Götter, Helden und Wieland“. În „Journal of English 
and German Philologie“ 41, 1942; A. Beck: Griechisch deutsche Begeg- 
nung, 1947; F.O. Homeyes: Wieland und Goethe. În „German Lite und 
Letters“, 4, 1950/51; F. Sengle: Goethe und Wieland. În Wieland. Vier 
Biberacher Vorträge, Wiesbaden 1954; Roger Ayrault: Ọne „farce 
de Goethe dans ses années de Sturm und Drang: Götter, Helden und 
Wieland. În „Etudes germaniques“ 20 (1965), pp. 161—171; Martin 
Stern: Die Schwănke der Sturm-und-Drang- Periode. Satiren, Farcen 
und Selbstparodien in dramatischer Form. În GD.NJ (ed. Walter Hin- 
derer) pp. 23—41. 

1 Lucian (120—180 e.n.), scriitor grec, liber cugetător, adept al 
filozofiei lui Epicur, care, pe lingă alte opere, a scris și Dialogurile 
morților, în care atacă religia, moravurile şi cultura epocii sale. 

2 Zu Götter, Helden und Wieland. În „Goethe-Jahrbuch“ 1, 1880, 
p. 378. 

3 Johann Elias Schlegel (1749—1749), scriitor dramatic german, 
unchiul fraților J.W. și Friedrich Schlegel, teoreticienii grupului roman- 
tic de la Jena. 

4 Scriitorul francez Mathurin Régnier (1573—1643) îşi datora cele- 
britatea Satirelor (1608—1613), în care biciuia racilele timpului său. 

ţilor, dar mai presus de asta credința de pe atunci în adevărurile unei 
viziuni despre şi asupra istoriei, viziune pe care Goethe o împărtășea. 

Optînd pentru forma dialogurilor cu marii dispăruţi, Goethe 
renunţă ab initio la conturarea unei acţiuni. Structura farsei sale 
satirice este transparentă. După o scurtă introducere, se discută în 
jurul temei Mercur, implicată fiind revista Mercurul german (Der 
deutsche Merkur); urmează dialogul dintre Euripide şi Wieland despre 
epocile în care au creat, este confruntată concepţia scriitorului antic 
despre Admet şi Alcesta, modul de tratare specific lui Wieland și spi- 
ritul care animă opera lui Euripide. În încheiere poetul prezintă — 
recurgind tot la contrast —, pe scriitorul german alături de Hercule, 
evident o aluzie la opera acestuia Alegerea lui Hercule (Die Wahl des 
Herkules, 1772). 

Goethe își îndreaptă ascuţișul satirei împotriva înţelegerii greşite 
a spiritului literaturii eline și-l învinuieşte pe Wieland de a fi comis, 
în suficiența lui, un adevărat sacrilegiu literar. Pornind de la trage- 
dia Alcesta (438 î.e.n.), Wieland, autorul primului mare roman evolutiv, 
cunoscut sub titlul Povestea lui Agathon (Geschichte des Agathon, 
1766—67), transpusese motivul central al tragediei lui Euripide în 
cîmpul unui gen de operă în care textul se îmbină cu partitura muzi- 
cală; este vorba de așa-numitul Singspiel, rezultat al aspirațiilor sale 
spre das Gesamtkunsiwerk, spre opera totală. Wieland aplică. deci 
în Alcesta, apărută în 1773, acelaşi procedeu de prelucrare a temei 
antice ca şi în Alegerea lui Hercule. 

Goethe resimte ambele creaţii drept o profanare a spiritului mare- 
lui autor dramatic elin şi le condamnă în cea mai corosivă dintre far- 
sele sale satirice. Indignarea sa este declanșată de cele cinci Scrisori 
adresate unui prieten despre „Singspiel“ (Briefe an einen Freund über 
das Singspiel), publicate de Wieland în revista „Mercurul german“. 
Ele expuneau orgolios ideea unei pretinse superiorităţi a Alcestei auto- 
rului german faţă de opera cu titlu omolog a lui Euripide și dezvălu- 
iau, în același timp, vanitatea unei asemenea revendicări. 

Atit Alcesta cît și Scrisorile apăreau într-un moment defavorabil, 
în care atit Herder cît şi Klopstock contestau valoarea lui Wieland ca 
ginditor şi poet. În plus, nici nivelul revistei mai sus citate nu cores- 
pundea așteptărilor tinerei generaţii. 

5 În Anmerkungen des Herausgebers, FA, vol. 4, p. 458 R. Petsch 
relevă cinci scene distincte: în prima se desfăşoară dialogul dintre 
Mercur și Caron; în a doua cel dintre Mercur, Euripide, Alcesta, Admet 
şi literat; în a treia apare pe lîngă aceștia şi Wieland; în a patra iese 
din scenă Mercur și intră fata, toţi ceilalţi rămînînd în scenă; în a cin- 
cea, pe lîngă toţi cei prezenţi apare Hercule şi Pluto. 

ë Geneza şi evoluţia genului sînt explicate în cuvintul introductiv 
la Proserpina, p. 384 

Citarea, judecarea şi condamnarea unei personalităţi de talia lui 
Wieland pentru impietate față de antichitate — rechizitoriul se în- 
drepta tocmai împotriva aceluia care tradusese exemplar Epistolele și 
satirele lvi Horaţiu (Die Episteln und Satiren des Horaz, 1772—1786) 
şi care avea să transpună mai tirziu (1788) opera completă a lui Lucian 
în limba germană — constituie, aşa cum am mai arătat, rezultatul 
unei anumite concepţii istorice, fundamentate de Herder. Ca şi men- 
torul său spiritual, Goethe considera capodoperele literaturii univer- 
sale drept sinteză complexă a unui moment al evoluţiei generale. 
Ele poartă atit amprenta naţională cit şi pe cea a constelaţiei istorice 
și nu pot fi interpretate în afara acestor coordonate. Este incontestabil 
punctul de vedere al istoricului literar și, pornind de la această convin- 
gere, ` Goethe se împotrivește reluării şi adaptării temelor antice în 
spiritul direcţiei marcate de stilul rococo, așa cum procedase Wieland. 

Chiar teoretic pusă problema este mult mai complicată și nu exage- 
răm susținind că legea viabilităţii operelor antichităţii este reînnoirea 
Jor în spiritul concepţiei despre lume mereu în prefacere, în perma- 
nenta succesiune a epocilor. Au demonstrat-o practic un apreciabil 
număr de creaţii literare. Prin adaptarea unui lanț de „cantilene“, 
de cintece eroice din epoca migraţiunii popoarelor la mentalitatea 
feudală a secolului al XII-lea s-au conturat liniile impresionante ale 
epopeii Nibelungilor. Să-l blamăm pe Wagner pentru că a creat Inelul 
Nibelungului, îndepărtindu-se de eposul medieval sau pentru că a dat 
altă semnificaţie legendelor nordice? Brecht a teoretizat și luptat 
pentru punerea în practică a reluării, într-o accepţie modernă, a sensu- 
rilor operelor clasice. O dovedeşte Antigona lui și cea a lui Anouilh. 
Goethe însuşi făcuse din personaje legendare sau istorice — din Pro- 
meteu și Götz von Berlichingen — purtătorii de cuvint ai generaţiei! 
Sturm und Drang. În Poezie și adevăr el considera — e adevărat la virsta 
de 60 de ani — că „oricine este liber să transforme tradiţiile poetice 
potrivit cu scopurile și modul lui de a gîndi“. 

Este limpede că satira dramatică nu se îndrepta împotriva proce- 
deului în sine, ci respingea doar modalitatea aleasă de Wieland, vio- 
lentarea antichităţii după model francez și după tiparele rococoului. 

Pentru a înţelege valul de revoltă stirnit de Alcesta, sint necesare 
cîteva precizări de natură istorico-literară. 

Genul Singspiel e, în esenţă, o continuare a ceea ce marii poeţi ai 
sec. al XVII-lea prefigurau drept o operă literară rezultată din sin- 
teza creatoare a unui sincretism polimori: toate genurile, muzica, 
dansul, erau implicate în egală măsură în constituirea ei. Opera ca 


7 Johann Wolfgang Goethe, Din viaja mea, op. cit. vol. II, p. 211. 

gen muzical reprezenta în cadrul acestei concepţii un summum poetic. 
Secolul al XVIII-lea preia această năzuinţă. 

Îmbinarea armonioasă a verbului cu compoziţia muzicală îl pre- 
ocupă şi pe Wieland; rezultatul este Alcesta. Ca operă poetică, ea se 
situează, datorită formei clasice, printre operele valoroase. Remin is- 
cenţe ale versurilor ei fluente surprind în Ifigenia lui Goethe. În pri- 
vința modalităţii de organizare și a concepţiei de prelucrare a mode- 
lului elin, Wieland urmează principiul aplicat cu consecvență în toate 
operele sale de esenţă clasică sau în tălmăciri: așadar, nu tinde să intro- 
ducă pe cititorul epocii sale în lumea bine determinată a artichităţii, 
ci să reînvie antichitatea în spiritul timpului său, după criteriile unei 
concepţii de viaţă formate sub semnul direcţiei sentimentale, a acelei 
„Empiindsamkeit des Spătrokoko“ pe care poetul o considera valabilă. 

Marea majoritate a intelectualităţii s-a situat pe poziţiile lui 
Goethe, considerind direcţia reprezentată de Wieland străină spiritu- 
lui german într-un moment în care veneraţia pentru Shakespeare se 
convertise într-un adevărat cult. „Wieland ne stricase însă plăcerea lui 
și pe a noastră, ne tulburase entuziasmul, în notele sale îl vestejise de 
mai multe ori pe marele scriitor, şi anume într-un fel care ne supărase 
din cale afară şi micșorase în ochii noștri meritele lucrării lui. Îl vedeam 
pe Wieland, pe care-l admiram atît de mult ca poet și care ca tradu- 
cător făcuse atitea servicii, devenind un critic plin de toane, unilateral 
și nedrept...“ 

Concepută într-o perioadă în care setea de a dramatiza îl cuprin- 
sese din nou, piesa este scrisă într-o singură zi. Goethe o citește prie- 
tenilor săi și trimite manuscrisul? satirei lui Lenz, la Strasbourg. Încîn- 
tat, acesta se grăbeşte să-l dea la tipar, nu fără încuviințarea autorului. 
„Abia mai tîrziu — scrie Goethe — am aflat că demersul acesta a fost 
unul dintre primele prin care Lenz voia să-mi fac un rău și să-mi creeze 
o proastă reputaţie“. 

Goethe a regretat ulterior vehemenţa și s-a îndoit de oportuni- 
tatea atacului său. El și-a dat seama că satira îndreptată împotriva 
lui Wieland era în dezacord cu propria sa concepţie despre opera 
poetului; că publicarea ei îl pusese într-o situaţie penibilă faţă de prie- 


8 Ibidem. 

? S-a păstrat o copie scrisă de mîna poetului. După prima publi- 
care, farsa a mai fost tipărită în 1775 încă de trei ori. Textul originar 
în WA I, vol. 38 pp. 11—36. Alte ediţii consultate: FA (ed. R. Petsch) 
şi HA (ed. W. Kayser). 

„40 J.W. Goethe, Din viaţa mea..., op. cit., pp. 211—212. Date asu- 
pra poetului Lenz în nota 10 din introducerea la Pater Brey. 

tenii comuni, printre care se afla și Sophie de La Roche!!. S-a simţit 
umilit și de comportarea lui Wieland care recomanda în paginile revis- 
tei sale tuturor iubitorilor de invective satira caustică a lui Goethe 
„drept o capodoperă de persiflare şi demonstraţie sofistică, care alege 
din toate punctele de vedere posibile pe acela în lumina căruia obiectul 
propriu-zis nu se poate să nu pară ridicol — și apoi ride din toată inima 
că obiectul este caraghios“? 

Eleganţa și generozitatea cu care Wieland judeca tinereasca-i 
cutezanţă, faptul că încheiase acest episod — așa cum obișnuia în toate 
duelurile sale literare — cu un cuvint de spirit, l-a readus pe Goethe 
la realitate. După ce a citit în casa Johannei Fahlmer!* riposta lui 
Wieland, el a mărturisit că poetul mai virstnic va cîştiga în ochii publi- 
cului datorită comportării sale ireproșabile, iar el va pierde. Îndemnat 
de Knebel, Goethe a adresat lui Wieland o scrisoare prietenească, care 
a împăcat lucrurile. 

Întilnirea celor doi poeţi la Weimar a condus apoi la o prietenie 
adincă și semnificativă. 

Wieland n-avea de unde să bănuie că impresia pe care a făcut-o 
atunci asupra tinărului Goethe — și anume că ar fi unul din cele mai 
mari. spirite ale epocii — va rămîne neschimbată și după patruzeci 
de ani de prietenie. 


„+ Sophie de La Roche (1731—1807), scriitoare germană, în tinereţe 
logodită cu Wieland, a păstrat după căsătoria ei cu contele la Roche 
relaţii de prietenie cu Wieland. Goethe fusese scurt timp invitatul 
Sophiei la Ehrenbreitstein, unde se împrietenise cu Maximiliane, 
fiica seriitoarei, viitoarea mamă a poetului romantic Clemens Bren- 
tano. (1778—1842) şi a Bettinei Brentano (1785—1859), autoare a 
cunoscutei cărţi Goethes Briefwechsel mit einem Kinde (1835). 

12 J.W. Goethe, Din viața mea..., op. cit., p. 212. 

„13 Johanna Fahlmer, una dintre femeile sensibile, iubitoare de fru- 
mos, care făcea parte în acea perioadă din cercul prietenilor lui Goethe. 
Vezi și nota 7 la introducerea piesei Stella. 

ZEI, EROI ŞI WIELAND 


Mercuri, pe malul rîului Cocytus, întovărășit de două umbre? 


MERCUR: Caron! Ascultă Caron! Grăbeşte-te să vii încoace?! 
Dă-i zor! Cei pe care-i însoțesc se pling de ţi se rupe 
inima, că iarba le umezește picioarele şi capătă guturai. 

CARON: Grozavă seminţie! De unde vin? Ăsta-i iarăşi un 
soi grozav. Ar putea trăi oricînd și oriunde. 

MERCUR: Pe pămînt oamenii sînt de părere contrară. Totuşi 
perechea s-a bucurat de vază acolo. Domnului literat 
nu-i lipsesc decît peruca şi cărţile sale, iar megereit 
doar fardul și ducaţii. Cum merg lucrurile dincolo? 

CARON: Bagă de seamă, dacă treci riul; s-a organizat o 
conspirație împotriva ta. 

MERCUR: Cum asta? 

CARON: Admet şi Alcesta nu te pot suferi, Euripide să 

n-audă de tine... Și într-un acces de furie, Hercule te-a 
socotit bădăran prost, căruia n-o să-i vină niciodată 
mintea la cap. 

MERCUR: Nu înţeleg o iotă din ce-mi spui. 

CARON: Nici eu. Nu ai cumva, acum, în Germania 0 dis- 
pută cu un oarecare Wieland? 

MERCUR: Nu cunosc pe nimeni cu numele ăsta. 


CARON: Nu-i treaba. mea! Destul că ei sînt tare înfuriaţi. 
MERCUR: Dă-mi voie să mă sui în barcă, vreau să trec 
cu tine dincolo, să văd ce se întîmplă. 
Trec riul 


EURIPIDE: Nu-i frumos ce ne-ai făcut nouă, vechilor și 
bunilor tăi prieteni, fraţilor şi copiilor tăi. Să te alături 
unor inşi care n-au nici urmă de singe grecesc în vine, 
şi ei să ne ia peste picior şi să ne invidieze ca și cum 
ne-am mai bucura şi de altceva decît de un pic de glorie 
şi de respectul pe care ni-l poartă copiii, colo: sus! 

MERCUR: Pe Jupiter, nu vă înţeleg! r 


LITERATUL “ Să fie oare vorba de „Mercurul german“? 

EURIPIDE: Veniţi de acolo? Adeveriţi deci ce-am spus? 

LITERATUL: O, da, paginile preţioase? ale urmaşilor lui 
Aristarhf şi ale poeţilor pe care „Mercur“ le răspîndeşte 
desfată şi învie speranţa întregii Germanii. 

EURIPIDE: Acum aţi aflat-o şi voi. Eu unul nu ies prea 
bine din grozavele lor scrisorele?. 

LITERATUL: Lucrurile nu stau chiar aşa. Domnul W. arată 
doar că el a fost în măsură să scrie o Alcestă; evitind 
greşelile dumneavoastră, el a descoperit frumuseți mai 
mari; vina este a secolului în care aţi trăit, a mentalităţii 
acelui timp şi nu a dumneavoastră 

EURIPIDE: Greşeli! Vină! Secol! O, tu, înaltă şi splendidă 
boltă a nesfirşitului cer! Ce-am ajuns! Și tu, Mercur, 
răspîndeşti astfel de lucruri! 

MERCUR: Sint înmărmurit. 

ALCESTA: Te afli într-o societate proastă și eu n-am cum s-o 
schimb în bine! Ptiu! 

ADMET: N-aș fi crezut, Mercur, că ești în stare de așa ceva! 

MERCUR: Ori von biţi pe-nţeles, ori plec! Nu-mi place să am 
de-a face cu oamenii într-o ureche! 

ALCESTA: Pari surprins. Atunci ascultă. Nu de mult băr- 
batul meu şi cu mine treceam prin dumbrava de dincolo 
de rîul Cocytus unde, după cum știi, visele se-ntrupează, 
prind viaţă și vorbesc. Un timp ne-am delectat privind 
acele fiinţe fantastice, cînd deodată mă aud strigată 
pe nume de o voce nesuferită. Ne-am întors, şi-n acele 
clipe ne-a fost dat să vedem două păpuși obişnuite, 
afectate, slabe şi palide care îşi spuneau una alteia 
„Alcesta!“, „Admet!“, voiau să moară una înaintea 
celeilalte, scoteau niște sunete? asemănătoare păsărilor 
şi pînă la urmă s-au făcut nevăzute cu un trist croncănit. 

ADMET: Era caraghios să vezi aşa ceva. N-am înțeles nimic, 
pînă cînd a coborit la noi, nu de mult, un tînăr student, 
care ne-a comunicat marea noutate că un oarecare 
Wieland, fără să fie rugat, după cum n-a fost rugat nici 
Euripide, ne-a făcut cinstea să ne ţintuiască la stilpul 
infamiei. Şi ne-a recitat întreaga piesă pe din afară, de 
la un cap la altul. Dar nimeni n-a rezistat, în afară de 
Euripide, care era curios şi pe deasupra e un autor 
cunoscut. 


EURIPIDE: Da, şi ce-i mai grav este că în foile pe care tu 
le distribui, W. a elogiat importanța Alcestei sale iar pe 
mine m-a luat la refec şi m-a făcut de două parale. 

MERCUR: Cine-i acest Wieland? 

LITERATUL: Consilier de curte şi preceptor al prinților la 
Weimar. 

MERCUR: Chiar de-ar fi preceptorul lui Ganimed, să facă 
bine să mi se înfățişeze. E tocmai timpul somnului și 
bagheta mea scoate uşor sufletul din trup. 

LITERATUL: Va fi o mare plăcere pentru mine să cunosc 
cu ocazia asta un om atit de mare. 


Apare umbra lui Wieland cu scufie. 


WIELAND: Lasă-ne singuri, dragul meu Jacobi’. 

ALCESTA: Vorbeşte în somn. 

EURIPIDE: Se vede prea bine cu ce oameni are de-a face! 

MERCUR: Trezeşte-te! Aici nu-i vorba de nici un Jacobi. 
Ce-i cu Mercur? Cu „Mercurul“ dumitale? Cu „Mercurul 
german“ ? 

WIELAND jelindu-se: Au scos o ediție neautorizată!”. 

MERCUR: Nu ne interesează. Priveşte și ascultă! 

WIELAND: Unde mă aflu? Unde m-a purtat visul? 

ALCESTA: Eu sînt Alcesta. 

ADMET: Şi eu Admet. 

EURIPIDE: Pe mine mă cunoaşteţi? 

MERCUR: De unde să te cunoască? Dinsul este Euripide 
şi eu sînt Mercur. Ce-aţi rămas aşa mirat? 

WIELAND: Să fie oare un vis ceea ce văd în faţa ochilor? 
Şi totuşi imaginaţia mea n-a creat niciodată asemenea 
închipuiri! Dumneata să fii Alcesta? Cu talia!!! asta? 
Iertaţi-mă! Nu ştiu ce să spun. 

MERCUR: Să revenim la problemă: de ce defăimaţi numele 
şi vă purtaţi atit de hain cu aceşti oameni cinstiţi? 
WIELAND: Nu mă ştiu vinovat cu nimic. În ceea ce vă 
privește, îmi pare că aţi putea şti că nu datorăm nume- 
lui vostru nici un respect. Religia noastră ne interzice 
să recunoaștem şi să venerăm vreun adevăr, vreo măreție, 
bunătate sau frumuseţe din afara ei. De aceea numele 
voastre sint ciuntite, iar coloanele voastre sînt sfărimate 
şi lăsate în voia soartei. Și vă asigur că nici măcar nu 
mi-a venit în minte numele elinului Hermes, cel pe care 
ni-l înfățișează autorii de mitologii. Nu m-am gîndit la 
nimic cînd am dat numele revistei. Este ca și cum aș fi 

spus un cuvint oarecare: florilegiu, antologie. 3 
MERCUR: Este vorba totuși de numele meu. 

WIELAND: N-ai văzut niciodată, în trecere, figurind pe o 
tabacheră silueta dumitale cu aripi la cap și la picioare, 
cu bastonul lui Esculap în mină şi nu ţi-ai zărit chipul 
pe baloturi de marfă şi pe butoaie? 

MERCUR: Ei da, asta-i altceva. Atunci vă iert. Și voi, cei- 
lalţi, sper că nu mă veţi mai chinui în viitor. Astfel 
ştiu că la ultimul bal mascat, un preanobil domn a îmbră- 
cat peste pantaloni şi vestă o jachetă de culoare roșu 
deschis şi şi-a agăţat la cap şi picioare nişte aripi, voind 
să convingă pe cei din jur, în ciuda trupului său de 
amfibie, că este Mercur. 

WIELAND: Asta-i o părere. Asemeni desenatorului meu de 
vignete!?, am luat prea puţin în considerare statuia 
dumitale păstrată la Florența!?. 

MERCUR: Atunci rămii cu bine. Așadar, v-aţi convins că 
fiul lui Jupiter n-a ajuns încă atit de rău încît să se 
asocieze cu orice soi de oameni. Tese. 

WIELAND: În cazul ăsta îmi iau şi eu rămas-bun. 

EURIPIDE: Nu şi de la noi. Mai avem încă de discutat. 

WIELAND: Sinteţi Euripide și am mărturisit în public 
stima mea profundă pentru dumneavoastră. 

EURIPIDE: Mare cinste! Se pune întrebarea în ce măsură 
lucrarea dumneavoastră vă îndreptăţeşte s-o calomniaţi 
pe a mea. Să scrieţi cinci scrisori, nu numai pentru a 
elogia — ceea ce vi s-ar mai putea ierta —, în faţa 
publicului dumneavoastră de ambe sexe, o dramă atit 
de mediocră, încît eu, ca rival compromis, aproape 
am adormit citind-o, ci şi pentru a prezenta pe bunul 
Euripide ca pe un amărit de concurent, căruia i-aţi 
luat-o înainte. 


ADMET: Vreau să vă reamintesc că şi Euripide s-a dovedit 
a fi un poet, şi de cînd trăiesc n-am considerat pe poeţi 
cu nimic mai mult decît ceea ce sînt. Dar e un om cum- 
secade şi pe deasupra și compatriotul nostru. Ar fi trebuit 
să vă dea de gindit dacă nu cumva bărbatul născut în 
vremea cind Grecia servea o lecţie lui Xerxe, bărbatul 
care a fost prietenul lui Socrate şi ale cărui piese au influ- 
ențat secolul său, ceea ce nu s-ar putea spune despre 
ale dumitale, dacă acest bărbat nu ar fi fost mult mai 
în stare să evoce umbrele lui Alcesta și Admet decit 
dumneata. Acest fapt ar fi trebuit să-ţi impună o adîncă 
venerație, de care întregul și prealuminatul vostru secol 
plin de literați nu-i capabil. 

EURIPIDE: În cazul în care piesele dumneavoastră au salvat 
ca şi ale mele, viaţa atitor oameni, aveţi dreptul să vorbiţi. 

WIELAND: Publicul meu, Euripide, nu-i identic cu al dum- 
neavoastră. 

EURIPIDE: Nu asta-i problema. Să ne referim la greşelile 
pe care le-am comis, la imperfecţiunile piesei mele, pe 
care dumneata le-ai fi evitat. 

ALCESTA: Să vă spun eu, care, ca femeie, pot face afirmaţii 
fără să stirnese vilvă. Este posibil ca Alcesta dumitale 
să fi părut verosimilă și să fi amuzat femeiuştile și băr- 
băţeii epocii dumitale şi poate că a trezit chiar ceea 
ce numiţi emoție. Eu m-am simţit însă străină de ea, 
aşa cum melodia unei citere dezacordate ţi se pare 
străină. Piesa lui Euripide însă am ascultat-o pînă la 
capăt, înfiorată uneori de bucurie, alteori însă am suris. 

WIELAND: Principesă! 

ALCESTA: Ar trebui să ştii că aici, unde te afli, titlurile 
princiare nu au preţ. Aş dori să poţi simţi în ce măsură 
Euripide a reușit să redea mult mai bine decît dumneata 
povestea mea și a lui Admet. Eu mi-am dat viaţa pentru 
soţul meu; nu se pune problema unde şi cînd. Discutăm 
despre Alcesta dumitale și despre Alcesta lui Euripide. 

WIELAND: Puteţi contesta faptul că am tratat totul cu 
mai multă delicateţe? 

ALCESTA: Ce înseamnă asta? Este de ajuns că Euripide a 
ştiut de ce a scris tragedia ce-mi poartă numele. Dum- 
neata însă nu ştii. Şi tot atît de puţin ai ştiut să redai 
dimensiunea sacrificiului pe care l-am făcut de dragul 
bărbatului meu. 

WIELAND: Ce vreţi să spuneţi? 

EURIPIDE: Lasă-mă să-i explic eu, Alcesta. Iată cuprinsul 
„greşelilor“ mele. Un: rege în floarea vîrstei este prins 
de ghearele morții în timp ce gusta din plin fericirea. La 
gindul că-l vor pierde pe bunul, preabunul rege, familia, 
poporul sînt cuprinși de disperare, iar Apolo, mișcat de 
atita jale, sileşte Parcele să primească altă viaţă în schimb. 
Şi din această clipă toţi sînt cuprinși de tăcere: tatăl, 
mama, prietenii, poporul, iar el, la hotarul morţii, adastă 
arzind de sete de viaţă şi priveşte în jur spre a vedea 
un chip care să exprime voinţa de-a se dărui; dar pretu- 
tindeni domnește linişte... pînă apare ea, fiinţa unică, 
gata să sacrifice frumuseţea şi viața ei în schimbul vieții 

soţului sortit pieirii şi să coboare în infern, printre morţii 
cei lipsiți de speranţă. 

WIELAND: Despre toate acestea am scris şi eu. 

EURIPIDE: N-aş spune! Personajele dumitale fac toate 
parte din marea familie umană, căreia i-ai atribuit, drept 
moştenire, demnitatea, o calitate pe care Dumnezeu ştie 
de unde aţi dedus-o voi, poeţii, care vă plasați pe rui- 
nele moştenirii eline. Personajele dumitale se aseamănă 
unul cu celălalt ca ouăle şi le-ai amestecat făcînd din ele 
un scrob lipsit de semnificaţie. E vorba de o femeie 
care vrea să moară în locul bărbatului ei, de un bărbat 
care vrea să moară în locul soţiei sale, de un erou dispus 
să-şi dea viaţa pentru amindoi, astfel încît pînă la urmă 
nu rămîne nimic altceva decit plictisitoarea piesă 
Parthenia!5, pe care ești tentat s-o scoţi din tufiș ca pe 
un berbec de coarne pentru a pune odată capăt cala- 
mităţii.16 

WIELAND: Dumneavoastră vedeţi lucrurile altfel. 

ALCESTA: Asta-i și bănuiala mea. Dar spuneți-mi: Ce sens 
ar avea jertfa Alcestei, dacă bărbatul ei o iubea mai 
mult decit își iubea propria sa viaţă? Căci un bărbat 
a cărui unică fericire constă în dragostea faţă de soţie, 
ca în cazul lui Admet al vostru, ar fi fost aruncat prin 
jertfa ei în braţele unei morţi de două ori mai amare. 
Filemon și Baucis au cerut să moară împreună, şi Klop- 
stock al vostru, care printre voi este totuși un adevărat 
om, își înfățișează îndrăgostiţii întrecîndu-se: „Daphnis, 
eu voi muri după tine“!7. Admet trebuia deci să iubească 
viaţa, s-o iubească foarte mult, ori eu am fost... ce 
să fi fost?... O comediantă... un copil... ajunge, faceţi 
din mine ce doriţi. 

ADMET: Și Admet pe care nu-l puteţi suferi, pentru că se 
agaţă de viață. Aţi văzut oare vreodată moartea cu 
ochii? Sau aţi gustat vreodată din preaplinul fericirii? 
Vorbiţi ca flămînzii mărinimoși. 

WIELAND: Numai lașii se tem de moarte. 

ADMET: Să pieri în luptă ca un erou e altceva! Dar de 
moarte obișnuită se teme fiecare, chiar și eroul. Asta-i 
în firea lucrurilor. Crezi oare că eu mi-aș fi cruțat viaţa, 
că nu mi-aş fi salvat soţia din mîna dușmanului sau nu 
mi-aş fi apărat cu preţul vieţii avutul? Şi totuși... 


238 


WIELAND: Vorbiţi ca fiinţe ce aparţineţi altei lumi, folosiţi 
un limbaj ale cărui cuvinte le percep, dar al căror sens 
îmi scapă. 

ADMET: Vorbim elina. Îţi este atît de greu de înţeles? 
Admet... 

EURIPIDE: Nu uitaţi că dinsul aparține unei secte! care 
vrea să convingă pe toți bolnavii de dropică sau de 
tuberculoză, pe toţi cei grav răniţi la cap sau la picioare 
că, odată morţi, sufletele lor vor fi mai vii, spiritele mai 
puternice și trupurile mai viguroase. Asta își închipuie el. 

ADMET: Se preface doar. Ai încă simtire omenească în 
adevăratul înţeles al cuvîntului și deci te poţi transpune 
în locul lui Admet al lui Euripide. 

ALCESTA: Bagă de seamă şi întreab-o pe soţia dumitale! 

ADMET: Aşadar, un tînăr rege, întreg la trup și suflet, care 
primise de la tatăl său regatul cu drept de moştenire, 
turme şi moșii şi care trăia cu îndestulare gustindu-și 
fericirea şi bucurindu-se de toate în tihnă; un rege care 
nu avea nevoie decit de oameni care să se bucure împreună 
cu el și după cum era și firesc i-a găsit, n-a contenit să-i 
copleşească cu daruri și să-i iubească, pentru ca și ei 
să-l iubească la rindul lor; în sfirşit un rege care cîșşti- 
gase într-atit prietenia zeilor şi a muritorilor, încît la 
masa lui, Apolo a uitat de Olimp... şi acest rege să nu 
dorească a trăi o veșnicie? Iar bărbatul acesta avea 
o soţie... 

ALCESTA: Și dumneata ai una şi nu înţelegi. Aș vrea să 
explic asta tinerei fete cu ochi negri de-acolo. Fată îru- 
moasă, vrei să asculți spusele mele? 

FATA: Ce doriţi de la mine? 

ALCESTA: Fără îndoială ai iubit pe cineva. 

FATA: Ah! Desigur! 

ALCESTA: Și-l iubeai din toată inima, astfel încît în unele 
clipe fericite simţeai că ai fi în stare să-ţi dai viaţa pentru 
el? 

FATA: Ah! Doar am murit neputind trăi fără dinsul. Un 
destin potrivnic ne-a despărţit şi n-am mai putut supra- 
vieţui. 

ALCESTA: Iată prototipul Alcestei dumitale, domnule Wie- 
land! Spune-mi acum, draga mea copilă, părinţii tăi 
s-au iubit cu tandreţe? 

FATA: În comparaţie cu dragostea noastră, a lor nu era 
decît umbra ei. Dar se preţuiau din adîncul inimii unul 
pe celălalt. 

ALCESTA: Şi crezi că dacă mama ta ar fi fost în pericol 
de moarte și tatăl tău s-ar fi oferit să-şi jertfească viaţa 
pentru salvarea ei, dinsa ar fi primit și i-ar fi fost recu- 
noscătoare? 

FATA: Sint sigură. 

ALCESTA: Și reciproca este valabilă; ai deci, domnule 
Wieland în acest caz pe Alcesta lui Euripide. 

ADMET: A dumitale este pilduitoare pentru copii, cealaltă 
pentru oameni cinstiţi, care au îngropat deja una sau 
două neveste.1? Că simpatizezi? cu publicul este necesar 
şi justificat. 

WIELAND: Daţi-mi pace, sînteţi oameni neobișnuit de gro- 
solani, cu care nu am nici în clin nici în mînecă. 

EURIPIDE: Mai ascultă doar citeva vorbe. 

WIELAND: Fii scurt. 

EURIPIDE: Nu vor fi cît cinci scrisori?! ale dumitale, ci 
doar substanţă pentru atitea. Însuşirea cu care te min- 
drești atita, adică cea de-a închega și rotunji în aşa fel 
acțiunea unei piese, încît să poată fi reprezentată pe 
scenă, este desigur un talent, dar unul foarte mic. 

WIELAND: Habar n-aveţi ce chin înseamnă! 

EURIPIDE: Te-ai lăudat destul??! Totul, judecat la rece, nu-i 
decît ştiinţa de-a ciopirţi şi de-a uniformiza natura și 
adevărul după statute încropite incetul cu încetul în 
cursul timpului, potrivit obiceiurilor şi convențiilor 
teatrului. 

WIELAND: N-o să mă convingeţi că lucrurile stau altfel. 

EURIPIDE: Atunci bucură-te de faimă printre cei de un 
fel cu tine şi lasă-ne în pace. 

ADMET: Linişteşte-te, Euripide! Pasajele în care-şi bate joc 
de tine îi încriminează propria-i creaţie. Dacă ar fi înțelept, 
ar căuta să plătească un preţ greu pentru răscumpărarea 
atit a acestor pasaje cît şi a notelor la Shakespeare şi 
ar trebui s-o facă. Dar el vine și mărturiseşte: În acest 
caz simţirea mi-a fost stearpă. 

EURIPIDE: N-ai simţit nimic citind prologul meu, care este 
o capodoperă! Căci dacă tu o faci, de ce n-aş vorbi și eu 
în asemenea termeni despre creaţia mea? Nu simţi în- 
tr-adevăr nimic cînd intri în casa primitoare a lui Admet? 


ALCESTA: Nu preţuieşte ospitalitatea, vezi bine! 

EURIPIDE: Şi-n prag te întimpină Apolo, zeul prietenos 
al casei, care iubindu-l din toată inima pe Admet, îl 
smulge mai întîi din braţele morţii şi vede apoi, ce jalel, 
cum tocmai cea mai bună dintre soţii î îi răscumpără viaţa. 
Nu mai poate salva nimic şi se depărtează plin de tristeţe, 
pentru ca atingerea cu lumea întunecată a celor fără 
de viaţă să nu-i întineze puritatea. Și atunci intră, 
invăluită în negru, cu spada puterii ei perfide în mînă, 
regina morților”, însoţitoarea spre Orcus, soarta nemi- 
loasă, şi-l mustră pe zeul care în bunăvoința sa mai 
zăbovise, o ameninţă pe Alcesta și, ca urmare, Apolo 
părăseşte casa și pe noi, cei care asistăm la toate acestea. 
Şi noi oftăm împreună cu corul lăsat și el în voia sorții. 
Ah, dacă ar mai trăi încă Esculap, fiul lui Apolo, care 
cunoștea buruienile și fiecare balsam, Alcesta putea fi 
salvată! Căci Esculap învia morţii, dar a fost lovit de 
trăsnetul lui Jupiter, care nu îngăduia vreunei fiinţe să 
trezească din somnul veşnic pe cei ce hotărîrea sa necru- 
ţătoare îi destinase pieirii25. 

ALCESTA: Nu te-a fascinat imaginaţia oamenilor, care auzi- 
seră de la părinţii lor de un bărbat făcător de minuni, 
înzestrat cu forța de-a supune moartea atotputernică? 
Nu s-a trezit în tine dorinţa, speranța, credința: De-ar 
apărea unul din această seminţie! De-ar veni semizeul 
într-ajutorul fraţilor săi! 

EURIPIDE: Şi iată-l că vine, apare Hercule şi strigă: Este 
moartă! moartă! Ai dus-o, însoţitoare neagră și oribilă, 
în Orcus și i-ai tăiat cu spada ta neiertătoare părul drept 
ofrandă. Sint fiul lui Jupiter şi îndrăznesc să mă împo- 
trivesc ţie. Te voi pindi la mormînt, unde bei sîngele 
răpuşilor sacrificați, și o să te prind, zeiță a morţii, şi 
o să te înșfac cu braţele mele, pe care nici un muritor 
şi nici un zeu nu le poate desface şi ori o să mi-o redai 
pe Alcesta, soţia iubită a lui Admet, ori eu nu sînt fiul 
lui Jupiter. 

HERCULE apare: Ce tot vorbiţi despre fiul lui Jupiter? 
Eu sînt fiul zeului zeilor! 


ADMET: Te-am trezit cumva din somnul tău adînc? 
HERCULE: Ce-i cu gălăgia asta? 

ALCESTA: Ei, iată-l pe Wieland. 

HERCULE: Unde-i? 

ADMET: Aici de faţă. 

HERCULE: Ăsta? Ei, nu-i prea voinic. Așa mi l-am și închi- 
puit. Este insul care vorbeşte tot mereu de Hercule? 
WIELAND: N-am nimic de-a face cu dumneata, colosule. 

HERCULE: Nu cumva ai avut impresia că sînt pitic? 

WIELAND: Hercule al meu apare ca un bărbat bine făcut, 
de talie mijlocie. 

HERCULE: Eu, de talie mijlocie! 

WIELAND: Dacă dumneata ești Hercule, atunci eu nu m-am 
referit la dumneata. 

HERCULE: Este numele meu de care sînt mindru. Știu 
prea bine ce se întîmplă cînd o secătură nu-şi mai poate 
găsi o emblemă printre urși, grifoni și mistreți; îl alege 
pe Hercule. Ca zeitate nu ţi-am apărut niciodată în vis. 

WIELAND: Mărturisesc că-i primul vis de acest fel. 

HERCULE: Atunci pătrunde în adincul sufletului tău şi 
cere zeilor iertare pentru notele tale despre Homer%, în 
care noi îți părem prea mari. Asta cred şi eu, prea mari 
pentru puterea ta de înțelegere. 

WIELAND: Într-adevăr, sînteţi covirşitori. Nu mi-am ima- 
ginat niciodată aşa zeii! 

HERCULE: Nu-i vina mea că dumneata ai o fantezie atit 
de debilă. Cine este Hercule? al tău, de care ești așa de 
mindru? Şi ce urmăreşte el? În numele... virtuţii! Ce 
semnifică această deviză? Ai văzut tu cumva virtutea, 
Wieland? Am trecut și eu prin lume, dar n-am întilnit 
aşa ceva. 

WIELAND: Virtutea în numele căreia Hercule întreprinde 
totul vă este necunoscută? 

HERCULE: Virtute! Am auzit cuvintul abia aici, de la 
cîțiva indivizi fără minte, care n-au putut să-mi dea nici 
un fel de explicaţie. 

WIELAND: Nici eu nu sint în stare de mai mult. Dar să nu 
ne pierdem timpul vorbind. Aș fi dorit să fi citit creaţiile 
mele poetice?, pentru că aţi fi constatat că eu însumi 
respect prea puţin virtutea. Este o noţiune ambiguă. 

HERCULE: Este o inepţie, ca orice fantezie care nu face 
casă bună cu mersul lumii. Virtutea dumitale îmi pare 
ca un centaur; atita timp cît aleargă la trap în imagina- 
ţia dumitale — ce puternic, ce minunat pare! Și dacă 
un sculptor ni-l înfăţişează — ce formă supraomenească! 
Faceţi-i o disecţie anatomică și veţi găsi patru plămîni, 
două inimi și două stomacuri. Piere în clipa naşterii, ca 

orice alt monstru, sau n-a fost creat niciodată decit de 
mintea dumneavoastră. 

WIELAND: Totuşi virtutea trebuie să fie ceva, să existe 
undeva. 

HERCULE: Pe barba eternă a tatălui meul Dar cine s-a 
îndoit de asta? Şi-mi pare că sălășluia la noi, la semizei 
şi eroi. Crezi oare că noi trăiam ca animalele, pentru 
că cetăţenii voştri se minunează de timpurile în care 
domnea dreptul pumnului? Aveam oameni tare cum- 
secade printre noi! 

WIELAND: Pe cine consideraţi voi oameni cumsecade? 

HERCULE: Pe cel care dăruieşte ceea ce are. Şi cel mai 
înzestrat de natură e cel mai cumsecade. Dacă unul avea 
un surplus de forţă, îi bătea pe ceilalți. Și se înțelege 
de la sine, un bărbat adevărat n-are de-a face cu adver- 
sari inferiori lui, ci doar cu egalii săi, ba chiar cu cei 
mai puternici decît el. Şi de era unul mai bogat în săminţă, 
făcea femeilor atiția copii cîți doreau ele, chiar fără să 
fie rugaţi. După cum eu însumi am zămislit într-o noapte 
cincizeci de băieţi. Dacă cumva îi lipseau amîndouă însu- 
şirile, iar cerul îi dăruise moştenire averi s-ajungă la mii 
de oameni, el își deschidea porţile şi ura miilor de oameni 
bun-venit, pentru ca ei să se bucure împreună cu el de 
bogăţia sa. Și printre aceștia se afla Admet cel care 
poate fi socotit, fără îndoială, în această piesă cel mai 
cumsecade. 

WIELAND: Majoritatea însuşirilor amintite sînt socotite în 
timpurile noastre drept vicii. 

HERCULE: Vicii, iată din nou un cuvînt cu rezonanţă! Nu 
realizaţi decît jumătăţi de măsură, pentru că vă imaginaţi 
virtutea şi viciul ca două extreme între care oscilaţi.2? 
În loc să consideraţi drept pozitivă, ba chiar optimă, o 
comportare situată pe la mijloc; așa fac încă țăranii 
voştri, argaţii și slujnicele. 

WIELAND: Dacă aţi face cunoscute aceste convingeri în 
secolul meu, aţi fi ucis cu pietre. Pe mine m-au declarat 
eretic doar pentru că am atacat un pic virtutea și religia. 

HERCULE: Ce-o fi aici de atacat? M-am războit cu caii, cu 
antropofagii şi balaurii, dar niciodată cu norii, orice 
formă ar fi luat. Un om deștept lasă norii în voia vîntului 
care i-a adunat, să-i destrame din nou. 

WIELAND: Eşti un monstru! Îl defăimezi pe Dumnezeu! 

HERCULE: Tot nu poate să-ţi intre în cap? Doar Hercule 
a lui Prodicus3 e omul tău. Omul unui belfer pedant. 
“Un Sylvio?! imberb la răscruce. Dacă aş fi întîlnit eu 
femeile acelea, vezi, le-aş fi luat una sub un braţ, alta 
sub celălalt, și amîndouă ar îi trebuit să vină cu mine. 
În chestii din astea Amadis2 al tău nu-i prost, să fim 
drepţi cu tine. 

WIELAND: Dacă mi-aţi cunoaște concepţiile, ați gindi altfel 
despre persoana mea. 

HERCULE: Știu destul. Dacă n-ai gemut prea mult sub 
povara înrobitoare a legilor tale etice, ai mai fi putut 
să ajungi şi tu ceva. Căci nici acum nu te-ai eliberat 
încă de falsele tale idealuri. Nu poţi înțelege cum un 
semizeu se poate îmbăta și purta ca un bădăran în ciuda 
însuşirilor sale suprapămintene. Şi ţi se pare cu nepu- 
tinţă să înjoseşti un bărbat, făcîndu-l să bea pînă cade 
sub masă sau ducîndu-l în culcușul unei fete. Pentru că 
domnia ta se sperie de cuvinte. 

WIELAND: Vă las cu bine. 

HERCULE: Vrei, așadar, să te trezeşti. Încă o vorbă. Ce să 
cred despre raţiunea unui om, care, la virsta de pa- 
truzeci de ani, face mare caz că a scris cinci, șase cărți, 
nu glumă, despre o fată frigidă care se culcă alături de 
trei patru bărbaţi, cu care face dragoste pe rind? Și că 
bărbaţii se simt ofensaţi, dar mușcă din nadă.. Nu văd 
deloc... 

PLUTO din culise: Ei, ce-i gălăgia asta afurisită acolo, 
afară! Hercule, vocea ta se aude pretutindeni. Nici nu 
te poţi culca în linişte cu nevasta, dacă ea n-are nimic 
împotrivă! 

HERCULE: Rămineţi cu bine, domnule consilier! 

WIELAND deștepiîindu-se: Spun ce le trece prin minte; să 
vorbească cît vor, nu mă interesează 134 


NOTE 


1 În întreaga farsă, Goethe se referă atît la zeul Mercur, cît şi la 
revista lui Wieland, intitulată „Mercurul german“ (Der deutsche Mer- 
kur), pe scurt „Mercur“. 

2 Este vorba de umbra unui critic şi cea a unui scriitor. 

3 Situaţia iniţială, trecerea rîului în barca lui Caron, este preluată 
din scrierea lui Johann Jacobi (1740—1814) intitulată „Elysium“, 
apărută în 1770. Poetul colabora la revista mai sus citată a lui Wie- 
land. 

4 Una dintre Furii: aici în sensul de femeie nesuferită. 

5 Goethe se referă la publicarea Scrisorilor unor filologi și poeți 
în paginile revistei „Mercurul german“. Wieland însuși făcuse în cinci 
Scrisori către un prieten (J.Q. Jacobi) consideraţii despre Alcesta, 
relevind noua interpretare a legendei eline. 

6 Aristarh, celebru gramatician alexandrin din sec. al II-lea î.e.n. 
În contextul dat, Goethe se referă la filologi. 

7 Referire directă la genul scrisorii abordat pe atunci ca modali- 
tate de dezbatere literară şi filozofică a diferitelor opinii. Vezi și nota 5. 

3 Aluzie la caracterul de Singspiel, de operă al Alcestei lui Wie- 
land. 

9 Goethe ironizează modul în care Wieland se adresase în Seriso- 
rile mai sus citate lui J.Q. Jacobi. 

10 Wieland se referise realmente în revista sa la o ediţie neauto- 
rizată a acesteia. 

11 Goethe îl ironizează pe Wieland (care se miră de faptul că Alcesta 
nu poartă corset, așa cum era moda în sec. al XVIII-lea) pentru că în 
opera sa actriţa apăruse într-o rochie la modă atunci: foarte strinsă 
în talie şi cu crinolină. 

12 Primul număr al revistei lui Wieland avea o vignetă care îl 
reprezenta pe Mercur. 

13 Este vorba de celebra statuie a lui Giovanni da Bologna. 

14 Plutarh menţionează că atenienii căzuţi prizonieri și-au redo- 
bindit libertatea de la învingătorii lor sicilieni, recitind versuri din 
Euripide. 

15 Wieland subliniase în Scrisorile către un prieten publicate în 
revista „Mercurul german“ că inventase figura Partheniei, ceea ce ar 
fi dus la înnobilarea slujitorilor care apar în piesă. 


16 O referire la un pasaj din Vechiul Testament, Cartea lui Moise, 
capitolul 22, 13: În clipa în care Avraam vrea să-l jerifească pe fiul 
său Isaac, şi îngerul îl oprește, el vede un berbec care şi-a încurcat 
coarnele într-un tufiș. Avraam înțelege că Dumnezeu i-a pus doar 
credinţa la încercare şi jertfeşte berbecul în locul fiului său. 

17 Este vorba de oda lui Klopsteck intitulată Daphnis și Daphne 
(mai tirziu Selmar și Selma), în care fiecare dintre cei doi ce se iubesc 
vrea să-l cruțe pe celălalt de durerea de-a supraviețui morţii sale. 

18 Goethe critică prin Euripide apoteozarca morţii, specifică 
concepţiei creştine, apoteoză inclusă de Wieland în Scrisori parvenite 
de la morți. 

19 Goethe se referă la două si tuaţii diferite: prima este cea a fetej 
îndrăgostite care moare de durere și reprezintă varianta lui Wieland; 
a doua se constituie în jurul soțiilor care din dragoste şi stimă își jert- 
fesc conștient viaţa unul pentru celălalt, așa cum este cazul în Alceste 
lui Euripide, 

20 Aluzie la Simpatiile (Sy mpathien ) lui Wieland, scriere apărută 
în 1755. 

21 Goethe se referă tot la Scrisorile către un prieten în care Wie- 
land expusese şi probleme de tehnică teatrală, încercînd să justifice solu- 
ţiile alese. 

22 Încălzindu-se, Euripide începe să-l tutuiască pe Wieland. 

23 Wieland adăugase traducerii sale din Shakespeare note în care 
interpreta opera marelui dramaturg în lumina principiilor tragediei 
clasice. 

24 Goethe pornește de la traducerea lui Biumoy: Ticâtre des 
Grecs, Paris, 1730, şi foloseşte pentru „reine des cmbres“ — „regina 
morţilor“. 

25 Goethe completează cerul din piesa lui Euripide de la: „care 
nu îngăduie...“ pînă la sfirșitul frazei, exersîndu-se astfel în arta trage- 
diei eline. 

26 În Noul Amadis (Der neue Amadis), o epopee ccmică în ver- 
suri, apărută în 1771, Wieland făcuse în note considerații despre eroii 
lui Homer. 

27 Autorul satirei se referă la un pasaj în care Hercule. purtător 
al concepţiei etice a lui Wieland, spune: „Tu al cărei nume îl port pe 
frunte, tu pentru care îndrăznesc și infăptuiesc totul, o, virtutel“. 
Și înainte de a porni spre infern, Hercule îi spune lui Admet: „Îmbăr- 
bătează-te, e voia zeilor.“ 

28 Goethe se referă la povestirile în versuri Idris şi Musarion. 

29 Un reproș adus pe nedrept lui Wieland. 

30 În cantata sa Opţiunea lui Hercule (Die Wahl des Herkules), 
publicată în 1773 în revista „Mercurul german“, Wieland pornise de la 

alegoria sofistului Prodicus, în care voluptatea și virtutea își dispută 
sufletul lui Hercule. Alegoria este citată de Xenofon în Memoriile sale. 

31 Don Sylvio este personajul principal al primului roman al lui 
Wieland, intitulat Aventurile lui Don Sylvio de Rosalva sau Victoria 
naturii asupra exaliării (Die Abenteuer des Don Sylvio von Rosalva oder 
der Sieg der Natur über die Schwărmerei, 1764). 

32 Referire la epopeea comică în versuri, apărută sub titlul Noul 
Amadis. 

33 În celebrul său roman evolutiv Agathon, Wieland adăugase 
ediţiei a doua, apărută în 1773, Povestea Danaei (Die Geschichte der 
Danae). 

34 Fraza atașată din Scrisorile către Mercur (Merkurbriefe) îi 
aparţine lui Wieland și se îndreaptă împotriva adversarilor Alcestei. 


CLAVICO 


O tragedie 


În românește de SEVILLA RĂDUCANU 


care se întilneau în fiecare vineri, din caietul al IV-lea al Memo- 

riilor! lui Beaumarchais. Reacţia acestora este entuziastă, și 

Anna Sibylle Miinch îi propune tinărului poet să scrie o piesă 
pe tema inclusă în subtitlul Fragment de mon voyage en Espagne. Goethe 
acceptă şi în curs de numai opt zile aşterne pe hirtie tragedia Clavigo*, 
Dar nici imboldul tinerei fete, nici trăirea livrescă oferită de Memorii 
nu explică decit circumstanţele externe ale genezei. Chiar asocierea 
acestor elemente cu irepresiva dorință de-a contesa vina pe care și-o 
asumase dispărind pe neașteptate din preajma lui Friederike, cu 
impulsul de-a justifica hotărîrea sa și de-a se purifica, potenţind artistic 
tema „nevinovăția sedusă“, este ușor forţată. Goethe depăşise, în cei 
patru ani care-l despărțeau de idila de la Sesenheim, criza sufletească, 
trăirea însăși aparţinea irevocabil domeniului amintirii filtrate. Nici 
măcar motivul fetei părăsite, unul dintre motivele preferate ale miș- 
cării Sturm und Drang și totodată sublimare poetică a acelei experienţe, 
nu constituie miezul tragediei Clavigo?. 


A . . 
È IARNA anului 1774, Goethe citeşte în cercul prietenilor 


1 Quatrième mémoire à consulter pour Pierre Augustin Caron de 
Beaumarchais, semnat de scriitorul francez (1732—1799) cu acelaşi 
nume, volum apărut în luna februarie a anului 1774. 


* Bibliografie: G. Grempler: Clavigo, Halle 1911; J.A. Franzen, 
Goethe und Beaumnarchais. În Neophilologus, 4, 1915; O. Spiess: Die 
dramatische Handlung in Goethes „Clavigo“ [...], Erlangen, 1918; E. Feise: 
Zum Problem von Goethes „Clavigo“. În Studies in German Literature 
in Honor of A.R. Hohlfeldt, Madison/Wis. 1925; E. Feise: Xenion, 
Themes, Formes and Ideas in German Literature, Baltimore 1950; 
H.I. Meessen: Clavigo [...] in Goethzs Personal and Dramatic Develop- 
ment. În Goeth2, Bicentennial Studies, herausgegeben von H.J. Meessen, 
Bloomington 1950; E. Staiger: Goethe, I, Zürich 1952; Wolfgang 
Leppmann: Clavigo. În GD.NJ (Walter Hinderer) pp. 78—87. 

= Textul originar în WA I, vol. 11, pp. 47—124. Alte ediții critice 
consultate: FA (R. Petsch) şi HA (W. Kayser). 

Transpuneri anterioare în limba română: 

Clavigo. Tragedie în 5 acte. Traducţiune de Nicolae Miculescu. 
Cu portretulă și biographia lui Goethe. Bucuresci, 1872, 71 p. 

Stella, Clavigo, Egmont. Trei tragedii în proză. Traducere de Traian 
Bratu, Bucureşti, 1925, 259 p. 

_ Semnificativă în contextul genezei este în schimb starea de spirit 
a poetului în momentul conceperii piesei. După succesul parţial și 
critica echivocă a dramei Götz von Berlichingen, Goethe dorește să se 
impună nu numai ca scriitor dramatic, ci şi ca reprezentant al unei 
noi direcţii în arta teatrală. O nestăpinită efervescenţă spirituală îl 
împingea obsesiv spre acest ţel, o creativă demonie de a dramatiza 
orice trăire pusese stăpinire pe poet. 

Ce-i oferea lui Goethe opera lui Beaumarchais și cum se comportă 
tinărul scriitor față de izvorul său literar? 

În Memorii, Don Josef Clavijo y Flaxardo, cunoscut editor al 
revistei „El pensador“ și arhivar regal, se sustrage promisiunii de a 
se căsători cu Marie-Louise Beaumarchais și este chemat la ordine în 
primul rînd de ambasadorul francez acreditat la Aranjuez. La insisten- 
ele acestuia, Clavijo admite ca logodna să fie anunţată a doua oară, 
dar dispare în ultimul moment. Marie-Louise, care-i iertase prima 
trădare, suferă un șoc, dragostea ei se convertește în ură. Înștiințat 
de doamna Guilbert, sora mai mare, Beaumarchais, pe atunci profe- 
sorul de muzică al fiicei lui Ludovic al XV-lea, vine la Madrid și-l obligă 
pe Clavijo să-i dea o declaraţie, din care să reiasă că și-a călcat cuvîntul 
dat Marie-Louisei. Cu această hîrtie în mînă, el intenţionează. în cel 
mai rău caz, să-l discrediteze la Curte pe cel ce-și călcase cuvintul și 
să-i provoace destituirea. Beaumarchais îi dă însă timp de gindire și-i 
promite să intervină pe lîngă Marie-Louise pentru a-i obţine iertarea. 
Se împrietenește chiar cu el, contractul matrimonial este semnat de 
cei doi logodnici. Beaumarchais îi împrumută viitorului său cumnat 
bani şi obţine de la ministrul Grimaldi aprobarea pentru căsătorie. 
Abia după ce află că viitorul prezumtiv cumnat încearcă, prin repetate 
schimbări de domiciliu, să dispară, răspindind în același timp zvonul 
în oraș că ar fi semnat declarația sub amenințare, Beaumarchais se 
decide să acţioneze. El rezumă într-un memoriu situaţia, pleacă la 
Aranjuez şi are norocul să întilnească în antecamera lui Grimaldi pe 
fostul ministru Whal. Acesta îl duce la rege unde lectura memoriului 
provoacă destituirea lui Clavijo. Beaumarchais mai rezolvă citeva tre- 
buri cu care venise la Madrid, apoi se reîntoarce la Paris, nu fără a fi 
intervenit pentru iertarea păcătosului. 

Goethe condensează acţiunea, care în Memorii consumă o lună, 
în trei zile și reduce spaţiul dramatic la Madrid, ceea ce corespunde 
imperativului aristotelic. El își fundamentează piesa pe o ,concepţie 
de viaţă a cărei steră etică este precis delimitată: personajul principal 
calcă legile moralei tradiţionale, se face vinovat, recunoaște greșeala 
comisă, ia asupra lui riscurile, restabilind ordinea vremelnic tulburată 
a unui univers închis. Opţiunea netă a dramaturgului pentru baza 
ideatică a dramei clasice, aristotelice este incontestabilă. 

Dar dincolo de edificarea acestei structuri, marea întăptuire a lui 
Goethe rămine reliefarea viguroasă a individualităţii personajului 
principal. Dăruit cu un real talent și dispunind de o puternică viață 
afectivă, Clavigo tinde spre împlinire; oscilează însă între egoism cal- 
culat şi sentimentalism, pendulează între glorie și dragoste. Drama- 
tismul situației ce domină forul intim al personalităţii lui Clavigo» 
dramatism generat de incapacitatea de a rămîne ferm nu era desigur 
străin frămintărilor tinărului Goethe. Dar pe cînd poetul ştie să-și 
păstreze independenţa, datorită puternicei sale vocaţii, gradul mai 
redus al dotării lui Clavigo îi determină labilitatea și-l face vulnerabil, 
incapabil să dărime fără remușcări opreliştile. El nu-și poate îndeplini 
menirea trecînd, oricît de dureros ar fi, peste obligaţiile morale. Plăs- 
muit astfel, Clavigo al lui Goethe nu are vigoarea poetică a unui Tasso 
şi nu poartă ca Faust semnul emblematic al geniului. Spiritul său 
este însă deschis noului, frumosului, dragostei. Dotat cu imaginaţie 
fecundă şi înzestrat cu darul de a scrie, Clavigo este prezentat de la 
începutul piesei ca om de litere. Vanitos, dornic să încînte prin revista 
sa femeile, el e preocupat de efectul exterior şi nu de esența ființei 
sale. În ciuda lejerului său cinism și a ușoarei emfaze, e totuși obsedat 
să nu decadă din prețuirea măgulitoare a prietenului său Carlos. Lite- 
ratura dramatică germană cunoaște puţine cazuri în care personajul 
central să fie atit de subtil și atit de concis conturat. Se află după 
abandonarea Mariei alături de Carlos, conștient de perspectiva reală a 
ascensiunii, dar cu o rană în suflet. N-o poate uita pe Marie, sublinie- 
rea afinităţilor care l-au legat de ea este sinceră. O clipă, reiterind 
mental fapta comisă, se căieşte. Dar momentul sincerităţii trece, avin- 
tul dragostei și conștiința ce-l readuc pentru scurt timp în- braţele 
Mariei dispar, pentru a face loc milei. Această ambianţă psihologică, 
în care nici un sentiment nu poate dăinui, deoarece poartă în esența 
lui germenii plictisului și ai vremelniciei, acest simţ moral oscilant 
sînt specifice atmosferei mișcării Sturm und Drang, al cărei strălucit 
reprezentant Goethe mai era încă. 

Predispoziţii contradictorii condiționează caracterul influențabil 
al personajului central. Răul își are rădăcinile adinc ancorate în carac- 
terul eroului, ceea ce este esențial pentru tragedie. Labilitatea lui 
Clavigo se înrudeşte cu cea a lui Weislingen din Götz von Berlichingen, 
cu care are comun înfățișarea atrăgătoare, ambiția, dorința de-a fi 
prețuit și teama de-a lua o hotărire. Dar Clavigo este într-un fel mai 
complex şi, în orice caz, altceva decit un Weislingen, un Werther, un 
Fernando sau un Eduard. Pe el nu-l stăpineşte doar demonul par- 


3 Woligang Leppmann, Clavigo, op. cit., p. 85. 


venirii, într-o epocă în care acesta abia își arată colții. Tipologic el 
vădeşte caracteristici ale literatului, ale intelectualului. Dacă în Me- 
morii totul se desfăşoară în limitele unei întîmplări banale, foarte 
plauzibile, şi Beaumarchais se întoarce nevătămat în Franţa, iar 
Marie-Louise, femeie de treizeci și patru de ani, părăsește complet 
restabilită, la scurt timp după fratele ei, Spania; dacă norii negri sînt, 
așadar, risipiţi și viaţa își reia cursul normal, în concepția dramatică 
a lui Goethe vinovatul e obligat să-și ispășească păcatul, spre a restabili 
echilibrul etic vremelnic deteriorat. Ca vinovăția lui Clavigo să apară 
tuturor de neiertat, Marie este sortită morţii, iar el însuși piere stră- 
puns de spada lui Beaumarchais. În mod cert Goethe a valorificat, 
pentru a da pregnanţă deznodămîntului tragediei sale, motivul frate- 
lui care-și răzbună sora, aşa cum acest motiv îi era cunoscut din Hamlet, 
din balada populară germană“ sau englezăă, în care iubitul necredin- 
cios se întilneşte cu convoiul funebru al fetei seduse și părăsite și se 
străpunge cu un pumnal. Astfel, pe cînd în realitate — așa cum con- 
semnează Memoriile — Clavijo își revine din lovitura suferită, își con- 
tinuă activitatea publicistică, este numit director-adjunct al muzeului 
de istorie naturală din Madrid, traduce opera lui Buffon în spaniolă 
și-și încheie traiectoria terestră după Beaumarchais, în 1806, în piesă 
moartea uneşte pe cei doi. 

Din carieristul rece, calculat, temător, al lui Beaumarchais, Goethe 
replămădește un ins simpatic, împovărat de slăbiciuni și înzestrat 
cu calităţi, capabil să impresioneze prin verosimilitate. Şi nimeni nu 
poate contesta: tînărul pcet a reușit să înnobileze și să adincească 
psihologic caracterul perscnajului iniţial; ancorindu-l într-un angrenaj 
bine delimitat al valorilor morale, el l-a făcut demn de eroul unei 
drame. Dar am putea spune că a izbutit chiar mai mult: prin tot ceea 
ce e omenesc în ființa eroului său, Goethe conturează un tip aproape 
nedeterminat istoric, şi locmai datorită acestei însușiri un personaj 
cu fizionomie morală foarte modernă. 

În ceea ce-l privește pe Carlcs, Gcethe are mină liberă. E] singur 
mărturisește în Poezie și adevăr cum, sătul de intriganţii înveninaţi 
de ură, împinși de invidie şi răzbunare ce întretaie calea unei naturi 
nobile şi o duc la pierzanie, hotărăște să dea glas, prin Carlos, vocii 
raţiunii şi a adevăratei prietenii. Desigur, e o lexplicaţie a poetului 
matur, care judecă de pe alte poziţii creaţia sa din tinereţe. Martorul 


4 Este vorba de balada Despre stăpin și slujnică (Vom Herrn und 
von der Magd), pe care Goethe o culesese el însuși în Alsacia. 
5 Ne referim la Lucy and Collin. 

convingător este piesa însăși, din care reiese limpede că Don Carlos 
nu este un Iago. Ca toate personajele acestei piese, el este dotat cu o 
latură afectivă puternică, chiar dacă doar unilateral dezvoltată, subli- 
mată într-un preţios şi viril sentiment de prietenie. Convins că lui 
însuși nu-i este sortit să realizeze ceva deosebit în viaţă, proiectează 
visul său de mărire asupra prietenului, în care recunoaște un spirit 
superior; Carlos presupune că în sufletul lui Clavigo somnolează toate 
acele însuşiri care, eliberate din lanțurile convențiilor, îl vor purta 
spre glorie. Dar Carlos se înșeală; el supraapreciează calităţile intelec- 
tuale ale prietenului său, după cum subapreciază pasiunea și conștiința 
acestuia. Cele două personaje se completează, ele pot fi ipotetic conto- 
pite într-unul sinzur, disocierea realizată de Goethe urmărind să 
scoată în relief vocea rațiunii (Carlos) în luptă cu afectul şi conștiința 
vinovată (Clavigo) pentru a conteri acţiunii dramatism. În Carlos, Goethe 
întrupează raţiunea nudă, așa cum era concepută de adepţii mişcării 
Sturm und Drang ca forță devastatoare, chiar drept cauza diabolică 
a suferinței însăși; dar, deoarece ea există, trebuie luată în serios, 
pentru că aparţine, ca şi afectul, pasiunea, fantezia — vieţii interioare 
a omului. 

Raporturile Clavigo-Carlos conţin în germene pe cele ale cuplului 
antagonic 'Tasso-Antonio. 

Marie nu are nimic din robusta și matura Marie-Louise a Memorii- 
lor. Goethe îşi întinzrește modelul — Marie are cel mult douăzeci 
şi patru de ani — şi-i atribuie o boală de inimă, agravată de purtarea 
bărbatului pe care-l adoră. În dăruirea ei, în sensibilitatea ei ultragiată, 
se aseamănă mai curind cu Maria din Götz von Berlichingen sau cu Gret- 
chen din Faust. 

Goethe atribuie omului de lume care era Beaumarchais din 
Memorii unele trăsături specifice eroilor curentului Sturm und Drang. 
Comportarea sa, limbajul, gestica îl desemnează drept cea mai radicală 
figură din piesă. Impetuozitatea personajului nu visează nici orindu- 
irea lumii în care trăiește, nici nu s? ridică le nivelul unei concepţii 
de viaţă, ci se consumă în limitele afective trasate de întimplarea ne- 
fericită a surorii sale. 

Carlos, Buenco, Guilbert nu apar în Memoriile lui Beaumarchais; 
ele sînt personaje inventate, dar cu excepţia lui Carlos, apar numai 
creionate. Goethe a dat curs liber fanteziei doar în măsura în care s-a 
ivit necesitatea dramatică de a transforma materialul brut al faptului 
de viaţă. 

În acest sens piesa este modernă şi Leppmannt vede în ea o formă 
timpurie, precoce, a teatrului documentar, ivită cu două veacuri 


5 Wolfgang Leppmann, Clavigo, op. cit., p. 83. 

înaintea unui gen specific epocii noastre. Desigur, cu o singură îngră- 
dire: drama personajului central este individuală, cea a teatrului docu- 
mentar colectivă. 

Unele elemente ale tragediei Clavigo, viabile în epocă, răspîndesc 
astăzi parfumul perimat al unor vremuri apuse, altele au suferit o 
devalorizare: Un fiu apără onoarea familiei provocînd pe vinovat la 
duel, o promisiune de căsătorie nerespectată are urmări fatale, un 
frate răzbună cu spada onoarea surorei compromise, o tînără fată devine 
o jucărie în mîinile logodnicului... 

Însăși rezolvarea conflictului, care aparţine lui Goethe și numai 
lui, însăși modalitatea în care valorifică un vechi motiv frizează melo- 
drama. 


Dar în pofida acestor rezerve, piesa își dezvăluie frumuseţile celui 
care reușește să deslușească căldura prieteniei, pe care Carlos o îmbină 
dintr-o nevoie discretă de disimulare cu ironie sau chiar cu cinism, celui 
care percepe potenţialul afectiv şi profund uman, inclus în labilul 
Clavigo. Căci de evoluţia titularului piesei și a prietenului său, de auten- 
ticitatea şi căldura mesajului ce-l transmit dincolo de rampă depinde 
succesul sau căderea piesei. 

lar dacă luăm în serios mărturisirea făcută de Goethe în Poezie 
și adevăr, cum că ar fi intenţionat să motiveze în felul său o situaţie 
dramatică, renunţind la banalii intriganţi, trebuie să recunoaștem că 
tînărul Goethe era impulsionat, în perioada preweimareană, de o încre- 
dere fenomenală în capacitatea sa poetică. Marcată de sentimentalis- 
mul european, drama Clavigo păstrează pe de o parte ceva din atmos- 
fera romanelor lui Richardson, pe de alta ea se înscrie pe traiectoria 
tragediei burgheze germane, fondate de Lessing prin Miss Sara Samp- 
son (1755). 

Datorită însuşirilor ei, Clavigo, această primă tragedie pe care 
Goethe a publicat-o sub numele său, s-a bucurat ca şi Faust I de o pro- 
digioasă longevitate scenică. O privire retrospectivă asupra reprezen- 
tării piesei dezvăluie circumstanţele deosebite de care ea s-a bucurat, 
În august 1774, la premiera din Augsburg, Beaumarchais se afla printre 
spectatori. Nu cunoştea suficient de bine limba germană pentru a-și 
putea da seama de subtilităţi, dar structura piesei i s-a dezvăluit cu 
deosebită claritate omului de teatru. La Hamburg, în 1775, renumitul 
actor Ludvig Schröder juca rolul lui Carlos. Scoaterea din repertoriu 
după citeva spectacole, la insistenţele ambasadorului spaniol, vorbeşte 
de impactul cu publicul și de reacția promptă a celor ce se socoteau 
vizaţi de o dezvăluire a adevărurilor incomode. Piesa a văzut apoi 
lumina rampei la Dresda, Gotha şi Frankfurt. 

La Stuttgart, ea a fost aleasă de Fr. Schiller, pe atunci elev al 
şcolii militare, pentru a fi jucată în ziua de naştere a principelui Karl 
Eugen, rolul titular rezervindu-și-l însuși viitorul dramaturg. Goethe o 
regizează la Weimar în 1786, iar la Viena premiera are loc în 1786. 
În 1810, Iffland? preia la Berlin regia piesei. Dar Clavigo n-a trezit 
interesul publicului doar în epoca denumită de H.A. Korff „die Goet- 
hezeit“, La Hamburg, în 1969, Fritz Kortner o oferă în viziunea sa 
spectatorilor şi pînă în zilele noastre Clavigo este jucat cu succes 
pe scenele din R.D.G.% 


? August Wilhelm Iffland (1759—1814), autor dramatic şi celebru 
actor al epocii sale, director al teatrului naţional prusac; şi-a dobindit 
mari merite în prezentarea pieselor lui Shakespeare și Schiller, intro- 
ducînd, spre deosebire de maniera patetică cultivată la Weimar, un joc 
plin de naturaleţe și firesc. Alături de Kotzebue, a fost cel mai jucat 
autor al timpului său. 

8 Astfel, de „Berliner Kammerspiele“ în stagiunea 1971/72 în regia 
lui A. Dresen, iar în 1982 la Rostock („Volkstheater“), Peter Radestock 
o prezintă în cadrul comemorării a 150 de ani de la moartea lui Goethe. 

CLAVIGO 


PERSONAJELE 


CLAVIGO, arhivar al regelui 

CARLOS, prietenul său 

BEAUMARCHAIS 

SOPHIE GUILBERT, născută BEAUMARCHAIS 
GUILBERT, soţul ei 

BUENCO 

SAINT-GEORGE 


Acţiunea se petrece la Madrid 


ACTUL ÎNTÎI 


Locuinţa lui Clavigo. 
Clavigo. Carlos 


CLAVIGO ridicindu-se de la masa de scris: Numărul acesta 
o să facă o impresie bună, o să încînte toate femeile. 
Spune-mi Carlos, nu crezi că revista mea e în clipa de 
faţă una din cele mai bune din Europa? 

CARLOS: Cel puţin noi, spaniolii, nu avem alt scriitor modern 
capabil să îmbine profunzimea gîndirii şi o imaginaţie 
înfloritoare cu un stil atit de strălucitor și de limpede. 

CLAVIGO: Nu mă lăuda! Trebuie să formez încă gustul 
mulțimii de cititori. Oamenii sînt dornici să absoarbă 
tot felul de impresii; faimă am şi mă bucur de încrederea 
concetăţenilor mei; şi între noi fie zis, pe zi ce trece 
cunoștințele mele sporesc, simţirea mea se nuanțează, 
iar stilul meu devine din ce în ce mai concret şi mai 
viguros. 

CARLOS: De acord, Clavigo! Te rog să nu mi-o iei în nume 
de rău, dar mie îmi plăcea mai mult cum scriai în răs- 
timpul pasiunii tale pentru Marie, în vremurile cînd 
această ființă drăgălaşă şi vioaie avea o influenţă favo- 
rabilă asupra cugetului tău. Nu ştiu cum să-ţi spun, dar 
totul părea mai tineresc, mai rodnic. 

CLAVIGO: Au fost vremuri bune Car los, dar acum au trecut. 
Îți mărturisesc deschis, pe atunci scriam cu mai multă 
sinceritate şi este adevărat că succesul de care m-am 
bucurat chiar de la început în public i se datora în mare 
parte ei. Dar Carlos, cu timpul te cam saturi de femei; 
şi n-ai fost tu primul care te-ai declarat de acord cu hotă- 
rîrea mea de-a o părăsi? 

CARLOS: i-ar fi pălit sthălucirea. E prea multă monotonie 
în firea lor. Dar cred că ar fi timpul să priveşti în jur şi 

să-ți faci un alt rost, că de unul singur n-o scoate omul 
la capăt. 

CLAVIGO: Rostul meu e la curte, astfel că n-am vreme de 
pierdut. N-am auns oare destul de departe pentru un 
tinăr sosit aici fără stare, fără nume, fără avere? Aici, 
la curte, unde-i atit de greu să te faci remarcat dintr-o 
mulțime de solicitanţi? Sint foarte mulțumit cînd refac 
în minte drumul străbătut. Să fii iubit de cei mai sus- 
puşi oameni ai regatului, să fii onorat pentru știința ta, 
pentru rangul tău! Să fii arhivar al regelui! Carlos, toate 
acestea mă stimulează, n-aş însemna nimic, dacă aş 
rămine ceea ce sînt! Năzuiese mai sus, tot mai sus! 
Şi-n acest scop este nevoie de trudă și de prietenie! Îţi 
trebuie un cap limpede; iar femeile, femeile, se pierde 
prea multă vreme cu ele! 

CARLOS: Peostule, asta-i vina ta. Eu nu pot trăi fără femei, 
dar nu mă-mpiedic de ele în calea mea. Nici nu le încînt 
cu vorbe frumoase, nici nu mă încălzesc luni în şir la 
flacăra sentimentelor și alte lucruri asemănătoare; după 
cum nu-mi place deloc să am de-a face cu fete cinstite. 
Curind nu mai ai ce le spune, apoi te mai ații un timp 
în jurul lor și abia ai apucat să le înfierbînţi puţin că le 
şi viră diavolul în cap planuri şi intenţii de căsătorie, 
de care mă tem ca de ziumă. Te-a cuprins melancolia, 
Clavigo? 

CLAVIGO: Nu pot să scap de gindul că am părăsit-o pe 
Marie... că am înșelat-o, spune-i cum vrei. 

CARLOS: Ciudat! Îmi pare că nu trăieşti decit o dată în 
lumea asta, că numai o dată ai parte de vigoare și numai 
o dată îți suride norocul; cine nu ştie să le folosească 
cît mai bine, cine nu profită pe de-a-ntregul de situaţie, 
acela-i un prost. Şi să te însoril Să te insori tocmai cînd 
orizontul ţi se deschide promițător înainte! Să întemeiezi 
un cămin, să pui friu avintului, cînd n-ai lăsat în urma 
ta nici jumătate din drumul vieţii, cînd n-ai făcut decît 
' jumătate din cuceririle ce-ţi sînt destinate! Că ai iubit-o 
era firesc, că i-ai promis să te-nsori cu ea a fost o prostie, 
şi dacă te-ai fi ținut de cuvînt ar fi fost nebunie curată. 

CLAVIGO: Vezi, nu înţeleg firea omenească. Am iubit-o 
într-adevăr, m-a fermecat, a pus stăpînire pe mine şi 
cum am adorat-o, i-am jurat, mi-am jurat că aşa avea 
să fie pe veci, că aveam să-i devin soţ îndată ce voi 
obţine o slujbă, o situaţie... şi acum, Carlos! 


259 


CARLOS: Nu va fi prea tirziu, după ce vei fi un om făcut, 
după ce îţi vei fi atins scopul dorit, să-ți încoronezi 
cariera și să-ți întăreşti poziţia, încercînd printr-o căsă- 
torie chibzuită o alianţă cu o familie de vază și bogată. 

CLAVIGO: Am uitat-o! Am uitat-o cu totul și dacă nu m-aş 
gîndi citeodată la nenorocirea ei... Cît de schimbător 
poate fi omul! 

CARLOS: M-ar mira dacă ar fi statornic! Priveşte în jurul 
tău, nu se schimbă oare totul în lume? De ce să fie 
tocmai pasiunile noastre de nestrămutat? Fii liniştit, 
nu-i prima fată părăsită şi nici ultima care s-a consolat. 
Dacă vrei să primeşti un sfat, iată; tînăra văduvă de 
peste drum... 

CLAVIGO: Ştii că nu pun preţ pe asemenea propuneri. O 
poveste de dragoste care nu se înfiripează de la sine nu 
mă poate prinde. 

CARLOS: Ce ţi-e cu oamenii sensibili ! 

CLAVIGO: Lasă gluma și nu uita că în prezent străduințele 
noastre au drept scop să ne facem folositori noului 
ministru. Oricum, faptul că Whal! părăsește guvernă- 
mintul Indiei? e cam supărător pentru noi. De fapt n-am 
însă de ce mă teme, rămîne tot atit de influent... Gri- 
maldi? e prieten cu el, şi noi știm să-l ameţim cu vorbe 
şi să ne înclinăm în faţa lui... 

CARLOS: Dar gindim şi facem ce vrem. 

CLAVIGO: Asta-i principalul în lume. Sună să vină omul de 
serpiciu. Du manuscrisul la tipografie! 

CARLOS: Ne vedem astă-seară? 

CLAVIGO: Nu cred. Dar poţi trece să vezi cum stau lucrurile. 

CARLOS: Tare mi-ar plăcea să fac şi eu ceva care să-mi 
bucure sufletul; sînt din nou obligat să scriu toată după- 
amiaza asta. Nu se mai isprăvește o dată. 

CALVIGO: Nu te mai plinge! Dacă n-am munci pentru atiția 
nu ne-am fi ridicat deasupra atitora. 


Locuinţa lui Guilbert 
Sophie Guilbert. Marie Beaumarchais. Don Buerco 


BUENCO: Ai avut o noapte rea? 

SOPHIE: Am avertizat-o ieri seara. A fost excesiv de veselă 
şi a tot sporovăit pînă la unsprezece; a făcut temperatură, 
n-a putut închide ochii și-acum se îneacă și plinge tot 
timpul. 

MARIE: Cit întârzie fratele nostru! Au trecut două zile peste 
termenul promis. 

SOPHIE: Ai răbdare, soseşte el! 

MARIE ridicîndu-se : Abia aştept să-l văd pe fratele acesta, 
pe iudecătorul şi salvatorul meu! Abia mi-l mai amintesc. 

SOPHIE: Ba eu mi-l aduc încă bine aminte. Pe vremea cind 
tata ne-a trimis aici, era un băiețandru de treisprezece 
ani, aprins, deschis la suflet, cuminte. 

MARIE: Un suflet mare, nobil. Ai citit scrisoarea care mi-a 
trimis-o cum a aflat de nenorocirea mea. Fiecare cuvint 
din ea mi-e săpat în inimă. „Dacă eşti vinovată, îmi 
scrie, să nu te aștepți la iertare; pe lîngă nenorocirea ta 
te va mai chinui și disprețul unui frate şi blestemul 
unui tată. De eşti nevinovată, atunci răzbunarea cruntă, 
întreaga cruzime a răzbunării mele se va îndrepta asupra 
trădătorului!“* Tremur! Are să vină. Tremur, dar nu 
pentru mine, căci în nevinovăția mea pot da socoteală 
şi-n faţa lui dumnezeu... Ar trebui, ca voi, prietenii 
mei... Nu-mi dau seama, ce vreau! O, Clavigo! 

SOPHIE: Nu vrei să asculţi de nimeni! Ai să te omori singură. 

MARIE: Am să fiu cuminte! N-am să pling. Cred că nici n-aş 
mai avea lacrimi! Şi la ce bun să pling? Îmi pare doar 
rău că vă amărăsc vouă viaţa. Căci la urma urmei de ce 
să mă pling? Am avut parte de multe bucurii, atita 
timp cît a trăit bătrinul nostru prieten. Dragostea lui 
Clavigo mi-a adus multă fericire, poate mai multă decît 
lui iubirea mea. Şi acum — ce o să se întimple mai 
departe? Cui îi pasă de mine, de o fată căreia i se fringe 
inima? Cui îi pasă dacă biata ei viaţă tinără se mistuie 
şi piere? 

BUENCO: Pentru numele lui dumnezeu, domnişoară! 

MARIE: Oare lui îi este totuna... că nu mă mai iubeşte? Ah! 
De ce nu mai sînt oare vrednică de dragostea lui?... Dar 
de compătimit, ar trebui să mă compătimească. Să-i fie 
milă că biata fiinţă, căreia el i-a devenit de neînlocuit, 
e sortită să-și tirască zilele în singurătate şi să nu con- 
tenească a plinge... Să mă compătimească! Nu vreau 
compătimirea acestui om! 

SOPHIE: De te-aș putea învăţa să-l urăști pe ticălosul, pe 
nemernicul acesta! 

MARIE: Nu, surioară, nemernic nu-i, şi trebuie neapărat 
să dispreţuiesec pe cel împotriva căruia se îndreaptă 
ura mea? — Ura! E adevărat, citeodată îl urăsc, cîte- 

odată cînd în mine vorbeşte singele spaniol. Deunăzi, vai, 
deunăzi cînd l-am întîlnit, doar privindu-l am simțit 
dogoarea dragostei adevărate; cînd m-am întors însă din 
nou acasă... m-a mirat purtarea și privirea indiferentă 
şi rece pe care mi-a acunsat-o de lingă doamna strălu- 
citoare ce-l însoțea... atunsi a izbucnit clozotul inimii 
pătimaşe de spaniolă. Atuni am pus mina pe un pum- 
nal, am luat otrava şi m-am travestit. Te miri, Buensol! 
Totul numai în mintea mea, se-nțelege. 


SOPHIE: Fată nebunatecă! 
MARIE: Imaginaţia mi-a purtat paşii pe urmele lui, l-am 


văzut cum, îngenuncheat la picioarele noii sale iubite, 
risipea cu smerenie toată cordialitatea cu care îmi otră- 
vise mie sufletul — şi-am ţintit spre inima trădătorului! 
Ah! Buenco! Deodată m-am transformat în fata mărini- 
moasă din Franţa, care nu cunoaşte nici elixirul dragostei, 
nici pumnalul răzbunării. Vai de noi! Cintece populare 
ca să distrăm pe iubiții noştri, evantaie ca să-i pedepsim, 
şi dacă ne sint necredineioşi?... Spune-mi, surioară, ce 
fac fetele în Franţa cînd sînt trădate de bărbatul iubit? 


SOPHIE: Îi blestemă. 
MARIE: Ei, şi apoi? 
SOPHIE: Îi lasă în plata domnului. 


MA 


RIE: Atunci de ce să nu-l las şi eu pe Clavigo în plata 
domnului? Dacă aşa e moda în Franţa, de ce să nu fie 
şi-n Spania la fel? De ce o franțuzoaică să nu rămină 
şi-n Spania ceea ce este? Si-l lăsăm deci în plata domnu- 
lui și să ne luăm un altul; îmi pare că la noi aşa se face. 


BUENCO: El n-a destrămat o poveste de dragoste ușurateză, 


o idilă înfiripată în jocul vieţii de societate, ci a călcat o 
făgăduială sfintă. V-a jignit, domnişoară, v-a miîhnit 
pină în adincul inimii. Nicicind n-am considerat situația 
mea, calitatea mea de pașnic şi neînsemnat cetățean al 
Madridului atit de supărătoare, atit de dureroasă ca 
acum, cînd simt că n-am nici o putere pentru a învrimina 
pe acest fățarnic om de curte şi a vă face dreptate! 


MARIE: Cind era pur şi simplu Clavigo şi n-ajunsese încă 

arhivar al regelui, cind era străinul abia venit și primit, 
în casa noastră cu braţele deschise, cît de amabil era, 
cît de bun! Toată ambiția, toată strădania lui de a ajunge 
ceva păreau că izvorăsc din preaplinul dragostei! Pentru 
mine se zbătea să-și facă un nume, o situaţie, avere: 
acum le are, iar eu...| 


Intră Guilbert. 


GUILBERT şopteşte soției sale: Soseşte fratele vostru. 
MARIE: Fratele... Tremură şi este condusă spre un fotoliu. 
Unde-i? Aduceţi-l aici! Duceţi-mă la el! 


Intră Beaumarchais. 


BEAUMARCHAIS: Surioară! Repezindu-se de la cea mare la 
cea mică. Surioară! Amicii mei! O dragă surioară! 

MARIE: Ai venit. Slavă domnului, ai venit! 

BEAUMARCHAIS: Lasă-mă să-mi vin în fire! 

MARIE: Inimă, biata mea inimă! 

SOPHIE: Liniştiţi-vă |! Dragă frăţioare, nădăjduiam să te văd 
mai calm. 

BEAUMARCHAIS: Mai calm! Parcă voi sînteţi calme? Nu-mi 
spune oare înfăţişarea stoarsă de vlagă a surorii dragi, 
ochii plînși, suferința ce o citesc pe obrazul tău palid, 
Sophie, tăcerea de mormiînt a prietenilor noştri că sîn- 
teţi nefericite? Că tot ce mi-am închipuit în timpul lungii 
mele călătorii este adevărat? Ba încă și mai mult — căci 
vă privesc, vă ţin în braţele mele, prezenţa voastră îmi 
sporește tumultul simțămintelor, o surioara mea! 

SOPHIE: Şi ce spune tata? 

BEAUMARCHAIS: Vă binecuvîntează pe voi, iar pe mine, 
de asemenea, dacă salvez situaţia. 

BUENCO: Domnul meu, permiteţi-i unui necunoscut, care 
recunoaşte din prima clipă noblețea sufletului și cinstea 
cugetului dumneavoastră, să-şi exprime sentimentul de 
adincă participare la cele întîmplate. Domnul meu! Aţi 
făcut această lungă și anevoioasă călătorie pentru a vă 
salva, pentru a vă răzbuna sora. Fiţi binevenit! Fiţi 
binevenit ca un arhanghel, chiar dacă ne faceţi pe toți 
să roșim| 

BEAUMARCHAIS: Speram, domnul meu, să găsesc o inimă 
ca a dumneavoastră în Spania; această convingere m-a 
încurajat să fac acest pas. Pretutindeni, pretutindeni 
în lume găseşti suflete simţitoare şi înţelegătoare, dacă 
apare doar un om, căruia împrejurările îi permit pe 
deplin să dea friu liber firii sale hotărite. Și, prietenii 
mei, am încredințarea deplină că pretutindeni există 
oameni adevăraţi printre cei puternici şi mari, iar urechea 
Maiestăţii Sale e rareori surdă; dar vocea noastră este 
i cele mai multe ori prea slabă ca să ajungă pînă sus, 
a ea. 

ETTA 


SOPHIE: Hai, surioară, vino! Odihneşte-te o clipă! E dis- 
perată. Nu se mai poate stăpini. O conduce afară. 

MARIE: Frate al meu! 

BEAUMARCHAIS: De dă dumnezeu şi eşti nevinovată, 
atunci răzbunarea îl va lovi pe trădător ca un trăsnet. 
Marie şi Sophie ies. Frate! Prietenii mei! Citesc în ochii 
voştri că-mi sînteţi prieteni! Lăsaţi-mă să-mi vin în fire! 
ȘI apoi vreau istorisirea sobră şi imparţială a faptelor. 
Ea va hotărî acţiunile mele. Conștiinţa că lupt pentru o 
cauză dreaptă să-mi întărească hotărîrea şi credeţi-mă, 
dacă adevărul este de partea noastră, ni se va face 
dreptate. 


ACTUL AL DOILEA 


Casa lui Clavigo. 
Clavigo. 


CLAVIGO: Cine să fie oare francezii care s-au anunţat la 
mine? ... Francezi! Altădată reprezentanţii acestei naţi- 
uni îmi erau agreabili!... De ce nu pot spune acelaşi lucru 
şi acum? E foarte ciudat că un om care trece peste atitea, 
rămine totuşi prins în păienjenişul fin al conştiinţei vino- 
vate... În lături! De ce-aş avea mai multe obligaţii faţă 
de Marie decît îndatoriri faţă de mine însumi? Şi este 
undeva scris să mă nenorocesc, pentru că mă iubește o 
fată? 


Intră un servitor, 


SERVITORUL: Au sosit străinii, domnule! 

CLAVIGO: Pofteşte-i înăuntru. Sper că ai spus servitorului 
dumnealor că-i aștept la micul dejun? 

SERVITORUL: Cum aţi poruncit. 

CLAVIGO: Mă întorc îndată. Iese. 


Beaumarchais. Saint-George. 
Servitorul le oferă scaune și iese. 


BEAUMARCHAIS: Mi-e sufletul împăcat, sînt mulţumit că 
mă aflu însfîrşit aici, că am pus mîna pe el şi n-are să-mi 
scape! Fii liniștit prietene, arată-i cel puţin tu cît de 
bine poţi să te stăpînești. O, sora mea! O, Marie! Cine 
ar fi crezut că nevinovăția ta e atit de adevărată pe cît 
de mare ţi-e nefericirea | Să iasă totul la lumină și vei fi 
răzbunată cum nu se poate mai crunt. lar tu, dumne- 
zeule bun şi mare, ajută mă să-mi păstrez liniştea sufle- 
tească, pe care mi-ai dăruit-o în această clipă, pentru 

ca în pofida durerii înfiorătoare să acţionez cu deplină 
stăpinire şi cît se poate de înţelept. 

SAINT-GEORGE: Da, prietene această înţelepciune și toată 
chibzuiala de care ai dat dovadă vreodată ţi le pretind 
acuma. Promite-mi, dragul meu, încă o dată că ai să ţii 
seama, unde te afli. Într-un regat străin, unde toţi pro- 
tectorii, unde toţi banii nu sînt în stare să te salveze de 
mașinaţiile tăinuite ale unor duşmani ticăloşi. 

BEAUMARCHAIS: Fii pe pace! Joacă-ţi rolul bine, să nu-şi 
dea seama cu care din noi doi are de-a face. Vreau să-l 
chinuiesc. Sint într-o dispoziţie destul de bună pentru 
ca să-l fierb pe omul ăsta la foc potolit. 


Clavigo revine. 


CLAVIGO: Domnii mei, e o plăcere pentru mine să văd în 
casa mea reprezentanţi ai unei naţiuni pe care am pre- 
țuit-o întotdeauna. 

BEAUMARCHAIS: Doresc, domnul meu, să ne arătăm vred- 
nici de prețuirea cu care binevoiţi a onora pe compatrioții 
noştri. 

SAINT-GEORGE: Plăcerea de a vă cunoaşte a învins în noi 
temerile că v-am putea deranja. 

CLAVIGO: Oameni care-ţi impun respect de la prima vedere 
n-ar trebui să ducă modestia atît de departe. 

BEAUMARCHAIS: Desigur că pentru dumneavoastră nu-i un 
fapt neobişnuit să fiţi vizitat de străini, deoarece prin 
calitatea deosebită a scrierilor dumneavoastră v-aţi făcut 
tot atit de cunoscut în țări străine pe cît vă onorează în 
patria dumneavoastră funcțiunile înalte ce v-au fost 
încredințate de Maiestatea Sa regele. 

CLAVIGO: Regele apreciază cu multă bunăvoință infimele 
mele servicii, iar publicul arată multă indulgență faţă de 
neînsemnatele încercări ale condeiului meu. Aş dori să 
contribui întrucîtva la îmbunătăţirea gustului în țara 
mea, la răspîndirea ştiinţelor. Căci numai ştiinţele ne 
leagă de celelalte naţiuni, numai acestea ne împrietenesc 
cu spiritele cele mai îndepărtate şi menţin legături din 
cele mai amicale chiar între cei care, din păcate, sînt 
despărțiți adesea de conjuncturi politice. 

BEAUMARCHAIS: Este o adevărată încîntare să auzi vorbind 
astfel un bărbat care exercită aceeași influență atit 
asupra statului cît și asupra ştiinţelor. Vă mărturisesc 
că mi-aţi luat vorba din gură și m-aţi adus de-a dreptul 

la problema care mi-a purtat paşii spre dumneavoastră. 
O societate de venerabili savanţi mi-a dat însărcinarea să 
creez, pe unde voi trece și mi se va oferi prilejul, condi- 
tiile unei corespondențe între ea şi cele mai inteligente 
minţi ale regatului spaniol. Și cum nici un spaniol nu 
scrie mai bine ca autorul revistei atit de cunoscute sub 
numele „Cugetătorul“, un bărbat cu care am onoarea să 
stau de vorbă... Clavigo se înclină afabil ...şi care este o 
stea printre savanţi, deoarece a reușit să îmbine o pro- 
fundă înţelepciune cu talentele sale; căruia îi va fi dat 
să urce cele mai înalte trepte, la care îi dau dreptul dem- 
nitatea caracterului şi cunoştinţele sale... cred că nu pot 
face prietenilor mei un serviciu mai plăcut decit punin- 
du-i în legătură cu un astfel de om. 


CLAVIGO: Nici o propunere din lume nu-mi putea fi mai 

binevenită, domnii mei: datorită ei văd împlinindu-se 
speranţele cele mai frumoase, pe care le-am nutrit adesea 
în inima mea, fără perspectiva unei reale înfăptuiri. Nu 
cred că aș putea satisface prin corespondență dorinţele 
savanților cu care sînteţi prieteni; nu sînt atit de vanitos. 
Dar fiindcă am fericirea să fiu în relaţii cu cele mai stră- 
lucite minţi din Spania şi deoarece nimic nu-mi poate 
rămîne necunoscut din ceea ce se face în întinsa noastră 
țară de către unii bărbaţi pentru ştiinţă și pentru artă, 
adesea în taină, m-am considerat pînă acum un mijlo- 
citor, care are neînsemnatul merit de a face cunoscute 
tuturor invențiile altora; acum prin intervenţia dumnea- 
voastră, rolul meu poate fi comparat cu celal unui negus- 
tor, care are norocul de-a răspindi prin desfacerea pro- 
duselor autohtone gloria patriei sale şi pe deasupra de-a 
o îmbogăţi cu comori străine. Acestea fiind zise, permi- 
teţi-mi domnul meu, să nu tratez o persoană, care îmi 
aduce cu sinceritate o veste atit de plăcută, ca pe un 
străin; permiteţi-mi să vă întreb ce problemă, ce chestiune 
v-a determinat să faceţi un drum atit de lung? Să nu 
credeţi că prin această indiscreţie aş vrea să-mi satisfac 
o pură curiozitate; nu, consideraţi mai curînd că o fac 
cu intenţia cea mai curată, de a pune în slujba dumnea- 
voastră toate forțele, toată influența de care dispun; 
căci vă avertizez, aţi ajuns într-un loc unde, mai cu seamă 
la Curte, străinul ce doreşte să rezolve vreo problemă se 
loveşte de nenumărate greutăţi. 


BEAUMARCHAIS: Primesc, mulţumindu-vă din toată inima 

pentru o ofertă atit de amabilă. Nu am secrete față de 
dumneavoastră, domnul meu, și acest prieten nu va 
comite o indiscreţie asistind la povestirea mea; el ştie 
prea bine ce am să vă spun. Clapigo îl cercetează cu atenţie 
pe Saint-George. Un negustor francez cu multi copii şi 
puţină avere avea numeroşi parteneri comerciali în 
Spania. Unul dintre cei mai bogaţi a venit acum cinci- 
sprezece ani la Paris şi i-a făcut următoarea propunere: 
„Încredinţează-mi două dintre fetele dumitale: le iau cu 
mine la Madrid şi le port eu de grijă. Sint neînsurat, în 
vîrstă, fără rude; ele vor face fericirea bătrîneţelor mele 
şi, după moartea mea, le las moștenire una din cele mai 
renumite case de comerţ din Spania.“ Îi sint încre- 
dinţate fata cea mai mare şi una dintre surorile mai 
mici. Tatăl se obligă să furnizeze partenerului comercial 
toate mărfurile franţuzești care i s-ar cere și totul părea 
în bună rînduială, pînă ce negustorul spaniol a murit, 
fără a lăsa vreo moştenire fetelor, care s-au văzut puse 
în situaţia dificilă de-a se ocupa ele singure de o nouă 
casă de comerţ. Între timp cea mare se măritase şi, în pofi- 
da modestelor lor resurse, ele dobîndesc prin purtări alese 
şi datorită firii lor plăcute o mulţime de prieteni, care se 
întrec, cînd unul cînd altul, să le mărească creditul, să le 
lărgească legăturile comerciale. Clapigo ascultă din ce în 
ce mai atent. Cam în acelaşi timp fusese introdus în casa 
lor un tînăr originar din Insulele Canare. Voioşia de pe 
chipul lui Clavigo dispare, seriozitatea se transformă în 
perplezitate din ce în ce mai vizibilă. Cu toate că poziţia 
sa socială şi averea sînt neînsemnate, este primit cu ama- 
bilitate. Cele două surori, care observă la tînăr un mare 
interes pentru limba franceză, îi fac toate înlesnirile ca 
să-şi însuşească în scurt timp cunoștințe bogate. 
Arzînd de dorinţa de a-şi face un nume, el are ideea 
de a oferi orașului Madrid o revistă de factura „Specta- 
torului“ englez, o delectare încă necunoscută spaniolilor. 
Prietenele sale se străduiesc să-l ajute în fel şi chip; nu 
se îndoieşte nimeni că o astfel de întreprindere se va 
bucura de mare succes; pe scurt, încurajat de perspectiva 
că va deveni un om de oarecare importanţă, îndrăzneşte 
să facă o propunere de căsătorie surorii mezine. I se dau 
speranţe. „Încearcă să-ţi faci o situaţie, spune sora cea 
mare, şi dacă vei dobiîndi o funcţie, favoarea curţii sau 


orice alte mijloace, aceasta îţi va da dreptul să te gin- 
dești la sora mea; şi dacă ea atunci te preferă celorlalţi 
pretendenți, eu nu-ţi pot refuza consimțămîntul.“ Clavigo 
foarte încurcat, nu-şi mai găseşte locul pe scaun. Sora 
mezină refuză diferite partide remarcabile; simpatia ei 
faţă de acest om crește şi-i ajută să înfrîngă îngrijorarea 
nutrită de-o speranță neîmplinită încă; luptă pentru 
succesul lui ca şi cum ar fi fost vorba de al ei și-l încura- 
jează să scoată primul număr al revistei, care apare cu 
un titlu foarte promițător. Clavigo se pede pus în cea mai 
penibilă situaţie. Beaumarchais foarte rece: Revista se 
bucură de un succes uimitor; însuși regele, încîntat de 
această reală împlinire literară dă autorului, în mod 
public, semne ale bunăvoinţei sale. I se promite primul 
post mai de seamă care ar deveni disponibil. Din această 
clipă el îndepărtează toți rivalii din jurul iubitei sale şi 
se poartă în mod public ca un adevărat logodnic. Căsă- 
toria se amină doar în așteptarea postului promis. În 
sfirsit, după șase ani de așteptare, de prietenie neiîntre- 
ruptă, de ajutor și de dragoste din partea fetei, după 
şase ani de devotament, recunoştinţă, de asiduităţi, de 
asigurări solemne din partea bărbatului, se iveşte şi 
postul... dar omul dispare. Clavigo scapă un suspin adînc, 
pe care caută să-l ascundă; îşi pierde cu totul cumpătul. 
Povestea stirnise prea mare vilvă pentru ca evoluţia ei 
ulterioară să fie privită cu indiferenţă. Fusese închiriată 
o casă pentru două familii. Tot oraşul vorbea despre 
asta. Prietenii, peste măsură de revoltați, căutau să se 
răzbune. S-au adresat unor protectori influenţi; nemer- 
nicul însă, iniţiat în toate cabalele curţii, ştie să zădăr- 
nicească toate demersurile şi merge atit de departe cu 
insolenţa încît îndrăzneşte să le amenințe pe cele două 
ființe nenorocite şi să spună deschis în fața prietenilor 
acestora, care veniseră la el: Franţuzoaicele să-și bage 
minţile în cap, că de vor cuteza să-l aducă vreun preju- 
diciu, de vor îndrăzni să întreprindă ceva împotriva lui, 
îi va fi uşor să le lase să se prăpădească în ţară străină, 
fără sprijin şi fără apărare. 

La această veste, biata fată este cuprinsă de spasme şi 
se zbate între viaţă și moarte. Profund îndurerată, sora 
cea mare scrie acasă, în Franţa, despre felul în care fu- 
seseră făcute de risul lumii. Vestea îl tulbură puternic 
pe fratele ei. Îşi dă demisia din armată pentru a da el 

însuși sfat și autor într-o problemă atît de încurcată şi 
vine în grabă de la Paris la Madrid. Acel frate — sînt eul 
Eu am părăsit totul; patria, îndatoririle mele, familia, 
poziţia socială, plăcerile, pentru a răzbuna în Spania o 
soră nevinovată şi nefericită. 

Vin în numele unei cauze demne, hotărit să demase 
un trădător, să-i zugrăvesc sufletul cu sînge pe obraz 
Şi trădătorul... ești tu! 

CLAVIGO: Ascultă-mă, domnul meu... Eu sînt... Em am... 
Nu mă îndoiesc... 

BEAUMARCHAIS: Nu mă întrerupe N-ai nimic de spus, în 
schimb ai multe de ascultat de la mine. 

Acum, ca să începem, binevoieşte și declară în pre- 
zenţa acestui domn, care a venit anume cu mine din 
Franţa, dacă sora mea a comis vreun act de necredință, 
vreo faptă nechibzuită, dacă a dat dovadă de uşurătate, 
de necuviinţă sau s-a făcut vinovată de o altă greșeală 
care să justifice insulta dezonorantă adusă de dumneata 
în public. 

CLAVIGO: Nu, nu, domnul meu Sora dumitale, donna 
Maria, este o fiinţă plină de spirit, de amabilitate și de 
virtute. 

BEAUMARCHAIS: Ţi-a dat ea vreodată ocazia, de cînd vă 
cunoaşteţi, să te plingi de dinsa sau să o stimezi mai 
putin? 

CLAVIGO: Nu, niciodată. 

BEAUMARCHAIS sculindu-se de pe scaun: Atunci de ce ai 
avut cruzimea, monstrule, să o chinuiești de moarte? 
Numai pentru că inima ei te-a preferat altor zece, care 
erau toţi mai cinstiţi şi mai bogaţi decît tine? 

CLAVIGO: Ah! Domnule! Dacă aţi şti cum am fost asmuţit, 
cum sfaturile unora şi anumite împreiurări m-au... 

BEAUMARCHAIS: Destul! Se adresează lui Saint George. Ai 
auzit reabilitarea surorii mele; du-te, te rog, și fă-o 
cunoscută. Ceea ce mai am de spus acestui domn, n-are 
nevoie de martori. Clavigo se scoală în picioare. Saint- 
George dă să plece. Rămii! Rămii! Amândoi se așază din 
nou. Pentru că am ajuns aici, vreau să vă fac o propunere, 
pe care sper că o veţi accepta. 

Convenienţa pe care o acceptăm amindoi cere ca să 
nu te mai însori cu Maria și dumneata ştii prea bine că 
n-am venit aici ca să joc rolul fratelui din comedii, care 
vrea să dea proporţii unei poveşti de dragoste și să facă 

surorii sale rost de un soţ. Fără scrupule ai insultat o 
fată cinstită, deoarece ai crezut că n-are nici cine s-o 
ajute, nici cine s-o răzbune într-o ţară străină. Așa pro- 
cedează un nemernic, un ticălos. Prin urmare declară în 
scris, cu propria-ţi mînă, de bună voie, deschis, în prezenţa 
slujitorilor dumitale, că ești un om detestabil care a 
înșelat şi trădat pe sora mea, care a înjosit-o, fără a avea 
nici cel mai neînsemnat motiv; cu această declaraţie mă 
duc la Aranjuez, unde se află ambasadorul nostru, i-o 
arăt, o dau la tipărit şi poimiine Curtea şi orașul o să 
vuiască la citirea ei. Am prieteni influenţi aici, am timp 
şi bani și o să recurg la toate pentru a te urmări cu neîn- 
duplecată cruzime pînă miînia surorii mele se va potoli, 
pînă i se va da satisfacție şi numai dînsa singură îmi va 
dicta cînd să mă opresc. 


CLAVIGO: Nu dau această declaraţie. 
BEAUMARCHAIS: E de înţeles, căci dacă aș fi în locul dumi- 


tale, poate nici eu n-aş da-o. Dar iată alternativa: dacă, 
nu dai declaraţia, rămîn din această clipă cu dumneata, 
nu te mai părăsesc, te urmez pretutindeni, pînă cînd, 
sătul de astfel de tovărășie, vei căuta să scapi de mine 
dincolo de parcul Buenretiro5. Dacă voi fi mai norocos 
decît dumneata, îmi iau sora muribundă în braţe, o urc 
într-o diligență și mă întorc cu ea în Franţa, fără a mai 
trece pe la ambasadorul nostru, fără să fi povestit cuiva 
ceva. Dacă soarta te favorizează pe dumneata, eu mi-am 
făcut datoria şi poţi ride mulţumit pe socoteala noastră. 
Pină atunci însă, poruncește să vină micul dejun! Beau- 
marchais trage clopoţelul. Un servitor aduce cacao cu lapte. 
Beaumarchais își ia ceaşca şi se plimbă în galeria alăturată, 
uitindu-se la picturi. 


CLAVIGO: Mă înăbuș! Aer!... Înfruntarea te-a surprins, te-a 

impresionat ca pe un băieţandru... Ce-i cu tine, Clavigo? 
Cum o să se termine asta?... În ce situaţie îngrozitoare 
te-a adus prostia și trădarea ta! Întinde mina spre spada 
de pe masă. Repede şi așa cum se cuvine... Nu se atinge 
de spadă... Oare să nu mai existe nici o cale, nici un 
mijloc decit moartea... sau omorul, crima abominabilă ?... 
Să răpesc acestei fete nenorocite și ultima ei mîngiiere, 
unicul ei sprijin, fratele!... Să vărs sîngele acestui nobil 
şi brav bărbat... Şi să te împovărezi cu îndoitul și insu- 
portabilul blestem al unei familii distruse!... Alta era 
perspectiva atunci cînd drăgălașa făptură te-a atras cu 


farmecul ei în primele ore după ce ai cunoscut-o! Şi cînd 
ai părăsit-o, nu ţi-ai dat seama de urmările groaznice ale 
ticăloşiei tale! Ce fericire te aştepta în braţele ei şi în 
prietenia unui astfel de frate!... Marie! Marie! De-ai 
putea să mă ierți, dacă aş putea să-mi exprim căinţa 
îngenuncheat la picioarele tale... Şi de ce nu? Inima mi-e 
plină; nădejdea înflorește în suflet!... Domnule! 

BEAUMARCHAIS: Ce hotărire ai luat? 

CLAVIGO: Ascultă-mă! Purtarea mea faţă de sora dumitale 
nu are scuză. M-am lăsat sedus de vanitate. M-am temut 
că prin această căsătorie îmi voi rata planurile, că-mi voi 
distruge perspectivele unei vieţi de glorie. De-aș fi știut 
că are un asemenea frate, n-aş mai fi considerat-o o 
străină oarecare, ci aş fi apreciat cum se cuvine foloasele 
remarcabile ale unei asemenea înrudiri. M-ai făcut, dom- 
nule, să te stimez profund şi în timp ce mă faci să simt 
nedreptatea ce am comis, îmi stirnești dorinţa şi îmi dai 
puterea de-a îndrepta lucrurile. Te rog pe ce am mai 
scump! Ajută-mă! Ajută-mă, dacă-i cu putinţă să-mi 
împlinesc datoria şi să pun capăt nenorocirii! Redă-mi-o 
pe sora dumitale, domnule, redă-mă pe mine Mariei! Ce 
fericit aş fi să dobindesc prin dumneata o soţie și iertarea 
tuturor păcatelor mele! 

BEAUMARCHAIS: E prea tirziu! Sora mea nu te mai iubește, 
şi eu te detest. Scrie declaraţia pe care ţi-am cerut-o, 
asta-i tot ce vreau de la dumneata și lasă în seama mea 
grija unei răzbunări pe măsură! 

CLAVIGO: Nu-i nici drept, nici înţelept să dai dovadă de 
atita înverşunare. Recunosc că oricît aș dori, nu depinde 
de mine să pot îndrepta o situaţie atit de deteriorată. O 
mai pot oare îndrepta? Asta depinde de inima preabunei 
dumitale surori, dacă se mai poate uita la un nefericit, 
care nu merită să vadă lumina zilei. Este însă datoria 
dumitale, domnule, să judeci acest lucru și să te porți în 
consecință, dacă nu vrei ca pasul pe care-l vei face să nu 
pară o nesocotită înflăcărare juvenilă. Dacă donna Maria 
este de neînduplecat... îi cunosc doar inima! bunătatea 
ei, sufletul ei de înger, îl simt ca şi cum mi-ar apărea 
aievea! Dacă ea va rămîne neclintită, atunci va fi sosit 
timpul, domnul meu! 

BEAUMARCHAIS: Stărui să-mi dai declaraţia. 

CLAVIGO îndreptindu-se spre masă: Și dacă prefer duelul? 

BEAUMARCHAIS plecînd: Bine, domnul meu! Cum dorești! 
CLAVIGO oprindu-l: Încă o vorbă. Dreptatea e de partea 
dumitale; dă-mi mie voie să fiu înţelept şi pentru dum- 
neata. Gindeşte-te bine la ceea ce facil În amîndouă 
cazurile noi toţi sîntem irevocabil pierduţi. N-aş pieri de 
durere și teamă dacă sîngele dumitale mi-ar înroși spada, 
dacă fără să mai ţin seamă de nenorocirea ei de acum 
i-aş răpi donnei Maria şi fratele? Iar pe de altă parte... 
ucigașul lui Clavigo n-ar mai trece Pirineii spre Franţa! 

BEAUMARCHAIS: Declaraţia domnul meu, declaraţia! 

CLAVIGO: Fie, deci! Am să fac totul pentru a te convinge 
de sinceritatea simţirii pe care mi-o insuflă prezența 
dumitale. Am să scriu declaraţia, am s-o aştern pe hîrtie 
după cum mi-o vei dicte. Dar promite-mi că nu vei face 
uz de ea pină nu reușesc s-o conving pe donna Maria că 
m-am schimbat, că inima mi-e plină de căinţă, pînă ce 
nu stau de vorbă cu sora dumitale mai mare, pînă aceasta 
nu pune o vorbă bună pentru mine pe lîngă iubita mea. 
Doar atît, domnul meu! 

BEAUMARCHAIS: Eu plec la Aranjuez. 

CLAVIGO: Bine, pînă te întorci declaraţia rămîne în posesia 
dumitale; dacă n-am obţinut iertarea, ești liber să-ți pui 
în aplicare planul de răzbunare. Propunerea e dreaptă, 
cinstită, chibzuită și dacă nu eşti de acord, atunci să ne 
războim pe viaţă şi pe moarte. Şi dumneata împreună cu 
biata Marie veţi fi oricum victime ale propriei dumitale 
nechibzuinţe. 

BEAUMARCHAIS: Se și cuvine ca dumneata s-o compăti- 
meşti pe cea pe care ai nenorocit-o| 

CLAVIGO: așezîndu-se: Eşti mulțumit de soluţia asta? 

BEAUMARCHAIS: Ei bine, cedez! Dar nici o clipă mai mult. 
Mă întore de la Arenjuez, întreb, ascult! Şi dacă n-ai 
obţinut iertarea, după cum nădăjduiesc, după cum do- 
resc... mă îndrept neîntirziat cu declaraţia spre tipografie. 

CLAVIGO iq o foaie de hîrtie: Cum dorești să fie? 

BEAUMARCHAIS: Domnul meu, în prezenţa slugilor dumi- 
tale! 

CLAVIGO: La ce bun? 

BEAUMARCHAIS: Poruncește-le doar să fie de faţă în galeria 
alăturată. Să nu se spună că te-am silit. 

CLAVIGO: Ce scrupule! 

BEAUMARCHAIS: Mă aflu în Spenia și am dea facecu dum- 
neata. 

CLAVIGO: Bine, fie! Sună. Iniră un servitor. Cheamă pe toți 
oamenii mei şi rămîneţi cu toţii în galerie! 

Servitorul. iese, ceilalți intră şi se opresc rinduindu-se în 
galerie. Lasă-n seama mea redactarea declaraţiei. 
BEAUMARCHAIS: Nu, domnule! Serie, scrie te rog, cum îţi 
dictez eu. Clavigo scrie. Eu, subsemnatul Joseph Clavigo, 

arhivar al regelui... 

CLAVIGO: al regelui... 

BEAUMARCHAIS: ...recunosce că, după ce am fost primit în 
casa doamnei Guilbert cu prietenie... 

CLAVIGO: cu prietenie... 

BEAUMARCHAIS: ...am înșelat-o pe domnișoara de Beaumar- 
chais, sora acesteia, făcîndu-i nenumărate promisiuni de 
căsătorie... Ai scris? 

CLAVIGO: Domnul meu! 

BEAUMARCHAIS: Cunoşti vreun alt cuvint pentru ceea ce 
ai făcut? 

CLAVIGO: Mă gindeam... 

BEAUMARCHAIS: Am înșelat-o. Dumneata eşti cel mai pe 
măsură să scrii ceea ce ai comis... Am părăsit-o, fără ca 
vreo greşeală sau slăbiciune a ei să-mi fi oferit pretextul 
sau scuza acestui sperjur... 

CLAVIGO: E bine! 

BEAUMARCHAIS: Dimpotrivă, purtarea domnişoarei a fost 
întotdeauna fără de pată, ireproşabilă şi vrednică de tot 
respectul... 

CLAVIGO: de tot respectul... 

BEAUMARCHAIS: Recunosc că am ofensat public, prin pur- 
tarea mea, prin lipsa de răspundere a vorbelor mele, prin 
interpretarea la care se pretau, această fiinţă virtuoasă; 
drept care îi cer iertare, cu toate că nu mă socotesc vred- 
nic să o obţin... Clapigo se oprește din scris. Scrie, te rog! 
Scrie|... Această declaraţie am dat-o de bună voie şi 
nesilit de nimeni, cu promisiunea deosebită că dacă nu-i 
va da suficientă satisfacţie persoanei ofensate, sînt gata 
să i-o de.u sub orice altă formă mi-ar cere-o. Madrid. 


CLAVIGO se ridică, face semn servitorilor să plece şi-i întinde 
hîrtia: Am de a face cu un om profund jignit, dar nobil. 
Îţi ţii cuvîntul dat şi amin răzbunarea. Ținind seama de 
acest unic considerent şi cu această speranţă am scris 
rușinoasa declaraţie cu propria mea mînă, declaraţie pe 
care altminteri n-aş fi dat-o pentru nimic în lume. Dar 
inainte de a îndrăzni să mă înfăţişez ochilor donnei Maria, 

em hotărît să rog pe cineva să intervină pentru mine, să 
pună o vorbă bună... şi persoana aceea ești dumneata. 

BEAUMARCHAIS: Nici să nu te gindești la asta! 

CLAVIGO: Spune-i cel puţin cît de amarnică, cît de sinceră 
mi-e căinţa, de care însuţi te-ai putut convinge. Asta-i 
tot, tot ce te rog; nu mă refuza; ar trebui să-mi aleg un 
alt apărător, mai puţin puternic, dar dumneata eşti 
dator să-i istoriseşti exact cum s-au petrecut lucrurile. 
Spune-i ce impresie ţi-am făcut. 

BEAUMARCHAIS: Bine, asta pot și am s-o fac. Și acum rămas 
bun. 

CLAVIGO: Rămii cu bine. Îi întinde mîna, Beaumarchais 
refuză să i-o dea. 

CLAVIGO rămas singur : Aşa, pe neașteptate, dintr-o parte în 
alta. Te-mpleticești, visezi !... N-ar fi trebuit să dau decla- 
raţia... Totul a venit atît de repede, atit de neașteptat, 
ca un trăsnet din senin! 


Intră Carlos. 


CARLOS: Ce vizită ai avut? Toată casa e în fierbere, ce s-a 
întimplat? 

CLAVIGO: Fratele donnei Maria. 

CARLOS: Am bănuit. Ciinele ăsta de servitor bătrîn, care 
era înainte în serviciul familiei Guilbert şi care acum mă 
ţine la curent pe mine, o ştie de ieri, că a fost aşteptat, 
dar mi-o spune abia acum. A trecut pe aici? 

CLAVIGO: Este un om admirabil. 

CARLOS: O să scăpăm noi curînd de el. Venind spre tine am 
şi urzit un plan! Dar ce-a fost? O provocare? O cerere 
de reabilitare a onoarei ofensate? A fost tare înflăcărat 
băiatul? 

CLAVIGO: Mi-a cerut o declaraţie, din care să reiasă ca sora 
lui nu mi-a dat nici un prilej ca să-mi schimb atitudinea. 

CARLOS: Și ai scris declaraţia? 

CLAVIGO: Am considerat că e cel mai bun lucru. 

CARLOS: Bine, foarte bine! Încolo nu s-a mai întimplat 
nimic? 

CLAVIGO: A insistat să aleg între duel şi declaraţie. 

CARLOS: A fost cel mai deștept lucru să te decizi pentru 
ultima. Cine o să-şi primejduiască viața luptind cu un 
băieţandru romentic? Şi ţi-a pretins impetuos hirtia? 

CLAVIGO: Mi-a dictat-o și am fost nevoit să chem servitorii 
în galerie. 

CARLOS: Înţeleg! Ei, acum te am la mînă, domnişorulel 
Asta o să-i frîngă gitul. Să nu-mi spui pe nume, dacă 
nu-l bag la închisoare pe ticălos şi nu-l trimit cu primul 
transport în India. 

CLAVIGO: Nici vorbă Carlos! Lucrurile stau altfel decit 
crezi tu. 

CARLOS: Cum? 

CLAVIGO: Sper ca prin mijlocirea lui și datorită năzuinţei 
mele stăruitoare o să obţin iertarea nefericitei Marie. 

CARLOS: Clavigo! 

CLAVIGO: Nădăjduiesc să şterg trecutul, să refac ceea ce 
s-a năruit și în acest fel să devin din nou în ochii mei şi 
în ochii lumii un om cinstit. 

CARLOS: Pe toţi dracii, ai dat în mintea copiilor? Se vede 
încă la tine că ești un şoarece de bibliotecă. Să te laşi 
prostit în felul ăsta! Nu-ţi dai seama că e vorba de un 
plan ticluit de-o minte de copil, ca să te prinzi singur în 
laţ? 

CLAVIGO: Nu, Carlos, nu vrea să mă căsătoresc cu ea; ei 
sînt împotriva căsătoriei și ea nu vrea să ştie de mine. 

CARLOS: Asta-i culmea! Nu dragă amice, nu mi-o lua în 
nume de rău, dar am văzut în comedii cum un boiernaş 
de ţară a fost păcălit în felul acesta. 

CLAVIGO: Mă jigneşti. Te rog, păstrează-ţi umorul pentru 
la nuntă! Sint hotărit să mă însor cu donna Maria. De 
bună voie, din îndemnul inimii mele! Întreaga mea spe- 
ranță, întreaga mea fericire își are temeiul în năzuinţa 
de a-i obţine iertarea. Şi apoi zic adio vanităţii! În bra- 
tele acestei ființe dragi voi găsi, ca şi înainte, paradisul; 
toată gloria pe care o voi dobindi, toată mărirea spre 
care mă voi ridica îmi vor oferi o dublă fericire, căci 
iubita o împarte cu mine, ceea ce mă va face să mă simt 
de două ori om. Rămii cu bine! Trebuie să mă duc acolol 
Trebuie să vorbesc cel puţin cu sora ei. 

CARLOS: Aşteaptă măcar pînă după-amiază! 

CLAVIGO:. Nici o clipă. 

CARLOS priveşte un timp tăcut în urma lui: lată unul care 
comite acum o nouă prostie! Tese. 


ACTUL AL TREILEA 


Locuinţa familiei Guilbert. 
Sophie Guilbert. Marie Beaumarchais. 


MARIE L-ai văzut? Tremur toată! Ai vorbit cu el? Aproape 
să leşin cînd am auzit că o să vină. Şi tu l-ai văzut? Nu, 
eu nu sînt în stare, nu-l voi vedea, nu pot să-l mai văd 
niciodată. 

SOPHIE: Mi-am pierdut de tot cumpătul cînd l-am văzut 
trecînd pragul; căci nu l-am iubit oare și eu din adincul 
sufletului, cu dragoste curată, ca pe un frate? Nu m-a 
jignit, nu m-a chinuit plecarea lui? ... Şi acum reîntors 
plin de căință; cerşindu-mi iertarea! ... Surioară, are 
ceva fermecător în ființa sa, în tonul vocii sale. El... 

MARIE: Nu, niciodată! 

SOPHIE: Este tot cel pe care-l ştii, are aceeaşi inimă bună, 
blîndă, simţitoare şi încă aceeaşi pasiune impetuoasă. 
Aceeaşi lacomă dorinţă de-a fi iubit şi sentimentul chinui- 
tor de teamă, că va fi respins. Totul, totul e la fel! Și vor- 
beşte de tine, Marie, ca în zilele acelea fericite ale celei 
mai arzătoare iubiri? îmi vine să cred că însăși ursitoarea 
ta bună a prilejuit acest răstimp de necredinţă și despăr- 
ţire pentru a întrerupe monotonia şi lincezeala unei 
legături îndelungate, spre a da sentimentului o nouă 
prospeţime. 

MARIE: Vorbeșşti în favoarea lui? 

SOPHIE: Nu, surioară, nici nu i-am promis că o voi face. 
Dar, draga mea, văd lucrurile aşa cum sînt. Tu şi fratele 
nostru le judecaţi într-o lumină prea romantică. Ţi s-a 
întîmplat şi ţie ceea cei se întimplă cîte unei fete cuminţi... 
să-ţi fie necredincios iubitul şi să te părăsească! Că se 

întoarce, că pocăit vrea să îndrepte greșeala şi să reînno- 
iască toate speranţele... asta e un noroc, căruia alta nu 
i-ar întoarce atît de uşor spatele. 

MARIE: Mi s-ar fringe inima! 

SOPHIE: Te cred. La început are să-ţi fie tare greu, dar după 
primul şoc, te rog, draga mea, să nu consideri această 
teamă, această jenă care pare să-ţi stăpinească simţurile 
drept o urmare a urei sau a aversiunii. Inima ta pledează 
mai mult decît crezi în favoarea lui și tocmai pentru că 
dorești cu ardoare să se întoarcă la tine, ți- -e frică ga 
revezi. ; 

MARIE: Fie-ți milă de mine! 


SOPHIE: Ai să fii fericită. Dacă-aș simți că-l disprețuiești, 
că ţi-ar fi indiferent, n-aş mai rosti nici un cuvînt şi l-aş 
opri să mai dea ochii cu mine: Dar așa draga mea... îmi 
vei fi recunoscătoare că te-am ajutat să treci peste această 
temătoare nesiguranţă, care e œ dovadă a pami mai 
adînci iubiri.. : 


Intră Buenco și Guilbert. 


SOPHIE: Vino, Buenco! Vino și tu Guilbert! Ajutaja 
să-i insuflu curaj şi hotărire, acum la nevoie! 

BUENCO: Aş vrea să-mi PEET să spun: Nu-l Pati 
din nou! 

SOPHIE: Buenco! 


BUENCO: Mi se strînge inima de durere la gîndul că această 
ființă angelică are să fie a lui, după ce a ofensat-o atit 
de ruşinos, după ce a dus-o pînă în pragul morţii... Să fie 
i lui 3... De ce?... Cu ce răscumpără el tot răul pe carei 
l-a făcut?... Că se reîntoarce, că deodată binevoieşte să 
se reîntoarcă şi să spună: ' Acum îmi place, acum o 
“vreau |“... Ca și cum sufletul acesta nobil ar fi o marfă 
dubioasă, pe care pînă la sfîrșit tot o azvirli în braţele 
cumpărătorului, chiar dacă te-a chinuit pînă la singe cu 
ofertele cele mai meschine, cu acea tirguială dezgustă- 
toare. Nu, eu nu voi fi pentru, chiar dacă însăşi inima 
donnei Maria ar vorbi în favoarea lui... Să se reîntoarcă 
și de ce acum?... Tocmai acum?... A trebuit să aştepte 
intervenţia unui frate curajos, de a cărui răzbunare să 
se teamă, pentru a veni ca un băieţandru să-şi ceară 
scuze?... E tot atit de nemernic pe cît e de lag! 

GUILBERT: Vorbești ca un spaniol, care parcă n-ar cunoaște 
pe spanioli. Ne aflăm în clipa asta într-o primejdie mai 
mare decit puteţi crede. 

MARIE: Bunul meu Guilbert! 

GUILBERT: Am toată consideraţia pentru spiritul întreprin- 
zător al fratelui nostru, am privit în tăcere demersul său 
îndrăzneţ şi doresc ca totul să iasă bine, ca Marie să se 
poate decide să acorde lui Clavigo mîna ei, căci... suri- 
zind... inima ei îi aparţine. 

MARIE: Eşti crud. 

SOPHIE: Ascultă-l, te rog să-l asculți! 

GUILBERT: Fratele tău a obţinut de la el o declaraţie care 
să-ți apere cinstea în ochii tuturor, şi declaraţia asta o 
să ne ducă la pierzanie. 

BUENCO: Cum? 

MARIE: O, doamne! 

GUILBERT: A scris-o în speranţa că te va îndupleca. Dacă 
nu reuşeşte s-o facă, va fi nevoit să recurgă la orice pen- 
tru a distruge hirtia; este în stare s-o facă şi o va face. 
Fratele tău vrea s-o tipărească şi s-o răspindească de 
cum se întoarce de la Aranjuez. Mă tem că nu se va mai 
întoarce niciodată, dacă nu cedezi. 

SOPHIE: Dragul meu Guilbert! 

MARIE: Mor de teamă. 

GUILBERT: Clavigo nu-și poate permite ca declaraţia să 
apară. Dacă-l refuzi, şi el este un om de onoare, va ieşi 
înaintea fratelui tău și unul singur din ei va rămîne în 
viaţă; dar mort sau viu, fratele tău tot pierdut este. 
Căci e un străin în Spania! Ucigaş al acestui prețuit 
curtean|... Surioară, este foarte bine să ai gînduri şi 
simţiri nobile; dar că să te distrugi pe tine şi întreaga 
ta familie... 

MARIE: Dă-mi un sfat Sophie, ajută-mă! 

GUILBERT: Și tu, Buenco, spune că n-am dreptate! 

BUENCO: Nu îndrăzneşte să facă așa ceva, se teme de moar- 
te; altfel nici n-ar fi dat declaraţia, altfel nici nu i-ar 
propune donnei Maria să se căsătorească cu el. 

GUILBERT: Cu atit. mai rău; o să găsească mulţi care-i vor 
face acest serviciu, mulţi care să-l surprindă pe drum 
şi să scurteze mișelește viaţa fratelui nostru. Eşti oare 
atit de naiv, Buenco? Să nu aibă un om de la curte uci- 
gași în solda lui? 

BUENCO: Regele e mare şi bun. 

GUILBERT: Atunci du-te! Pătrunde prin toate zidurile ce-l 
înconjoară, treci peste gărzi, peste ceremonial, peste tot 
ceea ce curtenii lingușitori au ridicat ca să-l despartă de 
poporul său, și salvează-ne!... Dar cine vine? 

T TAARN 


Intră  Clavigo. 


CLAVIGO: Trebuie, trebuie s-o văd! 


Marie scoate un țipăt şi cade în bratele Sophiei. 


SOPHIE: Ce cruzime! În ce situaţie ne pui! Buenco şi Guil- 


bert se apropie de ea. 


CLAVIGO: Da, e ea! Ea este! Și eu sînt Clavigo... Ascultă-mă, 

scumpa mea, dacă nu vrei să te mai uiţi la mine! Pe 
vremea cînd Guilbert m-a primit cu braţele deschise în 
casa sa, pe cînd eram un tînăr sărac şi neînsemnat şi-mi 
simţeam inima cuprinsă de o pasiune nestăpînită pentru 
tine, aveam oare vreun merit? N-a fost mai curînd o 
intimă potrivire a caracterelor, o înclinaţie tainică a 
inimii, faptul că nici tu n-ai rămas indiferentă și că 
după un timp îmi închipuiam, în vanitatea mea, că 
pusesem stăpînire pe această inimă? Și acum... |nu sînt 
oare același? De ce n-aș putea spera? De ce să nu te rog? 
N-ai îmbrăţișa oare un prieten, un iubit, pe care l-ai 
crezut dispărut într-o călătorie periculoasă şi nefericită 
pe mare, dacă el s-ar întoarce pe neaşteptate şi ti-ar 
aduce drept ofrandă propria-i viață salvată? Să fi plutit 
eu oare în timpul acesta peo mare mai puțin furtunoasă ? 
Nu sînt oare pasiunile noastre cu care conviețuim într-o 
veşnică luptă, mai îngrozitoare, mai de neînvins ca 
acele valuri care-l aruncă pe nefericit departe de țărmul 
patriei sale? Marie! Cum mă poți urî, cînd eu n-am înce- 
tat nici o clipă să te iubesc? Prins în delirul virtejului, 
mi-am amintit mereu, în ciuda seducătoarei voci a vani- 
tăţii și mîndriei, de acele zile de fericită intimitate petre- 
cute împreună, cînd, robit de farmecul tău, vedeam 
perindîndu-se în faţa ochiler imaginile unui viitor plin 
de promisiuni. De ce n-ai vrea acum să împlineşti, alături 
de mine, ceea ce speram odinioară? Refuzi să guști din 
fericire, pentru că un răstimp întunecat s-a interpus 
speranţelor noastre? Nu, draga mea, crede-mă, nici cele 
mai profunde bucurii din lume nu sînt pure. Soarta, 
pasiunile noastre pun stavilă celor mai mari desfătări. 
Oare să ne plingem că am avut parte de acelaşi destin 
ca şi ceilalți şi să ne facem vinovaţi dînd cu „piciorul 
acestui prilej de-a reface ce a fost, de-a răsplăti fapta 
curajoasă a unui frate de-o rară nobleţe sufletească și 
de-a clădi temeinic propria noastră fericire pentru tot- 
deauna?... Prieteni, voi cei pe care nu i-am meritat, dar 


care trebuie să-mi fiți prieteni, pentru că sînteţi prietenii 
virtuţii la care mă reintorc, uniţi-vă ruga fierbinte cu 
implorarea mea! Marie! Se aruncă la picioarele ei. Marie! 
Nu mai îmi cunoşti vocea? Nu mai distingi glasul inimii 
mele? Marie! Marie! 

MARIE: Clavigo |! 

CLAVIGO se ridică, îi ia mina şi o sărută cu încântare: Mă 
iartă, mă iubeşte! Îi îmbrățișează pe Guilbert şi pe Buenco. 
Mă mai iubeşti încă! O, Marie, mi-o spunea inima! Ar fi 
trebuit să-ţi cad în genunchi şi să-mi pling în tăcere. 
durerea şi căința; m-ai fi înţeles şi fără să rostesc un 
cuvînt, după cum eu îmi primesc iertarea fără ca tu să 
vorbeşti. Nu, acea subtilă afinitate a sufletelor noastre 
n-a pierit; nu, ele se înţeleg unul pe celălalt ca odinioară, 
cînd nu era nevoie de nici un cuvînt, de nici un semn 
pentru a ne comunica simţirile cele mai intime. Marie... 
Marie... Mariel... 


Intră Beaumarchais. 


CLAVIGO se îndreaptă în grabă spre el: Frate! 

BEAUMARCHAIS: Îl ierți? 

MARIE: Lăsaţi-mă, lăsați-mă! Nu mai știu ce-i cu mine. 
Este scoasă afară. 

BEAUMARCHAIS: L-a iertat? 

BUENCO: Se pare că da. 

BEAUMARCHAIS: Nu-ţi meriți fericirea. 

CLAVIGO: Crede-mă, o simt! 

SOPHIE se reîntoarce : Îl iartă. Un şuvoi de lacrimi a izbucnit 
din ochii ei. Să plec, a spus ea plingind, ca să-mi pot 
veni în fire! ÎI iert... Ah, draga mea, a șoptit luindu-mă 
de git, de unde ştie că-l iubesc într-atita? 

CLAVIGO îi sărută mîna: Sint cel mai fericit om de sub 
soare. Frate! 

BEAUMARCHAIS îl îmbrățișează: Din toată inima. Cu toate 
că mă simt dator să-ți mărturisesc: Nu te iubesc încă. 
Şi acum ești al nostru şi totul să fie dat uitării! Iată 
declaraţia pe care mi-ai dat-o. O scoate din buzunar, o 
rupe şi i-o dă. 

CLAVIGO: Sint al vostru, pentru totdeauna al vostru. 

SOPHIE: Te rog să pleci, să nu-ţi mai audă vocea şi să se 
poată linişti. 

CLAVIGO îmbrăţişindu-i pe rînd: Rămîneţi cu bine! Cu bine! 
Şi mii de sărutări îngerului meu, Marie! /ese. 

BEAUMARCHAIS: Poate că e bine așa, cu toate că aș fi dorit 
să fie altfel. Zimbind. Ce inimă bună are o astfel de fată... 
Şi dragi prieteni, trebuie s-o spun: asta a fost părerea, 
chiar dorința, ambasadorului nostru, ca Marie să-l ierte 
şi o căsătorie fericită să pună capăt acestei istorii supără- 
toare. 

GUILBERT: Și eu mi-am venit din nou în fire. 

BUENCO: Este cumnatul vostru... deci adio! N-o să mai 
calc pragul acestei case. 

BEAUMARCHAIS: Domnul meu! 

GUILBERT: Buenco! 

BUENCO: Eu unul îl urăsc pînă la judecata de apoi. Şi băgaţi 
bine de seamă cu ce fel de om aveţi de-a face! Tese. 
GUILBERT: E un ghinionist melancolic. Dar cu timpul o să 
se lase el înduplecat, dacă vede că totul merge bine. 
BEAUMARCHAIS: Și totuși m-am grăbit cînd i-am înapoiat, 

declaraţia. 
GUILBERT: Lasă! Nu-ţi mai face gînduri negre! 


ACTUL AL PATRULEA 


Locuinţa lui Clavigo. 
Carlos. 


CARLOS: Cînd omul dovedește prin risipă sau prin alte 
nebunii că şi-a pierdut mintea este pus din oficiu sub 
tutelă. E bine că se procedează așa! Şi dacă stăpînirea, 
care de altfel nu se prea sinchiseşte de noi, o face, de ce 
n-am face-o şi noi pentru un prieten! Clavigo, te afli 
într-o situaţie spinoasă! Dar mai am încă o speranţă. Și 
dacă mai eşti doar pe jumătate atît de docil pe cît ai 
fost, atunci ar mai fi timp să te opresc să faci o prostie, 
care judecind după temperamentul tău viu, firea ta 
sensibilă, ar însemna pacostea vieţii tale și te-ar băga 
înainte de vreme în mormînt. Vine! 


Clavigo intră preocupat. 


CLAVIGO: Bună ziua, Carlos. 

CARLOS: Cam trist, cam forțat: bună ziua! În dispoziţia 
asta te întorci de la logodnica ta? 

CLAVIGO: E un adevărat înger. Sint oameni foarte de treabă. 

CARLOS: Doar n-o să vă grăbiţi chiar așa cu nunta? Să mai 
aibă omul timp să-şi facă un costum brodat de mare 
ținută! 

CLAVIGO: Fie că glumești sau nu, la nunta noastră n-o să 
se împăuneze nimeni cu costume de gală. 

CARLOS: Cred şi eul 

CLAVIGO: Fericirea de a fi împreună, armonia dintre sufle- 
tele noastre vor fi singura strălucire a acestei zile festive. 

CARLOS: O să faceţi deci o nuntă modestă, fără zarvă? 

CLAVIGO: Ca cei ce simt că fericirea lor e în ei înşişi. 

CARLOS: În împrejurările de faţă e foarte bine așa. 

CLAVIGO: Ce împrejurări? Ce vrei să spui referindu-te la 
împreiurări. 

CARLOS: După cum stau lucrurile, după cum se prezintă 
situaţia. 

CLAVIGO: Ascultă Carlos, nu pot să sufăr din partea priete- 
nilor tonul acesta reţinut. Ştiu prea bine că nu eşti de 
acord cu această căsătorie; totuși, dacă ai ceva de. spus, 
dacă vrei să-mi aduci argumente împotriva ei, atunci 
spune-mi-o deschis! Cum stau lucrurile? Cum se Prezintă 
situația? 

CARLOS: Se intilneşte omul în viață cu multe lucruri neaştep- 
tate, ciudate, și ar fi rău dacă totul şi-ar urma obişnuitul 
făgaş. Lumea n-ar mai avea de ce să se mire, despre ce 
să șuşotească, ce să critice în societate. 

CLAVIGO: O să stirnească vilvă. 

CARLOS: Nunta lui Clavigo? Se înţelege! Cite fete din Madrid 
nu te aşteaptă, cîte nu speră să le devii soț, și-acum le 
joci festa asta! 

CLAVIGO: Asta-i situaţia. 

CARLOS: Ciudat! Am cunoscut puţini bărbaţi care să fi 
făcut o impresie atit de profundă asupra femeilor ca tine. 
Pretutindeni sînt fete bune, care nu fac altceva decît să 
urzească planuri peste planuri, cum să pună mina pe 
tine. Una se bizuie pe frumuseţe, alta aruncă în balanță 
bogăţia, poziţia ei, inteligența, rudele. Cite complimente 
nu mi s-au făcut de dragul tăul Căci să judecăm drept, 
nici nasul meu cîrn, nici părul meu creţ, nici cunoscutul 
meu dispreţ pentru femei nu pot da prilej de laudă! 

CLAVIGO: Îţi baţi joc de mine! 

CARLOS: Dacă nu mi-ar fi trecut prin mînă oferte scrise, 
smîngălite de propriile lor lăbuţe delicate, bilete cu 
atitea greșeli ortografice cîte poate conţine o scrisoare 
de dragoste autentică, așternută pe hîrtie de o fată! 
Cite femei drăguţe nu mi-au căzut în plasă cu această 
ocazie! 

CLAVIGO: Şi de ce nu mi-ai spus nimic de toate astea? 

CARLOS: Pentru că n-am vrut să te plictisesc cu fleacuri și 
pentru că nu mi-am putut niciodată închipui că ai fi 
luat vreuna în serios. Clavigo, soarta ta mi-a stat la 
inimă tot atit de mult ca propria mea soartă! Eşti singu- 
rul meu prieten; oamenii îmi sînt toţi insuportabili, 
şi-acum începi şi tu să devii nesuferit. 

CLAVIGO: Te rog să încetezil 

CARLOS: Pune foc să mistuie pînă în temelii casa cuiva, pe 
carea clădit-o timp de zece ani și apoi trimite-i un duhov- 

nic, care să-i propovăduiască răbdare creștinească |! Bine 
faci cînd nu-ţi pasă de nimeni altul, decît de tine; oamenii 
nu merită... 

CLAVIGO: Te laşi din nou cuprins de ginduri negre? 

CARLOS: Şi dacă m-aș cufunda din nou în mizantropie, tu 
ai fi vinovat şi nimeni altul. Îmi ziceam: la ce i-ar folosi 
acum partida cea mai avantajoasă lui, care deși fără 
blazon, ar fi putut ajunge foarte departe; dar cu un 
asemenea spirit, cu asemenea însuşiri este lipsă de răspun- 
dere... este intolerabil să rămînă ceea ce este... Mi-am 
făcut un plan. Există puţini oameni atit de întreprinză- 
tori, atît de maleabili, atît de spirituali și de diligenţi 
în același timp. Clavigo este priceput în toate; ca arhivar 
al regelui poate dobindi repede cunoştinţele fundamen- 
tale, se va face necesar și, presupunind că intervine o 
schimbare, ajunge ministru. 

CLAVIGO: Îţi mărturisesc că adesea visam și eu la fel! 

CARLOS: Nu-i vorba de un vis! Atit de sigur cum, ajuns la 
turn, mă caţăr pe el, dacă am pornit cu hotărîrea nestră- 
mutată să nu mă dau bătut, pînă nu ating virful, tot 
atit de sigur ai fi învins şi tu toate obstacolele. Și după 
aceea nu mi-ar mai fi fost teamă de rest. Nu provii din- 
tr-o familie bogată, cu atit mai bine; asta te-ar fi făcut 
mai aprig la cîştig și mai atent la păstrarea lui. Și cine 
taie şi spinzură fără să se îmbogăţească e un prost. Apoi 
nu văd de ce ţara asta n-ar fi datoare să plătească biruri 
ministrului precum i le plăteşte regelui. Acesta îşi pune 
la bătaie numele, iar celălalt forţele. Și abia după ce aş 
fi dus toate aceste treburi la bun sfîrşit, aş fi căutat o 
partidă bună pentru tine. Vedeam în închipuirea mea 
unele familii nobile care ar fi trecut cu vederea originea 
ta, altele, din cele mai bogate, care ţi-ar fi pus bucuroase 
la dispoziţie mijloacele necesare poziţiei tale, numai 
pentru ca să poată avea şi ele parte de strălucirea celui 
de-al doilea om în regat... şi acum... 

CLAVIGO: Eşti nedrept, subestimezi poziţia mea actuală. 
Şi ce te face să crezi că nu pot ajunge mai departe, că 
nu pot înainta cu paşi mai mari? 

CARLOS: Dragă prietene, încearcă să rupi inima unei tulpine; 
ea va da iarăși şi iarăși colţ şi nenumărate lăstare, va 
crește o tufă deasă, dar înfățișarea de-o regească mîndrețe 
a tulpinei purtate de primul avînt n-o va mai avea nicio- 
dată. Și nu-ţi închipui că la Curte această căsătorie va 

fi privită cu indiferenţă. Ai uitat oarecă oamenii te-au 
sfătuit să rupi legătura cu Marie? Să nu mai ştii oare 
cine ţi-a dat ideea înţeleaptă de a o părăsi? Să ţi-i număr 
pe degete? 

CLAVIGO: Şi pe mine m-a chinuit gindul că puţini vor fi 
aceia care să încuviinţeze acest pas. 

CARLOS: Nimeni nu va fi de acord! Și cum să nu se revolte 
prietenii tăi sus-puşi că, fără să-i întrebi, fără să le ceri 
sfatul, te-ai aruncat în braţele ei ca un băieţel nesocotit 
care-și aruncă banii în vînt cumpărind la piaţă nuci 
găunoase. 

CLAVIGO: Eşti necuviincios Carlos şi exagerezi. 

CARLOS: Nicidecum. Consider că e posibil ca orbit de pasi- 
une să faci o năzbitie ciudată. Să te însori cu o cameristă, 
pentru că e frumoasă ca un înger! Prea bine; omul este 
criticat şi totuși lumea îl invidiază. 

CLAVIGO: Lumea, mereu lumea. 

CARLOS: Ştii că nu cer de frică aprobarea semenilor, totuși 
un lucru e foarte adevărat: cine întreprinde ceva fără 
să se gindească la aprobarea celorlalţi, acţionează în 
defavoarea sa; şi dacă lumea nu te admiră sau nu te 
invidiază, nu ești fericit. 

CLAVIGO: Lumea judecă după aparenţe. Cel ce-i stăpin pe 
inima donnei Maria este de invidiat! 

CARLOS: Un lucru nu poate să pară mai mult decit este. 
Dar, desigur, m-am gîndit şi la faptul că trebuie să fie 
vorba de calităţi ascunse care fac ca fericirea ta să fie 
demnă de invidiat, căci ceea ce vezi cu propriii tăi ochi, 
ceea ce poţi cuprinde cu mintea... 

CLAVIGO: O să mă nenorocești! 

CARLOS: Cum de s-a întîmplat? se va întreba lumea în oraş. 
Cum s-a ajuns aici? o să se întrebe cei de la Curte. Pentru 
dumnezeu cum de s-a întimplat aşa ceva? Este săracă, 
n-are nici poziţie socială; dacă Clavigo n-ar fi avut o 
aventură, cu ea, nici nu s-ar ști că există pe lumea asta. 
Se spune că e bine crescută, plăcută, inteligentă |... Cine 
ia pentru atita lucru o fată în căsătorie? Toate acestea 
trec în primii ani de căsnicie... Ah! spune unul, se zice 
că-i frumoasă, încîntătoare, neobișnuit de frumoasă... 
Ei, atunci mai înţeleg, spune altul... 


CLAVIGO încurcat, oftează din adincul inimii: Ahl 


CARLOS: Frumoasă? Ei, zice una, merge. N-am mai văzut-o 
de șase ani, între timp se mai schimbă omul, spune alta. 

Să ne uităm bine la ea că o s-o scoată curînd în lume, 
adaugă a treia. Și se întreabă, privesc, aşteaptă, arată 
nerăbdare, îşi amintesc mereu de orgoliosul Clavigo care 
nu apărea nicicînd în public fără să prezinte triumfător 
societăţii o spaniolă impunătoare, splendidă, trufaşă, ai 
cărei sîni plini, obraji îmbujoraţi, ochi arzători păreau 
să întrebe lumea din jur: nu sînt oare demnă de însoţito- 
rul meu? O spaniolă care, în exuberanţa ei, lăsa cît de 
mult să-i fluture trena în vînt pentru a da înfățișării ei 
mai mult respect şi a dovedi că este vrednică de tcată 
stima... Iar acum, iată-l pe Clavigo... şi tuturor le piere 
graiul... alături de franţuzoaica lui pricăjită, cu ochii 
duşi în fundul capului, călcînd cu paşii ei mărunți şi 
căreia îi stă scrisă pe faţă tuberculoza, chiar dacă și-a 
dat obrazul cu alb şi roşu ca să ascundă paloarea morții. 
Frate, înnebunesc, dau bir cu fugiţii, cînd oamenii mă 
opresc și mă tot întreabă şi mă descos și nu pot înţelege... 
CLAVIGO: apucîindu-l de mină: Prietene, frate, mă aflu într-o 
situaţie îngrozitoare. Îţi spun, îţi mărturisesc că m-am 
speriat cînd am revăzut-o. Ce desfigurată este... ce palidă, 
ce istovită | Şi vinovatul sînt eu, trădarea mea-i de vină! 
CARLOS: Fleacuri! Gărgăuni! Era bolnavă de cînd idila 
voastră era încă în plină desfășurare. Ţi-am spus-o de 
mii de ori, dar voi îndrăgostiţii n-aveţi nici ochi să vedeţi, 
nici urechi să auziţi. Dragă Clavigo, situaţia este detesta- 
bilă! Să nu te mai gîndești la nimic, să uiţi totul! O femeie 
bolnavă, care va transmite maladia urmaşilor, astfel 
încît toţi copiii şi nepoţii tăi să se stingă încet la o anu- 
mită vîrstă ca opaițul unui cerșetor... Un bărbat care ar 
putea fi întemeietorul unei familii, care poate în viitor... 
Simt cum înnebunesc, cum îmi pierd minţile! 
CLAVIGO: Ce să-ţi spun, Carlos! Cînd am revăzut-o, în prima 
clipă de încîntare, aviîntul inimii s-a îndreptat către ea... 
şi vail... cînd a trecut... mi-a trezit milă..., o adincă și 
tandră compătimire: dar dragoste... vezi! Era ca şi cum 
în preaplinul bucuriilor, mîna rece a morţii mi-ar fi 
răspîndit în trup fiori de gheaţă. M-am străduit să fiu 
vesel, să mă prefac faţă de cei din jurul meu că sînt feri- 
cit... dar totul trecuse, totul părea atît de forțat, încît 
m-a cuprins teama. Ar fi trebuit şi ei să-și dea seama, 
dacă n-ar fi fost atît de desperaţi. 
CARLOS: Pe mii de draci! Și vrei să te însori cu ea? Clavigo 
cufundat în ginduri nu răspunde. S-a zis cu tine! Ești 

pierdut pe vecie! Rămii cu bine, frate și lasă-mă să uit 
totul, să-mi petrec viaţa singuratică scrișnind din dinţi 
la gîndul că ţi-a fost dat să te laşi orbit! Ce istorie mai 
e şi asta! Să te faci de ris în ochii lumii, fără să culegi 
rodul unei pasiuni, fără să-ţi satisfaci o plăcere! Să te 
alegi din această poznă și cu o boală, care ruinîndu-ţi pe 
nesimţite puterile stirneşte totodată şi dezgustul oame- 
nilor | 

CLAVIGO: Carlos! Carlos! 

CARLOS: De nu te-ai fi înălțat niciodată pentru ca să nu 
cazi niciodată! Cum vor judeca ei toată povestea asta! 
lată, a venit deci fratele! vor spune. Trebuie să fie un 
bărbat curajos, l-a băgat în sperieţi, nu s-a încumetat 
să încrucişeze spada cu el. Ei bine, o să zică fanfaronii 
de la Curte, se vede din nou că nu-i cavaler. Ehei! strigă 
unul şi-şi trage pălăria pe ochi, să fi avut eu de-a face cu 
franţuzul!, şi se bate pe burtă acel ipochimen care poate 
n-ar fi vrednic nici grăjdar să-ţi fie. 

CLAVIGO, pădit înfricoşat, se agaţă plingind de gitul lui Carlos: 
Salvează-mă! Prietene! Bunul meu prieten, scapă-mă! 
Scapă-mă de dublul sperjur, de ruşinea asta imensă, de 
mine însumi... simt că-mi crapă obrazul. 

CARLOS: Bietul, sărmanul de tine! Am nădăjduit că ai 
depăşit aceste crize juvenile, aceste izbucniri de plins, 
această melancolie ucigătoare, am sperat să nu te mai 
văd, pe tine care eşti bărbat, cutremurat, cu inima prinsă 
în chingă de durerea pe care odinioară ţi-o plingeai ade- 
sea la pieptul meu. Capul sus, curaj Clavigo! 

CLAVIGO: Lasă-mă să pling. Se prăbușește într-un fotoliu. 

CARLOS: Păcat de tine că ai apucat pe un drum pe care 
n-ai să-l străbaţi pînă la capăt. De simţirea ta, de con- 
vingerile tale, care ar face fericit un cetăţean obişnuit, a 
trebuit să legi această nefericită ambiţie de mărire. Şi 
ce-i mărirea, Clavigo? Să urci înaintea celorlalți treptele 
rangului și ale consideraţiei? Să nu crezi una ca asta! 
Dacă inima ta nu-i mai puternică decît inimile celorlalţi, 
dacă nu eşti în stare să treci cu seninătate peste situaţii 
care l-ar înspăimînta pe omul obişnuit, în acest caz nu 
ești, în ciuda decoraţiilor şi ordinelor, în pofida coroanei 
însăşi, decît un om de rînd. Vino-ţi în fire, linişteşte-te! 
Clapigo se ridică, îl priveşte pe Carlos îi dă mîna pe care 
acesta i-o stringe cu putere. Hai, haide prietene! Hotărăş- 
te-te! lată, vreau să fac tot ce-mi stă în putință, vreau 

să spun: Uite, aici ai două propuneri în cumpănă egală. 
Ori te însori cu Marie şi-ţi găsești fericirea într-o viaţă 
tihnită, burgheză, în pașnicele bucurii mărunte ale cămi- 
nului, ori îţi continui cariera, urmind calea gloriei spre 
țelul apropiat. Vreau să merg drept la ţintă şi să spun: 
Talgerele sînt în cumpănă dreaptă, rămîne ca tu să iei 
hotărîrea care din ele să coboare! Dar decide-te! Nimic 
nu-i mai deplorabil în lumea asta decît un om care nu 
se poate hotărî, care oscilează între două simţiri, care 
tare ar vrea să le îmbine pe amîndouă, fără să înţeleagă 
că nimic nu le poate uni, decît tocmai îndoiala, neliniștea 
care-l chinuie. Haide, căsătoreşte-te cu Marie, poartă-te 
ca un om cinstit, care își sacrifică fericirea vieţii pe alta- 
rul cuvîntului dat, care consideră că este de datoria sa 
să repare ceea ce a stricat; ca un bărbat care n-a lărgit 
sfera pasiunilor şi a activităţii sale decît pentru a fi în 
stare să îndrepte greşeala comisă, bucură-te deci de feri- 
cire în tihna familială, savurează liniștea unei conştiinţe 
împăcate și toată mulțumirea hărăzită oamenilor în 
stare să-și făurească singuri norocul şi să-i fericească pe 
cei dragi... Decide-te și voi spune că ești un om întreg... 

CLAVIGO: Dă-mi o scînteie din puterea ta, din curajul tău, 
Carlos! 

CARLOS: Scînteia e ascunsă în sufletul tău şi eu am să mă 
străduiesc s-o fac să devină flacără. Priveşte pe celălalt 
talger fericirea şi mărirea ce te aşteaptă. Nu vreau să-ţi 
descriu aceste perspective în culori vii şi poetice; imagi- 
nează-ţi singur cît sînt de strălucitoare, cum le vedeai 
foarte clar cu ochii minţii înainte ca franţuzul iute la 
miînie să te fi descumpănit. Dar chiar în această împreju- 
rare, fii om întreg şi mergi drept pe drumul tău, fără să 
te uiţi în dreapta şi în stinga ! Fie ca inima ta să-și deschidă 
porţile, și să te insuflețească certitudinea măreaţă că 
oamenii neobișnuiţi se deosebesc de cei obişnuiţi tocmai 
prin faptul că îndatoririle lor diferă de obligaţiile omului 
de rind; că cel, a cărui chemare este să cuprindă, să 
stăpînească, să păstreze un vast domeniu, n-are de ce 
să-și reproșeze că a neglijat lucruri mărunte, că a sacri- 
ficat nimicuri binelui obştesc. Dacă creatorul procedează 
aşa în sfera naturii şi regele în stat, de ce n-am face-o și 
noi pentru a ne apropia de chipul și înfățișarea lor? 

CLAVIGO: Carlos, eu sînt un om neînsemnat. 

CARLOS: Nu sintem neînsemnaţi dacă împrejurările ne dau 
de furcă; sîntem mici numai cînd ne lăsăm învinși de ele. 
Doar o clipă de răbdare şi ai să-ţi vii în fire. Leapădă-te 
de tot ce a mai rămas din acea deplorabilă pasiune, care 
ţi se potriveşte astăzi tot atît de puţin ca hăinuţa cenu- 
şie şi aerul de modestie cu care ai venit la Madrid. 
Pentru ceea ce fata asta a făcut pentru tine ai răsplătit-o 
destul; și faptul că-i datorezi primul tău succes de pu- 
blic... Oh! alta ar fi făcut pentru plăcerea de a te avea 
în preajma ei tot atît și poate mai mult, fără să aibă 
asemenea pretenţii... Ți-ar trece oare prin cap să împarţi 
cu învățătorul tău averea, pentru că te-a învăţat acum 
treizeci de ani abecedarul? Ce zici, Clavigo? 

CLAVIGO: Tot ce spui e bine și frumos; judecînd în mare, 
ai dreptate, poate fi așa; dar cum să ieşim din încurcătura 
în care ne aflăm? Gîndeşte-te la un sfat, găsește o portiță 
de scăpare şi apoi vorbește! 

CARLOS: De acord! Deci te-ai hotărît? 

CLAVIGO: Determină-mă să mă pot hotărî şi apoi o voi 
face. Nu mai pot judeca; judecă tu pentru mine! 

CARLOS: Ei bine. Mai întîi te duci şi-i fixezi domnului o 
întîlnire într-un loc neutru și apoi îi ceri, cu spada în mină, 
declaraţia pe care i-ai dat-o forţat, într-o clipă de nesoco- 
tinţă. 

CLAVIGO: Declaraţia este deja în posesia mea, Beaumar- 
chais a rupt-o și mi-a înapoiat-o. 

CARLOS: Foarte bine, foarte bine! Ai făcut pasul ăsta... şi 
m-ai lăsat să mai pledez atita? ... Deci s-o scurtăm! Îi 
scrii cu tot calmul că nu găsești cu cale să te căsătorești 
cu sora lui; motivul l-ar putea afla dacă ar binevoi să vină 
la noapte, însoţit de un prieten şi cu orice armă ar dori 
într-un. loc oarecare. Și apoi iscăleşti... Hai, Clavigo, 
scrie! Eu îţi sînt martor la duel... şi-ar trebui să-şi bage 
dracul coada... Clavigo se îndreaptă spre masă. Ascultă-mă ! 
Doar o vorbă! Dacă stau şi mă gîndesc bine, este o por- 
punere prostească. Dar ce-am ajuns noi, de ne primejduim 
viaţa pentru un aventurier mînios? Nici purtarea acestui 
om, nici starea lui socială nu merită să-l considerăm 
egalul nostru. Ascultă-mă deci! Dacă-l acuz pe linie penală 
că a venit pe ascuns la Madrid, că s-a anunţat şi a pătruns 
la tine în casă sub un nume fals, împreună cu un complice, 
că şi-a cîștigat mai întîi încrederea ta vorbindu-ţi priete- 
nește, apoi te-a încolţit pe neaşteptate, forțindu-te să-i dai 


o declaraţie cu care a plecat s-o răspîndească în public — 
toate astea o să-l ducă la pierzanie; să simtă pe pielea 
lui ce înseamnă să te războieşti în timp de pace cu un 
cetățean spaniol. 

CLAVIGO: Ai dreptate. 

CARLOS: Dar dacă, pînă cînd procesul îşi ia cursul, timp în 
care acest domn ne-ar putea face diverse pozne, am juca 
comedia ştiută şi fără multă vorbă i-am pune mîna în 
git? 

CLAVIGO: Te înţeleg şi știu prea bine că eşti în stare s-o 
faci. 

CARLOS: Ei bine! Cum să nu-mi treacă prin cap una ca asta 
mie, care sînt în slujba Curţii de douăzeci și cinci de ani 
şi-am văzut cu ochii mei obrazul celor mai de seamă 
oameni ai regatului năpădit de broboanele fricii, să însce- 
nez o astfel de farsă! Şi acestea fiind zise, îmi lași mînă 
liberă; nu trebuie să întreprinzi nimic, nu ești obligat 
să scrii nimic. Cine îl bagă pe frate la închisoare dă să se 
înţeleagă, ca într-o pantomimă, că n-o dorește pe soră. 

CLAVIGO: Nu Carlos! Fie ce-o fi, dar asta nu pot, nu vreau 
să accept! Beaumarchais este un om demn şi n-are de ce 
să piară într-o închisoare infamă cînd luptă pentru o 
cauză dreaptă. Altă propunere, Carlos! Fă altă propunere. 

CARLOS: Nu fi copil! Doar n-o să-l mîncăm, o să fie tratat 
omenește şi bine îngrijit, şi oricum, nu poate să dureze 
cine știe cît. Căci vezi tu, cînd o să simtă că-i lucru serios, 
zelul său teatral o să dispară, desigur, o să se întoarcă în 
Franţa cu coada între picioare şi-o să-ți mulțumească 
politicos, dacă i se va oferi surorii sale o rentă anuală, 
singurul lucru pe care poate l-a urmărit. 

CLAVIGO: Bine, fie cum zici! Poartă-te însă bine cu el! 

CARLOS: Nici o grijă... Încă o măsură de prevedere! Nu se 
poate ști cum umblă vorba, cum află el, cum dă buzna 
peste tine şi tot planul se năruie. De aceea pleacă din 
casa ta, fără ca vreun servitor să ştie încotro te îndrepţi. 
Porunceşte să ţi se împacheteze doar strictul necesar. 
Îţi trimit eu o slugă, care să ţi le care şi să te ducă într-un 
loc, unde nici sfinta Hermandad$ nu te poate găsi. Am 
întotdeauna la dispoziţie citeva asemenea cotloane. La 
revedere. 

CLAVIGO: Te las cu bine! 

CARLOS: Haide, grăbeşte-te! Și cînd toate vor fi trecut, 
frate, ce o să ne mai desfătăm! 

Locuinţa lui Guilbert. 
Sophie Guilbert. Marie Beaumarchais lucrind. 


MARIE: Buenco a plecat aşa deodată? 

SOPHIE: Este de înțeles. Te iubeşte. Cum ar fi putut suporta 
prezența cuiva pe care are duble motive să-l urască. 
MARIE: E cel mai bun, cel mai virtuos om pe care l-am 
cunoscut vreodată. Arătinda-i lucrul de mînă. S-o fac 
oare aşa? O încrețesc aici puțin și capătul îl prind sus. O 

să stea frumos. 

SOPHIE: Foarte bine! Şi eu am să pun o panglică galben-pai 
la boneta mea. Nici o culoare nu-mi şade mai bine. Zim- 
beşti? 

MARIE. Rid de mine. Noi, fetele, sîntem totuşi nişte ființe 
ciudate: abia înălțăm puțin capul, că ne și gindim la 
panglici şi găteli. 

SOPHIE: Nu-ţi poţi reproşa așa ceva; din clipa în care Cla- 
vigo te-a părăsit, nimic nu ţi-a mai bucurat sufletul. 
Marie tresare speriată și se uită spre ușă. Ce-i cu tine? 

MARIE neliniștită: Mi s-a părut că vine cineva! Biata mea 
inimă! De la ea o să mi se tragă moartea. Pune mina şi 
vezi cum bate cuprinsă de-o spaimă zadarnică! 

SOPHIE: Liniştește-te! Eşti foarte palidă! Te rog, draga 
mea | 

MARIE cu mîna pe piept: Tare m-apasă aici... Tare mă înţeapă 
aici... Asta o să-mi curme zilele. 

SOPHIE: Cruţă-te! 

MARIE: Sînt o fiinţă smintită şi fără de noroc. Durerea şi 
bucuria mi-au măcinat, cu forţa lor nezăgăzuită, biata 
mea viaţă. Îţi mărturisesc, mă bucur doar pe jumătate 
că e din nou al meu. N-am să gust vreme îndeiungată 
fericirea ce mă aşteaptă în braţele lui, poate că n-o să-mi 
fie dat s-o gust deloc. 

SOPHIE: Surioară, dragă, neasemuita mea surioară! Nutrind 
gînduri negre îţi faci rău cu mîna ta. 

MARIE: La ce bun să mă amăgesc? 

SOPHIE: Eşti tînără, fericită şi poţi spera încă totul. 

MARIE: Speranţa | Dulcele şi unicul balsam al vieţii îmi far- 
mecă adesea sufletul. Visuri îndrăzneţe, tinereşti se 
întrupează și trec prin faţa ochilor mei, însoțesc silueta 
iubită a bărbatului fără de seamăn, pe "care-l pot numi 
din nou al meu. Sophie, ce fermecător este! De cînd nu 
l-am mai văzut, el — nu ştiu cum să spun — toate marile 

lui însuşiri, care odinioară dormeau ascunse în modestia 
sa, au ieşit la lumină. A devenit bărbat, şi cu acest senti- 
ment curat al valorii proprii, cu care îşi face marcată 
prezenţa, sentiment neumbrit de mindrie sau de vani- 
tate, cucereşte toate inimile... Şi el să devină soţul meu? ... 
Nu, surioară, n-am fost vrednică de el... și acum sînt și 
mai puţin! 

SOPHIE: Ia-l de bărbat şi fii fericită|... Îl aud venind pe fra- 
tele nostru! 


Intră Beaumarchais. 


BEAUMARCHAIS: Unde-i Guilbert? 

SOPHIE: E plecat de cîtva timp; nu poate să mai întîrzie 
mult. 

MARIE: Ce ai, frăţioare?... Se ridică bruse şi-l ia de git. 
Dragă frate, ce-i cu tine? 

BEAUMARCHAIS: Nimic! Lasă-mă, scumpa mea Marie! 

MARIE: Dacă sînt scumpa ta Marie, spune-mi ce ai pe inimă! 

SOPHIE: Lasă-l! Bărbaţii fac adesea mutre, fără să aibă 
neapărat un motiv. 

MARIE: Nu, nu. Îţi cunosc faţa doar de puţin timp; dar ea 
îmi destăinuie toate simţirile tale, îţi citesc pe frunte fie- 
care sentiment al sufletului tău deschis și curat. E ceva 
care te nedumerește. Spune, ce este? 

BEAUMARCHAIS: Nu-i nimic, dragele mele. Sper că în fond 
nu e nimic. Clavigo... 

MARIE: Ce spui? 

BEAUMARCHAIS: Am trecut pe la Clavigo. Nu era acasă. 

SOPHIE: Şi asta te neliniștește? 

BEAUMARCHAIS: Portarul mi-a spus că a plecat într-o călă- 
torie, dar că nu ştie încotro; nu ştie nimeni cît timp va 
lipsi. Dacă se ascunde?! Şi dacă a plecat într-adevăr 
într-o călătorie? De ce o face? Cu ce scop? 

MARIE: Să așteptăm. 

BEAUMARCHAIS: Vorbele tale mint. Paloarea obrajilor tăi, 
tremurul ce te-a cuprins sînt mărturie vie că nu poţi 
aștepta. Draga mea surioară ! 0 cuprinde în braţe. Pe inima 
asta care bate, care tremură înspăimîntată îți jur! Ascul- 
tă-mă, doamne, dumnezeul meu, tu care ești dreptatea! 
Ascultaţi-mă voi, toţi sfinţii! Ai să fii răzbunată dacă el... 
îmi pierd minţile la acest gînd... ar cădea din nou în aceeaşi 

greşeală, dacă s-ar face vinovat de un îndoit şi îngrozitor 
sperjur, dacă şi-ar bate joc de nenorocirea noastră... Nu, 
nu-i cu putinţă... vei fi răzbunată! 

SOPHIE: Nu-i încă timpul, prea te pripeşti. Cruţ-o, te rog, 
frăţioare. Marie se așază pe un scaun. Ce-i cu tine? Îi 
vine rău? 

MARIE: Nu, n-am nimic. Nu mai fi atît de îngrijorată. 

SOPHIE îi întinde un pahar cu apă: Bea puţină apă! 

MARIE: Lasă! La ce bun? ... Ei bine, fie, dă-mi-l! 

BEAUMARCHAIS: Unde-i Guilbert? Unde-i Buenco? Tri- 
mite-le, te rog, vorbă să vină. Sophie iese. Cum te simţi, 
Marie? 

MARIE: Bine, destul de bine! Crezi oare frăţioare că...? 

BEAUMARCHAIS: Ce să cred, draga mea? 

MARIE: Ah! 

BEAUMARCHAIS: Nu mai poţi respira? 

MARIE: Bătaia sălbatică a inimii mă înăbuşă. 

BEAUMARCHAIS: N-aveţi un medicament pentru astfel de 
cazuri? N-ai cumva nevoie de vreun leac care să-ţi curme 
răul? 

MARIE: Știu eu unul şi de mult îl rog pe dumnezeu să mi-l 
trimită. 

BEAUMARCHAIS: Îl vei avea? și sper că eu ţi-l voi aduce. 

MARIE: Fie cum spui. 


Intră Sophie. 


SOPHIE: Un curier mi-a înmiînat scrisoarea asta; vine de la 
Aranjuez. 

BEAUMARCHAIS: Este sigiliul şi scrisul ambasadorului 
nostru. 

SOPHIE: I-am spus să descalece şi să bea ceva răcoritor; n-a 
primit pentru că spunea că are mai multe depeșe de dus. 

MARIE: Nu vrei, draga mea, să trimiţi fata după doctor? 

SOPHIE: Ce ai? Doamne dumnezeule, ţi-e rău? 

MARIE: Mă înspăimînţi atit încît pînă la urmă n-am să mai 
îndrăznesc să-ţi cer un pahar cu apă... Sophie!... Frate! 
„„„Ce stă în scrisoare? Uite-te cum tremură! Cum îi piere 
tot curajul! 

SOPHIE: Frate, dragă frate! Beaumarchais se așază fără să 
scoată o vorbă într-un fotoliu şi scapă scrisoarea din mînă. 
Frăţioare! Ridică scrisoarea şi citeşte-o| 

MARIE: Dă-mi-o s-o citesc! Trebuie... Vrea să se ridice. Vai! 
Presimt. Este sfîrşitul. Surioară, îndură-te, grăbeşte-te 
şi dă-mi lovitura de grație! Ne trădează! ... 

BEAUMARCHAIS ridicîndu-se din fotoliu: Ne trădează! 
Lovindu-şi cu mina fruntea şi pieptul. Aici e totul atît de 
împietrit, atît de mort e sufletul meu, ca și cum un trăsnet 
mi-ar fi paralizat simţurile. Marie! Marie! Te-a trădat!... 
Şi eu stau aici cu mîinile încrucișate! Încotro să mă 
îndrept? ... Ce să fac? ... Nu văd nimic, nici o ieșire, nici 
o scăpare! Se aruncă în fotoliu. 


Intră Guilbert 


SOPHIE: Guilbert! Dă-ne un sfat! Ajută-ne! Sîntem pier- 
duți! 

GUILBERT: Ce spui, femeie! 

SOPHIE: Citeşte, te rog citeşte! Ambasadorul anunță pe 
fratele nostru că Joseph Clavigo l-a dat în judecată 
pentru că s-ar fi furișat sub un nume fals în casa sa, l-ar 
fi surprins în pat, l-ar fi ameninţat cu pistolul şi l-ar fi 
forțat să iscălească o declaraţie injurioasă; iar dacă nu 
părăseşte repede Spania, îl vor băga la închisoare, de unde 
nici măcar însuşi ambasadorul n-o să fie în stare să-l 
scoată. 

BEAUMARCHAIS sărind ca ars: Da, s-o facă! N-are decit s-o 
facă! Să mă tirască la închisoare! Dar să mă înșface de 
lingă cadavrul lui, din locul unde mă voi desfăta văzindu-l 
fără viaţă... O sete feroce, îngrozitoare de a-i vărsa sîngele 
îmi umple toată fiinţa. Îţi mulțumesc, ţie, doamne, că-i 
dai omului în clipele cele mai grele de neîndurătoare și 
arzătoare suferință o mîngiiere, o consolare! Cit de aprig 
mă cuprinde setea de răzbunare! Cum acest bărbătesc 
sentiment mă smulge din starea de tîmpă nehotărire, 
dind aripi sufletului meu zdrobit. Răzbunare! Ce bine 
mă simt | Cum ard de nerăbdare să-l prind și să-l nirnicesc ! 

SOPHIE: Eşti îngrozitor, frate! 

BEAUMARCHAIS: Cu atit mai bine... Ah! N-am nevoie de 
spadă, nici de pistol! Cu mîinile astea vreau să-l sugrum, 
să-mi fie plăcerea deplină! A mea şi numai a mea satis- 
facţia că l-am ucis! 

MARIE: Inima mea! Inima! 

BEAUMARCHAIS: Nu te-am putut salva, în schimb vei fi 
răzbunată. Dau eu de urma lui, pofta mă îndeamnă să-i 
mușc din carne, să-i beau sîngele. Să fi devenit oare o 

fiară turbată? Dorinţa de a-l ucide îmi biciuie simţurile, 
îmi ţine încordat fiecare nerv! Aş uri pe veci pe cel ce-ar 
încerca să-l omoare otrăvindu-l sau l-ar trimite pe lumea 
cealaltă mişeleşte. Ajută-mă Guilbert să-l caut! Unde-i 
Buenco! Ajută-mă să dau de el! 

GUILBERT: Salvează-te! Salvează-te pe tine! Ţi-ai ieșit din 
fire. 

MARIE: Fugi, frate! 

SOPHIE: Du-l dincolo, o să-şi ucidă sora. 


Intră Buenco. 


BUENCO: Haide, domnul meu! Pleacă! Am prevăzut eu asta. 
Am deschis bine ochii. Şi-acum sînt pe urmele dumitale, 
şi eşti pierdut dacă nu părăsești fără întîrziere Madridul. 

BEAUMARCHAIS: Niciodată! Unde-i Clavigo? 

BUENCO: Nu ştiu. 

BEAUMARCHAIS: Ba știi prea bine. Te rog în genunchi, 
spune-mi | 

SOPHIE: Pentru Dumnezeu, Buenco! 

MARIE: Vai, aer! Aer! Leşină. Clavigo! ... 

BUENCO: Ajutor, moare Marie! 

SOPHIE: Nu mă părăsi, doamne dumnezeule! Pleacă, frate, 
pleacă! 

BEAUMARCHAIS îngenunchează înaintea Donnei Maria care 
în pofida ajutorului dat nu-şi revine: Să te părăsesc! Cum 
să te părăsesc? 

SOPHIE: Atunci rămii şi pierde-ne pe toţi, ucide-ne cum ai 
ucis-o pe Marie! Ai închis ochii, surioară, din nechibzuința 
propriului tău frate! 

BEAUMARCHAIS: Opreşte-te, surioară! 

SOPHIE în bătaie de joc: Salvator! ... Răzbunător! ... Ajută-te 
pe tine! 

BEAUMARCHAIS: Merit oare asta? 

SOPHIE: Redă-mi-o| Şi apoi du-te la închisoare, urcă-te pe 
eşafod, du-te, ucide-te, dar redă-mi-o! 

BEAUMARCHAIS: Sophie! ; 

SOPHIE: Şi-a încheiat zilele, e moartă... păstrează-te tu 
pentru noi! Î] ia de gît. Frate, tu ne mai rămii. Tu mai 
rămîi sprijinul tatălui nostru! Grăbeşte-te! Aşa i-a fost 
ei scris! Și-a împlinit soarta. Şi este un dumnezeu în 
ceruri, lasă în seama lui răzbunarea. 

BUENCO: Pleacă! Pleacă! Vino cu mine, te-ascund eu, pînă 
găsim un mijloc să te scoatem din Spania. 

BEAUMARCHAIS se repede la Marie şi o sărută: Surioară! Îl 
smulge de lingă ea, el o îmbrătişează pe Sophie, ea se desprinde 
din îmbrățişare ; Marie este scoasă din scenă; Buenco iese 
cu Beaumarchais. 

Guilbert intră cu un medic. 

SOPHIE ieșind din camera unde fusese dusă Marie : Prea tirziu! 
S-a stins! A închis ochii pe vecie! 

GUILBERT: Vino, domnul meu! Convinge-te dumneata însuţi. 
Nu e cu putinţă! Tes. 


ACTUL AL CINCILEA 


Stradă în faja casei lui Guilbert. Noapte. Casa este deschisă. În faja 
ușii stau doi oameni îmbrăcaţi în mantale negre cu făclii. Intră Clavigo 
înfășurat într-o pelerină, cu spada sub braţ. Un servitor îi luminează 
drumul cu o făclie. 


CLAVIGO: Ţi-am spus să eviţi strada asta. 

SERVITORUL: Ar fi trebuit să facem un ocol prea mare şi 
dumneavoastră sînteți grăbit. Locul unde se află Don 
Carlos nu-i departe de aici. 

CLAVIGO: Ce-or fi însemniînd făcliile de acolo? 

SERVITORUL: Un mort. Veniţi, domnul meu. 

CLAVIGO: Locuinţa donnei Maria! Un mort! Mă trec fiori 
de groază prin tot trupul. Du-te și întreabă pe cine duc la 
groapă! 

SERVITORUL se îndreaptă spre oamenii în doliu: Pe cine 
înmormîntaţi ? 

SERVITORII: Pe Marie Beaumarchais. 


Clavigo se așază pe-o piatră și-și acoperă faţa cu pelerina. 


SERVITORUL se întoarce : O îngroapă pe Marie Beaumarchais. 

CLAVIGO ridicîndu-se brusc: Cine te-a pus s-o repeţi, nemer- 
nicule! Era nevoie să repeţi cuvintele înfiorătoare care 
mă lovesc ca un trăsnet şi-mi secătuiesc vlaga? 

SERVITORUL: Păstraţi tăcerea, domnul meu, şi urmaţi-mă! 
Giîndiţi-vă la primejdia în care vă aflaţi! 

CLAVIGO: Înghiţi-te-ar iadul...! Eu rămîn. 

SERVITORUL: O! Carlos! De te-aș găsi, Carlos! Clavigo și-a 
ieşit din minţi! Iese. 


Clavigo. În depărtare se văd cioeclii. 


CLAVIGO: Moartă! Marie nu mai trăieşte! Făcliile de colo 
sînt triștii ei însoțitori! ... E o vrăjitorie, o stafie care 
mă sperie noaptea, care-mi arată cu ce-am greșit şi mă 


298 


face să presimt sfirşitul trădărilor mele... Încă mai e timp! 
Încă! ... Tremur, inima mi se înfioară de groază! Nu, n-ai 
să mori. Vin! Vin... Pieriţi spirite ale nopţii, nu mă mai 
opriți din cale cu fantasmele înspăimîntătoare ale groa- 
zei... Se îndreaptă spre ei. Pieriţi! Nici gind. Se-ntorc şi 
se uită la mine! Vai mie, sînt oameni ca mine... Este deci 
adevărat... Adevărat? Poţi să cuprinzi acest adevăr cu 
mintea? Ea nu mai trăiește... senzaţia că ea nu mai e în 
viață mă împresoară ca fiorul nopţii! Iată, aici zace, la 
picioarele tale floarea... şi tu... milostiveşte-te de mine, 
dumnezeule din ceruri, n-am ucis-o eu... Ascundeţi-vă 
stele şi nu priviţi în jos, voi care l-aţi văzut adesea pe 
ucigaș părăsind această casă, pătruns de cea mai adincă 
fericire, trecînd prin această stradă în acorduri de muzică 
și cînt, plutind în lumea viselor de aur, trezind în fata ce 
asculta în taină, în spatele gratiilor de la fereastră, iluzia 
norocului ce-o aștepta! Și tu umpli acum casa cu plins și 
jale şi acest loc al fericirii cu cîntece funebre! ... Marie, aș 
vrea să mă iei cu tine, Marie. Se aud din interior frinturi 
ale unei melodii triste. Se pune în mişcare cortegiul pe 
drumul ce duce spre cimitir! ... Opriţi! Staţi! Nu închideţi 
sicriul! Lăsa-ţi-mă s-o mai văd încă o dată! Se îndreaptă 
spre casă. Cum îndrăznesc eu acum să apar în faţa ochilor 
lor? Cum să cutez a mă arăta copleșit de durerea asta 
înfiorătoare? Prietenilor ei? Fratelui ei? Al căror suflet 
e plin de jale şi furie! Muzica se aude din nou. Mă cheamă! 
Ea mă cheamă! Vin! Ce teamă mă cuprinde! Ce tremur 
mă opreşte să-mi urmez chemarea ! 


Muzica începe pentru a treia oară și continuă. Făcliile din faţa 
porții se mișcă, alte trei li se alătură, orînduindu-se în așa fel, încît 
să flancheze convoiul care iese din casă. Şase bărbați duc năsălia 
pe care este așezat sicriul acoperit. 


Guibert, Buenco în mare doliu. 


CLAVIGO ieșind din umbră: Staţi! 

GUILBERT: Ce glas! 

CLAVIGO: Staţi! Cei ce poartă sicriul se opresc. 

BUENCO: Cine îndrăzneşte să oprească acest convoi prea- 
cinstit? 

CLAVIGO: Puneţi sicriul jos! 

GUILBERT: Doamne! 

BUENCO: Ticălosule! Fărădelegile tale n-au sfirșit? Nici în 
sicriu nu respecţi liniştea victimei tale? 

CLAVIGO: Lăsa-ţi-mă! Nu mă înnebuniţi! Nefericiţii sînt 
primejdioşi! Trebuie s-o văd! Aruncă pinza ce acoperă 
sicriul; Marie îmbrăcată în alb şi cu mîinile încrucişate 
pe piept pare că doarme. Clavigo se dă înapoi şi-şi acoperă 
aja. 

WA Vrei s-o trezeşti la viață ca s-o ucizi din nou? 

CLAVIGO: Lasă batjocura, sărmane Buenco! Marie! Cade în 
genunchi în fața sicriului. 


Intră în scenă Beaumarchais. 


BEAUMARCHAIS: Buenco m-a părăsit. Ei spun că n-a murit, 
trebuie să mă conving, de-ar fi să înfrunt chiar pe diavol! 
Trebuie s-o văd. Făclii! Un mort! Se repede la sicriu, 
priveşte şi-şi pierde cunoștința fără a rosti un cuvint; este 
ridicat înainte de a-şi fi revenit; Guilbert îl susține. 

CLAVIGO se ridică de cealaltă parte a sicriului, unde îngenun- 
chease: Marie! Marie! 

BEAUMARCHAIS dezmeticindu-se: Asta-i vocea lui! Cine o 
strigă pe Marie? Ce clocot de furie mă cuprinde la auzul 
acestei voci! 

CLAVIGO: Eu sînt. Beaumarchais îi aruncă o privire sălba- 
tică și pune mina pe spadă. Guilbert îl opreşte. Nu mă tem 
nici de ochii tăi arzători, nici de ascuţișul spadei tale! 
Priveşte ochii aceştia închiși, mîinile acestea încruci- 
şate! 

BEAUMARCHAIS: Tu îmi arăţi mie această privelişte! Se 
eliberează, se repede la Clavigo, care trage spada, luptă; 
Beaumarchais îi străpunge pieptul. 

CLAVIGO elătinîndu-se : Îţi mulţumesc, frate! Ne cununi. Se 
prăbuşeşte pe sicriu. 

BEAUMARCHAIS smulgindu-l: Piei din preajma acestei sfinte, 
blestematule! 

CLAVIGO: Vai mie! Purtătorii sicriului îl sprijină. 

BEAUMARCHAIS: Singe! Deschide ochii Marie şi priveşte-ţi 
găteala de mireasă şi apoi închide-i pe veci. Uită-te cum 
ţi-am sfinţit locul de odihnă cu sîngele celui ce ţi-a furat 
viaţa. Ce frumos! Ce minunat! 


Intră Sophie, 


SOPHIE: Frate! Doamne, ce s-a întîmplat? 
BEAUMARCHAIS: Apropie-te, draga mea, și uită-te! Nădăj- 
duiam să-i presar patul de mireasă cu trandafiri..., pri- 

veşte trandafirii cu care o împodobesc pe drumul ei spre 
ceruri. 

SOPHIE: Sintem pierduti! 

CLAVIGO: Salvează-te, nechibzuitule, salvează-te înainte de 
sosirea zorilor! Şi dumnezeu, care te-a trimis s-o răzbuni, 
să te însoţească! ... Sophie... iartă-mă! Frate, prieteni, 
iertați-mă | 

BEAUMARCHAIS: Cum stinge sîngele său ce curge toată 
văpaia răzbunării din inima mea! Cum se potolește odată 
cu viaţa ce piere din el întreaga mea furie! Se îndreaptă 
spre Clavigo. Mori liniștit, te iert! 

CLAVIGO: Dă-mi mîna! Şi mîna ta Sophie! Și-a dumitale, 
Buenco. Buenco ezită. 

SOPHIE: Întinde-i mîna, Buenco! 

CLAVIGO: Îţi mulțumesc. Eşti cea dintotdeauna. Vă mulțu- 
mesc ! Şi de mai pluteşti încă deasupra acestui loc, tu suflet 
al iubitei mele, priveşte în jos, uită-te la această izbăvire 
cerească, binecuvintează-ne și iartă-mă şi tul... Vin, 
vin şi eu!... Salvează-te, frate! Spuneţi-mi, m-a iertat 
oare? Cum şi-a dat sufletul? 

SOPHIE: Ultimul ei cuvint a fost numele tău nefericit. S-a 
stins fără să-şi ia rămas-bun de la noi. 

CLAVIGO: Vreau s-o urmez şi să-i aduc cuvintele voastre de 
adio. 


Carlos. Un servitor. 


CARLOS: Clavigo? Ucigașule! 

CLAVIGO: Ascultă-mă, Carlos! Vezi în faţa ochilor victimele 
înţelepciunii tale... Şi acum, în numele sîngelui ce ucide 
în curgerea necontenită a ultimului meu licăr de viață: 
Salvează-mi fratele! ... 

CARLOS: Prietene! Ce staţi? Chemaţi un medic! 


Servitorul pleacă. 


CLAVIGO: E în zadar. Salvează-ll Salvează-mi fratele neno- 
rocit! Promite-mi! Ei m-au iertat, așa încît şi eu te iert 
pe tine. Condu-l pînă la graniţă şi... Ah! 

CARLOS bătând din picior: Clavigo! Clavigo! 

CLAVIGO apropiindu-se de sicriul peste care se apleacă :: Marie! 
Mina ta! Îi desface mîinile şi-i cuprinde dreapta. ` 

SOPHIE către Beaumarchais: Fugi;:nenorocitule! Fugi! 

„CLAVIGO: Am mîna ei!-Mina ei. rece de moartă !-Eşti a mea.. 
Şi încă această sărutare de mire. Ah! 

SOPHIE: Moare! “Salvează-te, frate! în pir: 


Beaumarchais o îmbrățișează pe Sophie. e îl. îmbrățișează 
şi ea, făcînd în același SIR o tare, ca peniru a-l „îndepărta. 


pal: 


NOTE 


1 Numele este preluat de Goethe din volumul al IV-lea al Memo- 
riilor citate. 

2 Este vorba de partea de vest a Indiei, pe atunci colonie spa- 
niolă. 

3 Numele este preluat din acelaşi izvor (vezi nota 1). 

4 Goethe se referă la celebra revistă engleză The Spectator, editată 
de Addison și Steele, care a apărut la 1 martie 1711, s-a bucurat de o 
largă recepţie, a fost tradusă și imitată în multe ţări. În Memorii este 
vorba de revista El Pensador, redactată realmente de Clavijo. 

5 Buenretiro, parc renumit, aşezat în apropierea Madridului. 
Beaumarchais face aluzie la un duel care ar putea avea loc în preajma 
acestui parc. 

6 În original „die heilige Hermandad“, iniţial o asociaţie organi- 
zată a oraşelor spaniole pentru a se apăra de tirania nobililor, mai 
tirziu trupe de apărare. Aici expresia este folosită ironic şi vizează 
poliţia. 

7 Pe cînd Marie se referă la moarte, Beaumarchais se gindeşte 
la răzbunare. 


STELLA 


O piesă pentru îndrăgostiţi 


În românește de JEAN LIVESCU 


de creaţie, Stella. O piesă pentru îndrăgostiți (Stella. Ein 
Schauspiel fir Liebende)* a fost cea mai controversată. 
Tipărită în 1776 la Berlin, ea a fost jucată în februarie al ace- 
luiași an pe scena Teatrului Naţional din Hamburg. Cu un deceniu 
înainte, Lessing fusese criticul și secretarul literar al acestui adevărat 
for cultural (1767—69). Vilva stirnită după premieră împarte spiritele 
în două tabere și determină pe activul prelat Johann Melchior Goetze 
să interzică spectacolul. În concepţia sa, teatrul ar avea misiunea să 
întăţișeze virtutea drept o încîntare a spiritului, iar viciile drept calea 
abominabilă ce duce pe om la pierzanie. Filistinii — și nu erau puţini, 
la număr — i s-au raliat. Herder a apreciat însă piesa, iar Wieland 
cel împotriva căruia Goethe își îndreptase batjocoritoarea satiră 
Zei, eroi..., scrie curind după spectacol o recenzie laudativă. Numărul 
edițiilor tipărite, al traducerilor, al parodiilor și prelucrărilor apărute 
în Germania și în afara graniţelor ei sint mărturia de necontestat a 
succesului de care piesa! s-a bucurat la timpul ei. Oricum, actul de 
curaj al tinărului autor, sinceritatea, francheţea cu care punea o pro- 
blemă atît de delicată a trezit uimire dacă nu admiraţie printre con- 
temporani. 
O mai adincă înţelegere a problematicii incluse în piesă au dove- 
dit mai tîrziu scriitori romantici ca Friedrich Schlegel și Ludwig Tieck. 
Din premisele care au dus la cristalizarea Stelei? — premise 
avansate de cercetătorii operei goetheene — sintetizăm pe cele refe- 


* Bibliografie: E. Beutler: Zu Goethes „Stella“. În „Das neue Fo- 
rum“, 1951/52, pp. 97—100; Benno von Wiese: Die deutsche Tragă- 
die von Lessing bis Hebbel, Herausgegeben von ~ 4, 1958, pp. 69—72; 
Emil Staiger: Goethe I, Zürich 1952, p. 174...; W. Kayser: Kunst und 
Spiel. Fünf Goethe-Studien, Göttingen 1961; Rudolf Bach: Glanz und 
Hoffnung — Schwermut der Einsicht. Die beiden Fassungen der „Stella“. 

n ~, Das Leben mit Goethe, München 1960, pp. 20—33; Peter Pfaff: 
Das Glücksmotio im Jugendwerk Goethes, Heidelberg 1965; Andreas 
Amrvald: Symbol und Metamorphose in Goethes „Stella“, Stuttgart 
1971; Lothar Pikulik: Stella. Ein Schauspiel für Liebende. În GD.NJ 
(ed. Walter Hinderer). 

1 Textul originar în WA I, vol. 11, pp. 125—196. Alte ediții critice 
consultate: FA (ed. R. Petsch); HA (ed. W. Kayser). 

2 Traduceri în limba română: Stella. Tragedie în cinci acte, tra- 
ducțiune de Nicolae Miculescu. Retipărită după foiletonul ;Viitoru- 

ritoare la starea de spirit a poetului în momentul conceperii şi redac- 
tării ei (1775). 

Goethe se întorsese la Frankfurt; din ţinuta exterioară a poetului 
eliberat de convenţii, care rătăcea prin împrejurimile oraşului cu 
pletele fluturînd în ploaie și vînt, nu mai rămăsese, după ce-o cunos- 
cuse pe Lili, fiica bancherului Schönemann, aproape nimic. Robit 
de farmecul fetei foarte tinere, inteligente şi cultivate, obligat să se 
supună normelor unei noi existenţe — cea a aristocrației din Frankfurt, 
Goethe nu se mai recunoștea: 

„De ce m-atragi — și nu mă pot opune — 
În vraja ta? 
“N-am” fost ferice singur, orice-ai spune, 
“Şi-n” noaptea grea? 
Mă cuibăream în mica-mi odăiţă, 
Cu luna-n geâm 
" Scăldat în raza-i blindă de zeiţă...“ 


Este desigur posibil ca una dintre componentele care l-a determi- 
nat să scrie pissa să fi fost dorinţa clarificării raporturilor dintre Lili 
și el. 


Necesitatea de-a se dărui, de-a face dovada unei prietenii ade- 
vărate, năzuinţa de-a se confunda cu natura, imboldul de-a arde pe 
altarul dragostei se confruntă cu conștiința vie a titanismului său, a 
genialităţii, cu atracţia irezistibilă pe care lumea ce i se revela cu minu- 
natele ei privelişti şi nebănuite trăiri o exercita asupra lui. Oscilează 
între aceste alternative, dar ultima îl împiedică să se lege definitiv. 
Bipolaritatea va rămîne o caracteristică a poetului care își apără liber- 
tatea, chiar dacă iese din luptă cu inima sîngerîndă. Nu este prima 
dată cînd dispare deliberat din orbita dragostei, nu este prima dată 
cînd se desparte — în acest caz, vremelnic — pentru a face călătoria 
în Elveţia împreună cu fraţii Stolberg. După reîntoarcerea la Frankfurt, 
logodna se deșface. Goethe îi închină totuşi lui Lili prima ediţie a 
Stellei, după ce-i trimisese o copie a manuscrisului cu versurile: 

„Ah, simte ce puternică-i pornirea 
Ce face inimile să se-atragă 

Că, de iubire, vrea-n zadar iubirea 
Să fugă, fată dragă!‘ 


lui“, unde s-a publicat pentru prima oară. Piatra 1874, 68 p.; Stella, 
Clavigo, Egmont, trei tragedii în proză, traducere de Traian Bratu, 
Bucureşti 1925. 

3 Către Belinda (An Belinden), În românește de N. Argintescu- 
Amza, În Goethe, Opere. Poezia, op. cit., pp. 41—42. 

4 A doua și ultima strofă a poeziei intitulate Lui Lili (An Lili), 
traducere de A. Covaci. În: Goethe. Opere, op. cit., p. 44. 

De altfel Ernst Beutler a scos în evidenţă paralelismul frapant 
al discuţiei dintre Stella și Fernando (actul IV) și paginile ce-i cores- 
pund în Poezie și adevăr. Dacă pornim de la aceste premise, putem 
vedea, în ultimă instanţă, în Fernando atit un portret cifrat al tinăru- 
lui Goethe, cît şi o confesiune a concepţiei sale despre dragoste şi căsă- 
torie. Goethe avea suficientă imaginaţie ca să-și închipuie logodnica 
în dubla ipostază de iubită și soţie, dacă emitem ipoteza că ar fi fost 
necesar un model, de la care să fi pornit. Dar am simplifica atît inten- 
ţia cît și realizarea piesei dacă am recurge exclusiv la explicaţii bio- 
grafice. 

Căci motivul central al piesei — personajul ce pendulează neho- 
tărît între două femei — și întreaga complexitate a problemelor legate 
de specificul acestei constelații dramatice trece dincolo de limitele 
trăirii subiective. Goethe însuși nu se afla într-o asemenea situaţie. 
Dar trista experienţă a poetului Biirger* care abia căsătorit cu Dorette 
(1774) se îndrăgostește de Molly, sora mai mică a soţiei, era încă vie. 
Rătăciţi în labirintul mistuitoarelor pasiuni, cei trei rămîn împreună 
pînă la moartea Dorettei (1784). Mai mult, chiar în preajma lui Goethe 
se desfăşoară o dramă asemănătoare?. Şi nu era oare pe buzele tuturor 
odiseea sentimentală a lui Jonathan Swift, nefericita sa dragoste osci- 
lantă între Vanesa și Stella? Însuşi titlul piesei goetheene pare sugerat 
de iubita scriitorului englez. 

Dar în afară de aceste exemple oferite de viaţă, Goethe mai cu- 
noștea valorificarea poetică a motivului, de către Lessing în Miss 
Sara Sampson (1755) sau de către Christian Felix Weisse în Amalia. 
Intenţiona să-și încerce puterile şi el? Să creeze ceva mai valoros? 
Nu este exclus. Acestor impulsuri li se mai adaugă convingerea speci- 


5 Ernst Beutler, Zu Goethes „Stella“. În „Das neue Forum“ 1951/52, 
pp. 97—100. 

* Gottfried August Bürger (1747—1794), poet liric, întemeietorul 
baladei culte germane (Lenore); a rămas în istoria liricii germane 
prin sonetele dedicate lui Molly şi a poeziilor în care valorifică creator 
elemente din folclorul german. În calitatea sa de profesor de filologie, 
filozofie şi istorie la Universitatea din Göttingen, Bürger a redactat 
o serie de scrieri cu caracter teoretic-estetic și a tradus din Homer şi 
Shakespeare; adaptarea și extinderea povestei Minunatelor călătorii 
ale baronului von Münchhausen (Wiinderbare Reisen zu Wasser und 
zu Lande, Feldzige und lustige Abenteuer des Freiherrn von Minchhau- 
sen, 1786) a devenit una din cărţile cele mai populare din epoca sa. 

7 Ne referim la situaţia delicată în care se afla Friedrich Heinrich 
Jacobi (1743—1819), scriitor și filozoi german, fratele poetului Johann 
Georg Jacobi; căsătorit, el este însă puternic legat sufletește de 
Johanna Fahlmer, o rudă a sa. Goethe, care era în bune relaţii cu amîn- 
doi şi aprecia calităţile Johannei, înzestrează figura Ceciliei cu unele 
dintre trăsăturile prietenei sale. 

fică curentului „Sturm und Drang“, convingere pe care Goethe o valo- 
rificase încă în Suferințele tînărului Werther (1774): nici o bucurie, 
nici o plăcere nu are durată; ea se transformă în melancolie, în durere 
și pînă la urmă piere. Orice trăire poartă în ea germenii vremelniciei, 
ai nimicniciei, chiar cea mai autentică simţire se convertește în plictis 
ucigător. Nimic n-ar fi mai perisabil ca dorința odată împlinită. 
În această perspectivă proiectează Goethe dragostea și căsătoria bazată 
pe dragoste. Şi tot în acest sens el pune discret dar foarte serios pro- 
blema caracterului temporar al oricărei legături sentimentale și — 
ce era mai dificil pentru epoca lui — problema caducităţii căsătoriei, 
mereu în funcţie de capacitatea și necesitatea partenerilor de-a iubi, 
în funcție de temperamentul și individualitatea lor, ca şi de cencepția 
lor etică. 

Dragostea împlinită a lui Fernando, prima și adevărata lui dra- 
goste se stinge. Cecilia a trezit bărbatul în el, i-a dăruit o fetiță, dar 
nu-l poate păstra, nu-l poate recuceri mereu. Dragostea ei statornică 
de soţie e o flacără ce arde molcom, fără a putea transfigura cotidianul. 
Cuprins de plictis, de neliniște, Fernando pleacă în lume, o întilnește 
pe Stella, care-l farmecă cu freamătul pasiunii ci curate şi-i preface 
viața în vis. Dar oricît de înflăcărată este dragostea ei, Fernando se 
trezeşte la realitate. Dăruirea necondiționată a Stellei nu-i poate adorm 
conștiința. Imaginea soţiei părăsite îl chinuie odată cu monotonia 
vieţii retrase. Dragostea împlinită — a doua iubire puternică, sinceră 
la origine ca şi prima — nu-l mai satisface. Fernando o părăseşte 
și pe Stella — Goethe lasă motivul determinant, deschis — pleacă în 
căutarea Ceciliei, dar și împins de-o neliniște, de un zbucium interior 
care nu-i îngăduie să se statornicească. Negăsind-o, el se aruncă în 
viltoarea vieţii, își încearcă norocul în luptă, cutreieră lumea. Şi odată 
ce nici aceste trăiri nu-i mai oferă nimic, regăsește drumul spre Stella, 
Şi-n casa ei se reintilneşte cu cele două femei care-i dăruiseră dragostea. 
Prin implicarea lui Fernando în sfera acţiunii, Goethe prefigurează. 
conflictul. 

Trama aminteşte de piesele sentimentale ale lui Jacobi, de roma- 
nele lui Gellert. Fundate pe această situaţie, etapele fabulaţiei se 
desfăşoară potrivit psihicului personajelor participante, cu incontes- 
tabilă legitate, ducind la punctul culminant şi la rezolvarea conflictu- 
lui conform predispoziţiilor individualităţii, caracterului celor ìn cauză. 

În esenţa ei Stella nu este o piesă de acţiune. Abia la stirşitul 
actului H hotărîrea Ceciliei de a părăsi casa Stellei conferă dinamism 
momentului. La sfirşitul celui de-al treilea act, Fernando se hotărăște 
pentru Cecilia și vrea să plece împreună cu ea şi Lucia. Întilnirea cu 
Stella (actul IV) îl tace să-și schimbe planul. În ultimul act, Stella 
este cea care vrea să renunțe în favoarea soţiei. Fernando nu vede 

ME Da, Pe asumi ai „atasa a 


nici o ieșire și întinde mîna spre pistol. Dialogul se curmă, legenda 
despre contele de Gleichen se convertește într-o parabolă a iubirii 
fără de margini. 

se inţelege de la sine că Goethe nu dă o soluţie exemplară. Rezol- 
varea oferită de legendă nu poate fi luată ad litteram. Ea îi împacă 
doar pe cei trei, ajutindu-i să treacă peste un moment foarte dificil. 
Nu este vorba de justificarea bigamieif, nici de un compromis între 
forţele iubirii și instituția căsătoriei. Propunerea Ceciliei înseamnă 
resemnare, înțelegere, dorinţa justificată de a rămîne prieteni în vir- 
tutea dragostei ce i-a legat odată, cîndva, înainte și după nașterea 
Luciei. Parabola nu-i decît modalitatea de a împiedica hotărîrea funestă 
a lui Fernando. Scena a doua a actului V — dialogul dintre Cecilia 
și soțul regăsit — conţine de fapt, rezolvarea propriu-zisă, cu totul în 
spiritul raţional al soţiei: 

„Cecilia: [...) Vreau să ne despărţim fără să ne înstrăinăm. Vreau 
să trăiesc departe de tine și să fiu martora fericirii tale. Vreau să fiu 
confidenta ta, mie să-mi destăinuiești bucuriile și necazurile. Singura 
mea fericire să fie scrisorile tale, iar ale mele să-ţi pară o vizită plă- 
cută... Și astfel rămii al meu, nu ești surghiunit cu Stella în cine știe 
ce colţ de ţară, ne iubim, participăm unul la viaţa celuilalt.“? 

Dar aceste cuvinte înțelepte, justificate atit psihologic cît și logic, 
sînt puse în umbră de legenda despre soarta contelui de Gleichen. 
J.F. Schneider! relevă, pe bună dreptate, o oarecare nesiguranţă 
în rezolvarea cenflictului, rezultată din propria nedumerire a poetului 
la cei douăzeci şi șase de ani ai săi. Şi dacă Gcethe ar fi renunțat doar 
la ultimele două rînduri!! ale legendei, rezolvarca n-ar mai fi scanda- 
lizat pe atunci opinia publică. 

Pentru cititorul atent piesa include o problemă desigur foarte 
dificilă, cu implicaţii dincolo de cazul singular. În figura Stellei, 
Goethe concretizează o tendinţă notorie a cuvintului Sturm-und- 
Drang: eliberarea relaţiilor de dragoste din lanţurile ccnvenţiei, accep- 
tarea ei ca o forţă dezlănţuită a naturii. 


8 Cit de ciudat ar părea, Eduard Castle vorbeşte în lucrarea sa 
In Goethes Geist, Wien/Leipzig 1926, de bigamie ca şi Dieter Weber 
în Rezeptionsgeschichte oder Winkungsăstheiik, Stuttgart 1978. Goethe 
facilitează interpretarea prin precizarea de la sfîrşitul legendei: „O 
singură locuinţă, un singur pat, un singur mormiînt.“ Dar legenda 
rămîne în limitele ei, aplicarea nu-i obligatorie, Goethe lasă să cadă 
repede cortina peste cei trei care s-au împăcat, mulțumindu-se doar 
cu cîteva replici. 

° Stella. O piesă pentru îndrăgostiţi, în prezentul volum p. 354. 

10 J.F. Schneider, Die deutsche Dichtung zwischen Barock und 
Klassizismus, Stuttgart 1924, p. 331. 

1 „Şi astfel o singură locuință, un singur pat, un singur mormint 
le-a fost adăpost pentru fericirea și iubirea lor.“ Stella, p. 353. 

Într-adevăr, dragostea Stellei pentru Fernando este condiţia 
existenţei, însăşi raţiunea ei; acceptă să trăiască departe de lume, 
alături de cel pe care-l iubește cu dragoste curată, doar pentru el. 
Chiar după ce este părăsită, viața Stellei se desfășoară sub semnul 
dragostei pentru Fernando, dăruirea ei nu cunoaște margini. Odată 
revenit, ea nu-l întreabă de ce a plecat și dacă va rămîne. Nu-l judecă 
din punct de vedere moral şi-i înțelege năzuinţele contradictorii, 
neliniștea ce-i tulbură sufletul. 

Iubirea ei — nicidecum platonică — pare a fi un blestem, așa 
cum fusese dragostea Isoldei, o pasiune oarbă, și se deosebește prin 
aceasta de idealul etic al epocii în care piesa a fost concepută și scrisă. 
În Stella sînt concentrate toate trăsăturile specifice a ceea ce înţelegem 
prin Empfindsambheit, sentimentalismul; ea nu poate fi concepută 
în afara acestei direcţii. Dragostea ei absolută întruchipează glasul 
curat al inimii simţitoare, așa cum acesta fusese cultivat de la Gellert 
încoace în numeroase poezii, romane și drame ale literaturii germane. 
Entuziasmul care însutleţește tot ceea ce spune Stella izvorăște dintr-o 
capacitate infinită de simţire. De la predecesoarele ei a moștenit nu 
numai darul analizei psihologice, ci și al introspecţiei. Gustă din plin 
beatitudinea şi savoarea simţirii. Contesiunea trăirilor îi este tot „atit 
de necesară ca aerul, şi farmecul că o face nemijlocit nu este tulburat 
nici de elementul fatal al narcisismului.““12 

Spre deosebire de Stella, Cecilia concentrează calităţile unei firi 
echilibrate. Este mai matură, experienţa vieţii ei mai bogată. Căsă- 
toria și obligaţiile faţă de Lucia o fac să se orienteze mai bine în reali- 
tate. Obosită, ștearsă, descurajată la începutul acţiunii, Cecilia își 
revine în prezența Stellei pentru a atinge apogeul individualităţii sale 
în momentul în care iubita află că ea este soţia lui Fernando. Pe cînd 
Stellei îi fuge pămîntul de sub picioare și însăşi viaţa ii pare pericli- 
tată, Cecilia o consolează și-o linişteşte. Încetul cu încetul strălucirea 
Stellei păleşte faţă de tăria de caracter, față de mărinimia, înţelegerea 
și bunătatea Ceciliei. Aceasta mărturisește că sentimentul pe care-l 
poartă după atiţia ani lui Fernando nu e egoist, ci dragostea unei 
soții care-și poate sacrifica însăşi căminul pentru fericirea soţului. 
Afecțiunea pentru Fernando e în prezent doar o amintire a trecutului, 
iar Cecilia însăși o întruchipare a tendinţelor secolului luminilor, a raţio- 
nalismului. 

Dacă luăm în considerare, pe de o parte pasiunea și sensibilitatea 
Stellei, pe de alta echilibrul raţional al Ceciliei; farmecul frust al tine- 
reţei în opoziţie cu roadele maturității, plutirea în spaţiul fericirii în 
contrast cu ancorarea în realitate, în viață, oscilaţia lui Fernando 


12 Lothar Pikulik, Stella..., op. cit., pag. 91. 

între cele două extreme devine plauzibiă și psihologic justificată. 
Căci amîndouă, atit Cecilia cît și Stella, corespund unor necesităţi 
sufletești determinate de structura lui psihică. Fernando pare să întru- 
chipeze, într-o oarecare măsură, ezitările şi sfişierile provocate de 
bipolaritatea poetului în relaţiile sale sentimentale. Desigur, pe Goethe, 
ca și pe Fernando, îl însufleţește trăirea exclusivă a dragostei adevă- 
rate. Ca şi Fernando, Goethe o iubeşte sincer şi pe Friederike Brion, 
și apoi, după un timp, pe Lili. Dar clipele de extaz trec, neliniștea îl 
roade, statornicia, limitarea în cercul îngust al îndatoririlor familiale îl 
ucid. Sentimentul lîncezirii, al plictisului se instaurează și în viaţa lui 
odată cu trecerea inevitabilă a timpului, iar necesitatea evadării e 
și la el tot atît de puternică — mult mai puternică — decit la Fernando. 
Dar acest portret psihic nu corespunde doar lui Goethe şi eroului 
său, ci tipului uman conceput de mișcarea Sturm und Drang, este 
încarnarea năzuințelor acesteia. 


Din acest tip, care apăruse în literatura germană odată cu Wer- 
ther, ca şi din factura diferită atribuită personajelor feminine, reiese 
limpede de ce nici soluționarea tragică a conflictuluii? nu schimbă 
esenţa piesei. Contradicţiile inerente, generate de concepţia fundamen- 
tal diferită asupra psihicului personajelor — Stella descinde din 
Empfindsamleit, Fernando din viziunea despre lume și viaţă a Sturm 
und Drâng-ului, iar Cecilia reprezintă filozofia epocii luminilor — nu 
puteau îi eliminate. Cele trei personaje nu se constituie ca entităţi 
vii, întregi, individualizate, ci amintesc mai curînd de alţi eroi născuţi 
în diferite curente literare și noologice anterioare. Avind caracteris- 
tici corespunzătoare originii lor, ele nu pot fi aduse la un numitor 
comun alconcepţiei despre lume și ca atare nu pot conferi piesei unitate, 

Exegeza mai scoate însă la lumină un fapt semnificativ: Goethe 
nu scrie piesa pentru el sau doar pentru el, ci după cum indică în sub- 
titlu, el concepe „o piesă pentru îndrăgostiţi“, o scrie pentru generaţia 
care ca şi el avea pe atunci — în 1775 — douăzeci și şase de ani. Con- 
fruntă deci concepţia nouă despre dragoste cu normele etice burgheze, 
relativizate de valul de sentimentalism ce invadase Europa în a doua 
jumătate a secolului al XVIII-lea. În noile condiţii, raporturile dintre 
cele două sexe necesită o nouă definire. Și Goethe încearcă să o dea 
prin Stella. Cei ce se iubesc nu au altă justificare decit dragostea, și 
ceea ce realizează sau păcătuiesc, în numele ei, trebuie prețuit sau 
iertat. Un sentiment de mărinimie și o adincă înțelegere umană exclud 
verdictul, intoleranţa, condamnarea morală. Stella și, mai cu seamă, 


13 În 1803 Goethe modifică sfirșitul piesei: propunerea Ceciliei 
vine prea tirziu, Stella se otrăvește, iar Fernando se împușcă. Vezi 
nota 7, p. 354. 

Cecilia se situează în lumina acestor idealuri etice pe poziţii avansate. 
Ele sînt purtătoarele noii concepţii fiindu-i, evident superioare pe plan 
moral lui Fernando. Goethe își alege personajele dintr-o clasă socială 
în care libertatea sentimentală era un privilegiu, condiţiile economice 
stabile permiţindu-i, de pildă lui Fernando, s-o guste din plin. 

În concluzie, dacă raportăm piesa la realitatea socială a perioadei 
cînd a fost elaborată, problemele abordate converg spre confruntarea 
cu concepţia tradiţională în vigoare pe atunci despre dragoste, căsă- 
torie și etică, şi reprezintă tentativa îndrăzneață de-a o contrazice, 
Drama lui Goethe este prima mărturie a literaturii germane moderne, 
în care instituţia căsătoriei, mai înainte doar un aranjament economic 
burghez, este pusă într-o lumină atît de nobilă. Surprinzător este faptul 
că tocmai autorul lui Werther şi al lui Clavigo proslăveşte dragostea 
în cadrul căsătoriei. Dacă ar îi făcut-o Goethe cel matur nu ar îi uimit 
pe nimeni. 

Privită în perspectiva istoriei literare, Stella ilustrează trecerea 
de la iluminism la curentul Sturm und Drang şi noua epocă care abia 
se contura în evoluţia lui Goethe. Un hibrid, în care raţionamentul 
logic coexistă cu sentimentul profund şi superioritatea renunţării, 
faptul real cu consecinţele lui. Stella nu reprezintă o mare realizare 
artistică. Reorientarea spre dramaturgia lui Lessing, mai puternică 
în Stella” decît în Clavigo, şi soluţia în fond utopică a conflictului n-o 
ridică spre înalte cote valorice. Dar în mod paradoxal, prima versiune 
corespunde mai curînd epocii Sturm und Drang. Piesa tace parte din 
categoria creaţiilor care abia după lăsarea cortinei străbat cu între- 
bările lor în straturile mai adinci ale conştiinţei. Căci problematica 
lor, întreagă sau parţială, se menţine încă în actualitate. În orice caz 
este de reţinut forma ei iniţială. Căci finalul celei de-a doua versi- 
uni — în care soluţia aleasă se bazează doar pe neînţelegeri pripite 
ale personajelor — contrazice conceptul despre tragic, se situează pe 
poziţiile deja depăşite ale tragediei burgheze a secolului luminilor, 
menţinind piesa sub raport axiologic la nivelul platitudinii. 

Eliberat de prejudecăţi, demersul critic dezvăluie încă destule 
valori, dacă se ia în considerare constelația ciudată care a determinat 
conceperea piesei. Așa se explică faptul că în ultimii ani Stella a fost 
reprezentată destul de des pe multe dintre scenele germane. Merită 
citat spectacolul regizat de Luc Bondy la Darmstadt, şi cel de la 
Zürich din același an (1973); la Hamburg, piesa a figurat în reperto- 
riul stagiunii 1976-77, regizor fiind Wilfried Minks; la Heidelberg a 
fost jucată în aceeași stagiune, sub conducerea lui Frank Giinther. 


14 Stella poate îi plasată în imediata apropiere a primei tragedii 
burgheze Miss Sara Sampson. 

Din 1947 pină în 1975 statistica constată în total 384 de spectacole 
în douăzeci de concepţii razizorale pe teritoriul Republicii Federale 
Germania'5. În 1982, cu ocazia commorării a 150 de ani de la moar- 
tea marelui poet, Stella a fost jucată și la Weimar, în R.D.G. 

Prin atmosfera densă și autentic conținut emoțional, prin limba 
purtată de entuziasm și simţire, Stella își lezitimează — cu toate că 
rămîne în ariergarda pieselor goetheene — dreptul la existenţă. Mai 
mult, ea anticipează prin problematica ei Afinităţile elective, unul 
dintre romanele de maturitate ale marelui scriitor. 


15 După Dieter Hadamczik, Jochen Schmidt, Werner Schulze — 
Reimpell, „Was spielen die Theater?“ Bilanz der Spielpläne in der Bun- 
desrepublik Deutschland 1947—1975, Köln 1978, p. 40. 

STELLA 


PERSONAJELE 


STELLA 

CECILIA, la început sub numele de Madame Sommer 
FERNANDO 

LUCIA 

VECHILUL 

HANGIŢA 

ANNCHEN 

KARL 

SERVITORI 


ACTUL ÎNTÎI 


Într-un han de poștă. 
Se aude sunînd cornul unui surugiu. Hangiţa. 


HANGIȚA: Karl! Karl! 
Vine un băiat, 


BĂIATUL: Ce este? 

HANGIȚA: Pe unde naiba umbli? leşi afară, vine poștalio- 
nul. Condu-i înăuntru pe călători, du-le bagajele. Mișcă-te! 
Iar te codeșşti? 


Băiatul iese. 


HANGIȚA strigînd în urma lui: Las” că-ţi scot eu morocăneala 
asta din tine! Un băiat de serviciu trebuie să fie oricind 
săritor şi bine dispus. De nu, cînd un asemenea păcătos 
ajunge stăpîn, s-alege praful de el. De mi-o trece vreodată 
prin minte să mă mărit din nou, e numai pentru că unei 
femei îi vine greu să ţină-n frâu pe netoţii ăştia! 


Madame Sommer, Lucia în costume de călătorie, Karl. 


LUCIA ducînd o valiză, către Karl: Lasă, nu-i nevoie, nu-i 
grea; ia mai degrabă cutia din mîinile mamei. 

HANGIȚA: Sluga dumneavoastră, doamnelor! Aţi sosit de- 
vreme. De obicei trăsura întirzie. 

LUCIA: Am avut un surugiu tînăr, vesel şi isteţ; cu unul ca 
el aș putea cutreiera lumea-ntreagă. Și eram numai noi 
două şi fără prea multe bagaje. 

HANGIȚA: Dacă doriţi să luaţi masa, vă rog să aveţi îngă- 
duinţa şi să mai aşteptaţi mâncarea nu e încă gata. 

MADAME SOMMER: Ai putea să-mi dai puţină supă? 

LUCIA: Eu nu mă grăbesc. Pînă una-alta te rog să te îngri- 
jeşti de mama. 

HANGIȚA: Îndată. 

LUCIA: Să fie însă o supă foarte bună! 

HANGIȚA: Cit de bună mă pricep s-o fac. Tese. 

MADAME SOMMER: Nu te poţi dezobișnui să porunceşti! Ar 
fi trebuit să-ţi dai seama de asta pe parcursul călătoriei. 
De fiecare dată am plătit mai mult decît am consumat, 
iar în situaţia noastră... 

LUCIA: Nu ne-a lipsit niciodată nimic. 

MADAME SOMMER: Dar nici departe de lipsă n-am fost. 


Intră  surugiul, 


LUCIA: Ei, surugiule, ce mai faci? Bacșişul, nu-i aşa? 

SURUGIUL: Nu v-am adus cu iuţeala unui curier special? 

LUCIA: Vrei să spui că meriţi ceva în plus, nu? Dacă-aș 
avea cai, pe dumneata te-aș alege vizitiu. 

SURUGIUL: Vă stau la dispoziţie și fără cai. 

LUCIA: Poftim! 

SURUGIUL: Mulţumesc, domnişoară! Nu mergeţi mai de- 
parte? 

LUCIA: Deocamdată răminem aici. 

SURUGIUL: Vă las cu bine! Jese. 

MADAME SOMMER: Citesc pe chipul lui că i-ai dat prea 
mult. 

LUCIA: Era mai bine să plece murmurind? A fost tot timpul 
prietenos cu noi. Spui mereu, mamă, că-s încăpăţinată; 
cel puţin nu-s zgîrcită. 

MADAME SOMMER: Te rog, Lucia, nu înţelege pe dos ce-ţi 
spun. Preţuiesc la tine firea deschisă, la fel voioșia și lar- 
gheţea. Astea-s virtuți numai cînd nu depăşesc anumite 
limite. 

LUCIA: Îmi place într-adevăr orăşelul ăsta, mamă. lar casa 
de peste drum e probabil a doamnei căreia trebuie să-i 
țin de-acum încolo companie? 

MADAME SOMMER: Mă bucur că-ți place locul unde-ţi este 
dat să trăieşti. 

LUCIA: Pare liniștit, după cîte îmi dau seama. În piaţa mare 
parcă-i duminecă! Doamna are o grădină frumoasă şi 
se spune că-i cumsecade; să vedem cum ne vom înţelege. 
La ce priveşti, mamă? 

MADAME SOMMER: Lasă-mă, Lucia! Eşti o fată fericită că 
n-ai amintiri! Pe-atunci era altfel! Nimic nu-i mai dureros 
pentru mine decit să intru într-un han de poştă. 

LUCIA: Unde nu găseşti tu prilej să te chinui! 

MADAME SOMMER: Şi n-am oare motiv? Cu totul altfel era 
pe atunci, scumpa mea, cînd călătoream cu tatăl tău, 
cînd petreceam prin lumea largă cele mai frumoase zile 
ale vieţii noastre. Primii ani de căsătorie! Atunci toate 
aveau pentru mine farmecul noutăţii. Şi a trece în fugă, 
la braţul lui, prin faţa a mii şi mii de lucruri, cînd orice 
nimic devenea interesant datorită spiritului lui, dragostei 
sale... 

LUCIA: Şi mie-mi place să călătoresc. 

MADAME SOMMER: Şi cînd apoi, după o zi de arșiță, după 
tot felul de întimplări neplăcute sau după vreun drum 
greu iarna, cînd intram în vreun han, chiar mai modest 
ca acesta, ne bucuram amindoi chiar de cele mai simple 
condiţii, şedeam alături pe-o bancă de lemn, mîncam 
împreună omletă cu cartofi fierţi... Altfel era pe atunci! 

LUCIA: Acum e vremea să-l uiţi. 

MADAME SOMMER: Ştii tu ce înseamnă a uita! Scumpă 
copilă, tu n-ai pierdut încă, slavă domnului, nimic care să 
nu poată fi înlocuit. Din clipa cînd m-am convins că m-a 
părăsit, a pierit orice bucurie din viața mea. Nu mai eram 
eu, nu mai aveam nici un dumnezeu. Abia îmi mai aduc 
aminte de starea aceea. 

LUCIA: Nici eu nu mai știu decit că stăteam pe patul tău şi 
plingeam pentru că plingeai tu. Era în odaia verde, pe 
pătuc. De odaia asta mi-a părut rău cel mai mult atunci 
cînd am fost nevoite să vindem casa. 

MADAME SOMMER: Aveai atunci şapte ani şi nu se putea 
să-ţi dai seama de ce-ai pierdut. 


Intră Annchen cu supa, Hangița, Karl. 


ANNCHEN: Am adus supa pentru doamna. 

MADAME SOMMER: Îţi mulțumesc, drăguță! E fetiţa dumi- 
tale? 

HANGIȚA: Mi-e fiică vitregă, doamnă! Cum e însă cuminte, 
e ca şi fata mea, căci eu n-am copii. 

MADAME SOMMER: Eşti în doliu? 

HANGIȚA: După bărbatul meu, pe care l-am pierdut acum 
trei luni. N-am trăit împreună nici măcar trei ani. 

MADAME SOMMER: Se pare însă că te-ai consolat întrucîtva. 

HANGIȚA: O, doamnă! O femeie ca mine n-are vreme să 
plingă şi nici, din păcate, să se roage. Aici e la fel şi-n zile 
de sărbătoare, şi-n zile de lucru. Dacă nu se-ntimplă să 
citească pastorul vreun prohod sau dacă nu auzi vreun 

cîntec de jale... Karl, adă două şervete şi așază tacîmul 
aici, la capătul mesei! 

LUCIA: A cui e casa de peste drum? 

HANGIȚA: E a doamnei baroane. O femeie tare de treabă. 

MADAME SOMMER: Mă bucur că o vecină spune acelaşi 
lucru pe care l-am auzit și de la oamenii din locuri depăr- 
tate. Fiica mea rămîne de-acum înainte la ea şi-i va servi 
drept doamnă de companie. 

HANGIȚA: Vă urez succes, domnişoară! 

LUCIA: lar eu îmi urez să-mi placă! 

HANGIȚA: Aţi avea un gust neobişnuit, dacă nu v-ar fi pe 
plac societatea doamnei baroane! 

LUCIA: Cu atit mai bine! Dacă-i nevoie să mă supun cuiva, 
trebuie să mă îndemne și inima, şi voinţa ; altfel nu reușesc. 

HANGIȚA: Ei bine, o să mai vorbim în curînd şi-mi veţi 
spune dacă vorbele mele sint adevărate. E norocos ori- 
cine trăieşte în preajma doamnei baroane. Cum o creşte 
fata mea un pic, are s-o slujeacă vreo cîțiva ani, şi asta 
o să-i prindă bine pentru toată viaţa. 

ANNCHEN: Numai de-aţi vedea-ol E atit de drăgălașă! Atit 
de drăguță! Nici nu vă închipuiţi cum vă așteaptă. Și 
pe mine mă iubeşte. Nu vreţi să mergeţi la ea? Vă înso- 
țesc eu. 

LUCIA: Trebuie să mă aranjez mai întîi, şi apoi vreau să şi 
mănînc. 

ANNCHEN: Mămico, îmi dai voie să mă duc? Vreau să-i spun 
doamnei că a venit domnişoara. 

HANGIȚA: Du-te! 

MADAME SOMMER: Şi spune-i, fetiţo, că am vrea să ne pre- 
zentăm îndată după masă. Annchen iese. 

HANGIȚA: Fata mea ţine grozav la ea. E de altfel cea mai 
bună ființă din lume, iar întreaga ei bucurie sînt copiii. 
Îi învaţă să facă felurite lucruri şi să cînte. Ia fete de țăran 
s-o servească pînă capătă îndeminare, apoi caută pentru 
ele o partidă bună ca să le mărite; şi așa-și petrece vremea 
de cînd i-a plecat bărbatul. E de neînțeles cum poate să 
fie atit de nenorocită şi totuşi atit de prietenoasă și de 
bună. 

MADAME SOMMER: Nu e văduvă? 

HANGIȚA: Dumnezeu știe! Domnul e plecat de trei ani şi 
n-a mai dat nici un semn de viaţă, nu se aude, nici nu se 
ştie nimic despre el. Și doar l-a iubit mai presus de orice. 
Cind bărbatul meu începea să povestească despre ei, nu 

mai termina. Tot spunea şi iar spunea! Eu însămi zic că 
nu-i pe lume o asemenea ființă. An de an, în ziua cînd 
l-a văzut pentru ultima dată, nu primeşte pe nimeni, 
se închide în casă. Şi alteori, cînd vine vorba de el, ţi se 
rupe inima de durere. 

MADAME SOMMER: Nefericita | 

HANGIȚA: Despre povestea asta se pot spune multe. 

MADAME SOMMER: Cum adică? 

HANGIȚA: Nu-mi prea vine să vorbesc. 

MADAME SOMMER: Te rog! 

HANGIȚA: Dacă nu mă trădaţi, pot să vă încredinţez ceea 
ce ştiu. Să fi trecut mai bine de opt ani de cînd au venit 
aici. Au cumpărat proprietatea, nu-i cunoştea nimeni, li 
se spunea domnul și doamna. El părea să fie un ofiţer 
îmbogăţit în servicii militare străine şi care voia să se 
retragă. Pe-atunci ea era tînără de tot, n-avea mai mult 
de șaisprezece ani și era frumoasă ca un înger. 

LUCIA: În cazul ăsta n-are acum mai mult de douăzecişipatru 
de ani. 

HANGIȚA: Pentru virsta ei a adunat destulă amărăciune. A 
avut un copil, i-a murit curînd, mormîntul i l-a săpat în 
grădină, acoperit doar cu brazde, iar de cînd domnul e 
plecat, dînsa a făcut acolo un locşor ferit de ochii lumii și 
şi-a pregătit şi mormîntul ei. Răposatul bărbatu-meu era 
om în vîrstă şi nu se înduioşa uşor; dar despre nimic nu-i 

„plăcea mai mult să povestească decit despre fericirea celor 
doi, cîtă vreme au trăit împreună. Parcă deveneai alt 
„0m, spunea el, numai cînd îi priveai cum se iubesc. ` 

MADAME SOMMER: Sint cu inima alături de. ea. 


HANGIŢA: Dar cum se întimplă. Se spunea că domnul are 
idei ciudate, la biserică cel puţin nu venea deloc; iar 
„„ oamenii care n-au. religie n-au nici un dumnezeu și nu 
ţin seama de nimic. Dintr-o dată s-a auzit că domnul a 
plecat. S-a dus şi dus a fost. 
DOAMNA SOMMER aparte: Parcă-i oglinda MEIN: meu 
destin! PH 
HANGIȚA: Şi-atunci a început să vuiască tirgul de zvonuri. 
Era tocmai pe vremea cînd am venit aici ca tînără căsă- 
torită, se împlinesc trei ani la Sfîntul Mihail. Şi fiecare om 
ştia altceva, îşi șopteau chiar că nici n-au fost vreodată 
cununaţi. Dar să nu mă trădaţi! Se spunea că domnul 
era' de neam mare, că a răpit-o şi cîte de-alde astea. Aşa-i 


320 ta 


totdeauna, e de ajuns ca o fată să facă un pas greșit, că 
se căieşte viaţa-ntreagă. 


Intră Annehen, 


ANNCHEN: Doamna vă roagă foarte mult să veniţi îndată 
la ea; vrea numai să vă vadă şi să vă vorbească o clipă. 

LUCIA; Nu se cuvine să mă prezint în rochia asta. 

HANGIȚA: Duceţi-vă, nu pune preţ pe haine, vă dau cuvintul 
meu! 

LUCIA: Vrei să vii cu mine, fetiţo? 

ANNCHEN: Cu dragă inimă! 

MADAME SOMMER: Lucia, o vorbă! Hangiţa se îndepăr- 
tează. Nu cumva să ne trădezi! Să nu scoţi c vorbă despre 
starea, nici despre soarta noastră. Poartă-te cu tot res- 
pectul. 

LUCIA: N-ai nici o grijă! Tata a fost negustor, a plecat în 
America, a murit, astfel că situaţia noastră... N-ai nici 
o grijă; am povestit atit de des basmul ăsta. Tare. Nu vrei 
să te odihnești puţin? Coana hangiţă îţi va oferi desigur o 
cămăruţă cu un pat. 

HANGIȚA: Chiar am o cămăruţă drăguță şi liniştită, spre gră- 
dină. Luciei. Vă doresc din tot sufletul ca doamna baroană 
să vă placă. 

` Lucia și Annchen ies. 


MADAME SOMMER: Fiica mea își ţine nasul cam pe sus. 

HANGIȚA: Aşa-i tinerețea. Cu timpul valurile astea de min- 
drie se domolesc. 

MADAME SOMMER: Cu atît mai rău. RA 

HANGIȚA: Poftiţi, doamnă, vă rog. Jes amîndouă. 


Se aude un surugiu. 

Întră Fernando în haine de ofiţer, un servitor. : 
SERVITORUL: Să pun să înhame din nou şi să vă incarc 
lucrurile? 
FERNANDO: Adă-le înăuntru, îți spun. Nu plecăm mai 
departe, auzi? ETN; 

SERVITORUL: Nu? Spuneați... 
FERNANDO: Spun să ceri o cameră și să-mi duci acolo lucru- 
rile. Le Să i d 

Servitorul iese. 


FERNANDO îndreptindu-se spre fereastră: lată-te din nou! 
Privelişte divină! Deci aşa te revăd? Acesta-i locul în 
care-am fost fericit! Cit e de liniştită casa! Nu-i deschisă 
nici o fereastră. Pustie e galeria pe care am stat de atitea 
ori! Ia seama, Fernando, îţi faci speranţe din înfăţişarea 
schimnică a casei. Să-i fi rămas, în singurătatea ei, gindul 
la Fernando? S-o fi preocupat numai asta? A meritat el 
oare așa ceva? Atit de nou şi de însemnat mi se pare 
totul de parcă m-aş deștepta iarăși la viaţă după un somn 
de moarte pustiu, lung şi rece. Arborii, fintîna, totul, 
totul! De cîte ori n-am privit de la fereastră cum se scurge 
apa prin jgheaburi! Susurul ei e pentru mine o melodie, 
o melodie de aducere aminte. Şi ea? Trebuie să fie aceeași. 
Da, Stella, nu te-ai schimbat, aşa-mi spune inime. Cît 
de puternic mă-ndeamnă spre tine! Dar nu vreau, şi nici 
nu pot! Trebuie mai întîi să mă reculeg, să mă conving 
că-s în adevăr aici, că nu mă amăgeşte vreun vis, așa cum 
de-atitea ori, în somn sau veghind, m-au îndreptat paşii 
de pe meleaguri îndepărtate spre locurile acestea! Stella! 
Stella! Vin! Nu simți cît sint de aproape? Să uit totul în 
braţele tale! ... Și dacă tu, umbră scumpă a nefericitei 
mele soţii, plutești în jurul meu, iartă-mă și îndepărtea- 
ză-te! Tu te-ai prăpădit, dă-mi voie să te uit, să uit totul 
în braţele acestui înger, să uit toate cele întîmplate, tot 
ce-am pierdut, durerile mele şi căinţa mea... Sint atit de 
aproape de ea şi atît de departe... Şi într-o clipă... Nu pot, 
nu pot! Trebuie să mă reculeg, altfel mă prăbuşesc la 
picioarele ei. 


Intră Hangiţa. 


HANGIȚA: Domnul dorește să ia masa? 

FERNANDO: Ai ceva pregătit? 

HANGIȚA: Desigur! Aşteptăm doar o domnişoară, care s-a 
dus peste drum, la doamna baroană. 

FERNANDO: Ce face doamna baroană? 

HANGIȚA: O cunoaşteţi? 

FERNANDO: Pe vremuri am trecut citeodată pe acolo. Ce 
face soţul ei? 

HANGIȚA: Dumnezeu știe. E plecat în lumea largă. 

FERNANDO: Plecat? 

HANGIȚA: Aşa cum v-am spus! A părăsit-o pe biata fiinţă. 
Dumnezeu să-i ierte fapta asta! 

FERNANDO: O fi știind dinsa să se consoleze. 

HANGIȚA.: Credeţi? Înseamnă că n-o cunoaşteţi. Trăiește ca 
o călugăriţă, mereu retrasă, de cînd o cunosc. Nu primește 
aproape nici un străin, nici o vizită de prin vecini. Trăieşte 
cu slugile ei, înconjurată de copiii din orășel şi, în ciuda 
durerii din suflet, e mereu prietenoasă şi amabilă. 

FERNANDO: Aș vrea să-i fac o vizită. 

HANGIȚA: Neapărat. Uneori ne pofteşte, pe soţia primaru- 
lui, pe cea a pastorului şi pe mine, şi discută cu noi despre 
tot felul de lucruri. Sigur că ne ferim să-i aducem aminte 
de soţul ei. O singură dată s-a întimplat. Dumnezeu știe 
ce-am simţit cînd a început să vorbească despre el, să-l 
laude, să plingă. Noi toate, domnule, am plins ca niște 
copii şi aproape nu mai reuşeam să ne venim în fire. 

FERNANDO aparte: lată ce meriţi! Tare. I-ai arătat servi- 
torului care-i camera mea? 

HANGIȚA: La primul etaj. Karl, arată-i domnului camera. 


Fernando iese cu băiatul. 
Intră Lucia şi Annchen. 


HANGIȚA: Ei, cum a fost? 

LUCIA: E o doamnă simpatică, am să mă înţeleg cu ea. 
N-ai exagerat vorbind despre ea. Nu voia să mă lase să 
plec. A trebuit să-i promit solemn că vin imediat după 
masă cu mama și bagajele. 

HANGIȚA: Mi-am închipuit eu asta! Doriţi să luaţi masa 
acum? A mai sosit un ofiţer, înalt și frumos, dacă nu 
cumva vă temeţi de el. 

LUCIA: Defel! Soldaţii îmi plac mai mult ca ceilalți bărbaţi. 
Cel puţin ei nu se prefac, aşa că de la început deosebești 
pe cei buni de cei răi. Mama doarme? 

HANGIȚA: Nu știu. 

LUCIA: Mă duc să văd ce face. Tese. 

HANGIȚA: Karl! Iar ai uitat solniţa! Asta înseamnă spălat? 
Ia priveşte paharele! Ar trebui să ţi le sparg în cap, dacă 
ar face cît mă costă ele. 


Intră Fernando. 


HANGIȚA: Domnișoara a sosit. Vine imediat la masă. 

FERNANDO: Cine-i? 

HANGIŢA: N-o cunosc. Pare de neam bun, dar fără avere. 
O să fie doamnă de companie a doamnei baroane. 

FERNANDO: E tinără? i 
HANGIȚA: Foarte tînără. Şi îndrăzneață! E aici cu mama ei. 


Intră Lucia. 


LUCIA: Cu plecăciunel! } 
FERNANDO: Sint fericat să am o companie atit de plăcută 
la masă. 


Lucia se înclină. 


HANGIȚA: Poftiţi aici, domnişoară! Şi dumneavoastră aici, 
vă rog! 

FERNANDO: Nu ne faci cinstea să iei masa cu noi, coană 
hangiţă? 

HANGIȚA: Dacă apuc eu să stau, stau toate. Jese. 

FERNANDO: Aşadar, un tête-à-tête ! 

LUCIA: Cu masa între noi, așa cum îmi place mie. 

FERNANDO: V-aţi hotărît ca pe viitor să-i ţineţi companie 
doamnei baroane? 

LUCIA: Nu-mi rămîne altceva de făcut! 

FERNANDO: Am impresia că nu vă lipseşte nimic pentru a 
găsi un bărbat a cărui companie să fie mai amuzantă 
decit aceea a doamnei baroane. 

LUCIA: Nu mi-e gindul la așa ceva. 

FERNANDO: O spuneţi sincer? 

LUCIA: Domnul meu, observ că sînteți ca toţi bărbaţii! 

FERNANDO: Cum adică? 

LUCIA: Foarte arogant într-o anumită privinţă. Dumnea- 
voastră, bărbaţii, vă credeţi indispensabili; eu mă îndoiesc 
că-i aşa, am crescut fără bărbaţi. 

FERNANDO: Nu mai aveţi tată? 

LUCIA: Abia-mi amintesc că aş fi avut unul. Eram copil 
cînd ne-a părăsit ca să facă o călătorie în America, și, 
după cite am auzit, corabia s-a scufundat. 

FERNANDO: Dar păreţi atît de indiferentă! 

LUCIA: Cum aș putea fi altfel? Pentru mine a făcut puţin. 
Și chiar dacă-l iert că ne-a părăsit (căci ce-i mai scump 
omului decit libertatea ?), n-aş vrea să fiu în locul mamei 
care se topește de tristeţe. 

FERNANDO: Și sînteţi fără sprijin şi fără protecţie? 

LUCIA: La ce ne-ar folosi? Averea ni s-a împuţinat văzînd 
cu ochii, pe măsură ce eu creşteam. Iar acum nu mă tem 
să-mi întreţin mama. 

FERNANDO: Curajul dumneavoastră mă impresionează! 

LUCIA: O, domnul meu, curajul vine de la sine! Cînd te temi 
de-atitea ori de prăbuşire şi te vezi de fiecare dată salvat, 
asta-i dă încredere! 

FERNANDO: Din care nu puteţi să-i transmiteţi nimic 
scumpei dumneavoastre mame. 

LUCIA: Din păcate aceea care pierde e ea, nu eu. Eu îi mulţu- 
mesc tatălui meu că m-a adus pe lume, pentru că trăiesc 
cu plăcere şi voie bună. Ea însă, care şi-a pus toate spe- 
ranţele vieţii în el şi i-a jertfit floarea tinereţii, iar apoi 
s-a văzut părăsită, aşa deodată... Trebuie să fie îngrozitor 
să te simţi părăsită!... Eu n-am pierdut deocamdată 
nimic, nu pot vorbi de aşa ceva... Îmi pare că aţi căzut 
pe ginduri! 

FERNANDO: Da, draga mea, cine trăieşte, pierde. Ridi- 
cîndu-se. Dar şi cîștigă. Să dea dumnezeu să ai mereu 
curaj. Îi ia mîna. Sînt uimit. O, copila mea, cît de fericit... 
Și eu am fost pe lumea asta foarte mult, foarte des... 
înşelat în speranţele mele... bucuriile... Totdeauna însă... 
Sia 

LUCIA: Nu înţeleg ce spuneţi. 

FERNANDO: Îţi doresc numai bine! Îţi urez din toată inima 
fericire! 


Iese. 


LUCIA: Ce om ciudat! Pare însă să aibă un suflet bun. 

ACTUL AL DOILEA 


Stella. Un servitor. 


STELLA: Du-te peste drum, repede! Spune-i că o aştept. 

SERVITORUL: A făgăduit că vine imediat. 

STELLA: Doar vezi că nu vine! Fata îmi place mult. Du-te! 
Să vină cu mama ei. Servitorul iese. 

STELLA: Sint foarte nerăbdătoare să vină. Cite dorinţe n-ai 
şi cite speranţe nu-ţi faci cînd aştepţi o haină nouă! Ce 
copil eşti, Stella! Şi de ce n-aş iubi-o? ... Am nevoie de 
mult, mult, ca să-mi umplu inima! ... Mult? Biată Stella! 
Mult? ... Pe vremuri, cînd te iubea, cînd îţi lăsa capul în 
poala ta, ţi-era de-ajuns privirea lui, şi... O doamne, de 
nepătruns sînt hotăririle tale! Cind, sărutată de el, ridicam 
spre tine privirile, cînd inima palpita lingă a sa și sorbeam 
cu buze tremurinde sufletu-i mare în mine, și apoi priveam 
spre tine și spuneam din preaplinul inimii „Păstrează-ne 
fericirea, doamne, căci tu ne-ai dat-o!“ N-a fost voia ta... 
Cade citeva clipe pe ginduri, se ridică apoi repede și-și apasă 
mîinile pe piept. Nu, Fernando, n-a fost un reproș! 


Intră Madame Sommer, Lucia. 


STELLA: lată-vă!... Fată dragă, de-acum eşti a mea... 
Madame, vă mulțumesc că-mi încredințați comoara asta. 
E o mică încăpăţinată, o fiinţă nevinovată. Vezi, Lucia, 
am şi înţeles cum eşti. 

MADAME SOMMER: Vă daţi seama ce vă aduc şi ce vă încre- 
dinţez. 

STELLA după o pauză în care a privit-o pe Madame Sommer : 
Iertaţi-mă! Mi s-a povestit viaţa dumneavoastră, știu că 

- am în faţă persoane de familie bună, totuşi prezența dum- 

neavoastră mă surprinde. De la prima vedere mi-aţi 
inspirat încredere şi consideraţie. 

MADAME SOMMER: Doamnă baroană... 

STELLA: Lăsaţi asta! La mine ce am în inimă mi-e și pe 
buze. Aud că nu vă simţiţi bine, ce-aveţi? Luaţi loc. 
MADAME SOMMER: Daţi-mi voie, doamnă baroană! Călăto- 
ria pe un asemenea timp primăvăratic, varietatea lucru- 
rilor văzute şi aerul acesta pur şi binecuvîntat, care de 
atitea ori m-a înviorat, toate îmi umplu inima. Chiar 
rememorarea unor bucurii apuse se transformă într-un 
sentiment plăcut, trezeşte în suflet amintirea timpurilor 

de aur ale tinereţii şi dragostei. 

STELLA: Da, într-adevăr, zilele acelea, primele zile ale 
iubirii... Vremuri ferice, coborite din cer... simte inima 
oricui clipele în care se deschide floarea iubirii! 

MADAME SOMMER luîndu-i mîinile: Ce minunat! Cită dra- 
goste! 

STELLA: Vă străluceşte fața asemeni chipului unui înger, 
obrajii își recapătă culoarea! 

MADAME SOMMER: O, de-aţi şti ce-i în inima mea! Cum 
tresaltă, cum simte nevoia să-și dezvăluie tainele! 

STELLA: Aţi iubit! O, slavă domnului! O ființă care mă 
înţelege, care poate să mă compătimească și nu priveşte 
cu răceală durerea mea!... Nu e doar vina noastră că 
sîntem așa cum sintem! Cite n-am făcut! Cite n-am în- 
cercat!... A ajutat la ceva? ... Inima era aceea care 
poruncea |! ... şi întreaga lume, nimic altceva pe lume... 
Ah, iubitul e pretutindeni, și totul este pentru cel iubit. 

MADAME SOMMER: Întregul senin al cerului în inima dum- 
neavoastră. 

STELLA: Din nou chipul lui, chiar înainte de a-mi da seama |... 
Așa se ridica pe vremuri prin saloane şi mă căuta cu pri- 
virea... Pe-acolo venea gonind călare peste cîmpii și de 
la poartă mi se arunca în braţe... Într-acolo l-am văzut 
ducîndu-se și revenind..., revenind la aceea care-l aştepta... 
Dacă-mi îndrept gindurile spre vuietul lumii, pe el îl văd! 
Cind stăteam în lojă, eram sigură că, oriunde s-ar afla, 
fie că-l vedeam sau nu, observa şi-i plăcea fiecare din 
mişcările mele, dacă mă ridicam sau mă așezam. Simţeam 
că o fluturare a penajului de la pălăria mea îl atrăgea 
mai mult ca strălucirea ochilor din jur şi că întreaga 
muzică era numai o melodie pentru cintecul etern al 
inimii sale: „Stella! Stella! Cît îmi eşti de dragă!“ 

LUCIA: Pot oare doi oameni să se iubească atita? 

AS 3 


STELLA: Te întrebi, copilă? Nu-ţi pot răspunde... Dar cu 
ce vă ţin de vorbă! ... Nimicuri! Nimicuri importante! ... 
Realitatea este că sintem copii mari și că ne simţim bine 
aşa... Aşa cum copiii se ascund în dosul şorțulețului lor 
şi strigă „cucu“ pentru ca să-i căutăm... Cum ni se umple 
inima atunci cînd, jignite, ne hotărim să părăsim obiectul 
dragostei noastre! Cu cîte frămîntări pricinuite de fermi- 
tatea noastră îngenuncheată le apărem iarăşi în faţă! 
Cum ni se zbuciumă pieptul şi cum, pînă la urmă, totul se 
destramă la o singură privire, la o singură stringere de 
mînă | 

MADAME SOMMER: Cit sînteţi de fericită! Cit de viu este în 
sufletul vostru cel mai tineresc şi mai pur sentiment 
omenesc! 

STELLA: Un mileniu de lacrimi și durere nu poate să ega- 
leze fericirea primelor priviri, a emoţiei şi vocii sugrumate, 
a apropierii și depărtării... a uitării de sine... prima săru- 
tare, fugară, aprinsă, prima îmbrăţișare în liniște deplină... 
Madame! Ţi-e rău, scumpa mea? Ce aveţi? 

MADAME SOMMER: Bărbaţii! Bărbaţii! 

STELLA: Ei ne fac fericite și tot ei ne nenorocesc! Ce pre- 
simţiri de fericire ne umplu inima, ce sentimente, ce spe- 
ranţe noi şi necunoscute ne cuprind sufletul cînd furtu- 
noasa lor pasiune se transmite fiecărei fibre din noi! De 
cîte ori n-a tremurat şi n-a vibrat totul în mine cînd, cu 
lacrimi nestăpînite, își plingea la pieptul meu chinul unei 
lumi întregi! Îl rugam pe tot ce aveam mai scump să se 
cruţe... să mă cruţe şi pe mine... degeaba... Îmi aprindea 
în adîncul adîncurilor văpaia care-l mistuia. Şi-n felul 
acesta am ajuns să fiu numai inimă, numai simţire. Şi 
unde poţi găsi sub firmament un loc în care o asemenea 
fiinţă să poată respira, să-şi poată găsi hrana? 

MADAME SOMMER: Trebuie să-i credem pe bărbaţi! În cli- 
pele de pasiune se înșală pe ei înșiși; de ce nu ne-am lăsa 
şi noi înșelate? 

STELLA: Madame! Îmi trece prin minte un gind... Să fim 

. una pentru cealaltă ceea ce ar fi trebuit să fie ei pentru 
noi... Să rămînem împreună... Daţi-mi mina! ... Din clipa 
„asta nu vă mai'las să plecaţi! 

LUCIA: Asta nu va fi cu putință! 

STELLA: De ce, Lucia? 


MADAME SOMMER: Fiica mea simte... 


328 


STELLA: Doar nu-i vorba în propunerea mea de un act de 


binefacere! Nu vă daţi seama ce privilegiu e pentru 
mine dacă rămîneţi? Nu mai pot să rămîn singură! Scumpa 
mea, am făcut tot ce e posibil, mi-am cumpărat păsărele, 
căprioare şi cîini; învăţ fetiţele să împletească și să bro- 
deze, numai ca să nu fiu singură, să văd în jurul meu 
fiinţe care trăiesc şi cresc. Și apoi, în zilele bune, cînd în 
dimineţile senine de primăvară vreo zeitate blajină pare 
să fi aşternut uitarea peste durerea din suflet, cind mă 
trezesc liniștită şi bunul soare străluceşte deasupra arbo- 
rilor mei înfloriţi şi harnică și voioasă mă apuc de trebu- 
rile zilnice... atunci mi-e bine, o vreme mă preocupă 
toate, fac şi dreg, îndrum slugile, şi cu inima deschisă 
mulțumesc cu glas tare cerului pentru orele de fericire 
ce mi le-a hărăzit. 


MADAME SOMMER: O da, scumpă doamnă, vă cred! Munca 


şi binefacerea sînt daruri ale cerului, ele înlocuiesc ceea 
ce lipsește unei inimi nefericite în dragoste. 


STELLA: Înlocuiesc? Poate că mai degrabă despăgubesc, 


nu înlocuiesc! ... Ceva în schimbul a ceea ce-ai pierdut și 
nu ce-ai pierdut propriu-zis... Ce poate să înlocuiască o 
iubire pierdută? ... Uneori cînd, tot gindindu-mă, îmi isc 
în cuget visuri plăcute din trecut, cind întrevăd un viitor 
plin de speranţe, mă preumblu în sus şi-n jos, în lumina 
palidă a lunii, prin grădină, dar atunci mă cuprinde și 
pune stăpînire pe mine singurătatea. În zadar întind 
braţele spre cele patru zări, în zadar chem vraja iubirii 
cu o forţă despre care-mi închipui că ar putea aduce şi 
luna pe pămînt... eu sînt singură, nici o voce nu-mi răs- 
punde, iar stelele privesc rece și cu aceeași egală strălu- 
cire la chinul meu! ȘŞi-apoi, mormîntul copilei mele la 
picioare... j 


MADAME SOMMER: Ați avut un copil? 
STELLA: Da, scumpa mea! O doamne, mi-ai dat să gust 


această bucurie numai pentru ca să sorb întreaga viață 
dintr-un amar potir! ... Cînd pe drum îmi iese în cale 
cîte un copil de țăran cu ochii mari şi nevinovați şi-mi 
trimite sărutări cu mîna, simt cum întreaga ființă mi se 
înfiorează. Tot atît de mare, îmi zic, ar fi fest şi Mina 
mea! Îl ridic în sus cu teamă și dragoste, îl sărut de mii 
de ori; inima mi se sfişie, lacrimile-mi curg șiroaie și o iau 
la fugă! 


LUCIA: Aveţi însă acum și mult mai puţine necazuri. 

STELLA zîmbeşte, punindu-i mîna pe umăr: Mă mir că mai 
pot simţi ceva!... Că acea îngrozitoare clipă nu m-a 
omorît! ... Îl aveam în faţă! Ca pe-un mugur rupt! Şi 
stăteam... încremenită piînă-n adîncul sufletului... fără 
durere... fără să-mi dau seama... stăteam... Moașa luă 
atunci copilul, îl strînse la piept și strigă deodată „Tră- 
ieşte!“ ... M-am repezit la ea, de gitul ei, mii de lacrimi se 
revărsară asupra copilului... Am căzut în genunchi... Ah, 
se înșelase! Era mort, şi eu lingă el eram cuprinsă de o 
furibundă și îngrozitoare disperare. Se prăbușește într-un 
fotoliu. 

MADAME SOMMER: Nu vă mai gîndiți la asemenea lucruri 
triste. 

STELLA: Nu, mi-e bine, mi-e foarte bine. Îmi pot deschide 
inima, pot să vorbesc despre tot ce mă apasă!... Pentru 
că odată ce încep să povestesc despre el, celcea fost totul 
pentru mine... cel care... Să vă arăt portretul... portretul 
lui... Dintotdeauna am crezut că pe chipul unui om se 
poate citi cel mai bine tot ce poţi simţi sau spune despre el. 

LUCIA: Sint curioasă să-l văd. 

STELLA deschide uşa budcarului şi le duce acolo: Veniti aici, 
scumpele mele! 

MADAME SOMMER: O doamne! 

STELLA: lată-l! Uitaţi-vă!... Și nu-i nici a mia parte din 
cum arăta în realitate. Fruntea, ochii negri, pletele casta- 
nii, aerul acesta de seriozitate... Pictorul însă n-a reușit, 
să exprime iubirea şi prietenia, atunci cînd îşi deschidea 
sufletul! Numai tu, inimă, numai tu le-ai putut cunoaşte! 

LUCIA: Doamnă, sînt uimită! 

STELLA: lată ce bărbat! 

LUCIA: Trebuie să vă spun că astăzi am luat masa peste 
drum, la han, cu un ofiţer care seamănă leit cu acest 
domn... E sigur el! Pot pune rămășag pe viaţa mea. 

STELLA: Astăzi? Te înșeli, şi mă-nșeli şi pe mine. 

LUCIA: Astăzi! Era numai ceva mai în vîrstă, mai ars de 
soare. El e! E el! 

STELLA sună: Lucia! Inima-mi bate să spargă pieptul! 
- Vreau să mă duc pînă acolo! 

LUCIA: Nu cred că se cuvine. 

STELLA: Nu se cuvine? O, inima mea! ... 

Intră un servitor. 


STELLA: Wilhelm, du-te repede la han! Repede! Este acolo 
un ofiţer, spune-i... este... Lucia, spune-i tu... Să vină 
încoace! 

LUCIA: L-ai cunoscut pe stăpinul dumitale? 

SERVITORUL: Ca pe mine însumi. 

LUCIA: Atunci du-te la han; acolo-i un ofițer care-i seamănă 
leit. Vezi dacă mă înşel. Pot jura că-i el. 

STELLA: Spune-i să vină, să vină repede! Repede! O, de-ar 
trece şi asta!... Dacă-i cumva el... Te înșeli! E impo- 
sibil... Lăsaţi-mă, scumpele mele, lăseţi-mă singură! ... 
Se închide în budoar. 

LUCIA: Ce-i cu tine, mamă? Eşti așa de palidă! 

MADAME SOMMER: Acesta-i pentru mine sfîrşitul! Nu mai 
pot suporta! Toate, toate s-au adunat! 

LUCIA: Doamne dumnezeule! 

MADAME SOMMER: Soţul... Portretul... Cel aşteptat... Cel 
iubit... E soţul meu! E tatăl tău! 

LUCIA: Mamă! Mamă scumpă! 

MADAME SOMMER: El! aici! În citeva minute e în braţele 
eil... Şi noi?... Lucia, trebuie să plecăm! 

LUCIA: Oriunde doreşti! 

MADAME SOMMER: Cît mai repede! 

LUCIA: Să mergem în grădină. Eu mă duc la han. Dacă 
poştalionul e încă aici, putem pleca în secret, fără să ne 
luăm rămas-bun... în timp ce, ameţită de fericire... 

MADAME SOMMER: Îmbrăţişindu-l în bucuria revederii... pe 
el! Iar eu, tocmai în clipa cînd îl regăsesc... pe vecie! Pe 
vecie! 


Intră Fernando, servitorul. 


SERVITORUL: Pe-aici! Aţi uitat unde-i budoarul? Şi-a ieşit 
din fire! Ah, sînteţi din nou aici! 


Fernando trece fără să privească spre cele două femei. 


MADAME SOMMER: El e! El €e!... Sint pierdută! 


ACTUL AL TREILEA 


Stella intră, plină de bucurie, cu Fernando. 


STELLA câtre pereții camerei : S-a întors! Îl vedeţi? S-a intors! 
Se opreşte în faţa unei picturi reprezentind pe Venus. Îl 
vezi, zeiță? S-a întors! De cite ori, naiva de mine, n-am 
măsurat odaia, trecînd prin faţa ta și-am plins și am 
jelit. S-a întors! Nu-mi vine să mă încred în ce-mi văd 
ochii. De cîte ori nu te-am văzut, zeiţă, şi nu era aici... 
Acum ești aici, e-aici şi el!... Scumpule! Dragule! Ai 
lipsit atita vreme... Dar te-ai întors! Z se aruncă în brațe. 
Nu vreau să simt nimic altceva, nici s-aud, nici să ştiu 
decit că te-ai întors! 

FERNANDO: Stella, Stella mea! Îmbrăţişind-o. Pot iar să 
pling, Dumnezeule din ceruri! 

STELLA: O tu, unicule! 

FERNANDO: Stella! Lasă-mă să-ți sorb din nou draga ta 
răsuflare, respiraţia ta, faţă de care toate miresmele ceru- 
rilor nu-mi aduceau nici o alinare... 

STELLA: Scumpule! ... 

FERNANDO: Insuflă din nou inimii mele secătuite, rănite, 
distruse dragoste, bucuria de a trăi! O ţine strîns îmbrăţi- 
sai. 

STELLA: Dragul meu! 

FERNANDO: Ce desfătare! Ce desfătare! ... Aici, unde respiri 
tu, totul pluteşte într-o atmosferă de tinereţe şi plinătate. 
Dragostea şi credința nestrămutată de aici l-ar ţintui 
locului chiar şi pe cel mai nărăvit dintre vagabonzi. 

STELLA: Visătorule! 

FERNANDO: Tu nu știi, dar braţele tale sînt pentru cel ce 
revine din pustietatea lumii ca roua cerului pentru însetat. 

STELLA: Și bucuria bietului suflet? Să stringi din nou la 
piept, Fernando, fiinţa unică, rătăcită, pierdută! 

FERNANDO la picioarele ei: Stella mea! 

STELLA: Ridică-te, scumpule! Ridică-te! Nu pot să te văd 
îngenuncheat. 

FERNANDO: Lasă-mă! Stau necontenit îngenuncheat în 
faţa ta, necontenit inima mea ţi se închină, ţie, nesfirşită 
dragoste şi bunătate! 

STELLA: Eşti din nou al meu!... Nu mă mai recunosc şi 
nici nu mă înţeleg! La urma urmei, ce importanţă are? 

FERNANDO: Mie-mi pare că trăim din nou primele clipe ale 
bucuriilor noastre. Te ţin în braţe, îţi sorb de pe buze 
dovada iubirii, sînt ameţit şi mă întreb cu uimire de-s 
treaz sau visez. 

STELLA: Oricum, Fernando, după cîte văd, mai înţelept nu 
ești nici acum. 

FERNANDO: Asta dumnezeu o știe!... Dar aceste clipe de 
extaz în braţele tale mă fac iarăși bun şi plin de evlavie... 
Pot, Stella, să mă rog din nou, pentru că din nou sînt 
fericit. 

STELLA: Dumnezeu să te ierte că eşti atit de nelegiuit și 
atit de bun... Să te ierte dumnezeu, cel care te-a făcut 
aşa... aşa de flușturatic şi aşa de credincios... Cind îţi 
aud glasul, cred din nou că acesta-i Fernando care n-a 
iubit pe nimeni pe lume în afară de mine! 

FERNANDO: lar eu, cînd mă uit în adincul ochilor tăi dulci 
și albaştri și mă pierd în ei cercetindu-i, sint sigur că în 
tot timpul lipsei mele nu s-a scăldat în strălucirea lor 
nici un alt chip decît al meu. 

STELLA: Nu te înşeli. 

FERNANDO: Nu? 

STELLA: Altfel ţi-aş mărturisi! ... Nu ţi-am destăinuit, în 
primele zile ale dragostei mele, toate micile pasiuni care 
mi-au mişcat inima? Şi nu ţi-am fost cu asta şi mai 
dragă?... 

FERNANDO: Îngerul meu! 

STELLA: De ce mă priveşti aşa? Nu-i așa c-am îmbătrinit? 
Nu-i aşa că necazurile mi-au ofilit prospeţimea obrajilor? 

FERNANDO: Ruja mea! Floare dulce! Stella! ... De ce dai 
din cap? 

STELLA: Cum putem oare să vă iubim atît de mult, pe voi, 
bărbaţii? ... De ce nu vă punem la socoteală durerile pe 
care ni le pricinuiţi? 

FERNANDO mingiindu-i părul: Ţi-a ieşit oare vreun fir alb 
din cauza aceasta? ... Ai noroc că ești şi așa destul de 


333 


blondă... De căzut se pare că nuţi-a căzut! Ĵi scoate piepte- 
nele din părul care cade, desfăcindu-se. 

STELLA: Ştrengarule! 

FERNANDO înfășurindu-şi braţele cu părul ei: Rinaldo? în 
vechile sale lanţuri! 


Intră servitorul. 


SERVITORUL: Doamnă baroană... 

STELLA: Ce-i cu tine? Faci o mutră posacă şi rece; ştii că 
urăsc de moarte mutre de astea cînd sînt mulţumită. 
SERVITORUL: Mă iertaţi, doamnă baroană... Cele două 

străine vor să plece. 
STELLA: Să plece? 


SERVITORUL: Așa cum vă spun. Am vězut-o pe fiică ducin- 
du-se la han, apoi revenind, vorbind cu mama ei. M-am 
interesat peste drum; em aflat că au comandat o cursă 
specială, întrucît poștalionul plecase. Am vorbit cu ele; 
mama m-a rugat, cu lacrimi în ochi, să le duc pe ascuns 
bagajele la han şi să-i transmit doamnei baroane toate 
urările de bine. Nu mai pot să rămînă. 

FERNANDO: E doamna care a sosit astăzi cu fiica ei? 

STELLA: Voiem s-o iau în serviciu pe fată și s-o opresc și pe 
mamă... Să-mi facă încurcături tocmai acum! 

FERNANDO: Ce-o fi cu ele? 


STELLA: Dumnezeu ştie! Nu pot şi nu vreau să ştiu. Dar 
n-aş vrea să le pierd... Acum, că team pe tine, Fernando !... 
În clipele astea m-eș prăbuși! Vorbește cu ele, Fernando... 
Tocmai acum! Acum! ... Convinge-o pe mamă să vină 
încoace, Heinrich. Servitorul pleacă. Vorbește cu ea, făgă- 
duieşte-i că va fi liberă să facă ce doreste... Fernendo, 
vreau să mă duc în grădină! Vino și tu! Vino!... Şi voi, 
privighetorilor, îl veţi primi din nou! 

FERNANDO: Fiinţă scumpă și dragă! 

STELLA la pieptul lui: Vii repede, nu-i aşa? 

FERNANDO: Imediat! Imediat! Stella iese. 

FERNANDO singur: Înger ceresc! În prezenţa ta totu-i senin 
şi uşor... Te mai recunoşti oare, Fernando? A trecut tot 
ce-mi apăsa inima, toate grijile, toate emintirile pline de 
remușcări, ce-a fost... şi ce va aduce viitorul... Mă năpădiţi 
din nou? ... Şi totuși, cînd te privesc, cînd îţi ţin mina, 
Stella, totul se îndepărtează, din sufletul meu dispare 
orice alt chip! 

Intră vechilul. 


VECHILUL sărutindu-i mina: V-aţi reintors? 

FERNANDO retrăgtndu-şi mîna: După cum vezi. 

VECHILUL: Daţi-mi voie! Daţi-mi voie! O, stăpine!... 

FERNANDO: O duci bine? 

VECHILUL: Soţia-mi trăieşte, am doi copii. Şi dumneavoastră 
sînteţi din nou aici! 

FERNANDO: Cum v-aţi descurcat cu gospodăria? 

VECHILUL: Sint oricînd gata să prezint socotelile... O să vă 
miraţi cum am îmbunătăţit noi moșia... Îmi daţi voie să 
vă-ntreb cum aţi dus-o? 

FERNANDO: Tăcere! ... Să-ţi deșert tot sacul? O meriţi, că 
ai fost şi tu părtaș la nebuniile mele. 

VECHILUL: Slavă domnului, doar n-aţi fost căpitan de 
țigani! La o poruncă a dumneavoastră aș fi pîrjolit şi 
pustiit totul. 

FERNANDO: Am să-ți povestesc! 

VECHILUL: Şi soţia dumneavoastră? Fiica? 

FERNANDO: Nu le-am dat de urmă. N-am îndrăznit să intru 
în oraș, dar din știri sigure am aflat că s-a încrezut într-un 
negustor, un prieten fals. Acesta a pus mina pe banii 
pe care îi lăsasem şi a înşelat-o, promițindu-i dobinzi 
mai mari. Dînsa a plecat de acolo sub pretext că se mută 
la ţară. Urma i s-a pierdut, şi acum duce probabil o viaţă 
de mizerie, trăind din lucru de mînă pe care-l face şi ea, 
şi fata. Ştii că-i curajoasă şi că are destul caracter ca să 
întreprindă așa ceva. 

VECHILUL: lar dumneavoastră v-aţi întors aici! Să vă 
iertăm că aţi lipsit atîta vreme. 

FERNANDO: Am colindat locuri îndepărtate. 

VECHILUL: Dacă nu mi-ar fi atît de bine acasă cu nevasta și 
cei doi copii, v-aş invidia pentru călătoriile pe care iarăşi 
le-aţi făcut prin lume. Acum rămiîneţi cu noi? 

FERNANDO: Dacă dă domnul! 

VECHILUL: Pînă la urmă nicăieri nu-i nici altfel şi nici mai 
bine. 

FERNANDO: Așa e pentru cine poate uita vremurile trecute! 

VECHILUL: Care pe lingă bucurii ne-au adus şi multe 
necazuri. Îmi amintesc bine de toate. Cît de drăgălaşă 
ni s-a părut Cecilia, cum am asaltat-o, cît eram de nerăb- 
dători să renunțăm la tinereasca noastră libertate! 

FERNANDO: Și totuşi au fost vremuri frumoase, fericite! 

VECHILUL: Cum ne-a dăruit Cecilia o fetiță vioaie şi veselă, 
cum a pierdut în acelaşi timp din drăgălășenie şi farmec. 

FERNANDO: Scutește-mă de datele astea biografice! 

VECHILUL: Cum ne-am aruncat privirile ba pe-aici, ba pe 
dincolo, pînă cînd, la urmă, am întîlnit îngerul de-aici, 
cum n-a mai fost chip de venire şi plecare; a trebuit să 
ne hotărim fie pentru una, fie pentru cealaltă. Cum, în 
sfirşit, ni s-a părut mai comod, cînd s-a ivit ocazia, să 
vindem moşia, chiar în pagubă, cum am şters-o, am răpit 
îngerul şi am surghiunit-o aici pe frumoasa copilă, care 
n-avea habar nici de ea însăşi, nici de lume. 

FERNANDO: După cît se vede, ai rămas tot aşa de pisălog și 
de palavragiu ca pe vremuri. 

VECHILUL: N-am avut oare prilejul să învăţ cite ceva? 
N-am fost confidentul conştiinţei dumneavoastră? Și 
atunci cînd şi-aici duceaţi dorul depărtărilor, nu știu 
prea bine de ce, din dorinţa dea vă regăsi soţia şi fiica 
sau dintr-o neliniște lăuntrică, şi cum eu a trebuit să vă 
sar în ajutor în multe privinţe... 

FERNANDO: De-ajuns pentru data asta. 

VECHILUL: Dacă rămineţi aici, totul va fi bine. Iese. 


Intră servitorul, 


SERVITORUL: Madame Sommer! 

FERNANDO: Invit-o aici. Serpitorul iese. 

FERNANDO singur: Femeia asta mă întristează. Nimic nu-i 
întreg, nimic nu-i pur pe lume! Femeia asta!... Curajul 
fiicei ei m-a impresionat; cum îmi va vorbi oare durerea 
ei? 

Intră Madame Sommer. 


FERNANDO aparte: O doamne, pină şi înfăţişarea ei îmi 
aminteşte de nelegiuirea mea! O, inimă omenească, dacă e 
în natura ta să săvirşeşti asemenea lucruri, de ce n-ai şi 
puterea de a-ţi ierta cele întimplate? ... O umbră a chipului 
soţiei mele! ... Pretutindeni o văd! Tare. Doamnă! 

MADAME SOMMER: Ce doriţi, domnule? 

FERNANDO: Aș dori ca dumneavoastră să acceptaţi a ține 
companie dragei mele Stella şi mie. Luaţi loc! 

MADAME SOMMER: Prezența unui nenorocit e o povară 
pentru cel fericit, şi încă și mai mult a celui fericit pentru 
unul nenorocit. 

FERNANDO: Nu vă înţeleg. Să nu vă fi dat seama de firea 
Stellei, oare n-aţi văzut că e numai dragoste, o adevărată 
zeiţă? 

MADAME SOMMER: Domnule, aş fi dorit să plec pe ascuns. 
Lăsaţi-mă... Trebuie să plec. Credeţi-mă, am motivele 
mele! Vă rog, lăsaţi-mă! 

FERNANDO aparte: Vocea! Figura! Tare. Doamnă. Îşi 
întoarce faţa. Doamne, e soţia mea! Tare. lertaţi-mă! 
Iese în grabă. 

MADAME SOMMER: Mă recunoaşte! ... Îţi mulţumesc, doam- 
ne, că mi-ai dat atita putere în aceste clipe!... Eu, cea 
abătută şi zbuciumată, să fiu atit de liniștită şi curajoasă 
într-un asemenea moment hotăritor. Bună, eternă Provi- 
denţă, tot ce iei inimii noastre îi păstrezi în clipa cind are 
cel mai mult nevoie de aşa ceva. 


Fernando repine, 


FERNANDO aparte: Oare mă recunoaște? Tare. Vă rog, 
doamnă, vă implor, spuneţi-mi ce aveţi pe suflet! 
MADAME SOMMER: Ar trebui să vă povestesc întreaga mea 
viaţă. Dar cum să aveţi înţelegere pentru durere şi tristețe 
într-o zi ca asta, cînd recăpătaţi toate bucuriile vieţii, 
cînd aţi redat toate aceste bucurii celei mai demne dintre 

femei? ... Nu, domnul meu, daţi-mi voie să plec! 

FERNANDO: Vă rog! 

MADAME SOMMER: “Cat aş dori să vă cruţ pe dumneavoastră 
şi să mă cruţ și pe mine! Amintirea celor dintii zile fericite 
din viaţa îmi provoacă o durere ucigătoare. 

FERNANDO: N-aţi fost? deci, mereu nefericită? 

MADAME SOMMER: Altfel n-aş fi atit de nefericită acum. 
După o pauză, cu cugetul înseninat. Tinereţea mi-a fost 
senină și veselă. Nu știu ce atrăgea pe bărbaţi spre mine; 
mulţi din ei căutau să-mi fie pe plac. Pentru puţini dintre 
ei simțeam prietenie şi simpatie, nu era însă nici unul 
de care să fi crezut că m-aş putea lega pe viaţă. Și așa 
treceau zilele senine ale plăcerilor nevinovate, în care 
fiecare îi oferă amical mîna celei ce urma... Și totuşi îmi 
lipsea ceva... Cind cugetam mai adînc la viaţă, aveam pre- 
sentimentul bucuriilor şi durerilor care-i așteaptă pe 
oameni, îmi doream un sot la brațul căruia să trec prin 
viață, un soţ care, în sc himbul iubirii pe care i-o putea 
dărui tinereţea mea, să-mi fie la bătrineţe prieten şi ocro- 
titor, să ţină locul părinţilor pe care-i părăseam pentru el. 

FERNANDO: Şi-apoi? 

MADAME SOMMER: L-am întilnit! L-am intilnit pe bărbatul 
spre care din primele zile ale cunoștinței noastre s-au 
îndreptat toate speranțele mele! Părea să întrunească 
agerimea spiritului cu fidelitatea, astfel că inima mea i 
se deschise curind; i-am dăruit prietenia şi, ah, repede 
apoi, dragostea mea. O doamne, cînd îşi odihnea capul la 
pieptul meu, cum părea să-ţi mulțumească pentru culcu- 
şul pe care i l-ai pregătit în braţele mele! Cum părăsea, 
pentru a se reintoarce la mine, viltoarea treburilor şi a 
distracţiilor și cum eu însămi uitam de orele întunecate 
în îmbrăţişarea lui! 

FERNANDO: Și ce-a putut să tulbure această strinsă legătură 
de dragoste? 

MADAME SOMMER: Nimic nu durează veşnic pe lumea 
asta... Mă iubea! Eram tot atît de sigură de dragostea lui 
pe cît eram de a mea! A fost o vreme cînd nu cunoştea 
nimic altceva, cînd nu voia decit să mă vadă şi să mă facă 
fericită. A fost, vai, cel mai senin timp din viaţă, aceşti 
primi ani ai unei legături, cînd ne chinuiesc doar indispo- 
ziția sau plictiseala, care nu sînt un rău adevărat. Mă 
însoțea pe un drum obişnuit, pentru ca să mă lase sin- 
gură în cel mai aspru și mai îngrozitor deşert. 

FERNANDO din ce în ce mai agitat: Şi sentimentele sale, 
inima lui? 

MADAME SOMMER: Putem oare şti ce se petrece în cugetul 
bărbaţilor? N-am observat cum, pe încetul, totul îi deve- 
nea — cum să spun —, nu indiferent, ar fi greşit să spun 
asta. Mă mai iubea încă! Dar avea nevoie de ceva mai 
mult decît de iubirea mea. Trebuia să mă împac cu dorin- 
țele lui, poate chiar cu o rivală. Nu i-am ascuns reproşu- 
rile şi pînă la urmă... 

FERNANDO: A îndrăznit? ... 

MADAME SOMMER: M-a părăsit. Nu am cuvinte pentru a 
spune cît am fost de nefericită. Toate speranţele mi s-au 
năruit într-o clipă, tocmai cînd gindeam că pot culege 
roadele florilor jertfite... părăsită... părăsită! ... Tot ceea 
ce dă putere omului — iubirea, încrederea, cinstea, rangul, 
perspectiva bunăstării mereu crescînde, a copiilor nume- 
roși, cu viitorul asigurat —, totul se prăbuşi în fața mea, 
iar eu... şi nenorocita chezăşie a iubirii noastre... Durerilor 
chinuitoare le urmă o decepţie de moarte, iar inima, 
istovită de plins și disperare, deveni apatică. Nici n-am 

luat în seamă dezastrul averii mele, nu mai eram decit 
o biată femeie părăsită, văduvită de simţire, pînă cînd... 

FERNANDO: Cît e de vinovat! 

MADAME SOMMER cu reținută melancolie: Nu e vinovat! ... 
Îl pling pe bărbatul care se ataşează de o fată. 

FERNANDO: Doamnă! 

MADAME SOMMER ușor ironică, peniru a-şi ascunde emoția: 
Nu, sigur nu! Îl consider un om înlănţuit. Chiar bărbaţii 
spun că așa este. Bărbatul e atras din Jumea lui în lumea 
noastră, cu care în fond nu are nimic comun. O vreme 
el se amăgeşte, dar e vai de noi cind i se deschid ochii! ... 
Eu însămi n-am putut să-i fiu, pînă la urmă, decit o gos- 
podină cinstită, care-şi lega de el toate năzuinţele. Doream 
să-i fiu plăcută, avem grijă de el, îmi consacrem tot 
timpul casei şi copilului. Trebuia să mă ocup de atitea 
nimicuri, încît inima și mintea îmi erau adesea pustii. 
Nu mai puteam să-i ofer o companie antrenentă, așa că 
era în firea lucrurilor ca el, cu spiritul său voi, să se plicti- 
sească alături de mine. Nu e vinovat! 

FERNANDO la picioarele ei: Eu sînt! 

MADAME SOMMER i se aruncă la piept, plingînd în hohote: 
Soţul meu! 

FERNANDO: Cecilia... soţia mea!... 

CECILIA îndepărtindu-se de el: Nu este al meu! ... O, inimă 
sfişiată! ... Din nou la pieptul lui. Fernando! ... indiferent 
al cui vei fi... îngăduie unei nefericite să plingă la pieptul 
tău... Dă-mi curaj în clipa aceasta, apoi părăseşte-mă 
pentru totdeauna! ... Nu e soţia ta!... Nu mă alunga! ... 

FERNANDO: Doamne! ... Cecilia, lacrimile tale picură pe 
obrajii mei! ... Inima-ţi tremură lîngă a mea! ... Cruţă-mă! 
Cruţă-mă! 

CECILIA: Nu vreau nimic, Fernando!... Numai clipa 
aceasta! .. . Îngăduie inimii această revărsare, se va eli- 
bera, va fi puternică! Nu voi sta în calea tal. 

FERNANDO: Mai degrabă să-mi pierd viaţa decit să te 
părăsesc | 

CECILIA: Ne vom revedea, dar nu pe acest pămînt! Aparţii 
alteia, căreia nu pot să i te răpesc... Deschide-mi, deschi- 
de-mi cerul, să privesc spre acele depărtări ferice, spre 
viaţa veşnică... În această clipă îngrozitoare e singura 
mea mingiiere. 

FERNANDO îi ia mina şi o îmbrățișează: Nimic, nimic din 
lume nu mă va putea despărţi de tine. Te-am regăsit! 

CECILIA: Ai găsit ceea ce nu căutai! 

FERNANDO: Ba nu... Pe tine te-am căutat, părăsita mea, 
scumpa mea! Nici chiar în braţele îngerului de aici n-am 
găsit linişte sau bucurie. Totul îmi amintea de tine, de 
fiica ta, de Lucia mea. Cerule milostiv! Cită bucurie! 
Această ființă drăgălașă să fie fiica mea? ... Te-am căutat 
pretutindeni. De trei ani tot colind lumea. În orașul 
nostru am găsit locuinţa transformată, pe miini străine, 
şi am aflat trista istorie a pierderii averii tale. Fuga ta 
mi-a sfişiat inima, nu ţi-am mai putut da de urmă. Sătul 
de mine însumi şi de viaţă, am îmbrăcat în serviciu străin 
această uniformă, pentru a ajuta la înăbuşirea ultimelor 
licăriri de libertate ale nobililor corsicani.t Iar acum, 
după lunga şi aventuroasa mea rătăcire, mă vezi aici, la 
pieptul tău, soția mea prea scumpă şi bună! 


Intră Lucia. 


FERNANDO: O, fiica mea! 

LUCIA: Dragul, scumpul meu tată! Dacă eşti din nou tatăl 
meu! ... 

FERNANDO: Pentru totdeauna, pe veci! 

LUCIA: Şi Stella? 

FERNANDO: Trebuie să ne grăbim. Nefericita! De ce oare, 
Lucia, nu ne-am recunoscut azi dimineață?... Îmi bătea 
inima, ştii cît eram de emoţionat cind te-am părăsit. 
De ce? De ce?... Am fi fost scutiţi de toate neplăcerile! 
Stella! Am fi scutit-o de o asemenea durere... Trebuie să 
plecăm. Îi voi spune că ţineţi neapărat să plecaţi şi că nu 
vreţi să vă luaţi rămas-bun ca să n-o obosiţi. Tu, Lucia, 
du-te repede la han; să înhame o trăsură pentru trei per- 
soane. Servitorul să-mi încarce bagajele odată cu ale 
voastre... Tu mai rămii aici, scumpă şi dragă soţie! Şi 
tu, fiica mea, cînd ai aranjat totul, vino încoace, staţi 
amîndouă în pavilion și aşteptaţi-mă. Vreau să mă despart 
de ea, să-i spun că vă însoțesc la han, ca să am grijă de 
plecarea voastră şi să vă plătesc trăsura. . Biată fiinţă, 
ești atit de bună, iar eu te înșel!.... Să plecăm repede! 

CECILIA: Să plecăm? ... Stai să cumpănim puţin! 

FERNANDO: Plecăm! Așa rămine!... Da, scumpele mele, 

3, trebuie să plecăm! Cecilia și Lucia ies. 

FERNANDO singur : Plecăm? ... Unde? Încotro? ... Mai bună 
ar fi o lovitură de pumnal care să curme toate durerile 
mele și să mă arunce în acea adincă nesimţire pentru care 

aş da acum totul! ... Eşti încă aici, nelegiuitule? Amin- 
teşte-ţi de zilele cînd erai pe deplin fericit, cînd în îndestu- 
larea ta priveai de sus la sărmanul care voia să lepede 
povara vieţii. Cît de mulțumit erai atunci! Și acuml... 
Cit de puţin înseamnă fericirea! ... Era de-ajuns să fi aflat 
toate acestea cu o oră mai devreme şi aș fi fost la adăpost! 
N-aș fi revăzut-o, şi nici ea pe mine. M-aș fi convins pe 
mine însumi că în aceşti patru ani m-a uitat şi şi-a alinat 
durerea. Acum însă? Cum să apar în faţa ei, cesă-i spun? ... 
ah, cît de greu m-apasă în această clipă vina | ... Cum de-am 
putut părăsi pe aceste două dragi ființe! Și acum, cînd 
le regăsesc, să nu văd nici o cale de ieşire! Nenorocitule! 
Ah, inima mea! 

ACTUL AL PATRULEA 


Refugiu în grădina lui Stella. 
Stella singură. 


STELLA: Cit de frumos înfloreşti, mai frumos ca de obicei, 
scump liman în care speram să-mi găsesc odihna de veci... 
Dar nu mă mai ademenești... mai degrabă mă înspăimînţi, 
pămînt reavăn, răcoros... În ceasurile cînd, furată de 
imaginaţie îmi învăluiam capul şi trupul în mantia morţii 
şi adăstam calmă la intrarea în adincurile tale, pătrun- 
deam chiar în miezul tău şi-mi ascundeam durerea sub 
brazdele tale. Acolo tu, putreziciune, aveai să sugi la 
pieptul meu prea plin și să jertfești întreaga mea ființă 
unui vis senin... Şi acuml... Îmi trimiţi razele, soare 
ceresc... e atita lumină, e atît de clar în jurul meu ca 
să mă bucur!... A revenit! Şi dintr-o dată întreaga natură 
a înviat... lar eu simt freamătul vieţii... Vreau să sorb 
de pe buzele sale o viață nouă, fierbinte, arzătoarel... 
Să rămîn, plină de vigoare, alături de el... în el... cu ell... 
Fernando! Vine! Îl aud!... Nu, nu încă... Să mă găsească 
aici, în faţa altarului meu, printre mlădiţele de tranda- 
firi! Să rup pentru dînsul bobocul acesta... Aicil... Și-l 
duc apoi în boschet. Ce bine că l-am făcut atit de îngust, 
numai pentru doi... Aici îmi păstram de obicei cartea, 
pana şi călimara... La o parte cu elel... De-ar venil... 
Cum de-a putut să mă părăsească atît de repede»... E 
oare din nou al meu?... A venit?... 


Intră Fernando, 


STELLA: Unde întîrzii, scumpul meu? Unde-ai fost? Sint 
singură de atita vreme! Îngrijorată. Ce-i cu tine? 

FERNANDO: M-au indispus cele două femei... Cea mai în 
vîrstă e o fiinţă cumsecade, dar nu vrea să rămină, nu 
vrea să spună motivul, vrea să plece. Fă-i pe voie, Stella. 

STELLA: Dacă nu poate fi convinsă, nu vreau ca, împo- 
triva voinţei sale... Aveam nevoie, Fernando, de socie- 
tate... La pieptul lui. Acum te am pe tine, Fernando! 

FERNANDO: Linişteşte-te! 

STELLA: Lasă-mă să pling! Aș vrea să treacă ziua asta! 
Tremur încă toată!... Ce bucurie!... Şi totul pe neaștep- 
tate, deodată! Pe tine, Fernando! Și abia, abia! Toate 
acestea mă doboară! 

FERNANDO aparte: Ticălosul de mine! S-o părăsesc? Tare. 
Lasă-mă, Stella! 

STELLA: E vocea ta, vocea ta cea dragă!... Stella! Stella... 
Ştii cu cîtă plăcere te auzeam pronunţindu-mi numele... 
Stella! Nimeni nu-l pronunţă ca tine. În timbrul vocii 
recunoşti chipul iubirii... Cât de viu îmi amintesc de 
ziua cînd te-am auzit pronunţindu-l întiia oară, cînd, 
datorită ţie, am sorbit prima oară din cupa fericirii. 

FERNANDO: A fericirii? 

STELLA: Mi se pare că începi să socotești; numeri orele 
mohorite pe care mi le-ai pricinuit. Lasă, Fernando, 
renunță !... Din clipa cînd te-am văzut prima oară toate 
au căpătat în sufletul meu altă înfăţişare! Îţi mai amin- 
teşti de după-amiaza aceea din grădină, la unchiul meu? 
Cum ai intrat la noi? Stăteam sub castanii cei mari din 
spatele pavilionului... 

FERNANDO aparte: Are să-mi sfişie inima! Tare. Îmi amin- 
tesc, Stella mea! 


STELLA: Cum te-ai apropiat de noi? Nu știu dacă ai obser- 
vat că din primul moment mi-ai reținut atenția. Eu, 
cel puţin, mi-am dat seama repede că ochii tăi mă căutau. 
Apoi, Fernando, unchiul a adus partiturile de muzică, 
tu ţi-ai luat vioara și, pe cînd cîntai, ochii mei s-au oprit 
nestingheriţi asupra ta. Îţi urmăream fiecare trăsătură 
a feţei şi... pe neașteptate, într-o pauză, ţi-ai ridicat 
privirea... spre mine! Și-ai întilnit-o pe-a mea! Cum 
am roşit, cum m-am uitat în altă parte! Asta ai observat, 
Fernando, pentru că din acel moment am simţit că pri- 
veşti mai des pe deasupra partiturii, uneori la momente 
nepotrivite, am văzut că pierdeai măsura, încît se încurca 
şi unchiul meu. Fiecare notă pe care o greșeai, Fernando, 
vorbea sufietuiui meu... A fost cea mai dulce confuzie 
pe care-am simţit-o vreodată. Nu te-aş mai fi putut 
privi drept în ochi pentru tot aurul din lume. M-am 
ridicat şi am plecat... 

FERNANDO: Pînă şi cel mai mic amănunt! Aparte. Ce me- 
morie nefericită | 

STELLA: Adesea mă mir singură cît te iubesc, cum uit de 
mine însămi în apropierea ta. Și totuşi le văd pe toate 
în faţa ochilor, atît de viu, ca şi cum s-ar petrece astăzi! 
De cîte ori nu mi-am povestit mie însămi, Fernando, 
de cîte oril... Cum mă căutai, cum tu, mînă-n mînă cu 
prietena mea, pe care o cunoscuseşi înainte, umblaţi 
prin tufișuri, și ea striga: Stella... și tu strigai: Stella! 
Stella!... Abia te-auzisem vorbind și ţi-am recunoscut 
glasul. Şi cum apoi m-aţi găsit şi tu mi-ai luat mîna 
într-a tal Oare cine era mai încurcat, eu sau tu? Ne 
ajutam unul pe altul... Și din acea clipă... Scumpa mea 
Sara mi-a spus-o doar, chiar în seara aceea... Şi totul 
s-a adeverit... Şi ce fericire în braţele tale! De-ar putea 
să vadă Sara cum mă bucur astăzi! Era o fiinţă bună; 
mă plingea cînd eram bolnavă, bolnavă de dragoste. 
Bucuroasă aș fi luat-o cu mine, atunci cînd am părăsit 
totul de dragul tău. 

FERNANDO: Toate le-ai părăsit! 

STELLA: De ce te miri? Nu-i oare adevărat? Am părăsit 
totul! Doar n-ai să iei aceasta drept un reproș al iubitei 
tale Stella! N-am făcut nici pe departe de-ajuns de 
dragul tău. 

FERNANDO: Crezi? N-a fost mult că l-ai părăsit pe unchiul 
tău, care te iubea ca un tată, care te purta pe brațe, care 
n-avea altă voință decit voia ta? Nu-s nimic averile, 
moşiile, care toate erau ale tale sau ar fi ajuns ale tale? 
Locul unde ţi-ai petrecut tinereţea, unde te-ai bucurat... 
tovarăşele de joacă?... 


STELLA: Și toate acestea, Fernando, fără tine? Ce putea 
avea mai mare însemnătate ca dragostea ta? Am pășit 
în lume abia cînd mi-a înflorit în piept dragostea... 
Trebuie, la drept vorbind, să-ţi mărturisesc că uneori, 
în ceasuri de singurătate, mă gindeam: De ce oare nu mă 
pot bucura de toate acestea împreună cu el? De cea 
trebuit să fugim? De ce să renunțăm la toate? Oare 
i-ar fi refuzat unchiul mina mea?... Nul!... De ce să 
fugim ?... Dar apoi găseam pentru tine suficiente scuze. 
Justificările n-au lipsit niciodată! Chiar de-ar fi fost 
vorba de un capriciu, îmi spuneam că voi, bărbaţii, 
aveţi o mulţime de capricii... să fi fost un capriciu, să 
păstreze fata ca pradă numai pentru el, în secret... Sau 

să fi fost mindria de a poseda iubita, fără nici un fel de 
zestre. Poţi să-ţi închipui că şi mindria mea căuta să 
găsească pentru sine cele mai bune justificări. Și aşa ai 
scăpat cu bine. 

FERNANDO: Nu mai pot suporta! 


Intră Anrehen. 


ANNCHEN: lertaţi-mă, doamnă baroană! De ce nu veniţi, 
domnule căpitan? Totul e împachetat, nu mai lipsiți 
decit dumneavoastră! Domnişoara a alergat pretutindeni 
şi a dat porunci, ne-a scos sufletul cu graba ei. Iar acum 
dumneavoastră nu veniţi! 

STELLA: Du-te, Fernando, condu-le la han. Plăteşte pentru 
ele taxa de poștă, dar întoarce-te imediat. 


ANNCHEN: Dar nu plecaţi şi dumneavoastră? Domnisoara 
a comandat o trăsură pentru trei persoane. Servitorul 
dumneavoastră a și încărcat bagajele. 

STELLA: Trebuie să fie o greșeală, Fernando! 

FERNANDO: Ce ştie copila asta? 


ANNCHEN: Cum ce ştiu? E drept, pare ciudat că dumnea= 
voastră, domnule căpitan, vreţi să plecaţi cu domnișoara, 
după ce abia la masă aţi făcut cunoștință cu dinsa. Am 
văzut eu doar ce despărţire duioasă a fost, cînd i-aţi 
strîns mîna şi i-aţi urat poftă bună! 

STELLA încurcată: Fernando! 

FERNANDO: E doar un copil! 

ANNCHEN: Nu-l credeţi, doamnă baroană! Totul e impa- 
chetat, domnul pleacă şi el. 

FERNANDO: Unde? Încotro? 

STELLA: Lasă-ne singuri, Annchen! Annchen iese. Ce-i 
neînțelegerea asta îngrozitoare? Nu mă tem de nimic, 
dar totuşi sporovăiala asta copilărească mă sperie... 
Eşti neliniștit, Fernando? Sint eu, Stella ta! 

FERNANDO întorcîndu-se și luînd-o de mină: Eşti Stella mea! 

STELLA: Mă sperii, Fernando! Ai o privire rătăcită. 

FERNANDO: Stella, sînt un ticălos, şi pe deasupra și laş; 
şi nu pot face nimic pentru tine. Să fug!... Nu am curajul 
să-ţi înfig un pumnal în piept, şi vreau să te otrăvese, 
să te omor pe ascuns! Stella! 

STELLA: Doamne dumnezeule! 

FERNANDO furios și tremurind: Nici să-i vezi nenorocirea, 
nici să-i auzi disperarea! Să fug... 

STELLA: Nu mai pot suporta! E gata să cadă şi se sprijină 
de el. 

FERNANDO: Stella, tu, pe care te ţin în braţe! Stella, care 
eşti totul pentru mine! Stella!... Rece. Te părăsesc. 

STELLA zimbind confuză: Tu pe mine! 

FERNANDO scrîșnind din dinţi: Pe tine! Te părăsesc pentru 
femeia pe care-ai văzut-o! Cu fata!... 

STELLA: Totul mi se întunecă în fața ochilor! 

FERNANDO: Această femeie e soţia mea! 


Stella îl privește fix şi lasă bratele în jos. 


FERNANDO: lar fata este fiica mea! Stella! Abia acum 
observă că a leșinat. Stella! O așază pe fotoliu. Stella!... 
Ajutor! Ajutor! 


Intră Cecilia, Lucia. 


FERNANDO: Priviţi! Priviţi pe îngerul acesta! L-am omorit | 
Priviţi-l|... Ajutor! Femeile se ocupă de Stella. 

LUCIA: Îşi revine. 

FERNANDO privindu-le înmărmurit: Din cauza ta! A tal 
Iese. 

STELLA: Cine? Cine? Ridicîndu-se. Unde-i? Recade, le pri- 
pește, femeile se ocupă de ea. Vă mulţumesc! Mulţumesc... 
Cine sînteţi? 

CECILIA: Liniştește-te! Noi sîntem. 

STELLA: Voi!... N-aţi plecat? Voi sinteţi?... Doamne! Cine 
mi-a spus?... Cine eşti?... Tu eşti? Luind-o de mină pe 
Cecilia. Nu, nu pot să suport! 

CECILIA: Scumpa, draga mea! Te string la piept, înger 
scump! 

STELLA: Spune-mi... Mi-e adînc înfiptă-n inimă... Spu- 
„ne-mi... eşti...? 

CECILIA: Eu sînt... sint soția luil... 

STELLA ridicîndu-se și acoperindu-și ochii cu mîinile: Şi eu? 


Merge clătinindu-se prin încăpere. 


CECILIA: Să mergem în camera ta! 

STELLA: De ce-mi aminteşti? Ce-i al meu?... Îngrozitor! 
Îngrozitor!... Aceştia-s oare arborii mei, pe care i-am 
sădit şi i-am crescut? De ce în această clipă totul îmi 
apare atit de străin?... Alungată!... Pierdută!... Pe veci 
pierdută! Fernando! Fernando! 

CECILIA: Du-te, Lucia, caută-l pe tatăl tău. 

STELLA: Dumnezeule milostiv! Oprește-te!... Du-te! Să nu 
vină! Du-te!... Tatăl... Soţi... 

CECILIA: Scumpă și dragă! 

STELLA: Mă iubeşti? Mă stringi la piept?... Nu! Nul... 
Lasă-mă!... Alungă-mă!... La piena ei. Numai o clipă! 
Nu mai am mult de trăit! Inima! Inima mea! 

CECILIA: Trebuie să te odihnești! 

STELLA: Nu vă pot suporta privirea! V-am otrăvit viaţa, 
v-am furat totul!... Voi eraţi în mizerie, iar eu... cît eram 
de fericită în braţele sale! Se aruncă în genunchi. Mă veţi 
putea ierta vreodată? 

CECILIA: Te rog! Te rog! Se silesc să o ridice. 

STELLA: Aici vreau să zac, să mă tiînguiesc, să cerșesc de la 
dumnezeu și de la voi iertare! Iertare!... Se ridică repede. 
lertare?... Mai degrabă consolaţi-mă voi pe mine! Con- 
solare! Nu sînt vinovată!... Tu mi l-ai dat, sfinte dumne- 
zeule din ceruri! Îl păstram, era cel mai scump der din 
mina ta... Lăsaţi-mă!... Mi se sfişie inima! 

CECILIA: Nu ești vinovată! Scumpa mea! 

STELLA la pieptul ei: Citesc în ochii tăi, pe buzele tale, 
cuvinte divine! Ţine-mă! Mă prăbuşesc | Mă iartă! Îmi 
simt nenorocirea! 

CECILIA: Soră! Soră cu mine! Revino-ţi, revino-ţi măcar 
pentru o clipă! Fii încredințată că acela care ne-a sădit 
în inimă sentimente ce adesea ne fac atit de nenorocite, 
poate să ne dea la nevoie consolare și ajutor. 

STELLA: Să mor la pieptul tău! 

CECILIA: Vino, să mergem! 

STELLA după o pauză, izbucnind sălbatice: Lăsaţi-mă cu toții! 
În cugetul meu se îmbulzeşte o lume de confuzie şi chin, 
umplindu-l cu dureri cumplite... Nu e posibil!... Nu e 
posibil! Aşa deodată!... Nu pot înţelege, nu pot suporta... 
Stă o clipă pe gînduri, cu ochii în jos, ridică apoi privirea, 
se uită la cele două femei, tresare cu un strigăt și pleacă 
în fugă. 

CECILIA: Du-te după ea, Lucia! N-o pierde din ochi! 

Lucia tese. 

Priveşte spre copiii tăi, uită-te la impasul şi nenoro- 
cirea lor! Din suferință am învăţat multe. Dă-mi pu- 
tere!... lar dacă nodul poate fi desfăcut, nu-l tăia, dum- 
nezeule ceresc! 

ACTUL AL CINCILEA 


Budoarul lui Stella. Noapte cu lună. 
Stella ține în mină portretul lui Fernando și vrea să-l scoată din ramă. 


STELLA: Înconjoară-mă, cuprinde-mă, îndrumează-mă, noap- 

te cu lună! Încotro merg, nu știu... Trebuie!... Plec in 
lumea largă! Încotro?... Să fii alungată de la tot ce-ai 
făurit! Să nu mai pot călca locurile unde tu, sfintă lună, 
răsari peste virfurile arborilor mei, unde cu umbre infio- 
rător de dulci inconjuri mormintul scumpei mele Mina! 
Să plec de pe locurile unde-s adunate toate comorile 
vieţii mele, toate scumpele mele amintiri!... Şi tu, local 
mormintului meu, pe care singură mi l-am sfinţit, pe 
care am stat de-atitea ori, rugîndu-mă și suspinînd, 
unde jur-imprejur intrezăresc tot chinul şi toată bucuria 
vieții mele, peste care speram să pot veghea și după 
moarte ca să pot gusta cu nostalgie trecutul... Să fiu 
alungată de pe toate aceste locuri... Alungată!... Nu 
mai simți, slavă doinnului, creierul ţi-e pustiit, nu poţi 
să înţelegi ce înseamnă a fi alungată! Pentru că ai înne- 
buni]... Acum!... O, ameţesc! ... Rămiîneţi cu bine!... 
Adio? Să nu-l mai văd niciodată? Cit de sumbru, ca de 
moarte, este acest sentiment! Să nu-l mai văd?... Pleacă, 
Stella! Ja în mînă portretul. Şi să te las aici? Ja un cuţit 
și începe să scoată țintele. O, de n-aş mai putea gindi! 
Să-mi pierd viața într-un somn adînc sau în şiroaie de 
lacrimi!... Asta e şi aceasta-ţi va fi soarta: să fii nenoro- 
cită! Întoarce portretul spre lumina lunii. O, Fernando! 
Oare atunci cind te-ai apropiat de mine şi cînd inima-mi 
ţi-a zburat în întimpinare, n-ai simţit cît mă încredeam 
în fidelitatea şi în bunătatea ta?... N-ai simţit ce sanc- 
tuar ți s-a deschis atunci cînd inima mea ţi s-a dezvă- 
luit?... Şi nu te-ai cutremurat, nici n-ai intrat în pămînt, 
nici n-ai fugit?... Ai putut să-mi culegi nevinovăția, 


fericirea, viaţa, numai pentru a te distra, pentru ca apoi 
să le calci în picioare şi să le arunci la o margine de 
drum?... Nobil!... Cită noblețe!.... Tinereţea meal... 
Zilele mele îndaurite!... Și, ascunsă în inima ta, cîtă vi- 
clenie!... Soţia ta!... Fiica ta!... lar eu mă simțeam liberă, 
curată ca o dimineaţă de primăvară!... Totul, totul era 
numsi speranţăl... Unde ești, Stella? Privind portretul. 
Atit de impozant! Și atit de seducător!.... Ceea ce m-a 
dus la pieire a fost privirea!... Te urăsc! Du-te! Îndepăr- 
tează-te|... Atit de misterios! Și atit de drag!... Nu! 
Nu!... Seducătorule!... Pe mine?... Pe mine?... Tu?... 
Pe mine! Ridică cuțitul să străpungă portretul. Fernando | 
Se întoarce, cutitul cade, se aruncă pe un scaun, izbucnind 
în plins. Scumpule! Scumpule!... În zadar! În zadar! 


Intră servitorul, 


SCRVITORUL: Doamnă baroană! Caii sînt, așa cum aţi 


poruncit, la poarta din spate a grădinii. Am împachetat 
rufăria. Nu uitaţi banii! 


STELLA: Portretul! Servitorul ia cuțitul, taie portretul din 


ramă şi-l face sul. lată niște bani. 


SERVITORUL: Dar pentru ce? 
STELLA stă un momeni și se uită în jur: Vino! Ies. 


O sală, 


FERNANDO: Ce să fac? Mereu același îngrozitor impas.... 

Totul îmi apare atit de rece, atit de crud... ca şi cum lumea 
n-ar mai exista... ca şi cum n-aş fi vinovat cu nimic... 
Și ele... Nu sînt oare mai nenorocit ca voi? Ce-mi puteţi 
pretinde?... Şi cum se vor sfîrşi toate?... Și una! Și alta! 
Le-am gîndit pe toate şi le-am răsgîndit! Şi iar le-am 
gindit! Şi totul e din ce în ce mai chinuitor, mai îngrozi- 
tor... Duce mâna la frunte. Cum se bat cap în cap toate 
între ele! Nicăieri nu apare vreo soluţie, nu găsesc nică- 
ieri nici sfat, nici ajutor... Şi cele două? Cele mai bune 
femei din lume!... Nenorocite din cauza mea, nenorocite 
fără mine, dar, ah, şi mai nenorocite cu mine! De-aş 
putea să pling, să disper, să solicit iertare... de-aș putea 
avea măcar o rază de speranţă... să zac la picioarele lor 
şi să fiu fericit, împărtăşindu-le durerea... Unde sînt?... 
Îți ascunzi faţa, Stella, priveşti muribundă spre cer şi 
gemi: „Cu ce a păcătuit o floare ca mineca să mă calce 
astfel în picioare înverşunarea ta? Cu ce-am fost vino- 


vată, sărmana de mine, ca să ajungă la mine ticălosul 
acesta?“... Cecilia! Soţia mea!... Pretutindeni numai 
nenorocire, adîncă nenorocire! Cum se pot uni bucurii 
de nespus pentru a aduce nenorocire! Sot! Tată! Iubit!... 
Cele mai bune şi mai nobile dintre femei!... Poţi tu oare 
să cuprinzi această întreită bucurie de nespus... care 
totodată te sugrumă și te sfişiel... Fiecare din ele mă 
pretinde în întregime... lar eu? Nu găsesc nici o ieşire!... 
Totu-i sumbru, de nepătruns!... Cît de nenorocită trebuie 
să fie! Stella, te-am nenorocit, ţi-am răpit conștiința 
demnităţii tale, ţi-am distrus tinăra ta viaţă! Stella!... 
Și sînt atît de lucid! Za de pe masă un pistol. Ba da, pen- 
tru orice eventualitate! ÎI încarcă. 


Intră Cecilia. 


CECILIA: Scumpul meu! Ce ne facem? Vede pistoalele. Pari 
gata de călătorie! Fernando pune pistolul pe masă. Prie- 
tene! Pari mai liniştit. Pot schimba o vorbă cu tine? 

FERNANDO: Ce dorești, Cecilia? Ce dorești, soția mea? 

CECILIA: Nu mă numi așa înainte de a fi terminat ce am de 
spus. Sintem cu toții într-o mare încurcătură. Oare nu 
putem găsi o ieşire? Eu am suferit mult şi de aceea nu 
vreau să aud de soluţii brutale. Mă asculţi, Fernando? 

FERNANDO: Te ascult. 

CECILIA: Fii atent! Eu sînt numai o femeie, o femeie plină 
de durere şi de jale. În sufletul meu însă m-am hotărit... 
Fernando... sînt hotărită... Te părăsesc! 

FERNANDO ironic: Așa, deodată? 

CECILIA: Tu crezi că pentru a părăsi ceea ce iubeşti trebuie 
să pleci pe ascuns? 

FERNANDO: Cecilia! 

CECILIA: Nu-ţi reproşez nimic și nici nu cred că-ţi sacrific 
prea mult. Pină acum plingeam că te-am pierdut, mă 
amăram pentru ceva ce nu puteam schimba. Acum te-am 
regăsit, prezenţa ta îmi insuflă o viață nouă, noi forțe. 
Îmi dau seama, Fernando, că iubirea mea pentru tine 
nu este egoistă, nu este pasiunea unei amante care să 
dea totul pentru a poseda ființa rivnită. Fernando, 
inima mea este fierbinte şi-ţi aparţine în întregime; 
am pentru tine sentimentul unei soţii care, din dragoste 
pentru tine, poate să-și sacrifice propria dragoste. 

FERNANDO: Niciodată! Niciodată! 

CECILIA: Eşti surprins? 

FERNANDO: Mă chinuiești! 

CECILIA: Vreau să fii fericit. Eu o am pe fiica mea... și am 
în tine un prieten. Vreau să ne despărțim, fără să ne 
înstrăinăm. Vreau să trăiesc departe de tine şi să fiu 
martora fericirii tale. Vreau să fiu confidenta ta, mie 
să-mi destăinuieşti bucuriile și necazurile. Singura mea 
fericire să fie scrisorile tale, iar ale mele să-ţi pară o 
vizită plăcută... Și astfel rămii al meu, nu eşti surghiunit 
cu Stella în cine ştie ce colţ de ţară, ne iubim, participăm 
unul la viaţa celuilalt. Hai, Fernando, să cădem de 
acord! 

FERNANDO: Ca giumă ar fi prea crud, iar în mod serios nu 
este de conceput... Fie cum o fi, scumpa meal... Nodul 
nu se dezleagă cu răceala raţiunii. Ceea ce spui sună fru- 
mos şi are gust plăcut. Oricine simte însă că, în dosul 
propunerii tale, se ascunde mult mai mult, că te amă- 
geşti pe tine însăţi ca să-ți amăgești suferinţele, orbin- 
du-te cu o consolare imaginară. Nu, Cecilia! Soţia mea, 
nu!... Eşti a mea... rămîn al tău.. . Ce rost au cuvintele? 
De ce să-ți mai expun motivele? Cite argumente, atitea 
minciuni. Rămin al tău, sau... 

CECILIA: Fie și-aşa!... Și Stella? 


Fernando se ridică brusc și umblă tulburat prin încăpere, 


CECILIA; Cine se minte pe sine? Cine-şi potoleşte chinurile 
printr-o consolare rece, fără simţire, negîndită, trecă- 
toare? Se vede cit de puţin vă cunoaşteţi voi, bărbaţii, 
pe voi înșivă. 

FERNANDO: Nu te mai lăuda atit cu liniştea tal... Stella! 
E nenorocită! Va duce o viaţă jalnică departe de tine 
şi de mine. Nu te gîndi la ea! Şi nici la mine! 

CECILIA: Cred că, în adevăr, singurătatea i-ar face bine, şi 
că, în delicatețea ei, s-ar bucura să ne știe uniţi din nou. 
Acum îşi face reproşuri amare. Dacă te-aş părăsi, m-ar 
considera mai nefericită decît aș fi în realitate, pentru 
că ea apreciază toate după măsura ei. Acest înger n-ar 
putea trăi liniştit şi nici n-ar putea iubi dacă ar simţi 
că a furat fericirea cuiva. Mai bine ar fi pentru ea.. 

FERNANDO: Să plece! Să intre într-o mînăstire! 

CECILIA: Dar dacă mă gindesc mai bine, pentru ce să fie 
înmormîntată între niște ziduri? Cu ce s-a făcut vinovată 
ca să-şi plingă disperată, la marginea prăpastiei, tocmai 
anii cei mai înfloritori, anii de plenitudine, de împlinire a 

speranţelor? Să se izoleze de lumea pe care o iubeşte cu 
ardoare... de cel pe care... Nu-i aşa că o iubeşti, Fernando? 

FERNANDO: De ce întrebi? Eşti un duh rău sub chipul 
soției mele? De ce-mi răscolești inima în fel și chip? Nu e 
destul de sfişiată? Nu sint de ajuns de zbuciumat şi de 
chinuit? Părăsiţi-mă! Lăsaţi-mă în voia soarteil... Și 
Dumnezeu să aibă milă de voi! 


Se aruncă într-un fotoliu. 


CECILIA se apropie de el şi-i ia mina: A fost odată un conte... 

FERNANDO prea să se ridice, ea îl împiedică. 

CECILIA: Un conte german. O pioasă datorie l-a dus departe 
de soţia lui, de bunurile sale, spre ţara sfintă... 

FERNANDO: Ahl!$ 

CECILIA: Era un om onest. Își iubea soţia; într-o zi își luă 
rămas-bun de la ea, îi încredință gospodăria, o îmbră- 
țișă și plecă. Cutreieră multe țări, luă parte la lupte şi 
fu luat prizonier. Fiicei stăpînului său i se făcu milă de 
acest sclav; îi desfăcu lanţurile şi fugiră împreună. Trecu 
din nou prin toate primejdiile războiului... Era doar un 
luptător, dragul de ell... După ce se-ncunună de victorii, 
porni pe drum de întoarcere... spre nobila lui soție!... 
Și fata?... Contele avea sentimente omeneşti... credea 
în omenie, astfel că o luă cu el... Şi iată, harnica gospo- 
dină aleargă în întimpinarea soţului, îşi vede răsplătită 
fidelitatea, i se împlinesc. toate speranţele; e din nou în 
braţele sale. Iar pe lingă el, cavalerii lui, mișcîndu-se 
mîndri pe pămîntul strămoșesc, și slugile descărcînd 
prada și punind-o la picioarele soţiei. Și în timp ce, cu 
gindul, ea așeza prada în lăzi, împodobea cu ea castelul 
sau făcea din ea daruri prietenilor... „Scumpă şi nobilă 
soţie, nu ţi-am arătat încă tezaurul cel mai de preț!“... 
Cine se apropie voalată, împreună cu suita ei? Descalecă 
agale de pe cal... „lată“, exclamă contele, luind-o de mînă 
şi ducînd-o spre soţia lui, „iată, priveşte-le pe toate... 
și pe ea... ia-le din miinile ei... primeşte-mă şi pe mine 
din nou din miinile eil Ea e aceea care mi-a dezlegat 
lanţurile, ea a poruncit vînturilor, ea m-a răscumpărat... 
tot ea m-a slujit, m-a îngrijit!... Cite nu-i sînt datorl... 
Ți-o încredințez!... Răsplăteşte-o!“ Fernando, cu brațele 
pe masă, plinge cu suspine. Fidela lui soţie o strînse la 
piept şi-i strigă înecată în lacrimi: „Ia tot ce-ţi pot dal 
Ja jumătate din ceea ce-ţi aparţine în întregime... Ia-l 

în întregime! Şi lasă-mi-l şi mie în întregime! Fiecare 
să-l aibă fără să răpească ceva celeilalte...“ Soţia se 
aruncă la pieptul lui, apoi la picioarele lui şi-i strigă: 
„Ale tale sîntem!“ Îi apucară mîinile, îl îmbrăţişară... 
Iar dumnezeu din ceruri s-a bucurat de o asemenea 
iubire, iar sfîntul lui înlocuitor pe pămînt şi-a dat binecu- 
vîntarea. Şi astfel o singură locuinţă, un singur pat, un 
singur mormint le-a fost adăpost pentru fericirea și iubirea 
lor. 

FERNANDO: Doamne dumnezeule”, care-ţi trimiţi îngerii 
pentru a ne ajuta la ananghie, dăruieşte-ne puterea de 
a suporta o atit de nemaipomenită viziune!... Soţia 
mea! Cade din nou pe ginduri. 

CECILIA deschide uşa budoarului și cheamă: Stella! 

STELLA: i se aruncă la piept: Dumnezeule! Dumnezeule! 


Fernando se ridică gata să fugă. 


CECILIA îl reține: Stella, ia jumătate din ceea ce-i în intre- 
gime al tăul Tu l-ai salvat... l-ai salvat de el însuși... 
tu mi-l redai! 

FERNANDO: Stella! Se înclină spre ea. 

STELLA: E mai presus de înţelegerea mea! 

“CECILIA: i-o spune ceea ce simți! 

STELLA la pieptul lui: Pot oare?... 

CECILIA: Nu-mi mulțumeşti că te-am împiedicat să fugi? 

STELLA la pieptul ei: O, tul... 

FERNANDO îmbrățişindu-le pe amindouă: A mea! A mea! 

STELLA luîndu-i mîna şi privindu-l în ochi: Sint a ta! 

CECILIA luîndu-i mina, la pieptul lui: Sintem ale tale! 


NOTE 


1 În original: „Ihre Dienerin“ („sluga dumneavoastră“), formulă 
de salut răspîndită în secolul al XVIII-lea. 

2 Referire la o scenă din Ierusalimul eliberat a lui Tasso: în cîntul 
al 16-lea, strofa 23, vrăjitoarea Armida își aranjează părul în prezenţa 
lui Rinaldo, privindu-se în oglindă. 

3 Vechilul evocă pentru spectatorul din epocă pe servitorul lui 
Mellefont, numit Norton, personaj al tragediei lui Lessing, Miss Sara 
Sampson; el are însă și citeva trăsături comune cu Just din comedia 
Minna von Barnhelm a aceluiași autor. Goethe realizează o sinteză 
în care predomină, spre deosebire de cele două modele, trăsăturile 
afective. 

4 Aluzie la întruntările armate dintre francezi și corsicanii con- 
duşi de Paoli (1755—1769); Goethe se referea la aceeași situaţie şi în 
a doua versiune a farsei Toată lumea de vină. Vezi şi nota 2 la această 
creaţie literară timpurie. 

5 Motivul florii călcate în picioare amintește de poeziile lui Goethe 
Floare de răsură şi Vioreaua (vezi: Goethe, Opere. Vol. I. Poezii 
Op. cit., p. 45 şi 46. . 

6 Fernando cunoaște legenda și înţelege intenţia Ceciliei. Totul 
depinde de modul în care ea va ști s-o nuanţeze. 

7 Începînd cu ediţiile din anul 1816, Goethe prezintă o nouă 
rezolvare a conflictului. Textul modificat urmează după ce Cecilia 
încheie legenda și începe cu replica lui Fernando: 

FERNANDO: Dumnezeule ceresc! Ce rază de speranță apare! 

CECILIA: E aici! E a noastră. Spre ușa budoarului. Stella! 

FERNANDO: Las-o! Lasă-mă! Vrea să plece. 

CECILIA: Rămii și ascultă... 

FERNANDO: S-a vorbit de ajuns. Se va întîmpla ceea ce e firesc să 
se întimple. Lasă-mă. În clipa de faţă nu sînt pregătit să apar în 
fața voastră, a amîndurora. Iese. Cecilia, apoi Lucia, apoi Stella. 

CECILIA: Nefericitul! Totdeauna e zgircit la vorbă! Întotdeauna 
respinge orice cuvint prietenesc, orice vorbe de înţelegere, și ea 

e la fel! Dar trebuie să reuşesc! Spre ușă. Stella! Ascultă-mă, 
Stella! 

LUCIA: N-o striga! Se odihneşte puțin după o grea suferință. Suferă 
mult, mamă, și mă tem că suferă pentru că așa vrea ea. Mă tem 
că e pe moarte. 

CECILIA: Ce spui? 

LUCIA: Mă tem că a luat altceva, nu un medicament. 

CECILIA: Să fi sperat în zadar? O, ce n-aş da să te înşeli! Ar fi îngro- 
zitor! Îngrozitor! 

STELLA la ușă: Cine mă cheamă? De ce m-ați trezit? De ce atît de 
devreme? Cit e ceasul? 

LUCIA: Nu-i devreme, e seară, e noapte. 

STELLA: E bine, foarte bine, pentru mine e noapte. 

CECILIA: Așadar, ne-ai înșelat! 

STELLA: Singură te-ai înșelat. 

CECILIA: Speram că te-am adus înapoi. 

STELLA: Pentru mine nu-i cale de întoarcere. 

CECILIA: O, mai bine te-aş fi lăsat să pleci, să te duci, să fugi pînă la 
capătul lumii. 

STELLA: La capătul ei sînt. 

CECILIA către Lucia, care în acest timp a măsurat temătoare camera 
în lung şi-n lat: De ce mai stai? Aleargă, fugi după ajutor! 
STELLA către Lucia: Nu, mai aşteaptă. Se sprijină de amindouă și 
vine în fața scenei. Mă gîndeam să merg prin viaţă la braţul vostru; 
acum mă duceţi spre mormint. Cecilia și Lucia o conduc încet 

spre fotoliul din dreapta unde o așază. 

CECILIA: Repede, Lucia! Repede! Ajutor! Ajutor! 


Lucia pleacă. 

Stella, Cecilia, apoi Fernando, apoi Lucia. 

STELLA: Am tot ajutorul de care e nevoie! 

CECILIA: Am crezut și sperat cu totul altceva. 

STELLA: Tu totdeauna ai fost bună, răbdătoare, plină de speranțe! 

CECILIA: Ce destin înspăimîntător! 

STELLA: Destinul deschide răni adinci, care de multe ori se pot 
vindeca. De nelecuit sînt însă rănile pe care o inimă le face alteia, 
sau şi le face singură. Așa că lasă-mă să mor. 

FERNANDO intră: Să se fi grăbit Lucia sau ştirea e adevărată? 
Sper să nu fie adevărată, căci altfel, Cecilia, blestem mărinimia 
şi răbdarea ta. 

CECILIA: Inima îmi spune că n-am ce să-mi reproşez. Buna intenţie 
e mai presus de reușită. Cere repede ajutor, trăieşte încă, ne apar- 
ține încă. 

STELLA își ridică privirea şi apucă mina lui Fernando: Bine-ai venit! 
Lasă-mi mîna. Către Cecilia. Şi tu pe a ta. Dintotdeauna deviza 
vieţii mele a fost: Totul pentru iubire. Totul cuprinde acum şi 
moartea. În clipele cele mai fericite tăceam și ne înţelegeam. 
Încearcă să unească mîinile celor doi soți. Acum să tăcem şi să ne 
odihnim. 

Capul îi cade pe braţul drept, care se sprijină de masă. 


FERNANDO: Da, Stella, să tăcem și să ne odihnim. Se îndreaptă 
încet spre partea stingă a mesei. 

CECILIA cu o mișcare de nerăbdare: Lucia nu mai vine, nu vine nimeni. 
Să fie oare casa asta și vecinătăţile pustii? Fernando, curaj, 
trăiește încă! Doar sute de oameni s-au ridicat de pe patul morţii 
sau chiar din mormiînt. Fernando, trăiește încă! Şi chiar dacă toți 
ne părăsesc și nu-i nici un medic sau medicament, este în ceruri 
cineva care ne aude. În genunchi, în apropierea lui Stella. Ascul- 
tă-mă, auzi-mă, doamne! Păstrează-ne-o, fă să nu moară! 


Fernando apucă cu mîna stingă un pistol şi iese încet din scenă. 


CECILIA ca mai înainte, tinind mina stingă a lui Stella: Da, trăiește 
încă, mina ei, draga ei mînă mai e caldă încă. Nu te las, te cu- 
prind cu întreaga forţă a credinţei şi dragostei. Nu, nu-i o vană 
închipuire! O rugăciune fierbinte e mai puternică decît ajutorul 
lumesc. Se ridică și se uită în jur. A plecat, cel mut, cel fără spe- 
ranțe. Unde s-a dus? O, de n-ar îndrăzni să facă pasul spre care-l 
împinge întreaga lui viață furtunoasă! Mă duc la el! Vrea să 
plece, se uită la Stella. S-o las aici fără ajutor! Doamne dumne- 
zeule! Să stau în această îngrozitoare clipă între cei doi, pe care 
nu pot nici să-i despart, nici să-i unesc. Se aude în depărtare un 
foc de pistol. E 

CECILIA: Doamne! Se tndreaptă în direcția de unde s-a auzit zgomotul. 

STELLA se ridică cu greutate: Ce-a fost asta? Cecilia, stai atît de 
departe, vino mai aproape, nu mă părăsi. Mi-e atît de frică! O, 
teama mea! Văd sîngele curgind. E oare sîngele meu? Nu-i sîn- 
gele meu. Nu sînt rănită, sînt bolnavă de moarte... Şi totuşi e 
sîngele meu. 

LUCIA vine: Ajutor, mamă, ajutor! Alerg după ajutor, după medic, 
trimit un curier, Dar vai, trebuie să-ți spun că de alt ajutor e ne- 
voie. Tata s-a împușcat cu mîna lui, zace într-o baltă de sînge. 
Cecilia vrea să plece, Lucia o reține. Nu te du, mamă, priveliștea 
e... şi stirnește disperare. 

STELLA pe jumătate ridicată, a asculta! atentă: La asta s-a ajuns? 
Se ridică sprijinindu-se de Cecilia și de Lucia. Veniţi, mă simt din- 
nou în putere, să mergem la el. Să mor acolo. 

CECILIA: 'Te clatini, nu te ţin picioarele. Nu te putem duce în braţe. 
Și mie mi-au pierit puterile. 

STELLA: Iată, am ajuns la ţel. Tu însă du-te la cel căruia-i aparții. 
Primeşte-i ultimul suspin, ultima-i răsuflare. E soţul tău. Stai 
la îndoială? Te rog, te conjur. Faptul că rămti aici mă neliniștește, 
Emoţionată, dar slăbită. Gindeşte-te că e singur şi du-te! 


Cecilia pleacă repede. 


LUCIA: Eu nu te părăsesc, rămîn cu tine! 

STELLA: Nu, Lucia! Dacă-mi vrei binele, pleacă repede! Du-te! 
Du-te! Lasă-mă să mă odihnesc! Aripile iubirii s-au frînt pentru 
totdeauna, nu mă mai poartă spre el. Tu eşti proaspătă și sănă- 
toasă. Unde amuţește iubirea, să vorbească datoria. Du-te la cel 
căruia-i aparţii! E tatăl tău. Ştii tu ce înseamnă asta? Dacă mă 
iubeşti, dacă vrei să mă liniștești, du-te. 


Lucia se îndepărtează încet. 
STELLA prăbușindu-se: lar eu mor singură. 


FRATE ŞI SORĂ 


Piesă într-un act 


În românește de SEVILLA RĂDUCANU 


autorul piesa Frate şi soră (Die Geschwister)*, concepută 
şi scrisă în toamna anului 1776, după încheierea drame- 
lor Clavigo şi Stella. 

Mai puţin cunoscută și cercetată decît celelalte creaţii dramatice 
goetheene, ea apare judecății critice contemporane ca un tablou al 
vieții cotidiene, surprins în maniera unui „Genrebild“. 

Privită din alt unghi, ea poate fi considerată însă un exerciţiu de 
“virtuozitate, „ein Kabinetistiick“, cum a caracterizat-o încă din 1875 
Fontanet. 

Cristalizarea piesei se realizează într-un moment de criză sufle- 
tească: lucrul la Egmont stagnează, adaptarea la noile condiţii de 
viaţă din Weimar, unde se stabilise din 1775, se destăşoară într-un 
ritm lent, personalitatea Charlottei von Stein îl tulbură profund. 

Întilnirea cu fiinţa care va juca un rol atît de important în viaţa sa 
este de fapt percepută de Goethe ca o „reîntilnire“. Tînărul poet nu-şi 
poate explica nici capacitatea miraculoasă a Charlottei de a-i pătrunde 
în gînd, nici afinităţile elective dintre ei, nici vraja ce o exercită asupra 
sufletului și minţii sale decit prin metempsihoză. Într-o scrisoare adre- 
sată lui Wieland în aprilie 1776, el mărturiseşte că în altă viaţă, cîndva 
în trecut, ei doi, Charlotte și el, ar fi fost soţ şi soţie. Problema înru- 
dirii misterioase îl preocupă atît de intens, încît la un interval de cîteva 
zile de la această confesiune, trimite celei pe care o iubea imprasio- 
mantele versuri De ce priviri adinci ne-ai dăruit (Warum gabst du uns 


O MODESTĂ floare nu mă uita“ — aşa îşi califică însuşi 
» 


* Bibliografie: Gustav Kettner: Goethes Drama „Die Geschwister“. 
În Das Erlebnis und die Dichtung. În „Neue Jahrbücher für das klassi- 
sche Altertum, Geschichte und deutsche Literatur“ 1, vol. 25, 1900 
pp. 595—609. M. Krüger: Goethes „Geschwister“ und Scribes „Rodolphe 
ou frère et soeur“. Ein Beitrag zur vergleichenden Literaturgeschichte, 
Görlitz 1899: R. Hering: Goethes „Geschwister“. În „Jahrbuch des freien 
deutschen Hochstifts“, 1926 pp. 174—202, Wolfgang Kayser: Anmer- 
kungen des Herausgebers zu „Die Geschwister“. În HA, vol. 4, p. 559; 
Hanna Marks: Die Geschwister. În GD.NJ. (ed. Walter Hinderer) 
pp. 104—121. 

1 Într-o recenzie asupra spectacolului inclusă în: Sämtliche 
Werke, München, vol. 22, 1964, p. 478. 

die tiefen. Blicke)?. Ele conţin amplificarea şi potenţarea convingerii 
exprimate în rîndurile către Wieland, convingerea în realele valori 
formative ale zauduitoarei trăiri care avea să-i determine evoluția. 
Valoriiicînd poetic noua sa concepţie asupra dragostei puternic interio- 
rizate, fundate pe afinități elective, poetul îmbogățește lirica erotică 
germană cu o nouă dimensiune. Cam în aceeaşi perioadă, conceptul 
de soră dobindaşte pentru poet noi valenţe. El concentrează în această 
noțiune atît o adincă înrudire sufletească cît şi sentimentul sfint al 
unei iubiri neîntinate. Pregnanţa personală care redimensionează 
conceptul izvorăşte din puternicele şi curatele sentimente de dragoste 
îraternă faţă de unica sa soră mai mică, Cornelia. Crescuţi amîndoi 
în înstărita casă a consilierului imperial Goethe, în deplină armonie, 
ei îşi mărturiseau cu sinceritate sentimentele și năzuinţele, citeau 
aceleași cărți, aveau aceiaşi prieteni, aceleași idealuri juvenile. 
Rezultatul contopirii acestor două trăiri — puternicul sentiment 
fratern ce-l lega de Cornelia şi dragostea platonică la care îl obliga 
Charlotte von Stein — se concretizează în figura centrală a piesei 
Frate și soră, Marianne. Nu întîimplător mama acesteia, femeia adorată 
de Wilhelm, poartă în piesă numele Charlotte. Ca și doamna von Stein, 
aceasta este un suflet de o rară nobleţe și de-o mare sensibilitate, 
căreia Wilhelm îi datorează limpezirea unei învolburate tinereţi, meta- 
morfoza individualităţii sale. Cunoscutul exeget literar al operei goe- 
theene, Emil Staiger?, ca şi alţi critici notoriit, consideră rîndurile pe 
care Wilhelm i le citeşte prietenului său Fabrice dintr-o scrisoare a 
iubitei sale dispărute dintre cei vii, ca fiind calchiate dintr-un bilet al 
doamnei von Stein către Goethe. Este însă puţin probabil — după 
cum argumentează Gustav Kettnerë — ca poetul să fi comis o astfel 
de indiscreţie, întrucît piesa a fost citită la Curte, chiar în prezența 
celei ce scrisese bileţelul. Să fi dorit Goethe să-i dezvăluie şi prin acest 
amănunt ceea ce însemna ea pentru el? E doar o ipoteză. Cert este că 
versurile cu caracter intim dedicate Charlottei nu au fost încredințate 
tiparului decît după moartea lui Goethe, pe cînd piesa a fost copiată 


2 În Gostho, Opere I. Poezia, op. cit., pp. 79—80. În unele ediţii 
poezia figurează pe criteriul unei mai lesnicioase identificări sub titlul 
An Charlotte von Stein. 

3 Emil Staiger, Goethe, op. cit., p. 323. 

4 Astfel W. Kayser în Notele editorului la Die Geschwister în HA, 
vol. 4 p. 559; sau Hans Heinrich Reuter, Die Regestausgabe sämtlicher 
an Goethe gerichteter Briefe [...]. În „Euphorion“, 62 (1968), Caiet 2, 
p. 150. 

5 Ne referim la lucrarea Goethes Drama „Die Geschwister“. Das 
Erlebnis und die Dichtung. În: „Neue Jahrbücher für das klassische 
Altertum. Geschichte und deutsche Literatur“, 1910, vol. 25, p. 602. 

și jucată curînd după redactarea ei. În condiţiile date, sentimentul 
pe care poetul îl nutrea faţă de doamna von Stein nu putea fi exprimat 
nemijlocit, și nu e de mirare că în Frate și soră figura Charlottei apare 
în retrospectivă. Mica piesă, departe de a oglindi o situaţie desprinsă 
nemijlocit din realitate, imaginează un conflict ipotetic, îl conturează 
și-i dă viață din imperativul interior de a clarifica natura afinităţii 
dintre frate şi soră, afinitate care i se relevase acum datorită Char- 
lottei von Stein sub un aspect mult mai complex. 

Încă în primăvara anului 1776, tendința specifică poetului de-a 
se elibera de o trăire tumultoasă, apăsătoare, potenţind-o artistic, îl 
determină să contureze liniile generale ale unei creaţii? în care relaţia 
pură dintre frate și soră să constituie unul dintre motive. Pentru prima 
dată se face remarcat la tinărul Goethe, în acest început de epocă 
weimareană, un puternic impuls de a aborda problemele serioase ale 
vieţii din diferite unghiuri și dea le structura în genuri diferite ca 
amploare și adincime. În acest context psihologic, Goethe are brusc 
revelaţia temei?. 

Mediul mic-burghez în care se desfășoară acţiunea se impune toc- 
mai prin contrastul cu cel în care trăia Goethe la Weimar. În mod 
intenţionat poetul renunță la personaje 'înveșmintate în fastuoase 
costume istorice. Spaţiul pe care-l pârcurge este cel al inimii omenești, 
cu intenţia de a dezvălui progresiv o viaţă interioară nuanţată. Ten- 
siunea dramatică, care rezultă de obicei din impactul a două tendinţe 
opuse, este înlocuită în această piesă printr-o subtilă discreţie a reac- 
ţiilor sufleteşti, prin ambiguitatea unei atmosfere de presimţiri și 
tropisme, prin tulburări şi caste dorinţi reprimate. Iată de ce Robert, 
Petsch consideră această piesă un experiment psihologic, în care poetul 
investighează condiţiile unui anumit caz, dezvăluind diferitele fațete 
şi imbolduri ale inimii omenești. 

Elementul preponderent al realizării artistice nu este acţiunea, 
ci cuvîntul, verbul. Cele trei personaje sînt caracterizate prin ceea ce 
spun, tensiunea şi conflictul dramatic își au sorgintea în comunicarea 
directă (monolog) şi cea voalată (dialog). De fapt întreaga structură a 
piesei este dominată de alternanța ritmică între monolog și dialog, 
chiar dacă linia de demarcaţie dintre aceste două modalităţi nu este 
strict delimitată, dialogul ultim dintre Wilhelm şi Marianne tinzind 


€ Goethe publică însă piesa abia în 1787, după ce realizase trei 


variante. 
7 W. Kayser se referă în vol. citat, p. 560 la un prim-plan al Ifige- 


niei în Taurida. 
8 În jurnalul său, poetul menţionează, la data de 26 octombrie 
1776, că a conceput piesa, pe care o redactează în zilele de 28 și 29 ale 


aceleiași luni. 

spre monolog. Goethe conferă primei mărturisiri a lui Wilhelm funcţia 
de prolog ce ne transpune în ambianța locului și timpului în care se 
desfăşoară drama interioară. Restul piesei este construit aproape sime- 
tric pe succesiunea monolog-dialog pînă la rezolvarea problemei iden- 
tităţii Mariannei şi unirea perechii. 

Funcţionalitatea celor două forme de exprimare și comunica re 
este diferită. Pe cînd în monologuri personajele își dezvăluie viaţa 
interioară fără reticenţe, în dialog sentimentele și intenţiile lor sînt 
voalate sau chiar obnubilate. Modul de exprimare liniar al lui Fabrice 
reflectă simplitatea lui sufletească, carenţa unei vieţi afective bogate; 
natura profundă şi patetică a lui Wilhelm reiese din limbajul poetic 
nuanţat, colorat de imagini. Specificul frazei celui de al doilea mono- 
log, format din întrebări, puncte de suspensie, frînturi de propoziţii, 
repetiţii, acumulări de atribute și debordind de emfază reflectă cu 
fidelitate starea sufletească a personajului. 

Confesiunea impresionantă a Mariannei, întreruptă din cînd în 
cind de reacţiile discrete ale lui Wilhelm, confesiune convertită către 
sfirşit într-un șuvoi de lacrimi și exclamaţii, e plină de vigoare poetică, 

Jucată încă în anul cristalizării ei (1776) într-un cerc intim, 
piesa Frate și soră? a fost reprezentată pină în 1816 de treizeci de ori 
sub conducerea autorului ei, care, la premieră, juca rolul lui Wilhelm, 
ceea ce subliniază caracterul intim al piesei. În acest sens această 
creaţie reprezintă o contribuţie la istoria teatrului german. 

Dotasindu-se de pe fundalul trăirilor și experiențelor strict per- 
sonale, ea constituie, ca majoritatea op>relor goetheene, „fragmentul 
unei mari confesiuni“. 

Iată motivele pentru care considerăm că este justificat s-o pla- 
săm pe traiectoria evoluţiei lui Goethe spre drama clasică. 


2 Textul originar în WA I, vol. 9, pp. 117—145. Alte ediţii critice 
consultate: FA (ed. R. Petsch) şi HA (ed. W. Kayser). 

10 Hanna H. Marks a demonstrat acest punct de vedere în studiul 
Die Geschwister. În GD.NJ (ed. Walter Hinderer) pp. 104—124. 

FRATE ŞI SORĂ 


PERSONAJELE 


WILHELM, un negustor 
MARIANNE, sora sa 
FABRICE 

POŞTAŞUL 


WILHELM şade la un birou plin de registre comerciale şi hirtii: 


Săptămîna asta am cîştigat iarăși doi clienţi noi! Dacă 
te străduiești, iese totuși ceva; chiar de-i puțin, s-adună 
şi cine joacă la miză mică se bucură pină la urmă chiar 
de-un ciștig infim şi uită de micile pierderi. Ce este? 


Apare poștașul 


POŞTAŞUL: O scrisoare cît toate zilele, douăzeci de ducați 


şi taxele poștale pe jumătate plătite. 


WILHELM : Bine, foarte bine. Trece totul în cont ca de obicei! 


Poștașul iese 


WILHELM uitindu-se la scrisoare: N-am vrut să recunosc cît 

de mult am așteptat toată ziua de astăzi poșta. Acum 
pot să-i înapoiez lui Febrice banii, să nu mai abuzez 
de bunătatea lui. Ieri mi-a spus: „Miine trec pe la tine.“ 
Nu prea mi-a convenit. Ştiam că n-o să-mi amintească 
de datorie, dar simpla lui prezenţă era un dublu avertis- 
ment. În timp ce deschide o casetă şi numără. Odinioară 
cînd stilul meu în afaceri nu prea era realist, creditorii 
tăcuţi îmi erau cei mai nesuferiţi. Unuia care te asal- 
tează, te sicîie neîntrerupt îi răspunzi cu obrăznicie și 
cu tot ce ţine de ea; dar el care tace îmi avertizează 
fără ocolişuri conştiinţa şi cere mult mai stăruitor, lăsînd 
în seama mea rezolvarea rugăminţii sale mute. Așază 
monedele pe masă. Cum îţi mulţumesc, doamne dumne- 
zeule, că am depășit acea stare mizerabilă și că sînt la 
adăpost de primejdii. Ridică o carte. Mi-ai dat binecu- 
vîntarea ta modestă, mie, care am risipit darurile tale 
cu ambele miini... Şi astfel... pot oare s-o mărturisesc ?... 
Totuşi nu faci nimic pentru mine, după cum nici eu în- 
sumi nu întreprind nimic doar în scopuri egoiste. Dacă 
n-ar exista ființa aceasta drăgălașă şi dragă, nu m-aș 
afla aici la birou, făcînd socoteli... Ah, Marianne! dacă 
ai şti că cel pe care-l crezi fratele tău munceşte pentru 
tine nutrind cu totul alte sentimente decît cele fraterne 


şi alte speranţel.... Poate!... Ah!... Este totuşi trist... 
Ea mă iubeşte... da, ca pe un frate... Nu, străin de mine 
acest sentiment, ar însemna de fapt felonie, şi ea n-a 
dat niciodată roade... Marianne! voi fi fericit, vei fi şi tul 


Apare Marianne 


MARIANNE: M-ai chemat. Ce doreşti, frate? 

WILHELM: Nu te-am chemat eu. 

MARIANNE: Te ţii de năzbitii! Mă chemi din bucătărie ca 
să rizi de mine? 

WILHELM: i s-a năzărit,. 

MARIANNE: Uneori mi se năzare. Dar vocea ţi-o cunosc 
prea bine, Wilhelm! 

WILHELM: Să lăsăm asta. Spune-mi ce faci la bucătărie? 

MARIANNE: Am curăţat doar cîțiva porumbei de fulgi, 
pentru că bănuiesc că Fabrice va minca astă-seară la noi. 

WILHELM: Îţi place, nu-i așa, să înveţi cite ceva de la el? 

MARIANNE: Ştie cintece atit de frumoase! Și după cină, dacă 
mai zăbovești la masă şi te cuprinde tristeyea, încep 
deiîndată să cînt. Știu doar că rizi, cum mă auzi fredonînd 
un cintec care-ţi place. 

WILHELM: Ai observat-o şi p-asta! 

MARIANNE: Bi, cine n-ar dibui slăbiciunile bărbaţilor... 
Dacă n-ai altceva să-mi spui, te-am lăsat, căci mă aş- 
teaptă încă o mulţime de treabă. Cu bine... Şi-acum, mai 
dă-mi o sărutare! 

WILHELM: Dacă porumbeii sînt bine fripţi, îţi dau una la 
desert. j 

MARIANNE: Afurisit lucru cît de lipsit de delicateţe poate 
fi en frate. Dacă Fabrice sau alt băiat cumsecade m-ar 
putea săruta, ar sări în sus de bucurie şi domnul acesta 
disprețuiește sărutarea pe care vreau să i-o dau... Dar 
mi se ard porumbeii. Tese. 

WILHELM: Înger, înger, scump! De m-aș putea stăpîni să 
nu o îmbrățişez şi să nu-i dezvălui taina...! De colo sus 
te uiţi la noi, femeie fără de prihană, care mi-ai dat în 
păstrare această comoară?... Da, ei știu totul despre noi 
colo sus, ei ne înţeleg prea bine!... Charlotte, n-ai putut 
răsplăti mai frumos, mai sfint, dragostea ce ţi-um pur- 
tat-o, decît încredințindu-mi înainte de a-ţi încheia soco- 
telile pe pămînt pe fiica ta! Mi-ai dăruit tot ce-mi lipsea, 
m-ai legat de viaţă!. Am iubit-o deoarece era copilul 
tău... şi acum...| Încă sînt robul unei iluzii. Am impresia 

că te revăd pe tine, că soarta mi te-a redat întinerită, 
pentru a putea rămîne unit cu tine şi pentru a putea locui 
alături de tine, așa cum n-am putut face, n-am avut 
dreptul s-o fac în acel prim vis al vieţii!... Sint fericit, 
tare fericit! Am, doamne, deplina ta binecuvintare! 


Apare Fabrice 


FABRICE: Bună seara. 

WILHELM: Dragă Fabrice, sînt tare fericit: înseara asta 
Fortuna m-a copleşit. Și-acum nici un cuvint despre 
afaceri! Iată cei trei sute de taleri ai tăi. Bagă-i repede 
în buzunar! Poliţa mea mi-o dai cum s-o ivi ocazia. Și 
acum hai să stăm de vorbă! 

FABRICE: Dacă mai ai nevoie de ei... 

WILHELM: Dacă o să mai am nevoie de ei, bineînțeles! 
Îţi sînt întotdeauna recunoscător, dar acum te rog să-i 
iei... ascultă-mă, în seara asta amintirea Charlottei mi-a 
apărut într-o lumină nouă și nespus de vie în faţa ochilor 
minţii. 

FABRICE: Asta ţi se întîmplă deseori. 

WILHELM: Dacă ai fi cunoscut-o! Îţi spun, a fost una din 
cele mai minunate ființe! 

FABRICE: Era văduvă cînd ai cunoscut-o? 

WILHELM: Un suflet atît de mare şi de pur! Am citit ieri 
încă una dintre scrisorile ei. Eşti singurul om căruia i-am 
arătat cîndva vreuna din ele. Se îndreaptă spre casetă. 

FABRICE pentru sine: De m-ar scuti acum! Am auzit poves- 
tea asta de atitea ori! De obicei îl ascult cu plăcere, căci 
vorbeşte întotdeauna din inimă. Dar astăzi am alte lu- 
cruri în cap și tocmai de aceea n-aş dori să-i stric buna 
dispoziţie. 

WILHELM: Era în primele zile ale prieteniei noastre. „Încep 
să iubesc din nou lumea“, scrie ea, „mă îndepărtasem 
atit de ea şi acum, datorită dumitale, o îndrăgesc din 
nou. Inima mea îmi face reproșuri: simt că te fac să suferi 
şi mă chinuiesc în același timp şi pe mine. Acum o jumă- 
tate de an eram pregătită să dau ochii cu moartea, acum 
nu mai sînt.“ 

FABRICE: Un suflet frumos! 

WILHELM: Era prea bună ca să trăiască pe acest pămînt. 
Fabrice, ţi-am spus adesea cum datorită ei am devenit 
alt om. Nu pot deserie durerea pe care am încercat-o 
cînd privind înapoi mi-am dat seama că risipisem fn- 

treaga avere părintească! Nu mi-am putut permite să-i 
cer mîna, n-aveam cum să-i fac viaţa mai suportabilă.. 
Pentru prima oară am simţit îndemnul de a-mi cîştiga 
cinstit, așa cum se cuvine, existența; nevoia de a mă 
rupe de acea stare de lincezeală în care trăisem lamen-- 
tabil o zi după alta. Am muncit... dar ce-a însemnat 
acest lucru? Am continuat în stăruința mea şi-am reușit 
să ajung la capătul unui en anevoios; în sfîrşit s-a ivit o 
rază de speranţă; puţinul pe care-l avusesem sporise: 
văzînd cu ochii... și tocmai atunci ea piere. Nu-ţi poţi 
da seama cît am suferit! N-am mai putut suporta pri- 
veliştea locurilor în care respirasem acelaşi aer cu ea, 
dar nici nu eram în stare să părăsesc pămîntul în care 
ea îşi dormea somnul de veci. Scurt timp înainte de a 
se sfirși mi-a scris... Ja o scrisoare din casetă. 

FABRICE: E o scrisoare minunată, mi-ai citit-o nu de mult... 
Ascultă-mă, Wilhelm... 

WILHELM: O ştiu pe din afară, cu toate acestea o recitese 
mereu. Cind îi văd scrisul, foaia pe care s-a odihnit mîna 
ei, cred că mai este încă în viaţă. Și este încă!. Se aude 
strigînd un copil. Doamne, nu se mai potoleşte Marianne! 

“Din nou l-a adus la noi pe băieţelul vecinului; se joacă 

cu el în fiecare zi și mă stingherește la timp nepotrivit. 
Din uşă. Marianne, ocupă-te în linişte de copil sau tri-- 
mite-l acasă. Avem de discutat. Rămine pe gînduri. 

FABRICE: N-ar trebui să trezești atît de des amintirile. 

WILHELM: Astea-s rîndurile! Ultimele, semnul discret de: 
despărţire al unui înger care mă părăsea. Împăturește 
scrisoarea. Ai dreptate, fac mare păcat. Ce rar sîntem 
demni să retrăim trecutele, fericit-nefericitele clipe ale- 
vieţii | 

FABRICE: Soarta ta îmi îndurerează inima. Mi-ai povestit 
că a lăsat în urmă o fiică, care din păcate şi-a urmat 
curind mama. Dacă copila ar fi trăit, ţi-ar fi rămas cel 
puţin ceva de la ea, o ființă spre care să-ţi îndrepţi grijile 
şi care să-ţi aline durerea. 

WILHELM întorcîndu-se brusc spre el: Fiica ei? Era o floare 
gingașă. Mi-a încredințat-o... E prea mult ce mi-a hărăzit. 
soarta !... Fabrice, dacă ţi-aş putea spune totul... 

FABRICE: Dacă te îndeamnă inima?! 

WILHELM: De ce n-ar face-0?... 

Intră Marianne cu un băieţel 


MARIANNE: Vrea să-ţi spună doar noapte bună, frate! 
Nu te-ncrunta la el şi nu te uita nici aşa de urit la mine. 
Spui mereu că ai vrea să te-nsori şi că ţi-ar plăcea să ai 
mulţi copii. Să știi că nu-i poţi ţine întotdeauna în friu, să 
strige doar atunci cînd nu-ţi strică liniştea. 

WILHELM: Cînd e vorba de copiii mei... 

MARIANNE: Desigur, asta-i altceva. 

FABRICE: Crezi, Marianne? 

MARIANNE: Trebuie să fie o mare fericire! Se pleacă spre 
băieţel şi-l sărută. Mi-e foarte drag Christel! Dar dacă ar 
fi al meul... Ştie deja să silabisească, eu l-am învăţat. 

WILHELM: Şi crezi că dacă ar fi al tău, ar ști chiar să citească? 

MARIANNE: Bineînțeles! Căci de-ar fi al meu, n-aş face 
altceva ziua-ntreagă decît să mă învirt în jurul lui, să-l 
imbrac, să-l dezbrac, să-l învăţ diferite lucruri, să-i dau 
să mănince, să-l dichisesc și multe altele. 

FABRICE: Şi soţul tău? 

MARIANNE: Ar face acelaşi lucru; căci şi el l-ar iubi tot atit 
de mult ca mine. Christel trebuie să se ducă acasă şi vrea 
să-şi ia rămas-bun. 7] duce la Wilhelm. Haide, dă frumos 
mina, dă minuţa! 

FABRICE pentru sine: E adorabilă, trebuie să-i fac declara- 
ţia de dragoste. 

MARIANNE ducînd copilul și la Fabrice: Dă şi domnului 
mina. 

WILHELM pentru sine: O să fie a ta! Tu vei... E prea mult, 
n-o merit... Cu voce tare. Marianne, du copilul de aici și 
ține-i de urit domnului Fabrice pînă la cină; vreau să 
fac puţină mișcare, am stat în casă toată ziua. Marianne 
iese. Să respir mai liber sub bolta înstelată a cerului!... 
Mi-e inima atit de plină... Mă întorc numaidecit! Tese. 

FABRICE: Pune odată capăt acestei situaţii, Fabrice! Dacă 
porți la nesfirșit dragostea ascunsă-n suflet, nu schimbi 
cu nimic lucrurile. Te-ai hotărît. E bine, e foarte bine! 
Continui să-i ajuţi fratelui și ea... dar ea nu mă iubește 
cum 0 iubesc eu. Nici nu poate iubi cu pasiune şi nici nu 
trebuie!... Draga de ea!... Nu crede că aş putea simți 
pentru dinsa altceva decît prietenie!... O să fim feri- 
ciți, Marianne!... Prilejul este bine venit, soseşte chiar 
la țanc! Trebuie să-i mărturisesc dragostea ce-i port! 
Şi dacă inima ei nu mă respinge, de asentimentul frate- 
lui ei sînt sigur. 

Apare Marianne 


FABRICE: L-ai dus pe băieţel? 

MARIANNE: L-aș fi oprit bucuroasă; dar ştiu că fratelui 
meu nu-i place şi atunci renunţ. Citeodată hoţomanul 
ăsta mic se roagă atita de el pînă-l înduplecă să-i dea 
voie să doarmă în patul meu. 

FABRICE: Dar nu vă supără? 

MARIANNE: Nu, deloc. E foarte zburdalnic în timpul zilei, 
dar din clipa în care mă culc în pat lingă el, e blind ca 
un mielușel! Se lingușeşte ca o pisicuţă! Şi mă mîngiie 
cît știe el s-o facă; citeodată abia îl pot îndupleca să 
adoarmă. 

FABRICE pentru sine: Scumpă naivitate! 

MARIANNE: Şi mă iubește mai mult decît pe maică-sa. 

FABRICE: Tot mamă îi ești și dumneata. Marianne rămîne 
pe gînduri. Fabrice privind-o un timp: Te întristează să 
fii mamă? 

MARIANNE: Nu mă întristează, mă gindesc și eu doar aga. 

FABRICE: La ce, dulce Marianne? 

MARIANNE: Mă gîndesc... nu mă gindesc la nimic. Dar 
cîteodată mă cuprinde o stare atît de ciudată! 

FABRICE: Să nu fi dorit niciodată...? 

MARIANNE: Cum de pui asemenea întrebări? 

FABRICE: Fabrice îşi poate permite, nu-i așa? 

MARIANNE: De dorit, n-am dorit niciodată, Fabrice. Şi chiar 
dacă mi-a trecut vreodată prin minte un asemenea gînd, 
el se risipea deîndată. Mi-ar fi insuportabil... să-mi pără- 
sesc fratele, oricît de ademenitoare ar părea o altă per- 
spectivă. 

FABRICE: Dar este totuşi ciudat! Odată ce aţi locui totuși 
în acelaşi oraș, unul lîngă celălalt, ar însemna oare că-l 
părăseşti? 

MARIANNE: Oh! Niciodată! Cine i-ar face gospodăria? Cine 
ar avea grijă de el?... O slujnică?.... Ori să se însoare 
poate? ... Nu, una ca asta nu se poate. 

FABRICE: Nu s-ar putea muta la dumneata? N-ar putea 
găsi în soţul dumitale un prieten? N-aţi putea avea toți 
trei laolaltă o viaţă tot atit de fericită, sau chiar mai feri- 
cită? Nu s-ar uşura astfel munca obositoare a fratelui 
dumitale? Ce frumos am trăi! 


MARIANNE: Așa s-ar părea. Dacă stau şi mă gîndesc bine, 
este precum spui. Dar ceva îmi spune că n-ar fi cu putinţă! 

FABRICE: Nu te înţeleg. 

MARIANNE: lată, am să-ţi explic... Cînd mă trezesc, trag cu 
urechea ca să-mi dau seama dacă fratele meu s-a sculat; 
dacă nu aud nici o mișcare, sar repede din pat, mă duc la 
bucătărie, aprind focul ca apa să dea în clocot pină se 
scoală slujnica să-i dea cafeaua de cum deschide ochii. 

FABRICE: Ce gospodină! 

MARIANNE: Apoi mă așez să împletesc ciorapi pentru el... 
să am ceva de lucru... și măsor de zece ori dacă sînt destul 
de lungi, dacă se așază frumos pe pulpă, dacă talpa nu-i 
prea scurtă, pînă cînd uneori își pierde chiar şi el răbdarea. 
Și nu-i vorba de măsură; îmi place să-mi fac de lucru pe 
lingă el, îmi place să se uite la mine după cea tot făcut 
socoteli ore în şir pentru ca, doamne fereşte, să nu devină 
cumva mizantrop.2 Căci îi face totuşi bine cînd mă pri- 
veşte; îi citesc bucuria în ochi cu toate că nu prea vrea să 
se trădeze. Citeodată rid pe furiş cînd se preface că e 
supărat sau cînd ia o înfăţişare gravă. Se preface, bine- 
înțeles; căci de-ar fi altfel l-aş chinui cît e ziulica de lungă. 

FABRICE: E fericit. 

MARIANNE: Nu, fericirea e a mea. Dacă nu l-aş avea pe el, 
nu mi-aş găsi rostul pe lume. Muncesc doar şi spre folosul 
meu, dar îmi pare că fac totul pentru el, deoarece şi atunci 
cînd robotesc doar pentru mine mă gindesc mereu la el. 

FABRICE: lar dacă ai face toate astea pentru un soț, cît de 
fericit s-ar socoti! Cît de recunoscător ţi-ar fi şi ce viaţă 
de familie aţi duce! 

MARIANNE: Citeodată, cînd stau şi împletesc sau cos, văd și 
eu în închipuire cum ar putea fi... îmi las gindul să zboare 
şi deapăn o întreagă poveste. Dar dacă mă întorc la reali- 
tate, totul se destramă. 

FABRICE: De ce? 

MARIANNE: Unde aş putea găsi un soț care să nu-şi arate 
nemulțumirea dacă i-aş spune: „Mă străduiesc să te 
iubesc“, adăugind însă numaidecit: „Dar mei drag ca fra- 
tele meu nu îmi poţi fi şi pentru el vreau să pot face totul 
ca pînă acum“... Îţi dai seama, asta nu merge! 

FABRICE: Cu timpul unele din treburile pe care le faci 
pentru fratele dumitale le-ai face pentru soț şi ai trece 
dragostea ce-o porţi lui Wilhelm asupra tovarăşului de 
viaţă... 

MARIANNE: Aici e necazul! Doar dacă dragostea ar putea 
trece de la unul la altul ca banii, sau ar schimba la fiecare 

trei luni stăpînul ca o slujnică nepricepută. În preajma 
unui soţ, tot ce-a înflorit aici ar trebui abia să-ncolțească 
şi să crească acolo, ceea ce n-ar însemna niciodată același 
lucru! 

FABRICE: Se poate totuși, s-au văzut multe. 

MARIANNE: Nu-mi prea vine să cred; cînd aşezat la masă 
își sprijină capul în miini şi tace îngrijorat, cu ochii în 
pămînt... sînt în stare să stau ceasuri întregi și să mă uit 
la el. Îmi spun cîteodată că nu e un bărbat frumos, dar 
privindu-l mi se umple inima de bucurie. Simt, desigur, 
că luînd povara grijilor, toată, pe umerii lui, mă ocroteşte 
pe mine. Mi-o spune prima privire atunci cînd ridică din 
nou ochii, şi asta-i mare lucru. y 

FABRICE: E totul, Marianne! Şi un soț care ar avea grijă de 
tine... 

MARIANNE: Şi mai este încă ceva: e vorba de toanele voastre, 
ale bărbaţilor, Wilhelm le are şi el pe ale lui; dar ele nu 
mă apasă, pe cînd pe ale altcuiva nu le-aş putea suporta, 
Nu se prea lasă în voia toanelor, dar eu le simt, totuși, 
cîteodată. Cînd, în clipe întunecate, îmi respinge simţirea 
caldă, izvorită dintr-o inimă iubitoare, plină de compa- 
siune... mă doare, bineînţeles doar o clipă; şi chiar de bom- 
bănesc, e mai mult pentru că nu recunoaște cîtă dragoste 
îi port, decît că l-aş iubi mai puţin. 

FABRICE: Dar dacă pînă la urmă s-ar ivi cineva, care împo- 
triva acestei situaţii ar avea curajul să-ţi ceară mîna? 
MARIANNE: Nu se va găsi! Şi atunci s-ar pune problema 

dacă aș avea eu curajul să încep o viață nouă! 

FABRICE: De ce nu? 

MARIANNE: Fii pe pace, nu se va găsi! 

FABRICE: Marianne, l-ai găsit! 

MARIANNE: Fabrice! 

FABRICE: Se află în faţa dumitale. Să ţin o lungă cuvintare? 
Să dezvălui ce inima mea a păstrat în taină atîta timp? 
Te iubesc, o știi de mult; că vreau să fii soţia mea, nu 
bănuieşti. N-am văzut niciodată o fată ca tine care să 
se gindească atit de puţin la faptul că trezește sentimente 
de dragoste în bărbaţii care o văd în preajma lor... Ma- 
rianne, cel ce-ţi vorbeşte acum nu-i un îndrăgostit înfocat 
şi nesocotit. Te cunosc, te-am ales, casa mea te așteaptă; 
vrei să fii a mea? ... Am avut parte de multe dezamăgiri 
în dragoste şi nu o dată mi-am jurat să-mi închei viaţa 
fără să mă însor. M-ai făcut să-mi schimb hotărîrea... 

Nu te împotrivi! Mă cunoşti. Sînt trup şi suflet devotat 
fratelui tău. Nu-ţi poţi închipui o prietenie mai curată! 
Deschide-ţi inima! Spune un cuvînt, Marianne! 

MARIANNE: Dragă Fabrice, lasă-mi timp de gîndire, ştii 
doar că mi-eşti drag! 

FABRICE: Spune-mi că mă iubeşti! Las fratelui dumitale 
locul ce i se cuvine; vreau să fiu fratele fratelui dumitale, 
vreau ca împreună să avem grijă de el. Adăugată averii 
lui, averea mea îl va cruța de multe neplăceri; va dobîndi 
curaj, va... Marianne, nu-mi place să te conving... O ia 
de mină. 

MARIANNE: Fabrice, niciodată nu m-am gîndit... În ce 
încurcături m-ai pus! .... 

FABRICE: Doar un cuvint! Pot spera? 

MARIANNE: Vorbeşte cu fratele meu’! 

FABRICE în genunchi: Înger drag! Iubita mea! 

MARIANNE tace o clipă: Dumnezeule, ce-am spus! Jese. 

FABRICE: E a ta!... Poţi să-i îngădui ștrengăriţei ăsteia mici 
şi încîntătoare jocul de-a dragostea cu frate-său. Lucru- 
rile au să se schimbe cu timpul în favoarea mea, odată ce 
ne vom cunoaşte mai îndeaproape, iar el n-are să piardă 
nimic din afecțiunea ei. Îmi place chiar să iubesc din nou 
ca altă dată, și să fiu din nou iubit de-o fată ca ea! E fără 
îndoială un deliciu, al cărui gust nu-l pierzi niciodată... 
Vom locui împreună. Și-aşa aș fi dorit să-nviorez mai de 
mult viaţa mult prea retrasă a bunului meu prieten; în 
calitate de cumnat nu va avea nimic împotrivă. Altfel 
va cădea cu totul pradă mizantropieit, chinuit de veşni- 
cele sale amintiri, de scrupule, de grijile privind ziua de 
mîine și de misterioasele taine. O să fie tare plăcut! Să 
respire și el despovărat de griji; fata dobîndeşte un soţ, 
ceea ce nu-i puţin; și tu te alegi cu o soție demnă de toată 
cinstea — ceea ce e mult! 


Apare Wilhelm 


FABRICE: Ţi-ai făcut plimbarea? 

WILHELM: M-am dus pînă la piaţă, apoi am urcat pe Uliţa 
popii şi m-am întors pe la bursă. Mă încearcă un senti- 
ment ciudat cînd trec noaptea prin oraş. Cum după o zi 
de lucru unii se odihnesc, iar alţii se grăbesc să facă la fel, 
şi vezi doar hărnicia micilor negustori. Mi-a făcut plăcere 
să văd o bătrînă cu ochelarii pe nas, care la lumina unui 
capăt de lumînare vindea brînză, tăind și potrivind o 

bucată după alta pînă să ajungă la greutatea dorită de 
cumpărătoare. 

FABRICE: Fiecare observă în felul său. Cred că mulţi au 
trecut pe acea stradă, fără să se sinchisească de bătrinele 
negustorese care vind brînză şi de ochelarii lor. 

WILHELM: Îndrăgeşti profesia pe care o practici şi consideri 
micul negoţ vrednic de luat în seamă de cînd știi ce amar 
de greu stringi un taler, cînd îl cîştigi bănuţ cu bănuţ. 
Rămâne cîteva clipe adincit în gînduri. Mi s-a întîmplat 
ceva foarte ciudat în timpul plimbării. Mi-au trecut de-a 
valma prin minte atitea lucruri... dar şi ceea ce mă pre- 
ocupă în adîncul sufletului. Cade din nou pe ginduri. 

FABRICE pentru sine: Ce ciudat! Cum e de faţă, nu mai am 
curajul să-i mărturisesc că sînt îndrăgostit de Marianne... 
Trebuie să-i povestesc ce s-a întîmplat în lipsa lui... Cu 
voce tare. Wilhelm, spune-mi, te rog, parcă voiai să te 
muţi de aici. Casa e prea mică și chiria mare. Ai găsit o 
altă locuință? 

WILHELM distrat: Nu. 

FABRICE: M-am gîndit că am putea să ne îmbunătăţim 
amindoi situaţia. În casa moștenită de la părinţi locuiesc 
la etaj, parterul l-ai putea ocupa tu; n-ai să te însori aşa 
curînd... Ai la dispoziţie curtea și micul depozit pentru 
firma ta de expediţie, îmi plătești o chirie convenabilă și 
astfel ne ajutăm unul pe celălalt. 

WILHELM: Eşti prea generos. E adevărat că şi eu m-am gîndit 
la soluţia asta, cînd veneam la tine și treceam prin atitea 
odăi goale, în timp ce eu trebuia să mă descurc în spaţiul 
restrins al locuinţei mele. Dar mai sînt şi alte probleme... 

i totuşi nu merge, trebuie să renunțăm la ideea asta. 

FABRICE: De ce? 

WILHELM: Dacă m-aș însura acum? 

FABRICE: S-ar găsi o posibilitate. Neînsurat ai avea destul 
loc, împreună cu sora ta; dacă în locul ei ai aduce o soție, 
ar merge tot atit de bine. 

WILHELM surizind: Şi sora mea? 

FABRICE: Pe ea aș lua-o în orice caz la mine. Wilhelm tace. 
Şi chiar fără să te însori tu. Hai să stăm serios de vorbă... 
O iubesc pe Marianne; ţi-o cer de soție! 

WILHELM: Ce spui? 


FABRICE: De ce nu? Dă-ţi consimțămiîntul! Ascultă-mă, 
frate! O iubesc pe Marianne! M-am gîndit și m-am răs- 
gîndit: ea singură, tu singur, voi mă puteţi face atît de 

fericit cum n-am mai fost nicicînd. Fii de acord! Dă-m 
mîna ei! 

WILHELM încurcat: Nu-ţi dai seama ce-mi ceri! 

FABRICE: Cum să nu! Știu prea bine! Să-ţi spun ce-mi 
lipseşte şi ce am să dobindesc, dacă ea îmi va deveni 
soţie şi tu cumnat? 

WILHELM trezit deodată din ginduri, în grabă: Niciodată, 
niciodată! 

FABRICE: Ce-i cu tine? ... Mă faci să sufăr... Ce resentiment.|.. 
De vreme ce tot o să ai un cumnat, cum se va întîmpla 
mai curînd sau mai tirziu, de ce să nu fiu eu acela? ... eu 
omul pe care-l cunoști și la care ţii. Cel puţin credeam că 
e așa... 

WILHELM: Lasă-mă... nu mai pot să judec. 

FABRICE: Trebuie să-ți spun tot. Soarta mea depinde numai 
de tine. Îi sînt drag, trebuie să fi observat; acest lucru. Te 
iubește însă mai mult pe tine; sînt mulţumit. Pe soţ îl 
va iubi mai mult decît pe frate; eu voi prealua drepturile 
tale, tu pe ale mele și toţi o să fim fericiți. N-am văzut un 
ghem încilcit care să se depene atit de frumos. Wilhelm 
tace. Și ceea ce ar consfinţi totul, dragul meu, ar fi cuvîntul 
tău! Dă-mi consimţămîntul! Spune-mi că te bucură, că 
te face fericit! ... Ea este de acord. 

WILHELM: De acord? 

FABRICE: A pronunţat cuvîntul cum arunci o privire la des- 
părţire, ceea ce spune mai mult decît dacă ai renunța să 
pleci. Cît de fermecător era sentimentul ei de nedumerire, 
dragostea, voința şi teama ei! 

WILHELM: Nu, nu se poate! 

FABRICE: Nu te-nţeleg. Inima îmi spune că n-ai nici un fel 
de aversiune față de mine. Totuși mi te împotrivești. 
Schimbă-ţi gîndul! Nu sta în calea fericirii ei, a fericirii 
mele! ... Sint sigur că o să fii și tu fericit alături de noil 
Nu-mi refuza consimțămintul! Consimţămîntul tău ca 
prieten! Wilhelm tace cu inima sfişiată de sentimente con- 
tradictorii. Nu te înţeleg... 

WILHELM: Pe ea?... Pe ea o vrei?... 

FABRICE: Ce întrebare e asta? 

WILHELM: Şi ea te vrea pe tine? 

FABRICE: A răspuns aşa cum se cuvine unei fete. 

WILHELM: Pleacă!  Du-te!... Marianne... Am presimţit 
ceva! Am simţit-o! 

FABRICE: Spune-mi doar... 

WILHELM: Ce să-ţi spun? ... Asta era ce-mi umbrea ca un 


nor de furtună sufletul. Acum a fulgerat... S-a făcut 
lumină... Mărturisirea ta m-a lovit ca un trăsnet! ... 
Ia-o |... E a ta! Unicul meu giuvaer... E tot ce am ! Fabrice 
îl priveşte fără să scoată un cuvint. Ia-o| Şi pentru ca să 
ştii ce-mi iei... tace. Se reculege. Ți-am povestit de Charlotte, 
de acel înger care s-a înălțat spre ceruri şi mi-a lăsat o 
fată cu care semăna ca două picături de apă... şi-această 
fată... te-am minţit... nu-i moartă; această fată este 
Marianne! ... Marianne nu-i sora mea! 


FABRICE: La asta nu m-am aşteptat. 
WILHELM: Și de tine ar fi trebuit să mă tem!... De ce n-am 


urmat imboldul inimii şi nu ţi-am închis poarta casei, ca 
celorlalţi, în primele zile ale venirii mele aici? Doar ţie 
ţi-am îngăduit să pășeşti în acest sanctuar şi tu ai ştiut 
prin bunătate, „prietenie, ajutor şi-o aparentă răceală 
faţă de femei să-mi adormi temerile. După cum păream 
a fi fratele ei, am considerat sentimentele tale faţă de ea 
frăţești; și chiar dacă uneori mi se furișa în suflet vreo 
bănuială, o goneam ca pe un gînd josnic și-mi explicam 
bunătatea ei faţă de tine izvorită dintr-o inimă rii 


„care se deschide cu candoare feciorelnică oricui. Şi tul .. 


Și eal.. 


FABRICE: Nu vreau să mai aud nimic. Şi nu mai am nimic 


de zis. Rămii, deci, cu bine. Jese. 


WILHELM: Du-te!... Tai cu tine întreaga mea fericire. Orice 

speranţă s-a spulberat... ultimele răsar cîteodată la mar- 
gine de prăpastie! Şi podul fermecat de aur peste care 
aveam să trec în împărăţia desfătărilor cerești s-a pră- 
bușit... A pierit! Datorită lui, trădătorului, care a abuzat 
de încrederea, de sinceritatea mea!... O Wilhelm, Wil- 
helm, ai ajuns atit de rău, încît să fii nedrept față de un 
om cinstit? ... Ce crimă a comis? ... Mă pedepseşti pan; 
soartă răzbunătoareř! ... Dar cel puțin eşti dreaptă! .. 
De ce Îmi apăreți în faţă? Şi tu? Chiar în ac castă clipă? ... 
Iertaţi-mă! N-am suferit destul? Iertați-mă! E mult 
de-atunci! ... Am suferit nespus de mult; am crezut că 
vă iubesc; cu ușuratică amabilitate am pătruns în inima 
voastră şi v-am îndurerat! ... lertaţi-mă și dați-mi voie... 
Să fiu oare în ăst fel pedepsit? ... S-o pierd pe Marianne? 
Să-mi pierd ultima speranţă şi izvorul grijilor mele! Nu 
poate fi, nu poate fi aşa! 


Tace. Apare Marianne 


MARIANNE se apropie stingherită: Frate! 

WILHELM: Ah! 

MARIANNE: Dragă frate! Trebuie să mă ierţi, te rog pe ce 
am mai scump! Ești supărat, pe bună dreptate. Am făcut 
o prostie... mi s-a întîmplat ceva foarte ciudat. 

WILHELM stăpinindu-se : Ce-ai făcut, copilă? 

MARIANNE: Aș vrea să fiu în stare să-ţi povetesc... Mi se 
d ea toate în cap... Fabrice vrea să mă ia de soţie, 
ŞI eu.. 

WILHELM cu ușoară amărăciune în glas: Hai, spune, vrei 
să-l iei de bărbat? 

MARIANNE: Nu, nici moartă! N-am să mă mărit niciodată 
cu el; nu pot să-l iau de bărbat. 

WILHELM: Asta schimbă lucrurile! 

MARIANNE: E destul de curios. Dar tu eşti cam ursuz, frate. 
Tare aș aștepta într-un ungher ascuns să treacă un ceas şi 
mai bine, dacă n- -aş simţi nevoia să-mi descarc acum sufle- 
tul. O dată pentru totdeauna! Nu pot să mă mărit cu 
Fabrice. 

WILHELM se scoală şi o ia de mină: Ce spui, Marianne? 

MARIANNE: A fost aici, mi-a împuiat capul, mi-a descris 
atitea posibilităţi încît mi-am închipuit că ar fi cu putinţă. 
A insistat atita încît într-o clipă de nechibzuinţă i-am spus 
să vorbească cu tine. El a înţeles că sînt de acord şi chiar 
din acel moment am simțit că această căsătorie nu se 
poate încheia nicicînd. 

WILHELM: A vorbit cu mine. 

MARIANNE: Te rog, te conjur, pe toată dragostea ce-ţi port, 
pe sentimentul ce-l nutreşti pentru mine, îndreaptă gre- 
şeala ce-am făcut, explică-i tu! 

WILHELM pentru sine: Doamne dumnezeule! 

MARIANNE: Nu fi supărat! Și nici el să nu fie. O să trăim 
din nou ca mai înainte și tot aşa pînă la sfîrşitul zilelor 
noastre... Căci numai alături de tine pot vieţui, și singura 
mea dorință e de-a trăi în preajma ta. Ceea ce-i adînc 
înrădăcinat în sufletul meu a ieșit cu acest prilej la iveală, 
a răzbit cu violenţă... Te iubesc doar pe tine! 

WILHELM: Marianne! 

MARIANNE: Dragă frate! Nu-ţi mai spun prin ce chinuri am 
trecut în acest sfert de oră... Am avut aceeaşi senzaţie 
ca de curînd, cînd a izbucnit incendiul în piaţă şi s-a răs- 
pîndit mai întîi fum şi abur pretutindeni, iar apoi focul a 

mistuit acoperișul, prefăcînd întreaga casă într-o vilvătaie 
de flăcări... Nu mă părăsi! Nu mă înstrăina, fratel 

WILHELM: Dar lucrurile nu pot rămîne mereu aşa! 

MARIANNE: Tocmai asta mă îngrozeşte!... Îţi promit cu 
dragă inimă că n-am să mă mărit, vreau să-ţi port de 
grijă clipă de clipă, totdeauna... Peste drum locuiesc 
împreună un frate şi o soră, amindoi în vîrstă; îmi spun 
uneori așa în glumă: „Odată ai să fii şi tu tot atit de bătrină 
şi de zbircită; numai de ai rămîne și tu laolaltă cu Wil- 
helm...“ 

WILHELM stăpînindu-şi emoția, în şoaptă: Dacă reziști acum, 
inimă, o să fii tare întotdeauna! 

MARIANNE: Și tu simţi același lucru; odată ai să te însori 
şi eu o să sufăr necontenit din pricina asta, chiar dacă aș 
dori să-ţi îndrăgesc soţia... Nimeni nu te iubeşte ca mine. 
Nimeni nu te poate iubi ca mine. Wilhelm încearcă să 
vorbească. Eşti mereu atît de reţinut şi, deși îmi stă pe 
suflet să-ţi spun tot ce simt, n-am avut pînă acum curajul 
s-o fac. Slavă domnului că întimplarea mi-a dezlegat 
limba. 

WILHELM: Destul, Marianne! 

MARIANNE: Nu-mi pune stavilă vorbelor, dă-mi voie să-ţi 
spun totul! După aceea voi pleca tăcută la bucătărie şi-mi 
voi vedea zile întregi de treabă. Doar cîteodată am să te 
privesc ca şi cum aș vrea să-ţi spun: Ştii doar cît te iubesc! 

WILHELM cuprins de bucurie. 

MARIANNE: Puteai s-o știi de mult, şi tu știi de la mcartea 
mamei noastre că, de cum am trecut de pragul copilăriei, 
am fost mereu alături de tine. Vezi, simt mai multă bucu- 
rie în preajma ta decît recunoştinţă pentru grija mai mult 
decit frățească pe care mi-o porţi. Așa ai pus stăpinire 
încetul cu încetul pe întreaga-mi inimă, pe întreaga mea 
minte încît acum oricui îi este greu să mai găsească vreun 
locşor în sufletul meu. Îmi mai aduc aminte cum rideai 
cîteodată cînd citeam romane. S-a întîmplat cu Julie 
Mandeville şi atunci te-am întrebat dacă Heinrich, sau 
cum îi mai spune, nu avea cumva chipul şi înfăţişarea 
ta... Ai izbucnit în rîs... și asta m-a întristat. De atunci 
n-am mai deschis gura. Pentru că nu era nicicum ceva 
de rîs; în mintea mea cei mai buni, cei mai dragi oameni 
se confundau cu tine. Pe tine te vedeam plimbindu-te 
prin marile grădini, pe tine te închipuiam călărind, călăto- 
rind, duelînd... Ride. 


WILHELM: Ce-i cu tine? 

MARIANNE: Să-ti mai mărturisesc încă ceva: dacă în carte 
era vorba de o fată drăguță şi bună, dacă era iubită din 
toată inima şi la rîndul ei era tare îndrăgostită... mi se 
părea întotdeauna că sînt eu... Numai spre sfîrşit, cînd 
lucrurile ajungeau la căsătorie în ciuda tuturor greută- 
ţilor... Sint o ființă credincioasă și bună, dar prea spun 
vrute şi nevrutel 

WILHELM: Continuă! În șoaptă, cu spatele spre ea: Trebuie 
să gust bucuria pînă la capăt! Dumnezeule doamne, de 
nu mi-aş pierde minţile! 

MARIANNE: Cel mai puţin puteam suferi situaţia în care doi 
oameni se iubesc, și la sfîrşit iese la iveală că sint rude sau 
fraţi... Pe domnişoara Fanny” aș fi putut s-o ucid! Cit 
am plins! Ce destin jalnic! Se întoarce şi plinge amarnic. 

WILHELM îmbrățişind-o: Marianne! Scumpa mea Marianne! 

MARIANNE: Wilhelm! Nu! Nu te părăsesc în vecii vecilor! 
Eşti al meu... Te păstrez! Nu te pot părăsi! 


Apare Fabrice 


MARIANNE: Fabrice, soseşti la ţanc! Inima mea n-are ascuni- 
zișuri și e puternică așa încît pot să vorbesc deschis. Nu 
ţi-am promis nimic. Eşti prietenul nostru! Nu mă voi 
căsători niciodată cu tine! 

FABRICE rece şi cu amărăciune: Mi-am închipuit eu, Wilhelm! 
Dacă pui toate însuşirile tale în balanţă, eu nu reprezint 
decit o cantitate neglijabilă. M-am întors, pentru că tre- 
buie să-mi iau o piatră de pe inimă. Renunţ la toate pre- 
tenţiile şi constat că lucrurile s-au şi aranjat; sînt cel puţin 
bucuros că am dat prilejul binevenit. 

WILHELM: Nu defăima în clipa asta şi nu te lepăda de un 
sentiment pe care zadarnic ai să-l cauţi peregrinind în 
lumea largă! Priveşte ființa asta... este cu totul a mea... 
şi ea nu o știe. 

FABRICE cu ușoară ironie: N-o ştie? 

MARIANNE: Ce să nu ştiu? 

WILHELM: Cum îţi închipui că o să mint într-o asemenea 
situaţie, Fabrice? ... 

FABRICE uimit: Nu ştie? 

WILHELM: Cum ţi-am spus. 


FABRICE: Rămineţi împreună, sînteţi demni unul de celălalt. 
MARIANNE: Ce înseamnă asta? 

WILHELM stringind-o în braţe şi sărutind-o: Eşti a mea, 
Marianne! 
MARIANNE: Dumnezeule! Ce-i asta?... Pot să-ți răspund 
la o asemenea sărutare?... Ce sărutare era asta, frate? 
WILHELM: N-a fost sărutul fratelui reţinut și care părea 
rece, ci cel al unui iubit copleșit, de fericire. Îngenunchind: 
Marianne, nu ești sora mea! Charlotte a fost mama ta, 
dar nu și a mea! 

MARIANNE: Tu nu eşti fratele meu?! 

WILHELM: Nu, ci iubitul tău... Și din clipa asta soţul tău, 
dacă nu-l respingi. 

MARIANNE: Spune-mi, cum a fost posibil? ... 

FABRICE: Gustaţi ceea ce Dumnezeu nu vă dăruiește decît 
o singură dată! Primeşte, Marianne, şi nu întrebal... 
O să găsiţi voi încă destul timp să vă explicaţi! 

MARIANNE privindu-l: Nu, nu-i posibil! 

WILHELM: lubita mea, soţia mea! 

MARIANNE îmbrăţişindu-l: Wilhelm, nu-i cu putință! 


NOTE 


1 O aluzie neinteligibilă pentru Fabrice, referitoare la Marianne, 
Amiîndoi se referă la lucruri pe care celălalt nu le poate pricepe, ceea 
ce marchează lipsa unei reale posibilităţi de comunicare. 

2 În original Goethe folosește expresia ipokondru, sinonimă în 
momentul în care Goethe își concepea piesa cu mizantrop. 

3 Vorbește cu fratele meu: invitaţia convenţională, de-a se adresa 
unei rude, conţine implicit consimțămîntul Mariannei. 

4 Vezi nota 2. 

5 Aluzie la faptul că Wilhelm a fost deseori necredincios fetelor 
de care s-a îndrăgostit. Lor li se adresează și în continuare. 

6 Este vorba de cartea scriitorului englez Fr. Brook, a cărei 
traducere în limba germană apăruse în 1764 la Leipzig. 

7 Domnișoara Fanny: de fapt Povestea domnișoarei Fanny Wilkes 
roman al scriitorului iluminist german Johann Timotheus Hermes, 
apărută la Leipzig în 1766. 

PROSERPINA 


O monodramă 


În românește de GRETE TARTLER 


abordat în prima sa epocă de creaţie, cea cunoscută sub denu- 
mirea Singspiel l-a preocupat în mod deosebit între 1773 
și 1777. Noţiunea nu-și are un echivalent satisfăcător în limba 
română, „vodevil“ exprimind o tonalitate facilă, iar „operetă“ una prea 
modernă. Singspiel-ul german al sec. al XVIII-lea rezultă din conto- 
pirea operei comice franceze (opera comique), a operei bufe (opera 
buffa)* — rezultată din sinteza comediei dell’ arte originare din Neapole 
cu cea venețiană — şi a creaţiei dramatice engleze numite ballad-opera. 

Acestor trei ipostaze le este comună tendinţa de a parodia operele 
prezentate pe scenele teatrelor imperiale sau princiare. Ele năzuiese 
spre simplitate, funcţia lor fiind să satisfacă dorința explicabilă a 
cercurilor largi de spectatori de a asista la un spectacol amuzant şi 
distractiv. 

În aceste condiţii au fost zămislite, de pildă, din colaborarea 
scriitorului Ch. F. Weisse ca textier cu compozitorul Johann Adam 
Hiller acele creaţii numite pe atunci Singspiele sau Operetten. Nu erau 
concepute pentru cîntăreţi de profesie. Actorul avea îndatorirea să şi 
cînte cîte o arie, astiel încît dialogul nu pierdea prea mult din funcţia 
sa iniţială.? 

În timpul studenţiei lui Goethe, la Leipzig se reprezentau astfel 
de creaţii. La Weimar are loc în 1772 spectacolul intitulat Vinătoarea 
(Die Jagd)?, care se bucură de un succes răsunător. Weisse scrisese 
libretul, iar Hiller partitura muzicală. Datorită lui Wieland, genul 
atinge un prim punct culminant. 

Ceva mai tirziu se conturează o formă în care legătura dintre 
cele două elemente se realizează mai strins. Rousseau dă expresie 
durerii lui Pigmalion într-o creaţie lirică mai puţin cunoscută astăzi, 
în care singurul element de acţiune apare la sfirșit, cînd statuia Gala- 


| diferitele forme dramatice pe care Goethe le-a 


1 Aceste prime două forme — opera comică și cea bufă — au fost 
introduse de trupe de actori francezi şi italieni pe teritoriul german. 


2 În opereta vieneză, a cărei noţiune o avem şi astăzi bine con- 
turată, rolul dialogului se diminuează în decursul timpului. 


3 Albert Lortzing (1801—1851), compozitor, cîntăreţ și dirijor 
german, a considerat-o demnă de atenţie și a prelucrat-o (1830). 

teei prinde viaţă şi rostește primele cuvinte. Acest monolog elegiac ; 
apărut în 1770 sub titlul Pygmalion pătrunde în Germania, unde găsește 
imitatorii. În 1772, tot la Weimar, ea este pusă în scenă însoţită 
de acompaniament muzical. 

Preocupările lui Goethe de a rezolva artistic problemele ivite în 
procesul articulării Singspiel-ului se desprind deci dintr-o tendință 
specifică epocii. 

Expresia pasiunii apărea concentrată în dramă, ca şi în operă, 
sub forma monologului. Raportat la polifonia creaţiei ca tot rotunjit, 
monologul nu reprezenta însă decit un singur acord. Evident un acord 
unitar, deoarece nu comunica decit un singur sentiment, chiar dacă-l 
varia pe tema dată. Închisă, tectonică, forma de proporţii reduse devine 
ea însăși un întreg — o monodramă — şi în ea se poate desfășura 
întreaga polifonie a sentimentelor. 

Prin convertirea monologului în monodramă, funcția figurii cen- 
trale dobindește valenţe noi. Cea mai importantă este individuali- 
zarea; unicul personaj devine purtătorul esenței poetice și ideatice. 

Asupra genezei monodramei Proserpina* nu există un consens în 
literatura critică. Unii cercetători ca Redslob5 au pus-o în legătură 
cu moartea prematură a surorii sale Cornelia, sau cu căsătoria nefe- 
ricită a principesei Luisa de Weimar, sau poate cu cea a Charlottei 
von Stein. Alţii, ca Wolfgang Kayser* consideră impulsul poetului de 
a-și încerca puterile în forma monodramei drept elementul care a 
intervenit hotăritor în articularea substanței acestei creaţii. Deo- 
potrivă pare să-l fi însuflețit și dorința de a oferi un rol impresionant 
Coronei Schröter, pe atunci actriţă foarte apreciată la Weimar. Dife- 
ritele ipoteze nu se exclud. Ele confirmă un principiu de bază al exe- 
gezei literare, care include în geneza unei opere o pluralitate de factori 


incitanți. 


4 Wolfgang Kayser citează printre aceştia pe J.J.Ch. Brandes, 
care prelucrează Ariadna lui Gerstenberg; Benda compune partitura 
muzicală. Tot Benda realizează acompaniamentul muzical la Medeea 
lui Gotter. În: Anmerkungen des Herausgebers zu „Proserpina“. În 
HA, vol. 4, p. 596. 

* Bibliografie: Robert Petsch: Goethes „Proserpina“. În Das deu- 
tsche Drama 5, 1922, pp. 78—88; K. Gaiser: Goethes „Proserpina“. 
În „Aus Unterricht und Forschung“ 2, 1930, pp. 143—157; E. Redslob, 
Goethes Proserpina als Totenklage für seine Schwester. În Goethe 8, 1943, 
pp. 252—268; W. Hinck: Das deutsche Lustspiel des 17. und 18. Jahr- 
hunderts und die italienische Komödie, Stuttgart, 1965; T. Matsuyama: 
Goethes Melodrama „Proserpina“. În „Goethe-Jahrbuch“ 8, 1966, 
pp. 57—68. 

5E. Redslob, Goethes Monodram Proserpina, op. cit. 

è În: HA, vol. 4, p. 597. 

Situaţia aleasă de Goethe în monodrama Proserpina? este hotărî- 
toare pentru soarta eroinei răpite de Pluto. Îngrozită de ceea ce s-a 
petrecut, ea se opreşte obosită, după lungi rătăciri prin Infern, spre 
a-și plinge soarta. Însetată, gustă dintr-o rodie, ceea ce o condamnă 
să rămînă alături de Pluto, în Hades’. Este rezolvarea aleasă de Goethe. 
Ea corespunde semnificației conferite de poet acestei versiuni: căci 
din trama redusă la maxim se detașează, cu pregnanţă, drama sufle- 
tului însingurat. 

Prima versiune în proză a Proserpinei a fost publicată ca inter- 
ludiu în Triumful sensibilităţii (Triumph der Empfindsamkeit)™®, o co- 
medie burlescă. 

. Şi cît de ciudat ar părea, tinguirea Proserpinei, situată în acest 
context, dobindește o semnificație neașteptată. Să fi fost intenţia auto- 
rului de a depăși propensiunea sentimentală cristalizată în monodramă? 
Să fie o demonstraţie voit ironică a autorului pentru a dezvălui cadu- 
citatea unui gen preferat pe atunci? Căci în prologul actului IV, valetul 
anunţă, cu inflexiuni de parodie, prezentarea Proserpinei, ceea ce 
dezavuează seriozitatea patetică a jeluirii. 

Fără îndoială, Proserpina e un corp străin în comedia Triumful 
sensibilităţii. Detaşată din contextul ei originar, ea se impune drept 
o creaţie impresionantă datorită suflului autentic de durere ce-o 
străbate. 

Proserpina, cu tonalitatea ei tragică, apare însă și ca melodramă 
de sine stătătoare (1779). În ambele ipostaze a fost reprezentată pe 
scenă!l. Ceva mai tirziu, Goethe a prelucrat textul în versuri libere și 
în această formă el l-a publicat în Scrieri (1787). 

Eberwein, un elev al lui Zelter, compune, în 1815, altă partitură 
muzicală pentru Proserpina. Se pare că spectacolul a avut succes 
cu toate că Eberwein nu era un compozitor de talia lui Beethoven 
sau Schubert. Koch!? avansează ipoteza că aportul unui compozitor 


7 Textul tradus după JA., adică manuscrisul din 1786, care con- 
ține versiunea în versuri. Alte ediţii critice consultate: FA (ed. 
R. Petsch) şi HA (ed. W. Kayser). 

8 Jupiter fusese înduplecat de Ceres să o readucă pe pămint, 
deoarece zeița îi spusese că fiica ei refuză să mănince de cînd se află 
în Infern. 

°? Ovidiu valorifică o a doua variantă a legendei Proserpinei în care 
Jupiter îi permite să petreacă o jumătate de an pe pămînt, iar cea- 
laltă în Hades. Tradiţia mitologică reduce timpul petrecut în Infern 
la patru luni pe an. 

1 În „Mercurul german“, revistă condusă de Wieland, din februa- 
rie 1778. Goethe o plasase înaintea celui al IV-lea act. 

11 Ne referim la spectacolele în cadrul Teatrului princiar de ama- 
tori din Weimar, muzica fiind compusă de Siegmund von Seckendorf. 

1: Hans Albert Koch: Goethe und das deutsche Singspiel. În GD.NJ. 
ed. Walter Hinderer) p. 45. 

exigent sau genial ar fi contribuit la situarea Singspiel-ului goethean 
pe planul elevat al dramei muzicale. Acceptarea acestei teze duce la 
concluzia că datorită abordării acestui gen, Goethe poate fi considerat 
precursorul poetului Hugo von Hofmannsthal, ale cărui librete au stat 
la baza operelor lui Richard Strauss. 

Cît de intense şi stăruitoare au fost preocupările lui Goethe în 
privința Proserpinei, în fond a monodramei, reiese și din indicaţiile 
regizorale referitoare la această creaţie!3. Din ele se detașează semni- 
ficaţia genului, pe care poetul o sesizase din ce în ce mai adînc. Are 
revelaţia acelui Gesamtkunstwerk, acea expresie a „operei totale“, 
rezultată din îmbinarea verbului cu muzica. Ineditul ei consta, după 
Goethe, în acţiunea concomitentă exercitată de decor, de intlexiu- 
nile declamării, de gestică şi mimică, de costum și de partitura muzi- 
cală, de coloriti?. Interesul arătat de Goethe pentru „tablouri vii“, 
pentru pantomimă, datează mai demult. Asistind în Italia la unul dintre 
spectacolele de acest gen, în cercul restrîns al Emmei Hamilton, pe 
atunci soţia ambasadorului Angliei la Roma, Goethe ajunge la con- 
vingerea că pantomima constituie o modalitate artistică de sine stă- 
tătoare. El acordă o semnificaţie deosebită funcţiei vestimentare, 
Astfel, Proserpina apare mai întîi înveșmiîntată ca regină a Infernului, 
apoi ea scoate văl după văl, pînă rămîne, în deplină concordanţă cu 
textul rostit, în costumul specific nimfelor. Odată ce conţinutul mono- 
dramei exprimă însă trezirea din iluzie, ea se învăluie din nou. 

Jucată de patru ori la Weimar cu Amalia Wolf în rolul titular, 
monologul goethean a fost apoi dat uitării. 

Poeţii romantici germani aderă la drama solitudinii inclusă în 
Proserpina, preiau ca și alţii!5 mitul elin și-i conferă reverberaţii mai 
rafinate. Schopenhaueri!f, cu care Goethe era în relaţii prietenești, a 
relevat profunda semnificaţie a Proserpinei. 

Dincolo de ecoul trezit la timpul ei, relevant este fără îndoială 
faptul că ceva din substanţa acestui genus mixtum, cum poate fi con- 
siderată monodrama, a fost valorificat mai tirziu, în secvența consa- 
crată Elenei, în partea a doua a operei Faust. 


1 Un eseu publicat în WA I, vol. 40, pp. 106—118, apărut iniţial 
în „Morgenblati“ din 8 iunie 1815. 

4 1 La sfîrşitul monodramei fundalul se deschidea, oferind specta- 
torului un tablou viu al Infernului, stăpînit de Pluto, de Parce, de cei 
fericiţi și de cei damnați. 

15 Gabrielle D'Annunzio, Il fuoco, 1900; Hermann Broch, Der 
Versucher, 1953. 

i 15 Arthur Schopenhauer, Werke. Herausgegeben von O. Weiss, 

1919, vol. d; P- &39. 

PROSERPINA 


Pustiu stîncos. În fundal, o grotă; într-o parte, un rodiu cu fructe. 


PROSERPINA: Nefericito, stai! Opreşte! În zadar 

Tot rătăcești prin aspre pustiuri, fără ţintă! 
Fără sfîrşit 'nainte-ţi cîmpiile cernite, 
Ceea ce cauţi însă-i mereu în urma ta. 


Nu-n faţă, 

Nici în sus privirea nu-ţi cuteze! 
Grota cea neagră-a Tartarului! 
Cu boltă-acoperă cerești ţinuturi 
Spre care-altminteri 

Către-a strămoșului voioasă casă 
Cu dragoste priveam! 

O, fiică a lui Jupiter?, 

Cît ești de-adinc pierdută! 


Surori de joacă! 

Pe cînd smălțate-n lume lunci 

Mai înfloreau pentru noi toate, 

a în ceresc de clarul fluviu-Alpheu? 
ncă glumeam, stropindu-ne-n amurg, 
Și una alteia-mpleteam cununi 

Visînd în taină la acel fecior 

A cărui frunte ne-o meneau iubirii, 

Nu era ncapte prea adincă pentru 
Palavre, nici un timp prea lung 
Spre-a repeta povești, ca-ntre prieteni, 
Iar soarele 

Nu se smulgea mai iute decit noi 

Din pat de-argint, spre a trăi din plin, 
Scăldînd în rouă,-n zori, glezne de roze. 


O, voi copile! Voi 
Ce-acum însingurate 
Şi spulberate vă mai strecuraţi 


Pe la izvoare, să culegeţi flori 

Pe care eu, ah!, cea răpită 

Din poală le-am lăsat să cadă... 

Staţi și priviţi în urma mea, unde-am pierit! 


M-au rupt de lingălvoi, m-au smuls 

Caii cei repezi ai lui Orkusf; 

Cu braţe tari 

Necruțătorul zeu m-a strîns! 

Amor!EAh, Amor spre Olimp fugi rizind! . 
Nu ţi-e,-ndrăzneţule, de-ajuns 

Ce faci în cer și pe pămînt? 

Mai trebuia cu focul tău 


Şi-n iad văpăi să înmulţești? 
Smulsă în jos, 

Spre-aceste nesfirşite-adîncuri! 
Regină-aici! 

Regină? 

Căreia umbre, doar, se-nchină! 


Fără speranţă jalea-i?! 

La fel, norocul celor duși, 
Pe care eu nu-l pot schimba. 
Unor severe judecăţi 
Destinul i-a încredinţat; 

Şi printre ei hălăduiesc, 

Zeiţă l-mpărătiţă | 

Eu însămi roabă-a soartei! 


Ah, apa care fuge 

Aş stringe-o pentru Tantal, foamea 
Cu fructe dulci i-aş stimpăra-o! 
Sărman bătrin! 

Pedeapsă de dorinţi stirnite! 
Roata lui Ixion? aș prinde-o, 
Durerea să-i opresc! 

Dar ce putere-avem noi, zeii, 
Asupra veşnicelor chinuri! 
Fără speranţă pentru mine 

Şi pentru ele, locuiesc privind 
A Danaidelor? grea trudă. 
Secate,-ntruna seci! 


Cum cară şi le umplu! 

Secate,-ntruna seci! 

Și nici un singur strop pe buze, 

Și nici un singur strop în vane! 
Secate,-ntruna seci! 

La fel și tu, inima mea. 

Cum vrei să dobindești puteri? Și încotro? 


Fericiţilor?, rătăcirile voastre 
Împăcate abia mă ating; 

Nu e cu voi al meu drum, 

În uşoarele voastre dansuri, 

În adiîncile voastre cringuri, 

În foşnitorul vostru lăcaș 

Nu-i murmur de vieţi, ca deasupra, 
Din dureri spre plăceri nu se-nelină 
Al fericirii preaplin. 


Oare-il0 pe crunta-i sprînceană 
În ferecata-i privire? 

A celui ce-l poţi numi soţ? 

Dar îndrăznești să-i spui altfel? 
Iubire! lubire! 

De ce i-ai deschis oare inima 
Pentr-o singură clipă? 

Şi de ce către mine anume 

Cind ştiai 

Că din nou, pe veci, se va-nchide? 
De ce n-a-nhăţat dintre nimfele 
Mele vreuna, s-o pună 

Alături, pe jalnicu-i tron? 

De ce pe mine, din Ceres născuta? 


O, mamă, mamă! 

Cum te-a părăsit zeitatea-ţi, 
Cînd fiica pierdut-ai, pe care 
O credeai fericită, 
Jucîndu-și, neştiutoare, junia ! 


Desigur te-ai dus 

Să întrebi despre mine, 
Ce nevoi aş avea — 
Poate-o rochie nouă 
Sau de aur sandale? 

Şi-ai aflat doar copilele 
Înlănţuite de sălcii 

În locul în care pierdută 
Le-am fost şi nu m-au aflat, 
Unde părul smulgindu-și 
Se jeluiau cu amar, 
Mult-iubite copile! 


„incotro s-a dus, încotro?“ 

Strigai. „Încotro a pornit blestematul? 
Nepedepsit din trunchiul lui Jupiter 

Mlada s-o smulgă? Ce poteci i-au dus caii? 
Iute, făcliile! 

Să-i caut urmele-n noapte! 

Nici un ceas de răgaz pînă-o aflu, 

Nici o goană cruţată, 

Încolo  şi-ncoace!“ 


Balaurii tăi!! îţi clipesc a-nţelegere, 
Orice drum cunoscînd, minaţi se lasă de tine, 
Rătăcesc prin pustii fără suflete... 


Ah, doar aici nu, aici nu! 
Nu în adîncul de noapte 
Necălcat de nemuritori, 
Unde, sub groaznice spaime. 
Fiica ta lincezește! 


Spre-nalturi întoarce-te, 

Spre cărări de balauri-cu-aripi, 
Spre-nalt, spre lăcaşul lui Jupiter! 
El ştie, 

El singur, slăvitul, o ştie 

Unde-ţi este copila! 


Părinte de zei şi de oameni! 

În înalturi, pe tronul de aur 

Mai stai, unde mică adesea 

Mă înălţai cu blindeţe, 

Glumind, cu mîinile tale 

Mă legănai spre cer nesfirşit 

În care, copilăreşte, mă temeam să mă mistui? 
Mai ești oare, tată? — 

Nu către creștetul tău 

În veşnic albastru 

De cer cu-ntrețeseri de foc, 
Ci încoace! Încoace! 


Călăuzeşte-o!2 încoace! 

Ca odată cu ea 

Să ies din această-nchisoare! 
Încît Phoebus! din nou 
Să-mi aducă blindele-i raze, 
Luna din nou 

Printre bucle de-argint să-mi suridă! 


O, desigur, m-auzi, 
Tată-pnieten iubit, 
Ridica-mă-vei iar 

Spre-ale tale tării; 

Eliberată din negru, greu chin 
Să mă bucur de cerul tău iar! 


Alină-te, biată inimă! 

Ah! Speranţa! 

Speranţa răstoarnă 

Zori rumeni în noaptea furtunii | 


Pămintul acesta 

Nu doar din stinci și licheni e, 
Munţii aceştia 

Nu mai poartă doar neguri sinistre! 
Ah, aici voi găsi iar o floare! 
Frunza aceasta uscată 

-ndirjită aşteaptă, trăieşte, 

Să mă bucur de ea! 


Cit de ciudat, da, ciudat! 

Să găsesc aici acest rod 

Care-n grădinile de pe pămint, 
Într-atît îmi plăcea! 


Rupe rodia. 


Dulcele gust ţi-l arată, 
Prietenă rodie! 
Fă-mă să uit 


Suferințele toate! 
Să-mi închipui că sînt 
Iar pe pămînt în junie, 
Irosindu-mi în joacă 
Timp minunat, 

Printre înmiresmatele 
Flori ca din rai, 
Printre parfumuri 

De celeste extazuri, 
Ivindu-se iar încîntatei 
Tinjitoare cîndva! 
Gustă cîteva boabe. 

Ce desfătare, ce desfătare! 


Dar ce pătrunde deodată 
Prin bucuriile-acestea, 
Prin extazul deschis, 
Ce groaznice chinuri 

Cu miini ca de fier 

Ale iadului! 


Ce păcat făptuit-am 
Dedulcindu-mă? 

Ah, de ce mi-a adus 

Întîia plăcere de-aici atit chin? 

Ce e oare? Ce este? 

Voi stînci, mai cumplite semne în jos 
Parc-aţi face, mai strîns că mă-ncingeţi! 
Voi, nori, că mai greu m-apăsaţi! 
Că departe în poalele hăului 

Surde furtuni nasc vuind! 

Şi regatele-ntinse-ale Parcelor 

Parcă îmi strigă: 

„A noastră eşti!“ 


PARCELE! nevăzute : 


A noastră ești! 

Înţelept hotărit-a părintele-ţi: 

Dacă nu guști nimic, să te-ntorci; 

Dar mușcînd dintr-o rodie,-a noastră eşti! 
Te slăvim, o, regină! 


PROSERPINA: Oare tu vorbit-ai, părinte? 

Dar de ce? Dar dece? 


PARCELE: 


Ce-am făptuit, să m-alungi? 
Şi de ce nu mă chemi 
Spre-al tău tron de lumină? 
De ce rodia asta? 

O, blestem peste fructe! 

La ce bun sînt frumoase 
Dacă duc în infern? 


Eşti a noastră! 
De ce-n lacrimi, cernită? 
Iată, noi te slăvim, 


O, regină! 


PROSERPINA: De n-aţi fi chiar în Tartar acasă, 


PARCELE: 


V-aş blestema să ajungeţi acolo! 

De n-ar fi scalda voastră chiar Cocytust, 
Să vă pot hărăzi 

Unor flăcări cumplite! 

Eu, regină — 

Şi nu pot să vă sting! 

În veșnică ură cu voi înfrățită! 


Duceţi apă, deci, Danaidelor! 
Toarceţi, Parce! Furii, urlaţi! 

Cu aceeaşi de-a pururi jalnică soartă 
Vă stăpînesc — deci mai jalnică 
Sint ca voi toate. 

Eşti a noastră! 

Ne-nchinăm de-acum ţie! 

Eşti a noastră, a noastră! 
Preamărită regină! 


PROSERPINA: Plecaţi! Departe de mine 


PARCELE: 


Să vă fie mărirea, credinţa! 
Cit de mult vă urăsc! 

Și ţie,-nzecit îţi port ură! 
Vai mie! În juru-mi și simt 
Îmbrăţişările silnice! 


A noastră! A noastră regină! 


PROSERPINA: De ce braţe-ntinzi către mine? 

Întinde-le către Avernus!!! 


Cheamă chinuri din stygica!” noapte! 
Ele să urce la semnu-ţi, 

Nu dragostea mea. 

Cum te urăsc, 

Monstru şi soţ, 

Pluto! Pluto !!8 

Dă-mi soarta damnaților tăi! 

Nu-i spune iubire! 

Cu brațele-acestea m-aruncă 

În chinul pieirii! 


PARCELE: A noastră! A noastră! Preamărită regină! 


NOTE 


1 Tartar: lumea umbrelor, infernul în mitologia greacă. 

2 Proserpina este fiica lui Jupiter şi a zeiţei Ceres. 

3 Alpheu, Alfeu: rîu în Peloponez; după Ovidiu, răpirea Proser- 
pinei a avut loc în Sicilia. Goethe preia această localizare. 

4 Orkus, Orcus: la origine, zeu roman al Infernului, dar și împă- 
răţia morţilor. 

5 Se referă la umbre. Proserpina se adresează, în cele ce urmează, 
damnaţilor cunoscuţi din Infern. 

6 Tantal: rege al Frigiei, fiul lui Zeus și al unei nimfe este tatăl 
Niobei şi al lui Pelops. Potrivit tradiţiei, el a încercat să fure zeilor 
mectarul şi ambrozia. Se povestește, de asemenea, că pentru a pune 
la încercare perspicacitatea zeilor, el le-a servit la masă carnea propriu- 
lui său fiu. Crima a fost descoperită de Zeus, și Pelops reînviat de Her- 
mes. Tantal, care s-a mai făcut vinovat şi de alte păcate, a fost pedep- 
sit îngrozitor de zei: o stincă ameninţă necontenit să-l strivească; 
însetat şi înfometat el nu poate gusta din fructele spre care întinde 
mina, deoarece acestea se retrag, astfel încît îndură chinuri înfioră- 
toare, „tantalice“. 

7 Ixion, care se făcuse vinovat de sperjur și crimă, imploră ier- 
tarea lui Zeus. Acesta îl iartă şi-l invită la masa sa, unde gustind din 
ambrozie şi nectar devine nemuritor. Rivnind însă la Junona, Ixion 
este crunt pedepsit de Zeus; cu ajutorul unor șerpi, Hermes îl leagă 
de o roată care se învirteşte mereu în adincurile Tartarului. 

8 Danaidele sînt cele cincizeci de fiice ale regelui Danaos, care 
şi-au urmat tatăl în Argos. Acesta părăsise Egiptul, temindu-se de cei 
cincizeci de fii ai regelui Egiptos, fratele său. Dar peste cîtva timp, 
cei cincizeci de tineri vin în Argos spre a peţi pe fiicele unchiului lor. 
Ele acceptă, dar urmînd sfatul tatălui lor, își omoară soţii în noaptea 
nunţii, cu excepția Hypermnestrei care-l cruţă pe Linceu. Ucise de 
Linceu, la rindul lor, ele ajung în infern, unde sînt condamnate să 
umple cu apă un butoi cu fundul spart. 

9 „Fericiţii“ sînt sufletele celor care se află pe Cimpiile Elizee. 

10 Se subințelege: „oare-i viață pe crunta-i sprinceană...“ 

11 Balaurii lui Ceres, mama Proserpinei. 


12 Călăuzeşte-o pe Ceres. 

13 Phoebus, Phoebos, Febus: în elină „strălucitorul“, cum era 
supranumit Apolo. Mai tîrziu a fostidentiiicat cu Helios, zeul scarelui. 
Aici în ultima accepţiune. 

14 Cele trei parce, zeițe ale destinului în mitologia romană, apar 
în ipostaza unor torcătoare; prima hotăra naşterea, a doua căsătoria, 
a treia moartea. Funcţia lor corespunde moirelor eline. 

15 Cocytus, Cocitus în mitologia greacă rîul în care se varsă toate 
lacrimile damnaţilor. Goethe îi atribuie însă în Proserpina însușirile 
riului de foc din infern numit Pyriphlegethon. 

16 Avernus: celebru lac situat în craterul unui vulcan din Cam- 
pania; prin acest lac Vergiliu îl conduce pe Enea în Infern. 

17 Styx, Stix: principalul fluviu al Infernului; apele sale negre, 
corosive, blestemate, îl înconjoară; „noapte stygică“, noapte a împă- 
răţiei pe care Styxul o mărginește. 

18 Pluto: stăpin al infernului; de fapt Hades, zeul împărăției 
umbrelor este supranumit Pluto, „cel ce răspindește bogăţia, abun- 
dența“. Dubla atribuţie de a dispune de morţi dar şi de vii este comună 
tuturor zeităților care populează infernul. 

a, 


Ceea ce conferă numeroaselor 
piese ale lui Goethe (...) farmec 
deosebit nu este nici limbajul 
specific teatral, nici inventarea 
unor situaţii dramatice, ci, în pri- 
mul rind, atmosfera, exacta in- 
vestigare a dispoziţiilor oscilante, 
ascunse în protocolul poetic al 
valenţelor psihice, în procesele 
conștiente sau inconștiente ale 
sufletului omenesc. 


WALTER HINDERER 


În afara viziunii asupra persona- 
jelor şi a problematicii lor, 
Goethe poseda, desigur, şi un 
alt dar, care justifica premisa şi 
imboldul de a scrie: dispunea 
de virtuțile limbii, mai precis spus 
de un anumit ton care avea să 
devină tonul specific al creaţiei 
dramatice noi. 


WOLFGANG KAYSER 


Lei 33 


GOETHE 


TEATRU 


Titanismul își are prefigurările lui. 

Adesea omul de geniu străbate în tinerețe 
spaţii vaste pe care le fructifică fără a le adinci, 
apoi le abandonează sau le reia, imbogăţite, 

la altă altitudine, 

în următoare etape de creaţie. 

Goethe nu face excepţie. Începuturile sale 
dramatice vădesc, în ultimă instanţă, 

o febrilă căutare, un neastîimpăr care includ 

în prima decadă (1767—1777) tendinţe eterogene 
și polimorfe. Teme, motive și modalităţi artistice 
de-o policromă varietate sint abordate 

cu frenezia și nerăbdarea căutătorului de poteci 
aurite. Tot ceea ce dă culoare epocii 

sau frămintă spiritele îl tulbură și-l atrage. 


SEVILLA RĂDUCANU 


